
Ber koks panašumas į dabar gyvenančius as- 
menis yra nepageidaujamas ir grynas atsitikti- 
numas. 


Paryžiuje lovos minkštesnės nei pas mus, namuose, Ka- 
nadoje. Paryžiuje jos ir platesnės, antklodės lengvesnės, pa- 
galvės puresnės ir paklodės švelnesnės negu Toronte, Ciūri- 
che, Niujorke ar Vienoje. Priežastį nesunku paaiškinti: pran- 
cūzai liesesni nei vokiečiai, mažesni nei amerikiečiai, 
reiklesni nei kanadiečiai, lepesni nei šveicarai, jie turi mažiau 
taukų, todėl ir opesnį užpakalį, o pastarąjį — ką tuo nuste- 
binsi? — mėgsta minkščiau paguldyti. 

Prancūzai nepakenčia kietų čiužinių. Be to, nemėgsta 
miegoti vieni. Todėl jie išrado gašlią dvigulę lovą, būtinai 
reikalingą puikiąją grand /žt, kuri kartu su konjaku, šampa- 
nu, Šopenu, šabli, impresionistais, pilimis prie Luaros, Ko- 
lete ir Santarvės aikšte gerokai pagražino pasaulį. 

Tačiau ką aš čia kalbų apie lovas! Paryžiečių sofos irgi ne 
be. Aš guliu ant prašmatnios senovinės, aptrauktos geltonu 
šilku mėridiennė, alsiai nukorusi kairę ranką per lenktą at- 
ramą, o galva patogiai ilsisi ant kalno geltonų kaip saulė pa- 
galvėlių. Ir štai kai šitaip nužvelgiu pati save nuo susitaršiu- 
sių rudų garbanų, krūtinės, liemens, strėnų, šlaunų iki iš- 


* Panaši į šezlongą sofutė (pranc.). 


puoselėtų mažųjų kojų pirštelių, kai grožiuosi lieknomis sa- 
vo kojomis ant žvilgančio šilko, o pirmiausia — kojinėmis, 
plonytėlaitėmis kaip voratinklis su juodais taškučiais (jos va- 
dinasi moucbetė ir dabar Paryžiuje madingiausios!), tuomet 
sutrikusi pakraipau galvą ir gryna sąžine sakau: gyvenime 
man yra buvę daug daug blogiau. 

Nors mano motina tvirtino, jog esu gimusi po laiminga 
žvaigžde. Gyvenimas paties man po kojų grožį, turtą, sėkmę, 
garsumą. Tačiau įrodymų turėjau ilgai laukti, pernelyg ilgai, 
kad dar būčiau tikėjusis. Bet prieš keletą savaičių viskas stai- 
ga pasikeitė. Atsitiko keisčiausių dalykų, ir aš, kaip papras- 
tai tokiu metų laiku, nesu namuose, Kanadoje, kur, supran- 
tama, visur ledas, sniegas ir dvidešimties laipsnių šaltis, o esu 
čia, Paryžiuje, tysau ant savo mėridienne prabangioje svetai- 
nėje, kuri teiktų garbės net Prancūzijos prezidentui. Ir tai, 
mano mieli, tiktai pradžia! 

Aš apsistojau ne viešbutyje. O ne! Aš turiu savo butą, še- 
šių erdvių kambarių, su langais iki pat grindų. Paryžius guli 
man po kojų, tikrąja šio žodžio prasme. Didingas vaizdas. 

Tiesiai prieš mane, gana toli, bet aiškiai matoma, baltuo- 
ja garsi visame pasaulyje Sacre-Coeur — Šv. Širdies bažnyčia, 
dailutė, lyg nulieta iš glajaus. Kairėje, taip arti, kad, regis, 
galėtum paliesti ranka, — didžiulis Panteono kupolas. Tarp 
jų vaizdingi pilki skardiniai stogai su skliautuotomis mansar- 
domis, sodais ant stogų, gėlių vazonais, kaminais ir kamba- 
riais tarnams, vientisa jaudinanti sumaištis, tokia nepažįsta- 
ma ir įkvepianti, kad vien užmetus akį ima daužytis širdis. 
O aukštai spinduliuoja žydras pavasario dangus. Kodėl ne? 
Juk balandis ir saulė šviečia. 

Aš vardu Ofelija, kilusi iš Port Alfredo gražioje Kvebeko 
provincijoje. Ir, kaip visi Kanados prancūzai, jau vaikystėje 
svajojau apie Paryžių, nes mums Paryžius — pasaulio bam- 

ba, meilės centras, didžiausias elegantiškumas, taip, garbin- 
dama jį laisvais vakarais aš netgi iškaliau atmintinai Pary- 
žiaus planą. 

Prieš kelerius metus pirmąkart atskridau čia trumpoms 
atostogoms, tarp Romos ir Londono, ir tuomet man paaiš- 
kėjo vienas dalykas: aš gimiau ne tame krašte. Aš priklausau 
ne Kanadai, juo labiau ne Kvebekui, aš priklausau šitam 
miestui prie Senos, visa visutėlė. Aš tinku Paryžiui kaip mei- 
lužis lovai (taip sakoma pas mus, namie), o paryžietės, ku- 
rios ten žemai, gatvėje, tokios grakščios ir įžūlios tipena 
nuodėmingai brangiais bateliais, netrukus manęs nebebau- 
gins. Aš dar joms parodysiu, vėlių vėliausiai po šešių mėne- 
sių. Taigi! Jos dar nustebs! Visos! 

Taigi gyvensiu čia pusę metų. Nuo balandžio iki spalio. 
Aš užsikroviau darbą, teisybė, nelengvą, tačiau panorėjusi 
viską galiu padaryti, tą įrodžiau jau būdama vaikas. Aš ne 
kalbu, o veikiu. Tuo skiriuosi nuo daugumos žmonių, ku- 
rie tiktai kalba, kurpia planus, vilioja ir žada, ir kas iš to iš- 
eina? Šnipštas! Ir nuo to man net vidurius suka. Jeigu aš ką 
nors pasakau, tai ir padarau. Ir, guldau galvą, spalio mėnesį 
aš nebebūsiu tokia pati, kokia esu dabar. 

Po teisybei, tai visuomet skyriausi nuo kitų, jau savo var- 
du. Mano vardas Ofelija parinktas ne atsitiktinai. Visų 
pirmgimių mūsų giminės dukrų vardas toks. Šito pareikala- 
vo mano prosenelė, gyvenusi Brazilijoje. Ji buvo artistė ir 
paliko mums kaip paveldą šitą nelaimingą vardą, kad jis neš- 
tų laimę gyvenime. Kartu su vardu dar paveldėjau ir jos veš- 
lias krūtis, ryškiai rudas garbanas ir, savo džiaugsmui, mėgs- 
tamiausią jos žiedą, kurį aš, kaip ir ji, mūviu ant dešinės 
rankos smiliaus. 

Šitas žiedas traukia visų žvilgsnius. Jis nukalras iš 22 ka- 
ratų aukso, o jo akis — labai retas oranžinis opalas, apsup- 

tas mažyčių nešlifuotų žiburiuojančių deimantų. Viskas bra- 
ziliškos kilmės: auksas, brangakmeniai, rudi mano plaukai, 
temperamentas, tiktai ne vardas Ofelija. Jis iš Anglijos. Su- 
galvotas Šekspyro. 

Ar žinot Šekspyrą? Labai galimas daiktas. Rašyti jis mo- 
kėjo, čia neprikibsi. Tačiau jeigu skaitėt jo „Hamletą“ ir pri- 
simenat, kas grėsė vargšei Ofelijai, tuomet neaiškinsiu, ko- 
del esu kitoniška nei visos tos, kurios vardu paprasčiausiai 
Džeinė, Mari, Mišelė ar Rozi. 

Aš sužalota nuo pat krikšto. Auka tų autorių vyrų, kurie 
mus, moteris, savo knygose (taip pat ir pjesėse) numarina su 
tokiu neįtikėtinu malonumu. Ofelija nemoka plaukti, tačiau 
iškart šoka į vandenį, kai tas vargeta Hamletas nenori jos 
vesti. Taip rašo Šekspyras. Nepaisydamas jokios logikos, jis 
paskandino mano bendravardę, mat iš tikrųjų ji būtų tiktai 
trumpai nusijuokusi, nusisukusi ir susimedžiojusi kokį dabi- 
tą karininką! Taip manau aš. Taip manė ir mano prosenelė, 
suvaidinusi Ofeliją tūkstantį keturis šimtus keturiasdešimt 
keturis kartus. 

Jeigu jau esi moteris, tai nebūtinai iškart puoli į vande- 
nį. Tuomet lieki netekėjusi ir darai karjerą. Arba išmoksti 
plaukti ir sieki rekordų. Ar išmoksti žiūrėti į meilę taip pat 
lengvabūdiškai kaip vyrai. Arba visa galva pasineri į darbą, 
praturtėji, išgarsėji ir išteki už vyro, kurį myli, nors tas pli- 
kas kaip tilvikas ir gal net dvidešimčia metų jaunesnis. 

Arba pasielgi kaip aš, ir tai apskritai geriausia išeitis! 

iaip ar taip, vardas Ofelija įpareigoja siekti pasisekimo, 
nes kas jau čia nori būti prigirdytas. Taigi nuo pat vaikys- 
tės aš buvau itin atsargi, mąsčiau apdairiai, stebėjau atidžiai, 
skaičiau, ką nutverdama, ir atmesdavau viską, kas tik sukel- 
davo man įtarimą. Pirmiausia amerikiečių jaunimo kultą, 
pavergusį visą Kanadą ir mano drauges. 


Tos vargšės avelės, vos sulaukusios aštuoniolikos, pasiju- 
to tokios senės, kad spjovė į išsilavinimą, studijas ir nėrė že- 
myn į meilės kapą. Tiksliau pasakius — ištekėjo ir tada ta- 
rytum išnyko nuo žemės paviršiaus. Geriausioji mano drau- 
gė, puoselėjusi didžiulius planus ir ketinusi tapti įžymiausia 
Kanados artiste, būdama devyniolikos metų, nusileido tiesiai 
į gimdyklą, o jos karjera nuėjo šuniui ant uodegos. 

Ji priaugo penkiolika kilogramų, metai po metų davėsi su 
vystyklais, nešvariais skalbiniais ir nepatenkintu sutuoktiniu. 
Man tai buvo pamoka! Kitoms pasisekė irgi ne geriau, ypač 
toms, kurios mokykloje juokėsi iš manęs, nes aš aiškiai tu- 
rėjau „senmergiauti . 

Kaip jos gyveno? Taupė, šykštavo, ginčijosi dėl pinigų 
namų ūkio išlaidoms. Virė, skalbė, auklėjo vaikus. Jų mei- 
lužiai tapo sutuoktiniais, vakarais knapsinčiais prie televizo- 
riaus su alaus skardine rankoje. Be šito aš puikiai išsiverčiau! 

Port Alfredas — uostamiestis, o aš nenorėjau vandenynų 
žvejo, dokininko, jūreivio, laivininkystės valdybos tarnautojo 
(šios valdybos direktoriai parsiveždavo žmonas iš Paryžiaus!). 
Taip pat man nereikėjo medkirčio, kailinių žvėrelių medžio- 
tojo, aukso ieškotojo, ruonių dobėjo, juo labiau žuvų fabri- 
ko darbininko. Palaiminta motinos, kuri buvo mokytoja ir 
nutuokė apie visus šituos dalykus, išvažiavau iš Port Alfredo. 

Įstojau į koledžą Toronte. O kadangi nuolat jaučiau, jog 
turiu dar daug daug mokytis, tai dvejus metus dirbau uni- 
versiteto bibliotekoje, laisvalaikiu perskaičiau visas įžymių 
moterų biografijas, kokios kada nors buvo parašytos. Tai 
įkvėpė man drąsos. Ką galėjo jos, galiu ir aš, mąsčiau ir pa- 
siryžau pati praturtėti, išgarsėti ir parodyti pasauliui, iš ko- 
kio molio esu nudrėbta. 

Toliau išmaišiau visą Kanadą, dirbdama vienoje biblio- 
tekoje po kitos. Vankuveryje atidariau klestintį knygyną. 


Monrealyje vadovavau populiariausio dienraščio archyvui. 
Otavoje visas savo santaupas investavau į literatų kavinę, 
kuri per labai trumpą laiką tapo vyriausybės tarnautojų, 
diplomatų, artistų ir dailininkų susitikimų vieta. Po pen- 
kerių metų pelningai ją pardaviau ir apdairiai padėjau pi- 
nigus į banką. Beje, procentai tokiu atveju maži, tačiau iš- 
vengiama pavojaus, kad vieną dieną tavo pinigai išnyks be 
pėdsakų. 

Kaip ir visi Kanados prancūzai, aš užaugau, mokėdama 
dvi kalbas. Tačiau, skirtingai negu kiti, po koledžo aš mo- 
ku anglų ir prancūzų kalbas žodžiu ir raštu. Tai labai prisi- 
dėjo prie sėkmingos mano karjeros, nes kai perėjau dirbti į 
spaudos sferą, galėjau brangiau parduoti savo paslaugas. 

Už didžiausią atlyginimą dirbau Kanados radijui ir tele- 
vizijai. Paskui Holivudui. Viena amerikiečių kino filmų fir- 
ma pasamdė mane dirbti spaudos atstove, ir po ketverių me- 
tų aš padvigubinau savo santaupas. Tačiau paskutinė darbo- 
vietė buvo man pati įdomiausia, nes vėl susidūriau su 
knygomis. Dabar mano tikslas buvo įsteigti Monrealyje vie- 
nos didelės Prancūzijos leidyklos filialą ir jam vadovauti. 

Aš supratau vieną dalyką. Jeigu man kas nors įdomu, tai 
sugebu dirbti. Man nereikia specialybės diplomo (ir šiaip 
niekam tas diplomas nerūpi) ir klaikiai brangių kursų. Jei- 
gu mane kažkas ;$ žikryjų patraukia, kaip knygos, kino fil- 
mai ar stambi pinigų suma, viską išmokstu per nepaprastai 
trumpą laiką. Taip pat atsitiko ir su meile. Pagrindines tai- 
sykles suvokiau žaibiškai. 

Taigi! Mes, moterys, be reikalo bauginamos. Sweet /ittle 
sixteen, arba „šešiolikmetė geltonais plaukais“, šita vaikiška 
erotika mums nekelia jokios grėsmės. Gyvenime turi vertę 
ne mergina, o moteris. Svarbu ne pumpuras, o žiedas. Be to, 
visi, kurie už didžiulius pinigus yra pirkę gėlių, žino, jog kai 

kurie pumpurai apskritai neišsiskleidžia. Tą žino ir protingi 
vyrai. 

Daugiau laimi tas, kas myli moteris. Aš pati — gyvas įro- 
dymas. Sulaukusi trisdešimties, nebenuvyliau nė vieno vyro. 
Anksčiau visko pasitaikydavo, prisipažįstu. Tada buvau per- 
nelyg sukaustyta, nepatirdavau malonumo, o nuogas vyriš- 
kio kūnas keldavo pasibaisėjimą. Ačiū Dievui, dabar viskas 
pasikeitė! 

Tikrai! Aš savo epochos kūdikis, beprotiškos, padūkusios, 
pavojingos epochos, pranašios tuo, kad pamažiukais vėl at- 
randamas brandaus amžiaus žavesys. Specialiai sakau — vėl 
atrandamas, nes jau prieš du tūkstantmečius Ovidijus tvir- 
tino, kad moterys pražysta tiktai sulaukusios trisdešimt šeše- 
rių metų, ir — patikėkit manim — šitas įžymusis vyras išma- 
nė tai, apie ką kalbėjo! 

Tačiau ką aš čia šneku apie romėnus! 

Mėja Vest, pirmasis Amerikos sekso simbolis, kurios au- 
tobiografiją susižavėjusi aš tiesiog prarijau, pradėjo aktorės 
karjerą būdama keturiasdešimties metų. Geltonplaukė gra- 
žuolė Katrina Denev, jau perkopus: keturiasdešimt, Ameriko- 
je laikoma europinio grožio ir elegantiškumo simboliu. O 
kas atlieka geriausius vaidmenis Dalase ir Denver Klane? 
Moterys, kurioms daugiau nei keturiasdešimt. Ir jos uždir- 
ba daugiausia pinigų. Taip, temperamentingoji Džoana Ko- 
linz tiktai sulaukusi penkiasdešimt dvejų išgarsėjo visame pa- 
saulyje kaip televizijos žvaigždė — ir žeriasi sau milijoninius 
honorarus. 

Dabar jau nebepaneigsi: atėjo pasitikinčių savimi bran- 
daus amžiaus moterų metas, ir aš su malonumu stebiu, kaip 
jos vėl užkariauja prigimtinę savo padėtį darbe ir lovoje. To- 
dėl ir aš tokia nerūpestinga ir patenkinta, sulaukusi keturias- 
dešimt vienerių, guliu ant geltonu šilku aptrauktos sofos ir 

patikliai žvelgiu į ateitį. Kai man bus penkiasdešimt, mano 
ateitį galės pamatyti visas pasaulis. Viską suplanavau iki 
smulkmenų, netrukus kibsiu į darbą, o kol kas mėgaujuosi 
ramybe prieš didelę audrą. 

Kai pasuku galvą, regiu save visu ūgiu ovaliame sieninia- 
me veidrodyje, ir man šauna į galvą puiki mintis. Kol gyve- 
nu Paryžiuje, patenkinsiu savo vaikystės svajonę ir užsakysiu 
portretą dailininkui. Tegu mane visą nuo rudų garbanų, 
krūtų, liemens, strėnų ir šlaunų iki pat išpuoselėtų kojų pirš- 
tų įamžina tikras paryžietis dailininkas. Vėliausiai po šešių 
mėnesių, o gal jau anksčiau, greičiausiai nuogą, kokią savo 
Olimpiją nutapė Mane. 

Žinoma, tai labai drąsu, tačiau šis sumanymas turi išlie- 
kamosios vertės, nes vėliau man niekas nepasakys: „Ir kokius 
juokingus drabužius tada dėvėjote?“ Tačiau kojinės su juo- 
dais taškeliais paveiksle bus. Ir dešinę ranką su brazilišku žie- 
du ant piršto viliojamai pasidėsiu ant nuogos šlaunies. Trūks 
plyš! 

Atsikeliu. Neįtikėtina, kaip greitai bėga laikas! Dvi valan- 
das pragulėjau ant patogiosios sofos. Tačiau ne vien svajo- 
jau, aš uoliai darbavausi. Skaičiavau savo meilužius. Sudari- 
nėjau jų sąrašą. Iš viso — keturiasdešimt trys! 

Keturiasdešimt trys kai kam gal yra solidus skaičius. At- 
virai prisipažinsiu, jis pritrenkė ir mane. Jeigu nebūčiau už- 
sirašiusi visų pavardžių, būčiau prisiekusi, jog esu mylėjusis 
tiktai su dvidešimčia vyrų. Kai kurių beveik neprisimenu ir 
nesu tikra, ar vieno kito galutinai nepamiršau. Tačiau kiek 
galiu prisiminti, tai jų keturiasdešimt trys, ir nors šis skaičius 
atrodo labai didelis, patikėkit manim, tai nėra jau :a:p labai 
jaudinama. 

Be to, aš nekalta. Juk tam tikrą temperamentą paveldė- 
jau iš savo prosenelės brazilės (kuris lyg perkūnas iš giedro 

dangaus pritrenkė mane pačią per trisdešimtąjį gimtadienį), 
ir, aišku, vyrai tai jaučia. Nors jie ir nesisuka apie mane kaip 
peteliškės apie žiburį (manau, kad taip būna tiktai kino fil- 
muose), visuomet kas nors yra ranka pasiekiamas ir, kad ir 
kas jis būtų, stengiasi man pasirodyti kuo geriausiai. 

Beje, su manim užsidega visi, kad ir senyvo amžiaus. Gali 
ištisas valandas. O rytą, prieš pusryčius, dar karčiuką. Tačiau 
jeigu su manim kiekvienas gali, tai dar toli gražu nereiškia, 
kad aš moriu su kiekvienu. Aš esu išranki, o ateityje būsiu 
dar išrankesnė. Nors ir esu labai patyrusi, kai žvelgiu štai į 
šitas keturiasdešimt tris pavardes, matau, kad mano meilu- 
žiai buvo tikros vidutinybės. Dauguma menkiau išsilavinę 
nei aš ir uždirbo mažiau pinigų. Kai kurie vedę (tai išaiškė- 
jo pamažiukais), ir tiktai šeši tikrai įdomių profesijų atsto- 
vai. Be jokios abejonės, rimti mieli vyrai. Tačiau nė vienas 
nesugebėjo manęs vesti. O jeigu jau kalbu atvirai — apskri- 
tai neįsivaizduoju vyriškio, kuriam paaukočiau savo laisvę. 

Tačiau prieš pripažindama, kad tokio vyriškio apskritai nė- 
ra, labai norėčiau susirasti tikrai įtakingą meilužį: ministrą ar 
pasaulio banko direktorių, valstybės prezidentą ar Nobelio 
premijos laureatą, ką nors, kuris kalba apie įdomius dalykus, 
turi košės galvoje ir akiratį — ir nebijo išprususios moters. 

Tiktai tuomet, kai būsiu išmėginusi visą spektrą nuo apa- 
čios iki viršaus, nuo bedarbio nelegalo iki valstybės galvos, 
tiktai tuomet aš nusiraminsiu. Tiktai tuomet žinosiu, kad 
esu ištyrinėjusi viską, kas susiję su vyrais ir santuoka. Tuo- 
met galėsiu ramiai plušėti viršvalandžius, nebeįtikinėdama 
savęs, kad mano svajonių vyriškis linksminasi šventėje, į ku- 
rią atsisakiau eiti. Tiktai tuomet žinosiu, kad gyvenau taip, 
kaip ir turėjau gyventi. 

Na, tą žinau ir šiaip. Tačiau labai norėčiau gauti patvir- 
tinimą. 

Mano svetainė su trejomis didelėmis stiklinėmis durimis. 
Žengiu į terasą — tiesiai į Paryžiaus pavasarį. Balandžiai bur- 
kuoja ant stogo priešais, o strazdai taip čiulba ulba, kad man 
tirpsta širdis. Panteonas, regis, ranka pasiekiamas. Kupolas 
pūpso kaip motinos krūtinė, saulė pliskina baltas kolonas apa- 
čioje. O aš — aš jaučiuosi tokia atsigavusi, graži ir gundanti 
kaip niekuomet anksčiau savo gyvenime. Matyt, tokie yra Pa- 
ryžiaus burtai (ne Dievo Motinos katedros, Luvro ar Eifelio 
bokšto), kad čia pasijunti gražesnė nei kur nors kitur. Taip, 
tai aš iškart suvokiau, :a/ vilioja visą pasaulį į miestą prie Se- 
nos, tas svaiginantis jausmas, jog esi vienintelė, tau atsiveria 
visos galimybės šiame pasaulyje, lošiama netgi iš pasaulio ban- 
ko prezidento ir valstybių galvų. Jeigu lošiama išmaningai! 

Mano butas yra studentų kvartale, septintajame prašmat- 
naus namo Lasepedo gatvės aukšte. Jeigu pasilenkiu per dai- 
lius geležinius pinučius, juosiančius mano terasą, matau visą 
gatvę ištisai. Pakalnėje ji įsilieja į parką, Botanikos sodą, o ant 
kalno — į įžymiąją Kontreskarpo aikštę, kur nors kokį savo 
klajokliško gyvenimo tarpą praleido visi dailininkai, rašytojai 
ir menininkai apskritai. Paskutinė garsenybė buvo Hemingvė- 
jus, ir mane persmelkia pasitenkinimas. Mat dabar čia gyve- 
nu aš. O jeigu esi kilusi iš Port Alfredo, tai jau pasiekimas. 

Tačiau aš ne tiktai gyvenu Paryžiuje, aš jau jam priklausau. 
Aikštėje turiu pamėgtą užeigą, aludę su raudonu baldakimu ir 
jaukia stikline terasa. Padavėjai mane pažįsta ir pasveikina iš 
koto verčiančiu „Bonjour madame!“ O kai jie, apsirengę rau- 
donojo vyno spalvos švarkais ir siauromis juodomis kelnėmis, 
virš žmonių galvų balansuoja savo pastišo, vyno ir mėtų li- 
monado taurėmis nukrautais padėklais, neišliedami ne laše- 
lio, ir dar šaukia: „Attention, ca tache!“*, atrodo kaip filme, 
tiktai daug daug gražiau. 


* Atsargiai, išsitepsit! (Pranc.). 

Kasdien sėdžiu šitoje užeigoje, prieš pietus ir po pietų, 
džiaugdamasi ir grožėdamasi senais namais, kuriuose nėra 
dviejų vienodų langų, o visos sienos kreivos. Niekur čia nė- 
ra jokių normų, koks smagumas! Tokios aikštės nerastum 
visoje Kanadoje. Pačiame viduryje auga trys palisandrai, ku- 
rie šiuo metų laiku dar visai be lapų. Užtat žydi kaip pašė- 
lę, taigi virš aikštės ir senamadiško gatvės žibinto kybo kvap- 
nus violetinis debesis. 

Pas mus, Kanadoje, viskas sterilu, nuobodu ir apžvelgiama. 
O čia viešpatauja kerinti netvarka. Neįtikėtina, bet ko tik čia 
neprisigrūdę: iš viso keturios kavinės, penki restoranai, kepė- 
jas prancūzas, konditeris iš Tuniso, savitarnos parduotuvė, 
mėsinė, vaistinė, dešrų parduotuvė, sendaikčių ir padėvėtų 
drabužių parduotuvės. Taigi, kad nepamirščiau: galelį paėjė- 
jus, prie Lasepedo gatvės kampo, nedidelė dušinė, kad valka- 
tos, vasarą išsimiegą ant šaligatvio po palisandrais, irgi bent 
kiek pasimėgautų gyvenimu. 

Bent iš pradžių taip maniau. Per tą laiką kai ką sužino- 
jau. Tie valkatos ir rytais neatrodo dailiau kaip vakarais, ir 
man kyla įtarimas, kad jie apskritai nesiprausia. Be to, dai- 
lus tunisietis konditeris man paaiškino, kad dušai skirti ne 
elgetoms, o mūsų kvartalo gyventojams, nes visi namai čia 
istoriniai, dar iš paskutinės revoliucijos laikų. O tuomet bu- 
tuose nebuvo vonių. 

Nebuvo vonių! Nieko sau! Pas mus, Kanadoje, visi turi 
vonias. Net labiausiai nusususiam mediniam nameliūkštyje 
yra vonios kambarys ir dušas, ir jeigu anksti rytais ir vaka- 
rais juo nesinaudoji, iškart esi apšaukiamas asocialiu elemen- 
tu. Kanadoje valstybės priešas Nr. 1 ne teroristai, o bacilos, 
virusai ir bakterijos bei visa kita, nežinia kaip dar vadinama, 
ir jeigu galėtume, tai juos visus kartu ir atskirai išsterilizuo- 
tume iš šito pasaulio. Mes, kanadiečiai, švaruolių tauta. Mes 

niekuomet nesinaudojame kito žmogaus dantų šepetėliu, ir 
didžiausias troškimas būtų nublizginti kiekvieną durų ranke- 
ną, o tik paskui už jos imti. 

Aš pati, beje, nesu jau tokia pedantė, tačiau aistringai 
mėgstu maudytis, viena ir dviese, kaip pasitaiko. (Tiktai nie- 
kuomet nesimyliu vonioje. Mano stilius ne toks. Vonioje 
nepatogu, maža vietos, turi būti akrobatė, o akrobatiškumas 
naikina erotiką. Tačiau tai tik tarp kita ko.) 

Šiaip ar taip, toji dušinė man nedavė ramybės ištisą nak- 
tį, taigi kitą rytą anksti įsitaisiau terasoje ir valandą stebėjau 
vyksmą prie jos durų. Tai, ką pamačiau, mane labai sukrė- 
te. Per visą valandą į vidų įėjo tiktai du žmonės (su skudu- 
rais, šepečiais ir kibirais), moteriškos lyties atstovės. 

Tačiau, laimė, prieš pietus pastebėjau, kad šiandien ten 
kaip tiktai švarinamasi ir daugiau Žmonių įeiti negalėtų net- 
gi panorėję. Tuomet vėl atgavau sielos ramybę. Tegu toji du- 
šinė taip ir lieka dušinė, ir kitai dienai atidėjau mėgstančių 
maudytis Paryžiaus vyrų tyrimus. Negalimas daiktas! Juk jie 
turi maudytis! Iš veidų atrodo gana patraukliai. O visa kita 
paaiškės vėliau. Man skirta pusė metų įvykdyti užduočiai, 
nėra jokio pagrindo pulti kaip akis išdegusiai. 

Užduotis! Ak tu Dieve mano! Kiek dabar valandų? Beveik 
penkios. Septintą užsidaro paštas. Metas rašyti į Ameriką, laiš- 
ką turiu išsiųsti dar šiandien. Taigi kuo greičiau į vonią, dra- 
bužius šalin, stotis ant svarstyklių, užrašyti svorį į lentelę, vėl 
apsirengti, tuomet eiti į kabinetą ir sėstis prie rašomojo stalo. 
Išsamūs laiškai — viena iš sutarties sąlygų. Darbdavė laukia! 

Nieko nenuslėpsiu — toji darbdavė yra mano krikštamo- 
tė. Šiaip tai nebūtų nieko ypatinga. Keista tik tai, kad esu 
ją mačiusi vos du kartus, pirmąjį krikštijama, o antrąjį — 
prieš pat išvažiuodama į Paryžių, ir man labai gaila, nes mie- 
lai būčiau susipažinusi su ja artimiau. 


16 


Mano krikštamotė vardu Neli. Ji buvo geriausia mano 
motinos draugė ir Port Alfredo mero žmona. Krikštynoms ji 
man padovanojo šešis sidabrinius senovinius šaukštus ir 
minkšrą pūkų pagalvę, ant kurios meilingai geltonais šilki- 
niais siūlais apsukais peltakiais ir :442 savotiška rašyba buvo 
išsiuvinėjusi tokį posakį: 

YŠMESK ŠLEMŠTA UŽ BORTO! 

Paskui, pati paklausiusi savo patarimo, įsitaisė meilužį, 
metė merą, išsidangino iš mūsų nusususio uostamiesčio ir 
keturiasdešimt vieneriems metams dingo kaip į vandenį. 

Aš nelabai pasigedau Neli. Tačiau mano motina labai 
prieraiši. Juk niekaip nenurašysi jaunystės laikų bičiulės. Be 
to, su jos dingimu buvo susijusi mįslė, liečianti ir mano mi- 
rusį tėvą. Port Alfredas tuomet ūžte ūžė nuo paskalų, ir, 
nors šiandien apie tai nebekalba nė vienas žmogus, mano 
motina buvo tvirtai įsitikinusi, kad Neli sugrįš, išsiteisins ir 
paaiškins visą tą įtartiną reikalą. 

Kasmet balandžio mėnesį aplankau savo motiną. Kad ir 
kur esu, kad ir ką dirbu, balandis priklauso jai. Aš pasiimu 
keturias savaites atostogų, nuskrendu į Port Alfredą ir visą tą 
laiką labai ramiai ilsiuosi baltame mediniame name, kuris 
man toks savas ir kur, bent jau man, viskas prasidėjo. 

Mano motina tuo tarpu jau tapo mokyklos direktore. 
Tačiau tai jai nekliudo mane lepinti popinti. Kai parvažiuo- 
ju, mano miegamasis būna išklijuotas naujais tapetais, lova 
ką tik paklota, o ant naktinio stalelio pūpso krūva įdomių 
knygų. Mano draugėms pranešta, kad aš atvažiuosiu, valgia- 
raštyje mėgstamiausi mano patiekalai, o Aliksas, gauruotas 
pudelio ir spanielio mišrūnas, nesitraukia nuo manęs nė per 
žingsnį. 

Kai Neli davė apie save žinią, Aliksas linksmai tupėjo 
man ant kelių ir ilgu raudonu liežuviu godžiai laižė iš mano 

lekštės kiaušinienės likučius. Paprastai šitaip elgtis jam drau- 
džiama, tačiau aš leidau namie dar tik pirmąją savaitę, taigi 
taisyklės buvo ne tokios griežtos. 

Mes sėdėjome mėlyname valgomajame, buvo šeštadienis, 
vienuolikta valanda prieš pietus, ir aš klausiausi naujausių 
Port Alfredo gandų, — kas pasigimdė, kas išsiskyrė, kokio 
laivo kapitonas įtariamas paėmęs kyšį ir kiek laivų nusken- 
do per praėjusią žiemą. Ant stalo buvo kavos ir karšto pie- 
no, ką tik išspaustų greipfrutų sulčių, skrebučių, sviesto, 
apelsinų marmelado, o man ant didelės mėlynos lėkštės kūp- 
sojo gardžiai kvepiančių blynų krūva. 

Blynai — mėgstamiausias mano valgis, ir niekas neiškepa jų 
geriau kaip mano motina. Tačiau aš kalbu ne apie europietš- 
kus blynus, kurių nė nedera šitaip vadinti. Kalbu apie tikrus 
amerikietiškus pancakes, mažyčius, purius, storus ir apskritus, 
pagardintus klevų sirupu, sviestu ir valgomus tokius karštus, 
kad vos gali tverti. Kai būnu itin išalkusi, tai sudedu jų bokš- 
tą, vieną ant kito tris, keturis, penkis, tarp jų prikaišioju svies- 
to gabalėlių, ant viršaus užpili sirupo ir skoniuosi šiuo malo- 
numu iš visos širdies. 

Aliksas mėgsta blynus, kaip ir aš, taigi mudu buvome 
priėję prie dvyliktojo, kai staiga gretimame kambaryje su- 
čirške telefonas, kaip man pasirodė, gerokai garsiau ir įky- 
riau nei paprastai. Mama pašoko, o grįžusi vos galėjo kalbėti 
iš susijaudinimo. 

— Ji čia! — galų gale vaptelėjo. 

— Puiku, — pasakiau, dėdamasi į lėkštę tryliktąjį bly- 
ną, — tiktai nenutuokiu, apie ką čia kalbi. 

— Neli! — vėl atgavo žadą motina. — Neli, tavo krikšta- 
mote! Ji čia, ką tik atvyko, apsigyveno „Saulėtosios Šiaurės“ 
viešbutyje — ką dabar pasakysi? 

Nuleidau šakutę. 

— Vadinasi, ji neapsakomai praturtėjo! 

Mat „Saulėtosios Šiaurės“ viešbutis pats brangiausias vi- 
soje apylinkėje. Jame apsistoja vien generaliniai direktoriai ir 
milijonieriai. Ten nėra numerių po vieną kambarį, tiktai 
prabangios anfilados, išnuomotos savaitėms iš anksto. Vie- 
na naktis tokiame viešbutyje kainuoja kaip dešimt parų vi- 
dutinės klasės viešbutyje. 

— Ar ji ateina į svečius? — paklausiau susijaudinusi. 

Mama linktelėjo. 

— Ji jau važiuoja! Iš viešbučio rolsroisu. Turiu persirengti, 
ir tu taip pat. Gana valgyti, dailiai apsirenk ir pasigražink — 
tegu sprogsta iš pavydo, kai pamatys, kokia tu pasidarei. 

Na, iš pavydo ji turės sprogti, tuo nė akimirkos neabejo- 
jau. Pirmiausia aš, gyvendama didžiausiuose Kanados mies- 
tuose ir netgi Amerikoje, buvau atsikračiusi provincialumo. 
Buvau baigusi studijas, lavinusis toliau, uoliai dirbusi, susi- 
taupiusi stebėtinai daug pinigų ir padėjusi pamatus didelei 
karjerai, kurią ketinau netrukus pradėti. 

Antra vertus, motina niekuomet neslopino mano s3- 
vikliovos ir visuomet duodavo suprasti, kad gamta mane pa- 
lankiai apdovanojo. Taigi aš žinau, jog esu daili, taip, jog 
priklausau tam vis gausėjančiam būriui moterų, kurios sulig 
metais darosi įspūdingesnės. Buvau gana simpatingas vaikas, 
paskui daug žadanti paauglė, tačiau sulaukusi trisdešimties, 
kai pabudo seksualumas, aš užsiauginau plaukus, ir tai bu- 
vo lūžis. 

Rudos mano garbanos siekia liemenį, oda balta ir švelni 
kaip šilkas, akys didelės ir rudos, burna širdutiška, o figū- 
ra — miesto apkalbų objektas, bent jau buvo anksčiau, kai 
turėjau užtektinai laiko mankštai, plaukiojimui ir dietoms. 
Paskutiniais metais daugiau dėmesio skyriau karjerai, be to, 
kraustydamasi pamečiau svarstykles ir nenusipirkau kitų. 

Miegamajame įnikau svarstyti, ką man apsivilkti? Drabu- 
žių spintoje nelabai buvo iš ko pasirinkti. Vyrui būčiau pa- 
sipuošusi susagstoma suknele, pačia geriausia, pasiūta specia- 
liai man (geriausios Monrealio siuvėjos), iš žvilgančio gelto- 
no šilko, su dailiomis apvaliomis sagutėmis nuo pat kaklo 
iki kelių. Prireikus galima atsisegti tris, keturias, penkias sa- 
gutes, ypatingu atveju — netgi šešias, žiūrint kokį vyrą nori 
priblokšti. 

Jeigu neturiu draugužio, ši suknelė man nepaprastai pa- 
gelbsti. Kadangi nemėgstu kalbinti vyrų, turiu naudotis 
ženklu, kurio nebūtų įmanoma nepastebėti. Į pobūvius daž- 
niausiai einu užsisagsčiusi visas sagutes — niekuomet nežinia, 
ką ten sutiksi, tačiau rimtu atveju, jeigu pasirodo geidžiamas 
subjektas, nepastebimai atsisegu keturias sagutes. 

Keturių sagučių visiškai gana jautriems vyrams (kitoniški 
manęs apskritai netraukia). Man nerūpi tie, kurie įkaista tik- 
tai nuo bambą siekiančios iškirptės. Tačiau jeigu kas nors at- 
sisėda šalia, kai atsegtos keturios sagutės, ir paklausia, ar man 
patinka vakaras, — tas paprastai duoda daugiau, nei žada. 

Tačiau kuo apsivilkti pasitinkant krikštamotę, kuri tave 
prisimena kaip meilų žinduklį švariuose vystykluose? Sijonu 
ir megztiniu? Nelabai tinka. Kostiumėliu — švarkeliu ir kel- 
nėmis raudonais ir baltais dryžiais? Deja, šiuo metu jis man 
per ankštas. Lieka tiktai klasikinis žalias vilnonis Džagerio 
kostiumėlis, labai brangios Anglijos firmos, pirktas už di- 
džiulę sumą prieš keletą metų Toronte ir beveik nedėvėtas. 
Todėl jis kaip ir naujas, damiškai nuobodus, nekrintantis į 
akis ir nejaudinantis. Juo ir apsirengiu, jis labai tiks pirma- 
jam pasimatymui su šitokia garbinga ypata. 

Palengvėjusia širdžia nusviedžiau šalin patogią naminę pi- 
žamą, čiupau baltinius (geriausios kokybės, iš šilko), kojines 
ir įsibraškinau į sijoną. Dieve, koks jis siauras! O švarkas! 


20 


Vos užsisagsčiau, o juk nepasivilkau net palaidinukės. Keis- 
ta. Per paskutinę mano viešnagę prieš metus kostiumėlis ant 
manęs karojo. 

Sutrikusi žengiau prie veidrodžio, siekiančio grindis, ir 
kritiškai save apžiūrėjau. Kai įtraukiu pilvą, galima kentėti. 
Tačiau būtina apsiauti bateliais kuo aukštesniais kulniukais, 
tuomet atrodai aukštesnė ir lieknesnė. 

Ir batai mane išgelbėjo! Nurimusi apžiūrėjau save veidro- 
dyje nuo galvos iki kojų. Ką gi. Nesu liauna kaip vytelė ma- 
nekenė, tačiau kadangi manęs niekuomet neviliojo tas ama- 
tas, nelabai ir jaudinuosi. Sutinku, kad kai kurios mano kū- 
no vietos labai vešlios, užtat veide nė raukšlelės. Mano figūra 
itin moteriška, krūtinė ir užpakalis gašliai apvalūs, bet juos- 
muo ir kojos nuostabaus lieknumo. O ko daugiau reikia? 
Viskas priklauso nuo požiūrio. Ne aš esu per stora, ne, ki- 
tos per plonos! 

Kartys nedomina nė vieno menininko. O kiek galiu spręs- 
ti, lovoje vyrams patinka labiau apčiuopiami dalykai. Tereikia 
apsilankyti muziejuje. Ką tape dailininkai? Geidulingas damas 
su krūtimis ir širdimi. Tikrai! Rubensą mano figūra būtų par- 
klupdžiusi. Tačiau kostiumėlis tikrai pernelyg ankštas. Veržia, 
vos krusteliu. 

Atsisedau prie stalelio ir šukavau vešlias rudas savo gar- 
banas, kol jos tiesiog grėsmingai sužvilgo. Tuomet neįpras- 
tai aukštakulniais bateliais nutipenau į apačią. Dar lipdama 
laiptais išgirdau automobilio ūžimą. Dukart nuaidėjo signa- 
las, Aliksas skalydamas išpuolė iš virtuvės, jam iš paskos — 
motina, skambutis sučirškė ilgai ir trankiai, o paskui tegir- 
dėjau tiktai kvatojantis, lojant, bučiuojantis ir šūkčiojant, 
viskas vis garsėjo ir per vestibiulį nuplaukė į svetainę. 

Ten audra šėlo toliau. Ir kai svarsčiau, jog beveik nieko 
nežinau apie Neli, tik tai, kad ji visiškai nemoka rašyti be 

klaidų, paliko mūsų merą kaip sprandą trūkusi (ir kad ma- 
no tėvas po dviejų dienų taip pat dingo kaip į vandenį, ir 
niekas jo daugiau nebematė), išgirdau jos balsą: 

— O kur prieauglis? 


Tada nulipau paskutiniais laipteliais ir pasirodžiau. 

Istorinis momentas, tik aš nežinau, katra labiau nuste- 
bo — mano krikštamotė ar aš. Beje, Neli išvaizda mane pri- 
bloškė. Pirma, ji atrodė stebėtinai jauna, bent penkiolika 
metų jaunesnė už mano motiną, o juk abidvi vienmetės ir 
kartu lankė mokyklą. 

Mano motina jau apyžilė ir veikiau įkūni. O Neli liekna 
ir elegantiška, trumpomis juodomis garbanomis ir linksmo- 
mis akimis. Ji stovėjo mūsų svetainėje kaip paklydusi rojaus 
paukšte, kuri čia visiškai netinka, apsirengusi ryškiai raudo- 
na megzta suknele ir neapsakomai gražiu, baltu kaip sniegas 
lamos paltu, pamuštu dygsniuotu raudonu šilku. 

Buvo pasidabinusi itin brangiu papuošalu iš šviesių kora- 
lų ir briliantų, tokie paprastai būna tiktai visą puslapį už- 
imančiose žvilgančiose „Vogue“ ir „Harper's Bazaar nuo- 
traukose. Ir nuo jos dvelkė tas svaiginantis sėkmės ir pasau- 
lietiškumo mišinys, kokio aš ieškojau Port Alfrede dar 
būdama vaikas ir kokio taip niekuomet ir neradau. Kaip tik 
dėl šito išvažiavau iš namų, kad ten, plačiame pasaulyje, įgy- 
čiau elegantiškumo, dailių manierų ir išsilavinimo. Kaip ir 
Neli, tik ji buvo pralenkusi mane ištisais šviesmečiais. 

Iš pirmo žvilgsnio buvo aišku: ji nusipurčiusi paskutinius 
savo jaunystės šitam nusususiam, provincijos uostamiesty 
pėdsakus. Didžiajam pasauliui ji tiko kaip meilužis lovai, o 

„Saulėtosios Šiaurės“ viešbutis, rolsroisas ir livrėjuotas vai- 
ruotojas jai kaip tik. Čia stovėjo moteris, kokia aš norėjau 
kada nors tapti, bent jau išoriškai. Ji nusišypsojo man ir iš- 
kart paguldė ant menčių. Paprasčiausiai puoliau jai ant kak- 
lo ir pabučiavau. 

— Suaugusi mano duktė, — didžiuodamasi pasakė moti- 
na, — taip, laikas bėga. Matai, kokia ji pasidarė. 

— Nebeįmanoma atpažinti, — nusijuokė Neli ir širdingai 
apkabino mane. Paskui žengtelėjo atgal, įdėmiai apžiūrinė- 
dama. 

— Mano pagarba, — galop pasakė, — čia tai bent staig- 
mena. Ji pernelyg gera Port Alfredui. Sakyk, kaip tu čia iš- 
tveri? 

— Tiek pat menkai, kiek ir tu, — sušuko motina, man 
nespėjus prasižioti. — Taigi: ji apskritai neištvėrė! Aštuonio- 
likos išdūmė į koledžą, o nuo to laiko namie tiktai viešnia. 
Bet aš nesipriešinu, man tai net patinka. 

Ir ji trumpai išklojo mano gyvenimą, o Neli išklausė pa- 
sakojimą aiškiai patenkinta. 

Galop visos nuėjome į valgomąjį. 

— Eikšen, — pakvietė motina ir įpylė Neli kavos, — sė- 
domis patogiau šnekučiuotis. Neli, tu atrodai žavingai. Kaip 
kino žvaigždė. Ir tokia jauna! Kaip tu sugebi taip atrodyti? 
Papasakok apie save, nuo pat pradžių. Nieko nieko nepra- 
leisdama! Aiškiai maryti, kad tau puikiai sekasi. 

— Gali taip drąsiai tvirtinti, — pasake Neli, sublizginda- 
ma juodomis akimis. — Aš pasiekiau daugiau, nei kada nors 
tikėjausi pasiekti. Tik įsivaizduokit, man priklauso brangiau- 
sias grožio centras Kalifornijoje. „Ryškiausių Holivudo 
žvaigždžių ranča ! 

— Iš tikrųjų, — pagarbiai tarė mama, — man trūksta žo- 


džių! 

— Nesistebiu. Ar esi ką nors girdėjusi apie „Ryškiausių 
Holivudo žvaigždžių rančą ? 

— Ne. Ber pavadinimas fantastiškas! 

Neli išdidžiai šyptelėjo. 

— Taip ir yra, mieloji. Taip ir yra. Mano klientai geriausi 
visoje Amerikoje. Kalifornijos gubernatorius su šeima. Pusė 
Holivudo. Europos kunigaikščiai, princai ir princesės. Visos 
muzikos pasaulio garsenybės. Jei laikraštyje skaitai apie kokią 
nors įžymybę, ji greičiausiai bus lankiusis pas mane. — Ji ža- 
vingai nusišypsojo ir pergalingai mus apžvelgė: — Žinot, aš iš- 
tobulinau būdą, kuris pakeičia viską iš esmės. Padeda be jo- 
kios abejonės. Ir aš prižiūriu viską iki pat smulkmenų. Kos- 
metinės priemonės, gaminamos pas mane, šviežios ir be jokių 
konservantų. Valgis tiktai augalinis. Mano virėjai — dietinin- 
kai iš Italijos, kosmetikos specialistės — iš Paryžiaus, registra- 
torės — iš Šveicarijos, o masažistai — vengrai. Visi mano dar- 
buotojai — aukščiausios klasės specialistai, net kambarinės bai- 
gusios viešbučių aptarnavimo mokslus. Mano kainos — na, 
kaip čia pasakius — astronominės. Taip, vykęs apibūdinimas. 
Astronomiškai aukštos, tačiau mano ranča — geriausia pasau- 
lyje, ir žmonės neužveria jos durų. 

— „Ryškiausių Holivudo žvaigždžių ranča“? — pakartojau 
nustebusi. — Pavadinimas man girdėtas. Yra knyga „Ryš- 
kiausių Holivudo žvaigždžių dieta“. Tarptautinis bestseleris. 
Norėjau nupirkti Prancūzijos leidyklai. Ar prisimeni, mama? 
Mudvi kalbėjomės apie ją. Tačiau leidėjas amerikietis serga 
didystės manija. Už teises ją leisti pareikalavo ketvirčio mi- 
lijono dolerių. Deja, mums neįkandama suma. 

— Puikiai prisimenu, — įsiterpė motina, — beprotiškiau- 
sia dieta pasaulyje. Valgoma tiktai sumuštiniai, pica, milti- 
niai patiekalai, bulvės, ryžiai, makaronai, žirniai, pupelės, 
viskas, nuo ko storėjama, o tvirtinama, kad liesėjama! Mū- 

sų namų ruošos mokytoja padovanojo man šitą knygą. Ji 
kažkur mano miegamajame. Aš jos dar neskaičiau, tačiau da- 
bar tikrai atsigriebsiu. 

— Žinai, kas man įdomu? — paklausiau Neli. — Kiek iš 
tavęs pareikalavo pinigų, kad leistum pasinaudoti savo pa- 
varde? 

— Žinoma, nė pfenigo. 

— Kodėl? Ar leidėjas tavo draugas? 

— Kur kas geriau. Aš parašiau tą knygą! 

Valandėlę viešpatavo kapų tyla. Aliksas pakėlė galvą ir 
nustebęs apvedžiojo visas akimis. 

— Tu parašei šitą bestselerį? — netikėdama paklausė ma- 
no motina. — Tačiau tuomet būčiau atkreipusi dėmesį į ta- 
vo pavardę. Ar manai, jog pamiršau ją? 

— Pasirašiau pseudonimu. 

— Ir vis dėlto, — nesusivaldė motina, — tu juk blogiau- 
siai rašydavai visoje mokykloje. Ar prisimeni? Tiesiog sirgda- 
vai nuo diktantų ir rašinių. Niekaip neįsivaizduoju, jog kaip 
tik tu sėdiesi ir pati parašai visą knygą! 

— Kai kalbama apie suliesėjimą, svarbu ne pats rašymas, 
o idėja! Jeigu tau šauna į galvą gera idėja ir tu pajėgi ją šiaip 
taip išpinklioti popieriuje, leidykla padaro visa kita. 

— Matyt, tavo idėja buvo nepaprasta. 

— Kiek knygų pardavei? — parūpo man. 

— Kelis milijonus, — abejingai atšovė Neli. 

— Kelis milijonus? — pakartojo mano motina. — Ir kiek 
tu uždirbai? 

Neli prajuko. 

— Žinoma, kelis milijonus dolerių. Tačiau jų man reikė- 
jo finansuoti savo grožio fermai. Štai pasižiūrėkite, tai ma- 
no rūmai vandenyno pakrantėje! 

Ir ji pakišo mums panosėn didelę spalvotą nuotrauką. 


25 


Nuotrauka buvo padaryta iš lėktuvo. Didžiulis parkas su 
senais medžiais. Tarp jų baseinas, teniso aikštės, pailgas bal- 
tas pastatas su kolonomis ir veranda ir keli nedideli paviljo- 
nai, koketiškai slepiami žydinčių krūmų. Prie pagrindinio 
pastato vedė didžiulių karališkųjų palmių alėja, o virš para- 
dinių durų švytėjo balta lentelė su užrašu: RYŠKIAUSIŲ 
HOLIVUDO ŽVAIGŽDŽIŲ RANČA. Dešinėje, šalia par- 
ko, — golfo aikštė su aštuoniolika duobučių, o už jos tyvu- 
liavo mėlynas mėlynas Ramusis vandenynas. 

Nei mama, nei aš neieškome žodžio kišenėje, tačiau 
mums pritrūko žado. 

— Ir visa tai tikrai priklauso ta47— galop vos girdimai 
pralemeno mano motina. — Neli, tokios sodybos nerastum 
visoje Kanadoje. 

— Tai gali drąsiai tvirtinti! — Patenkinta Neli įsidėjo 
nuotrauką. — Ber labiausiai aš džiaugiuosi tuo, kad viso ši- 
to nepaveldėjau ir nepavogiau, gavau ne per vedybas ar ap- 
gavystę, o užsidirbau pati, savo idėjomis apie sveikatą ir gro- 
žį. O kokios svarbios tos idėjos, šiandien pamačiau vel, va- 
žiuodama čionai. Mat jei sutikau dw gražius ir lieknus 
žmones, tai jau labai daug. Didžiuma čia vis dar be jokios 
figūros, riebūs, bjauriai išstorėję, kvaili ir storžieviai, kaip ir 
mūsų jaunystės laikais. Deja! 

Mano motina ėmė kikenti. 

— Mudvi tuomet irgi neatrodėme labai išbadėjusios. Te- 
kėdama už mero svėrei septyniasdešimt kilogramų. 

— Tiesa, — niūriai linktelėjo Neli, — aš irgi niekuomet 
to nepamiršiu. Iš pradžių septyniasdešimt, o paskui aštuo- 
niasdešimt! Mano santuoka buvo ištisa nelaimė! Niekuomet 
nebuvau taip paniekinta vyriškio. Niekas daugiau jo nedo- 
mino, tiktai politika, politika, politika. Lovoje jaučiausi 
kaip dykumoje. Rezultatas: aš apsirijau. Ko man trūko 

apačioje, pasipildžiau viršuje šokoladu. Gyvendama su vy- 
ru kasdien sušveisdavau dėžutę saldainių. Kilograminę. Esu 
tau kada nors pasakojusi? Ne. Manau, kad ne. Aš pernelyg 
gėdijausi. Ofelija, mes buvome siaubingai atsilikę. Tėvų 
knygoje apie lytinį auklėjimą dar buvo parašyta, kad mo- 
terys nejaučia orgazmo. Garbės žodis; Port Alfrede būčiau 
žuvusi. — Ji gurkštelėjo kavos ir pasisodino ant kelių Alik- 
są: — Būtumėt galėjusios ridenti mane kaip statinę, be to, 
buvau alkoholikė. 

Motina kostelėjo. 

— Sakyk, Neli, su kuo tu tada pabėgai? Girdėjau nejtiki- 
miausių gandų. 

— Su vienu komivojažierium. Atklydusiu iš Danijos. Su- 
sipažinau su juo ledo ritulio aikštėje. 

— Ar tu tikra, kad tai ne Ofelijos tėvas? Jis irgi dingo po 
dviejų dienų, kai tu išvykai, ir paskui daugiau niekuomet 
nepasirodė. 

Neli išsiblaškiusi pasižiūrėjo į mano motiną. 

— Niekuomet paskui nebepasirodė? — pakartojo netikė- 
dama ir nukėlė šunį ant grindų. 

— Niekuomet! Po dešimties metų gavau pranešimą apie 
jo mirtį iš Aliaskos. 

— Ak tu vargšele! — užjausdama sušuko Neli. — Tačiau 
niekad nesu nuviliojusi vyro nuo draugės. Patikėk manim, 
aš čia niekuo dėta. 

Aliksas pradėjo loti, paskui nušoko ant grindų. 

Mano motina atsiduso, tada įpylė visoms kavos. 

— Nemegstu apie tai kalbėti, be to, tai jau labai seni lai- 
kai, bet man lengva nebuvo. Ofelijai vos penki mėnesiai, pi- 
nigų nė trupučiuko, o mokytoja pradėjau dirbti tiktai po 
vienerių metų... 

— Ber dabar tau puikiai sekasi? 

— Dabar aš esu mokyklos direktorė. 

— Sveikinu! Tačiau dar pasakysiu kokį žodį apie tavo vy- 
rą. Jis man apskritai nepatiko. Beje, kanadiečiai man nepa- 
tinka. Jie pernelyg neturi vaizduotės. Man patinka prancū- 
zai. Ar žinai, kad iškart po skyrybų nuvažiavau į Paryžių ir 
mokiausi įvairiuose kosmetikos institutuose? Gavau du 
diplomus. Gerai, argi ne? O šalia mokslo išsidūkau. Atsigrie- 
biau už prarastą jaunystę. Turėjau galybę meilužių. Paban- 
džiau visokiausių tautybių. Pats geriausias buvo prancūzas 
kompozitorius. Labai švelnus. Tačiau sunkaus būdo ir pavy- 
dus. Žinai, taip jį mylėjau, kad per mėnesį sublogau septy- 
niais kilogramais. Ar gali įsivaizduoti? Septyniais kilogramais! 
Apskritai netekau apetito. Tačiau liekna, tikrai liekna, kokia 
esu dabar, tapau tuomet, kai ėmiau griežtai laikytis savo 
dietos. 

Ji patenkinta pasiglostė mergaitiškai lieknas strėnas ir 
kyštelėjo šuniui gabalėlį blyno. 

— Įdomu, — pasakė mano motina, — tačiau aš vis dėlto 
dar norėčiau pasiklausti tavęs vieno kito dalykėlio apie anuos 
laikus, vėliau, kai būsime vienos. 

— Klausk, aš neturiu ko slėpti! 

Neli vienu mauku ištuštino kavos puodelį ir linktelėjo 
man. Nusišypsojau jai, nebūdama tikra, ar ji nemeluoja. Ne- 
maloni padėtis! 

— Paaiškink man savo dietą, — paprašiau, kad pakeisčiau 
temą, — kaip galima suliesėti, šveičiant sumuštinius? Juk 
nuo angliavandenių storėjama — bent jau taip visur rašoma. 

— Nesąmonė! — įsikarščiavo Neli. — Angliavandeniai 
storina tiktai susijungę su baltymais. Tuomet jų taip greit 
neįsisavinsi, jie virsta riebalais. Kad būtų aiškiau, dabar pa- 
nagrinėsiu jūsų pusryčius. Taigi... — Ji efektingai nutilo ir 
nutaisiusi išmaningą veidą ėmė apžiūrinėti stalą: — Jūs val- 

gote iš esmės klaidingai, nuo pat pradžios iki galo. Jeigu ir 
toliau taip darysit, grožis išnyks lyg nebuvęs! 

Paskui be žodžių pakraipė galvą, suraukė kaktą ir smer- 
kiamai nuvėrė akimis mane ir mamą. 

— Turėtumėt perskaityti mano knygą. Jūsų pusryčiai sto- 
rina! Žiūrėkit. Blynus leidžiama. Sviestą ir skrebučius — ir- 
gi. Marmeladą ir klevų sirupą valgyti irgi dar galima, tačiau 
tik nedideliais kiekiais. Tačiau visiškai nevalia valgyti kiau- 
šinienės su kumpiu. Tai gryni baltymai, ir dar gyvulinės kil- 
mės, jie taip sunkiai virškinami, kad kūnui nebelieka ener- 
gijos angliavandeniams. Rezultatas: blynai suvirškinami ne- 
pakankamai greitai, jie užsilaiko kūne ir pavirsta riebalais. — 
Neli garsiai atsikrenkštė: — Jeigu jau būtinai turit viską su- 
valgyti, kas čia padėta ant stalo, tai patariu pirmiausia papus- 
ryčiauti sviestu, skrebučiais, blynais ir trupučiu sirupo, o tik 
po dviejų valandų, kai angliavandeniai bus įsisavinti, suval- 
gyti kiaušinienę su kumpiu, tačiau be duonos. Gali šveisti 
kiaušinio baltymų, kiek telpa, ir angliavandenių, kiek telpa, 
tačiau tiktai ne viską kartu! Štai ir visa paslaptis. 

— Ir dėl to tu šitaip suliesėjai? — paklausė motina. 

Neli linktelėjo. 

— Tai mano dietos kertinis akmuo. 

— O kaip tu sužinojai? 

— Atsitiktinai. Kažkas padovanojo man knygą apie visuo- 
menės elgesį ir bandymus su gyvūnais. Patikėkit manim, di- 
desnio smūgio per visą savo gyvenimą nebuvau patyrusi. Iš- 
kart praradau bet kokį norą valgyti mėsą. 

— O paskui? 

— O paskui buvo tas lemtingas vakaras. Su draugais bu- 
vau restorane, ir, nors aš po šeštos vakaro tevalgau tiktai sa- 
lotas, antraip iškart storėju, tąkart užsisakiau spagečių. Ne su 
mėsos padažu, bet su alyvų aliejum ir česnakais. Ir žinot, kas 

nutiko? Kitą dieną nesvėriau nė gramu daugiau. Apskritai nė 
trupučiuko nepasunkėjau. Žinoma, iškart tuo pasinaudojau. 

— Tu apskritai nebevalgai mėsos? — nusistebėjo mama. 

— Jau šešeri metai nė kąsnio. 

— Ir žuvies? 

— Jokio gyvūno! — nusijuokė Neli. 

— Ir tau tai nekenkia? 

— Atvirkščiai! Dar niekuomet nesijaučiau tokia sveika. 

— Iš tiesų atrodai labai jauna. Tiesiog žydinti. Tačiau 
leisk tau duoti nekuklų klausimą. Ar esi pasidariusi kosme- 
tinę operaciją? 

Neli atsilošė. 

— Jeigu būtų reikėję, gali neabejoti, būčiau pasidariusi. 
Tačiau ji nebuvo būtina, nes dieta be mėsos jaunina odą. 
Dauguma žmonių nežino, kad oda yra virškinimo organas, 
labai svarbus virškinimo organas, išskiriantis iš kūno vande- 
nį ir kenksmingas medžiagas. O niekas nepagamina mūsų 
kūne tiek kenksmingų medžiagų kaip mėsa. Taigi jeigu ap- 
krauni virškinimą per dideliu kiekiu kenksmingų medžiagų, 
norom nenorom sekini savo odą. 

— Įdomi teorija. — Mama be jokio pavydo apžiūrinėjo 
nepriekaištingai lygų Neli veidą: — Nors dar niekuomet ne- 
su apie ją girdėjusi, tau ji aiškiai padėjo. k 

— Ji padeda kiekvienam. Juk tai logiška. Mar mėsa — tai 
lavonas, kuriame susidaro Zzvono nuodai. Juo ilgiau mėsa bū- 
na kūne, juo nuodingesnė ji tampa. 

— Maldauju pasigailėti! — nutraukė ją mama. — Aš ką 
tik papusryčiavau. Ar nori, kad viskas atsistotų man gale 
gerklės? 

Tačiau Neli nesidavė išmušama iš vėžių. 

— O dabar pats svarbiausias dalykas: bet kokia mėsa turi 
riebalų, o gyvūnų riebalai yra didžioji nuodėmė Nr. 1! La- 

šiniai, taukai, riebios dešros, riebūs pjausniai sendina, stori- 
na ir susargdina. Tai tikros antigrožio priemonės. Tai negy- 
vi riebalai, jau tarnavę vienai gyvybei. O kadangi jie jau pa- 
laikė gyvybę gyvūnui, tai mes nebegalime paversti jų ener- 
gija. Augalinius riebalus turit valgyti, jie naudingi! 

Neli vel efektingai nutilo, dar labiau atsilošė ir užsimetė 
vieną ant kitos savo nepriekaištingai dailias kojas. 

— Grožis priklauso nuo virškinimo, mieloji. Jei nori, ga- 
liu tau įrodyti. Pirmiausia skirsiu tau mėnesį nevalytų ryžių, 
vaisių ir daržovių dietos. Paskui darbo imsis mano kosmeti- 
kos specialistė ir plaukų stilistė, paskui gausi naują gardero- 
bą, madingus batus ir naujus auskarus, žinai, garantuoju tau, 
jog per mėnesį tave pajauninčiau dešimčia metų. 

— Mano amato žmogui geriau iškilti, jeigu atrodai bran- 
di ir ori, — užsispyrusi pareiškė mama. 

Neli nuleido jos pastabą negirdomis. 

— Kiek kilogramų tu sveri? 

— Nežinau. Aš neturiu svarstyklių. 

— Tu neturi svarstyklių? Tai didžioji nuodėmė Nr. 2! 
Aš visuomet turiu su savim svarstykles, net ir keliaudama 
po pasaulį. Dar šiandien nusipirksi svarstykles, mieloji, ar- 
ba geriau — dvejas. Vienerias į vonią, kitas į virtuvę, ir pa- 
statysi jas šalia šaldytuvo. Pati stebėsies, kaip jos malšina 
apetitą! 

— Tai man net sapne neateitų į galvą, — atkirto mano 
motina, — be to, tu prieštarauji pati sau. Pirma suvalgei vie- 
ną blyną, tačiau užsidėjusi ant jo keturis gabalėlius sviesto. 

— Na ir kas? Sviestą valgyti leidžiama. Dėl jo nieko ne- 
reikia žudyti. Aš valgau sviesto tiek, kiek noriu. Mano ūgis 
yra 164 cm, aš visą laiką sveriu penkiasdešimt tris kilogra- 
mus, mano cholesterino kiekis neviršytas, ir jau šešeri metai 
nesu nė dienos badavusi! 

— Nusprendžiau paskaityti tavo knygą, — staiga paskel- 
bė mano motina, — šįvakar pradėsiu. Tikrai, man pasidarė 
labai įdomu! Tik su mėsos valgyymu bus problema. Kaip ži- 
nai, čia daugiausia mintama hamburgeriais, o jeigu esi pa- 
kviečiama pietų, tai bifšteksas, regis, verčiasi per lėkštės 
kraštus. 

— Kam tu tai sakai, — linktelėjo Neli, — iš žmonių vei- 
dų matyti, ką jie valgo. Viršsvoris, pagurkliai, raukšlės, pa- 
didėjusios odos poros. Nualinto virškinimo nualinta oda. 
Čia ir geriausios kosmetikos priemonės nieko nepadės, pa- 
tikek manim. 

— O kaip tada su meile? — nusuko mama pokalbį kitur. 

— Ką tu turi galvoje? Tau įdomu, ar aš turiu draugą? 

— Ir tai. Tačiau mane domina, ar tavo gyvenimui pasi- 
keitus čia kas nors pasikeitė. Vegetariškas maitinimasis 
skamba taip... taip asketiškai, taigi aš galvoju, ar tau... dar 
norisi vyriškių. Juk ne veltui vartojami žodžiai kūniški geidu- 
liai! Ar supranti? 

Neli prapliupo balsu kvatotis ir susitvardė po gerokos va- 
landėelės. 

— Nuraminsiu tave. Juo sveikesnė jautiesi, juo gražesnė 
ir lengvesnė daraisi, juo labiau viskas džiugina. O žinai, kas 
dar pasikeitė? Nuo to laiko, kai nebevalgau mėsos, išnyko 
kaip nebuvusi migrena, ir aš nė sykio nesirgau. Net Kalifor- 
nijos vasaras pakeliu be problemų. O juk anksčiau siaubin- 
giausiai sirgdavau nuo kondicionierių. Kosulys, sloga, ištisas 
savaites užgulusi nosis — dabar viskas išnyko. Apskritai ne- 
bežinau, ką reiškia susirgti sloga. Be to, žinai, aš esu Naujo- 
sios romantikos šalininkė, o vienas iš jos įstatų yra gyventi 
be mėsos. Nieko nežudyti, daryti kuo mažiau žalos, užtat 
likti jaunai, gražiai ir sveikai. Patikėkit manim, tik tokios 
nuostatos turi ateitį. Visa kita šlemštas. 

Šito žodžio mano motina laukė keturiasdešimt vienerius 
metus. 

— Pardon! — Slapčiomis ji palietė mane koja po stalu. — 
Neli, turiu tave pataisyti. Šitas žodis yra š/amštas, ne šlemš- 
tas. Su a! Jau seniai norėjau tau tai pasakyti. Ant pagalvėlės, 
kurią tu padovanojai Ofelijai krikštynų proga, irgi išsiuvinė- 
jai su klaida, paskui ji daug metų vis gaudavo blogus pažy- 
mius, nes rašydavo žodį „išmesk“ su ilgąja y. Tą žodį tu irgi 
visiškai sumaitojai! 

— Iš tikrųjų? — apstulbo Neli. — Labai gailiuosi. Žinai, 
man nuolat painiojasi kalbos, ypač rašytiniam pavidale. Ta- 
čiau nėra to blogo, kas neišeitų į gera, mat antraip manęs čia 
nebūtų! 

— Tu čia tik dėl to, kad nemoki taisyklingai rašyti? — su- 
glumusi paklausė mama. — Maniau, kad tu pasiilgai gimtinės. 

— Pasiilgau? Port Alfredo? Juokauji! Ne, aš ieškau žmo- 
gaus, kuris man padėtų parašyti kitą knygą. Rankraštis be- 
veik baigtas, ir man reikia, kad kas nors viską ištaisytų ir su- 
teiktų jam pavidalą. Be to, labai norėčiau, kad knyga išeitų 
čia, prancūziškoje Kanados dalyje, ir kad nebūtų tvirtinama, 
jog visos naujos idėjos kilusios iš Amerikos! 

— Ir vėl knyga? — paklausė mano motina. — Apie ką? 

— Apie meną amžinai išlikti jaunai, susietą su mano fi- 
losofija apie pasaulio gelbėjimą. Tuomet prisiminiau tave, tu 
juk visuomet geriausiai mokėjau anglų ir prancūzų kalbas, 
be to, norėjau dar bent kartelį tave pamatyti. Paskambinau 
į informaciją ir pasiteiravau tavo telefono numerio. Taigi sė- 
dau į lėktuvą, ketindama tave paklausti, ar nenorėtum su 
manim bendradarbiauti. Žinoma, už atlyginimą. 

— Su malonumu padėčiau, — tarė mano motina, — bet 
ar tu bent kiek nutuoki, kiek laiko užima vadovauti mokyk- 
lai? Iki vasaros atostogų nieko tau nepažadu. 

— Pernelyg vėlu, — nusivylė Neli, — gaila! Tačiau gal tu 
norėtum? — atsisuko ji į mane. — Tu juk dirbai Prancūzijos 
leidyklai. Ir tikrai nutuoki apie tą šlemštą, pardon, šlamštą. 

— Kokį šlamštą? — atsargiai paklausiau. 

— Na, gramatiką, stilių, išraiškingumą! 

— Ofelija rašo geriau negu aš, — išdidžiai pareiškė moti- 
na, — ji nepaprastai talentinga iš prigimties. 

— Tai man tinka kaip meilužis lovai, — pasakė Neli. — 
Na, ką manai? Bendradarbiausim? 

Iš pradžių nieko nesakiau. Man kaip tik iškilo dilema. 
Viena vertus, Neli mane pakerėjo, bet antra vertus, aš kaip 
tik ketinau pradėti savo karjerą, kuriai tiek ilgai ruošiausi ir 
pašėliškai taupiau pinigus. Knygai, kurios yra tiktai pusė pri- 
draikalioto rankraščio, sugaiši mažų mažiausiai pusmetį, kol 
atiduosi į spaustuvę, o tiek ilgai neketinau būti trukdoma. 

— Tau neįdomu? — atsiloše Neli ir tiriamai įsižiūrėjo į 
mane. 

— Įdomu. Net labai. Bet mane irgi spaudžia laikas. Aš 
kaip tik ketinu imtis savarankiškos veiklos. Kitą savaitę 
skrendu į Paryžių svarbiam pokalbiui, o grįžusi greičiausiai 
nebeturėsiu nė vienos laisvos valandėlės. Tačiau tu tikriau- 
siai susidomėsi mano planais. Mat aš steigiu leidyklą. Mon- 
realyje. Ir nuoširdžiai apgailestauju, kad neturiu pakankamai 
pinigų nusipirkti tavo knygos teisėms. Ji, matyt, vėl turės di- 
džiulį pasisekimą ir be galo tiktų mano programai. 

— Iš tikrųjų? Kas tai per programa? 

— Labai artima taviškei. Nors aš ir ne vegetarė, irgi su- 
prantu, jog mums labai reikia Naujosios romantikos. Žinai, 
jeigu esi tiek laiko dirbęs masinėse informavimo priemonė- 
se, tai žmogžudystės ir nusikaltimai įkyri iki gyvo kaulo. Tas 
šlamštas užplūdęs visas knygas, scenarijus, filmus, televizijas, 
radiją, tai ko čia stebėtis, kad pasaulis darosi vis žiauresnis. 

Ar žinai, kokias knygas čia, Kanadoje, man geriausiai sekėsi 
parduoti? Sprogsi iš juoko. Meilės romanus! Viską, kas bent 
kiek susiję su meile ir jausmais, man tiesiog plėšė iš rankų. 
Aš leisiu knygas, kurios yra patrauklios, pamokomos ir ska- 
tina žmonių meilę. Juk ji dar yra! 

— Teisingas požiūris ir gražiai skamba, — susimąsčiusi ta- 
re Neli, — tačiau leidyklai reikia pinigų. Ar kiek nors turi? 

Atėjo mano eilė pasirodyti. 

— Iš pradžių viskas bus kuklu, be to, aš turiu susitaupiusi. 

— Kiek? — susidomėjo Neli. 

— Devyniasdešimt tūkstančių dolerių, — išdidžiai pareiš- 
kiau, — amerikietiškų. 

— Neblogai. 

— Iš manęs ji gaus dar šešiasdešimt tūkstančių, — paskel- 
bė motina, — o jeigu trūks, galėsiu dar šiek tiek pridurti. 
Nuojauta man kužda, kad metas pradėti dabar arba nieko 
nebus. Neli, tavo Naujosios romantikos mums reikia kaip 
duonos kasdienės. Kiek pažįstu savo dukterį, jai eisis kaip iš 
pypkės. 

— Gal ir tavo tiesa, — pasakė Neli ir atsistojo. — Jūsų 
idėja man labai patinka! Norėčiau išgirsti visas smulkmenas. 
Žinot ką? Kviečiu jus pietų į „Saulėtosios Šiaurės“ viešbutį, 
ten viską galėsite man iškloti neskubėdamos. Ar sutinkat? 
Nuostabu! Ofelija, tu verčiau persirenk kokiu dailiu drabu- 
žiu. Žinai, viešbučio restoranas /zbai elegantiškas! 

— Ar tau nepatinka jos kostiumėlis? — sumišo mano mo- 
tina. — Jis Džagerio. Geriausios angliškos vilnos. Kainavo 
baisybę pinigų. 

Neli užgniaužė šypsnį. 

— Iškart krinta į akis, kad jis brangus. Tačiau tavo duk- 
rai per ankštas. Sakyčiau, dviem dydžiais. Be to, toks nuo- 
bodus pasiuvimas jai netinka. Jeigu turi krūtinę, ją reikia pa- 

rodyti, nesvarbu, ar tavo pilvas plokščias, ar ne. Reikia bran- 
ginti krūtinę ir dėvėti įliemenuotus švarkelius, pabrėžiančius 
figūrą. Ar duoti tau gerą patarimą, Ofelija? Rytoj par pado- 
vanok kostiumėlį Gelbėjimo armijai! 

— Mielai, — sutikau priblokšta, — o kas bus paskui? 

— Tuomet laikysiesi mano „Ryškiausių Holivudo žvaigž- 
džių dietos“ ir sublogsi dešimčia kilogramų. 

— Dešimčia kilogramų? — ėmė gaudyti orą mano moti- 
na. — Tada ji bus kaip skeletas! 

— Nesąmonė, — maloniai pasakė Neli, — penkiolika ki- 
logramų būtų dar geriau! Sudie, šuneli, — meiliai kepštelė- 
jo ji Aliksui, — mes išvažiuojam. Mums reikia daug ką ap- 
tarti. 

Apsirengiau geltono šilko suknele su sagutėmis, kuri, kad 
ir kaip keista, pelnė Neli palankumą — ji pareikalavo atsiseg- 
ti netgi penkias sagutes, — ir mes praleidome dvi nuostabias 
valandas „Saulėtosios Šiaurės“ viešbutyje. Neli valgė neįtikė- 
tinai daug. Pirmiausia lėkštę daržovių su sumuštiniais. Pas- 
kui daržovių patiekalą be kiaušinių, užtat su dviguba porci- 
ja keptų bulvių, desertui didelį gabalą pyrago su braškėmis. 
Viskas leidžiama, laikantis „Ryškiausių Holivudo žvaigždžių 
dietos“, kaip ji linksmai mums pasakė. 

Labiau nei Neli apetitas mane nustebino jos įkalbinėjimo 
menas. Prieš geriant kavą ji mane jau beveik įtikino, kad bū- 
tų tikra silpnaprotystė su ja nebendradarbiauti. Ji pasiūlė 
man dešimt procentų savo naujosios knygos pajamų, o ka- 
dangi jau buvau nusipirkusi lėktuvo bilietą į Paryžių, tai dar 
pasiūlė man pagyventi Paryžiuje ir ten sutvarkyti jos rank- 
raštį, o rudenį aš galėsianti grįžti į Kanadą ir atidaryti savo 
leidyklą. 

Žinoma, Paryžiuje ji mane apgyvendins atitinkamai, 
kiekvieną mėnesį perves man penkiolika tūkstančių frankų 

(kaip algą, o ne išankstinį užmokestį už būsimą knygą), už- 
tat aš privalėjau bent tris mėnesius gyventi griežtai pagal 
„Ryškiausių Holivudo žvaigždžių dietą“, atsisakyti, kiek bus 
įmanoma, mėsos, kasdien rytą ir vakarą svertis ir triskart per 
savaitę sąžiningai ir smulkiai aprašyti laiškuose savo valgia- 
raštį ir pasiektą suliesėjimą. 

Be to, turėjau rinkti paryžiečių moterų gyvenimo patirtį 
ir grožio receptus, tyrinėti jų meilės nuotykius ir (jeigu man 
nebus bjauru) permiegoti su kuo daugiau prancūzų. Beje, 
Neli manė, kad prancūzės ilgiau išlieka jaunos nei kitų tau- 
tybių moterys, ir buvo tikra, jog tai susiję su jų tautiečiais. 

Žinoma, viliojantis pasiūlymas! Paryžius yra rašytojų ir 
leidėjų centras, ten gyvena daug autorių kanadiečių, ir man 
būtų puiki proga užmegzti svarbiems ryšiams. Atmintinai 
įsikalčiau viską, kas susiję su literatūrine aplinka, perskaity- 
čiau visas naujas knygas, atsikratyčiau kanadietiško savo 
prancūzų kalbos akcento ir įgyčiau paryžietiško tobulumo. 

Na, o dėl prancūzų, tai Neli nėra ko rūpintis. Galiu pa- 
simylėti taip, kad net čirkš. Išsišėlsiu visiems laikams, kas ži- 
no, ar Monrealyje turėsiu laiko asmeniniam gyvenimui. 

Savo keturiasdešimt antrąjį gimtadienį, rugpjūčio vidury- 
je, atšvęsiu kaip kita moteris, paryžietiškai liekna, „Maksi- 
mo“ restorane ar „Sidabro bokšte“, pasipuošusi vakarine Ivo 
San Lorano suknele, mano meilužis — smokinguotas pran- 
cūzas; kitos tokios įspūdingos poros niekur daugiau nepama- 
tysi. O spalio mėnesį grįšiu atgal į Kanadą. Tuomet parody- 
siu pasauliui, ką gali sukurti savo rankomis darbšti moteris. 

Po pietų Neli išskrido atgal į Kaliforniją. Dar lydėdama 
ją į oro uostą aš sutikau. Vėlai vakare, po ilgo pokalbio su 
motina, nusprendžiau pirmąkart — praėjus dvejiems me- 
tams — vėl pasisverti. Beje, atsisveikindama Neli padovano- 
jo man svarstykles. Jausdamasi kalta nunešiau jas į vonią ir 

dabar štai susimąsčiusi stovėjau prie jų. Velnio išmonė! Ar 
žmonijai jų taip jau reikėjo? Mes tikri iškrypėliai. Argi svar- 
bu, kokia pradėsi savo karjerą — stora ar plona. Juk ji pri- 
klauso ne nuo figūros, o nuo veiklumo. Svarbu ne kilogra- 
mai, o protas. Iš patirties žinau, kad gyvenime kur kas dau- 
giau pasieksi gudria galva, o ne plokščiu pilvu. Antra vertus, 
susivaldymas dar niekam nėra pakenkęs. 

Giliai atsidususi ėmiausi darbo. Pirmiausia nusisegiau vi- 
sus papuošalus, nusimoviau net žiedą su ugninguoju opalu, 
mat jis irgi sveria keletą gramų. Išėmiau šukas iš plaukų, 
niūriai atsisėdau ant tualeto kriauklės, o paskui užgniaužusi 
kvapą užlipau ant šito kankinimo įrankio. 

Tačiau ilgai nestovėjau. Rodyklė taip pasiutiškai šovė aukš- 
tyn, kad kaip ištikta stabo ko nenuvirtau ant šono. Ak tu 
Viešpatie! Ar įmanomas daiktas? Turėjau numesti ne dešimt, 
o septyniolika kilogramų, jeigu norėjau sverti tiek, kiek Neli. 
Mat mudvi vienodo ūgio. Tačiau šitos besarmatės svarstyklės 
rodė septyniasdešimt kilogramų. SEPTYNIASDEŠIMT KI- 
LOGRAMŲ! Šitiek aš dar niekuomet nesvėriau! 

Drebėdama čiupau chalatą. Turėjau kuo skubiau pasi- 
stiprinti. Gal pasiguosti vienu kitu kąsniu iš šaldytuvo? Pir- 
mam skyriuj manęs laukė nuostabių keptų dešrų, likusių 
nuo vakarienės. Jau buvau belipanti į apačią, tik staiga visa 
nutirpau. Neli! „Ryškiausių Holivudo žvaigždžių dieta! Pa- 
ryžius! Prancūzai! Platus jaudinantis pasaulis! Ne! Dėl Die- 
vo meilės, ne. 

Išsitiesiu ant laiptų visu ilgiu ir čia pat, per jų vidurį, pa- 
darau dešimt atsispaudimų. Kai vėl atsistoju, apetito kaip 
nebūta, be to, esu taip uždususi, kad, be jokios abejonės, už- 
springčiau pačiu pirmuoju kąsniu. 

Pergalingai nuėjau į miegamąjį ir atsiguliau į lovą. Tai per- 
galė! Pirmąkart per dvejus metus aš atsispyriau pagundai. Ak, 

koks malonus pergalės skonis. Kam dar reikėtų riebios dešros 
ir vidurnaktinių užkandžiavimų? Mesk šlamštą per bortą! 
Patenkinta užsimerkiau. 
Taip prasidėjo labiausiai jaudinantis jauno mano gyveni- 
mo pusmetis. 

Motina davė man į kelionę gerą patarimą. 

— Ofelija, — pasakė ji, nuovokiai žvelgdama man į 
akis, — smaginkis, kiek tau lenda, bet būk protinga ir elkis 
taip, kad niekas nieko nepastebėtų. Moterys, turinčios per- 
nelyg daug meilužių, pakenkia savo karjerai. 

Toks patarimas nebuvo man naujiena. Kai važiavau į ko- 
ledžą, ji pasakė man tą patį, tik kiek kitaip suformulavus:: 
„Profesorių akyse nieku gyvu nesirodyk esanti moteriška, — 
taip nuskambėjo jos žodžiai, — jeigu nori, kad vyrai rimtai 
į tave žiūrėtų, — seksualumas turi būti nepastebimas!“ 

Ne vienerius metus aš paisiau šio patarimo, ir man net 
nebuvo sunku. Skirtingai nei daugelis kitų moterų, aš do- 
miuosi ne tiktai meilės istorijomis, bet ir pasaulio įvykiais. 
Kasdien skaitau New York Times. Prenumeruoju Wal! Srre- 
et Journal. Rytais ir vakarais klausausi paskutinių žinių ir 
kultūros naujienų, nuo pat aštuoniolikos savo gyvenimo me- 
tų susidomėjusi seku dolerio, biržos, aukso ir naftos kursus. 

Koledže savaičių savaites buvau įsiknisusi į knygas ir vi- 
sus egzaminus išlaikiau „labai gerai“. Aš vengiau bet kokios 
pagundos, nors netrukus pastebėjau, jog vyrams galioja ki- 
tos taisyklės. 

Vyrai, kopdami karjeros laiptais, toli gražu nėra tokie ne- 
pastebimi seksualiniu požiūriu. Atvirkščiai! Yra dainininkų, 

kurie uždirba milijonus, o juk visi žino, kad po koncerto 
kostiuminėje jų jau laukia žaidimų draugė, beje, kasnakt vis 
kita! Yra valstybės galvų, kurie netrukdomi važinėja po pa- 
saulį, lemdami karą ir taiką, o vis dėlto bet kuris Londono, 
Paryžiaus, Vašingtono ir Romos viešbučių durininkas žino, 
kad tas šaunuolis po šventinio pokylio nori pasilinksminti, 
taip, 0 jeigu tai monarchai arabai, į jų apartamentus iškart 
siunčiama dešimt ar vienuolika paslaugių damų. 

Vyrai sau gali leisti viską, ko tiktai įsigeidžia, tai nė trupu- 
liuko nekenkia jų karjerai. Visuomet taip buvo. O kadangi 
esu daug skaičiusi, galiu pateikti malonių pavyzdžių iš istori- 
jos. Štai vienas: didysis karalius Saliamonas! Biblijoje Saliamo- 
nas apibūdinamas kaip išmintingiausias iš visų valdovų, o juk 
jis smaginosi su septyniais šimtais žmonų ir trimis šimtais 
meilužių! Neįtikimas daiktas, kaip sugeba išsisukti tie vyrai, 
nesuteršdami savo šlovės! 

Tereikia tiktai viską įsivaizduoti atvirkščiai. Jeigu Angli- 
jos karalienė uždarytų Bakingemų rūmuose septynis šimtus 
jaunų stipruolių ir lieptų juos saugoti išoperuotoms laisvų- 
jų imtynių čempionėms, septynis šimtus sveikų išvaizdžių vy- 
rukų, kurių vienintelis gyvenimo tikslas būtų varžytis del kil- 
niosios damos palankumo, ką gi, atvirai kalbant, abejoju, ar 
ji pagarsėtų didžiule išmintimi. 

Net jeigu per savo spaudos atstovus ji pagarsintų, kad su 
visais septyniais šimtais gerai elgiamasi, kad kiekvienas turi 
atskirą kambarį, sočiai valgyti, gerti ir drabužių, kad taip pat 
negali būti nė kalbos apie seksualinį badą, nes kasnakt lei- 
džiama trims išrinktiesiems pasidalyti su ja meilės guoliu 
(taigi šitaip kiekvienas tikrai sykį per vienerius metus sulau- 
kia savo eilės), tai aš, kad ir labai norėdama, niekaip nejįsi- 
vaizduoju, jog valdiniai ją dievintų. 

Atvirkščiai! Neatsirastų nė vieno istoriko, kuris jai neiš- 
narstytų kaulelių, net jeigu ir būtų parašiusi žymių filosofi- 
jos kūrinių, be to, baigusi pilietinį karą Airijoje. Tiktai 
trumpa jos biografija nebūtų tokia: „Elžbieta Antroji, išmin- 
tingoji Anglijos Karalienė, septyni šimtai vyrų, didžiausia 
Vakarų šalių filosofė“. O ne! Būtų sumaišyta su žemėmis dėl 
savo asmeninio gyvenimo. Ir jeigu prieš karūnuojama būtų 
nugalabijusi seserį Margaritą (kaip Saliamonas del visa ko 
nubaudė mirtimi brolį Adoniją), tai, lažinuosi iš visų savo 
santaupų, jos šlovę būtų velniai nujoję! Amžių amžiams! 

Taip, štai tokiame pasaulyje mes gyvename. Jeigu taip el- 
giasi vyrai, žiūrima pro pirštus, jeigu moterys — galas karje- 
rai. Kaip tik del tos priežasties (dar padidintos Ofelijos var- 
do) klausiau mamos patarimo. Buvau ne tik nepastebima 
seksualiniu požiūriu. Iki dvidešimt trečiųjų gyvenimo metų 
manęs apskritai nebuvo kaip seksualios būtybės! Be to, per 
savo jaunatvišką neišprusimą pati atėmiau sau nekaltybę su 
tamponu (tiksliau kalbant, per savo šešioliktąjį gimtadienį), 
ir man taip skaudėjo, kad buvau nusprendusi visiškai atsisa- 
kyti vyrų. 

Tačiau paskui pasirodė vokietis, prekybinės firmos atsto- 
vas. Ir jis taip atkakliai mane persekiojo, kad suteikiau jam 
tą malonumą per savo dvidešimt trečiąjį gimtadienį. Jis iš- 
tisą mėnesį nebuvo prisilietęs prie jokios moters, savaičių sa- 
vaites siuntinėjo man gėles, kvietimus, skambino telefonu. 
Taigi galų gale nusileidau. Tačiau pirmiausia raudonai nu- 
sidažiau savo gėdos lūpas. Aišku, vidines! 

Žinau žinau! Neįprasta raudonai dažytis gėdos lūpas. Ta- 
čiau aš norėjau atrodyti nedora ir patyrusi. Be to, iš savo 
prosenelės brazilės esu paveldėjusi neklaidingą grožio nuo- 
jautą, o kadangi esu tikra rudaplaukė, kiek viršuje, tiek ir 
apačioje, bet pati sau, kad ir kaip palankiai apsižiūrinėdama, 

atrodžiau pernelyg šviesiu tarpkoju, tai šį trūkumą panaiki- 
nau su chna ir vienu kitu lašu nekenkiančių kūnui dažų. 

Rezultatas tiesiog apstulbino. Purpuro raudoniu sušvito 
švelni oda iš po rudų plaukų, gyvas meno kūrinys, taip ir vi- 
liojąs atsikąsti. Su rankiniu veidrodžiu valandėlę žavėjausi 
spalvų žaismu. Laimėjau! Dabar nė vienas žmogus nepalai- 
kys manęs nekalta mergaite. O tokia ir buvo mano pastan- 
gų esmė. 

Pirmoji mano meilės naktis nesuteikė man skausmo, ta- 
čiau ir ypatingo malonumo. Vis dėlto mes nesiskyrėme 
pusantro mėnesio, paskui susipažinau su meilužiu Nr. 2, 
architektūros studentu iš Toronto. Numeris trečias buvo 
mielas kolega iš Monrealio bibliotekos. Mudu net gyveno- 
me kartu, vienuolika mėnesių, ir nors jau minėjau, kad 
mano, kaip moters, gyvenimas prasidėjo tiktai nuo trisde- 
šimties metų, iš šitų pirmųjų trijų vyriškių aš išmokau pa- 
grindinių dalykų. 

Taigi: nekenčiu, kai vyras guli ant manęs. Na, jis gali gu- 
lėti ant manęs, tačiau ne ant aukštielninkos. Gali prisispausti 
prie mano nugaros, klūpoti už manęs, gulėti šalia manęs ir 
mylėtis iš šono tokia poza, kurią labai vertino jau romėnai, 
nuostabu, nuostabu! Tačiau tą pozą, kurią Bažnyčia ir vyriš- 
kos lyties švietėjai apibūdina kaip „žmogiškiausią“ ir labiau- 
siai rekomenduoja, aš laikau tikrai gyvuliška. 

Aš labai rimtai abejoju, kad šitokia misionieriška poza 
gulinti moteris kada nors gali patirti orgazmą. Jeigu aš gu- 
liu aukštielninka, o mane slegia šnopuojantis vyras, tai ne- 
galiu nė krustelėti, ir vien tai jau varo man baimę. 

Taip, kad ir koks gražuolis būtų tas išrinktasis, jeigu jis 
klūpo virš manęs visomis keturiomis, negrabiai pasirėmęs al- 
kūnėmis, visas jo žavumas išgaruoja, nes aš jaučiuosi kaip 
vabalas, kurį tuoj tuoj pasmeigs ant virbalo. 

Misionieriaus poza yra tam, kad atprastum nuo sekso. Be 
jokios abejonės, tokia ir buvo jos prasmė. Misionieriams tu- 
rėjo išnykti bet kokie geiduliai, o misionierėms — juo labiau! 
Beje, ši poza yra vienintelė, kai neparanku glostyti moterims 
ten, kur jos turi būti glostomos, kad pakiltų į dausas. Nuo 
šitokios pozos moterys tampa frigidiškomis. Priešinkitės, 
mano mielos, priešinkitės! 

Meilė turi būti patogi, antraip niekas neištvers ištisas va- 
landas. Pati nuostabiausia poza yra iš užpakalio ir gulint ant 
šono. Tačiau nors aš ir skelbiu šitą džiugią žinią, niekas dar 
labai plačiai apie tai nediskutuoja, o iš pradžių kiekvienas 
vyras mano, jog mylėtis būtinai turi „iš priekio“. 

Iš savo trijų pirmųjų meilužių išmokau dar vieną dalyką. 
Aš netinku vedybiniam gyvenimui. Deja! Mat nepakenčiu 
kasdienybės. 

Kai įsiviešparauja kasdieninis gyvenimas, tu tikrai išnyksti 
kaip moteris. Tas nykimas iš pradžių lėtas, o paskui vis grei- 
tėja. Nuolat turi įrodinėti, kad egzistuoji, kad su tavim rei- 
kia sveikintis, tave bučiuoti, vertinti ir rimtai į tave žiūrėti. 

Kai įsiviešparauja kasdieninis gyvenimas, vyrai siaubingai 
nuvargsta. Kai įsiviešparauja kasdienybė ir iš pradžių buvęs 
toks paslaugus draugas nei nebeapsiperka, nei nebeplauna, 
nebeverda ir nebekloja lovos, kai jis, priešingai negu anks- 
čiau, pasirodo namie persisukusiu veidu ir laukia aptarnau- 
jamas (nors ir žino, jog tu pati dirbai visą dieną), tuomet 
man esti pabaigos pradžia. 

Aš negaliu likti nematoma. Žinau, ko esu verta. Noriu 
mylėti pati ir būti mylima. Noriu jausmo ir aistringų žvilgs- 
nių. Trokštu, kad širdis spurdėtų krūtinėje, kai prisiliečiu 
prie vyro. Noriu drebėti, dūsauti ir tirpti iš geismo. Noriu 
daugelį vyrų padaryti laimingus, tačiau kartu ir labai sėkmin- 
gos karjeros. Ir su šitokiomis išankstinėmis mintimis aš at- 


vykau į Paryžių. 

Balandžio tryliktąją mes nusileidome Šarlio de Golio oro 
uoste, švietė saulė, kaip ji gali šviesti tiktai virš Paryžiaus. 
Mano bagažas buvo lengvutėlis, nes Neli paliepra Gelbėjimo 
armijai padovanojau ne tiktai savo žaliąjį kostiumėlį, bet ir 
visus kitus drabužius. Tačiau netrukus aš ir šiaip dėvėsiu ki- 
toniško dydžio drabužius, o turėdama penkiasdešimt penkis 
kilogramus gyvo svorio — buvau tą užsirašiusi — galėsiu 
pirktis Ivo San Lorano drabužius, kokius tik panorėjusi. Ne- 
li ten turėjo sąskaitą, ir aš jau buvau laukiama. Aksominius 
ir šilkinius; kai sversiu penkiasdešimt penkis kilogramus, 
mano pirkimo aistra bus neribojama. 

Į Paryžiaus žemę įžengiau su savo geltono šilko užsagsto- 
ma suknute, vienintele išgelbėta. Po ja tiktai aptempta gra- 
cija, virš — ilgi rudi, ką tik išplauti plaukai ir nieko daugiau. 
Kairiojoje rankoje nešiausi kelioninį krepšį, o dešinėje — ne- 
apsakomai gražų, naują, samanų žalumo aksominį paltą su 
kapišonu, ir drįstu tvirtinti, kad oro uoste patraukiau dau- 
giau dėmesio nei abu blizgantys naujutėlaičiai viršgarsiniai 
lektuvai, visų pasigrožėjimui stovį ant pakilimo ir nusileidi- 
mo tako. Vžsi į mane atsisukdavo — o juk buvau prasisegusi 
tiktai keturias sagutes! 

Taip, kaip tik tuo ir gražus Paryžius, čia nesi nematoma, 
čia moterys mylimos ir pastebimos. Deja, mane pastebėjo ir 
muitininkas, vyras tamsiai mėlyna uniforma pastojo man ke- 
lią. Jis neabejojo, kad į Prancūziją atskridau tik dėl vienin- 
telės priežasties: nelegalios prekybos. 

— Stokit! Kokiu lėktuvu atskridote? 

— Kanados. 

— Mar kaip! — Jo žodžiai tarytum pranašavo nelaimę. Jis 
parodė į kelioninį krepšį: — Atsekit! Išimkit paslėptus kaili- 
nius! 

— Kaip, prašom pakartoti? — atsakiau sklandžiausia pran- 
cūzų aukštaičių kalba. — Kar/inius? Tokio drabužio neturiu, 
del dorovinių priežasčių. Pirmiausia — nebegyvenu akmens 
amžiuje, užtat ir nebesidangstau kailiais. Antra — man gaila 
vargšų gyvulėlių. Aš prieš, kad jie būtų dobiami ir jiems nu- 
maunami kailiai! 

Muitininkas sutriko. Tačiau greitai susitvardė. 

— Visi kanadiečiai nelegaliai įveža kailinius į Prancūziją. 
Paskui brangiai juos parduoda ir šitaip apmoka savo buvi- 
mą. Manor, kad aš tiktai vakar gimęs? Atsekit krepšį! 

Paklausiau jo ir stebėjau, kaip jis jaukia kuklų mano 
krepšio turinį. Kai baigė, buvo visas išraudęs. Jam nepatiko, 
kad nerado kailinių. 

— Ar tai visas jūsų bagažas? — paklausė grėsmingai. Link- 
telėjau. — Norit mane įtikinti, kad atskridot iš Kanados į 
Paryžių su vienu vieninteliu pustuščiu krepšiu? 

— Kaip tik taip! — pasakiau jam iš aukšto. — Kilmingie- 
ji visuomet keliauja tiktai su rankiniu bagažu. Beje, tai jums 
neturėtų būti naujiena! 

Nusišypsojau jam meiliausia savo šypsena ir žengiau pro 
jį taksi stotelės link. 

Taksi vairuotojas irgi elgėsi nedaug ką maloniau. Jis bu- 
vo arabas, vairavo apdaužytą pilką pežo ir be žodžių išklau- 
sė adresą. Neištarė man „bonjour“, neatidarė durelių ir tik 
varstė mane smiliomis akimis, kai klestelėjau ant nutrintos 
užpakalinės sėdynės. 

Tačiau vos tik atsisėdau, jis atgijo, paspaudė kuro peda- 
lą ir taip nušvilpė pirmyn, jog vos neiškritau per užpakalinį 
stiklą. Tačiau didžiausią nerimą man kėlė štai kas: nors jis ir 
važiavo pirmyn, be paliovos žiūrėjo 2:ga/, o tai nežada nie- 
ko gero. Užpakalinio vaizdo veidrodį jis nukreipė tiesiai 
man į iškirptę, ir niekas negalėjo nuo to atitraukti jo krau- 

ju pasruvusių akių — tiktai žmonių prisikimšęs autobusas, 
kuris vos nesumalė mūsų autostradoje, ir didžiuliai sunkve- 
žimiai, iš dešinės vis lekią tiesiai į mus iš šalutinių kelių. Pa- 
čiu paskutiniu momentu, kai viskas aplinkui pypsėjo, žvie- 
gė, spygavo ir šaukė, jis pasukdavo šalin, o paskui vėl kvai- 
lai dyrėdavo į mane. 

Netrukus aš jau galėjau leistis paguldoma į psichiatrinę li- 
goninę. Dar niekuomet nesu buvusi taip sukratyta taksi, kaip 
vežama iš oro uosto per besistatančius priemiesčius Šalutiniu 
bulvaru į Paryžių. Mieste irgi buvo ne kiek geriau. Šis žmo- 
gus iškart įlindo į didžiausią grūstį (tai irgi nebuvo sunku, nes 
nuo eismo intensyvumo tiesiog gniaužė kvapą), ir kai mes ga- 
lutinai įstrigome, jis apskritai matė tiktai mane. 

Mane apėmė neviltis. Vėžlio greičiu slinkome nuostabiais 
bulvarais, tačiau negalėjau jais grožėtis, nes jo žvilgsnis pra- 
degino skylių mano odoje. Pirmąja pavara prašliaužėme pro 
Bastiliją, Dievo Motinos katedrą ir per Seną, o jis vis dar te- 
bespoksojo į mano kaklą (tuo tarpu aš jau buvau užsisags- 
čiusi suknelę iki pat pasmakrės). Kad jis moka ir kalbėti, su- 
žinojau tik tada, kai iš Sen Žermeno bulvaro įsukome į 
Monžo gatvę ir ėmėme kilti įkalnėn Panteono link. Kai ga- 
lų gale, galų gale sustojome Lasepedo gatvėje, jis išpylė: 

— Šimtas tvitešimt frankų. 

Nuo jo akcento ko neapsivėmiau. Kol nervingai ieškojau 
pinigų, jis vėl atidarė žabtus: 

— Jūs pransūsė? 

— Ne, — sumurmėjau. — Kanadietė. Aš iš Kanados. 

— Ištekėjusi? 

— Prašau? 

— Ar jūs ištekėjusi? 

Linktelėjau ir atkišau jam pinigus. Bet jis manim nepa- 
tikėjo. 

— Kiek vaikų? — paklausė įžūliai. 

— Ne vieno! 

Ėmiau ieškoti durų rankenos, bet neradau. 

— Kiek metų su vyru? 

— Septyneri, — pamelavau nė negalvodama, nes po tru- 
putį ėmiau baimintis. 

— Septyyneri? — pakartojo paniekinamai ir suskaičiavo 
pinigus. — Jūs ištekat ws manęs, matam! Septyneri metai — 
septyni vaikai. Karantija! 

Ir jis maloniai išsiviepė. 

— Neabejoju! 

Kur, velniai rautų, toji rankena? Ak tu Dievuli mielas! 
Jos apskritai nebuvo. 

— Septyni sūūnūs! — išsiviepė vairuotojas, atsuko žemyn 
langą ir sodriai nusispjovė ant gatvės. — Aš arrrapas! Matam, 
šeštatienį einat su manim valkyti! 

— Tai neįmanoma! — Visa nutirpau iš baimės. — Mano 
vyras beprotiškai pavydus! Mano vyras... 

Jis kilstelėjo ranką. 

— Pransūsas? 

Aš linktelėjau. 

Jis nuleido ranką, vis dyrėdamas į mane. 

— Bus sutvarkytas! 

— Prašau? — riktelėjau, netikėdama savo ausimis. 

— Aš sutvarkysiu, — pakartojo vairuotojas ir vėl užsuko 
langą. — Pransūsijoje per tauk pransūsų! Kerokai per tauk! 
Maram, šeštatienį. Prie šitų turų. Aštuntą. O. K.? 

Sėdėjau lyg suparalyžiuota. Maryt, šis žmogus dar buvo 
ir teroristas. 

— O. K.? — pakartojo jis primygtinai, taip stebeilydamas 
mane, kad beveik nedrįsau alsuoti. — Šeštatienį. O. K.? 

Vos linktelėjau galva. Svarbiausia dabar pasprukti iš au- 
tomobilio. 

— Aš lapai siumpaciškas, 202? Aš tau patinku? Non? 

— Taip, taip! — sušukau kuo skubiau. — Baisiai! Iš tik- 


Jis stumtelėjo dureles, vėl jas užtrenkė man iš paskos ir 
nurūko tolyn, net variklis sustaugė. 

Likau stovėti gatvėje kaip įbesta. Ar čia Paryžius Maryr, 
nuo to laiko, kai buvau paskutinįkart, šis tas pasikeitė. Oro 
uoste mačiau kone tiek pat baltaodžių veidų kaip ir juoda- 
odžių, o žinios apie bombų sprogimus kino teatruose, paš- 
tuose, restoranuose ir sinagogose atsklido net į Kanadą. Jau 
dveji metai kaip Paryžiuje vis kas nors nutinka, nors — kai 
žvalgausi aplinkui — nieko panašaus nepastebiu. Atvirkščiai. 

Žengiau prie namo, kur ketinau glaustis visą pusmetį. 
Prašmatnus amžių sandūros pastatas, o paradinės durys tik- 
ras meno kūrinys iš kaltinės geležies ir stiklo. Holas už jų ne 
mažiau taurus: marmurinės grindys, didžiuliai sieniniai veid- 
rodžiai ir tinko lipdiniai. Laiptai iškloti raudonais kilimais. 
Priešais — dvi baltos kolonos su pilvotomis amforomis, pil- 
nomis augalų, kurių žali ūgliai vešėjo net iki grindų. Ir kas 
būtų pamanęs, jog Paryžiuje gyvensiu šitaip prabangiai. 

Ir liftas buvo tikras meno kūrinys iš kaltinės geležies ir 
stiklo; kol be garso kilau aukštyn, mano nuotaika regimai 
taisėsi. Juo šviesiau darėsi aplinkui, juo greičiau kračiausi že- 
miško svorio, juo aiškėjo mano mintys. Man taip visuomet 
būna. Geriausios mintys mane aplanko lėktuve, nes ten la- 
bai platus akiratis. Tačiau kol kas ne taip blogai ir septintas 
aukštas, nes dabar esu čia, o štai šitos aukštos poliruotos 
ąžuolinės durys su penkiomis spynomis — tai mano naujo- 


jo buto durys. 

Atsirakinu, įžengiu ir savo nuostabai atsiduriu puošnioje 
svetainėje. Ji per visą namo plotį ir nuo vieno galo iki kito 
išklota rožiniu kilimu. Kairėje trejos stiklinės durys į terasą, 
dešinėje pro stiklines balkono duris spindi saulė, o priešais 
jas stovi du rutuliniai lauramedžiai. Į abi puses atsiveria nuo- 
stabus vaizdas. 

Smagi įžengiu į balkoną ir giliai įkvepiu. Saulė, šiluma, 
čiulba paukščiai. Lauramedžiai pilni jaunų šviesių ūglių. 
Imu jaustis be galo puikiai. Beveik neįtikėtina, kad vakar įli- 
pau į lėktuvą per patį žiemos įkarštį, esant keturiems laips- 
niams šalčio. 

Tačiau juo toliau, juo gražiau. Iš balkono balti lakuoti 
sraigtiniai laiptai veda į sodą ant stogo, priklausantį viršuci- 
niam namo aukštui. Atsilošiu ir regiu didžiulį, baltais žiedais 
apsipylusį medį, jame tupi keli triūslūs žvirbliai, o šalia me- 
dinėse dėžėse raudonuoja tulpės. Už jų — žydintys krūmai, 
balti, rožiniai ir tamsiai raudoni. Pačios palėpės matyti tik- 
tai gebenėmis apsivijusi siena, į kurią atremta geltona su- 
lankstyta gulimoji kėdė. 

Susižavėjusi grįžtu į svetainę. Aš gimusi po laiminga 
žvaigžde! Juk Neli man išnuomojo ne šiaip kokį butą, o Pa- 
ryžiaus Operos teatro direktoriaus, išvažiavusio pasitobulin- 
ti į Ameriką. Ir iškart matyti, jog tai tikro menininko butas. 
Svetainės viduryje pūpso žvilgantis juodas koncertinis roja- 
lis, jam abipus — dvi senovinės sofos — saulės geltonio mėri- 
dienne ir šviesiai violetinis šezlongas. Viena siena ištisai nu- 
krauta plokštelėmis ir kompaktiniais diskais, kita — knygo- 
mis apie operas, dainininkus ir kompozitorius. 

Nusiaunu batus ir leidžiuosi į žvalgomąją ekspediciją. 
Kojos maloniai grimzta į rožinį kilimą, kuriuo išklotas be- 
veik visas butas, storutėlį ir minkštutėlį, tokiu dar niekuo- 
met nebuvau ėjusi savo gyvenime. 

Vo:lž! Dvi prabangios vonios, du svečių kambariai, valgo- 
masis didelei kompanijai ir nuostabus jaukus kabinetas. Ta- 
čiau pats nuostabiausias yra miegamasis, nes didžiulė origi- 
nali lova stovi po indiškų audinių baldakimu, tokia plati, 
kad joje lengvai išsitektų visas operos choras. 

Visuose kambariuose, net ir vonių, pristatinėta patogių šil- 
ku aptrauktų sofų su kalnais blizgių pagalvėlių — rožinių, vio- 
letinių, pilkų, smėlinių, saulės geltonumo ir baltų. Per visą 
koridoriaus ilgį ant juodų kolonų stovi kompozitorių biustai, 
iš viso trylika, ir visur paveikslai, knygos, marmuriniai židiniai 
ir antikvariniai daiktai, aksominės užuolaidos ir veidrodinės 
durys. Ore tvyro vos juntamas jazminų dvelksmas. Buto plo- 
tas tikrai 250 kvadratinių metrų, tai vykęs sultono rūmų ir 
operos teatro scenos mišinys. Vargšė Neli! Jis brangus! 

Tada iškraustau savo kelioninį krepšį. Jame nedaug man- 
tos. Svarstyklės, rodančios kilogramus ir svarus, Neli šlemš- 
tinė pagalvelė, šilkiniai baltiniai ir siaurutis baltas bikinis, 
nes aš pasiryžusi šią vasarą pagaliau išmokti plaukti. 

Dar yra žalias naminis kostiumėlis ir dvejos aksominės 
kelnės, kurių man turėtų pakakti, kol žengsiu kęsdama troš- 
kulį ar veikiau 5244 savo idealaus svorio link. Sukabinu ši- 
tuos savo drabužius į paauksuotą sieninę spintą, kokių čia 
daugybė tiek miegamajame, tiek greta esančioje drabužinė- 
je, padedu Neli pagalvėlę ant geltonosios sofos svetainėje ir 
plačiai ir ilgai pažiovavusi (mat lėktuve naktį iš susijaudini- 
mo beveik nemiegojau) nusprendžiu pirmą savo dieną Pary- 
žiuje praleisti lovoje. 

Tikrai, koks išmintingas sprendimas. Jeigu būnu neišsimie- 
gojusi, tai juntu žvėrišką alkį ir be paliovos kemšu. Ar pirmoji 
mano diena Paryžiuje rijimo diena? O pirmasis įrašas naujų- 
telaitėje svorių lentelėje septyniasdešimt du kilogramai? 

Niekuomet o niekuomet! 

Po valandos jau guliu lovoje, ką tik išsimaudžiusi, kve- 
pianti rožių alyva, nuoga (neturiu nei naktinių marškinių, 
nei pižamos), atsipalaidavusi ir laiminga. Užsitraukiu sunkias 
indiškas užuolaidas ir grožiuosi brangaus audinio baldakimu, 
kuris kaip koks skliautas, prasidėjęs prie pat manęs, siekia 
lubas. Paskui užsimerkiu ir paliepiu sau išmiegoti parą. Ir 
švelniai ir lengvai grimzdama į miegą, staiga visiškai aiškiai 
suvokiu, jog čia, šioje plačioje lovoje, minkštoje, viliojančio- 
je atsigulti, prašmatnioje prancūziškoje lovoje, praleisiu lem- 
tingiausias naktis savo gyvenime. 

Lemtingiausias naktis? Plyšk iš juoko! Juk apie tai kol kas 
negali būti ne kalbos. Beje, kaip tik padarau siaubingą atra- 
dimą, kuris taip sukrečia mano savimonę, kad beveik nedrįs- 
tu iškelti kojos iš namų per pirmąsias tris savaites. 

Tai man krito į akis jau oro uoste, bet tuomet šį atradi- 
mą dar sėkmingai nuginiau šalin. Tačiau tiesą man atsklei- 
dė jau pirmasis pasivaikščiojimas po Paryžių: žmonės čia, 
Prancūzijoje, lieknesni, net /z6a: daug lieknesni nei pas mus, 
Kanadoje. 

Niekur nepastebiu tų įprastų akiai, beformių, centnerinių 
vyrų ir moterų (hamburgerių ir kokakolos kompanijų gami- 
nių), kurie man namuose ir taip pat Amerikoje teikė malonią 
iliuziją, kad aš pati nesu tokia stora. Niekur nematau vėzdo 
pavidalo rankų, aptemptų trikotažiniais marškinėliais, riebių 
krerančių užpakalių su sportinėmis kelnėmis, išpurtusių namų 
šeimininkių veidų tarp suktukų ir dvigubų pagurklių. Užtat 
bulvarai ir kavinės grūste prisigrūdę grakščių būtybių, ir, pa- 


lyginti su jomis, aš jaučiuosi kaip statinė! 

Tačiau prancūzai ne tik lieknesni, jie ir mažesni nei mes, 
kanadiečiai, o to pasekmė tokia, kad kas antrą moterį aš pra- 
nokstu ne tik platumu, bet ir ūgiu. Siaubinga! Iškart imu 
stebėti save kiekvienoje vitrinoje, pro kurią tiktai einu. Tai- 
gi: veidu galiu varžytis su pačiomis gražiausiomis. Rudos 
garbanos absoliučiai neprilygstamos. Net mano kūno formos 
įsidėmėtinos (graži krūtinė čia retenybe!). Tačiau nuospren- 
dis triuškinantis: Paryžiui aš esu pernelyg apkūni. 

Ir dar vienas dalykas: aš vaikštau kitaip negu vietinės. 
Mano eisena sportiška, o prancūzės tipena. Jos avi klaikiai 
brangiais bateliais (matyt, čia tai simbolizuoja užimamą pa- 
dėtį), eina nervingais žingsneliukais ir todėl atrodo dar ma- 
žesnės ir smulkesnės, nors ir šiaip jau tokios yra. Aš pati sau 
atrodau kaip dramblienė! 

Be to, kaip tik pietūs, ir restoranai, bistro, aludės, kavi- 
nių ir viešbučių terasos tiesiog iš siaubo išsiplėtusiose mano 
akyse prisipildo išbadėjusių prancūzų, kurie taip taršo visus 
valgiaraščiuose nurodomus patiekalus, lyg ištisus metus ne- 
būtų gavę padoriai užkrimsti. 

Apstulbusi žiūriu, kaip užsikišę už apykaklės baltas da- 
masto servetėlės jie šutina austres, paštetus, antrus patieka- 
lus, desertus, sūrį, sviestą, duoną su tokiu apetitu, kad man 
burnoje kaupiasi seilės. O kur dar kava, vynas, likeris... bai- 
su! Nuo pat pusryčių lektuve aš neprarijau nė kąsnelio. Da- 
bar jau praėjo dvidešimt aštuonios valandos. Gal man užsi- 
rišti akis? Labai praverstų akidangčiai! 

Vargais negalais nusigaunu į Sen Žermeno aikštę. Deši- 
nėje — garsioji gotiška bažnyčia, priešais — raudonas švieso- 
foro signalas. Kol dėkoju Dievui, kad prie šito gatvės kam- 
po nėra restorano, užsidega žalia šviesa, ir aš einu per Reno 
gatvę. Tačiau vos atsiduriu kitoje jos pusėje, pagunda dvigu- 
bu svoriu užgula man pečius. 

Tiesiai ant šaligatvio, vien per ploną stiklą, vaistinės už- 
kandinės terasa vilioja baltai apdengtais staliukais, sidabri- 
niais stalo įrankiais, vyno buteliais ir laimingais čiaumojan- 
čiais žmonėmis. Po dviejų žingsnių vėl smūgis į paširdžius: 
„Lipo“ aludė atlapotomis durimis ir dabita padavėjas prie jų. 
Už dešimties metrų dailus bistro ir trys žavingi padavėjai su 
baltomis prijuostėmis — dabar tai jau :;k7a: kažkas nutiks! 

Mane tiesiog pribloškia klaikus alkis. Dvidešimt aštuo- 
nios pasninko valandos! Tiek badavusi nebuvau niekuomet 
per visą savo gyvenimą. Silpnumas pasklinda pilve, pakerta 
kojas, o paskui pasiekia ir galvą. Keliai ima drebėti. Aišku 
kaip dieną! Pro šitas duris nepraeisiu. Ko man griebtis? Juk 
nieku gyvu nedarysiu atsispaudimų pačiame bulvaro vidu- 
ryje. 

Beviltiškai apsigręžiu — štai ir išsigelbėjau! Taip, mano 
mieli. Pagalba kaipmat čia, kai ištinka didžiausia nelaimė. 
Tarp aludės ir užkandinės kaip tik pastebiu kino teatrą, ku- 
ris pirma man nekrito į akis. Iškart sumetu: filmas trunka 
dvi valandas. Per tas dvi valandas pasibaigs pietų pertrauka 
ir žmonės liausis valgę. Po dviejų valandų terasos bus tuš- 
čios, stalai nukraustyt, o jeigu kas nors ten ir sėdės, tai jau 
pavalgęs ir gerdamas juodą kavą. 

Sukaupusi paskutines jėgas nusvyruoju prie kasos, o pas- 
kui dar dviem stačiais laipteliais žemyn, nes Paryžiuje lei- 
džiama įeiti į salę visą laiką, net kai rodomas filmas. Tačiau 
vos atsisėdusi ir įsmeigusi žvilgsnį į ekraną, iškart suprantu, 
kad suklydau. Pataikiau į karinį filmą. Žmonės badauja. 
Jiems apskritai nebeliko ką valgyti. Išsekusios moterys ver- 
da vandensriubę. Vaikai klykia kaip skerdžiami. Kenčiu de- 
šimt minučių. Gal toliau bus geriau? Ne! Dar blogiau! Stai- 
ga klaikiai sustaugia vėjas, užgęsta ugnis. Dabar nebeįmano- 
ma virti. Be to, visiems pasidaro taip šalta, kad sužvarbstu 

ir aš. O juk aš apsirengusi žaliuoju savo paltu ir susikišusi 
rankas į kišenes. 

Pašoku. Beprotybė stumti čia laiką. Lauke pavasaris, švie- 
čia saulė, maisto visur per akis, o pinigų turiu pakankamai. 
Kuo greičiau į dienos šviesą, ir viskas. 

Gatvėje žengiu tiesiai prie trijų padavėjų, kurie šypsoda- 
miesi laukia manęs bistro. 

— Bonjour, madame, — sako jie su tokia gaidele, lyg mes 
būtume sutarę pasimatymą. Ir palydi mane į vidų. Čia ma- 
loniai šilta. Stalai gundomai padengti, veidrodžiai ant sienų 
blizga, nuostabiai kvepia, kaip gali kvepėti tiktai Paryžiaus 
restorane. Mane pasodina prie dailaus staliuko šalia apkū- 
nios damos juodais drabužiais. Ji apsikarsčiusi brangenybė- 
mis ir nė kiek neširsdama ant savęs dėl apkūnumo smagiai 
šveičia omletą su triufeliais. Čia mano vieta. 

Bistro pilnas žmonių. Ir nė vieno vienintelio svečio su 
nudrengta medkirčio striuke ar mėlynomis kelnėmis išsišo- 
vusiais keliais, nė vienam neišsipešę marškiniai — tačiau aš 
čia suprantu vieną dalyką: Paryžiuje turiu galutinai pamesti 
galvą ir įsimylėti, kad galėčiau atsispirti ir gyventi pagal Neli 
dietą. Turiu pirmiausia susirasti tok; vyrą, kuris būtų pa- 
trauklesnis nei štai šis subtilus paštetas, atneštas man pada- 
vėjo, su karštu skrebučiu ir šviežiu sviestu. Apsidairau. Nė 
vienas vyras salėje negalėtų manęs sulaikyti, kad dar nepara- 
gaučiau ir dienos pagrindinio patiekalo, ir bri, ir nuostabaus 
torto su šviežiomis avietėmis — to nepajėgtų netgi misteris 
Visata. 

Skonėdamasi sukertu visus pietus ir guodžiuosi tik tuo, 
kad porcijos perpus mažesnės nei pas mus, Kanadoje. Be to: 
čia mano įšventinimo iškilmės. O paskui pasižiūrėsime! 

Nuostabiai pasisotinusi (ir palengvėjusi dviem šimtais 
frankų) dar nusiperku batelius, tokius plonyčius ir dailius, 

kad su jais tegali tiktai H/pemt/, pasimoju taksi ir parvažiuo- 
ju atgal. 

Vos parvažiavusi nuolankiai atsistoju ant svarstyklių. Va- 
lioo! Sepryniasdešimt kilogramų. Nė gramo daugiau. Ilgas 
pasninkas ir apkūnumas naikina vienas kitą!!! Tačiau antrą- 
kart šitaip nebus. Pasakyta — padaryta! 

Kad šauniai atsispirčiau bet kokiai pagundai, pirmąsias 
tris savaites tupiu namie. Išeinu tiktai į parduotuves Kon- 
treskarpo aikštėje arba greitomis nulekiu į turgų žemyn 
Muftaro gatve. O šiaip manęs kaip ir nėr, net šeštadienio va- 
karą, kai lygiai aštuntą valandą taksistas arabas atvažiuoja sa- 
vo pilka pežo griuvena. Stebiu jį nuo terasos. Stovi antroje 
eilėje tris ketvirčius valandos. Paskui nuvažiuoja, tačiau de- 
vintą vėl sugrįžta ir dar laukia dvidešimt minučių. Tas pats 
pasikartoja sekmadienį, pirmadienį ir antradienį. Tiktai tre- 
čiadienį jis pasiduoda. Tikriausiai padariau tam vyrui neiš- 
dildomą įspūdį! 

Taip, Paryžius pilnas staigmenų. Ir leidėjas, kuriam taip 
sėkmingai darbavausi Kanadoje, elgiasi kitoniškai nei tikė- 
jausi. Jo apskritai 2674! Netikėtai išskrido į Londoną, ir nė 
vienas žmogus leidykloje nežino, kada grįš. O juk jau kele- 
tas savaičių, kai mudu paskyrėme konkrečią datą susitikti. 

Tikra begėdystė! Man skubiai reikia to žmogaus. Noriu 
nusipirkti teises leisti keletui knygų, kurios man itin patiko. 
Būtinai turiu iškasti tą žmogų nors iš po žemių, nes per sa- 
vo darbinį gyvenimą išmokau vieną dalyką: su prancūzais 
geriausia derėtis akis į akį. Tada sutartis bus iškart parengta 
ir pasirašyta, nes kitą dieną jų nuomonė neabejotinai pasi- 
keis. Todėl iš Kanados atskridau į Paryžių. Telefonu su 
prancūzais netvarkomi jokie reikalai. Viską, ką jie pažada (o 
pažadų anaiptol nešykšti), išsyk pamiršta tą pat valandėlę, 
vos padeda ragelį. 

Tačiau didžiausia staigmena yra Neli rankraštis. Dabar 
suprantu, kodėl ji tokia dosni. Šimtas penkiasdešimt pusla- 
pių, kuriuos ji man atsiuntė, yra tokia maišalienė, kad da- 
bar esu tikra, jog turėsiu knygą parašyti iš naujo. Tačiau, kai 
ji bus gatava, susilauks didžiulio pasisekimo, galėčiau guldyti 
galvą. Jos mintys stulbinančios, keliančios nuotaiką, sklidi- 
nos gyvenimo džiaugsmo. Neli įrodo, kad iš tikrųjų galima 
išlikti jaunai, ne tik siela, bet ir kūnu. Praktiniai jos patari- 
mai neįkainojami. 

Be kita ko, ji tvirtina, kad raukšlės neatsiranda, o pasida- 
romos paties žmogaus. Per blogus įpročius! O pats blogiau- 
sias įprotis yra pagalvė. Anot Neli, pagalvę galima naudoti 
tiktai tada, jei jau esi įpratęs miegoti aukštielninkas. Tačiau 
jeigu guli ant šono (kaip dauguma žmonių), tai pagalvė 
raukšlėja jautrią smilkinių ir paakių odą. 

Vos perskaičiusi nubėgu į vonią veidrodžio, atsigulu kaip 
paprastai į lovą (ant dešinio šono) ir imu tyrinėti veidą. Iš 
tikrųjų! Galva įsimurdo giliai į pūkus, visa smilkinių oda ir 
paakiai suniurkomi. 

Sviedžiu pagalvę ant grindų, padedu galvą ant paklodės 
ir atidžiai apžiūriu save veidrodyje. Neli teisi! Jeigu guli be 
pagalvės, paklodę liečia tiktai kaktos ir skruostų kaulai, o 
brangi paakių oda apsaugota. 

Nuotaika man iškart pakyla kaip ant mielių. Neli ką tik 
išvadavo mane iš košmaro. Beje, aš didžiuojuosi savo lygia 
skaisčia oda, kur nematyti nė menkiausių nuovargio pėdsa- 
kų, ypač kai esu išsimiegojusi. Tačiau paskutiniu metu kai 
kada pastebiu rytais vos įžiūrimą raukšlelę, nuo dešinės akies 
kampučio įkypai nusitęsiančią ligi nosies, ir juo ilgiau būnu 
miegojusi, juo ji ryškesnė. Toji raukšlė man labai rūpi. Nors 
iki pietų ji išnyksta, kitą rytą vėl atsiranda, nes atspari net 
ir brangiausiems naktiniams kremams. Per Neli proto buk- 

lumą dabar jau tikrai žinau, kad amžius čia niekuo dėtas 
(vargu ar tai įmanoma, jeigu tau tiktai keturiasdešimt viene- 
ri), o aš pati ją įs/miegojau. Koks palengvėjimas! 

Ir dar vieną dalyką staiga suvokiu. Tai jau žinojo japonės 
ir ankstesniais šimtmečiais prancūzės. Tiktai tos Žinios pa- 
mirštos. Tačiau japoniškos pagalvės, atrodančios kaip dide- 
lės blizgančios plytos ir pasidedamos po pakaušiu tariamai 
apsaugoti šukuosenai, iš tikrųjų saugodavo odą. 

O juk tie pagalvių ka/nar, ant kurių aštuonioliktojo am- 
žiaus prancūzės leisdavo naktis, turėjo tą patį tikslą. Žiūri- 
nėjant senus raižinius man visuomet labai knietėdavo, kodėl 
tos moterys primygtinai reikalaudavo miego kone sėdomis. 
Neretai būdavo septynios, aštuonios, devynios, netgi dešimt 
pagalvių. Su tiek pagalvių 5žtina miegoti tiktai aukštielnin- 
kai. Negalima pasisukti ant šono ir sumurkšlinti veido. Ma- 
tyt, tuomet būta protingesnių žmonių nei dabar. Gerai, kad 
atkreipiau į tai dėmesį. Aprašysiu tą Neli knygoje, visam 
tekstui tai suteiks istoriškumo. Gal dar rasiu ir kokį senovi- 
nį raižinį iliustracijai. Šiaip ar taip, tokias žinias reikia pa- 
skleisti žmonėms, taip skaitytojos sutaupys didžiules pinigų 
sumas, skiriamas kosmetikai. 

Žinoma, aš pati tuoj pat imu miegoti aukštielninka arba 
ant šono be pagalvės (prie visko priprantama), ir žiū — pa- 
deda. Iš tikrųjų padeda! Po dešimties dienų raukšlės kaip ne- 
būta ir pabudus dešinys paakys lygus lygutėlis. Ir dar per vi- 
sas šias dešimt dienų odą apie akis pasitepdavau grynu avo- 
kadų aliejum, pirktu vaistažolių parduotuvėje, palaukdavau, 
kol jis susigerdavo, o paskui (irgi Neli patarimas) patepda- 
vau vazelinu. Nuo to laiko šią procedūrą kartoju rytais ir va- 
karais, ir mano oda jauna, standi ir lygi, skaistesnė nei po 
brangiausių procedūrų kosmetikos salone. O išlaidos? Prak- 
tiškai nulinės. 

Tačiau tai tik pirmasis žingsnis. Aš gyvenu griežtai pagal 
„Ryškiausių Holivudo žvaigždžių dietą , valgau duoną ir vis 
dėlto /ieseju. Dukart per dieną perkuosi nuostabių šviežių 
bandelių traškia plutele, puikaus sviesto, šviežių pomidorų, 
ridikėlių, ankštpipirių ir agurkų. Geriu mineralinį vandenį, 
nes pienas, pasak Neli, baltymai ir nevartotinas su anglia- 
vandeniais. 

Tačiau vis tiek keistas daiktas. Nuo viso „normalaus“ 
mūsų maisto storėjama. Kumpis, dešra ir sūrio sumušti- 
niai — tikri nuodai mūsų grakštumui. Užtat sumuštiniai su 
svogūnų laiškais, ridikeliais, pomidorais ir agurkais neapsa- 
komai plonina, net jei ir apsitepsi duoną sviestu, storumo 
per pirštą. Rimtai! Prisivalgau tiek duonos, kad net netelpa, 
paskui vakarais išgeriu du didelius puodelius jogurto, kad 
gaučiau baltymų, ir liesėju liesėju, net kraupu darosi. Aš ne- 
jaučiu alkio, man nereikia gerti jokių vaistų, malšinančių 
apetitą, nesu nei nervinga, nei prastai nusiteikusi, o darbas 
eina kaip iš pypkės. 

Per dvi dienas baigiu suskirstyti Neli knygą skyriais. Ta- 
da sėdu prie įvado ir kasdien parašau mažų mažiausiai de- 
šimt puslapių. Vakarais studijuoju biržos pranešimus, kad 
žinočiau, kokia mano investuotų santaupų padėtis. Žinių 
beveik nesiklausau. Mat jos vis tos pačios: žmogžudystės, 
korupcija, apgavystės, ekonominiai skandalai, teroristai ir 
taip toliau. Metu iš galvos tą šlamštą ir sukaupiu dėmesį į 
save. Per tris savaites iš tikrųjų sublogau šešiais kilogramais. 

Šeši kilogramai! Be jokios abejonės, tai pastebima. Mano 
pilvas plokštesnis, strėnos lieknesnės, pagurklio užuominos 
visai nebėr, o minkštos riebalų rievės ant nugaros, prie pat 
liemens, kėlusios man didžiulį rūpestį, aptirpusios. 

Na, o veidas! Aiškiau išsišauna skruostikauliai, o didelės 
mano akys atrodo dar padidėjusios. Be to, įsigudrinau plau- 

kus (viršuje ir apačioje) plautis su chna, taigi jie tamsėja, o 
oda dėl to atrodo dar skaistesnė ir blyškesnė, nors ir šiaip ji 
šviesi. 

Trumpai drūtai: po trijų savaičiukių aš visiškai pasiruo- 
šusi debiutui Paryžiuje. Jaučiuosi lengvesnė, judresnė, ele- 
gantiškesnė ir gražesnė nei namie, Kanadoje. Aš dar toli gra- 
žu nesu kaip smilga, tačiau apie storumą nebegali būti nė 
kalbos. Taigi nebėra priežasties slapstytis, esu pasiruošusi 
Neli užduočiai Nr. 2: patyrinėti prancūzų seksualinį gyveni- 
mą. Kiek save pažįstu, tai man bus lengva užduotis. 

Mano nuotaika kaip tik tinkama. Jau mėnesį manęs nė 
pirštu nepalietė joks vyras — netgi nepabučiavo, o mėnesį 
skaistybės man sunku ištverti. Jau po trijų savaičių imu sap- 
nuoti erotinius sapnus, ir labiausiai geidulys pjauna per pa- 
vojingąsias dienas mėnesio vidury, kalbu atvirai, tuomet ga- 
lėčiau užsimiršusi lėkti į gatvę ir pulti ant kaklo pirmam pa- 
sitaikiusiam: „Mielasis, pabučiuok mane! Pasimylėkime!“ Su 
sąlyga, jeigu jis bus aukštas, geltonplaukis, išsilavinęs, jaut- 
rus, mylįs vaikus ir gyvūnus, muzikalus ir gabus kalboms. 

O ar malonu jį palytėti? O ar jis ne iškrypėlis? O gal kaip 
tik išsimaudęs? Sveikas? Švelnus? Dėmesingas? Pakankamai 
ištvermingas, kad per patį smagumą nesusmuktų ir nepalik- 
tų partnerės tysoti it musę kandusios? Nė vienas iš tų klau- 
simų nekyla vyrams. Ir vel į viską reikia žiūrėti nuo pat pra- 
džių. Vyrai, be jokios abejonės, visuomet pasitenkina. Pa- 
prastų paprasčiausiai tiktai tada liaunasi mylėjęsi, kai išgirsta 
angelų giesmę. 

O mes, moterys, niekuomet nežinom, kas mūsų laukia. 
Tai pagrindinė priežastis, dėl kurios mes toli gražu ne tokios 
linksmos gulamės į lovą su nepažįstamais vyrais kaip vyrai su 
nepažįstamomis moterimis. Jeigu tikrai žinotume (kaip žino 
vyrai), kad susilauksim orgazmo su kiekvienu partneriu, bū- 

tume kur kas sukalbamesnės. Ne kuklumas, šaltumas, abe- 
jingumas skatina mus vengti atsitiktinių meilės nuotykių, 
bet atsargumas. O kadangi aš esu be galo atsargi (Ofelijos 
vardas įpareigoja), tai dar niekuomet per visą savo gyvenimą 
nepuoliau į gatvę vilioti nepažįstamų vyrų ir kviesti jų į sa- 
vo miegamąjį. 

ito man ir nereikėjo. Iki dabar. O ir dabar nebus kitaip. 
Beje, aš jau susipažinau su vyru, paskutinį sekmadienį Mut- 
taro gatvės turguje, lygiai pirmą valandą (turgus uždaromas 
pusę dviejų). Tas vyras užkalbino mane angliškai: „Excuse 
me please. Gal žinot, kaip artišokai prancūziškai?“ Paskui 
dar turėjau jam išversti į prancūzų kalbą žodžius „bananai, 
ananasai ir papajos“, visus, kurie visiškai vienodai skamba 
visomis pasaulio kalbomis. Ir netrukus suvokiau (mudu jau 
prisikasėm prie kivių), kad jam rūpi ne daržovės ir vaisiai, o 
aš! Taigi apsipirkę užsukome į artimiausią kavinę ir pasipa- 
sakojome vienas kitam šiek tiek iš savo gyvenimo. 

— Ar tu ištekėjusi? — iškart pasiklausė jis. 

— Ne, dar ne, — meiliai atsakiau, ir toliau viskas ėjo kaip 
per sviestą. 

Taip, mielieji. Pirmasis mano vyriškis Paryžiuje yra Mo- 
ricas Hornas. Deja, jis ne prancūzas, o austras. Šimto devy- 
niasdešimt penkių centimetrų ūgio, ežiuku kirptais, tamsiai 
geltonais plaukais, smaila nosimi, linksmu veidu, gudriomis 
tamsiomis akimis, pridengtomis akiniais be rėmelių. Dėvi 
dažniausiai juodais drabužiais, ir man panašus į ežį; žiūrėda- 
ma į jį norom nenorom šypsaisi. 

Moricas dirba didelėje firmoje, kuri ketina įsikurti Pran- 
cūzijoje. Jis baigė kalbų kursus Paryžiuje, deja, veltui gaišo 
laiką, nes prancūzų kalba jam neįveikiama. Tačiau čia jis pa- 
tobulino savo anglų kalbos žinias, tai irgi šio to verta. Gy- 
vena tiktai per šimtą metrų nuo manęs, viešbutyje Monžo 

gatvėje. Penkerius metus jis buvo susižadėjęs (jam trisdešimt 
aštuoneri), o paskui sužadėtinė jį pametė. Jis dar ir šiandien 
nežino kodėl. Šiaip ar taip, nuo to laiko jis visas atsidavė 
karjerai, palaiko Europos Sąjungą, o kadangi aiškiai jam pa- 
tikau, tai kitą dieną vėl susitikome, paskui dar kartą, o šian- 
dien, trečiadienį, pasikviečiau jį į savo butą arbatos, taigi da- 
bar jis sėdi ant geltonosios mano sofos, spokso į blizgantį 
koncertinį rojalį ir tyli, nes buto prabanga atėmė jam žadą. 

— Ar tu milijonierė? — galop išlemena jis ir atsargiai 
gurkšteli iš savo puoduko. — Ar tai :2v0 butas? 

— Ne, — kaipmat nuraminu jį, — jis priklauso Paryžiaus 
operos teatro direktoriui. Man jis išnuomotas. Pusmečiui. 

— Ar tiktai tu ne jo meilužė? 

Moricas vėl padeda puoduką. 

— Deja, ne. To pono nesu niekuomet mačiusi. 

— Kodel deja, — iškart klausia jis, — juk pasaulyje yra ir 
daugiau įdomių vyrų? 

— Kaip pažiūrėsi, — subtiliai meilikauju, — vienas sėdi 
šalia manęs. Sveiki atvykę, mesjė Hornai. Papasakokit man 
trupuliuką apie save. 

Moricas juokiasi. Žinoma, mudu jau seniai tujinamės 
(anglų kalboje ir šiaip nėra jokio „jūs“), tačiau aš tą pasakiau 
prancūziškai, kad būtų intymiau, juk visi žino, kad prancū- 
zų kalba geriausiai tinka meilei. Be to, Moricas kaip sukaus- 
tytas nuo to laiko, kai tik peržengė slenkstį ir padėjo koją 
ant rožinio kilimo, net saldūs pyragaičiai, kuriais jį vaišinu, 
nepadeda atsipalaiduoti. Linksmas ežiškas jo veidas ištįsęs. 
Gal vis dėlto man reikėjo eiti pas jį į viešbuų, kaip jis ir 
siūlė. 

Popietė tempiasi kaip guma. Beveik to ir tikėjausi. Jau iš- 
tisą valandą mudu mandagiai šnekučiuojamės. Tačiau nė 
trupučio nesuartėjome. Kiek sąmojingas buvo kavinėje, tiek 

paniuręs dabar. Kalba tiktai trumpučiukais sakiniais, ir vos 
aš nukrypstu nuo temos „karjera“, visai nutyla. 

Na gerai. Šį tą apie jį jau žinau. Jis mėgsta anksti keltis, 
kopti į kalnus, dalyvauti motokrose ir garbina apavą, vakar 
visa tai išklojo man kavinėje. Muzikos nemėgsta. Niekuomet 
nėra perskaitęs nė vienos knygos. Jis nemyli nei vaikų, nei 
gyvūnų, nėra pernelyg jautrus ir gabus kalboms, be jokios 
abejonės, apskritai metui akiračio, taip pat tikra, jog niekuo- 
met nebus nei pasaulio banko direktoriumi, nei Nobelio 
premijos laureatu ar valstybės prezidentu, tačiau jis vyriškos 
lyties (yra kur kas blogesnių atvejų), ir šiuo momentu man 
to gana. 

Tiesa, to dar nepaminėjau. Aš apsivilkusi savo numylėtąja 
geltono šilko susagstoma suknute, dvi sagutės kukliai atsegtos, 
plaukai surišti į arklio uodegą. Nauji filigraniniai batukai su 
aukštais kulniukais ir auksinėmis sagtimis, o nagai (rankų ir 
kojų) nutepti mano plaukų spalvos laku su blizgučiais. 

— Gal norėtum išgerti ko nors kito, ne arbatos? — galop 
suburkuoju, jau ketvirtis po šešių, ir Moricas mane kaip tik 
nukamavo, smulkiai aiškindamas apie firmos valdymą. — 
Čia yra visko, ko tiktai širdis geidžia, — ir per rožinį kilimą 
nutipenu prie sieninio baro: — Konjako, viskio, kalvadoso, 
likerio, armanjako, tik pageidauk — ir bus išpildyta. 

Moricas trumpai pagalvoja. 

— Gal čia yra suze? Jeigu yra, tai mielai išgerčiau taurelę. 

Suze? Mano akys klaidžioja buteliais, kaip tik suze? Tai 
nėra geras ženklas. Suze — likeris, gelsvai žalias kaip chloro 
dujos, jo ir skonis panašus. Monrealyje sykį jo padauginau 
išgerti ir dvi dienas sirgau. Suze... voil4! Švai jis. Paimu bu- 
telį, taurelę ir vėl nustypčioju atgal prie stalo. Balkono du- 
rys atlapotos, saulės spinduliai plūsta į vidų, dabar jaukiai 
pasisėdėsim. To nori Dievas! 

— Prašyčiau sklidiną taurelę, — sako Moricas, kai stoviu 
priešais, ir apžiūrinėja mane nuo galvos iki kojų, — be van- 
dens. Geriu jį neskiestą. 

— Kaip mesjė pageidauja. Bus padaryta. 

— O tu? Nieko negersi? 

— Gal vėliau. Dabar dar pasitenkinsiu arbata. 

— Tuomet geriu į tavo sveikatą! 

Moricas pakelia taurelę — ir visą susiverčia į gerklę! Ar 
mano akys neapgaudinėja? Netrukus jis graibys žemę. O ne! 
Jis tiktai sušnopuoja — alkoholis kaipmat atriša jam liežuvį, 
ir ta kvaila firma staiga išgaruoja jam iš galvos. Ją užplūsta 
kitoniškos mintys: 

— Sėskis šalia manęs, Of... pupuliuk. Ką tu ten taip toli 
veiki? Eikš čia! Taip. Kaip gera. — Jis prisispaudžia prie ma- 
nęs ir ryja akimis. Tačiau rankos nepaima. Tiktai jo žvilgs- 
nis skubiai nuslysta žemyn nuo mano iškirptės prie šlaunų, 
paskui kojomis iki pat pirštų, kur įsminga apstulbęs. — Ta- 
vo nepaprastai gražūs batai!!! — staiga sušunka susijaudi- 
nęs. — Gal leisi man juos nuauti? Aš labai domiuosi batais! 

Aš pakeliu koją — jis tuoj pat atsega auksines sagtis ir pa- 
ima tą meno kūrinį į ranką. 

— Puikus darbas! — Jis atidžiai apžiūrinėja batą. — Ar jais 
apsiavei dėl manęs šią popietę? 

— Tik dėl jūsų! Taip, mesje! 

Beje, Moricas šiandien irgi pasigražino dėl manęs. Šian- 
dien drabužiai ne juodi. O ne. Jis šviesiomis naujausio kir- 
pimo kelnėmis, melsvais marškiniais, o pečius apsigobęs 
minkštu baltu kašmyro megztiniu. Vogčiomis stebiu, kaip 
jis sukinėja mano batą, aiškiai priblokštas laimės. Jis iš tiesų 
panėši į ežį. Tačiau jo oda daili, kiek įdegusi, kūnas stiprus, 
žodžiu, labai tinkamas vyriškis. 

Jis atnešė man tris rožines rožes. Jos pamerktos į stiklinę 
vazą ant stalo tarp arbatos puodukų. Ir koks tylus jis buvo 
anksčiau, toks šnekus pasidarė dabar. 

— Aš pažinojau vieną suomę, jos batukai buvo panašūs į 
šituos, — įsismagina jis, — įspūdingą moterį. Susipažinau su 
ja pačią pirmąją dieną kalbų kursuose ir suvedžiojau pačią 
pirmąją naktį. — Jis išsiviepia: — O paskui toji patrakėlė ki- 
nė iš Honkongo. Jos kulniukai buvo štai toookio aukštumo. 
Iš stiklo. Na, tos moters neįmanoma pamiršti... 

Kaip jau sakyta, jis mala tarytum užsuktas. Viena užka- 
riauta moteris keičia kitą — ir kas būtų pamanęs! Tačiau 
toks vyras, kuris kaitinamas naujos liepsnos giriasi praeities 
pergalėmis, dažniausiai nevykęs meilužis. 

Beje, iškart suprantu, ko jis siekia. Nori, kad aš sprogčiau 
iš pavydo, nes mano, kad jc tauškalai kursto geismą. Tačiau 
tokios kalbos mane veikia priešingai. Juo giliau jis grimzta į 
buvusius nuotykius, juo šaltėsnė darausi aš. Kad ir kaip keis- 
ta, jis tą pastebi. 

— Kitos moterys nieko nereiškia, — apibendrina jis, žais- 
damas mano batu, — svarbi man tiktai tu. Pakalbėkime apie 
tave. Tavo plaukai gražūs. I: daili burna. Ir žavios mažos ko- 
jytės. Ar tau jau yra kas nors tą sakęs? 

Jis pasilenkia prie manęs, tiriainai žiūri. Užsimerkiu. 
Tuoj mane pabučiuos! Tačiau veltui laukiu! Taigi atvirai 
prisipažinsiu! Vos palieki Kanadą, viskas pasikeičia. O šis vy- 
riškis elgiasi kaip kvailas berniūkštis mano tėvynėje. Gražby- 
liauja — tačiau nieko nedaro. 

Vėl atsimerkiu ir išgeriu savo arbatą. Moricas kaip pake- 
rėtas žvelgia į mano batuką. O juk mudu sėdime susiglau- 
dę. Jaučiu nuo jo sklindančią šilumą, o jis — nuo manęs. 
Argi tai jo negundo? Pala! O gal jis bijo? Staiga prisiminiau, 


kad kai susitikdavome kavinėje, jis niekuomet nebučiuoda- 

vo manęs į skruostą, o juk čia, Paryžiuje, taip elgtis įprasta. 
Jis tik spūstrelėdavo man ranką, atsisėsdavo ant kėdės, aš pri- 
tūpdavau ant savosios (priešais jį), o tarp mūsų stovėdavo 
stalas. 

— Tikriausiai moterys tau patinka, — nutraukiu tylą, kuri 
pamažu ima darytis slogi. 

— Dar ir kaip! Aš nesu iškrypėlis. 

— O kuo tau mes labiausiai patinkam? Neturiu galvoje 
batų. 

Moricas neilgai svarsto. 

— Sportiškumu. Aš esu siaubingai judrus. Nepakenčiu nė 
vienos moters, kuri nori visą laiką tūnoti namie. 

— O kokia turi būti ta moteris, kurią tu vesi? 

Moricas vėl truputį pagalvoja. 

— Nuolanki, — atsako ir nusišypso. 

— Nuolanki? — sušunku priblokšta, nes šito tai jau nesi- 
tikėjau. — Mongolide? Kiek turi siekti jos nuolankumas? 

Moricas juokiasi. 

— Aš noriu normalios moters. Tik ne tokios protingos 
kaip aš ir ne tokios darbščios. Ji turi būti kiek kvailesnė už 
mane, kad būtų mano viršus. 

Kaip?! Ar Europoje dar šitaip kalbama? Nė vienas kana- 
dietis neišdrįstų apie tai prabilti. Mat tuoj būtų sutrintas į 
miltus. Ber labai tikėtina, kad jis nemano taip, kaip kalba. 
Jo lūpomis šneka likeris. 

— Ką veikia tavo tėvas? 

— Turi plytų fabriką. O motina dirba pas jį. Ji labai 
sportiška, tvarko buhalteriją ir gerai slidinėja. 

— O koks jų vedybinis gyvenimas? 

— Ištisos rietenos. Mano tėvas tironas. Bet nemėgstu kal- 
bėti apie savo tėvus. Netrukus jų atsižiūrėsiu iki soties. Ar 
man galima, pupuliuk? Tu leisi? 

Jis pasilenkia ir nuauna kitą mano batą. Dabar suka abu- 
du batus apie pirštą ir juokiasi. Paskui pasideda šalia savęs 
ant sofos. Vel išgeria taurelę vienu mauku, pripila ir prikiša 
man prie lūpų. 

— Gal dabar išgersi lašelį? Į mano sveikatą? 

Svarstau. Alkoholis tikri nuodai dietai. Griežtai uždraustas. 
Neli tai aiškiai pasakė. Tačiau jeigu greitai ko nors neįvyks, tai 
šitaip mudu prasėdėsime iki paryčių. Taigi praveriu burną ir 
pasiaukoju. Oiiii! Kaip šlykštu. Kartu, saldu ir aitru. 

— Gelbėkit! 

Visa nusipurtau. 

Moricas juokiasi. 

— Prašau atnešti man vodkos. Grezčiau! 

Moricas dar balsiau juokiasi. 

— Tu nori vodkos? Ar aš taip išgirdau? 

— O kodėl ne? 

— Tai vvriškas gėrimas. — Bet jis klusniai atsistoja ir ei- 
na prie baro. 

— Čia jos nėra, — tarsteli per petį, — prašau man atleisti. 

— Ar matai tas veidrodines dureles? Dešiniau sienoje? Tai 
šaldytuvas. Atidaryk jas. Ten yra visko. 

Moricas vėl grįžta pas mane. Ledinis butelis, aptrauktas 
šerkšnu. Atšaldyra taurelė. Patraukiu didoką gurkšnį. Paskui 
dar vieną, ir tada atsigaunu! 

Moricas stebedamasis spokso į mane. 

— Niekuomet nebūčiau patikėjęs, kad tokia gražuolė 
kaip tu maukia vodką. 

Angliškai jis kalba tikrai neblogai. O jo lūpos dailios. 
Tiktai dabar pastebiu. Putnios (ne padžiūvusios ir išbalu- 
sios), dantys gražūs ir balti. Be to, man patinka plati jo krū- 
tinė. Dabar jis galėtų lėtai mane prie jos priglausti. Ištušti- 
nu visą taurelę. Jeigu jis neapkabins manęs, tai aš pati pul- 
siu jam į glėbį. 

Tačiau šito neprireikia. Regis, Moricas atspėja mano 
mintis. Staiga pažvelgia tiesiai man į akis, nors pirma vis 
vengė žiūrėti. Staiga atsisuka į mane, apkabina ir bando pa- 
bučiuoti. Tyčia sakau bando, nes tikri bučiniai, mano supra- 
timu, kitoniški. 

Atvirai prisipažinsiu, su džiaugsmu laukiau pirmojo bu- 
činio Paryžiuje. Mąsčiau, kaip Moricas užmerks savo tamsias 
ežio akis, švelniai priglaus lūpas prie manųjų — o tada būtų 
galima ištirpti iš malonumo. 

Bet Moricas nemoka bučiuotis. Ir kas būtų pamanęs. Jis 
žaibiškai čiumpa mano galvą, suima abiem delnais, suspau- 
džia lyg kokio grąžto rankeną, o paskui nemačiomis mėgina 
pabučiucti mane į lūpas. Karštligiškai apseilėja skruostus, 
nosi, kaktą, o kai sumišusi kilsteliu smakrą — tik kad paro- 
dvčiau jam palankumą, kam gi dar — jis atšoka atgal. Taigi 
tyliai lūkuriuoju kito jo bandymo. 

Ir jis neapvilia. Dabar bučiuoja mane į kaklą. Na, čiau- 
posi apie mano kaklą. Pabaigai paglosto man prie krūtų (tre- 
čiosios sagutės neatsega!), o tada nuilsęs priglaudžia savo 
žandą man prie raktikaulio, o galvą prie peties, sumurma: 
„Tu tikrai miela pelytė!“ ir daugiau nė kcust. 

Pasipiktinusi prikandu lūpą. Aš? Pelytė? Pelė pas mus, 
Kanadoje, toli gražu nėra meilus žodis. Pelė yra neišvaizdi, 
liesa, nepastebima, bjauri susisukelė atsikišusiais dantimis ir 
prakaituotais delnais! Nė vienas iš keturiasdešimt trijų mei- 
lužių nė sykio nėra pavadinęs manęs pele. As tikra priešin- 
gybė pelei, net aklas tai pamatytų, to nepastebi vien šitas 
mielas austras. Jo galva man ant peties vis labiau slegia. Šiam 
vyriškiui trūksta aistringumo. Nesuvokiamas daiktas! Juk 
pirmiau šauniai gyrėsi patvarkęs septynias moteris: suomę. 
kinę... o gal viską tiktai įsivaizdavo?! 

Moricas nusiima akinius ir pasideda juos prie rožių. Pas- 
kui čiumpa mano batus ir atsistoja. Atkiša ranką, padeda at- 

sistoti ir man. Aha! Jis pasiryžo. Bet kam? Ar jis eis namo? 
Ne! Jis nori apžiūrėti butą. Basa stoviu šalia jo. 

— Čia, Paryžiuje, dar nesu buvęs tokiame gražiame bu- 
te, — sako jis ir apsikabina mano juosmenį, — ar man paro- 
dysi? Na, kur tu miegi. Ir kur stovi tavo rašomasis stalas. 

Šit kaip. Jis nori apžiūrėti mano miegamąjį. Tačiau aš su- 
silaikysiu. Mano miegamasis su egzotiška plačia lova skirtas 
ypatingam atvejui: pirmajam prancūzui. Tikrai karštai mei- 
lei. Svarbiajam vyrui su plačiu akiračiu! O Moricas juk net 
nemoka bučiuotis! 

Tačiau svečių kambario gali pasižiūrėti. 

Parodau jam žydrąjį. Žydras kiniškas kilimas ant žvilgan- 
čio ąžuolinio parketo. Tamsūs, drožinėti, senoviniai baldai 
iš Šanchajaus. Balto šilko užuolaidos. Lakuota širma su ke- 
rinčiu kraštovaizdžių. Ant cokolio prie lango — didelis spal- 
vingas drakonas auksiniais sparnais. Prie sienos — plati žema 
lova baltu apklotu. 

Moricas meta į ją žvilgsnį. 

— Nieko sau, — pareiškia, — kaip manai, pupuliuk, gal 
prigulsime siestos? 

— Kaip pageidaujate, mesjė! 

Tai vis dėlto šis tas įvyks? Pasakysiu atvirai, tuo tarpu 
man tai jau vis vien. Dabar pasitelksiu humorą. Jeigu kai kas 
bus — nuostabu! Jeigu šnipštas, irgi ištversiu. 

— Tu sušildysi man patalą, o aš nubėgsiu į vonią. Beje, 
gali vadinti mane Riciu. Taip mane vadina namie. 

Jis pasilenkia prie manęs ir pirmąkart pabučiuoja į lūpas. 
Nors ir neprisiliečia liežuviu, vis tiek kiek geriau nei anksčiau. 
Iš tikrųjų tai dabar turėtų audringai paglamonėti. Bet jis tik 
trumpai priglaudžia mane prie krūtinės ir iškart paleidžia. Ta- 
da pakabina abu batelius drakonui ant sparnų, nueina prie vo- 
nios durų, švysteli man savo baltą megztinį — ir jo nebėr! 

Lėtai nusirengiu. Į vonią man nereikia. Susitvarkiau prieš 
ateinant Moricui. Protingai viską numatydama iš anksto, 
laukdama kiekvieno svečio, visuomet nusimaudau, tuomet 
niekuomet nebus nepatogumų. Pasidedu susagstomą suknu- 
tę ant tamsaus drožinėto suolo prie lovos, užtraukiu baltas 
užuolaidas — taip! Dabar saulė uždengta, bet pakankamai 
šviesu, kad matytum tai, kas svarbiausia. Tuomet atmetu ap- 
klotą ir patogiai atsigulu. 

Taip, mielieji. Aš mūviu tiktai žiedą su ugniniu opalu. Ir 
turiu prisipažinti: nuogybė — mano stichija. Jeigu aš viena, 
tai vaikštau nuoga po butą. Net ir būdama storesnė niekuo- 
met nesigėdijau savo kūno. 

Bet pala! Per vodką ko nepamiršau: vėl atsikeliu, iš suk- 
nelės kišenaitės išsiimu nedidelį pakutį ir pasidedu po lova. 
Voila! Vis delto nesu jau taip įkaušusi. 

Dabar laimei niekas nebekliudo. 

Ricis maudosi duše. Girdžiu pro vonios duris. Tai man 
patinka. Tiesa, nesu buvusi Austrijoje, bet girdėjau, kad tai 
švari šalis! 

Ir Viena labai švarus miestas, palyginti su Paryžium, 
kiekvienas namas tenai su dušu, vonia ir tualetu, taip, aš 
netgi žinau muilo sunaudojimo statistinius duomenis, aust- 
rai iškart po mūsų, kanadiečių, — taigi šiandien manęs ne- 
apniks pernelyg daug godžių bacilų. Nuostabu! 

Ricis švarutėlis, jau gatvėje tai pastebėjau. Jo gražios ran- 
kos, ilgi pirštai, švarios panagės, o dabar jis kaip tik nusišvei- 
čia virusus, kokus ir sporas bei kitoniškus mikroorganizmus 
žudikus, o kai pamąstau apie Mocartą! Naujametinis kon- 
certas! Valsų šalis! Pasijuntu lyg devintam danguj. Visa tai 
Moricas įsiurbė su motinos pienu (nebent buvo žindomas iš 
buteliuko) ir atrodo esąs sveikas, o šiandien tai labai svarbu 
bent jau išoriškai. 


69 


Atvirai prisipažinsiu, dar niekuomet per visą savo gyve- 
nimą nebuvau apsikrėtusi, — o juk turėjau keturiasdešimt 
tris meilužius. Nesu susigriebusi nė menkiausios ligelės. Ir 
tik per savo instinktą. Jeigu nuo vyro negardžiai kvepia, jei 
jo oda negraži, o vidinis mano balsas šaukia „Atsargiai!“, to- 
kio neprisileidžiu artyn. 

Moricas kvepia gardžiai. Bet neįsimena mano vardo. 
Kvailai vadina „Pupuliuku“. Tiek to! Aš juk irgi ne visus jo 
žodžius suprantu. Pavyzdžiui, provincijos, iš kurios jis kilęs, 
pavadinimo. Jis pernelyg sudėtingas. Kalnų kraštas, taip jis 
man paaiškino, ten gyvena patys gražiausi Austrijos vyrai. 

Ir kada jis galų gale sugrįš? Aha. Jis jau čia. Nuogas. Tik- 
tai su trumpikėmis. Gražus, stiprus kūnas, vos įdegęs. Išti- 
sai raumenys, itin platūs pečiai. Geltoni gyvaplaukiai ant 
šlaunų ir krūtinės. Atsikišusi bamba. Tačiau dėl to jis nekal- 
tas. Tai pribuvėjos kaltė. Vargšelis! Ricis numeta drabužius 
ant grindų ir priseda prie manęs. Atkloja baltą apklotą ir i|- 
gai žiūri į mane. 

— Tu graži, pupuliuk, — liūdnai nuskamba jo žodžiai. 
Kodel? Paskui ima švelniai glostyti man krūtis. Jo rankos 
minkštos, glamonė maloni. Mėnuo be vyro. Gal jis vis dėl- 
to talentingas meilužis? Bet jis glosto mane pernelyg trum- 
pai. Kokias tris sekundes. Ir jam gana; vikriai įsiropščia į lo- 
vą ir atsigula šalia, neprisiliesdamas. Keista. 

Jis vis dar elgiasi kaip svetimas. Juk turėtų mane myluo- 
ti, bučiuoti, spausti prie širdies ir kalbėti meilius žodžius, 
kad sujaudintų. 

— Ar mane nurengsi? — klausia Ricis. 

Jis guli aukštielninkas ir užsimerkęs. Jo trumpikės išsipū- 
tusios. Aha! Nėra jis jau toks medinis. Švelniai paglostau 
daug žadančią kalvelę. Ricis sudejuoja. Tada padarau, ko pa- 
prašyta. 

O ne! Tik metu akį — ir vėl nesėkmė! Šitas Alpių žmo- 
gus ir aš — nieko nebus! 

Spoksau į nuogą jo vyriškumą. Ne per mažas. Ir ne per 
trumpas. Ilgis kaip tik. Tačiau nepakenčiama forma. Jis pa- 
našus į spyglį. Pernelyg storas apačioje, viršuje pernelyg 
smailas, o iš skausmingos patirties aišku: iš paviršiaus tave 
tarytum plėšys, o viduje nieko nepajusi! 

Taip, mielieji! Ko jau ko, o spyglio tai netroškau! Juo la- 
biau per pirmąjį savo meilės nuotykį Paryžiuje! Mėnuo pas- 
ninko — ir še tau kad nori! Giliai atsidūstu. Moricas vis dar 
tyso kaip negyvas, užsimerkęs. Nužvelgiu jo profilį. Smaila 
nosis ir smailas spyglys kone vienodi. Mane smaugia juokas. 
Ber gana! Susivaldau. Mes, kanadiečiai, mandagūs. Juk jis 
nekaltas. Jeigu Dievulis būtų jo atsiklausęs, jis tikrai būtų 
pasirinkęs gražesnį svambalą! 

Numetu jo trumpikes ant parketo. 

Be to, būna ir blogiau. Kanadoje vienos pažįstamos pas- 
kutinis meilužis turėjo mažučiuką galą. O kai susijaudinda- 
vo, tas galas ištindavo į gumbą!!! Na, ir kaip tada jį pritai- 
kyu?! Aš džiaugiuosi, kad čia spyglys. Bent jau bus galima 
naudoti be instrukcijos. Kitaip tariant: palyginti su gumbu, 
jis atrodo tikrai nesunkiai įvaldomas! 

Pasiremiu ant alkūnių ir žvilgsniu nuklystu prie ilgo, 
smailo, tamsiai raudono įrankio. Po teisybei, jis atrodo ga- 
na grėsmingai. Kaip prie jo prisiderinti? Gal oraliniu būdu? 
Droviai pabandau. Ne. Didžiulė klaida. Tam jis apskritai 
netinka. Nors jis ir ne toks išpampęs, kad sukeltų vėmulį, 
tokio ilgio, jog galėtum uždusti. 

Vos neužspringstu, o Ricis dejuoja iš aistros. Spyglys vis 
labiau tempiasi į ilgį. Ištrykšta lipnaus kaip sirupas skysčio. 
Ačiū Dievui, kad aš apygirtė, antraip būčiau pašiurpusi. 

Žodžiu, dabar jau ir tai manęs nebedžiugina! Nors Ricis 
mano svečias ir aš noriu, kad jam čia būtų smagu, viskam 

yra ribos! Suimu jo puošmeną į saują ir ištraukiu sau iš bur- 
nos. Kur prezervatyvas? Žvilgt į grindis — jo nebėra! 

— Ką tu darai? — klausia Ricis, kuris pasijaučia pamestas. 

— Darling, jis čia ką tik gulėjo... na, juk tu žinai kas. 

— Kaip??? 

— Dabar jo nebėra. 

— Ko? 

— Ant parketo, po lova. 

— Niekuomet gyvenime! — užsirūstina Ricis. — Ir kaip 
tau šovė į galvą! Parketas pernelyg kietas. Jokio smagumo. 
Mes liksime ant lovos. Kam mums tas parketas? Eikš arčiau, 
pupuliuk. Apkabink mane stipriau. Ką tu ten taip toli vei- 
ki? Atsargiai, dar sprandą nusisuksi! 

Iš jo balso sklinda rūpestis. Tikrai jaudinamas elgesys. Be 
to, kaip jau minėjau, būna ir blogiau. Gumbo niekaip ne- 
įtalpinsi. O spygliui tai anaiptol ne problema. Kad tiktai ras- 
čiau tą kvailą daiktą. Be apsisaugojimo nė bučinio. Beje, 
šiandien pavojinga, o kas jau čia nori gražiajame Paryžiuje 
po pirmo apsišaudymo tapti motina? Tik jau ne as! Niršiai 
žvalgausi. Batai, puskojinės, trumpikės, marškiniai. 

— Greičiau, pupuliuk! Daryk man ką nors! 

— Tuoj, darling. Man reikia trumpam į vonią. Netrukus 
grįšiu. 

„ Atrgniaužiu kumštį ir paleidžiu jo brangenybę. Ricis su- 
burba ir čiumpa man už rankos. 

— Tu liksi čia! 

— Bet man reikia! Trumpam! 

Jis tvirtai laiko mane. 

— Kodel tau reikia? 

— Mane prispyrė. 

— Tai paskubėk, pupuliuk, gerai? 

Jis paleidžia mane ir pats imasi spyglio — kad neatšaltų. 
Bent aš taip manau. 

Pasprunku sklidina klastingų minčių. Aš neskubu! Kas ži- 
no, gal jis užmigs? Juk gana daug išgėrė. O gal kai grįšiu, 
Riciui nieko neišeis? Jo kraujuje penkios taurelės likerio. Ta- 
čiau ką aš pamatau sugrįžusi ant pirštų galų ir su prezerva- 
tyvu saujoje? Ricis guli aukštielninkas, akys žvalutėlės, o 
spyglys gyvybingai išsišovęs aukštyn! Giliai atsidūstu. Kaip 
mielai dabar sėsčiausi prie rašomojo stalo ir darbuočiausi su 
Neli rankraščiu. Antra vertus, man žūtbūt reikia vyro. Ir Ri- 
cio spyglys vis delto kur kas geriau už mano plaukų šepetį. 
Atvirai prisipažinsiu, jau keletas dienų aš godžiai žvilgčiojau 
į patogią medinę jo rankeną. Taip, štai kaip galima nupul- 
ti. Kai pasninkauji. Atsigulu į lovą. Nors vidinis balsas šauk- 
te šaukia: „Apsirenk ir išvyk šitą vyrą!“, galva užsispyrusi 
tvirtina: „Pabandykime!“ Vidinis balsas šaukia: „Saugokis! 
Bus blogai!“ Bet galva geriau išmano, taigi aš pasilieku. 

Ricis pasisuka į mane. Atsargiai apmaunu prezervatyvu 
pasistojusį jo organą ir vos baigiu, jis taip užgriūva ant ma- 
nęs, kad net subraška kaulai. O Viešpatie! Ir ko galima ti- 
ketis iš tipo, kuris nori, kad moteris būtų nuolank:?! Aišku, 
jis turi gulėti ant viršaus! Jis įspraudžia kelį man tarp šlau- 
nų. Mudu dar susikibsime kaip per imtynes. Pasipiktinusi 
imu priešintis! Tačiau tai jam beveik nekliudo. Tik kai su- 
rinku, išgirsta. 

— Rici!!! Taip negalima! 

— O kaip galima? — klausia jis sutrikęs. 

— Gulkis ant šono. 

— Kodėl? 

— Aš nepakenčiu, kai vyras guli ant manęs. 

— O ką aš veiksiu ant šono? 

— Tuoj pamatysi. 

— Aš nesuprantu, — murma Ricis, bet galų gale nusirita 
nuo manęs ir paklauso. 

— Merci, chėri, — sukuždu meiliu balsu, — va taip, m20n 
amour! 

Paskui prisispaudžiu nugara prie plačios jo krūtinės, pro 
savo tarpkojį paimu jo dailiai supakuotą galą ir lėtai, pama- 
ži pamaži, milimetras po milimetro, įsikišu jį, kas žino, gal 
bent dabar suvoks! Kur tau! Vos tik jis visas atsiduria many- 
je, užverda pragaras. 

— Aš subadysiu tave savo kalaviju! — subliauna Ricis 
man į ausį taip, kad net suskausta. Kartu suskausta ir ten, 
apačioje, nes jis veiklos žmogus, kuris veltui nešvaisto paža- 
dų. — Aš persmeigsiu tave savo kardu! Aš esu siautulingas 
durklas! — Ir jis badosi kaip pašėlęs, aš kone alpstu. Na ge- 
rai! Kad ir ką jam būtų galima prikišti, jis bent aiškiai kal- 
ba. Ir tai reikia aukštai vertinti šitam mūsų apgavikiškam pa- 
sauly, kur niekas nebeprisipažįsta, ką iš tiesų mano ir keti- 
na daryti! Šitas narsus austras pažada ir duria — ir dūris 
juntamas iki pat bambos, jokių neaiškumų nelieka. Ne! Vis- 
kas aišku! Ir todėl man dabar gana! Ir tuoj pat! 

— Liaukis! — paleidžiu gerklę. — Ne taip smarkiai! Juk aš 
nesu aukojama avelė! Ar nori mane nužudyti?! 

Ir aš išsivaduoju. 

— Tai tu kalta. Aš nepratęs šitaip, iš šono. 

Ricis jau vėl gretinasi prie manęs. Atstumiu jo rankas ir 
atsiguliu aukštielninka. Jis kaipmat užsirita ant manęs. 

— Šitaip aš iš viso nenoriu! — švokščiu uždususi, nes šau- 
nus vyrukas pakankamai slegia. 

— Tuomet sakyk man, kaip dar norėtum. 

Akimirką pamąstau. 

— Klaupkis už manęs. 

Jis kaipmat suteikia man laimės paklusnumu. Vienas įsi- 
smelkia į mane, valandėlę padelsia... ir jau vėl ima badyti lyg 

pašėlęs. Gal jis nevisprotis? Vargu ar būtų nemaloniau ir su 
gumbu. 

— Ar tu visuomet šitaip darai? — šaukiu. 

— Visuomet! Ir moterims tai pati-in-nka! 

— Bet man nepatinka! Šve/niau! Maldauju! Tu juk man 
nemoki pinigų! 

Ricis nežmoniškai bando susivaldyti, tačiau tai trunka 
neilgai. 

— Jeigu esu švelnus... 0000... aš turiu išsišėlti, jei esu 
švelnus, nieko nejaučiu. 

Po teisybei, viskas aišku. Jo galas toks suplonėjęs, kad iš 
šalių niekas jo nedirgina. Jis mėgaujasi tiktai vienu būdu: 
badydamas mane kiaurai! Tačiau aš nenoriu atsidurti ligoni- 
nėje, ir dar pirmąjį savo menesį Paryžiuje. Turiu save išsau- 
goti dailią tam daugeliui prancūzų, kaip pasižadėjau Neli. Ar 
esu niekinusi gumbą? Grynas nesusipratimas. Dabar nuošir- 
džiai gailiuosi. Bet kada iškeisiu į malonų apvalutį gumbą 
štai šitą Dievo prakeiktą spyglį... 

— Rici!!! Liaukis!!! 

Ir vėl išsiplėšiu jam iš glėbio. 

— Bet, pupuliuk! 

Jis graudžiai žiūri į mane, paskui į savo gražumyną, aš ir- 
gi žiūriu — še tau! Nebėra gumutės. Ir pasitaikyk tu man ši- 
taip! Bet ji turi kažkur būti. Kur ji dingo? 

Apsičiupinėju — kraštas dar kyšo iš manęs. Pirštų galais 
išsitraukiu — tačiau nepykstu ant jo. Kuo jis kaltas, tas varg- 
šas daiktelis? Juk jis nebuvo sukurtas raudonam spygliui. Jis 
buvo sukurtas normaliam, dailiam, storam ir kietam vyriš- 
kam svambalui, viliojamai suapvalėjančiam viršūnėje ir tei- 
kiančiam džiaugsmo. Tam jis skirtas. Tai kaip jis galėtų tikti 
šitam smailam originaliam įnagiui? Švelniai padedu jį ant 
parketo. Tik dabar prisimenu, kad jis ir nebuvo standžiai 


75 


apspaustas. Jeigu būčiau buvusi blaiva, apskritai nė nebūčiau 
bandžiusi. 

— Rici, mums abiem tikrai nieko neišeis. Atsiprašau! 

— Ber juk jau kai kas buvo. Eikšen! 

— No! No! No! Aš nebegaliu. 

Žvelgiu tiesiai jam į veidą. Tai padeda. Ricis galutinai 
paleidžia mane ir susmunka šalimais. 

— Aš iš pat pradžių žinojau, kad tau nepatiks. Su manim. 

— Kodėl taip sakai? 

— Aš žinau. Žinojau iš pat pradžių. Todėl tiek ilgai ir 
delsiau pirma: ar pabandyti? Ar ne? Bet paskui išgėrėme su- 
ze, tu dar vodkos, paskui sugundei mane savo bateliais, aš 
nekaltas. 

Jis apsiverčia kniūbsčias, įsikniaubia veidu į pagalvę. Iš- 
kart mane užplūsta užuojauta. 

— Moricai. Prašau. Atsisuk. 

— Ne. Aš tau nepatinku. 

— Patinki. Pasižiūrėk į mane. 

— Ne! 

Tačiau staiga jis ištiesia ilgą ranką: 

— Eikšen! 

Priglaudžia mane prie savęs. Gulime labai labai susispau- 
dę. Puiku, šitokia ramybė po mūšio. 

— Pabučiuok mane, — sakau po valandėlės. 

Jis atsisuka ir bučiuoja mane į lūpas. Dabar atrodo kaip 
tikras ežys. 

— Ar labai nusivylei? — klausiu švelniai. 

— Ne, visiškai ne. 

— Tu priblokštas? 

— Ne. 

— Tikrai? 

— Visiškai tikrai. Žinai, visa tai mane nelabai traukia. 
Man smagiau slidinėti ar laipioti kalnais. Labiausiai mėgstu 
motokrosą. 

— Ar dažnai mylėdavaisi su savo sužadėtine? Kai gyvenot 
kartu? 

— Vieną, dukart per mėnesį. 

— Ne dažniau? 

— Ne. Ji niekuomet nenorėdavo. Bet jeigu aš kai kada... 
na taip... būdavau nusiteikęs... ji man nusileisdavo. 

— Ar tau atrodydavo, jog ji mielai nusileidžia? 

— Niekuomet taip neatrodydavo. Todėl ilgainiui mylėjo- 
mės vis rečiau. 

— O kai judu išsiskyrėte? Kas buvo tada? 

Moricas žiovauja. 

— Trumpučiai nuotykiai. Vienai nakčiai. Ar dviem... 
Bet... viskas blogai baigdavosi. Aš tam netikęs. Tu nesi pir- 
ma. Moterims su manim nepatinka. 

— Ar nori valgyti? — staiga paklausiau, nes man maudžia 
skrandį. 

— Žvėriškai! — sušunka Moricas su palengvėjimu. — Gal 
mums kai ko pagaminsi, pupuliuk? 

— Gerai! 

Iššoku iš lovos. Moricas paseka manimi. Mudu žaibiškai 
apsirengiam. O paskui ištuštiname šaldytuvą. Kai bute nie- 
kur neberastum nei kiaušinio, nei pašteto, nebėra nė trupi- 
nėlio duonos ar kruopelės sviesto, palydžiu jį prie durų. Jau 
pusė dešimtos. 

— Kada išskrendi į Austriją? 

— Ryt paskutiniu reisu. Iš Ruasi. Ar mudu dar pasima- 
tysim? 


— Mielai. Kada tik panorėsi. 

Ricis pabučiuoja mane į lūpas. 

— Ką dabar veiksi? 

— Dirbsiu. Redaguosiu knygą. Tačiau pirmiausia išgersiu 
stiprios kavos. Kad išsiblaivyčiau. 

— Aš tau paskambinsiu, — sako Ricis. Trumpai ir aud- 
ringai mane apkabina. — Lik sveika, pupuliuk. Netrukus pa- 
skambinsiu. 

Ir tikrai paskambina. Jau kitą rytą. Po pietų susitinkam 
„Kupole“, trupučiuką užvalgom, Moricas sumoka ir atsisvei- 
kindamas padovanoja man didžiulę rožinės spalvos rožių 
puokštę. Paskui palydžiu jį į oro uostą. Pamojuoju jam. 
Naktį jis man paskambina iš Vienos. Jis gerai atskrido. Vis- 
kas nuostabu. Ir daugiau nieko apie jį nebegirdžiu. 

Na gerai! Ricis Hornas ir jo spyglys. 

Tai nebuvo labai puiku. Ir aš pasunkėjau vienu kilogra- 
mu. Septyniasdešimt vienas! To ir reikėjo tikėtis. Tačiau ga- 
vau svarbią pamoką, ir ji buvo to verta: visa tai, kas mane 
liūdina, silpnina kūną ir protą. Prastas meilužis — ir mano 
energijos dietai kaip nebūta, aš geriu likerį ir ryju kaip ko- 
kia idiote. Nevykęs filmas pirmąją mano dieną Paryžiuje — 
ir sveikas mano savikliovos poreikis išgaravęs, aš prisikemšu 
pilvą maisto, lyg kenkdama priešui. „Happines is as good as 
food“*, — sako Afrikos masajai. Ir tai tiesa. Jeigu esu lai- 
minga, alkis savaime praeina. O jeigu tik susigadinu nuotai- 
ką, tai iškart imu kenkti pati sau. 

Taip, mielieji, žmogus silpnesnis, nei manai. Reikia sau- 
gotis to šlamšto, kuriuo aplinkinis pasaulis bando tave ap- 
krauti. Reikia skubėti į saulėtąją gyvenimo pusę. Ir kuo grei- 
čiau! Antraip aš grįšiu į Kanadą, sverdama devyniasdešimt 
kilogramų! 


* Iš laimės tiek pat naudos, kiek iš valgio (angl). 

Ak, galėčiau klykti iš nusivylimo. Juk Paryžius — meilės 
miestas. O man tokia nevykusi pasveikinimo dovana! Tačiau 
aš dar kaitinu ugnyje kitą geležį, ačiū Dievui! Taigi priimu 
kvietimą, kurį gavau kavinėje praėjusią savaitę. Šeštadienį ei- 
nu į šventę. Tai, deja, ne prancūziška šventė, tunisiška, ta- 
čiau Tunisas kur kas glaudžiau susijęs su Paryžiumi nei 
Austrija. Be to: arabai temperamentingi. Šito niekas iš jų ne- 
atims. Tai gražuoliai degančiomis akimis — kadangi jie ma- 
ne apspitę kaip musės šviesą, o į mano gatvelę kol kas ne- 
užsuko nė vienas prancūzas, pirmiausia patyrinėsiu juos. Juk 
ir vabalas mėsa! 

Tai atsisveikinimo šventė. Tunisietis konditerijos par- 
duotuvės Kontreskarpo aikštėje savininkas grįžta namo (jo 
parduotuvę perima giminaitis) ir šeštadienį draugams rengia 
puotą. Jis vardu Nuris, visuomet švariai apsirengęs ir man- 
dagiai mane sveikindavo, o kai neseniai pamatė sėdinčią alu- 
dėje, priėjo artyn, atsistojo šalia, išsiėmė geltoną metro bi- 
lietą iš kišenės ir pakeverzojo adresą. 

— Šeštadienį tu būsi mano viešnia, — pareiškė su tokiu 
akcentu, kad man net plaukai pasišiaušė, — bilietas galioja, 
su juo ir atvažiuosi pas mane. Viskas bus puiku, jeigu būsi 
vietoje aštuntą valandą. 

Kai Ricis išvažiuoja, aš pasižiūriu į miesto planą ir pama- 
tau, kad toji gatvė yra kitame Paryžiaus gale, Monmartre. Ji 
kaip ir ne gatvė, tik mažutis akligatvis, gana toli nuo metro 
stotelės. Šio kvartalo aš apskritai nepažįstu. Ar ten gyvena 
padorūs žmonės? 

Kol dar svarstau, ką daryti, paskambina Neli ir padėkoja 
už gatavus rankraščio puslapius. Nusiunčiau jai antrąjį eg- 
zempliorių, ir jai viskas pasirodė puiku. Ji gavo ir mano laiš- 
kus, jai padarė įspūdį prarasti šeši kilogramai. Lyg tarp kita 
ko, paminėjau jai, kad šeštadienį esu pakviesta į svečius. Jos 
žodžiai mane nustebino. 

— Elkis, kaip išmanai, — sako truputį patylėjusi, — bet 
jeigu klausi mangs, patariu neiti. Arabai tikri nuodai figūrai! 

Ji padeda ragelį, nes pokalbiai iš Kalifornijos su Paryžium 
brangiai kainuoja. 

Valandėlę rimtai svarstau, kodėl arabai tikri nuodai figū- 
rai, tačiau nieko nesugalvoju. Jeigu būčiau radusi atsakymą, 
gal ir būčiau likusi namuose. O dabar tam nera jokios prie- 
žasties. Be to, galų gale vėl noriu matyti žmonių. Noriu iš- 
gerti vyno, gal net šampano, noriu pasilinksminti, pasijuokti 
ir susipažinti su mielais žmonėmis. Neturiu nė menkiausio 
noro dar ir šį šeštadienį prakiurksoti namie viena. Trijų man 
per akis. 

Į Monmartrą važiuoju ne metro, o taksi. Vairuotojas — 
dramblotas prancūzas iš provincijos. Nors jis rūko „Goluaz“ 
cigaretes, kol aš ko neapalpstu, anaiptol nenori padaryti ma- 
nęs laimingos pridirbdamas sūnų. Jis mano, jog pasaulis ir 
taip pernelyg tirštai apgyventas, o žmonės šiai žemei kenkia 
taip pat, kaip ir amarai rožių kelmui. Paskui jis pamėgina 
įtraukti mane į sudėtingą politinę diskusiją, o kai lieku abe- 
jinga, įsižeidęs įjungia radiją. Nuostabu! Dabar man niekas 
netrukdys žiūrėti pro langą. 

Gegužės pradžia Paryžiuje! Bulvarai pilnutėliai žmonių, 
kaštonai ištisai baltuoja žiedų žvakėmis. Platanai dar miegūs- 
ti, vos išsprogę pirmieji šviesiai žali lapeliai. Jie neskuba. Už- 
tat paskui ilgiausiai išsilaiko. Žaliuoja iki pat lapkričio galo. 
Ak, Paryžius! 

Miestas — tikras prašmatnumėlis. Ir kada tiktai pastaty- 
ta šitokia daugybė puikių namų? Kiekvienas vis kitoks, visur 
į akis krinta grožis. Statulos, lipdiniai, fasadų perdalijimai, 
kaltinės geležies balkonai. Durys, siekiančios net trečiąjį 
aukštą, su langais viršuje. Negalima atsistebėti. 

O jau parduotuvių parduotuvių, prekybos centrų, kavi- 
nių, restoranų, aludžių ir gatvės kioskų! Pas mus, Kanado- 
je, tiktai kelios prekybinės gatvės mieste, o visur kitur nuo- 
bodūs gyvenamieji kvartalai, kur apskritai viskas kaip išmi- 
rę. Tačiau čia perkama ir gyvenama (ir mylima bei valgoma) 
visur. Pro visas duris veržiasi gyvenimas. 

Važiuoju ne iki pat Nurio namų. Išlipu per kelias gatves 
anksčiau. Šitos apylinkės man neištirta žemė, taigi norėčiau 
apsižiūrėti. Beje, Kanadoje niekur me:nama pėsčiomis, visur 
važiuojama automobiliu (anksčiau ir aš lygiai taip elgiausi), 
tačiau nuo tada, kai sublogau šešiais kilogramais — tas vie- 
nas jau vel ištirpo, — jaučiuosi tokia lengvutė, kad vaikščio- 
ti man malonumas. 

Iškart pasakysiu — aš jaučiuosi puikias! Išeidama iš namų 
išsigašinu iki pat pirštų galiukų, nes aukštuomenės moterį, 
be kita ko, visuomet pažinsi iš to, kad ji bet kada ir bet kur 
gali nusirengti nuogutėlė ir neapsijuokti. Todėl aš ką tik iš- 
simaudžiusi ir išsišveitusi, ant kojų ir pažastyse — nė plau- 
kelio. Išsitepiau prancūzišku vonių aliejum, švelniu pieneliu, 
pasišlaksčiau klaikiai brangiais kvepalais. Mano oda švelnu- 
čiukė lyg šilkas ir kvapni, kojos apmautos plonytėlaitėmis 
kojinėmis su siūle ir apautos naujais bateliais su smailais kul- 
niukais ir dailiomis sagutėmis. Jie nepatogūs, tačiau net ir 
labiausiai išpaikinta paryžietė juos regėdama išblykšrų iš pa- 
vydo. Tai bateliai pritaikyti tiktai tipenti, bet ne vaikščioti, 
Kanadoje jais net nebūtų įmanoma avėti. Tačiau Paryžiui jie 
tinka kaip meilužis lovai. Ir kad nepamirščiau — mano suk- 
nutė atsagstyta iki sagutės Nr. 3, po ja vien gundančios kve- 
piančios baltos šilkinės kelnaitės-baltinėliai. Voiž! 

Kur toji puota? Smalsaudama tipenu per seną akmeninį 
grindinį Nurio namų link. Visur čia ramu ir, deja, gana 
skurdu. Nė medžio, nė krūmelio, vien tamsiai pilkos sienos. 

Visai nepanašu į Paryžių. Štai ir akligarvis! Plaukai šiaušiasi 
iš siaubo — ar čia apskritai kas nors gyvena? Juk tai apleis- 
tas fabrikas, o šalia — garažai! Štai stovi namas. Deja. Taigi 
adresas teisingas. Sulyginu numerius. Be abejonės, man rei- 
kia eiti į vidų. Rudi vartų dažai nusilaupinėję, fasadas juo- 
das — mane apima neviltis. Ar Neli tai žinojo? Ar visi ara- 
bai sulindę į tokias siaubingas skyles, kad iš nusiminimo val- 
gai dvigubai daugiau nei namie? 

Nedrąsiai slenku pro tamsius vartus į kiemą. Mane pasi- 
tinka garsi arabiška muzika ir aštrus valgio kvapas. Ir čia at- 
sidaro durys, man moja Nuris: 

— Bonsoir, ma belle! 

Jis dėvi išblukusiais džinsais ir baltais marškiniais, praseg- 
tais iki pat diržo. Gera figūra. Plati krūtinė. Be plaukų (man 
patinka). Sunki auksinė grandinėlė (man nepatinka). Smak- 
ras lygus, kvepia jazmino žiedais. Jis didesnis už mane gera 
puse galvos. 

Nuris pasilenkia prie manęs ir bučiuoja į abu žandus. Ši- 
tas nebijo prisiliesti!!! 

— Eikš į vidų, tu pirmoji! 

Jo kvepalai verčia iš koto. 

Jis valdingai apkabina mane per pečius. Patrauklus vyriš- 
kis. Gal jam trisdešimt? Ar trisdešimt penkeri? Kad ir kaip 
ten būtų, kiek jaunesnis už mane, tačiau tai nesvarbu. Vidu- 
je jis pritildo radiją ir atneša man nepakenčiamai saldžios 
mėtų arbatos stiklinę. 

— Tavo suknelė labai daili! — Po teisybei, jo tartis nėra 
jau tokia baisi. — Ar tu rūkai, Hoflila? 

— Ne, dekui. Ber aš esu Ofelija. O-F-E-L-I-J-A! 


— Tu es trės belle! * — jis visiškai manęs negirdi. — Tu 
* Tu labai graži! (Pranc.) 

pati gražiausia moteris, kokią esu sutikęs gyvenime. Aš tu- 
riu seserį, ji rudaplauke, kaip ir tu. Ji pati gražiausia mergi- 
na Sfakse. Gal paragautum? — Jis atkiša man datulių lėkštę. 
Be kauliukų, sulipusių, įdarytų marcipanais. — Viską pats 
pagaminau. Imk, Ofila! Vaišinkis! Turi valgyti, kad būtum 
apkūnesnė. 

Ragauju, kad jo neįžeisčiau, ir dairausi. Namas — tikras 
laužas, o butas — palyginti su mano — palapinė. Sutinku, 
romantiška. Visur gražūs spalvingi rankų darbo apklotai: ant 
senos žalvarinės lovos, abiejų sofų; grindys išklotos kilimais, 
ant jų — putnios margos pagalvėlės ir žemi staliukai. 

Greičiausiai šitas butas labiau skirtas gulėti, ne sėdėti, nes 
kėdžių nera. Ar man sėstis ant lovos? Verčiau jau ne. Tokias 
lovas pažįstu, jos siaubingai girgžda nuo menkiausio judesė- 
lio. Nors sofa atrodo sukiužusi, surizikuosiu. Sumaniai sė- 
duosi, bet, deja, įsmengu kiaurai. 

— Sėskis šalia, — kviečia Nuris, kuris įsitaisė ant raudo- 
nos pagalvės žemėje ir ryja mane akimis, — čia patogiau. 

Paklausau jo patarimo, bet atstumą išlaikau. Kas žino, ką 
man dar patėkš šis vakaras. Labai galimas daiktas, netrukus 
pasirodys jo draugužė (ar žmona su penketu vaikų), o aš ne- 
noriu nieko užgauti. 

— Kada susirinks kiti? 

Jis nervingai šypso. 

— Tiktai pusę devynių. Bet tave aš pakviečiau aštunta: 
nes turiu pasikalbėti su tavim viena. Sakyk, tu ištekėjusi? 

— Ne! O tu vedęs? 

Jam regimai palengvėja. 

— Irgi viengungis. — Jis reikšmingai žiūri į mane. O pas- 
kui prapliumpa: — Jau trys savaitės, kai galvoju vien tik apie 
tave! Ar žinai? Kasdien laukiu, kai eisi į parduotuvę ar kavi- 
nę. Visą priešpietę galvoju: kada ji ateis? Kodel jos dar nė- 

ra? Gal ji šiandien apskritai nepasirodys? Kraustausi iš pro- 
to, jeigu vienuoliktą valandą dar nebūnu matęs tavęs aikš- 
tėje! 

Jis pasislenka arčiau, skausmingai perkreipia veidą. Jo lie- 
žuvis, rožinis ir gundantis, atsiduria mano burnoje. Jis ima 
trūksmingai alsuoti. 

— Aš myliu tave! Ar žinai? Jau trys savaitės nebegaliu 
miegoti. Aš beviltiškai nusiminęs. Myliu tave, ma belle, ma- 
no gėlele, ma chėrie... 

— Kiek tau metų? — nutraukiu jį, nes viskas man perne- 
lyg greitai (tačiau toli gražu ne nemalonu). 

— Dvidešimt penkeri. 

Jis stveria man už rankos. 

— O tau? 

— Keturiasdešimt vieneri! 

Niekuomet neslepiu savo amžiaus. Tegu jie, tie pasipū- 
tėliai, mato, kokia graži ir geidžiama šiais laikais yra mo- 
teris, sulaukusi keturiasdešimties metų. Tačiau neketinu iš 
to padaryti valstybinės reikšmės reikalo, ir kai Nuris pri- 
blokštas išplečia akis, mikliai nukreipiu jo dėmesį klausi- 
mu, kodėl jis išvažiuoja iš Paryžiaus. Puikus ėjimas. Jis iš- 
kart įsileidžia pasakoti apie save. Jo tėvas — stambiausias 
viešbučių verslininkas Sfakse, sako Nuris. Vasarą ketina 
atidaryti dar vieną viešbutį, taigi yra galybė paruošiamųjų 
darbų. 

— Todėl, — išdidžiai baigia pasakojimą Nuris, — aš dirb- 
siu kartu su tėvu. Esu vyriausiasis sūnus, jis gali manim pa- 
sikliauti! 

Paskui jis graudžiai atsidūsta ir žvelgia į mane primerk- 
tomis akimis. 

— Bet nuo to laiko, kai pamačiau, galvoju tiktai apie 
tave! 

Jo žvilgsnis nukrypsta, ilgam sugaišta prie mano lūpų, 
paglosto krūtinę. Šypsau ir ryliu. 

— Kai kiti išeis, šįvakar, po vakarienės, tu pasiliksi... ar 
tu tada pasiliksi su manim? 

Jis ima tankiai alsuoti. Krūtinė po švariais baltais marš- 
kiniais kilnojasi, ranka, kurią nedrąsiai ištiesia į mane, dre- 
ba. Jo vešlios juodos garbanos ir ilgos blizgančios blakstie- 
nos. Aš nusiteikusi pasilikti, tačiau niekuo neišsiduodu. 

— Gal, — sakau vylingai. 

Ir jis nebesusivaldo. 

— Pabučiuok mane, cbėrie! Pabučiuok mane! 

Jis kone dūsta iš susijaudinimo, jo lūpos prie pat mano 
ausies, ranka apglėbia juosmenį, aš kvaistu nuo staigaus jo 
artumo ir jazminų aromato. 

Ir kodėl neturiu jo bučiuoti? Ar kas nors man galėtų at- 
sakyti? Ar esu jauna moteris. Pačiame jėgų žydėjime. Aš gra- 
ži, geidžiama, ką tik išsimaudžiusi ir niekam neatsakinga. Be 
to, aš ištroškusi glamonių ir švelnumo. Taip! Jau daug die- 
nų mane kamuoja erotiniai sapnai. Per patį darbo įkaršt, 
kai sėdžiu prie rašomojo stalo ir tvarkau painius Neli saki- 
nius, mano mintys nukrypsta kitur. (Ricis viską tik dar 1a- 
biau pablogino.) 

Regiu priešais nuogą kūną, žemyn nuo bambos. Stačią 
falą! Pasiruošusį mūšiui! Man reikia vyro! Tuoj pat! Nuris 
galėtų būti luošys, kuprius, aklas ir kurčias, dabar negalėčiau 
jam atsispirti, kai šitaip jaučiuosi. 

Valandėlę bučiuojamės. 

Beveik nieko nebesuvokdama pajuntu nugara minkštą ki- 
limą, mudu staiga atsiduriame ant žemės kaip sulipę, uždu- 
sę ir įkaitę iš geismo. Aš užsimerkusi ir jaučiu, kaip gundan- 
tis rožinis Nurto liežuvis slysta nuo mano kaklo žemyn, į 


kaklo duobutę, iškirptę, tarp krūtų. 

— Ooo... — Jis pastebi, kad aš beveik nieko nepasivilku- 
si po suknute. — Cbėrie, tu varai mane iš proto! Visai apsu- 
kai man galvą! 

Jis ima sagstyti man suknutę, kvėpuoja trūksmingai, jo 
pirštai dreba, jis jau bučiuoja man krūtų spenelius. Dejuoja 
ir kūkčioja, kaip patrakęs glaudžiasi man tarp šlaunų — 
kam, velniai rautų, jis sukvietė tuos žmones? 

Mintis apie žmones prablaivina. Gal jie jau čia pat. At- 
sipeikėju iš svaigulio, suimu jo galvą delnais ir priverčiu pa- 
žiūrėti į mane. 

— Ber kada gali ateiti svečiai! 

Jis manęs negirdi. Akys atviros, bet žvilgsnis drumzlinas. 
Jis apskritai nieko nebepastebi, dar labiau spaudžiasi prie 
manęs, kažką lemena arabiškai, švokščia ir trūkčioja — ne 
vyras, o išsiveržęs ugnikalnis. Galop jis nusiramina, tačiau 
ant mėlyno jo kelnių audinio atsiranda tamsi dėmė. 

Tai štai kas! Greičiausiai jis irgi toks pat išbadėjęs kaip aš. 
Kas būtų pamanęs? 

— Tu restes avec moi, chėrie? Ar liksi pas mane? 

Vis dar laiko mane apkabinęs. 

— Pasiliksiu. Bet dabar turime atsikelti. Ateina svečiai. 
Netrukus pusė devynių. 

Tai padeda. Nuris pašoka ir padeda atsistoti man. Mudu 
apsikabiname, stovėdami linguojame. Karščio banga pakyla 
nuo mano kūno apačios ir smogia: į veidą. Smilkiniai tvinksi. 
Ausyse ūžia. Man trūksta oro. Kaip puiku! Puiku! Pasistiepiu 
ir apkabinu jo kaklą. Taip! Aš viskam pasirengusi. 

— Ar tu pasiliksi, mano orchidėja? 

— Pasiliksiu. 

— Merci!— Jis paleidžia mane, apsižiūri ir pastebi šlapią 
dėmę. — Turiu persirengti. Tu varai mane iš proto, chėrie, 
ar žinai? 

Jis žiūri į mane, ir kaip pagal komandą abu prapliumpa- 
me juoktis. Tada vėl bučiuojamės. Galų gale išsivaduoju iš 
jo glebio. 

— Ar tu visuomet taip elgiesi su savo svečiais? 

— Tik tada, jeigu jie su ilgomis rudomis garbanomis ir jų 
oda švelniausia pasaulyje, — kaip poetas prabyla Nuris ir 
dingsta gretimame kambaryje. 

— Valandėlę, — šaukiu jam pavymui, — kur čia galima 
nusiplauti rankas? Ar yra vonia? 

Jaučiuosi susitaršiusi ir noriu pasitvarkyti šukuoseną. 

— Deja, vonios nėra. Bet tualete yra didelis veidrodis. Ir 
vandens nusiprausti! 

— O kur tualetas? 

— Kieme. Už kampo, dešinėje, paskutinės durys korido- 
riuje. Ir nepasipainiok po kojų durininkui. Jis dažniausiai 
girtas. 

Patrakęs vakaras, galvoju, eidama per kiemą, visiškas pa- 
siutimas. Ką aš čia pamečiau? Apie namą nėra ko kalbėti, 
apie butą irgi, Nurio visiškai nepažįstu, bus geriausia, jei ei- 
siu namo. 

Tačiau krūtinėje man visąlaik daužosi širdis, šypsausi 
tarytum užhipnotizuota. Tiksliai žinau, kad aplinka nė 
kiek nesvarbi. Tai tik kerinčio spektaklio „Vyras ir mote- 
ris“ kulisai. Namo mersiu, nes pjesė jau prasidėjo, slaptažo- 
dis ištartas. Sutinku, tai pačios skurdžiausios dekoracijos 
mano gyvenime, tačiau vaidmuo stebuklingas. Vaidinu 
jauną meilužę — o šitam vaidmeny aš nepralenkiama, jei- 
gu tiktai jį gaunu! 

Iš tikrųjų vakaras virsta beprotišku! 

Viena staigmena veja kitą. Pirmoji — tualetas. Iškart pa- 
brėžiu — būčiau radusi jį ir be Nurio aiškinimų. Tas kvapas, 
kuris plūsta į mane jau tamsiame koridoriuke duobėtomis 

akmeninėmis grindimis, toks stiprus, kad nepaklystum net- 
gi su dujokauke. 

Dar labiau nei toji smarvė mane pašiurpina tai, ką ran- 
du už nurodytųjų durų: pilka tuščia patalpa, žavi kaip kalė- 
jimo kamera. Grindys pilko betono, prie sienos kabo per- 
krypusi mažytė prausykla, virš jos — veidrodis, o nuo lubų 
nykiai karo sena rankena nuskalauti vandeniui. 

Iš tos rankenos galima spręsti, jog čia kada nors buvo klo- 
zetas. Tačiau dabar jo niekur nė padujų. Grindyse likusi tik- 
tai apskrita, dvokianti skylė, pakankamai didelė, kad į ją 
įpultum. 

Širdis man nukrinta į kulnis. Spoksau į tą skylę užsiėmu- 
si nosį. Tai neįmanoma. Butas be vonios jau tikra nelaimė. 
Tačiau butas be k/ozeto? Ar apskritai taip gali būti? Pasauli- 
nio garso Paryžiaus mieste? O gal tai tiktai pokštas? Practi- 
cal joke, taip mėgstama šunybė pas mus, Kanadoje? 

Taip, matyt, štai kaip! Kažkas nori pasityčioti iš Nurio. 
Žino, kad šįvakar jis rengia puotą, ir nusuko jam tualeto 
kriauklę. Namas pilnas svečių ir be tualeto — tikras siaubas. 

Kiek įkabindama ir pajėgdama savo prabangiais bateliais 
lekiu atgal į butą. Be kvapo įgriūvu pro duris. 

— Kas yra? — Nuris kaip tik kišasi marškinius į naujas 
kelnes. — Ar tave sučiupo durininkas? 

— Jūsų tualetas pavogtas! 

— Kas?! — Nesusigaudydamas jis spokso į mane, bet pas- 
kui vis dėlto nuseka man iš paskos per duobėtą koridorių. 
Meta žvilgsnį pro duris ir sumišęs sako: — Bet juk jis čia! 

— Kur? 

Susijaudinusi prasispraudžiu pro jį. 

Nuris rodo į skylę. 

— Štai, chėriė, kurgi daugiau? 

Ar aš teisingai suprantu? Klozetas nepavogtas, jis tik įkri- 
to į skylę? Ar įmanomas daiktas? Matyt, šiuose senuose na- 
muose grindys netvirtos. Bet kodel Nuris nė trupučiuko ne- 
sijaudina? Pasilenkiu pasižiūrėti, kas ten atsitiko, bet taip 
tamsu, jog nieko nematyti. Viskas dramatiškiau, nei mums 
atrodo. Jeigu mums nepasiseks, tai klozetas užkiš kanaliza- 
ciją! Mane pagauna panika. 

— Ką dabar darysime? Turime kažkaip jį iškelti, kol nu- 
tiks katastrofa. 

— Ką iškelti? — smalsiai klausia Nuris, irgi pasilenkdamas 
prie skylės. 

— Daiktą! Atsisėsti! 

— Atsisėsti? — Nuris pasitraukia nuo manęs: — Tu nori 
ištraukti iš apačios tą smirdalynę ir ant jos atsisėsti? Ar tu su- 
sirgai, Hoflila? 

Pasipiktinusi sušnopuoju. Koks nesusipratimas! 

— Ne šitą daiktą! Klozetą! Kriauklę! Sėdynę! 

— Sėdynę? — Nuris sumišęs kraipo galvą. — Čia nėra jo- 
kios sėdynės. Čia viskas atliekama žaibo greitumu ir mauna- 
ma laukan. VoiZ. — Jis rodo į betonines grindis. — Štai čia 
yra tualetas! 

— Čia yra tualetas? — pakartoju, ir po truputį man vis- 
kas paaiškėja. 

— Taigi! — nusiviepia Nuris. 

— Šitoji skylė yra tualetas? 

— Atspėjai, mano rože. — Jis ištempia mane į koridorių 
ir pabučiuoja į ausį. Stipriai susiglaudę grįžtame atgal. Ką 
man sakyti. Geriausia pasižiūrėti į šitą nuotykį su humoru. 
Be to, aš nesinaudosiu tualetu, nė dešimt arklių į jį manęs 
nejvežtų. 

Kieme kvepia pavasariu. Tačiau bute atsiduoda valgiais. 
Šalia durų mažytė niša viryklei, medinis stalas, dujų balio- 
nėlis, trijų vietų viryklė ir trys puodai, kurie įspūdingai kun- 

kuliuoja. Nuris sustoja prie jų, energingai pamaišo ir nesi- 
varžydamas paragauja (gana garsiai čepsėdamas). Sučepsi ke- 
turis kartus, iškiša smailą raudoną liežuvį ir švariai nulaižo 
ne tik šaukštą, bet ir kotą. Paskui vėl ima maišyti, su :u0 pa- 
Čiu šaukštu! Ir su šituo vyru aš turėsiu miegoti? 

Kanadietiški papročiai kitokie. Išsigandusi žiūriu, kaip jo 
bacilos keliauja į mano vakarienę, kaip ten jos pašelišku grei- 
čiu dauginasi, kuria koloniją po kolonijos. Dabar jų jau tik- 
rai milijonai, o tada, kai-valgis bus patiektas, jos bus užka- 
riavusios visą puodo turinį. Ką daryti? 

Apstulbusį mano žvilgsnį Nuris priskiria savo virimo menui. 

— Aromatas verčia iš koto, ar ne? Keturias valandas vi- 
riau. Gal norėtum trupučiuką paragauti? — Jis prikiša man 
prie veido minetąjį šaukštą, sklidiną žirnių raudonam vira- 
le. Nuolankiai išsižioju. 

— Gardu? 

— Labai! 

Gardu iš tikrųjų. Tačiau mano dietai tai nei į mietą, nei 
į tvorą. Viralas pilnas mėsos skaidulų, taigi baltymų, o žir- 
niai — gryni angliavandeniai. Ir vis dėlto nuryju, dabar man 
į viską nusispjaut. 

Nebent išeičiau namo, bet dabar taip negaliu pasielgti. 
Pernelyg jau traukia šitas nepažįstamas egzotiškas vyras, sto- 
vįs prieš mane, o aš ištisą mėnesį su niekuo nepermiegojau. 
Tiesa, jis ne valstybės galva (ir niekuomet toks nebus), jis 
net nelabai švarus (o ir kaip jis nusimaudytų), jo tualetas 
manęs ko nepribaigė, jis netgi nemoka ištarti mano vardo. 
Tačiau niekas nebesvarbu. 

Aš matau jo ilgas raumeningas kojas, tvirtus sėdmenis, 
stiprią krūtinę, stambų kaklą, ką tik nuskustą smakrą, rožinį 
liežuvį, kuris tolydžio laižo lūpas, kai tik jis žiūri į mane (ir 
galvoja apie tai, kas bus vėliau). Aš matau primerktas tamsias 
akis ir ilgas blakstienas. Prašmatnus vyro egzempliorius! 

Nuris atneša man kitą stiklinę šleikščiai saldžios pipirmė- 
čių arbatos. Paskui atsiklaupia šalia ir padeda galvą man ant 
kelių. Jo alsavimas degina man šlaunis, rankos maigo strėnas 
taip, kad tikrai išeisiu išmarginta mėlynėmis. Jis tuoj sudras- 
kys man suknelę. 

Kanadoje toks temperamentingumas nežinomas. Pas mus, 
namie, moterys glamonėjamos švelniau. Ar malonu? Nemalo- 
nu? Vis delto geriau nei su Riciu Hornu. Na, jeigu man bū- 
tų aštuoniolika metų, šitokio vyro bijočiau. 

Tačiau kai tau jau keturiasdešimt vieneri, žvėrį pažįsti ir 
moki sutramdyti. 

Bent taip manau. 

Tačiau gyvenimas kupinas staigmenų, ir ši šventė niekuo- 
met neišdils man iš atminties. Dabar žinau, kodėl arabai turi 
tiek daug vaikų. Dabar žinau, kodėl Afrikos tautos dauginasi 
lyg patrakusios. Savo kūnu patiriu, kas ten, apačioje, daro- 
si. Labai keisti papročiai, tiek tegaliu pasakyti. 

— Jet" adore, mon amour, mano angleli, mano geltonoji an- 
tyte, — šnibžda Nuris su tokiu akcentu, kad plaukai šiaušiasi. 

Per kiemą artėja pirmieji svečiai. 

Atsisėdu ir susiglostau plaukus. 

Ateina labiausiai pamokoma mano gyvenimo naktis. 

Pakviesta dvidešimt svečių, ir staiga butas visas jų prisi- 
pildo. Visur nepažįstami žmonės, keturi ant žalvarinės lovos, 
po penkis ant abiejų sofų, o kiti vaizdingai sugulę ant 
margaspalvių pagalvių. Visi nusiavę, rūko, ir netrukus nebe- 
lieka kuo kvėpuoti. Pilkos dūmų sruogos temdo žvilgsnį, bet 
matau pakankamai: man nepatinka nė vienas vyras — O aš, 
kaip visuomet, esu pati dailiausia. 

Nuris išdidžiai pristato mane savo draugams. Nevalingai 
bandau įsidėmėti tą daugelį vardų, nes mes, kanadiečiai, 
mandagi tauta ir kiekvieną, su kuo tiktai susipažįstame, iš- 
kart vadiname vardu (kad tas galvotų, jog juo susidomėta). 
Mano atmintis ypatinga, ir namie juokomis įsidėmiu dvide- 
šimt vardų. Tačiau čia aš bejėgė — pirmąkart savo gyvenime. 
Vardai pernelyg svetimšališki (be penkių Mahometų ir dvie- 
jų Jusufų) — be to, visi vienas kitą tujina ar kreipiasi „seni“. 

Kaip jau sakiau, vardų neįsidėmėjau. Tačiau aiškiai kaip 
dieną supratau ką kita. Visi vyrai arabai, o moterys — tik 
europietės. Greičiausiai čia susirinko pažangieji tunisiečiai, 
neigią radikalų islamą. Nurio draugai švariai nusiskutę, va- 
karietiškai apsircavę, geria alkoholį (pigų afrikietišką rau- 
donvynį, deja, ne šampaną!) ir nevengia visų akivaizdoje 
šnekučiuotis su savo draugužėmis. Ką čia paistau — šneku- 
čiuotis. Jie taip blevyzgoja, kad man plaukai šiaušiasi. Kiek 
pajėgdama, viską leidžiu negirdomis, guosdamasi bent tuo, 
kad čia broliaujasi Šiaurė ir Pietūs, ir tai gerai. 

O gal mes, moterys, čia tiktai atsitiktinės pažįstamos? 
Nuodėmingas malonumas, o arabės žmonos namuose dailiai 
augina vaikučius ir iš nevilties taip šutina maistą, kad nu- 
tunka dešimčia kilogramų per daug? Labai įmanomas daik- 
tas. Tikrai niekuomet to nesužinosiu, nes po šio vakaro tik- 
rai nebepasirodysiu tarp šių sluoksnių. Nuspręsta! 

Išdalintos lėkštės ir šaukštai. Apspintame medinį stalą. 
Kiekvienas gauna po didžiulę porciją, o valgoma ten, kur su- 
sirandama vietos. Įsispraudžiu ant sofos šalia Nurio ir pasi- 
stengiu nieko neišpilti, o tai ne taip lengva. Visi aplinkui 
čepsi ir vulgariai pokštauja. 

— Nuri, — klausia viena mergina trumpais plaukais ir 
blizgančiais auskarais, — gal namie turi bent šlakelį pieno? 
Aš nemėgstu vyno. Bi 

— Pieno? — pajuokauja tamsus vyrutis, tupįs priešais ją 
ant grindų. — Kam tau pienas? Ar pati neturi? 

Ir begėdiškai išsiviepęs spokso jai į krūtis. 

— Prikąsk liežuvį, — pabara jį Nuris ir paduoda merginai 
pipirmėčių arbatos. — Valgyk, — paskui paragina mane, ir 
jo žodžiai nuskamba kaip įsakymas, — aš viriau keletą valan- 
dų. Niekuomet daugiau negausi tokio skanumyno. 

Tai kuskusas — nacionalinis arabų patiekalas iš stambių 
kukurūzų kruopų, riebios avienos ir tiršto raudono daržovių 
viralo, — ir visame plačiajame pasaulyje niekas labiau nega- 
lėtų pakenkti mano dietai. Valgau tyčia lėtai, kramtau išti- 
sas minutes, o paskui nemačiomis padedu puspilnę lėkštę 
ant grindų. Nuris kemšasi tiek, kiek telpa. Po valandėlės jau 
viską sušveitęs ir įsideda dar. 

— Žinau, kad tu mane myli, — paskelbia paskui kramty- 
damas, — tylėk, nieko nesakyk. Ofila, mano gėlele, tai nie- 
kam ne paslaptis! 

— Įdomu! Ir iš kur tu žinai? 

— Mat tu visą laiką p/onėji! Blogs lyg pašėlusi. Kasdien 
tavęs lieka vis mažiau. Ar manai, kad aš esu aklas? — jis per- 
galingai kvatojasi. — Prieš tris savaites svėrei mažų mažiau- 
siai penkiais kilogramais daugiau. Tiesa? 

— Tiesa! 

— Jeigu liesėji, tai esi arba ligonis, arba įsimylėjęs. O tu 
juk nesergi. — Jis žiūri man į akis, apkabina per pečius ir su- 
spaudžia. — Aš irgi tave myliu, — šnibžda, — o kur tavo 
lėkštė? Prisišveisk iki soties! Valgyk, Ofila! Mūsų laukia sun- 
ki naktis. Ar supranti, vėliau mums prireiks daug jėgų? 

Suprantu ir kulnu pastumiu lėkštę po sofa. Bet Nuris pa- 
ima kitą, prikrauna iki pat kraštų ir neatitraukia nuo manęs 
akių, kol viską ištuštinu. 

Paskui patiekia migdolų, datulių, riešutų, chalvos, mar- 
cipanų ir pyragaičių, nuo kurių varva medus. Ir dar saldaus 
palmių likerio moterims ir stiprios baltos palmių degtinės 
vyrams. Nieko nepadarysi! Šiaip ar taip, dieta jau nuėjo šu- 
niui ant uodegos. Nenoriu būti nemandagi ir vaišinuosi. Ta- 
čiau kadangi jau kelios savaitės riboju valgį, aš atpratusi nuo 
tokio maisto. Po antrojo marcipano rutuliuko sėdžiu lyg su 
akmeniu skrandyje. 

Gal man pagelbės degtinės taurelė? Kaip vaistai? Iš tikrų- 
jų padeda. Ber alkoholis iškart trenkia į galvą. Aplinkui vis- 
kas ima suktis. Vis dėlto pastebiu, kas vyksta ant sofos šalia 
manęs. 

Čia sėdi Jusufas, Nurio pusbrolis, kuris kažką labai ener- 
gingai kalba itin dailiai švedei, vardu Gunila. Jis kalba, kal- 
ba ir kalba, o ji tiktai purto galvą. 

Ji simpatinga mergina, vienintelė iš viso ratelio, kurią dar 
norėčiau vėliau pamatyti. Matyt, Jusutas jos draugužis. Tik- 
tai įdomu, kiek dar bus, nes jis nepakenčiamas. Jis sugeba 
kalbėti tiktai apie vieną dalyką: savo pajėgumą. Niekaip ne- 
gali liautis gyręsis, ir taip balsiai, kad tur: klausytis. 

— Ei! — šiurkščiai stumteli Nuriui į šoną. — Ar girdėjai 
paskutinę naujieną? Mano straublys vis labiau tįsta. 

Nuris nepatikliai išsišiepia, kažko paklausia jį arabiškai, ir 
tai Jusufui pasirodo siaubingai komiška. Jis ima raitytis iš 
juoko, skambiai plekšnoti sau per šlaunis ir atsako tokiu ara- 
biškų žodžių pliūpsniu, kad man galutinai apsvaigsta galva. 

— Taip, taip! — sušunka jis prancūziškai. — Šiandien po 
pietų pademonstravau jį Gunilai keturis kartus, ir tik per 
ketvirtį valandos! 

Aplinkui visi nutyla. Susidomėję ima klausytis. 

— Tačiau tai tiktai pradžiai. Taip sakant, apšilimui! — Jis 
nutyla, kad dėmesys sustiprėtų, ir pasilenkia į priekį: — Gu- 

nila atsikelia, ketina apsirengti, tačiau nespėja. Pašoku iš lo- 
vos, nuplėšiu nuo jos baltinius ir palaiminu ją gražuolių gra- 
žuoliu. Vo! Ji plūstasi ir šaukia, tačiau aš vėl galiu. Tai bent 
pašlovinimas. Paskui ji ketina susišukuoti: atsistoja priešais 
veidrodį, paima šepetį, tačiau daugiau nieko nebespėja. Čium- 
pu ją kaip stovi, lygiai taip, ir padovanoju nepamirštamą aki- 
mirką. Bet tai dar ne viskas. Gunila nulekia į virtuvę, užsi- 
daro, apsimeta pasislėpusia, tačiau su manim tokie dalykai, 
Nuri, mano seni, neišdegs. Išspiriu duris, ir vėl viskas iš pra- 
džių — tai bent palaiminimas. Vo:/4! Prisiekiu gyvybe, je /ai 
baisče aštuonis kartus per pusvalandį! Ir jeigu tu nebūtum pa- 
kvietęs mūsų vakarienės, aš dar tebetriūsčiau. Kaip drugelis 
ant gėlės žiedo arba, tiksliau, ant virtuvės grindų. Beje, nie- 
kuomet nebuvau tokios puikios formos! 

Kiti klykia, bet aš nesuprantu pasaulio. Išspirti duris? 
Nuplėšti žemėn apatinius? O paskui aštuonis kartus per pus- 
valandį? Taigi vienam pasimylėjimui neišeina nė po keturias 
minutes. Neįmanomas daiktas! Jeigu jau guluosi su vyru į 
lovą, tai mudu mylimės mažiausiai pusantros valandos. Net 
pats prasčiausias iš mano keturiasdešimt trijų meilužių ištvė- 
rė penkiasdešimt minučių. Gal aš ne taip supratau Jusufo 
žodžius? Aš beveik niekuomet negeriu alkoholio. Gal degti- 
nė pakenkė mano nuovokai? 

— Ką čia šneka tavo šaunusis pusbrolis? — klausiu Nu- 
rį. — Prašyčiau man paaiškinti, aš kilusi iš kito krašto ir ne- 
suvokiu jūsų papročių. 

Nuris išsiviepia ir priverčia mane išgerti taurelę palmių li- 
kerio. 

— Jis kalba apie sutuoktuves. Adomas ir Ieva. Vyras ir 
moteris. Ar pas jus, Kanadoje, to niekas nežino? 

— Vyras ir moteris? — pakartoju pasipiktinusi. — Ir visa 
tai net netrunka keturių minučių? Matyt, tai pokštas! 

— Taip ir yra! — sušunka Gunila, čiumpa savo rankinu- 
ką ir išlekia į kiemą. 

— Merde! — nusikeikia Jusufas, pašoka ir išsiveja ją. Abie- 
jų daugiau nebepamatom. ' 

Nuris kvailai juokiasi ir tvirtai mane apkabina. Laisva jo 
ranka klaidžioja man ant šlaunų. Ji tokia karšta ir šlapia, kad 
jaučiu net per geltoną šilką. Ši tema jį greičiausiai taip kai- 
tina, kad geismas trykšta iš visų porų. 

— Mano gėlele! Mano Fatima! — kužda jis man į ausį, ir 
jo kvapas muša tokia pat drėgme kaip ir rankos. — Tu visa 
tvieski šiluma, aš einu iš proto. Su tavim galėčiau kiaurą 
naktį! Šimtąkart! Kol patekės saulė, ir nė akimirkos mažiau. 
Mano pusbrolis, palyginti su manim, netikša. Aš galiu išti- 
sas valandas. /štisas valandas! Lažinamės? 

Visi šie ženklai man skelbia pavojų. Iš patirties žinau, kad 
vyrai, kurie giriasi pajėgumu, netikę meilužiai. Tas, kas ga- 
li, paprastai tyli. Žodžių veltui nešvaisto. Jis niekuomet ne- 
sidangsto tokiomis pergalėmis, niekuomet nesigiria, kokio 
ilgio, kietumo, didumo ar ištvermingumo yra pati geriausia 
jo kūno dalis, niekuomet netvirtina, kad gali patenkinti bet 
kokią moterį, ir niekuomet nepasakoja vulgarių anekdotų. 
Specialistas veikia, o ne tuščiai aušina burną. 

Nurio pagyros, šlapia dėmė, taip staiga atsiradusi ant jo 
kelnių, šlapios rankos, godus žvilgsnis — žinau pakankamai. 
Tačiau ištisas mėnuo dorybės ir kelios taurelės degtinės su- 
kausto mano ryžtą. Tiek to, aš pasiliksiu ir pasižiūrėsiu, ką 
man atneš vakaras. Į viską pasižiūrėsiu kaip į bandymą, ne 
kaip į malonumą. Juk visuomet ir iš visko mokaisi. O kiek 
save pažįstu, vis dėlto išpešiu ir sau kokios nors naudos. 

Pirmą valandą išsivaikšto paskutiniai svečiai. Mudu vie- 
ni. Buras atrodo kaip mūšio laukas, ore nors kirvį kabink, 
tačiau Nuriui tai nė motais. Jis uždega storą geltoną žvakę, 

nuo kurios iškart ima sklisti salsvas aromatas, ir prieina prie 
manęs. 

Aš guliu ant sofos, nusiavusi batus, pasidėjusi po galva 
rankas ir laukiu, kas bus toliau. Iš savo keturiasdešimt vie- 
nerių metų aukščio žvelgiu žemyn į jaunąjį vyrą, kuris ma- 
nęs apskritai nebetraukia. Jis gražuolis, teisybė. Tačiau aš ir 
pati graži. Tai kodėl neinu namo? 

Nuris nevikriai ima sagstyti man suknelę. Trisdešimt tris 
sagas. Jo pirštai dreba, jis kvėpuoja trūksniais. Galų gale su- 
sidoroja. Kaip luobą praskleidžia geltoną šilką abipus mano 
kūno. 

Tada žiūri į mane. Jo gundantis rožinis liežuvis pasirodo 
tarp lūpų, jis ima švokšti ir uždeda įsijaudrinusias rankas 
man ant šlaunų, ant nuogo kūno, ten, kur baigiasi kojinės. 
Iš jo akių suprantu, kad iki šiol nebuvo matęs nieko labiau 
geistino. 

Laukiu, kad jis padėtų man visiškai nusirengti suknelę. 
Kad numautų raitydamas nuo kojų plonytelaites kojines, pa- 
imtų į delną mažas išpuoselėtas pėdas ir pasigrožėtų ne- 
priekaištingos formos pirštais. Laukiu bet kokio švelnumo, 
kuris mane sujaudintų. Tačiau nieko panašaus neatsitinka. 

Nuris staiga surinka, pašoka, nusiplėšia drabužius. Jie nu- 
krinta ant pilnos peleninės, bet jis to nė nepastebi. Paskui 
atsisuka į mane, ir pirmąkart aš regiu jį nuogą. Gražus rau- 
meningas kūnas, dailių proporcijų kojos. Tačiau tas daiktas, 
kurį jis slėpė kelnėse, mažučiukas, rudas, apipjaustytas ir 
riestas. Pernelyg išriestas! Turkiškas pusmėnulis, arabiškas 
kardas — tai čia tiktai falo simboliai? Panašūs į jų vyrų puoš- 
menas! 

Šiaip ar taip, kerinti anatomija. 

Susidomėjusi ištiesiu prie jo ranką, bet nespėju. Nuris ve- 
riamai suaimanuoja ir taip drimba ant manęs, kad po mu- 

mis ko nesulūžta sofa. Paskui nori įsiskverbti į mano kūną, 
tačiau tai juk neįmanoma, nes kelią jam pastoja mano kel- 
naitės-baltinėliai. 

Aš noriu paslaugiai pasisukti ant šono, kad bent ištrauk- 
čiau rankas iš rankovių, tačiau Nuris slegia mane kaip uo- 
los luitas ir dar laiko tvirtai apkabinęs. 

Jis šniokštuoja, dreba, gargaliuoja, dejuoja ir myga — ar 
šiandien aš to jau nepatyriau? Ir vėl pajuntu, kaip man tarp 
šlaunų nuvarva skystis. 

Negali būti! 

Aš sukrėsta iki širdies gelmių. Ar tai suaugęs vyras, ar 
pradinukas, kuris pirmąkart prisilietė prie moters? Ši scena 
primena man mokyklinius metus, pirmuosius draudžiamus 
bučinius užpakalinėje didelio tėvų automobilio sėdynėje. 
Tuomet vykdavo kažkas panašaus — ir jau tada man nepa- 
tiko, nors ginant berniukus reikia pasakyti, jog jiems tebu- 
vo tik penkiolika ar šešiolika metų. Tačiau Nuriui dvidešimt 
penkeri! Jis suaugęs. Vyras. Iš tikrųjų pasaulis pilnas staig- 
menų! 

— Chėrie, tu varai mane iš proto! Aš neištversiu! Mirsiu! 

Jis gniaužo man krūtis, to irgi negaliu pakęsti, nes skau- 
da. Po truputį netenku kantrybės. 

— Paleisk mane, jei ne — išeinu namo. Tu mane per stip- 
riai slegi! 

— Juk aš esu vyras, o tu varai mane iš proto! 

Kvailas išsisukinėjimas, manau ir sakau: 

— Tikras vyras gali susivaldyti! Tu pernelyg nekantrus, o 
aš to nepakenčiu. 

— Bet x kalta! — Jis įsikniaubia veidu į mano garba- 
nas. — Tu atimi man protą! Man dar niekuomet šitaip nėra 
buvę. Dar niekad! Dar niekad! 

Jeigu būčiau buvusi aštuoniolikmetė, būčiau parikėjusi 
šita nesąmone ir iškart pasijutusi kalta. Bet kai tau jau ke- 

turiasdešimt vieneri, tai pažįsti vyrus ir žinai, kad dėl nesėk- 
mių lovoje jie visuomet apkaltina moteris. 

— Paleisk mane, — sakau įsakmiai, — ir pasižiūrėk man 
į veidą! 

Jis klusniai pakelia galvą. Jo akys pasruvusios krauju ir 
blizga. Ar jis verkia? Jis tikriausiai neturi jokios patirties lo- 
voje ir, žinoma, nedrįsta prisipažinti. Nejučia giliai atsidūs- 
tu. Man išblėso paskutinė viltis smagiai praleisti naktį, ta- 
čiau niekaip negaliu prisiversti ir palikti jį čia gulėti vieną 
tokios būsenos. Na, gerai! Aš duosiu jam pamoką be jokio 
užmokesčio. Būsimoji jo žmona man už tai padėkos. 

— Nuri, meilė tik tuomet graži, kai viskas daroma lėtai 
ir švelniai. Ar tu mane supranti? Mums ištisa naktis laiko. 
Tu niekur nepavėluosi! Pabučiuok mane, cbėrie! Ir trupučiu- 
ką paglamonėk. Ne taip audringas! Tu ir vėl mane skaudi- 
ni! Ar negirdi? Aš juk pasakiau — lėtai. Ir švelniai! 

— Bet juk aš vyras! 

— Aš žinau tai, kiškuti! 

— Vyrai nėra švelnūs! 

— Mano gimtinėje švelnūs. Ar tau dar niekas nesakė, kad 
moterims labiau patinka švelnūs vyrai? Tuomet įsidėmėk 
mano žodžius ateičiai. Ir dar vienas dalykas. Jokia moteris 
nemėgsta, jei puoli ją kaip patrakęs taip, jog jai lieka mėly- 
nių. Ar tai taip sunku suprasti? 

Mėlynės jį įtikina. 

— Pardon, chėrie! 

Jis atsikelia, atsineša virtuvinį rankšluostį ir sausai nu- 
šluosto man šlaunis. Paskui sviedžia tą rankšluostį ant dra- 
bužių krūvos. 

— Dabar darysiu viską taip, kaip norėsi! — pareiškia švel- 
niai ir viltingai žiūri į mane. — Tiktai pasakyk, ką daryti! 


— Tuomet padėk man nusirengti! 

Nuris uoliai linkteli ir pradeda mauti kojines. Lėtai nurai- 
to jas man nuo kojų. Auksinė jo grandinė siūbuoja, juodi 
plaukai blizga žvakės šviesoje. Jo kvepalai erzina man nosį. 

— O dabar suknelę. Ir baltinius. 

Nuris linkteli ir paklūsta. Galop mudu abu nuogi. 

— Viskas, — paskelbia jis ir laukdamas žvelgia į mane. 

Tačiau man vel iškilusi senoji dilema. 

Aš negeriu tablečių, nes jos man kenkia. Neįsidėjusi ir 
spiralės, nes net ir sapne man neateitų į galvą kaišioti gele- 
žų į jautriausią kūno vietą. Putų tablečių irgi nenaudoju, nes 
tie cheminiai vaistai, kurie pakankamai stiprūs, kad sunai- 
kintų spermą, negali išeiti į sveikatą ir mano organizmui. 
Juk nesu pamišusi, kad gadinčiau savo sveikatą! Moterys ir 
šiaip neša sunkią mėnesinių, nėštumo ir gimdymo naštą — 
tai vyrai bent jau gali pasisaugoti. Dauguma jų paprašyti 
taip ir elgiasi. Tačiau kad ir kaip keista, net paskutiniame 
dvidešimtojo amžiaus ketvirtyje milijonams sveikų moterų 
neapsiverčia liežuvis šito paprašyti, taigi jos geriau metai po 
metų ryja hormonus ir kaišiojasi laidagalius į apatinę kūno 
dalį — o vėliau stebisi, kad serga. 

— Prašau tave pasisaugoti, šiandien pavojinga! 

Šitas sakinys paprasčiausiai joms neįveikiamas. 

O aš galiu jį ištarti. Pasakysiu dar ir kitoniškų dalykų, 
taip padarydama Nuriui paslaugą, už kurią neįmanoma at- 
silyginti. Galop moterys turi išmokti ir prasižioti lovoje — iš 
kur vyrai gali atspėti, ko tu nori? Taip, šitas privalumas at- 
siranda sulig metais. Įsidrąsini, sakai tą, ką galvoji, ir prisi- 
dedi prie gerų meilužių skaičiaus didėjimo. O šito, mielieji, 
pasauliui verkiant reikia! 

— Viskas! — pakartoja sutrikęs Nuris. — Apie ką tu išti- 
sai mąstai? Aš baigiau, o dabar pasakyk man, ką daryti to- 


liau. 

Jis sėdi priešais tiesus kaip žvakė, prikandęs liežuvį ir val- 
dydamasis, kad nežiūrėtų į nuogą mano kūną. Nors jis ir ne- 
puola manęs, nebučiuoja, neglosto, neliečia, nes tai, matyt, 
atimtų jam susivaldymo likučius. Na ir keista padėtis! Jeigu 
pasiryžčiau laukti meilaus žvilgsnio, malonaus žodžio, kuris 
mane įkaitintų, tai, be jokios abejonės, pratysočiau čia iki 
Paskutinio teismo dienos. 

— Prašau dabar man pasakyti, ką turiu daryti? 

Nurio balsas dreba iš nekantrumo. 

— Atnešk man degtinės! 

Be žodžių jis paklauso, o aš išgeriu degtinę vienu mauku. 

— Taigi saugokis. Tablečių aš negeriu, o šiandien man 
pavojinga! 

— Kaip? Pavojinga? — nutraukia jis mane pasibaisėjęs. — 
Tai tu ištekėjusi, ir tavo vyras žino, kur esi? 

— Ne ne! Aš galėčiau pastoti! 

Tai jam patinka. 

— Oooo! Mon amour! Tu pasirinkai tinkamą vyrą. Pa- 
darysiu tau nuostabų vaiką! 

— Bet aš nenoriu vaiko! 

— Tu nenori vaiko? — niekaip nesuvokia jis. — Ar jau tu- 
ri vaikų? 

— Ne. Tam nera laiko. Aš turiu dirbti, pati save išlaiky- 
ti. O netrukus grįžtu į Kanadą. Ar turi prezervatyvą? 

Nuris pasipiktinęs purto galvą. Žinoma, neturi. Ko aš ti- 
kiuosi? O Dieve! Savo pirmąją meilės naktį Paryžiuje įsivaiz- 
davau kur kas lengvesnę. 

— Ar sugebėsi pasisaugoti? — klausiu nepatikliai. 

— Pasakyk, ką turiu daryti. 

Jis prikanda lūpą. 

— Juk kaip tik sakau. Turi pasisaugoti. Ar žinai kaip? 

— Taip! Taip! Taip! — nuskambėjo nelabai įtikinamai. — 
Aš visuomet pasisaugau. Saugojausi su visomis mylimomis 
moterimis! 

— Negali nuleisti mano viduje. Turi rvardytis kiek įma- 
noma ilgiau. Pasakysi man, kai nebegalėsi susilaikyti. Ar pa- 
žadi? Jokio orgazmo mano viduje. Tu come prends? 

— Taip! Taip! Taip! 

Jis vis dar nežiūri į mane, spokso į sieną man už galvos 
ir kalba lyg transuodamas. 

— Ar tu mane apskritai girdi? 

— Taip! Taip! Taip! Aš saugosiuos! 

Na gerai. Ant nepatogios sofos su duobėtu čiužiniu aš 
pasitraukiu tolėliau, kad jis turėtų kur atsigulti. Kas žino, gal 
jis 1r sugebės. Be to, po dviejų orgazmų gal jam nebe taip 
stipriai spaus apačioje. 

Orgazmų? Ak tu Dievulėliau. Per degtinę pasidariau 
užuomarša. Juk šitoks Nuris man kaip nuodai. Pats metas 
rimčiau imtis jo seksualinio auklėjimo. 

— Chėri, dabar tau pasakysiu kai ką svarbaus, o tu turi 
įsidėmėti. Kai būna pavojingos dienos ir namie neturi jokios 
apsisaugojimo priemonės, tuomet paprastai galima mylėtis 
tiktai vieną kartą. 

— Kodėl? — nepatikliai klausia Nuris. 

— Mat tavo galas apačioje jau visas pilnas sėklos, ir tą va- 
landėlę, kai tik pradėsi mylėtis, jau bus atsitikusi nelaimė. 

Nuris sėdi lyg stabo ištiktas. 

— Nebijok, — nuraminu jį, — aš žinau, ką galima pada- 
ryti. Tai visiškai lengva. Paklausyk. Tu nulėksi į tualetą, m2a- 
žojo reikaliuko, kad viskas išsiplautų. Toliau nusiprausi apa- 
čią. Bet švariai! Tai ir viskas. O. K.? 

Nuris spokso į mane, lyg būčiau kalbėjusi kiniškai. 

Pabučiuoju jį. 

— Būk geras, nueik į tualetą, padaryk siusiuką, bent tru- 
pučiuką, o paskui švariai nusiplauk s4 muilu! 

— Bet aš nenoriu į tualetą! — pasipiktina Nuris. 

— Ne, tu privalai. Gana vieno kito lašo. Prisiversk! 

— Ber aš negaliu, kai esu šitoks susijaudinęs! — Kaip už- 
sispyręs vaikas jis parodo į stačiai aukštyn styrantį savo or- 
ganą. — Galiu stengtis kiek įmanydamas, nieko neišeina! 

— Tai padaryk, kad jis suglebtų! Pabandyk su šaltu van- 
deniu. — Ar aš iš tiesų noriu, kad jis savo šventenybę pakiš- 
tų po šaltu dušu? Noriu! 

— Privalai pabandyti, — sakau negailestingai, — antraip 
mudu negalėsime suartėti! 

Valandėlę jis svarsto, mato, kad kalbu rimtai, ir dūsauda- 
mas apsivelka marškiniais. Paskui susiranda tuščią konservų 
skardinę, atsuka man nugarą, atsistoja šalia virtuvinės nišos ir 
laukia. Maždaug po penkių minučių išgirstu tyliai čiurksint. 

— Dešimt lašų, — šaukia susižavėjęs Nuris, sviedžia skar- 
dinę į šiukšlių kibirą ir žaibiškai nusirengia. 

— Voilū, chėrie, ga marche! * — Tada nusiplauna kaip 
lieptas, nusišluosto švariu baltu rankšluosčiu ir šypsodamas 
prišoka prie manęs: — Padariau viską, ko norėjai, dabar sa- 
kyk, ką veikti toliau! 

Na gerai. Nors Kanadoje vyrai ir nesiusena meilužių aky- 
se į konservų skardines, dvokiantis tualetas būtų buvęs kur 
kas nemaloniau, gerai, kad jis ten ir nėjo. Jis turi daugiau 
subtilumo, nei anksčiau maniau. Šaunus berniukas. Atsily- 
gindama (ir kad įsitikinčiau, jog ten viskas gerai) dabar pa- 
bučiuosiu jį apačioje. Ten pakankamai patrauklu. 

— Gulkis šalia manęs, cbėri. Gulkis, pasakiau, o ne pulk. 


Ne, ne! Ne ant manęs! Nepakenčiu, kai vyras guli ant ma- 
* Štai, brangioji, viskas! (Pranc.) 

nęs. Eikš čia. Man prie šalies. Vos/4! Ir gulėk ramiai. Visiš- 
kai ramiai! 

Nuris sunkiai kvėpuoja, kai pasilenkiu prie jo. Spermos ašt- 
rus kvapas, beveik toks pat kaip alkoholio, tačiau ant stačio ries- 
to Nurio galo nieko panašaus nejusti. Pabandau liežuviu, sko- 
nis tiktai muilo. Gerai. Vaikutis švarus, paruoštas darbui. Bet 
man metas baigti tyrimą, antraip viskas vėl pasikartos. Nuris jau 
dejuoja ir dreba. Maryt, jam netrukus bus dar vienas orgazmas. 
Įkandu jam į ranką. Tai padeda. Jis atsimerkia. 

— Ramiai, cbėri. Turi valdytis! 

Tuomet jis staiga pratrūksta kūkčioti. 

— Aš negaliu. Aš trokštu pagaliau mylėtis. Aš neištversiu, 
išeisiu iš proto! 

Iš juodų akių kaip pupos pasipila ašaros, netrukus ir aš 
nebesuvaldau užuojautos. 

— Gerai! Gerai! Viskas gerai. Eikš pas mane. Atsisuk ir 
prisiglausk man stipriai prie nugaros. Taip! Apkabink mane, 
nuostabu! Void! On fait Vamour.* 

Įkišu ranką sau tarp kojų, pasiekiu jo galą ir mikliai jį įsi- 
grūdu. Po ištiso mėnesio doro gyvenimo — prisipažįstu, kad 
jausmas labai malonus. 

— Mon Dieu! Mon Dieu! — šnopuoja Nuris ir ima judėti 
kaip patrakęs. — Mon Dieu, chėrie! — Jis juda vis greičiau. 

Mane pagauna baimė. Toliau taip negali būti. Dar valan- 
dėlė, ir jis mane pritaisys. Vikriai pasisuku į šalį, ir jo galas 
išslysta laukan. Ši padėtis pranaši dar ir tuo, kad moteris čia 
valdovė. Tikriausiai nė trupučiuko nepasiankstinau. 

— Ką tu darai? — pasipiktinęs sušunka Nuris. 

— Tu turi saugotis! 

— Aš saugausi! — ginčijasi jis. 


* Mylėsimės (pranc.). 

— Tu jau beveik nuleidai. 

—- Netiesa. Aš saugausi! Aš saugojausi! 

— Mes tuoj pat pasižiūrėsim, — sakau, atsigręžiu, pasilen- 
kiu ir vėl jį ištiriu. — Gerai jau gerai, atsiprašau! Tačiau ne- 
judek šitaip greitai, antraip viskas tuoj pat baigsis. Paleng- 
va, brangusis, taip palengva, kaip tik gali. Juo ilgiau tęsi, juo 
nuostabiau bus. 

Nuris stengiasi kiek tik pajegdamas, ir keletą sekundžių iš 
tikrųjų labai smagu. Nors jo galas mažas, dėl riestumo paliečia 
viduje visas jautriausias mano vietas. Iš ukrųjų malonu. Tačiau 
kaip ir visuomet, kai ima darytis malonu, raumenys mano vi- 
duje susitraukia, na, tą padarau ne aš pati, viskas išeina nevalin- 
gai. Ir mano raumenys puikiai išsivystę, pernelyg puikiai, kad 
Nuris pajėgtų pasipriešinti. Vos tik pajuntu, kaip ten, apačio- 
je, man susispaudžia, viskas įvyksta žaibiškai. Nuris palaimingai 
sudejuoja, čiumpa man už krūtų, ima mėšlungiškai trūkčioti, ir 
jeigu tai ne orgazmas, tuomet aš ne Ofelija! 

Tikrai orgazmas! Ten, kur neturėjo būti. Man sustoja šir- 
dis. Štai kas atsitinka, kai nepaisai savo instinkto ir užsispi- 
ri Žaisti mokytoją. 

Nuris visiškai sugniuždytas. 

— Pardon! Pardon! Pardon, chėrie! Nežinau, kas man pa- 
sidarė. Aš netyčia. Tikrai ne. Prisiekiu. Šiaip aš pajėgiu am- 
žinai. Ištisas valandas! Žinai ką? Mudu važiuosim į Tunisą. 
Susituoksim. Turėsim daug vaikų. Niekuomet nesiskirsim! 

Ir jis prisiglaudžia stipriai stipriai, bučiuoja mane ir gla- 
monėja taip, kad paprasčiausiai negaliu ant jo pykti. 

Be to, padėtis tokia: :$ tikrųjų pavojinga buvo praėjusi sa- 
vaitė. O 15 tikrųjų pavojingu metu aš neprasidedu su niekuo, 
nebent su nuolatiniu draugu, kuriuo visiškai pasitikiu. Ta- 
da neprisileidžiu svetimo, tiek dar pajėgiu susivaldyti. Šian- 
dien jau devyniolikta diena po mėnesinių. Jeigu man pasi- 
seks, nepastosiu! 


105 


— Okay, mielasis, viskas gerai! — guodžiu Nurį. Kodėl 
kalbu angliškai? Kad paskutinis mano draugužis buvo ame- 
rikietis ir kad jis buvo nuostabus meilužis? Kad ilgesingai 
trokštu, jog jis būtų vietoj Nurio? Labai galimas daiktas. 

— Je taime, chėrie! 

Nuris glosto man krūtis. Paskui atsikelia, atsineša šukas, 
apsivynioja ilgas rudas mano garbanas sau apie ranką ir ima 
šukuoti galiukus. 

— Tu tokia graži! Ma belle, mon amour! Je t adore! Tu va- 
žiuosi su manim į Tunisą. 

— Gal! — Esu pernelyg pavargusi varinėti ilgoms šne- 
koms. — Gal malonėtum atidaryti langą? Oras pridvisęs! 

— Ne, — ryžtingai pareiškia Nuris. — Lauke slankioja du- 
rininkas. Jis žino, kad turiu viešnią, o aš nenoriu, jog mus pa- 
matytų! Sakyk, — klausia jis paskui viltingai, — ar dabar man 
dar saugotis? 

— Ne, dabar nebereikia! 

Nuris meta šukas ant grindų ir taip suspaudžia mane, 
kad nebeatgaunu kvapo. Nuo jo muša karštis, jis pašeliškai 
bučiuoja man į ausį. 

— Chėrie, mano gėlele, mon chou, mon lapin!* Aš tave 
myliu! Dabar mūsų vestuvinė naktis! Tu ir aš, mudu neper- 
skiriami. Jusufas mirs iš pavydo. Gražiausioji iš gražiausių- 
jų, nepamirštamoji, palaimintoji — dabar aš tau parodysiu, 
ką sugebu! Tu liksi su manim. Ir rytoj. Taip! Taip! Taip! 
Mudu visą dieną praleisim lovoje. Vakare eisim pavalgyti. Į 
restoraną. Ir į kiną! Ar norėtum? Voili, chėrie. Žiūrėk, aš ir 
vėl galiu! 

Ir išdidžiai rodo man, kad jau pasiruošęs naujiems žy- 
giams. 


* Mano brangute, mano zuikeli! (Pranc.) 

Šįkart man nebereikia padėti. Vienas susiranda kelią, ir 
žaidimas vėl prasideda. Nuris valdosi kiek gali, juda lėtai ir 
atsargiai, darosi malonu, jaučiu, kaip man ima spausti apa- 
čioje, o tada Nuris pradeda badyti kaip patrakęs, palaimin- 
gai surinka ir leidžia išsilieti aistrai. Šįkart visas veiksmas 
trunka dvi minutes! 

Nepasakosiu apie kitą nakties dalį. Aprašytoji scena kar- 
tojosi iki apyaušrio, skirtumas buvo tiktai toks, kad tarpai 
tarp žaibiškų Nurio akcijų vis ilgėjo. 

Penktą valandą po šešių „meilės aktų“, užtrunkančių po 
dvi minutes, man galop viskas įsipyko. Aš labai kantri, tačiau 
viskam yra ribos. Nuris kaip tik užmigo, atsargiai atsikeliu ir 
tylutėliai apsirengiu. Paskutinis žvilgsnis į gražų kūną, kuris 
atsipalaidavęs guli ant sofos (jam gerai!), į raudonas lūpas, į il- 
gas tamsias blakstienas — toks gundantis vyriškis ir taip pras- 
tai užprogramuotas! 

Paskui užpučiu nudegusią žvakę. Sudie, Nuri. Linkiu tau 
daugiau laimės Tunise. 

Lauke jau šviesu, ir, jeigu neklystu, tamsiame koridoriu- 
je, vedančiame į tualetą, prisiglaudęs juodas šešėlis. Durinin- 
kas? Ar jis iš tikrųjų klausėsi prie durų? Na, ir kas? Jis ma- 
nęs nepažįsta ir daugiau niekuomet nepamatys. Giliai atsi- 
kvepiu. Oras nuostabiai tyras. Paukščiai jau ima čiulbėti, ir 
aš staiga pradedu bėgti ir niekaip negaliu liautis. Gatvės tuš- 
čios, o aš bėgu su savo plonyčiais prašmatniais bateliais, ku- 
rie apskritai tam netinka, bėgu žemyn per Monmartrą visą 
ilgą kelią namo. Aš nesu sportininkė, bet nuo bėgimo man 
neapsakomai palengvėja. Bėgimu atsikratau visos tos nevy- 
kusios nakties. Namo parsirandu visa permirkusi prakaitu, 
širdis, regis, tuoj sprogs krūtinėje, man trūksta oro, o kojos 


taip skauda, kad negaliu nė apsakyti. 

Iš paskutiniųjų nusigaunu į svetainę ir nugrimztu į 
minkštus šilkinius sofos pagalvėlius. Aš išsigelbėjau! Nuspi- 
riu batelius, nusimaunu kojines, pamatau, kad joms nubė- 
go akių, ir nusviedžiu ant rožinio kilimo. Kai vėl galiu ra- 
miai alsuoti, basa nueinu į vonią pasiskaičiuoti mėlynių. Iš 
viso penkios, dvi ant dešinio peties, trys ant strėnų. Nepa- 
kenčiu mėlynių! 

Paniurusi palendu po dušu. Tačiau vos tiktai palendu, iš- 
kart pasijuntu geriau. Puiku, tas šiltas vanduo. Ir kvapnus 
muilas. Ir gauruoti rankšluosčiai. Ir minkštas baltas chalatas 
su kapišonu, jį man paliko Operos teatro direktorius, taigi 
įsisupu visa nuo galvos iki kojų. 

Nuostabu, prabangus tualetas, visas išklotas storu rožiniu 
kilimu — kokia jausmų palaima! Pasišlakstau mėgstamais 
kvepalgės, giliai įkvepiu ir aukštai ant pakaušio susisegu ru- 
das garbanas. Paskui pasitiesiu ant žemės storą baltą rank- 
šluostį, atsisėdu ant jo ir pradedu ritualą, kuris dar niekuo- 
met gyvenime nėra manęs apvylęs. Jeigu tiktai kas išveda iš 
pusiausvyros, jeigu tiktai noriu rimtai pamąstyti, aš masa- 
žuoju savo kojas. 

Tai mano prosenelės brazilės išradimas, ir aš galiu jį tik- 
tai rekomenduoti. Niekas taip puikiai nepadeda atsipalai- 
duoti, niekas taip neatskleidžia susiklosčiusių dalykų esmės 
kaip rimtas, teikiantis palaimą kojų masažas. 

Masažui aš naudoju kvapnų snapučių žiedų ir kokosų 
aliejaus mišinį — tai paslaptis, ji atėjo iš Taičio, — ir baigiu 
tiktai tada, kai oda ima spindėti rožine spalva. Tada nusi- 
brūžinu dilde nagus (taip, aš negailiu jėgų ir brūžinu dilde 
ir savo kojų nagus). Ir jeigu reikia, nulakuoju raudonai. Ar- 
ba rožiniu perlamutriniu laku. Arba oranžiniu. Žiūrint, ko- 
kia mano nuotaika. 

Kai kojos sutvarkytos, niekur nė lopinėlio sukietėjusios 
odos, paprastai atgaunu ramybę ir jau būnu pasidariusi tam 
tikras išvadas. 

Lygiai taip atsitiko ir šįkart. 

Taigi: tegu niekas man nepasakoja, kad Nuris, Jusufas ir 
dar Dievas žino kiek kitų arabų iš prigimties nuskriausti sek- 
sualiu požiūriu. Kiek suprantu, tai šie mieli idiotai patys to- 
kie pasidarė. Jie uoliai treniravosi, kad kuo greičiau vieną po 
kito patirtų kuo daugiau orgazmų. Ir tai jie vadina lytiniu 
pajėgumu! 

Taigi! Maryt, taip ir yra. Pradeda jau būdami paaugliai, 
slapčiomis, 4 /2 main*, nuošaliam kambarėly, o paskui savo 
laimėjimais giriasi draugams, lygiai kaip šiandien Jusufas kė- 
lė skiauterę Nuriui. 

Į galvą netelpa! Jie patys save išauklėjo seksualiniais kul- 
kosvaidžiais. O kodėl? Nes kiekybę sumaišė su kokybe. Šit 
kaip! Mat kilę iš tokios kultūros, kur moterys neturi žodžio. 
Iškrypėliškų meilės istorijų tiesa tokia (kaip ten vakar per 
Nurio vakarienę vienas pasakė?. A woman for business — a 
boy for fun — and a goat for pleasure!“*). 

Tačiau jeigu vienas vyras kitam teikia laimės per užpaka- 
lį, tai juk sveikas protas byloja, kad nesvarbu, kiek laiko jis 
tai atlieka. Atvirkščiai! Juo daugiau jam reikia laiko, juo 
bjauresnis darosi partneriui. 

Tai idealus variantas ir donžuanui! Tikrai! Tam ir atsi- 
randa šitokių greitašaudžių. Dvi minutės, ir sprogimas! Dvi 
minutės, ir viena jau vėl nėščia. Vo:/4! Voild! Ir vėl padirb- 
dintas sūnus. Dabar jau žinau, iš kur kilę žodžiai „gyvento- 
jų demografinis sprogimas“. 


* Ranka (pranc). 
** Moteris — reikalams, berniukas — žaidimui, o ožys — malonumui (angl.). 

Ak, mielieji, štai kokios mintys čia, Paryžiuje, šeštą va- 
landą ryto prabangiame pono Operos teatro direktorius 
bute. Staiga man ne tik nušvinta akys, įsižiebia visas pro- 
žektorius! O juk daugybę metų sukau galvą, kodėl dauge- 
lyje islamo šalių moterys luošinamos seksualiai, kodėl joms 
neleidžiama pasimėgauti tuo geismui skirtu organu tarpko- 
jyje. 

Po nakties su Nuriu man viskas aišku. Tas, kas nieko ne- 
pajunta, ir nereikalauja daugiau! Neįkyri greitašaudžiams vy- 
rams, nereikia nei glamonių, nei švelnumo. Dvi minutės 
kaip tik. Ar trisdešimt sekundžių. Tas, kas perka šitokias 
moteris (o jos vis dar tebeperkamos), gauna labai paprastą 
naudoti prekę. 

Kaip aš džiaugiuosi, kad atėjau į šį pasaulį Kanadoje, o 
ne šalyje, kur viešpatauja mulos! Dar niekuomet nebuvau 
tokia dėkinga savo keturiasdešimt trims meilužiams, taip, 
visi jie man vienas brangesnis už kitą. O ypač paskutinis, 
Leslis Rubinas, su kuriuo kaip kokia kvailė susiginčijau, 
nes jis nepritarė mano važiavimui į Paryžių. Lesli, baby! 
Where are you? Vien apie tave pagalvojusi, galėčiau pra- 
virkti. 

Mudu prasimylėdavome ištisas naktis, lėtai ir ištvermin- 
gai (ir niekada iš priekio). Kaskart būdavo nuostabu. Ištisas 
valandas bučiuodavomės ir glamonėdavomės. O Lesli! Pasi- 
ilgau tavęs! Bet dabar eisiu gultis ir pati save paglamonėsiu. 
Puiki mintis, nes niekuomet per visą savo gyvenimą nebu- 
vau tokia nusiminusi! Laimė, motulė gamta pasirūpino, kad 
orgazmą galima patirti ir be kito pagalbos. 

Taip, mielieji, būtų baisu, jeigu iš bėdos negalėtum išsi- 
kapstyti pati. Nepakeliama mintis! Būtum visiškai pavergta 
kitų, dar labiau priklausoma nei ir šiaip jau esi, nuolat susi- 
nervinusi, nusivylusi, įskaudinta, sutrikusi, visuomet ieškanti 

vyro, kuris suteiktų pasitenkinimą. O moterys apskritai ne- 
begalėtų vienos pasirodyti gatvėje, ir — jau nė nekalbant 
apie prievartavimus — visi graužtų vienas kitą, kankinami 
amžino troškimo — sugulti į lovą. 

Nuoga šmurkšteliu tarp kvapnių paklodžių, rankoje — 
buteliukas avokadų aliejaus iš vaistinės. Pirmiausia paglosty- 
siu save iš kairės, iš tos pusės palaima stipresnė, švelnesnė, 
kaip cinamonas. Dešinėje jausmas šviesesnis, skvarbesnis, 
spindulingesnis. Regiu blizgančias sniego kruopeles. Žvaigž- 
des. Baltas orchidėjas. 

Taip, tai sužinojau irgi tiktai sulaukusi keturiasdešimties, 
kad dešinėje pusėje kitaip justi nei kairėje. Sulig metais vis 
tobulėji. Geidulingumas stiprėja. O pačioje pabaigoje glos- 
tausi dviem pirštais. Tada orgazmas kaip sprogimas. Apie ką 
man galvoti? Apie paskutinę naktį su Lesliu? Apie jo gražų 
didžiulį ištvermingą galą? Bandau valandėlę, bet man nepa- 
vyksta. Staiga prieš akis iškyla kitoniški vaizdai. Lygus grakš- 
tus vyro kūnas. Išpuoselėtos rankos su ilgais jautriais pirštais. 
Romantiškas ežeras. Vandens ir rožių aromatas. Valčių prie- 
plauka. Milžiniškas keturaukštis baltas tortas su daugeliu de- 
gančių žvakučių. Šampanas, prabanga, perteklius! 

Be abejo! Tai juk trisdešimtasis mano gimtadienis. Ta 
diena, kai viskas prasidėjo. Naktis, kai pabudo mano seksu- 
alumas. Nuostabu, šito kaip tik ir reikėjo. Ideali priešprieša 
sužlugusiam meilės nuorykiui Monmartre. 

Po šito gimtadienio viskas pasikeitė! Atsitiko neįtikimiau- 
sių dalykų, tokių dalykų, kuriuos laikiau neįmanomais. To- 
kių reikšmingų įvykių, po kurių aš visiškai pasikeičiau tiek 
išore, tiek ir vidumi. Prieš gimtadienį, beje, atrodžiau visiš- 
kai kitaip negu šiandien. Niekas nebeatpažintų. O tas vyras 
buvo vardu Tristremas. Dievų dovana. Tačiau tai, mielieji, 


jau kita kalba. 

Trisdešimtasis gimtadienis visiškai pakeitė mano gyveni- 
mą. Švenčiau jį pas savo tetą Ofeliją, vyresnę motinos sese- 
rį, siaubingai praturtėjusią brangiausių paryžietiškų šilkinių 
baltinių prekyba Kanadoje. Ji turi didžiulį namą Vankuve- 
ryje, kur gyvena ištisus metus, nes švelnus Klimatas jai į nau- 
dą, ir salą dideliame ežere į šiaurę nuo Toronto, kur pralei- 
džia vasaros mėnesius. 

Toji sala tikras rojus. Ten yra laukinių ančių, gulbių, re- 
tų paukščių giesmininkų, peteliškių ir galingų klevų, iš ku- 
rių sulos teta verda savo neprilygstamą sirupą. Kai tik atsi- 
duri saloje, pamanai, jog sugrįžai į trečiąjį dešimtmetį. Vis- 
kas iš anų laikų: ponų vila, medinė valčių prieplauka, 
rožynas, jau dukart fotografuotas nuotraukoms iliustruoram 
žurnalui „Country Living“, mat toks neapsakomai gražus. 
Net ir visi baldai, šviestuvai, vazos, kilimai, paveikslai, indai 
ir šilkiniai lovų skalbiniai iš tos epochos. Net burinė jachta 
originalaus stiliaus, jau nekalbant apie valtis. Naujas tiktai 
hidrolėktuvas. Jis pagamintas 1976 metais. 

Mano teta, žinoma, turi piloto pažymėjimą, ir kai as 
Vankuveryje dirbau knygyno vedėja, mudvi labai suartėjo- 
me. Nors ji ir niekuomet neturėjo labai daug laiko, nes yra 
darbšti verslininkė, kuriai, be kita ko, sekasi dar ir dėl to, 
kad jai nuolat kyla gerų minčių, kad ji nieko nepalieka atsi- 
tiktinumui ir patikrina dukart ir net triskart menkiausią 
smulkmeną. Tačiau ji neturi vaikų ir labai prisirišo prie ma- 
nęs. Be to, mano motina — vienintelė jos sesuo (brolių nė- 
ra), o aš vienintelė įpėdinė šeimos, kuri toliau tęs Ofelijų 
tradiciją. 

Kai rugpjūčio gale atvažiavau į salą švęsti savo gimtadie- 
nio, buvau labai patenkinta savimi. Švytėjo vasara, aš parda- 
viau savo literatų kavinę Otavoje už solidžią sumą, pinigus 
patikimai investavau (į amerikiečių valstybines paskolas už 7 
procentus!) ir ketinau imtis naujo verslo. Dar nežinojau, kad 
ant kortos pastatyta radijas, televizija ir net Holivudas, ta- 
čiau jaučiau, jog manęs laukia įdomus metas. Tokiems da- 
lykams turiu šeštąjį pojūtį, ir dar niekuomet jis manęs ne- 
apvylė. Taigi todel žvelgiau į ateitį kupina optimizmo. 

Tuomet mano išvaizda nebuvo labai įsidėmėtina. Trum- 
pi plaukai ir akiniai nikelio rėmeliais ir apskritais stiklais, bet 
buvau tikra, kad visa tai tinka jaunai bibliotekininkei, kny- 
gyno darbuotojai ir literatų kavinės savininkei. Puikias kū- 
no formas dangsčiau nuobodžiais uždarais drabužiais, kurių 
man parinkdavo motina, didelę gražią krūtinę slėpiau po 
balto šilko palaidinukėmis šalinėmis apykaklaitėmis, o gyvas- 
tingą užpakaliuką gaubė tiesūs kuklūs plisuoti sijonai. 

Aš visiškai nesidažiau, netgi neturėjau lūpdažio. Visą sa- 
vo energiją buvau sutelkusi į darbą, asmeninis gyvenimas te- 
kėjo ramiai ir nuobodžiai. Nors ir gyvenau su vienu ateityje 
daug žadančiu jaunimo diplomatu, iš mano būsenos nieko 
gero negalėjai tikėtis, tokį gyvenimo laikotarpį aš vadinu 
„vazelino stadija. 

Šitokia stadija ateina tuomet, kai manęs apskritai nebe- 
traukia joks vyras. Kai nors ir kaip stengiamasi, intymiosios 
mano kūno vietos lieka išdžiūvusios kaip kempinė ir kai tu- 
riu pasitelkti vazelino, kad jos atgytų. 

Mano nuomone, didžiuma sutuoktinių gyvena tokioje 
vazelino stadijoje (net jei vyrai dažnai nieko ir nepastebi), ir 
greičiausiai prie to priprantama. Tačiau man asmeniškai tai 
galo pradžia. Jeigu sunaudoju daugiau vazelino, tai mano 


113 


susidomėjimas meile blėsta, o netrukus dažniausiai pasirodo 
naujas draugužis. 

Mat draugužių buvo visuomet. Net ir tada, nors atro- 
džiau kaip knygų žiurkė ir nė trupučiuko nenutuokiau apie 
savo seksualinį talentingumą. Tačiau vyrus prie manęs trau- 
kė kaip muses prie medaus. Tikriausiai jie mane geriau per- 
matė nei aš pati save, ir neklystantis instinktas bylojo jiems, 
kad čia glūdi paslėptas lobis. 

Be to, — kad ir kaip keistai tai skamba, — tuomet man 
beveik nebuvo varžovių. Iki nesenų laikų Kanada buvo labai 
jau neelegantiškas kraštas. Mažai prabangių parduotuvių, 
„Haute Couture“ praktiškai niekas nežinojo, bet kokia dai- 
li, verta demesio suknelė turėjo būti parsisiųsdinta iš Pary- 
žiaus ar Romos. Moterys ir merginos daugiausia dėvėjo 
sportines kelnes ir draloninius megztinius arba džinsus ir 
striukes. 

Jos nesidrovėdamos eidavo iš namų su suktukais plau- 
kuose. Riebiais kremais išsitepusios veidus, tačiau jos nebu- 
vo nei tinginės, nei kūtvėlos. O ne! Jos tenorėjo tiktai sukel- 
ti kitoms pavydą, nes tai reiškė, kad vakare yra pakviestos į 
svečius ir tam rengiasi. Su savo akiniais nikelio rėmeliais, 
trumpais plaukais ir kukliomis suknutėmis stačia apykaklai- 
te aš buvau išskirtinė — taip, netgi vadinama „tipu“, kurį be- 
gėdiškai mėgdžiojo. 

Kitas moteris buvau pralenkusi dar vienu dalyku: žavin- 
giausiais Kanados apatiniais, kurių man dovanodavo teta 
Ofelija. Aš dėvėjau šilkinius apatinius, o kitos — medvilni- 
nius trikotažinius marškinėlius, vadinamuosius „vyrų gąsdin- 
tojus“, iki kelių, kurie anuomet buvo labai populiarūs. Aš 
dėvėjau apatinukus su nėriniais ir raukinukais, siuvinėtus 
marškinėlius ir liemenėles su įdėklais, tuo tarpu kitoms pa- 
kakdavo storų medvilninių apatinių ir kuklių kretoninių lie- 

menėlių. Mat tuomet visa tai buvo gaminama čia, tokie bal- 
tiniai, kokių Europoje jau niekas nedėvėjo nuo pat Pirmojo 
pasaulinio karo laikų. Nėra ko stebėtis, kad mano teta iš 
puošnių paryžietiškų baltinių susikrovė turtą. 

Atsivežiau į salą patefoną, raudoną portatyvinį radijo im- 
tuvą, pilnutėlį kelioninį krepšį mėlyno laiškinio popieriaus ir 
knygų — vien įžymybių biografijų, kurių dar nebuvau skai- 
čiusi. 

Savo gimtadieniui įsidėjau kostiumėlį iš plonos medvil- 
nės baltais ir mėlynais dryžiais tiesiu sijonu ir palaidu švar- 
keliu, paslepiančiu juosmenį ir krūtinę. Iš tikrųjų tai nelabai 
jo mėgau, pati sau atrodžiau su juo kaip medicinos seselė. 
Tačiau jį buvo padovanojusi mieloji mano motina, be to, 
salai jis turėjo būti geras. Svečių buvo tik keli tolimi gimi- 
naičiai ir mūsų kaimynai iš žemyno, mieli pagyvenę žmonės, 
prieš kuriuos nereikėjo ypatingai dabintis. Ir šiaip saloje vi- 
si rengdavosi vasariškai. Leidžiama dėvėti maudymosi kos- 
tiumėlius, šortus ir glaudes. Tik vienas dalykas griežtai drau- 
džiamas: pasirodyti prie stalo su maudymosi kostiumėliu. Be 
to, vakarais turėjai vilkėti ilgas sukneles, šituo labai rūpino- 
si teta Ofelija. Long dress — būtina vakarienės baltoje ponų 
viloje apranga, nors tai būtų tik dailūs, spalvingi, klostyri 1|- 
gi medvilniniai sijonai. 

Iš Otavos atskridau į Torontą, ten išsinuomotu automobi- 
liu nuvažiavau prie ežero, ir manęs jau laukė pirmoji staigme- 
na. Kai atvažiavau į prieplauką, kad ir kiek dairiausi, niekur 
nepamačiau hidrolėktuvo. Niekur nepamačiau ir Džėjaus, te- 
tos Ofelijos vilos valdytojo, kuris su žmona gyvena saloje iš- 
tisus metus ir žiūri tvarkos. Taip pat nė ženklo ir Džordano, 
mūsų dvimetrinio juodaodžio Herkulio, iš profesijos vairuo- 
tojo ir sodininko, užtat toli ežere išvydau visiškai nejudantį 
gražų senovinį mūsų burlaivį — mat nebuvo nė vėjelio. 

Nuolankiai atsisėdau ant knygų krepšio laukti. Galų ga- 
le, po gerų dviejų valandų, pakilo vėjas, burės išsipūtė, lai- 
vas ėmė artėti, tačiau dar ilgokai užtruko, kol pajėgiau įžiū- 
reti, kam šovė į galvą tokia beprotiška mintis plaukti manęs 
burine jachta šitokiu giedru oru. Džėjui? Džordanui? O gal 
pačiai tetai Ofelijai? Bet ne, vyras buvo nepažįstamas. Ir juo 
labiau jis artėjo, juo rodėsi svetimesnis. Kas jis toks? 

Aš atsistojau, nuėjau per prieplauką, pagavau vikriai man 
mestą lyną, sumaniai pritvirtinau ir atkišau jam savo krep- 
šį. Tada jis padavė man ranką, kad padėtų įlipti į jachtą. 

— Aš esu Trisas Trevoras, — prisistatė su nepamainomu 
tauriu anglišku akcentu, — žūtbūt užsimaniau išbandyti šitą 
nuostabią senovinę jachtą. Labai atsiprašau, kad tiek ilgai tu- 
rėjot laukti. Kaip galėčiau ištaisyti savo klaidą? 

Tristremas Harisonas Trevoras atvažiavo tiesiai iš Londo- 
no. Jis gyveno Meitfere, prekiavo namais, buvo tokio pat am- 
žiaus kaip aš ir prieš trejus metus įsigijęs savarankišką verslą. 
Nuo tada tiktai dirbo, be jokių atostogų, užtat užsikalė krū- 
vą pinigų. Jis buvo mano tetos verslo draugo pažįstamo pa- 
Žįstamas, staiga pasiryžęs susipažinti su Kanada ir atsibastęs 
čia, į salą, kaip svečias. 

Šioje elegantiškoje romantiškoje aplinkoje Trisas tiko 
kaip meilužis lovoje. Jis buvo muzikalus, protingas, puikiai 
skambino pianinu ir mokėjo įdomiai pasakoti. Ir tai dar ne 
viskas, jis buvo 190 cm ūgio, lieknas, geltonplaukis, lenkta 
nosimi ir melsvai žaliomis akimis. Jis ketino paviešėti dvi sa- 
vaites. Absoliučiai neturėjau nieko prieš! 

Iki mano gimimo dienos mudu bendravome kaip sveti- 
mi. Nors ir plaukiojome jachta, žaidėme kroketą, gėrėme 
kavą pavėsingoje terasoje, niekuomet nebūdavome vieni. 
Namuose knibždėjo svečių, visur buvo pilna Džėjaus ir 
Džordano, šalia nuolatos sukiojosi mano motina, ir nors su- 

lig kiekviena diena mes vis labiau patikome vienas kitam, 
nebuvo progos tą pasakyti. Na, tiktai ilgi mąslūs žvilgsniai, 
kuriuos svaidėme vienas kitam, kai manydavome, jog esame 
nestebimi, ir šioks toks sumišimas, jei netyčia susitikdavome 
kur nors parke ar name. 

Trisas nebuvo donžuanas. Šito jam ir nereikėjo. Jis atro- 
dė pernelyg gerai, kad įkyrėtų moterims. Jis laukė, aš taip 
pat laukiau. Tiktai tada, kai tikrai nebeabejojau, kad jis ma- 
ne įsimylėjo, žengiau pirmąjį žingsnį. Aš, ne jis. Aš jį pakvie- 
čiau paplaukioti, į nuošalią įlanką salos vakaruose, kur nie- 
kas, be manęs, nesilankydavo. Ten mudu pirmąkart pasibu- 
čiavome, daugiau nieko neatsitiko. 

Tačiau bučiniai buvo nuostabūs. Pirmąkart savo gyveni- 
me panirau į vyro glėbį ir pamiršau viską aplinkui. Nebeži- 
nojau, kur esu, kiek laiko, kaip dūmai išsisklaidė netgi bai- 
mė, jog kas nors gali eiti pro šalį ir mus užtikti. Mane už- 
liejo visiška laimė, buvo aišku kaip dieną, kad šiandien po 
pokylio aš jį pasikviesiu į miegamąjį su plačia lenkta, gulbės 
pavidalo lova ir vaizdu į rožyną. 

— Ar paskui ateisi pas mane? — šnibžtelėjau jam per gim- 
tadienio pokylį, ir Tristremas slapčiom spustelėjo man ran- 
ką, parodydamas, jog kvietimą priima. Jis nieko nepasakė, 
tik nebylus pažvelgė iš aukšto į mane — bet taip, kad man 
pakirto kojas. Tada supratau, kad man nutiks nepakartoja- 
mas, niekuomet nebuvęs ir nepamirštamas įvykis. 

Gimimo diena pateikė dar vieną staigmeną. Neįspėjusi iš 
anksto teta Ofelija padovanojo man savo brangų žiedą. Stai- 
ga paėmė mane už rankos, pasakė: „Pats metas, mažyte!“ ir 
užmovė jį man ant dešinio smiliaus — brazilišką ugninį opa- 
l4 su blizgančiais nešlifuotais deimantais, nuostabų raižytą 
platų dvidešimt dviejų karatų aukso žiedą. 

— Gerai jį saugok, — sušnibždėjo ir pabučiavo mane. 

Vakare buvo surengta iškilminga puota, bet aš buvau 
pernelyg susijaudinusi ir neįstengiau nuryti nė kąsnio. Žino- 
jau, kad Trisas praleis su manim nakų. Kaskart, kai apie jį 
pagalvodavau, man nudiegdavo pilvą, o širdis imdavo dau- 
žytis kaip pašėlusi. 

Kai jis pagaliau trečią valandą paryčiais pasibeldė į į mano 
duris, buvau tokia susinervinusi, kad net bijojau apalpti. Ke- 
liai ėmė taip virpėti, kad negalėjau jo pasitikti, net turėjau 
atsiremti sienos palei langą, kad be jėgų nesusmukčiau ant 
grindų. 

Trisas irgi buvo nemažiau susijaudinęs. Tačiau kaip anglas 
aristokratas, mokęsis brangiose mokyklose, jis sugebėjo valdyti 
savo jausmus ir bent iš išorės niekuo neišsiduoti. 

Buvo tik labai išbalęs. Tačiau jis skubiai žengė prie ma- 
nęs, apkabino ir be žodžių apipylė bučiniais. Aš vilkėjau 
naktiniais marškiniais iš žvilgančio balandžio pilkumo šilko 
su nėriniais. Jie puikiai tiko prie rudų mano plaukų, o oda 
pro juos taip švytėjo, lyg būtų spinduliavusi iš vidaus. Iš 
priekio viskas atvira, prilaikoma tiktai dviejų rožinių kaspi- 
nų per krūtinę ir liemenį. 

Tristremas neatrišo kaspinų. 

— Mano gražioji, brangioji Ofelija, — sukuždėjo jis man 
į ausį, stipriai laikydamas, lyg tiktai šito ir būtų troškęs. 
Toks elgesys man buvo nepatirtas! Buvau pratusi, kad vyrai 
negaišta laiko, siekdami savo tikslo iškart nurengia ir tuoj 
pat imasi darbo. 

Tačiau Tristremas neskubėjo. Tik kai 2š ėmiau ne- 
kantrauti ir atsagstyti jam marškinius, jis pasiryžo kitam 
žingsniui: pakėlė mane nuo grindų, lengvai, be menkiausių 
pastangų, palaikė kaip kūdikį ant rankų ir atsargiai nunešė 
į lovą. Tada nusiavė batus, atsigulė šalia ir atrišo rožinius šil- 
kinius kaspinus. 

Mudu mylėjomės visą naktį. Iš pradžių švelniai, o paskui 
vis aistringiau. Mudu lyg savotiškai apsvaigome, nebegalėjo- 
me atsiplėšti vienas nuo kito, nebepajėgėme atsikelti ir išsi- 
skirti. 

Kitą dieną pusryčiauti nėjome, nepasirodėme pietų ir 
taip pat negėrėme arbatos terasoje. Tiktai vakare mudu pa- 
matė nustebę giminaičiai (mandagiai besidedą, kad nieko 
nepastebi), išbalusius, neišsimiegojusius, vis dar tebevirpan- 
čius iš nepasotinamo geismo. 

Mes valgėme, bet nežinojome ką, slapčiom laikėmės už 
rankų ir, kai tik atlikome mandagumo priedermę, iškart pa- 
sprukome. 

Po tos pirmosios nakties-aš įsimylėjau, nieko nebepaisy- 
dama, lyg stačia galva įgarmėjau į bedugnę, ir Tristremas, 
ramus, neprieinamas anglas, taip pat. Mudu abu patyrėme 
pirmąją didelę aistrą. Net ir trumputis išsiskyrimas žeidė. 
Bet kokia akimirka, kurios negalėjome praleisti susiglaudę, 
tiesiog fiziškai skaudino. 

Iki šito laiko aš iš rimtųjų maniau, jog esu šalta moteris. 
Būdama dvidešimt trejų, su pirmuoju savo vyriškiu absoliu- 
čiai nieko nejutau, man buvo nemalonu, jeigu ne bjauru. 
Dvidešimt penkerių, pasimylėjus jau su keletu vyrų, vis dar 
nebuvo gera. Kai man sukako dvidešimt devyneri ir susipa- 
žinau su tuo jaunu diplomatu, per pirmąjį pusmetį patyriau 
du nelabai ryškius orgazmus. O paskui su juo tiktai nuobo- 
džiavau. 

Niekada o niekada nebūčiau pamaniusi, kad savo noru 
praleisiu su vyriškiu lovoje ištisą dieną ir naktį. Kaip tik ši- 
taip ir atsitiko su Tristremu. Pirmąkart savo gyvenime gei- 
džiau vyro taip pat stipriai kaip ir jis manęs. O labiausiai 
nustebau del to, kad dabar mylėjimosi judesiai man atrodė 
gražūs, tikras stebuklas, nes anksčiau jais labiausiai bjaurė- 

jausi. Tristremas ir aš — tai buvo tikra stichija! Stipresnio 
jausmo niekuomet nebuvau patyrusi. Jis perėmė mane iki 
pat esybės gelmių. 

Staiga taip pat supratau, kodėl daugeliui kultūrų seksua- 
lumas yra šventas. Jis jaunystės šaltinis (su atitinkamu vyru)! 
Jau po pirmosios nakties pasijutau gražesnė, stipresnė, gyvy- 
bingesnė nei kada nors anksčiau. Didžiavausi lyg būčiau sėk- 
mingai išlaikiusi sunkų egzaminą. 

Aš galėjau JAUSTI! 

Aš tapau suaugusi! 

Man neapsakomai knietėjo nulėkti į terasą, kur sėdėjo ir 
gėrė arbatą su gardžiomis bandelėmis mano motina, teta ir 
kai kurie kaimynai iš gretimos salos, ir iškloti jiems kaistan- 
čiais skruostais, ant karštųjų, visas praėjusios nakties smulk- 
menas. 

Ar jie irgi tai patyrę? Mano motina? Teta Ofelija? Ponia 
Keler gražiais žilais plaukais? Ar jos tai žino? O gal aš tokia 
vienintelė? 

Šiandien žinau, kas anuomet nutiko. Kaip ir daugelio 
moterų, mano kūnas, sulaukęs trisdešimties metų, subrendo, 
ir man pasisekė kaip tik tuo metu sutikti Tristremą. Nukri- 
tau jam į glėbį kaip nunokęs vaisius. Jis buvo alkanas. O aš 
norėjau, kad mane suvalgytų. Ir jis neatsisakė. 

Po trijų naktų nuo mylėjimosi mums atsirado žaizdų. 
Abu tiek nutrynėme jautriausias savo kūno vietas, kad turė- 
jome pailsėti, jeigu nenorėjome palaimingai nukraujuoti. 

Taigi dieną mudu palikdavome miegamąjį, eidavome į 
gryną orą, buriuodavome, irkluodavome ir iškylaudavome. 

Dar niekuomet man gyvenimas nebuvo toks puikus! 
Oras maloningas, viena diena spindulingesnė už kitą. Ir kas- 
dien aš vis labiau mylėjau Tristremą. Jis man patiko visas. Jo 
laibi pirštai. Lenkta nosis. Jo švelnumas, gerumas, taurus 

angliškas tarimas. Jo šypsena, skirta man, ir mąslus linktelė- 
jimas galva, lyg sakytų: „Tai bent stebuklas! Abu įklimpome 
iki ausų!“ 

Jis mokėjo puikiai pasakoti, turėjo to subtilaus angliško 
humoro, kuriam negalėjau atsispirti. Jis mylėjo vaikus, gy- 
vūnus, augalus ir žvelgė į juos naujojo romantiko akimis. 

— Štai pasižiūrėk į šitą augalėlį, — pavyzdžiui, sakydavo 
jis, rodydamas dailią saulutę, pasirinkusią mūsų kroketo pie- 
velės kraštą tėviške, — pasižiūrek, kaip ji stovi. Kokia jos lai- 
kysena! Va čia tai bent pasitikėjimas savimi! Lažinamės, kad 
šitoji saulutė laiko save pačiu gražiausiu augalu pasaulyje? 

Apie retą margaplunksnį paukšų giesmininką, kuris atsi- 
tūpė ant valčių pašiūrės ir atkreipė mano dėmesį, nes buvo 
su šauniai lyg koks šepetys styrinčiu kuodu, jis taip išsitarė: 

— Tačiau šitas vyrutis /zb6a: elegantiškas! Na, o jo šukuo- 
senos puikumėlis! Jeigu aš būčiau paukštis, sprogčiau iš pa- 
vydo. 

Jo apibūdinimai buvo tokie originalūs, kad nedaug trū- 
ko, jog būčiau puolusi jam ant kaklo. Tačiau Kanadoje ne- 
dera kitiems demonstruoti savo meilę. Viešai bučiuotis ar 
stvarstytis už rankučių laikoma vulgaru ir prasta. 

Kaip jau minėjau, mes, kanadiečiai, mandagi tauta. At- 
viras džiaugsmas savo laime trikdo visus, kurie kaip tik nie- 
ko neturi ir priversti žiūrėti. Atvirkščiai negu prancūzai, ku- 
rie savo geismus sąmoningai rodo gatvėje, kurie Paryžiuje 
nesivaržydami skuba poruotis ant parkų suolų, mes savo 
jausmus tremiame į miegamuosius — paisydami visuomenės. 
Taigi susivaldžiau, nors ir padėjusi daug pastangų. 

Užtat kai būdavome vieni, nebelikdavo jokių ribų. Mū- 
sų meilės žaizdos užgijo stebėtinai greitai, ir paskutinėmis 
dienomis iki Tristremo išvažiavimo mes mylėjomės rytais, 
vakarais ir netgi popietėmis, kai didžiulė balta vila nutilda- 

vo, pasklisdavo rožių aromatas, o kiti išsivaikščiodavo po 
kambarius pogulio. 

Žinau žinau! Trys kartai per dieną nenormalu. Tačiau 
mudu buvome kaip bepročiai. Mus kankino pernelyg dide- 
lis potraukis. Vos likę vieni, mudu puldavome vienas kitam 
į glėbį. 

Trisas niekuomet manęs neprimygdavo. Niekuomet ne- 
versdavo eksperimentuoti, myluodavo ten, kur reikia, mylė- 
davo iš visų pusių (tiktai ne iš priekio), ir kad ir kaip stebė- 
damasi, patirdavau vieną orgazmą po kito. 

Pirmąkart savo gyvenime galėjau atsiduoti nieko negalvo- 
dama. Tristremas taip judėdavo manyje, jog suprasdavau, kad 
tai truks ištisas valandas. Ir vos tik pratardavau sau: „Tai tęsis 
amžinai, niekuomet nesibaigs. Tęsis tiek, kiek tiktai aš pano- 
rėsiu“, palaimingai atsipalaiduodavau ir be jokio vargo panir- 
davau į orgazmą, tarytum pašėliškai pakildavau į dausas. 

Niekuomet anksčiau man nebuvo pavykę mėgautis aist- 
ra, išlaikyti ją kuo ilgiau ir paskui tarytum pakilti į dangų. 
Aš visuomet su baime stebėdavau savo partnerį. Vos tiktai 
pasidarydavo gera, imdavau virpėti. Netrukus viskas baigsis. 
Ar jis jau pasitenkino? Na, štai ir dejuoja! Jo judesiai vis 
greitėja. Jis jau nebeglamonėja manęs! Ir vėl pernelyg anks- 
ti, kaip gaila! 

Ar yra moteris, kuri to nepatyrusi? Po velnių! Vos tik pa- 
laima padidėja, galas suglemba. Ir jeigu tai ima nutikti daž- 
niau, esi visam gyvenimui suluošinama. Prisiverti nieko ne- 
bejausti, kad paskui nebekentėtum. Žinau viską, pati buvau 
bepatenkanti į tokią būklę. Tačiau Tristremas ištarė magiš- 
kus žodžius: „Aš nesiliausiu, kol tu būsi pasiruošusi, atsipa- 
laiduok ir pasitikėk manimi“. Ir viskas išplaukė kaip iš pie- 
no, nes orgazmas (ir to išmokau per savo trisdešimtąjį gim- 
tadienį) irgi yra tiktai pasitikėjimo išdava! 

Taigi! Aš pasitikėjau juo. Jo rankomis, pirštais, lūpomis, 
širdimi ir, žinoma, geriausiu jo organu, kuris man teikė tiek 
džiaugsmo. Jis buvo be galo gražus: gana ilgas, suapvalėjęs, 
rožinis, neapipjaustytas ir sveikas. Prie jo nebuvo prikišęs 
pirštų nė vienas gydytojas. Atmovus odelę, viskas apačioje 
būdavo lygu, standu ir taip žadino apetitą, kad nors kąsk. 

Nors dar ir buvau neįgudusi (šito meno išmokau Pary- 
žiuje, kurgi daugiau!), bučiuodavau jį apačioje ištisas valan- 
das, norėdama sukelti orgazmą. Tačiau Anglijoje viešpatau- 
ja kitoniški papročiai! 

— Tu varai mane iš proto, — dejuodavo Trisas ir prisi- 
traukdavo mane aukštyn, — gana, Ofelija! Aš nenoriu! 

— Kodel nenori? 

— Tu pati nejauti malonumo. 

— Jaučiu! Jaučiu! Jaučiu! Leisk man, maldauju! 

Tačiau Trisas tvirtai mane suimdavo, ir aš jo neperkalbė- 
davau. Apskritai jis tapo vis labiau susimąstęs. 

— Ofelija, — ištarė jis po paskutinės mūsų kartu praleis- 
tos popietės, — aš nežinau, kaip čia viskas bus toliau. Dar nė 
su viena nesu tiek ilgai ir tiek dažnai mylėjęsis. Aš net ne- 
nutuokiau, kad tiek ilgai galima likti vienoje moteryje. Dvi 
ištisas valandas! Beprotybe! — Jis paėmė mane už rankos, pa- 
bučiavo. — Aš tave myliu! Tikrai! Tačiau tu turi savyje to- 
kio spindulingumo, kuris išsunkia iš manęs paskutinius sy- 
vus. Žinai, ką tau pasakysiu? Man baisu! Galiu čia tysoti vi- 
siškai išsekęs, nusitrynęs iki žaizdų, skaudama nugara — vos 
tik tu įeini pro duris, aš ir vėl pasiruošęs mylėtis! Aš jau ir 
vėl galiu — net ir prieš savo valią! 

Jis paleido man ranką, įsistebeilijo į mane. 

— Tai mane trikdo! Aš nesu labai pajėgus. Man gana ir 
dviejų kartų per savaitę. Tačiau trissyk per dieną? Tai nenor- 
malu! Gąsdina. Ir kartu nieko puikesnio nesu išgyvenęs! 

— Tai kodėl tu bijai? Aš nesuprantu. 

— Tu gali mane valdyti. 

— Ir tu mane. Man juk irgi visiškai tas pars. 

— Tik dabar. Tu pirmąkart įsimylėjusi. Viskas nauja. Aš 
labiau patyręs nei tu. Aš esu paprastas. Žinau. O žx išimtis, 
brangioji. Geresnės moters kaip tu vyras negali trokšti. 

— Ar tu rimtai kalbi? 

— Siaubingai rimtai. — Tristremas linktelėjo galva, susi- 
mąstęs patylėjo. Staiga pabučiavo mane. — Šiaip ar taip, tu 
geriausi vaistai nuo impotencijos. Aš toks laimingas, kad su- 
tikau tave. 

— Kiek moterų tu turėjai? Dešimt? Dvidešimt? Daugiau? 

(Trisas man buvo septintasis, aš jam tai pasakiau!) 

Tačiau tikras britas net ir lovoje labai santūrus. Trisas 
nusižiovavo. 

— Visai nedaug, — tarė, — nieko įsidėmėtina. Kas papuo- 
la gyvenant Londone. 

Tada jis apkabino mane ir užsimerkė. 

Tačiau aš atsisėdau. 

Paklausiu jį kito dalyko, kuris jau seniai gulėjo man ant 
širdies. 

— Tristremai, tu juk girdėjęs tą seną posakį: naktį visos 
katės pilkos. Ar tai iš tikrųjų tiesa? Ar vyrui su kiekviena 
moterimi vienodai? 

— Ak tu kvailele! — prajuko jis. — Žinoma, ne! Pamiršk. 
Absoliuti nesąmonė. Atvirkščiai. Su kiekviena moterimi vis 
kitaip. Yra didžiulių skirtumų. Vyras toli gražu gali ne su 
kiekviena moterimi. Be to, yra moterų, kurios viduje, na, 
kaip čia pasakyti, nelabai jaudina. Ir jas nemalonu justi. 


Nuo ko tai priklauso, nežinau. Bet tai tiesa. 
— O aš? 

— Nuo tavęs beveik neįmanoma atitraukti rankų! Prašy- 
čiau nevaidinti, jog dar nė vienas šito tau nėra sakęs! 

— Taip, man sakė. Bet nepatikėjau, nes aš pati niekuo- 
met nieko nejausdavau. Su kitais vyrais man tai visuomet 
įkyrėdavo. 

— Taigi šitą stadiją tu jau išgyvenai. Nuo dabar tau tikrai 
patiks. 

— Bet ne su kiekvienu. Tiktai su tavim. Tiktai su tavim, 
Trisai, prisiekiu! 

— Aišku, ne su kiekvienu. Tačiau man verčiau nepaleisti 
tavęs ilgam iš akių. Aš to ir nepadarysiu, antraip būčiau di- 
džiausias kvailys Dievulio žemėje. Ofelija, dar/ing, apie ką tu 
galvoji? Tu visiškai manęs nesiklausai. 

— Rytoj tu išvažiuoji. Rytą, aštuntą valandą. — Mano 
akys pasruvo ašaromis. — Aš to neištversiu. 

Jis nusijuokė, apkabino mane, pabučiavo į šlapią nosį. 

— Aišku, ištversi. Nėra jokios priežasties ašaroms. Turiu 
tau staigmeną. Mudu greitai pasimatysim. Anksčiau, nei 
manai. Prisiekiu! 

Tristremas Harisonas Trevoras išlaikė priesaiką. 

Iš meilės man jis perkėlė savo verslą iš Londono į Toron- 
tą. Vienerius metus mudu gyvenome kartu, ir pradžia buvo 
gryniausia laimė. Aš užsiauginau plaukus, išmečiau akinius 
nikelio remeliais ir ėmiau dėvėti žavingus naujus drabužius 
su plačiais diržais, kad pabrežčiau savo figūrą. Iš visų pusių 
staiga man pasipylė komplimentai, mano kūno formos iš 
karto tapo „nuostabiomis“, taip, netrukus apie mane buvo 
imta kalbėti visame mieste. 

— Aš nė nenutuokiau, kad tu tokia gražuolė, — sakė 
draugai, pažinoję mane daugybę metų, — nuo kada tavo to- 
kios didžiulės akys? Ir tokia nepaprasta figūra. Ar tu sulie- 
sėjai? O gal sportuoji? 


Žinoma, tai mane džiugino, juo labiau kad apskritai nie- 
ko nedariau, nekalbant apie tai, kad visuomet tokia buvau, 
tik neparodydavau. 

Nedaug trūko, kad Trisas būtų tapęs mano vyru. Jis no- 
rėjo mane vesti, turėti vaikų, jis reikalavo, maldavo ir pasi- 
telkė mano motiną. Jai būtų labai patikęs toks žentas, tačiau 
aš niekaip negalėjau pasiryžti ir ištekėti. Ištisus metus aš nie- 
ko daugiau neveikiau, tiktai viriau, skalbiau, lyginau, pirkau 
ir šveičiausi. Darbo neieškojau, nes Trisas norėjo, kad visą 
save atiduočiau tiktai jam. Jis uždirbo pakankamai daug, 
mes puikiai vertėmės. 

Tačiau po pusmečio su liūdesiu nustačiau, kad kasdieny- 
be, kurios taip neapkenčiau, nepagailėjo ir didžiosios mano 
meilės. Aš klaikiai nuobodžiavau šeimininkaudama namuo- 
se, vaikų nenorėjau, Trisas dirbo kaip pašėlęs, o kai vakarais 
pareidavo namo išsekęs, trokšdavo tiktai ramybės. Jau kadų 
kadai mudu nebesimylėjome triskart per dieną. Daugių dau- 
giausia — dukart per savaitę. Tačiau kai jis sykį nepalietė 
manęs keturiolika dienų, nusprendžiau pakeisti padėtį. Tu- 
rėjau! 

Nieko nesakiusi pradėjau ieškotis darbo. O vos tik iški- 
šau nosį į pasaulį, dar nepatraukliau pasirodė užsidaryti na- 
muose ištekėjusiai. Per patį trumpiausią laiką išsikovojau 
darbą — Kanados radijo spektaklių skyriaus vedėjos. 

Tyčia sakau išsikovojau, ges anuomet apskritai nebuvo 
tokio radijo spektaklių skyriaus. Aš įtikinau direktorius, kad 
toks skyrius būtinai reikalingas ir kad jie negaus tinkames- 
nio žmogaus jam sukurti ir vadovauti kaip aš. Kuriam galui 
aš studijavau? Kam mokėjau šitiek kalbų? Kam perskaičiau 
visą anglų ir prancūzų literatūrą nuo A iki Ž? 

Mano iškalba nugalėjo. Po trumpo apmąstymų laiko ir 
trisavaitinių derybų dėl darbo sutarties ir atlyginimo tapau 

brangiai apmokama Kanados garbingos radijo korporacijos 
nare, su savo sekretore, dailiu kabinetu aristokratiškiausiame 
Toronto dangoraižyje ir darbu, kuris man nepaprastai pa- 
tiko. 

Aš parinkau pjeses (be lavonų, žudynių, šaudymųsi ir 
žiaurybių — pjeses, skatinančias žmonių tarpusavio >2e1/g). 
Kreipiausi į teatrą ir parinkau artistus transliuojamų pjesių 
vaidmenims. Stebėjau, kaip buvo įrašinėjama, kaip liūtė grū- 
miausi del geriausio laiko „mano“ pjesėms transliuoti, ir per 
apklausas šios laidos visuomet buvo aukščiausiai vertinamos, 
nes aš nevariau žmonėms nevilties, o įkvėpiau jiems drąsos, 
linksminau ir lavinau. Ak, nuostabus metas! 

Netrukus vadovavau jau ketvertui žmonių, vienintelė 
problema buvo tik tokia, kad pritrūko pjesių be lavonų. Tai- 
gi užsakiau jas rašyti, paskelbiau konkursą, iškovojau pinigų 
literatūrinėms premijoms ir įtikinau pačią turtingiausią To- 
ronto moterį, multimilijonieriaus našlę, skirti paramą talen- 
tingiems Kanados rašytojams. 

Man nepaprastai sekėsi, tačiau dirbti nebuvo lengva. Ne- 
trukus įsikinkiau taip pat, kaip ir Tristremas, namų ruoša 
apskritai ėmė manęs nebedominti. Jau buvo galima numa- 
tyti, kad išsikraustysiu iš mūsų bendro buto. Ir kai atėjo tas 
metas, jokių scenų nebuvo. Tristremas į viską pasižiūrėjo 
santūriai kaip tikras anglas, padėjo man persikraustyti ir daž- 
nai aplankydavo mane saulėtoje ateljė netoli nuo radijo sto- 
ties. Taip tęsėsi daugelį metų. Mudu niekuomet formaliai 
neišsiskyrėme, net ir šiandien palaikome ryšius, pasimatome 
vieną ar du sykius per metus, o jeigu nė vienas neturime po- 
ros, kartu praleidžiame netgi atostogas. 

Beje, Trisas padarė didžiulę karjerą. Jis turi geriausią ne- 
kilnojamojo turto firmą Kanadoje ir labai vertinamas šio 
verslo atstovų. Jis nepaprastai turtingas, niekuomet nevedė 

ir vis dar tebelaukia manęs. Tristremas Harisonas Trevoras! 
Tai buvo meilė. Ar dar kada nors tokią patirsiu? Gal vasa- 
rą? Čia, Paryžiuje? Nujaučiu, kad tas laikas atėjo. Ber su 
kuo? Tai turi būti įžymybė. Man jau iki kaklo konditerių, 
studentų, valdininkų, emigrantų ir mokytojų. Galų gale no- 
riu vyriškio iš pačių aukštumų. Tačiau tokių vyrų reta, o di- 
džiausia problema: kaip su jais susipažinti? 

Tikri didieji ir galingieji nevaikšto į kavines už kampo. 
Juo labiau į diskotekas, nesėdi bibliotekų skaityklose, vieni 
neina į restoraną, daugiausia juos saugo sargybiniai, ir dar jie 
beveik visuomet vedę. Kaip prie jų prisigretinti? Va čia rim- 
čiausias klausimas. Tačiau nuo tada, kai man sukako trisde- 
šimt, aš žinau, kad jeigu tiktai panorėsiu, gausiu bet kokį vy- 
rą. O aš noriu! Visa kita šlamštas! Išmesk jį per bortą! 

Plačiai nusižiovauju ir palaimingai išsitiesiu. Jau seniai 
lioviausi pati save glostyti, nieko gera neišeina, aš esu perne- 
lyg pavargusi, kad pasinerčiau į geidulingas vizijas. 

Tada suskamba telefonas. 

Krūpteliu ir iškart pažvalėju. Dėl Dievo, kas čia? Nuris? 
Dieve gink! Kaip jis sužinojo mano numerį? Aš net nepasa- 
kiau jam tikslaus savo adreso. 

Nedrąsiai pakeliu ragelį. Tai Neli! 

— Alio! Alio! Galų gale tave pagavau. Tu apskritai nebe- 
grįžti namo. O gal tave pažadinau? 

— Ne, ne. Dar nemiegojau. Kelinta ten pas jus, Kalifor- 
nijoje, valanda? 

— Aštunta vakaro. O Paryžiuje? 

— Šešta ryto. Paukščiai jau čiulba. 

— Kaip vakarėlis? 

— Vidutiniškas. Aš ten pernelyg ilgai užsibuvau. Kodėl, 
nė pati nežinau. 


Neli juokiasi. 

— Ar jis bent buvo dailus? 

— Tas tai taip. Tačiau visa kita gana beviltiška. 

— Keturi kartai per dešimt minučių? Ar aš teisi? Ir jis dar 
tuo didžiavosi! 

Dabar turiu nusijuokti aš. 

— Iš kur tu žinai? 

— Vaikuti, aš ilgai gyvenau Paryžiuje, o arabų niekaip ne- 
aplenksi. Tačiau nusiramink, jie ne visi tokie. Tau papuolė 
pirmykštis. Yra ir geresnių. Sykį turėjau labai mielą tunisietį, 
puikų meilužį. Tačiau jis buvo ne konditeris, o mokytojas. 

— Kodėl judu išsiskyrėt? 

— Jis buvo pernelyg pavydus. Bet aš tau skambinu ne to- 
dėl. Paklausyk, Ofelija, tu turi patirties su informacijos prie- 
monėmis. Ar jau esi kalbėjusi per televizorių? Na, ar esi fž/ 
Mavusis. 

— Žinoma. Aš juk turėjau savo laidą. Argi tau tada ne- 
pasakojau? 

— Nepasakojai. Arba aš pamiršau. Šiaip ar taip, tai pui- 
ku kaip meilužis lovoje. Pasakyk, ar tu jaudiniesi? 

— Nė trupučio. Tuo momentu, kai į mane plieskia pro- 
žektoriai, man kyla geriausių minčių. 

— Gerai, vaikuti! Ar nori liepos mėnesį skristi į Londo- 
ną? Pokalbiui apie dietos kursą? Vietoj manęs? Aš pati mie- 
lai skrisčiau, bet tuo momentu niekaip negalėsiu ištrūkti. 

— Žinoma! Su džiaugsmu! Jeigu nori, net ir rytoj. Arba 
tuoj pat. 

Neli nusijuokė. 

— Dabar tu dar nesi pakankamai liekna. Liepos mėnesį, 
vaikuti! Iki to laiko viskas bus gerai. Tačiau tavęs man iš tik- 
rųjų reikia laibos kaip nendrelė, kad žmonėms akivaizdžiai 
pademonstruotum mano dietos poveikį. A propos, dieta. Ar 
tu šiandien jau svėreisi? 

Ak tu Dievulėliau! Susijaudinusi visiškai tai pamiršau. 

— Dar ne, — atsakiau sumišusi, — bet palauk akimirką, 
aš tuoj pasisversiu. 

— Ne, pernelyg ilgai užgaiši. Pasakysi man po savaitės ar- 
ba parašysi. Juk ir šiaip man skolinga laišką. O kaip sekasi 
dirbti su rankraščiu? 

— Be jokių problemų. Ryt vakare išsiųsiu tau du gatavus 
skyrius. Jie dabar /abai geri. 

— Darbšti mergaitė. Tačiau ir aš nesėdėjau dyka. Tau iš- 
siunčiau penkiasdešimt naujų puslapių. O dabar metas baig- 
ti pokalbį, aš kviesta vakarienės ir dar turiu persirengti. Tad 
sudie, mažyle! Kitą savaitę vėl paskambinsiu. Ir neliūdėk dėl 
šios nakties, neabejoju, susirasi ką nors geriau! 

Neli padeda ragelį, o aš smagi einu į vonią. Būsimas te- 
levizijos šou, ir dar Londone, nuslopina baimę viršsvorio, 
kurį šiandien man parodys svarstyklės. Duona, vynas, deg- 
tinė, datulės, figos, marcipanai, pusantros lėkštės riebaus 
kuskuso — aš tikrai priaugau du kilogramus. 

Tačiau kas čia dabar? 

Ar gali taip būti? Spoksau į rodyklę nieko nesuvokdama. 
Vakar rytą svėriau šešiasdešimt keturis kilogramus, o dabar 
sveriu ne šešiasdešimt šešis ar šešiasdešimt septynis, ne, aš 
sveriu tiktai šešiasdešimt tris. Matyt, tai klaida! 

Nulipu nuo svarstyklių, trupučiuką jas pakratau, vėl at- 
sargiai užlipu — tikrai! Lygiai šešiasdešimt trys kilogramai! 
Valiooo!!! Aš sveriu šešiasdešimt tris kilogramus! Visu kilog- 
ramu mažiau nei vakar rytą! Ir kas būtų pamanęs? 

Vis delto Neli nėra visažinė! Arabai nekenkia figūrai, kaip 
ji sako, ne, jie pataiso tigūrą, nes įvaro į tokią neviltį, kad ga- 
lop iš įniršio pėsčia perleki per pusę Paryžiaus. Ir lėkdama 
sublogsti! 

Išdidžiai nupiešiu lentelėje didžiulius 63, tada galop einu 
gulti, palengvėjusia širdžia, laiminga! Aš nesusigadinau die- 
tos, aš skrisiu į Londoną, pasirodysiu per televiziją — tikrai 
gyvensiu prabangiame viešbutyje. O kitą dieną iškart grįšiu 
į Paryžių. Ne. Nueisiu į Teito galeriją pasižiūrėti mėgsta- 
miausių savo paveikslų. O paskui — į Britų muziejų. O dar 
vėliau — į „Diloną“, mėgstamiausią savo knygyną. O gal net 
gausiu bilietą į „Kovent Gardeną“ ar į kokią nors Šekspyro 
pjesę „Oldvičo“ teatre. Tai bent bus šventė! 

Pusiaumigom dar nusprendžiu nuvažiuoti į „Libertys“ — 
elegantiškiausią Londono parduotuvę, ir, žinoma, — į „Har- 
rod's“. Ak, aš džiaugiuosi kaip vaikas! 

Ir nė trupučiuko nenujausdama, kokios bus su Nuriu 
praleistos nakties pasekmės, apsiverčiu ant šono ir laiminga 
užmingu. 

Rytdiena prasideda puikiai, užtat baigiasi katastrofa. At- 
sitinka baisus dalykas, be jokio išankstinio perspėjimo ir be 
jokios mano kaltės. 

Tai lyg perkūnas iš giedro dangaus. Nedaug trūko, kad 
būčiau pabėgusi, viską pametusi, palikusi Paryžių, pamiršu- 
si karjerą, pastačiusi ant kortos savo ateitį. Ačiū Dievui, lie- 
ku stipri ir į kraštutinumus nepuolu. Tačiau nė kiek neper- 
dėdama galiu tvirtinti, kad šitą gegužės sekmadienį mano 
gyvenimas pasuka į kitas vėžes. 

Pabundu jau per pietus, sklidina savotiško nerimo, ir 
nors šešių valandų miego man gerokai per maža, nuspren- 
džiu iškart keltis ir eiti į parduotuves. Paryžiuje ir sekmadie- 
nį parduotuvės atdaros, o už kampo, Monžo aikštėje, prieš 

pietus net būna valstiečių turgus. Jeigu paskubėsiu, tai dar 
spėsiu laiku. 

Po ketvirčio valandos aš pasiruošusi, susikėlusi ilgus plau- 
kus, apsiavusi patogiais batais, o rankoje — krepšys pirki- 
niams. Žengiu į šiltą pavasario saulę be palto, šaliko ar pirš- 
tinių. Gatvės pilnos žmonių, visi lengvai apsirengę, o kai pa- 
galvoju, kad pas mus, namie, dar tikrai sninga, imu linksmai 
niūniuoti panosėje ir pasijuntu kaip Rivjeroje. Iš tikrųjų! Vi- 
liojanti dienos pradžia! 

Paryžiuje tiesiog neįmanoma būti liūdnai. Juo labiau kai 
eini pirktis. Mat jau perkant prasideda toji išgarsintoji pran- 
cūziška valgio kultūra. Maisto produktai, kuriuos Naujajame 
pasaulyje perki kartą per mėnesį aptirpusius plastmasiniuose 
maišuose, sugedusius skardinėse, išdžiovintus arba užšaldytus 
didžiuliuose pakuose iš supermarketų, abejingai nusviedi į au- 
tomobilio bagažinę, abejingai išverdi ir lygiai taip pat abejin- 
gai sukemši, čia perkami švieži ir sultingi, supakuoti tik to- 
kiais kiekiais, kuriuos gali suvalgyti per dvi dienas. 

Pas mus, namie, pirkti parduotuvėse yra darbas. O čia, 
Paryžiuje, tikras malonumas. Be to, čia dar flirtuojama su 
pardavėjais, jų tokia pareiga. Prancūzai man patinka. Jie ju- 
kūs, žavingi, neieško žodžio kišenėje, pagarsėję pokštininkai. 
Jų komplimentai vaikiški (ir lengvabūdiški!). Niekuomet nesi 
prašoma pasimatymo ar kitąkart tau neprimenama, jog esi 
jau flirtavusi. Ne, čia tiktai žaidžiama. Abi pusės tą žino. 
Gana vien to, kad linksminamasi. 

— Bonjour, monsieur, — sveikinu laikraščių pardavėją, ku- 
rio esu geriausia klientė, nes užsienio laikraščiai brangūs, — 
šiandien jau tikra pavasario diena. Ar pastebėjot? 

Jis aukštaūgis, liesas, nuo jo šypsenos svaigsta galva. 

— Žinoma! Bonjour, madame. Šiandien atrodot labai 
smagi. 


132 


Žavėdamasis jis žvelgia į mane iš aukštai. 

— Merci, monsieur! Jūs irgi! 

— Aš? Bet man 6/ogai! O lia lia! Rodos, pasikarsiu! 

Jis užsimerkia ir graudžiai dūsauja. 

— Del Dievo! Kas atsitiko? 

— Viskas, madam! Viskas! Kitaip negaliu. Aš pasikarsiu, 
tuoj pat! 

— Ber kur? Kur jūs ketinant pasikarti! 

— Jums ant kaklo, aišku! Ak jūs meili mažyle! 

Abu prapliumpame juokais, ir tik tada aš nusiperku šeš- 
tadieninį „Times“ su literatūriniu priedu, „Le Monde“ ir 
„Wall Street Journal“. Taip, čia Paryžius. Kodėl ir pas mus, 
namuose, negali šitaip būti? Juk koketavimas nieko nekai- 
nuoja, tiktai smagina gyvenimą. Be to, juoktis sveika! 

Taigi: ką gero šiandien leisiu sau valgyti? Man sunku iš- 
sirinkti. Vargiai braunuosi per minią, pro tuos daugybę 
žmonių, kurie stovi eilėse prie turgaus prekystalių, pro kvap- 
nius žemuogių, vyšnių, persikų, papajų, mango vaisių kalnus 
iki daržovių. Štai jos. Stori balti šparagai dailiose medinėse 
dėžėse. Kaip tik šitų man ir reikia. Jie sveiki, mažina skys- 
čius, beveik be kalorijų. Dar trupučiukas salotų. Ir septyne- 
tas čia priklausančių žalumynų: petražolių, krapų, svogūnų 
laiškų, builių, citrininių melisų, bazilikų, pelynų. Paryžiuje 
tai ne problema, prieskoninių daržovių čia gauni šviežių, ne- 
dideliais ryšeliais. Jos čia nepigios! Bet jei pamerki į vande- 
nį ir įdedi į šaldytuvą, išsilaiko daugiau kaip savaitę. Gal dar 
kelios bulvės? Nuostabu! 

Rūpestingai susikraunu viską į krepšį. Paskui kuo grei- 
čiau nusigręžusi einu pro prekystalius su žuvimis. Man gai- 
la jų, štai šitaip tysančių ant ledo, prasižiojusių, atviromis 
akimis. Nevilioja manęs ir mėsa, dažnai kruvinos nukirstos 
galvos guli šalia pjausnių. Triušių, ožkų, kiaulių. Ne, tai 

man nepatinka. Tačiau šiandien nusiperku didžiulį brangų 
bifšreksą, o paskui leidžiuosi žemyn į Muftaro gatvę, pro 
sviesto kalvas, sūrių pilis, kiaušinių piramides, paštetų inde- 
lius ir meniškai supintas česnakų kasas. 

Ir Muftaro gatvėje turgus. Noriu pasilepinti minios mar- 
gumynu ir išgerti kavos. Stop! Vos nepamiršau: man reikia 
šviežių geltonų tulpių rojaliui ir keleto kvapnių frezijų — 
baltų, violetinių ir rožinių — rašomajam stalui. Taip! Pakaks! 

Tačiau staiga, nežinau kodel, kaip ir kam, klaikiai užsi- 
manau saldumynų. Šalia gėlių parduotuvės viliojamai kvepia 
cukrainė. Kaipmat įsmunku vidun, paprašau dviejų bande- 
lių su razinomis ir riešutinio žiedo ir viską sušlemščiu, dar 
net negavusi grąžos. Tačiau to man negana. Ne! Noriu dau- 
giau! Daugiau! Daugiau! Įdarytas pyragaitis su šokoladiniu 
glajum! Kitas su kavos kremu! Primirkusi alkoholio Romo 
boba, vien pastaroji toks malonus mažmožis kaip septyni 
šimtai kalorijų. 

O pabaigai dar nusiperku dvi plytas šokolado su riešutais 
ir vos atsiduriu gatvėje tarp turistų ir turgaus rėksnių, pir- 
kiniais apsikrovusių namų šeimininkių, tėvų su mažais vai- 
kais, nuplėšiu sidabrinę foliją ir grūdu į burną vieną šokola- 
do gabalėlį po kito, lyg nuo to priklausytų mano gyvybė. 

Namie įvyksta antrasis tragedijos veiksmas. Žvėriškai už- 
simanau skrebučių su sūriu, omleto su kumpiu ir sumušti- 
niais. Įgriūvu į virtuvę gamintis valgio. Išsikepu bifšteksą, 
tačiau tesuvalgau tiktai pusę, likusią dalį įdedu į šaldytuvą. 

O ten pastebiu kilograminę skardinę su kaštonų piurė 
(puikių, aukščiausios kokybės, cukruotų kaštonų), išsiimu, 
atsisėdu ant kėdutės čia pat, virtuvėje, ir visą ją iškabliuoju 
negaišdama nė akimirkos. Tada pajuntu siaubingą troškulį ir 
išgeriu pusantro litro mineralinio vandens. O tada man pa- 
sidaro neapsakomai bloga! 

Kad nubausčiau save, iškart atsistoju ant svarstyklių. Die- 
ve saugok! Ar tai tiesa? Aš sveriu šešiasdešimt šešis kilogra- 
mus!!! ŠEŠIASDEŠIMT ŠEŠIS KILOGRAMUS! Trimis ki- 
logramais daugiau nei šįryt. Jau daug metų manęs nebuvo iš- 
tikęs toks rijimo priepuolis. 

Greičiausiai tai pavėlavęs praėjusios nakties poveikis. Neli 
neklydo. 

Na, gerai! Jeigu man būtų buvę dvidešimt metų, būčiau 
nugrimzdusi neviltin ir paguodai išsikepusi kalną blynų su 
klevų sirupu. O dabar, kai man keturiasdešimt vieneri, ga- 
liu labiau tvardytis, taigi šiandien nebeįsidėsiu į burną nė 
kąsnio, ne, nė trupinėlio. Iškart sėdu prie rašomojo stalo, 
dirbu iki vakaro aštuonių! O kad išsiblaškyčiau, paskui einu 
į kiną. Paprastai, atvirai prisipažinsiu, sekmadienio vakarais 
leidžiu sau pavakarieniauti kinų restorane. Taigi. Nuodė- 
mingas malonumas, kurį nutyliu Neli ir net nemėgstu pri- 
sipažinti pati sau (todėl iš pradžių nieko apie jį ir neužsimi- 
niau). Tačiau juk žmogus yra įpročių vergas. Vieną kartą per 
savaitę aš pavalgau kaip visi. Juk visiškai be mėsos išsiversti 
neįmanoma! 

Tačiau šiandien pakankamai nusidėjau. Restoraną pakei- 
siu kinu — tai jau nuspręsta, o nuo rytdienos vėl griežtai lai- 
kysiuos „Ryškiausių Holivudo žvaigždžių dietos“. Kiek save 
pažįstu, per tris dienas numesiu viršsvorį! 

Nepalaužiamai laikausi pasiryžimo. Visą dieną nė kojos 
nekeliu iš kabineto, nevalgau nė kąsnio, geriu tiktai arbatą 
ir mineralinį vandenį ir parašau vienuolika puslapių apie 
grožio puoselėjimą. Devintą valandą vakare nuvažiuoju į Lo- 
tynų kvartalą, į nediduką kino teatrą Galando gatvėje, ir pa- 
simėgauju filmu „Autobuso stotelė“ su Monro. Nuostabus 
filmas, nors mačiau jį jau penkis kartus, jis vienintelis visa- 
me kvartale, kur nežudoma, nešaudoma, neprievartaujama ir 

nekankinama, o juk šiame miesto kvartale yra septyniolika 
kino teatrų! 

Kol žaviuosi Merilinos talentu, man virš galvos jau kau- 
piasi negandos debesys (tiktai aš nieko nepastebiu). Links- 
mai seku veiksmą ir ketvirtis po vienuolikos stoviu gatvėje 
tokia įsiaudrinusi, kad nusprendžiu eiti namo pėsčia. 

Nors kojos dar skauda po vakarykščio maratoninio bėgi- 
mo ir jau vėlu, aš nebijau. Čia Paryžius, o ne Niujorkas. Čia 
moterys gali vaikščioti vienos ir naktį, čia galima nieko ne- 
sivaržyti, Čia aš jaučiuosi saugi. 

Niekieno nesukliudyta iš siauros, duobėtu grindiniu Ga- 
lando gatvelės užkopiu aukštyn į Sen Žermeno bulvarą. Ta- 
čiau ką gi ten pamatau, po dideliu laikrodžiu, kur praside- 
da Monžo garvė? Be jokios abejonės? Tai Nuris, o šalia jo 
stovi Jusufas, tas nesimpatingasis pusbrolis. Ar juodu ieško- 
jo manęs Kontreskarpo aikštėje? 

Mane perima baimė. Nieku gyvu neketinu su jais ma- 
tytis, tačiau man reikia eiti aukštyn Monžo garve, kito ke- 
lio nėra. Ką daryt? Akimirką lyg paralyžiuota sustingstu 
gatvėje, žaibiškai permesdama mintyse visas galimybes. 
Metro! Tai išsigelbėjimas. Važiuosiu metro ir taip pra- 
smegsiu skradžiai žemę. Čia pat ir stotelė, koks jos pava- 
dinimas? Mober Miutiualitė. Nuostabu. Nieko daugiau, 
tiktai pasprukti! 

Nubegu laiptais į apačią. O gal jie mane pažino? Uždu- 
susi paprašau bilieto ir dar keliskart atsisuku. Ne! Be reika- 
lo nerimauju! Niekas manęs nesiveja. Man pavyko pabėgti. 
Nurimusi lipu į apačią. 

Stotelė tyli, negirdėti artėjančio traukinio. Ji tuščia lyg iš- 
šluota — tik pačiame gale, tolumoje, dūluoja keturios žmo- 
gystos, keturi jauni tamsiaodžiai vyrai, kurie iškart pasirodo 
man įtartini. 

Instinktas aiškiai ir nedviprasmiškai paliepia: apsisuk, už- 
bek laiptais ir dink! Kuo greičiau! Tačiau ten, viršuje, ma- 
nęs laukia Nuris, ir jeigu tiktai jis pamatys mane, niekaip 
neatsikratysiu. Ne, liksiu čia. Dar viena tokia naktis kaip va- 
kar, ir man bus metas stoti į vienuolyną. Be to, man dar nė- 
ra nutikę nieko bloga, nei Kanadoje, nei Amerikoje. Man 
dar niekuomet niekas negrasino, niekas neužpuolė nei api- 
plešė. Nevalia šitaip pernelyg baimintis. Reikia mąstyti, kad 
viskas bus gerai. Tada ir seksis. Numylėtajam savo Paryžiuj 
aš saugi. 

Atsisėdu ant ilgo suolo, nusitęsiančio per visą stotelę, spok- 
sau į savo batus apsimesdama, kad manęs čia apskritai nėra. 

Ir iškart paaiškėja, kad klystu, šitaip elgdamasi. 

Vos atsisėdu, tuoj pajuntu, kaip tas ketvertas artinasi. 
Negirdžiu, nes jie juda be garso, bet jaučiu, jog jie jau čia 
pat! Per akimirką esu apsupta. 

Man širdis ima plakti kaip pašėlusi, bet vis dar deduosi 
neišmanėle. Juk Paryžiuje man nieko nenutiks. 

— Mademoiselle! — pašaukia balsas prie pat dešinės mano 
ausies. Kilsteliu galvą. Jeigu prašys cigarečių, tai ne ant to- 
kios pataikė. Daugiau nieko nebepagalvoju, nes kažkas ašt- 
ru pliūpteli man į veidą, akis tarytum nudegina liepsna, 
plaučius tarytum perskrodžia durklas, nebegaliu alsuoti, 
švokščiu, kosčiu, gaudau kvapą. Klaiku! Siaubinga! Taip ne- 
gali būti! Aš viską tiktai įsivaizduoju! Paryžiuje man nieko... 
Čia pajuntu, kaip kažkas traukia rankinuką. 

Rankinuko jie negaus! Tai vienintelė blaivi mintis šią pa- 
sibaisėtiną akimirką. Pasilenkiu į priekį, kad jį apsaugočiau, 
tačiau pajuntu žiaurų smūgį į pakaušį ir parvirstu ant žemės. 
Ne! Ne! Ne! Ne! Aš jo neatiduosiu! Jie negaus jo! Niekuomet! 
Tačiau keturi vyrai stipresni už vieną moterį. Per trumpą va- 
landžiukę grobis atsiduria jų rankose ir jie nubėga. 

Nežinau, kiek laiko pratysau ant purvino perono. Regis, 
ištisą amžinybę. Kai galų gale atsistoju, jaučiuosi lyg šimta- 
metė senė. Viskas skauda. Galva, keliai, nugara. O labiausiai 
rankos. Kas čia? Jos raudonos, ryškiai raudonos, tokios rau- 
donos, kaip ir mano suknutė. Kraujas? Rūgštis? Padėkit! Aš 
sužalota! Aš dūstu! 

Švokšdama ir kosėdama nusvyruoju prie laiptų. Stotelės 
prižiūrėtojas puola prie manęs. 

— Del Dievo, madam, jūs sužeista? 

Kūkčiodama ištiesiu į jį raudonas savo rankas. 

— Tai tik dažai, — guodžia jis mane, — ašarinės dujos ir 
raudoni dažai. Tai nepavojinga, madam. Atsiremkit į mane. 
Voila! Padėsiu jums užlipti laiptais! 

Jis suima mane per pažastis, užvelka laiptais aukštyn, at- 
neša kėdę, jau pranešė ir policijai. Jie atskuba per dvi minu- 
tes, trys vyriškiai civiliais drabužiais, atrodantys kaip papras- 
čiausi šeimų tėvai. Tačiau jie nuovokiai nužvelgia mane, 
trumpai paklausia: „Kiek jų buvo? Kaip apsirengę? Kurlink 
nubėgo?“ Ir užlekia laiptais aukštyn, tiesiai į nakties tamsą. 

Sėdžiu ir kvapstausi. Dar niekuomet nesijaučiau tokia 
vargšė. Tarytum būčiau nuogut nuogutėlė. Tiktai varganas 
kūnas. Bet ne žmogus. Matyt, šitokia savijauta tempiamo į 
skerdyklą gyvulio. Dabar žinau, kaip būna, kai esi žiauriai 
galabijamas. 

Tą akimirką kaip tik pasigendu žiedo. Nuostabiojo savo 
žiedo su ugniniu opalu. Ir raktų. Jie turi mano raktus. Ir 
grynuosius pinigus. Ir kreditines korteles. Ir pasą. Jie žino 
mano pavardę, adresą, aš esu jų valioje. Gal jie jau mano bu- 
te ir lūkuriuoja grįžtančios. 

— Ar rašysit pareiškimą? Privalot parašyti! 

Prižiūrėtojas laiko rankoje popieriaus ir šratinuką..Nupa- 
sakoju viską, kas buvo rankinuke, iki pat smulkmenų apra- 
šau žiedą. 

— Kokia tikimybė, kad juos sugaus? — klausiu baigusi. 

Atsakoma gūžtelint pečiais. Suprantu. Tokie tipai apskri- 
tai nesugaunami! Tačiau kaip aš be pinigų parsirasiu namo? 
Šiandien nebegaliu žengti nė žingsnio. Ir kaip be raktų pa- 
teksiu į butą? Kaip atsiimsiu žiedą? Nors nusišauk! 

Vel pradedu kosėti, niekaip nebegaliu liautis. Gyvenimas 
beprasmiškas. Ar dabar jau viskam galas? Tačiau ne. Aš tu- 
riu angelą sargą. Didžiausios nevilties valandą nutinka ste- 
buklas, beveik negaliu patikėti. 

Staiga išgirstu balsus, žingsnius, riksmus, stumdynes. Grįž- 
ta policininkai, atbilda laiptais žemyn. Ir jie ne vieni. Iš tik- 
rųjų sučiupo tris iš to ketverto. Vaikiai su antrankiais mosta- 
guojasi lyg patrakę, rėkia, stumdosi, spjaudosi, labiausiai no- 
rėtų ištrėkšti mus visus, tai matyti vos metus į juos akį. 

— Ar čia jie? — klausia policininkas, nepaisydamas triukš- 
mo. 

Linkteliu. 

— Bet vieno trūksta! 

Tuomet pats aukščiausias atsisuka į mane, siaubingas ti- 
pas skvarbiomis, krauju pasruvusiomis akimis. 

— Meluojat! — aprėkia jis mane užsikertančiu balsu. — 
Jūs nesat manęs mačiusi! Niekuomet! Pasakykit policijai. Ne- 
sat niekuomet manęs mačiusi, visą vakarą aš apskritai nebu- 
vau čia! Jūs apsipažinot! Pasakykit policininkams! 

Iš pirmo žvilgsnio jį atpažįstu, tai jis man smogė. Nusi- 
gręžiu, tegu sau siautėja. 

— Šimtaprocentinė garantija, kad tai jie, — įsikiša prižiū- 
retojas, — aš labai aiškiai juos mačiau. Pasekiau gatve. Ten 
jie išmetė štai ką. Pasižiūrėkit! 

Jis atkiša policininkams balionėlį — ašarinės dujos, su- 
maišytos su raudonais dažais. Tokį galima nusipirkti bet ko- 
kioje vaistinėje. Jie skirti apsigynimui. Tačiau, kaip matyti, 
jie kuo puikiausiai tinka ir pulti. 

— Ar radot mano rankinuką? — klausiu virpėdama. — Ir 
žiedą? Jie ir žiedą man pavogė! 

Vietoj atsakymo, jie tik apgailestaudami papurto galvą. 

— Dar ne, madam. Juos sulaikėme tiktai Sen Žako gat- 
vėje, jūsų rankinukas jau buvo iškraustytas ir išmestas. Be 
to, mums paspruko vadeiva, pas jį visas grobis, prisiplėštas 
šįvakar. Jūsų pinigai ir papuošalai. Tačiau nebijokit, jį mes 
sugausim. Sakykit, ar tai jūsų? 

Jis išsiima iš kišenės suniurkytą šimto markių banknotą. 

— Štai pas tą radome. 

Policininkas parodo į patį jauniausiąjį iš trejeto, mažiau- 
siąjį, daugių daugiausia dvidešimties metų jaunuolį su bran- 
gia madinga astronautų striuke ir atstumiančiu veidu. Tan- 
kūs juodi antakiai, žema kakta, bukas žvilgsnis ir priplota 
boksininko nosis. Jis purškė man į akis ašarinių dujų. Ir štai 
stovi dabar čia, tarsi apskritai niekas jo neliestų. 

— Ne, tai ne mano. Aš turėjau tiktai prancūziškų pinigų. 
Ar jūs tikrai tikitės rasti mano žiedą? 

— Jis originalus? — klausia policininkas. 

— Žinoma. 

— Tuomet vilties maža. Ar žinot, tas tipas, kuris pabėgo, 
jau seniai Pigalio aikštėje ir viską pardavė. Jam būtina atsi- 
kratyti šitų daiktų, be to, reikia pinigų. Ten viskas vyksta 
žaibiškai. Paryžiuje pavogtos brangenybės dingsta pogrindy- 
je, ten lieka dvejus metus. Paskui pasirodo Marselyje, Lon- 
done ar Romoje. Na, jeigu tai originalios senovinės brange- 
nybės. Masinės gamybos papuošalai išlydomi. 

Man sugelia širdį. Mano žiedą parduos vogtų daiktų su- 
pirkinėtojui. Jis ištisus metus gulės seife. Tai kaip man jį ras- 
ti? Gerklę užgniaužia ašaros. Tačiau šių nusikaltėlių akyse 
neverksiu. 

— Taip, — pasakė policininkas, — dabar visi eisim į nuo- 
vadą ir pranešime apie įvykį. Tada galėsit nusiplauti raudo- 
nus dažus, madam. Paskui važiuosim į Ligoninės bulvarą, 
ten kriminalinės policijos vyriausiasis štabas. Bijau, šiąnakt 
nelabai turėsit kada išsimiegoti. 

Visi kartu iškeliaujame. Vyrukai liaujasi triukšmavę ir ty- 
lomis žingsniuoja drauge. Antrankiais jie prirakinti prie po- 
licininkų ir nė trupučio nebesipriešina. Stebiu juos kraipy- 
dama galvą. Dabar jie dreba iš baimės. Tipiški nusikaltėliai. 
Drąsūs tiktai tada, kai keturiese gali primušti moterį. Ketu- 
ri vyrai prieš vieną moterį! Tik tada jaučiasi stipruoliai. Mat 
kokie mūsų bejausmės epochos herojai! 

Gatvėje akimis ieškau Nurio ir Jusufo. Tačiau jų nebėra. 
Jeigu jie nebūtų ten stovėję, būčiau nepatyrusi šitokio koš- 
maro. 

Nuovadoje mane ištinka dar vienas smūgis. Daili gelton- 
plaukė policininkė, apsirengusi puikiai gulinčia mėlyna uni- 
forma, ima mane į globą, nuveda į prausyklą, atneša muilo 
ir popierinių rankšluosčių. 

Pasižiūriu į veidrodį — ir pasibaisėjusi atšoku atgal. Juk 
tai netiesa. Ar iš tikrųjų čia aš? Mano veidas raudonas kaip 
virtas vėžys, žvilga lyg lakuoras, akys beveik užtinusios, plau- 
kai sulipę, o geltona šilkinė suknelė išmarginta raudonomis 
dėmėmis. 

Nusiminusi imu šveistis — rankas, pečius, skruostus, no- 
sį. Pagaliau, po daugelio minučių, veidas vėl baltas. Užtat 
dabar atrodau lyg vaiduoklė. Išbalusi, išsigandusi, iškart imu 
drebėti visu kūnu. Toji ypata veidrodyje ne aš, žaibiškai su- 
prantu. Į mane žvelgia ne trykštanti gyvenimo džiaugsmu 
Ofelija, o dar viena bevardė auka žiaurių mūsų didmiesčių, 
kur kumščio teisė paplitusi lyg mirtina epidemija. Tai, ką 
matau, yra viena iš daugybės nusiminusių moterų, kurioms 

šiąnakt Paryžiuje, Londone, Niujorke, Romoje ir Los An- 
džele nutiko tokia pat ar dar baisesnė nelaimė. Viena auka 
iš to daugelio esu aš. 

Ir kasdien tokių moterų vis daugėja. Kriminalinės polici- 
jos štabo būstinėje gyvenimas verda kaip bičių avilyje. Jau 
pranešta apie šešiasdešimt keturis nusikaltimus, o juk tik vos 
po vidurnakčio. 

Sėdžiu dideliame laukiamajame, pilname žmonių. Ša- 
lia — anglai sutuoktiniai, kuriems išlaužė ir apiplėšė automo- 
bilį. Jie važiuoja į Italiją, tai pirmoji jų atostogų diena. Jie 
nebeturi nė kuo apsirengti, visi drabužiai pavogti. 

Jie šnekučiuojasi su dviem amerikietėmis, iš kurių pavo- 
gė dokumentus ir pinigus metro, kai ketino iš viešbučio nu- 
važiuoti į restoraną vakarienės. Abidvi labai nusiminusios. 
Pasai, lėktuvo bilietai, kelionės čekiai, pinigai — visas buvi- 
mo Europoje biudžetas, kurį kietai taupė ištisus metus, da- 
bar dingo kaip į vandenį! 

Antrą valandą nakties galų gale ateina ir mano eilė, per 
ilgą pilką koridorių aš nuvedama į nedidelį kabinetą. Vos 
įžengiu pro duris, policininkas pradeda čiaudėti ir niekaip 
nebegali liautis. Tai nuo ašarinių dujų, likusių mano plau- 
kuose. Užrašyti parodymus jis gali tik atidaręs langą. Jis la- 
bai mielas, mažas, jaunas, geltonais ūsiukais ir didelėmis rau- 
donomis ausimis. 

Vyrukas rašo, rašo ir rašo. O laikas bėga. Kada ne kada 
jis duoda nuovokius klausimus. Slenka laikas. Galų gale jis 
baigia ir perskaito, ką parašęs. Tada atneša man vandens, pa- 
vaišina cigarete ir paprašo nupiešti žiedą. Kol stengiuosi iš 
paskutiniųjų nupiešti kuo geriau, staiga kažkas garsiai bel- 
džiasi į duris. Į vidų įeina juodaodis policininkas, šypsoda- 
masis kaip Kalėdų senis. Rankoje jis laiko — mano rankinu- 


ką! Man galvoje netelpa! 

— Ar jis jūsų? — klausia jis, nors pats tuo beveik tikras. — 
Radome Sen Žako gatvėje, vieno namo koridoriuje. Nors 
pinigų nėra, dokumentai tikriausiai visi. 

Pinigai man mažiausiai rūpi. Buvau pasiėmusi tiktai šim- 
tą frankų ir be jų galėsiu išgyventi. Entuziastingai padėko- 
ju, paimu rankinuką ir iškart pasižiūriu į jį. Pasas, krediti- 
nės kortelės, užrašų knygelė, čekių knygelė, raktai — iš tik- 
rųjų viskas tebėra. Man akmuo nukrinta nuo krūtinės. Aš 
išgelbėta! Galiu grįžti namo, į butą! Dabar viskas tiktai pu- 
sė bėdos. 

Trečią valandą pasirašau protokolą. O kadangi neturiu 
nė su, tai malonusis policininkas su šviesiais ūseliais savo au- 
tomobiliu parveža mane namo. Tai varganas drandaletas, 
murzinos pilkos spalvos reno kombi, kuris tarška, burzgia ir 
krato, tačiau jis važiuoja — 0 juk tai svarbiausia. 

— Ar jūs pažįstat tuos tipus, kurie mane užpuolė? — 
klausiu, kai griausmingai dardame tuščiais bulvarais. — Gal 
pasakytumėt man, iš kur jie? 

— Žinoma. Iš buvusios kolonijos. Rejunjono salos. Jau 
keli mėnesiai sekame šitą gaują. 

— Ar jie bus ištremti? 

— Ne. Jie prancūzai su Prancūzijos pasais. Gaus kalėji- 
mo. Manau, dvejus metus. Beje, visi jau buvę teisti. 

— Teisti? Bet jie juk tokie jauni! 

— Mažyliui devyniolika, o kitiems dviem po dvidešimt 
trejus. Jų vadeiva irgi ne kiek vyresnis, jam dar nėra nė tris- 
dešimties. Buvęs kariškis profesionalas. Dezertyras. Jį sučiup- 
sim pusryčiams. 

— Tai kur jis gyvena? 

— Viešbutuke Pigalio aikštėje. Žinoma, jis nenutuokia, 
kad mes jį žinome, mano, jog bendrai neišduos. Tačiau tie 
tuoj išgiedojo adresą, kad nuosprendis būtų švelnesnis. O to 

jiems verkiant reikia. Beje, šįvakar jie jau apiplėšė studentę, 
seną damą ir vokiečių turistą — per dvi valandas tarp devin- 
tos ir vienuoliktos. Jūs paskutinė. 

— Už tai atsakingos informacijos priemonės, — sakau pa- 
tylėjusi, — visur tiktai šaudomasi, mušamasi, nėra nė vieno 
filmo be lavonų. Šitas ketvertas tikrai iš nusikaltėlių šeimų, 
kiaurą dieną prastypso prie televizoriaus ir išmoksta, kaip 
plėšti ir žudyti. Na, o kas toliau? Vakarais eina į gatvę ir el- 
giasi lygiai taip pat. 

— Galbūt. Tačiau prie to prisideda ir bent kiek polinkio. 
Beje, kai kurie turi brolių ir seserų, kuklių ir padorių. Tik- 
tai vienas šeimoje yra balta varna, muša seserį, vagia iš mo- 
tinos rankinės pinigus. Darbas jo nė kiek nedomina, taigi 
susiranda keletą bendraminčių ir atvažiuoja į Prancūziją. 
Ten tam tikri sluoksniai mano, kad po penkerių metų Pa- 
ryžiaus gatvėse apiplėšinėdamas žmones tapsi milijonierium. 

— Ir jie tiki šitokia nesąmone? 

— Žinoma. Juk šituo amatu verčiasi ne patys protin- 
giausi. 

— O kas būna po dvejų metų kalėjimo? 

— Vel į jį pakliūva. 

— Kaip? 

— Deja, taip. Viskas kartojasi. Dvi savaites tvardosi, gal 
net ieško darbo. Tačiau trečiąją savaitę vėl sukinėjasi Piga- 
lio aikštėje, eina į tam tikras užeigas, susiranda senų draugu- 
žių ir dar tą patį vakarą pažeidžia įstatymus. Ir viskas trun- 
ka tiek laiko, kol pagaunam. Jau keleri metai tai stebiu. Šie 
tipai nieko neišmoksta. Tik įkalčiai tampa sunkesni! 

— O ką galima padaryti? 

— Nieko. Tiktai sodinti ir tikėtis, kad Prancūzija jiems 
įgrys ir kad jie išdums namo. 

— O ką jie veikia namuose? 

— Tą par, ką ir čia. Tik ten greičiau šaudomasi, ir kada 
nors jie gauna kulką. Tokie tipai nepasensta. Tačiau tai ne 
mūsų problema. Mes džiaugiamės jų atsikratę. O su ta gau- 
ja, kuri jus apiplėšė, mums gal pasiseks. Jau paskutinįkart jie 
pažadėjo, kad išsinešdins. Kas kita, ar jie išlaikys pažadą. Aš 
nesu labai didelis optimistas. Šiaip ar taip, vakarais nebeva- 
žinėkit metro, madam, tai pernelyg pavojinga. 

Jis vėl įsičiauda — ašarinės dujos mano plaukuose kute- 
na jam nosį, ir tik tada, kai atsuka langą, gali kalbėti toliau. 

— Aš pats važiuoju metro tiktai tada, jei būtinai reikia. 
Ir visuomet turiu balionėlį, tokį, kurį šiandien panaudojo 
prieš jus. — Jis išsiima man jau matytą balionėlį iš kišenės ir 
jį iškelia. — Be jo į gatvę neinu. Ir man gali būti taip pat 
kaip jums, madam. Praėjusią savaitę užpuolė mano kolegę, 
ji dar ir šiandien tebeguli ligoninėje. 

— Niekad nebūčiau pamaniusi, kad Paryžiuje taip pavo- 
jinga. Pas mus, Kanadoje, Europa yra laikoma ramybės oaze. 
Nuo kada čia šitiek baisybių nutinka? 

— Tiktai nuo devintojo dešimtmečio pradžios. Prievartos 
padvigubėjo. Deja, šitokių nusikaltimų nemažėja. Dabar tik- 
tai gegužės pradžia, bet dar niekuomet nesam turėję tiek 
daug bombų ir žmogžudysčių apskritai. Visi rekordai su- 
mušti! 

— Puiki perspektyva. O gal man pasakytumėr, kaip bus 
toliau? 

— Neišmanau! — gūžteli jis pečiais. — Aš žinau tiek pat, 
kiek ir jūs, madam. Vo:lū, — jis staigiai stabdo ir įsuka į La- 
sepedo gatvę, — štai ir atvažiavom. Kaip sakiau, iškart pra- 
nešiu, jei tiktai bent ką sužinosiu apie jūsų žiedą. O rytoj 
nueikit pas gydytoją, jums žaizda galvoje. Pažymą palaiky- 


kit, jos mums reikės teismui. Labanakt, madam. 

Jis lukteli, kol saugiai įeinu į namą, atsisveikindamas pa- 
moja per stiklines duris. Narsiai nusišypsau ir pamojuoju 
jam. Tiktai neparodyti silpnumo. 

Tačiau bute jėgos mane apleidžia. Iškart dar užstumiu 
sklendę, tada arsišlieju į sieną, stoviu drebėdama tamsoje ir 
nedrįstu įjungti šviesos. 

Dar niekuomet savo gyvenime nebuvau primušta. Apie 
prievartą esu tiktai girdėjusi. Motina niekuomet nėra davu- 
si man nė menkiausio antausio. Mūsų niekas nemušė nei 
mokykloje, nei vaikų darželyje. Tačiau šįvakar mane užpuolė 
ir primušė keturi vyrai. Tai tikras smūgis! 

Staiga pastebiu, kokia esu pažeidžiama. Kaip lengva nu- 
skriausti moterį. Kaip greitai gali baigtis šitas puikus gyve- 
nimas. Ir dėl šito, mielieji, viskas pasikeičia! 

Drebėdama visu kūnu prisispaudžiu prie sienos ir įtremp- 
tai įsiklausau tamsos. Krūpčioju nuo mažiausio krebždesio. 
Regis, kiekvienam kampe tupi po nusikaltėlį. O gal vadei- 
va, kuris paspruko nuo mūsų, vis dėlto mano bute? Ne, 
Ofelija! Jis Pigalyje ir kaip tik parduoda tavo žiedą už pen- 
kiasdešimt frankų! Bet ar ką tik nesugirgždėjo balkono du- 
rys? Žinoma! Kažkas braunasi į vidų. Kur man slėptis? Kaip 
apsiginti? Aš juk esu beginklė moteris! Užgniaužiu kvapą, 
širdis taip daužosi, kad griaudėja ausyse. Aš esu auka par ex- 
cellence!* Aš laukiu žudiko. Auka? Aš? Niekuomet! Nors ir 
beginklė, nesu bailė. Visuomet buvau už kitas drąsesnė. To- 
dėl dabar įjungiu šviesą. Vo:/4! Todėl dabar einu prie balko- 
no durų pasižiūrėti, kas ten trainiojasi aplinkui, nors ir m2i7- 
čiau! 

Balkone nieko nėra. Visur tylu ramu. Tebestovi laurame- 
džiai, dangus pamažėliais švinta. Sode ant stogo miegūstai 


* Tinkama (pranc.). 

čirškauja žvirbliai. Su palengvėjimu uždarau duris. Tiktai 
nepulk į isteriją, dabar tai pats svarbiausias dalykas. Elkis 
kuo normaliausiai. Einu į virtuvę ir išsiverdu arbatos. Lėtai 
išgeriu, gurkšnelis po gurkšnelio, labai karštą. Kaip gera! 

Tada išsiplaunu galvą. Reikia panaikinti ašarinių dujų 
kvapą, kad nebeimtų čiaudulys. Sunaudoju pusę buteliuko 
šampūno, vis skalaujasi raudoni dažai, ir tiktai penktasis 
vanduo lieka švarus. O dabar dar įtrinsiu balzamu, išdezin- 
fekuosiu žaizdą, štai taip! Aštraus dvoko kaip nebūta. Plau- 
kai vėl kvepia. Galva sutvarkyta. 

O dabar atėjo eilė suknelei. Panaikinti visus pėdsakus! 

Prileidžiu bidė šilto vandens, įpilu muilo putų, pamerkiu 
suknelę. Tada apsirišu galvą švariu rankšluosčiu kaip turba- 
nu, atsisėdu ant bidė krašto ir žiūriu, kaip vanduo skalauja 
raudonus dažus iš geltono šilko. 

Taigi galų gale kliuvo ir man! Beveik visos mano pažįs- 
tamos Amerikoje ir Kanadoje, įskaičiuojant Neli ir mano 
motiną, buvo užpultos. O aš, kadangi esu graži ir niekam 
nelinkiu pikta, laikiau save neliečiama! Aiškiai suklydau. 
Faktas: paskutiniam dvidešimtojo amžiaus ketvirty moteriai 
nevalia vakarais vienai važinėti metro. Juo labiau sekmadie- 
nį prieš vidurnaktį, apsirengus į akis krintančia šilkine suk- 
nele ir su nauju lakinės odos „Dioro“ rankinuku. Aš atrodau 
turtinga, turiu aristokratėms moterims būdingo žavesio, la- 
bai įtikima, kad tie tipai manė, jog pasivaikščiodama nešuosi 
rankinuke tūkstančius frankų. 

Tačiau, ką, velniai rautų, man daryti? Rengtis kaip val- 
karai? Apsimuturiuoti galvą? Nusikirpti plaukus? Vakarais 
nebekišti iš namų nė nosies? Baigti karatė kursus? Išmokti 
šaudyti?. Nešiotis pistoletą? Niekuomet! Taip aš negaliu ir 
nenoriu gyventi. 


O gal vis dėlto? 

O ar turiu kitonišką išeitį? 

Atsistoju, apsisiaučiu žalią chalatą, kurį radau vonioje (iš 
geriausio aksomo, priklauso mano Operos teatro direkto- 
riui), ir einu į virtuvę virtis antrojo puodelio arbatos. Geriu 
jį svetainėje, ant geltonos kaip saulė sofos, ir mąstau, kol 
prašvinta. 

Šaudyti man atrodo pernelyg žiauru. 

Bet kodėl man nepasimokius karatė? Ar bent kas atsakys 
į šį klausimą? 

Po šiandieninio nuotykio aiškus vienas dalykas. Moterys 
didmiestyje — medžioklės grobis. Vyrai mūsų nebesaugo. Ką 
čia kalbu — saugo! Jie patys drįsta pasirodyti gatvėje tik su 
ašarinių dujų balionėliu. Metas pačiai ko nors griebtis! Kai 
sutvarkysiu dar penkiasdešimt puslapių rankraščio, nutrauk- 
siu darbą ir baigsiu karatė kursus! 

Taip! Aš išmoksiu karatė gynybai. Ne prieš laukinių 
gaujas, priešus užkariautojus, reikia pabrėžti, o prieš savo 
piliečius, kalbančius ta pačia kalba, gyvenančius tame pa- 
čiame mieste, lankančius tuos pačius kino teatrus, bistro, 
kavines. Ir kas dar išdrįs tvirtinti, kad gyvename ramiu 
metu? Prasidėjo pilietinis karas, neapsimetinėkime. Vienas 
prieš vieną. Viešpatauja kumščio teise! Ir, mielieji, mes dar 
turime vieną privilegiją. Gyvename tokiu metu, kai iš ti4- 
rųjų vyksta kova tarp lyčių. Metro, traukiniuose, greitke- 
liuose, tuščiose stotyse, autobusų stotelėse, požeminiuose 
garažuose, parkuose, automobilių stovėjimo aikštelėse, tam- 
siuose namų koridoriuose ir nuošaliose gatvėse. Visur, kur 
galima saugiau išžaginti, apiplėšti ir nužudyti moteris. Kas 
naktį. Kas dieną! 

O kieno tai darbas? Mūsų numylėtųjų, geresnės mūsų 
pusės, narsios stipriosios lyties. Vyrai tapo nevykėliais! Jie 
valdo pasaulį, tačiau jau seniai jo nebesutvarko. Jie mus vi- 


148 


sus tvirkina savo jėgos žaidimais, pasipūtimu, intrigomis, 
amžinais karais ir pamišėlišku ginklavimusi! 

Feministinė propaganda? Niekai! 

Apverskime viską aukštyn kojomis. Ką vyrai galvotų apie 
mus, moteris, jeigu 72es burtumėmės į gaujas, kad patamsy 
juos apiplėštume, primuštume ir nužudytume? Jeigu ant 
mūsų, moterų, sąžinės gulėtų devyniasdešimt procentų visų 
nusikaltimų ir dauguma karų? Jeigu 2265 būtume pamišusios 
dėl ginklų ir ginkluotumėmės iki pergalingo galo? 

Ar jie aklai mumis pasitikėtų, žavėtųsi mūsų išmintimi ir 
garbintų kaip tobuliausią kūrinį? Tikrai ne! Jie bijotų mū- 
sų, niekintų ir atimtų iš mūsų valdžią. Pernelyg žiauru šitaip 
kalbėti apie vargšus mūsų brangučius? Ak, mielieji, tai visų 
iliuzijų praradimo epocha. Mes, moterys, blaiviai žvelgiame 
į kūrėjus valdovus. Ir ką matome? Žiaurius vaikus. Pasibai- 
sėtinus vaikus, kurie žaidžia karą, žagina, plėšia, žudo ir ku- 
rių knygos, filmai ir teatro pjesės kimšte prikimštos žiauru- 
mo ir didžiuoklystės. 

Toliau nebemąstau. Staiga atsisėdu, labiau susisupu į žaliąjį 
chalarą. Ar dabar pradėsiu nekęsti vyrų? Aš, kurios gyvenimo 
tikslas skatinti žmonių tarpusavio meilę? Žiauri mintis. 

Atsikeliu ir imu neramiai vaikščioti iš vieno svetainės ga- 
lo į kirą. Galvą skauda, kraujas tvinksi žaizdoje, duria plau- 
čius, kaista akys — aš esu keturių gatvės plėšikų auka! Vel- 
niai rautų! Ar šitaip nevalia galvoti? Valia! Bet aš nenoriu! 
Nenoriu neapkęsti! Tai nebūdinga mano prigimčiai. Be to, 
vieną dalyką žinau taip pat tikrai kaip savo vardą: šiandien 
nėra nieko lengviau kaip supriešinti vyrus ir moteris. Daug 
metų stebiu, kaip tai vystosi, ir nenoriu turėti nieko bendra 
su šito prakeiktojo amžiaus neapykantos lavina. Yra ir gerų 
vyrų! Voild! „Vyrų“ apskritai nėra. Yra gerų ir blogų, kaip ir 
apskritai gerų žmonių, ir žemėje nėra tautos, kuri būtų vie- 

nų piktadarių. Aš nesiduosiu užspeičiama į kampą. Nenoriu 
amazonių mūšio. Juk vis tiek žūsta ne tie! 

Bet karatė išmoksiu. Ir niekada nebesinešiosiu rankinuko. 
Ir jeigu einu į kiną, tai ar man iš tikrųjų reikia visų krediti- 
nių kortelių, čekių knygelės, pinigų, paso ir užrašų knygelės? 
Nereikia! Moterys visuomet nešiojasi pernelyg daug šlamšto. 
Tik idiotai šiais laikais, išeidami vakarais, tąsosi gatvėmis 
pusę savo turto. 

Nuo dabar pasiimsiu tiktai būtiniausius daiktus. Ir laiky- 
siu juos švarkelio kišenėje. 

Ir padarysiu dar vieną dalyką — ir tai pats svarbiausias 
dalykas. Prisiversiu kuo greičiau pamiršti šios nakties nuti- 
kimą. Tas, kas nekenčia, pats pasidaro nepakenčiamas! Aš esu 
pernelyg protinga, kad jau dabar imčiau vaikščioti patempu- 
si lūpas ir pirma laiko pasenusi dešimčia metų. Pasaulis ku- 
pinas įskaudintų, įbaimintų, pražilusių, palaužtų, neapykan- 
tos pilnų žmonių. Niekuomet nebūsiu tokia, niekuomet! 

Manęs niekas nesugniuždys! 

Tegu niekas two nesidžiaugia, juo labiau keturi atsitikti- 
niai nusikaltėliai. Išmesk šlamštą per bortą! 

Staiga stabteliu priešais židinį, žvelgiu į paauksuotą veid- 
rodį virš jo ir prisiverčiu nusišypsoti. Taigi! Pavyko! Akys 
kiek mažiau paraudusios, ir oda jau skaistėja. Nors žvilgsnis 
be galo liūdnas, tai praeis. Tiktai nevalia gailėtis savęs. Tai 
būtų galas! 

Štai stoviu aš, viena milijoniniam mieste, ir neturiu jokio 
žmogaus, kad paguostų mane. 

Na, ir ką? 

Aš pati save paguosiu. 

O rytoj pasižiūrėsim! 


150 


8 


Užpuolimas turi pasekmių. 

Nutinka keistų dalykų! 

Nebearpažįstu pati savęs! 

Pirmąkart savo gyvenime apleidžiu darbą. Tiesa, kasryt, 
kaip paprastai, sėduosi prie rašomojo stalo, viską išsidėlio- 
ju — Neli keverzones dešinėje mašinėlės pusėje, gatavus 
rankraščio puslapius kairėje, — imu skaityti, įsidedu popie- 
riaus lapą į mašinėlę, ir viskas. Tai beprasmiška. Kam dirb- 
ti, jeigu bet kokią akimirką galiu kristi negyva? Kam rašyti 
bent vieną vienintelį žodį? 

Mane užlieja pasišlykštėjimo banga, kai žvelgiu į prirašytą 
popierių. Šimtas penkiasdešimt garavų puslapių! Sunkiai at- 
gamintų iš padrikų Neli minčių. Suformuluotų į sakinius, 
aiškius ir išraiškingus. Stilistiškai sutvarkytus, nudailintus, 
kad būtų lengva skaityti. Daugybė valandų kantraus, 
kruopštaus darbo. Kuriam galui prakaituota? Kad būčiau už- 
pulta metro? 

Paskambinu Neli, iškloju visą istoriją ir paprašau kelių 
dienų atostogų. Ji iškart supranta ir pasiūlo pakeliauti po 
Luaros pilis. Sąskaitą turiu atsiųsti jai. Paskambina motina, 
paguodžia, užjaučia. Gal noriu parvažiuoti namo? Ji atsiųs 
man lėktuvo bilietą! Ilgai svarstau. Pasiūlymas vilioja. Ta- 
čiau paskui pasiryžtu likti. Aš nebėgsiu. Turiu susidoroti su 
šiuo smūgiu kitaip. 

Kelios atostogų dienos virsta dviem mėnesiais. 

Nuo gegužės pradžios iki liepos mėnesio aš nesugebu su- 
sikaupti ir neparašau nė vieno vienintelio žodžio. Užtat gal- 
votrūkčiais puolu į Paryž iaus gyvenimo sūkurį, nes dar ga- 
liu džiaugtis šiuo prašmatniu miestu. Į metro nebekeliu nė 

kojos. Autobusu arba taksi važiuoju į madų apžiūras, kon- 
certus ar teatrą. Vaikštau į Operą, po visus muziejus, garvė- 
mis, valandų valandas prasėdžiu kavinių terasose, pusdienius 
stebėdama daugelį įdomių žmonių, kuriuos, kaip ir mane, iš 
tolimiausių žemės kampelių patraukė prie Senos. 

Mano gyvenimas pilnas kraštutinumų. Jeigu pirmąsias 
tris savaites pratūnojau namie, tai kitus du mėnesius ištisai 
kur nors einu. Bute nebeištveriu. Vos pabundu, būtinai tu- 
riu pasižmonėti, kuo skubiausiai apsirengiu, lekiu iš namų į 
Kontreskarpo aikštę papusryčiauti. Tik tada, kai priešais ma- 
ne padėta kvapnaus grand crėme (o visame Paryžiuje nerasi 
gardesnio!), tik tada, kai išgirstu kalbant ir juokiantis, tik ta- 
da pasijuntu geriau. 

Kada ne kada matau Jusufą, dirbantį pagalbininku tuni- 
siečio kepykloje. Sykį jis prieina prie manęs ir perduoda Nu- 
rio linkėjimus. Turiu likti jam ištikima, vasarą jis atvažiuos 
manęs aplankyti. Gerai! Vasara dar toli, todėl dabar nesuku 
sau galvos. Dabar tenoriu linksmintis! Dabar, dabar, dabar! 
Kiek dar tęsis šis puikus gyvenimas! Kas žino, kas bus rytoj? 
Aš niekuo nebepasitikiu! 

Einu į miestą kasvakar, namo grįžtu ne anksčiau kaip ket- 
virtą paryčiais. Netyčia aptinku džiazo klubus Šatlė — „Maža- 
sis oportunistas“, „Sūrus bučkis“, „Miuzikholas“, „Saulėly- 
dis“ — ankštas, prirūkytas užeigas, dažniausiai rūsiuose, į ku- 
rias manęs anksčiau nebūtų nutempę nė surištos. Ir čia aš 
sėdžiu, naktis po nakties, o muzika — balzamas sužeistai ma- 
no sielai. 

Į Paryžių atvažiuoja geriausi pasaulio muzikantai. Klau- 
sausi Daizo Gilespio, Klarko Terio, Badžio Teito, Četo Bei- 
kerio, Oskaro Petersono ir Rėjaus Čarlzo. Užmoku tris šim- 
tus frankų — didžiulę sumą, — kad išgirsčiau dainuojančią 
Elą Ficdžerald „Kongreso“ rūmuose, gal tai paskutinis jos 

pasirodymas, ir man būtina jį pamatyti. Ji dainuoja nuosta- 
biai. Žmonės pasiunta! 

Aš mėgstu klasikinę muziką, bet šiuo momentu man rei- 
kia ritmo ir ekstazės, aš noriu trypti kojomis pagal taktą ir 
matyti, kaip muzikantams už marškinių apykaklių srūva pra- 
kaitas. Noriu muzikos, kuri ką tik dabar sukuriama, kuri at- 
ima iš mūsų paskutinius santūrumo trupinius, noriu aukš- 
čiausių "gaidų, greičiausio ritmo, geidulingiausių melodijų. 

Džiazas — tai seksualumo energija, fizinis geismas, iš- 
reikštas muzikos forma. Klubų atmosfera pritvinkusi eroti- 
kos. Po kiekvieno solo aš taip ploju, kad net delnai skauda. 
Žinau, kad rudos mano garbanos švyti tamsoje. Jaučiu į sa- 
ve įsmeigtus žvilgsnius. Aš esu paslaptinga nepažįstamoji, 
kuri viena ateina ir viena išeina. Ar gali kas nors kita labiau 
jaudinti? 

Muzikantai šypsosi man nuo scenos. Vyrai šalia glaudžia- 
si artyn. Visų mintys vienodos. Kas ji? Iš kur? Ar drąsu ją 
užkalbinti? Tačiau po paskutinio kūrinio tarp antros ir ket- 
virtos valandos aš atsistoju, užlipu laiptais aukštyn, pasimo- 
ju taksi ir viena važiuoju namo, pavargusi, laiminga, su mu- 
zika, skambančia ausyse, ir nuo ritmų kunkuliuojančiu krau- 
ju. Aš nebebijau! Aš gyvenu! Viskas bus gerai! 

Žarstau pinigus saujomis. 

Tačiau argi tai svarbu! Turiu jų sočiai. Pirmąkart savo 
gyvenime nueinu į kosmetikos saloną, bet ne į vieną iš tų di- 
džiųjų. Einu pas Žaną Lasepedo gatvėje, kuri pati taiso sa- 
vo kremus, ji švariai nuvalo man odą, švelniai pamasažuoja, 
atgaivina, ir mane džiugina jos komplimentai. 

— Jūs neturit nė raukšlelės, — sako aukštaūgė geltonplau- 
kė bretonė dailiai lenktais antakiais ir romėniška nosimi, — 
beveik nematyti net veido išraiškos linijų. Jūs tikrai laimin- 
ga. O aukšti jūsų skruostikauliai neįkainojami. Oda stang- 

ri. Visuomet atrodysit jauno veido. Kai sulauksit keturiasde- 
šimties, būsit tokia kaip šiandien. Kertam lažybų? 

— Ber aš es4 keturiasdešimties, — linksmai juokiuosi. 

— Jūs keturiasdešimties? 

Ji netiki. 

— Man netgi keturiasdešimt vieneri. 

— Sakyčiau, kad jums apie trisdešimt, — sako Žana, ku- 
riai pačiai, regis, ne daugiau kaip trisdešimt, — taigi, atvirai 
prisipažinsiu, c est formidable*. Ar žinot ką? Man keturiasde- 
šimt ketveri. Bet aš visiems meluoju. Juk vis tiek niekas ma- 
nim netiki. 

Namie atidžiai apžiūriu save veidrodyje. 

Oda skaisti ir sveikut sveikurelė. Nelikę nė pėdsako pa- 
šiurkštėjimų ant skruostų nuo ašarinių dujų. Veidas lygus, 
akys skaidrios, matyt, pamažiukais aš atsigaunu. 

Toliau už didžiulę sumą įstoju į sporto klubą, įstaigą iš- 
rinktiesiems, netoli nuo savo buto. Ten mokausi plaukti ir 
savigynos meno. Karatė man ne prie širdies. 

Taip, mielieji, moteris toli gražu ne beginklė būtybė! 
Mes turime kelius ir alkūnes, dantis ir nagus, mes greitos 
ir lanksčios, ir jeigu norime, turime visas galimybes lai- 
mėti! 

Imu naujaip jausti savo kūną, atrandu jėgų, kurių nė ne- 
maniau turinti, raumenų, kurių niekuomet nejutau. Kodėl 
šito nesimokoma mokykloje? Kokia nauda iš kvailos gimnas- 
tikos, mankštos ir aerobikos? Tiktai laiko gaišimas. Šiandien 
mums reikia savigynos kursų ir drąsumo! 

Mums reikia drąsos, kad norėtume apsiginti. Mat nė vie- 
na moteris šito neturi. Juk vis dar laukiam kilnaus riterio, o 
kol tas pasirodys, būsi negyva! Nė vienas nepadeda! Šiuolai- 


* Nuostabu! (Pranc.) 

kinis žmogus neturi pilietinės drąsos, deja, tokia yra liūdna 
tiesa. Ir kaip tik :04€/ ima viršų nusikaltėliai. 

Tačiau dabar man nieko nebenutiks. Taiklus smūgis į 
paširdžius, pakėlus koją — ir jis jau ant Žemės, o aš laisva! Ir 
kodėl tiek laiko bijojau? Juk viskas taip paprasta. Tereikia 
tik susiimti ir veikti žaibišku greičiu. Netikėtumo efektas. 
Štai kur mūsų jėga. 

— Moteris puldinėja tiktai bailiai, — aiškina mūsų moky- 
tojas, — menkiausias pasipriešinimas verčia plėšiką bėgti, nes 
jis nesitiki pasipriešinimo! Deja, dauguma žmonių nežino, 
kaip lengvai galetų apsiginti. Tik dėl šitos priežasties tiek už- 
puolimų! 

Na, aš juo tikiu. Ir jis gali būti manim patenkintas. Aš 
esu geriausia jo mokinė, viską iškart suvokiu, ir vienas daly- 
kas garantuotas: taip lengvai manęs niekas nebeužpuls! 

Kas kita plaukimas. Tai jau atskira kalba. Problemos 
man čia rimtos, nes kad ir labai norėdama, niekaip nesu- 
prantu, kaip mane gali išlaikyti šitas skystas permatomas 
vanduo. Jis ir neišlaiko. Vos tik pakėlusi kojas nuo dugno, 
grimztu ir viena nebeišnerčiau į paviršių. 

Mano plaukimo mokytojas — gražuolis didelėmis, švel- 
niomis, tamsiomis akimis. Jo rankos stiprios, jis laiko apka- 
binęs mane per liemenį, ir jo glėbyje jaučiuosi saugi. Jis var- 
du Ervė, jo motina indė, tėvas normanas. Jis kantrus, labai 
kantrus, ir kantrybės jam reikia. Beje, tai jau devintasis ma- 
no bandymas išmokti plaukti. 

Žinau tiksliai, kas čia yra. Hamletas ir Ofelija. Negyva 
mergaitė vandenyje. Kaip tik todel, kad būtinai turiu išmok- 
ti, man ir nesiseka. Aštuonias vasaras ėmiau pamokas, Kana- 
doje, Kalifornijoje, kur tuo metu būdavau, ir viskas veltui. 
Vanduo me mano stichija, nėra ko įsitverti, ir šitaip mudu 
kamuojamės, Ervė ir aš, dukart per savaitę po pusvalandį, o 

paskui nusiminusi važiuoju į „Šekspyras ir Ko“ Montebelo 
krantinėje, priešais Dievo Motinos katedrą. Ten, mėgsta- 
miausiame savo knygyne, po trupučiuką atsigaivelėju. Pasi- 
rausiu po naujienų dėžes, nusiperku kelis tomelius ir galop 
einu į „Rožinę šviesą“, puikų vegetarų restoraną, kuris čia, 
Paryžiuje, labai populiarus. 

Tiesa, atsitiko dar šis tas! 

Po užpuolimo nebegaliu valgyti mėsos. O per pirmąsias 
tris savaites Paryžiuje sunkiai be jos išsiversdavau. Nors ir 
stengiausi — įprotis buvo stipresnis! 

Dabar viskas pasikeitė. Bifšteksas, kurį nusipirkau tą lem- 
tingąjį gegužės sekmadienį ir kurio suvalgiau tiktai pusę, su- 
pelijo šaldytuve. 

Keistas daiktas: žvelgiu į rudą mėsos gabalą lekštėje, o 
man prieš akis iškyla visas gyvulys, taigi dėl manęs niekas 
nebeturi žūti. 

Pirmosiomis dienomis po užpuolimo apskritai negalėjau 
nė kąsnio nuryti. Pirma laiko susirgau mėnesinėmis, varstė 
siaubingi skausmai. Parą pragulėjau lovoje. Kai atsikėliau, 
viskas atrodė kur kas aiškiau. 

Neli teisi! Humaniškumas prasideda nuo gyvūnų! Krau- 
jas—skerdyklos—žudynės—karas — viskas glaudžiai susiję. 
Taigi šito aš atsisakau! 

Be mėsos gyventi lengviau! 

Staiga pasijuntu geriau, išnyksta žemės trauka, mažiau 
kamuoja alkis, o liesėju savaime. Netrukus tesveriu tiktai 59 
kilogramus, ir pirmąkart po daugelio metų mano figūra vėl 
nuostabi. 

PENKIASDEŠIMT DEVYNI KILOGRAMAI! Tokia 
lengvučiukė jau seniai nebuvau. Nuoga atsistoju vonioje 
priešais veidrodžių sieną ir apžiūriu save iš visų pusių. Atro- 
dau dieviškai! Krūtys apvalios ir stangrios kaip visuomet, čia, 

mano džiaugsmui, niekas nepasikeitė. Strėnos siauros, pilvas 
plokščias. Riebalų rievės nugaroje virš juosmens visiškai iš- 
nykusios. Tuo labiausiai džiaugiuosi. Dabar galiu pagaliau 
nusipirkti naują bikinį, dėvėti sukneles su iškirpte nugaro- 
ję — ir aptemptas palaidinukes. Vasara gali ateiti! 

Penkiasdešimt devyni kilogramai! Vis artėja Ivo San Lora- 
no drabužiai. Jeigu ir toliau taip bus, mano figūra taps tokia 
pat, kokia buvo mokykloje. Tik ar aš noriu ją turėti! Penkias- 
dešimt devyni kilogramai, kai tavo ūgis 164 centimetrai — na, 
man to gana. Tačiau Neli reikalauja penkiasdešimt penkių, 
keturiais kilogramais mažiau. Įdomu, nuo ko juos numesti. 
Nuo šlaunų? Rankų? Tačiau del to kol kas nesuku galvos. 

Ir dar šis tas atsitinka! Šešias savaites nevalgiusi mėsos 
nustatau, kad kitaip kvepiu. Rytais pabudusi nebejaučiu 
bjauraus skonio burnoje. Ir virškinimas nebekelia problemų, 
kaipmat susitvarkau per trumpiausią laiką. 

Prakaituoju mažiau nei anksčiau ir jaučiuosi jaunesnė, 
sveikesnė, žavingesnė nei kada nors per visą savo gyvenimą. 
Aš pasiruošusi naujai didelei meilei. Įrakingam vyriškiui, mi- 
nistrui, pasaulio banko prezidentui, valstybės galvai, nes kad 
tokį sutiksiu, man nekyla nė menkiausios abejonės. 

Po šito užpuolimo likimas man skolingas dovaną. Mano 
gyvenime visuomet taip būdavo. Nelaimė — ir paskui nutin- 
ka nuostabus dalykas. Tai kodėl dabar turėtų būti kitaip? 

Kitaip ir mėra, vieną gražią birželio dieną, lygiai pirmą va- 
landą, suskamba telefonas. 

Aš kaip tik labai užsiėmusi, sėdžiu kabinete ir kruopščiai 
tyrinėju visus, kokius tik galėjau gauti, finansinius laikraš- 
čius. Esu labai susimąsčiusi, nes atsitiko keistas dalykas, ku- 
ris jau kelios savaitės neduoda man ramybės. 

Nuo tada, kai atvažiavau į Paryžių, dolerio vertė šovė 
aukštyn kaip raketa. Anksčiau jis buvo vertas šešių frankų, 

dabar jau — pusdešimto franko, taigi pakilo penkiasdešim- 
čia procentų! Kaip jau minėjau, su tais pinigais, kuriuos pri- 
dėjo motina, aš jau turiu 150 tūkstančių dolerių steigti lei- 
dyklai. Balandžio mėnesį jų vertė buvo 900 tūkstančių fran- 
kų. Tačiau dabar už juos gaučiau 1 425 000 frankų. 

Reikia tiktai įsivaizduoti. Nuo balandžio mėnesio pasida- 
riau turtingesnė puse milijono frankų — jeigu tik pajėgčiau 
pasiryžti ir, pardavusi dolerius, pakeisti juos į frankus. 

Ber aš rizikuoju štai kuo: jeigu dolerio vertė ir toliau kils, 
tai, vėliau pardavusi, gaučiau dar daugiau frankų ir tada siu- 
siu iš pykčio, kad pernelyg anksti pardaviau. Tačiau jeigu 
dolerio vertė smuks, tai turėsiu zškart vėl už savo pusantro 
milijono frankų prisipirkti pigių dolerių. Jeigu man pasiseks 
ir dolerio vertė smuks taip pašėliškai kaip kilo, rudenį šito- 
kiomis operacijomis būsiu pelniusi penkiasdešimt tūkstančių 
dolerių. Tuomet aš turėčiau 200 tūkstančių dolerių pradinį 
kapitalą savo leidyklai! 

Viliojanti mintis! 

Tačiau visa tai nėra taip lengva. Šitaip galiu ir prarasti 
krūvą pinigų. Juk nė vienas žmogus nežino, ar dolerio vertė 
toliau kils, ar smuks. 

Iškaitusiais žandais sėdžiu prie laikraščių, svarstau ir šiaip, 
ir anaip, lyginu skaičius, valiutų kreives, nuomones. 

Tą akimirką suskamba telefonas. 

Laukiu motinos skambučio, visą dieną tuo džiaugiausi. 
Tačiau ragelyje nepažįstamas balsas. Vyriškas. Ne prancūzo. 
Labai ryškus akcentas. Gal italas? Arba ispanas? Nežinia ko- 
dėl, jis man tarytum pažįstamas. 

— Bonjour, bonjour! Norėčiau pasikalbėti su Valeriu. 

Valeris Belturas yra maniškis Operos teatro direktorius. 

— Atleiskit, ponas Belturas Amerikoje. 

— Va čia tai bent! Amerikoje! Kada jis grįš? 

— Spalio mėnesį. Gal duoti jo adresą? 

— Kokį adresą! Tik telefono numerį! Jeigu turit! 

Padiktuoju numerį stebėdamasi įsakmiu jo balsu. Tačiau 
aš juk pažįstu tą balsą. Kur esu jį girdėjusi? 

— Taip, — sako nepažįstamasis su stipriu užsienietišku 
akcentu, — labai ačiū. O kas jūs, jeigu leistumėt paklausti? 
Nauja draugužė? 

Įžūlus klausimas. 

— Aš išsinuomojau butą, — atkertu. 

— Jūs dainininkė? 

— Deja, ne. 

— Kaip nors susijusi su Opera? 

— Nė truputėlio. 

— Nuostabu! — Trumpa tyla aname laido gale. — Aš Re- 
džinaldas Rivera. Ar jums ši pavardė ką nors sako? 

Oho! Redžinaldas Rivera! Pasaulinio garso dirigentas. 
Dabar žinau, kodėl jo balsas pasirodė pažįstamas. Jis nuola- 
tos duoda interviu, laikomas itin sunkiai sukalbamu žmogu- 
mi, kasdien pykstasi su dainininkais, šiurkščiai elgiasi su mu- 
zikantais ir kas dveji metai keičia žmoną. 

Redžinaldas Rivera. Muzikos pasaulio enfant terrible. 
Multimilijonierius, paveldėjęs didžiulį senelio turtą ir gyve- 
nąs kaip Indijos maharadža. Tik paskutinę savaitę apie jį vėl 
buvo rašyta apkalbų skiltyje, nes jis Marselyje diriguoja Do- 
nicečio „Maria Stuarda“ ir vėl skiriasi. 

— Aišku, aš esu apie jus girdėjusi, maestro, — sakau man- 
dagiai. | 

— Pamirškit maestro. Jūsų balsas malonus. Iš kur jūs? 

— Iš Kanados. Iš Kvebeko. Ar esat ten buvęs? 

— Žinoma! Didinga šalis. Mudu turim susitikti, ir jūs 
man papasakosit, kas ten naujo. Jeigu šįvakar? „Lipo“ aludė- 

je? Lygiai septintą. Tiktai ne terasoje, mat žmonės pernelyg 
spigina mane akimis. Viduje. D accord! 

— Mielai, — iškart sutinku. Tiesa, esu susitarusi pasima- 
tyti vienam džiazo klube, tačiau pasaulinio garso dirigen- 
tams pirmenybė. 

— Nuostabu! — Riveros balsas nuskamba labai linksmai, 
jis iškart pereina į anglų kalbą. Šįkart be jokio akcento. Ir 
man kaipmat ima labiau patikti. 

— Well, my dear, — iš jo balso dingo įsakmi gaidelė, — aš 
labai džiaugiuosi. Bet kaip aš jus rasiu? 

— Aš su ilgom rudom garbanom ir apsirengsiu ką nors 
juoda. 

— O mano veidą jūs mačiusi. O gal klystu? 

— Ne, neklystar. Juk jūs visą laiką televizoriuje. 

Tai jam patinka. Jis pamalonintas nusijuokia ir atsisvei- 
kina. O aš padėjusi ragelį niekaip negaliu atsigauti! Pasaulio 
garsenybė dirigentas. Vienas iš tų didžiųjų. Be to, dar gra- 
žus vyras, kone dvimetrinio ūgio ir be kruopelės taukų. Balti 
kaip sniegas plaukai, degančios juodos akys, elgesys kaip ki- 
no žvaigždės. 

Beje, Riveros žmona — populiari Amerikos madų kūrėja. 
Jeigu paisyčiau apkalbų, tai neseniai ji pametė vyrą del gel- 
tonsnapio jaunuolio, su kuriuo susipažino Romos viešbučio 
hole. Priešpaskutinė Riveros žmona buvo įžymi prancūzų ki- 
no žvaigždė, o priešpriešpaskutinė — neapsakomo gražumo 
anglė foromanekenė. Ji nusižudė. Vargšelė! 

Be jokios abejonės, jis sudėtingas vyras, o sudėtingų vy- 
rų aš vengiu kaip maro. Tačiau kas žino, gal mudu patiksi- 
me vienas kitam? Be to, mane vilioja jo pinigai (nieko ne- 
galėčiau prikišti draugužiui su nuosavu lėktuvu). Jo šlovė, 
įtaka — jis kalbės apie įdomius dalykus. O koks jo akiratis, 

Kai paskambina motina, iškart iškloju jai visą istoriją ir 
sužinau stulbinančią naujieną. Sklido gandai, kad Neli bu- 
vo susidėjusi su Rivera, tada, prieš daug metų, kai pirmąkart 
apsilankė Paryžiuje. 

— Tikrai? — klausiu priblokšta. 

— Absoliučiai. Tai Rivera ją taip sujaudino, kad per mė- 
nesį ji sublogo seprynetu kilogramų. Ar tu prisimeni tą is- 
toriją? Jis geriausias Valerio Belturo draugas. Su tuo irgi bu- 
vo užmezgusi romaną. 

— Iš kur žinai? 

— Neli dažnokai paskambina. Išsiaiškinome įvairius pra- 
eities įvykius. Ir su tavo tėvu... 

— Tai ji ten buvo ar ne ji? 

— Žinoma, ji. Tačiau viską papasakosiu, kai parvažiuosi. 
Pernelyg brangiai kainuos telefonu. Tačiau be jokio pavydo 
reikia pripažinti vieną dalyką: Neli skonis be priekaištų, kai 
renkasi vyrus. Beveik visi jos meilužiai išgarsėjo. Ir ji nemeke- 
na, nesidrovėdama pasakoja viską, kaip buvo. Tuo ji man pa- 
tinka. Voslū, ma petite, nebegaišinsiu tavęs ilgiau. Pasilinks- 
mink šįvakar. Leiskis palepinama. O kaip tau sekasi? Puiku! 
Parašyk kuo greičiau, kitą savaitę vėl tau paskambinsiu! 

Lygiai septintą valandą esu „Lipo“ aludėje. 

Aš apsimovusi siauromis juodomis satino kelnėmis, apsi- 
vilkusi juoda šilkine be rankovių palaidinuke su sagutėmis ir 
susijuosusi plačiu geltonu lakuotu diržu. Rankinuko neturiu. 
Viskas, ko man reikia šiam vakarui — lūpų dažai, raktai, do- 
kumentai ir trys šimtai frankų, — sudėta į įmantriai prisiū- 
tą vidinę diržo kišenę (specialus užsakymas). 

Puikus šiltas vakaras, aš atėjau pėsčiomis, apsiavusi nau- 
jais madingais žemakulniais baleriniškais bateliais, su kuriais 
vaikščioti tikras malonumas, ir kaip vaikas džiaugiuosi šiuo 

prašmatniu miestu, kuriuo vis dar niekaip negaliu atsigrožėti 
iki soties. 

Paryžių apėmusi atostogų nuotaika. Sen Žermeno bulva- 
ro platanai apsipylę dideliais žaliais lapais, priešais visas už- 
eigas pristatinėta staliukų ir kėdžių. Moterys dėvi ilgas spal- 
vingas patrakėliškas sunkias, vyrai — elegantiškas plačias kel- 
nes ir šviesius vasarinius švarkus. 

Čia susitinka visas pasaulis. Turistai ir vietiniai gyvento- 
jai, dailininkai, aktoriai, dainininkai. Visi sueina į Sen Žer- 
meno de Pre bulvarą. Matyti daug žinomų veidų, čia pasi- 
junti lyg atsidūręs pasaulio centre. Restoranai perpildyti, vi- 
sas kvartalas lyg vienintelis madų šou. 

Tačiau patys elegantiškiausi žmonės, tie, į kuriuos atsisu- 
ki dukart, neina į „Florą“ ar į „Deux Magots“, taip pat ne į 
aludę ar „Bonapartą“! Nebijokit! Tikrosios garsenybės visos 
eina į „Lipą . Kaip ir aš! 

Rivera jau čia. Sėdi stiklinių sukamųjų durų kairėje ir 
laukia. Žvilgt — iškart pažįsta! Atsistoja, šypsosi, tobulai pa- 
bučiuoja man ranką. Jis visa galva už mane aukštesnis. Šviesi 
natūralaus šilko eilutė puikiai pasiūta, pabrėžia plačius pe- 
čius ir siauras strėnas. Jo išvaizda tokia įspūdinga, kad visi 
ryja mus akimis. 

Tačiau ir aš ne iš kelmo spirta, anaiptol ne žvirblių bai- 
dyklė. Rudos garbanos ką tik ištrinktos, visa dvelkiu vilio- 
jančiais naujais gvazdikų kvepalais, o iškirptė (keturios pra- 
segtos sagutės) pranoksta visas, kokių tik gali pamatyti Pa- 
ryžiuje. Lėtai sėduosi (grožiui skuba nebūdinga), atsilošiu 
atgal, šypsausi ir tyliu. Ir aklas pamatytų, kad jam patinku. 

Rivera kosteli. 

— Gersiu whbisky on the rocks. Gal irgi norėtum taurelės? 

— Ne, ačiū. Mielai išgerčiau pomidorų sulčių su keliom 
žaliom alyvuogėm. 

— Į sultis šliūkštelėti vodkos? 

— Non, merci. 

— Tačiau taip bus gardžiau. Taigi. Bloody Mary! 

— Ne, tikrai ne. Nemėgstu kraujo. 

Tai jį pralinksmina. Atlaidžiai man nusišypso ir valdin- 
gu balsu persako padavėjui mano pageidavimą. Vogčiom jį 
stebiu. Pasižiūrėti iš labai arti garsenybių visuomet įdomu. 
Dažniausiai tai nustebina, taip atsitinka ir dabar. Rivera ne 
toks gražuolis kaip nuotraukose ar per televizorių. Jo oda 
korėta, išvagota daugybės raudonų gyslučių ir kiek papurtu- 
si. Gal jis piktnaudžiauja alkoholiu? Matyt. Ar jis man pa- 
tinka? Nežinau. 

Kai kalbasi su padavėju (dar prieina ir savininkas, kuris 
linksmai spaudžia jam ranką), atrodo esąs tikras tironas. Na, 
bent jau švelnus nėra. Ir kuo jis patiko Neli? Jis apskritai jai 
ne pora. 

Vis dėlto jis tikras džentelmenas ir malonus pašnekovas. 
Mudu puikiai pasikalbėjome apie Kanadą, paskui jis papa- 
sakojo apie savo koncertines keliones, operos spektaklius ir 
naujausias plokšteles. Buvo dirigavęs visiems garsiausiems 
orkestrams. Amerikiečiai, anot jo, patys maloniausi, užtat 
prancūzai ir austrai nepakenčiami. Jie viską geriau išmaną ir 
nesileidžią mokomi. 

— Ir jūs su tuo susitaikot? — klausiu smagiai. 

Jis pamalonintas šypsosi, ugningos juodos akys švyti. 

— My love, aš garsus tuo, kad man apskritai nepatinka jo- 
kių muzikantų grojimas. Žinoma, dėl to kyla problemų, ta- 
čiau aš lieku sau ištikimas. 

Ir jis pasakoja apie repeticijas Marselyje, kur irgi yra sun- 
kumų, nes abi pagrindines partijas atlieka dvi pasaulinio gar- 
so solistės ir abi jaučiasi jo įžeidinėjamos. Rivera kalba ::4- 
tai apie save, nes nori.padaryti man įspūdį. Aš tuo beveik 

nesistebiu. Pažįstu įžymybių ir žinau, kad jie patys save lai- 
ko pasaulio bamba. Jis postringauja apie s2v0 sėkmę, savo 
namus, s4v0 lektuvą ir dar nori pirktis jachtą. 

Jis daro teigiamą įspūdį. Tačiau man labiau patiktų, jei- 
gu parodytų bent kibirkštėlę susidomėjimo mano darbu. Ty- 
čia sakau ne manim, nes, kad patinku jam kaip moteris, 
krinta į akis. Jis sako man komplimentus dėl rudų garbanų, 
paima ranką ir žavisi grakščiais pirštais, o jo akys paslapčiom 
vis kliūva už mano iškirptės. 

— Dirigento darbas sunkus, — pabaigia jis kalbą ir giliai 
atsidūsta, — kur kas labiau megstu sėdėti „Lipe“, būti Pary- 
žiuje su gražia moterimi. Ir dar kanadiete. Kanadietės ypač 
žavingos. Ar žinot? 

— Kodėl? — apsimetu naivi. — Ar jau pažinot bent vie- 
ną kanadietę? 

— Prieš daugelį metų Paryžiuje, kai dar buvau jaunuo- 
lis. — Vienu mauku išmeta savo taurę ir užsisako kitą. — Ke- 
rinti moteris. Ispaniško temperamento. Nepamirštama! 

— Kas jai nutiko vėliau? 

— Ji dingo iš mano akiračio. — Jis vėl ima mane už ran- 
kos ir taip pritildo balsą, kad girdėti tiktai gundomas mur- 
mesys: — Sakykit, my dear! Paryžiuje aš tik trumpam — ar 
turėsit bent valandėlę laiko man? 

Aš turėsiu. Kai jis manęs paklausia, ar sutiksiu su juo pa- 
vakarieniauti, sutinku. Tačiau viskas pakrypsta nenumatyta 
linkme. Staiga prie mūsų staliuko išdygsta tamsiaplaukė mo- 
teris. Apsirengusi brangiu rožiniu „Šanel“ kostiumėliu, palei 
jos lūpas pagiežos raukšlė. Dideli briliantai Žėri ant kairės jos 
rankos, palei ausis kabaldžiuoja į akis krintantys rožiniai da- 
riniai iš plunksnų (pasibaisėtini!), ji spokso į Riverą ir nesitei- 
kia ne žvilgtelėti į mane. Greičiausiai paryžietė, nes mūsiškės 
moterys labiau gerbia viena kirą. Net jeigu kyla ginčas dėl vy- 


164 


riškio, Kanadoje nepamirštama gerų manierų. Bent jau man- 
dagiai palinkima „Gero vakaro“, jeigu keliai susikerta! 

Riverą staiga tarytum kas pakeitė. Jis atsistoja, abejingai 
pareiškia man, jog yra sutaręs vakarieniauti, ir mandagiai pa- 
dekoja už pašnekesį. Paskui apkabina tą moterį per pečius, 
ir aš žvelgiu jiems iš paskos, kaip abu vienodu žingsniu nu- 
drožia žemyn Sen Žermeno bulvaru. 

Ką visa tai reiškia? Sėdžiu ir siuntu. Kam jis čia mane at- 
sikvietė? Juk žinojo, kad susitiks su kita moterimi. Užsisakau 
buteliuką perjė ir rimtai susimąstau. Tačiau ilgai netrunku. 
Staiga Rivera vėl išdygsta priešais mane, vienas ir gaudyda- 
mas orą. 

— Paklausykit, — murma jis skubiai, — aš turiu jus pa- 
matyti. Susitiksime rytoj priešpiečiams „Rico“ viešbutyje. 
Ne restorane, o priekyje, hole. Gerai? 

Jis veria mane skvarbiu žvilgsniu, ir aš linkteliu tarytum 
pakerėta. 

— Tokią moterį kaip jūs galima įsimylėti! — Jis čiumpa 
mano ranką, valdingai ją pabučiuoja. — Rytoj, my love, tarp 
dviejų ir pusės trijų. O iki to laiko galvosiu tiktai apie jus. 
Nepamirškit manęs. Au revozr! 

Tada jis sumoka už mano pomidorų sultis, alyvuoges ir 
mineralinį vandenį, atsisveikina su savininku, kuris atsku- 
ba ir nulydi jį prie durų, nusišypso man kaip suokalbinin- 
kas, kilsteli ranką — ir sveikas dingęs. Žmonės vis dar 
spokso. 

Po pusvalandžio aš irgi išeinu. Neskubėdama žingsniuo- 
ju pėsčiomis, oras nuostabus, jau beveik tikra vasara. Mano 
nuotaika kuo puikiausia, tačiau pamažu pasijuntu išalkusi ir 
nusprendžiu šio to užkąsti „Troškimų medyje“. Šią užeigą 
aptikau tiktai prieš keletą dienų priešais Šv. Eustachijaus 
bažnyčią, už aštuoniasdešimt frankų man patiekiami keturi 

dubenėliai indiškų vegerariškų patiekalų, sriubos ir deserto, 
ir pagaliau aš dar spėju į savo pasimatymą. 

„Saulėlydyje“ susitinku su amerikiečiu gitaristu Badžiu. 
Jau kelios savaitės jis tarytum prilipęs prie manęs, mielas vai- 
kinas, bet nelabai mane traukia. Badis iš Los Andželo. Nori 
išbandyti čia savo laimę kaip muzikantas, nes Amerikoje jam 
pernelyg daug varžovų. 

Europoje, aiškina jis man, mažiau gerų džiazo muzikan- 
tų, Čia atsiveriančios galimybės ir antrarūšiams. O jis, deja, 
tikrai antrarūšis. Tie abu kartai, kai girdėjau jį grojant, ma- 
ne nuvylė. Jis nieko ir neuždirba, prisiglaudęs tarnų kamba- 
rėlyje Italijos aikštėje (šlykštus kvartalas), jam dvidešimt dve- 
ji metai, ir jis gyvena iš savo santaupų. Kadangi dolerio kur- 
sas itin aukštas, laikosi neblogai. 

Truputis po vienuolikos aš jau „Saulėlydyje“, ir liesos Ba- 
džio figūrėlės neįmanoma nepastebėti. Jis sėdi pačiame gale 
pasienyje, laiko man laisvą vietą ir dabar moja. Jo plaukai 
siekia pečius, jis mūvi ankštais nuskalbtais džinsais, susijuo- 
sęs juodu odiniu diržu su sunkia žalvarine sagtimi, o kur dar 
kaubojiški batai, gausiai išsiuvinėti ir aukštais smailais kul- 
nimis. Dantys balti ir gana dideli. Jis man kiek primena 
žiurkėną. 

— Labas, Badi! 

— Labas! 

Atsisėdu šalia jo ant kieto suolo, ir jis išbučiuoja mane į 
abu žandus, kaip įprasta Paryžiuje. Didelis Badžio privalumas, 
kad jis pažįsta visus Paryžiaus muzikantus. Jis tiksliai žino, kas 
kur groja, žino, kas ir kada atvažiuos į Paryžių, anksčiau, nei 
paskelbiama programose. Jis pažįsta visų klubų savininkus, 
taigi jis ir sužinojo, kad šiandien Paryžiuje yra Tedis Edvard- 
sas, visai neoficialiai ir tik kaip išimtis. Žinoma, jis paskam- 
bino man ir pasakė, tai bent įvykis! Klubas pilnutėlis. 

Čia suplūdo visi džiazo mylėtojai. Matau daug pažįstamų 
veidų, sveikinuosi į kairę ir į dešinę, jaučiuosi kaip namie. 
Tedis Edvardsas vakar dar buvo Niujorke, vos sudėjo bluos- 
tą lėktuve, jį dar kamuoja ir laiko skirtumas, tačiau groja jis 
nuostabiai. Saksofonu raito tokias švelnias ir glamonėjančias 
melodijas, kad man akys pritvinksta ašarų. Po „Tenderly“ 
visi kaip pakerėti. 

Palaimingai sėdžiu patamsyje, atsišliejusi sienos, užsimer- 
kusi ir leidžiuosi muzikos nešama aukštyn aukštyn. Tačiau 
vidurnaktį, per pirmąją pertrauką, atsistoju ir dideliam Ba- 
džio nusivylimui važiuoju namo. Man kaip tik užtenka pi- 
nigų taksi. 

— Ar rytoj ateisi į „Trois Maillez“? — šaukia jis man pa- 
vymui. — Ten dainuos mano draugai iš Kalifornijos. Evan- 
geliją. Pirmąsyk Paryžiuje. Turi pasiklausyti. 

— Gal. Kiek laiko jie bus? 

— Tiktai tris dienas. 

— Gerai. Aš ateisiu. Jeigu ne rytoj, tai poryt. Sudie, Ba- 
di! Aš tau paskambinsiu! 

Iš teisybės, tai man rūpi ne Evangelija, o Rivera. Todėl 
ir einu namo. Noriu gerai išsimiegoti, rytoj tikiuosi viso- 
kiausių įvykių. Nors instinktas byloja, kad maestro man 
netinka. Tačiau nenoriu visuomet būti garantuota. Noriu 
kai ką patirti. Vo:ž jie! Eisiu į „Ricą“, kad ir kas ten atsi- 
tiktų! 

Juk puikiai žinau, kad Rivera nori su manim ne vien val- 
gyti. O ko noriu aš? Žinoma, kad jis mane įsimylėtų! Taigi 
rytoj pavaidinsiu kaip teatre. Idealią įžymaus vyro draugužę, 
kurios moto: būk graži ir laikyk liežuvį už dantų. Deja, šis 
būdas vis dar pasiteisina. (Kad tik nepamirščiau susižavėjimo 
sklidinų žvilgsnių!) Slėpiningai tylėsiu ir siųsiu erotinius 
ženklus. Ir jeigu neapsuksiu jam galvos, tai aš ne Ofelija. 

Tačiau likimas patvarkė savaip. O argi ne visuomet taip 
būna? Ir aš galvotrūkčiais neriu į nuotykį, tokį keistą ir be- 
protišką, kad, be jokios abejonės, kol gyva jo nepamiršiu. 

Prieš išsirengdama į prašmatnų „Rico“ viešbutį pasimatyti 
su Redžinaldu Rivera, turiu išspręsti praktinę problemą. Aš 
neturiu kuo apsirengti, tikrąja šio žodžio prasme! Susagstoma 
suknutė pasidarė man per plati, su ja nebegaliu atitinkamai at- 
rodyti, o kelnės ir palaidinukės pernelyg prasta. Niekuomet 
nedrįsčiau tokia pasirodyti jo išlepintam žvilgsniui. 

Aš pažįstu aukštuomenę. Turėjau kelerius metus laiko 
patyrinėti ją Holivude, taigi žinau vieną dalyką: šiems žmo- 
nėms drabužiai :747a: daug reiškia! Jie mėgsta žinias, žavesį 
ir talentus, tai labai praverčia, tačiau drabužiai kur kas svar- 
biau. Pirmiausia išorė! O visa kita antrame plane. Jeigu suk- 
nelė per prasta, iškart atsiduri apačioje. O vieninteliai dra- 
bužiai, į kuriuos palankiai žiūrima šiuose sluoksniuose, turi 
būti San Lorano, Cakoko, Dioro, Montanos, Kestelbeidža- 
ko, žodžiu, siūti pagal specialų užsakymą ir kainuoti — tai 
visi žino — nemenką sumą. 

Ką man daryti? Išleisti kelis tūkstančius frankų suknelei? 
Juk dar nesu išsikrausčiusi iš proto. Tačiau apsijuokti irgi 
nenoriu. Pernelyg branginu pati save! 

Kiek pagalvojus man topteli puiki mintis. Važiuosiu į še- 
šioliktąjį rajoną, prašmatnų gyvenamąjį Paryžiaus kvartalą, ir 
ten iššniukštinėsiu visas dėpėts ventes*. Jeigu man pasiseks, 
išlįsiu sausa! 


* Komiso parduotuves (pranc.). 

Ber reikia žinoti štai ką: yra paryžiečių, kurios rengiasi 
vien tiktai pagal užsakymą siūtais drabužiais, visuomet tik 
pačiais naujausiais modeliais. Ir vos tiktai baigiasi sezonas, 
jos parduoda visus savo drabužius, net jei buvo apsirengusios 
tiktai kokį kartą arba apskritai nė karto. Ir štai tokių drabu- 
žių galima rasti dėpėts ventes, kartu su modeliais, vieną ar du 
kartus demonstruotais per apžiūras. Ir jeigu jiems trūksta sa- 
gos ar atplyšęs palankas, vietoj dešimties tūkstančių frankų jie 
tekainuoja penkis šimtus! Kadangi per savo nuovokumą vos 
atvažiavusi į Paryžių nusipirkau knygą „Paris pas cher“ („Pa- 
ryžius pigiai“), tai žinau, kur yra dėpėts. Žinau adresus ir te- 
lefono numerius, taigi nieko nėra paprasčiau! 

Mano nuotaika kuo puikiausia, nes nė lašeliuko nebebi- 
jau paryžiečių. Nebesijaučiu kaip dramblė, esu lengva, ele- 
gantiška, aš čia kaip namie. Numečiau vienuolika kilogramų 
ir dėpėts ventes surandu gražiausių savo dydžio modelių (::4- 
rai sėkminga patirtis), taigi po trumpiausio laiko jau turiu 
dvi šilkines „Zivanši“ sukneles, mielą trijų dalių ansambliu- 
ką, žavutėlį širdišką sidabrinį krepšelį, kurį galima nešioti 
ant grandinėlės po suknele, ir už visa tai sumokėjau tiktai 
kaip už dvi naujų batų poras! 

Pasaulis gražus! 

Lygiai antrą (diena švytinti, dangus sodrios mėlynės) aš 
jau esu „Rico“ viešbutyje. Ką tik išsimaudžiusi, išsitrinkusi 
galvą chna, elegantiška kaip kino žvaigždė, pasidabinusi van- 
dens spalvos gundančia šilko suknia su iškirpte nugaroje iki 
pat liemens! 

Įžengiu į šį legendinį viešbutį, kur keliolika metų gyve- 
no Koko Šanel, iš Vandomo aikštės, kad nepasiankstinčiau 
ir galėčiau kiek atsipūsti ilgame koridoriuje, vedančiame prie 
baro. Mar aš /2bai susijaudinusi, atvirai pasipasakosiu, širdis 
krūtinėje daužosi, skruostai pernelyg raudoni, o jeigu tik 
praverčiau burną, be jokios abejonės, imčiau mikčioti. 

Durininkui ko akys iš kaktos neiššoka, kai pro jį plaukiu. 
Pažai atsisuka ir lydi mane akimis. Ir čia nėra ko stebėtis! 
Matau save veidrodinėse vitrinose ir drąsiai galiu tvirtinti: 
tokia graži niekuomet nesu buvusi! O ką pasakys Rivera? 

Garsusis vyras visai nieko nesako. Laukia manęs „Espado- 
no“ bare, labai jaukioje salėje, skoningoje ir elegantiškoje, su 
odiniais krėslais, aksominiais minkštasuoliais, marmuriniu 
židiniu — ir kai išvysta mane, vilkinčią nauja suknele, iš ran- 
kos jam iškrinta sklidina taurė. Jį taip pribloškia mano iš- 
vaizda, kad vos neužlipa ant padavėjo, kuris iš uolaus parei- 
gingumo atsiklaupęs renka nuo kilimo pažirusius ledo gaba- 
lėlius. 

Mano nervingumas išsisklaido kaip rūkas. Smagi laukiu 
prie slenksčio ir galvoju: ką jis dabar darys? Tačiau šilto ir 
šalto matęs vyriškis be jokių problemų tvarkosi su tokiais 
niekniekiais. Redžinaldas susirvardo, rankos viršumi nusi- 
braukia lašus nuo balto, pagal užsakymą siūto kostiumo, iš- 
skečia rankas ir šypsodamas žengteli manęs pasitikti: 

— Sveikaaa, gražioji mano kanadiete! 

Atrodo jis iš tiesų labai įspūdingai. Žili plaukai vešlūs ir 
banguoti tiek, kiek reikia, kad atkreiptų dėmesį į jo įsimin- 
tiną pakaušį. Juodos akys kupinos ugnies ir susižavėjimo. Ir 
jo ūgis, elgesys, kalbėsena mane veikia. Visus vyrus bare jis 
pranoksta ūgiu ir man patinka labiau nei vakar vakare „Li- 
po“ aludėje. Jam penkiasdešimt šešeri metai. 

— Ofelija iš Kanados! Visą naktį mąsčiau tiktai apie jus. 
Ar žinot? 

Jis kalba susijaudinęs, beveik dusdamas. Kaip valdovas ap- 
kabina nuogus mano pečius ir prispaudžia lūpas prie kaktos. 

— Ar jūs išalkusi? — sumurma paskui man į ausį, ir man 
aišku, kad jis turi galvoje ne valgį. 

Be žodžių linkteliu, nes aš nepusryčiavusi. 

— Nuostabu! 

Jis reikšmingai žvelgia man į akis, ir jo delnai lėtai nu- 
slysta nuogomis mano rankomis. Jo rankos švelnios ir išpuo- 
selėtos, prisilietimas malonus. 

— Pavalgysime čia pat. Aš užsisakiau staliuką kampe, ten 
mums niekas netrukdys. Ir greičiau aptarnaus nei restorane. 
Be to, visas Paryžius nebūtinai turi sužinoti, su kuo aš prieš- 
piečiauju. 

Jis uždeda ranką ant nuogos mano nugaros, praleidžia 
pirmą ir mandagiai lukteli, kol atsisėdu. Tada atsisėda man 
priešais ir ryja tamsiomis akimis, kol padavėjas atneša kitą 
taurę ir valgiaraštį. 

Laikydamasi savo nusistatymo meiliai šypsausi ir tyliu. 

— Rūkytos lašišos! — paliepia Redžinaldas ir užsako dvi 
porcijas, nelaukdamas mano pageidavimo. — Šampano? 

— Mielai išgersiu. Bet tiktai taurę! 

Grakščiai atsišlieju į atramą, užsimetu koją ant kojos ir 
mėgaujuosi elegantiška aplinka, gėlėmis, žvilgančiomis tau- 
relėmis ir išsipusčiusiais žmonėmis, kurie palankiai mane 
stebi. Jaučiuosi čia kaip namie ir nesidroviu maloniai šypso- 
tis į visas puses. Kanadoje tai jokia nuodėmė. Pas mus, na- 
mie, galima nepažįstamiems vyrams nusišypsoti ir nesutepti 
savo reputacijos. Rivera tai pastebi ir iškart nusprendžia im- 
tis priemonių. Toks mano elgesys jam visai nepatinka. 

+ — Su kuo jūs flirtuojat, mieloji? — Jo balse skamba įžei- 
di gaidelė: — Aš jums nepakankamai geras? — Jis pasilenkia 
į priekį, paima abi mano rankas ir suspaudžia. — Aš matau 
tiktai jus! (Ko čia stebėtis. Už manęs siena!) Jau vakar keti- 
nau jūsų paklausti, sakykit, iš ko paveldėjot šias prašmatnias 
rudas garbanas? 

— Iš savo prosenelės brazilės. 


171 


— Turit braziliško kraujo? — Jis akivaizdžiai apsidžiau- 
gia. — Oooo, tai geras mišinys! Čia, Prancūzijoje, gražiau- 
sios linksmybių mergelės iš Brazilijos. Ir patraukliausi trans- 
vestitai. Vakarais jų galima pamatyti stovinčių Bulonės miš- 
ke. Viena gražesnė už kitą. Jums būtina tenai nuvažiuoti. 
Jeigu panorėsit, galėsim nuvažiuoti kartu. Ar norėsit? 

— Gal, — sakau šypsodama, nors nė neketinu to daryti. 
Manęs absoliučiai nedomina parsidavinėjančių žmonių ap- 
linka. Man dėl to nei šilta, nei šalta, širdyje niekinu visus 
vyrus, kurie geidžia šitokių pasismaginimų. 

— Jūs ištekėjusi? — klausia Rivera patylėjęs ir vogčiom 
pažvelgia man į krūtinę, kurią, jo apgailestavimui, dengia 
vandens spalvos šilkas (priekyje suknelė uždara iki pakak- 
lės). — Ar turit vaikų? 

— Neturiu nei vyro, nei vaikų. Geriau pasakysiu: 2a7 ne- 
turiu. 

— Aišku, — pritaria jis, — juk jūs labai jauna. Viskas 
prieš akis. Ar galiu duoti dar vieną nekuklų klausimą? Kiek 
jums metų? 

— O jums kaip atrodo? 

Lažinuosi, kad neduos man nė trisdešimties. 

Atsakymas atlekia kaip kulka iš pistoleto: 

— Dvidešimt šešeri. Ne? Dvidešimt septyneri? Irgi ne? 
Na, kad ir kaip ten būtų, trisdešimties jūs dar neturit. Ar 
tiesa? 

Nespėju atsakyti. Padavėjas dengia stalą, ir Rivera pa- 
miršta savo klausimą. Akivaizdu, kad jis išalkęs, nes iškart 
kimba į valgį. Jis nepalinki man skanaus, nes kilmingoje ap- 
linkoje tai neįprasta. 

O aš pastebiu, kad nebegaliu valgyti ir žuvies. Nors me- 
chaniškai ir paimu šakutę, matau lėkštėje ne raudonos laši- 
šos gabalą, o visą didžiulę gražią žuvį. Apetito kaip nebūta! 

Tiek to! Pasitenkinsiu traškančiu karštu skrebučiu, švie- 
žiu sviestu ir puikiu sausu šampanu. Galų gale atėjau čia ne 
pilvo prisikimšu. Be to, mielieji, „Rico“ viešbutis — tai at- 
skiras pasaulis. Čia apskritai nebūtina valgyti, kad smagiai 
pasijustum. Vien aplinkos gana. Viskas brangu, elegantiška, 
blizga. Kainos astronominės. Vyno butelis kainuoja iki tri- 
jų tūkstančių dolerių! (Už du butelius galima nusipirkti au- 
tomobilį!) Tačiau baras pilnutėlis, nė vieno laisvo staliuko, 
atmosfera linksma ir lengvapėdiška. 

Rivera plempia kaip pašėlęs. Iš pradžių tris taureles vis- 
kio, paskui keturias taures vodkos. Tačiau laikosi gerai. Ma- 
tyt, prie alkoholio pripratęs, ir tik kiek sustiklėjusios akys ro- 
do, kad jis nebelabai blaivas. 

Staiga jis pastebi pilną mano lėkštę. 

— Ar lašišos nemėgstat? — klausia nustebęs. 

— Megstu. Tačiau staiga netekau apetito. 

— Apetitas kaip paukščiuko, — sako jis. — Užsakysiu 
jums deserto. Yra šviežių žemuogių. Ar norėtumėt? 

— Taip. 

Su dekingumu šypsausi ir susidedu rankas į sterblę. 

— Ar jūs visuomet tokia tyli? — klausia jis judindamas le- 
do gabalėlius taurėje. 

— Tik tada, kai būtina. Man labai įdomu jūsų klausytis. 
Jūsų anglų kalba puiki. Ar ilgai gyvenot Amerikoje? 

Rivera pamalonintas šypsosi. 

— Mano žmona amerikietė. 

Jis sako žmona, o ne buvusioji. Taigi neprisipažįsta išsi- 
skyręs? 

— Klausykit, — kalba jis toliau, lyg būtų atspėjęs mano 
mintis. — Jeigu esat kur nors skaičiusi, kad žmona mane pa- 
metė, tai melas. Liza labai ištikima. Tai aš nuolatos nerims- 
tu. Man reikia naujų ir stiprių jausmų. Be meilės negaliu 

dirbti. Ar jūs suprantat? Menininkui būtina laisvė. — Jis pa- 
ima mano ranką, pabučiuoja ir suspaudžia: — Jeigu dabar 
pasakysiu, kad negaliu atsispirti tokiai gražuolei kaip jūs, ar 
supyksit ant manęs? 

— Ne. Žinoma, ne! — Ištraukiu ranką. — Tačiau nevalia 
kankinti žmogaus, su kuriuo esi susituokęs. Tai geruoju ne- 
sibaigia! 

Priblokštas jis įsistebeilija į mane. 

— O kas jau čia gyvenime baigiasi geruoju? — klausia 
paskui įžūliai. — Gal man pasakysit? 

Daug kas, mąstau, labai daug kas baigiasi geruoju. Ta- 
čiau atėjau čia ne su juo ginčytis, todel tiktai paslaptingai 
šypsausi. Mano šypsena jį pakeri. 

— Ak gražioji mano kanadiete. Apie ką galvojat? 

(Jis, be abejo, galvoja apie lovą.) 

— Apie jūsų žmoną. 

— Apie mazo žmoną? — netiki jis. — Kodėl jūs galvojat 
apie mano žmoną, brangioji, kai aš sėdžiu Čia, priešais jus, 
kūnas ir kraujas. 

— Man įdomu, kur ji. 

— Kaime, — sako jis niūriai, — mūsų viloje Pietų Pran- 
cūzijoje. 

— Ir ką ji ten veikia? 

Jis graudžiai atsidūsta. 

— Kuria naują savo kolekciją. 

— Ką nors gražaus? 

— Nežinau. Nenutuokiu apie madas. O dabar pakeiski- 
me temą. Aš įsivaizduoju malonesnius dalykus nei pokalbį 
apie savo žmoną. 

— Tai apie ką pageidautumėt pasikalbėti? — pabrėžtinai 
naiviai klausiu. — Apie vakarykščią damą? Jūsų ankstesnę 
draugužę? 

Redžinaldas prapliumpa kvatotis. 

— Jūs mane pralinksminot, Ofelija. Tokia jauna ir jau 
tokia kandi. Tačiau aš santūrus, my /ove. Iš manęs nieko ne- 
išpešit. Asmeninis gyvenimas man šventas, taip, moteris ga- 
li manim pasitikėti. Gali siautėti su manim kaip pašėlusi, 
niekas ir niekuomet neišgirs apie ją nė žodžio. Galiu tylėti 
kaip žemė. Su manim esat saugi. 

— Aš nepakenčiu orgijų. 

— Kodėl? 

— Juk jos nieko bendra neturi su meile. Tai tinka tik iš- 
krypėliams ar vyrams, kurie turi problemų su lytiniu pajė- 
gumu. 

Tada jis užsisako dar vodkos. 

— Jūs teisi, — sako nugėręs gurkšnį, — orgijos būna šlykš- 
čios. Geriausia būti su moterimi vienam. Tačiau dabar atsi- 
sėsiu šalia jūsų. Jūs esat pernelyg toli, my /ove. 

Rivera pakyla ir atsisėda šalia manęs ant rudo aksominio 
minkštasuolio. 

Patiekiama žemuogių, ir jis su degtinės taure rankoje ste- 
bi, kaip aš jas doroju. Kai pavalgau, apkabina mane ir pri- 
glaudžia prie savęs: 

— Ką ketinat veikti šiandien po pietų? 

— Dar nežinau. 

— Gal leistumėt man šį tą pasiūlyti? 

— Ne, verčiau ne. | 

Jis nori padėti man ant šlaunies ranką, bet aš neleidžiu. 
Jeigu būčiau įsimylėjusi, neimčiau to į galvą. Tačiau dabar 
droviuosi tos daugybės žmonių, kurie atsargiai mus stebi, 
kad nepražiopsotų, kaip garsusis dirigentas Redžinaldas Ri- 
vera vėl svetimoteriauja. Šiaip ar taip, gyvenime tai nedaž- 
nai pamatysi. Juo labiau iš taip arti. 

Tačiau dar labiau nei kiti mane trikdo ką tik į vidų įėjęs 
vyriškis. Jis sėdasi prie baro ant kėdutės, balsiai užsisako 
konjako, ir ne bet kokio, o visame pasaulyje žinomo Cognac 
fine Champagne 1830, kuriuo „Rico“ viešbutis garsėja ir ku- 
rio mažutytė taurelė kainuoja du šimtus dolerių. Jis gurkšte- 
li, su palengvėjimu atsidūsta, o paskui šlykštėdamasis žiūri į 
Riverą, lyg pats būtų iš dorovės policijos. 

Kažkas su tuo vyru negerai. Jis stovėjo hole, kai įėjau į 
viešbutį, paskui keliskart praėjo pro atdaras baro duris nu- 
leidęs galvą ir energingais žingsniais, kresnas, tvirtas, storas 
vyriškis su brangiu rudu kostiumu. Pagaliau jis išdrįso įeiti 
vidun, tačiau tai dar ne viskas. Instinktas man byloja, kad 
jam kažko reikia iš mūsų. Ne iš manęs, bet iš Riveros. 

— Ar pažįstat vyrą prie baro? — klausiu tyliai. — Tą su į 
akis krintančiu rudu kostiumu? 

Rivera žvilgteli. 

— Ne, niekuomet nesu matęs. Kodėl klausiat? 

— Jis nenuleidžia nuo jūsų akių. Gal 7:s jus pažįsta? 

— Gal. Aš esu įžymybė, mano miela. Mane pažįsta dau- 
gelis, kurių nė akyse nesu matęs. Tačiau dabar turiu jus pa- 
bučiuoti! 

— Ne, prašau, ne. Čia per daug žmonių. 

— Jūs visiškai teisi. 

Redžinaldas atsitiesia, pasitaiso kaklaraištį ir pamoja pa- 
davėjui. 

— Gargon, dar paskutinę vodkos ir sąskaitą. 

— Kur jūs ketinat eiti? — klausiu pabrėžtinai naiviai. 

— Jūs tiksliai žinot. 

— O jei neisiu kartu? 

Rivera pergalingai juokiasi. 

— Žinau, nepaliksit manęs vieno nelaimėje. Tik jau ne 
tada, kai esat šitaip apsirengusi. Iš suknelės viskas matyti. 
Beje, ji tiesiog kerinti. Gundanti. Jeigu mokėtumėt dainuo- 

ti, tuoj pat duočiau jums darbo. O dabar galiu tik pakviesti 
jus į savo apartamentus taurelei. Ar sutinkat? 

Jis paima mano ranką ir suspaudžia. 

Taurelei? Nors plyšk iš juoko. Tiksliai žinau, ko jis nori. 
Tačiau man nėra nemalonu. Savaičių savaites buvau viena. 
Po užpuolimo metro manęs nebučiavo joks vyras. Aš troki- 
tu atsiduoti, pasijausti stipriam glėby, pamiršti visas blogy- 
bes. Permiegoti su bet kuo visuomet stiprus išgyvenimas. O 
dabar man kaip tik to ir reikia. Pagaliau noriu atsikratyti ke- 
turių nusikaltėlių veidų, kurie naktis po nakties persekioja 
mane sapnuose. Nors Rivera vedęs ir iš principo aš negriau- 
nu santuokų, šiuo atveju nieko neatimu iš jo žmonos. Juk jis 
be paliovos ją apgaudinėja. Del manęs nebus nei blogiau, 
nei geriau. 

— Vienintelei taurelei, — koketuoju, — mažytei taurelei, 
ir viskas. Ar pažadat? 

— Aišku, pažadu. — Jis bučiuoja man pirštus. — Aš esu 
ispanas, o mes, ispanai, esam džentelmenai. Ar šito nežino- 
jot, my love? 

Tada jis užsimoka, suma neįtikėtinai didelė. Jis abejingai 
išsiima storą stambių banknotų pundą iš kišenės, kelis pa- 
skleidžia ant stalo net atidžiai nežiūrėdamas, vėl taip par 
abejingai įsikiša likusius, dar įspraudžia banknotą į delną pa- 
davėjui ir nusiveda mane į liftą. 

Kai einame pro barą, keistasis vyras rudu kostiumu ties- 
teli ranką, nori kažką sakyti, tačiau paskutinę akimirką su- 
sitvardo ir nusuka galvą. 

— Šitam reikia autografo, — išdidžiai sako Rivera. — Prie 
manęs visą laiką lenda. Tačiau nieko čia nepadarysi, toks jau 
menininkų gyvenimas. 

Lifte mudu vieni ir, nors kylame tiktai vieną aukštą, jis 
iškart puola į ataką. Lifto durelės dar nė neužsidariusios, o 

jo ranka jau ant mano krūtinės, kita pakišta po sijonu. Kai 
imu iš jo vaduotis, jis taip prisispaudžia apatine kūno dali- 
mi, kad jo anatomija man kaip 2nt delno. Jei neklystu, jis 
puikiai sudėtas, dukart didesniu galu kaip Nuris, sakyčiau. 
Čia tai bent! 

Paprastai šito man pakanka, kad apimtų tinkama nuotai- 
ka. Aš aistringa moteris, vyro kūnas man patinka, jis atro- 
do nuostabus, o jei ten, apačioje, pulsuoja karštis, įgaunu 
gyvybinių galių. Tačiau šįkart karštis supulsuoja pernelyg 
anksti, na, man pernelyg anksti pademonstruojamas. Ir aš 
nesitikiu nieko gero! 

Jeigu vyriškis prieš pirmąjį bučinį deda mano ranką sau į 
tarpukojį ar jei nesidrovėdamas savo gražumyną įremia man į 
kryžkaulį (arba į pilvą, tai visai tas pats), tuomet jis turi pro- 
blemų su lytiniu pajėgumu ir kamuojasi dėl savo organo. 

Taip, žinau, ką kalbu. Du iš mano keturiasdešimt trijų 
meilužių elgėsi kaip Rivera, ir abiejų neverta nė prisimint. 
Jeigu tiktai pasistoja galas (kurio nesužadina kitos moterys), 
jie trokšta dievinimo ir nusižeminimo. Žinau tą scenarijų. Da- 
bar būtų geriausia išsivaduoti iš jo glėbio ir parodyti kulnis! 

Redžinaldas kažką nesuprantamai sumurma' prancūzų 
kalba (koks baisus akcentas) ir prispaudžia mane prie sienos. 
Ar jis ir su Neli šitaip elgėsi? Man darosi vis įdomiau. Smal- 
su, kaip bus toliau. Pagaliau liftas sustoja, durys automatiš- 
kai atsidaro, ir prisiekiu: jeigu būčiau žinojusi, kas manęs 
laukia, būčiau pasprukusi! Čia pat! 

Garsusis ispanas įsikūręs geriausiuose viešbučio kamba- 
riuose. Ant durų 101. „Rico“ viešbučio žinovai supranta, kas 
tai per apartamentai! Šitas skaitmuo sukelia palaimingą jau- 
dulį, nes už tų durų pasakų karalystė. Didžiulė svetainė iš- 
tisa raudonos ir auksinės spalvos, veidrodžių ir marmuro or- 
gija. Čia viešpatauja visa Prancūzijos šlovė. Lubų aukštis ke- 

turi metrai, jos, kaip durys ir sienos, išdabintos aukso orna- 
mentais. 

Vien drapiruotės tikras turtas — vienam langui, bent aš 
taip manau, sunaudota šimtas metrų medžiagos — dieninės, 
naktinės užuolaidos ir krintančios lyg vandens krioklys 
užuolaidos langų viršuje. Aksomas, šilkas, damastas, broka- 
tas — brangiausi iš brangiausių audinių! 

Visi kilimai originalūs. Kaip ir paveikslai sunkiuose auk- 
siniuose rėmuose. Visur pristatineta brangiausių antikvarinių 
retenybių, aš įžengiau tarytum į pilį. Tiksliau sakant, pasi- 
smaginimų pilį, nes lova su baldakimu miegamajame (roži- 
nės, migdolų žalumo ir dramblio kaulo spalvos) žada neuž- 
mirštamas naktis, o sidabrinės vazos su saldainiais ir tropi- 
kų vaisiais, padėtos šalimais, tik sustiprina mano spėjimą, 
kad šį guolį įkvėpė ne poilsio troškimas, o pašėliškas potrau- 
kis pulti į ekstazę! 

Svetainėje, ant puikios senovinės komodos su marmuri- 
niu viršum, pūpso šampano kibirėlis. Kas gi čia šaldoma? 
Bricout Brut Rėserve butelis, nuostabi markė. Šalia, ant sun- 
kaus sidabrinio padėklo, taurės, padeklas išklotas damasto 
servetėle. | 

Prieškambaris, svetainė, miegamasis, marmurinis vonios 
kambarys su juodos, smėlio ir rožinės spalvos ovalia vonia — 
nejučia pagalvoju, ar aš gyvenime kada nors pasieksiu, kad 
per keliones galėčiau apsistoti štai tokiuose viešbučio kam- 
bariuose. 

Moterims čia kur kas sunkiau patekti, turiu galvoje, pa- 
sikliaujant vien savo jėgomis, jeigu nesi paveldėjusi turto ir 
neištekėjusi už turtingo vyro. Ir, po teisybei, kodėl? Ar kas 
nors malonėtų man šitą paaiškinti? Man dar tiktai keturias- 
dešimt vieneri, geriausias gyvenimo laikas priešaky. O kai esi 
keturiasdešimt vienerių metų amžiaus, tai viskas, mielieji, ta- 


179 


vęs dar laukia. Ir kodėl po kelerių metų aš negalėčiau nu- 
žengti taip toli, kad galėčiau išsinuomoti kambarius praban- 
giame „Rico“ viešbutyje? 

Garsusis maestro laiko negaišta. Užuot mane pabučiavęs ar 
apkabinęs, nusivelka baltą švarką, atsisagsto liemenę, suvaldo 
žiovulį ir nudrimba ant didžiulės raudonos ir auksinės kana- 
pos svetainėje. Tada atsipalaiduoja kaklaraištį ir imasi darbo. 

Tiksliau sakant, pradeda segiotis kelnes ir — beveik netikiu 
savo akimis — išsiima! Ai, ką jis išsiima, yra įsidėmėtino dy- 
džio, status ir storas, ir, jeigu tik aš neapsirinku, jo apyvarpė 
susiaurėjusi. 

Ką dar pasakyti. Kokia jau čia Naujoji romantika? Vei- 
kiau senosios pašų galvosenos pasekme. Be to, visame pasau- 
lyje nerastum labiau neerotiško vaizdo kaip visiškai apsiren- 
gęs vyriškis su prasižiojusiu kelnių praskiepu. 

Ir ko jis iš tikrųjų tikisi? Kad dabar aptarnaučiau kaip ko- 
kia kekšė? O gal draugiškai parodo man, kuo gali nudžiu- 
ginti? Ar dabar man jį pagirti? „Geras berniukas, na ir gra- 
žų daiktelį tu turi!“ 

Keisti papročiai! Nusprendžiu taktiškai ignoruoti Riverą, 
prieinu prie lango ir įsižiūriu į puikią, saulėtą Vandomo 
aikštę. Kažkas turi atsitikti. Bet kas? 

— Aš č1a!— pasiskundžia nuo kanapos maestro. 

Šypsodama atsisuku. 

— Matau! 

Tada pradedu nusirenginėti, lėtai, išmoningai ir nė laše- 
lio nesigėdydama, nes juk numečiau vienuolika kilogramų ir 
esu puikiausios formos. Taip. Jaučiuosi tokia graži ir taip 
pasitikiu savimi, kad be niekur nieko nuoga išeičiau į balko- 
ną, jeigu tiktai toks mano elgesys galėtų kam nors praversti. 

O kadangi Rivera nesigroži manimi, tai atsistoju priešais 
artimiausią veidrodį ir imu grožėtis savimi pati. Taip! Aš esu 

paveikslas dievams. Tiktai neregys gali to nematyti! Subtiliai 
kosteliu, papurtau rudas savo garbanas, bet Rivera tarytum 
apsvaigęs. Jo žvilgsnis nuniręs žemyn, neatplėšiamai įsmigęs 
į kelnių praskiepą. Tačiau tai pasikeis. Kertam lažybų? 

Kruopščiai padedu šilkinę savo suknelę ant lašišos raudo- 
numo sofos palangėje, pakišu po ja batus, pasiimu blizganųį 
krepšelį ir tyčia pro Riverą žygiuoju į prašmatnų miegamą- 
jį — nemetusi į jį nė vieno vienintelio žvilgsnelio. Tada nuo- 
gutėlaitė nugrimztu į šilkinius lovos su baldakimu patalus, 
efektingai apsidengiu pečius ilgomis garbanomis ir užsi- 
merkiu. 

Taip! Po trupučiuką visas šis reikalas gaus stiliaus! 

Vos tik pasiruošiu, įgriūva Rivera, su glaudėmis ir besi- 
plaikstančiais marškinių skvernais. Veidas išraudęs, vešlūs ži- 
li plaukai išsitaršę. Jis tuoj pat plosis ant manęs. O Dieve, 
vis tas pats! Dabar padės tiktai vienas dalykas: vaidyba. 

— Eikš... — veblenu gundomai ir lėtai ištiesiu į jį ran- 
ką, — eikšen, my darling! 

Skamba taip natūraliai, nors virsk iš klumpių, Marlena 
Dytrich nebūtų geriau sugebėjusi — ir poveikis toks, kaip ir 
planavau. 

Rivera suklumpa ant kelių, sugriebia ranką, ima patraku- 
siai ją bučiuoti, liežuviu perbraukia vidine rankos puse iki 
pat alkūnės, bučiuoja krūtų spenelius, padeda galvą man ant 
pilvo ir liežuviu urbina bambą. 

— Gražioji mano kanadiete, — dejuoja jis, — tavo oda 
švelni kaip aksomas, tu gundai labiau už Kleopatrą. Ar visą 
dieną maudaisi asilių piene? 

Tada nusiplėšia glaudes ir marškinius, atsistoja prie lovos 
galvūgalio ir atkiša man prie burnos pasistojusį galą. 

Argi to nenumaniau jau lifte? Jam terūpi tiktai jo nuo- 
galainė! Ačiū Dievui, kad man nebe dvidešimt, o keturias- 

dešimt vieneri, ir kad žinau, kaip apsiginti. O ne! Daugiau 
nesiduosiu išnaudojama. Darysiu tik tai, kas man pačiai tei- 
kia džiaugsmo. Taigi nusuku galvą šalin — ir mieliausiąjį jo 
organą apimu ranka. 

— Atsargiai! — suriaumoja Rivera ir sugniaužia mano 
pirštus lyg spaustais. Bet aš jau supratau. Apyvarpė tokia 
siaura, kad man įdomu, kaip šitas žmogus mylisi. 

— Lėtai! Labai labai iš lėto! — paliepia jis angliškai, trau- 
kiodamas mano ranką pirmyn ir atgal. — Labai labai iš lė- 
to. Taigi! Taip! Taip gerai! 

Ir jeigu tai priklausytų nuo jo, dabar turėčiau šitaip dar- 
buotis valandų valandas. 

Kai kurių vyrų egoistiškumas tiesiog neįtikėtinas. Štai ši- 
tas elgiasi lyg viešnamyje, tarytum būtų man sumokėjęs, ir 
to net nepastebi. Ar atvesti jį į protą, padėti j0 ranką ant 
jautriausios m2an0 vietelės tarpukojyje ir pačiai įsakinėti? Ne! 
Šito jis neištvers. 

— Tvirčiau! — nutraukia Rivera mano mintis. — Suimk 
man tvirčiau. Daug tvirčiau. Spausk! Spausk kaip reikiant! 
Taip! 

Ir jis ima gašliai dejuoti, o man pamažėle nutirpsta 
pirštai. 

Taip, mielieji. Ir kokia nauda iš gražiausių kambarių, 
nuostabiausios lovos su baldakimu „Rico“ viešbutyje, jeigu 
vyras niekam tikęs? Jokios! 

— Paleisk mane, — prašau keliskart, — paleisk mano ran- 
ką. Skauda! 

Jis negirdi. Užsimerkęs aistringai dejuoja. Jis stambus vy- 
ras, aukštesnis už mane per pusantros galvos ir tikrai sunkes- 
nis kokia dvidešimčia kilogramų. Tačiau ir aš nebesu toji be- 
ginklė vargšė moterėlė, kokia buvau anksčiau. Ar vikriu jude- 
siu nusviesti jį ant grindų? Patraukli mintis. Paskui galėčiau 

eiti ir sočiai pavalgyti kiaušinienės su triufeliukais „De la Pė“ 
kavinėje, mat klaikiai užsimanau valgyti. 

Tą akimirką suskamba telefonas. Rivera krūpteli, arplėšia 
akis, paleidžia mano ranką ir atsikelia. 

— Jokių skambučių! — sustaugia į ragelį. — Ne! Nė vie- 
no. Kaip? Iš kokio laikraščio? Nežinau tokio! Varykit jį lauk! 
Uždrauskit kelti koją į viešbutį! Kas? Fotografas? Iš kokio 
žurnalo? Negali būti nė kalbos. Pasakiau, ne! Aš užsiėmęs! 
Tegu niekas man netrukdo. Niekas! Supratot? 

Paskui atsigręžia į mane, kad ir vėl jį smaginčiau. Bet aš 
nė nemanau. 

— Aš siaubingai išalkau, — sakau ir susidedu rankas ant 
savo plokščio (tuo labai džiaugiuosi) pilvo. 

— Išalkot? — nesusigaudydamas Rivera iš aukštai žvelgia 
į mane. — Juk mes ką tik pavalgėme. 

— Tik ne aš. Na, aš suvalgiau dvi riekutes kepintos duo- 
nos, išgėriau taurę šampano ir užkandau jį dešimčia smulkių 
žemuogių. 

— Aš apskritai nenoriu valgyti! 

— Nė trupučiuko neabejoju! 

Aš grakščiai atsikeliu iš šilkinio prašmatnaus guolio ir ve- 
riama priblokšto Riveros žvilgsnio patraukiu durų link. 

— Kur jūs? — šaukia jis prancūziškai, ir siaubingas jo ak- 
centas dar labiau sustiprina mano pasiryžimą dingti iš čia 
kuo skubiau. — Kur jūs einat? 

— Į „De la Pė“ kavinę. Ten yra nuostabių daržovinių pa- 
tiekalų. 

Jis ima gaudyti orą. 

— Tokių jums galiu užsakyti ir čia. 

— Ne, ačiū, tai pernelyg ilgai užtruks. 

— Ojojoj, mieloji, juk negalit dabar palikti manęs vie- 
no! — Jis bėga man iš paskos, sugauna jau svetainėje, apka- 

bina iš užpakalio ir prispaudžia veidą man prie plaukų. — 
Jūs pasiliksit pas mane, aš jūsų neišleisiu. 

— Aš ir pusryčių neturėjau nė kąsnio! 

— Ne, ne, aš jūsų neišleisiu! 

Jis nubraukia mano garbanas į šoną ir ima iš užpakalio 
bučiuoti kaklą. Paskui pakelia mane ir nusineša atgal į mie- 
gamąjį. Tai man patinka. 

— Štai, — jis rodo į sidabrinę vazą, padėtą šalia lovos, — 
vaišinkitės, mieloji. Arba palaukit. Ar man leisit? — Jis įkiša 
man į burną plytelę šokolado, kuris tikrai nuostabiai gar- 
dus. — Dar norit? Vo:/š, jis juk tirpsta ant liežuvio, argi ne? 
Tai mano mėgstamiausia rūšis. Užsisakau jo iš Briuselio. Ta- 
čiau pats nevalgau, tik vaišinu bičiulius. Prašom. 

Ir jis padeda dailią vazą šalia manęs ant šilkinio apkloto. 
Paskui užtraukia užuolaidas ir prietemoje sugrįžta prie ma- 
nęs, ketindamas ir toliau penėti šokoladu. 

Na, galų gale. Galų gale jis galvoja apie mane, o ne apie 
savo Ali Babą! Tačiau pernelyg anksti džiaugiuosi. Kai ne- 
benoriu šokolado, vėl prasideda anas vaidinimas. 

— Pabučiuok mane! — dejuoja jis ir rodo į savo dangų 
remiantį organą. — Pabučiuok mane savo saldžiomis šoko- 
laduotomis lūpomis! 

— Ar tai būtina? — klausiu pabrėždama savo nuobodulį. 

— Pabučiuok mane, gražioji kanadiete! Paimk mane į 
burną! Į šokoladuotą burną! 

Ir jis ropščiasi aukštyn plačia lova, kol apatinė jo kūno 
dalis atsiduria visai prie mano galvos. 

Ir kas būtų pamanęs? Šitas vyras dar ir iškrypėlis. Jeigu 
nepasisaugosiu, tai jis gal dar pareikalaus, kad jo siaubingai 
brangius saldainius iš Briuselio sukimščiau jam į užpakalį. 
Ar pats sukiš juos 222 kur nors, nežinia, kas dar apskritai 

jam gali ateiti į galvą. Ne, ne, galiu griebtis tiktai vieno da- 
lyko, kad jis nusiramintų, ir jo poveikis garantuotas. 

Atsisuku ir imu glostyti jam strėnas. 

— Verčiau eikš pas mane, — šnibždu slopiu tarsi nuo di- 
džiulio susijaudinimo balsu, — eikš, noriu tave jausti. Savy- 
je. Giliai giliai. Ar supranti? 

Jis supranta. Žodį „giliai“ supranta visi vyrai. O žodžiams 
„giliai giliai“ jie apskritai neatsispiria, ne vieną sykį tuo įsi- 
tikinau, ir įsidėmėtinas Redžinaldo organas staiga išpamps- 
ta iki tokio didumo, kad nė nebūčiau įsivaizdavusi. Tačiau 
kokia nauda iš gražiausio galo, jeigu vyras niekam netinka? 
Man labiau patiktų, jeigu būtų mažesnis ir subtiliau atrody- 
tų. Tokio aš apskritai negeidžiu! Tačiau pagaliau man knie- 
ti suprasti, kuo taip neįtikėtinai užbūrė šis vyriškis Neli. Jis 
turi bent kuo išsiskirti kaip meilužis. 

Kas žino! Jis muzikantas. O muzika — tai rirmas. Gal jo 
judesiai tokie, kad pakyli į dausas? Visko gali būti. Šiaip ar 
taip, didumo jam pakanka. 

— Oooo, my love, — jis vėl prabyla angliškai, — tu ne- 
klysti, būtinai turiu paimti tave. Dabar. Tuoj pat! 

Ir stebuklas nutinka. Redžinaldas neužgula manęs, o ne, 
jis įsitaiso 4ž manęs, man nemetus nė menkiausios užuomi- 
nos. Stipriai prisiglaudžia prie nugaros — kas žino, gal dar 
galų gale bus labai gera? Ir atsargiai atsargiai įsismelkia man 
į vidų. Ber kas čia dabar? 

Aš apskritai nieko nejaučiu! 

Jis atsitraukia atgal. Irgi sulėtintu judesiu. 

Ir vėl nieko nepajuntu. Nė menkiausio geismingo virpu- 
lio. Aš turėjau keturiasdešimt tris meilužius, tačiau nuobo- 
džiau mylėjusis nesu per visą savo gyvenimą. Taip nuobodu, 
kad man trūksta žodžių nupasakoti. Ir Neli tai pasirodė taip 
šaunu, kad ji per mėnesį sublogo septyniais kilogramais? Ne- 

įtikėtina! O aš vos pajėgiu vaikytis miegus. Didžiausiomis 
pastangomis susivaldau nežiovavusi. Staiga apima siaubingas 
nuovargis. 

O Rivera darbuojasi iš peties. Dejuoja, dūsauja, dreba — 
ir nė sykelio nepabando paglostyti tokios svarbios man vie- 
telės. Jis net neklausia, ar turi saugotis, trumpai drūtai — 
jam rūpi tik savo paties malonumas ir jis pats! Taip gali ju- 
dėti amžinai. Deja! 

Kiek laiko visas tas dalykas užtrunka, nežinau. Šiaip ar 
taip, jis vis dar triūsia, ir per patį įkarštį aš užmingu. Šitaip 
man irgi dar nebuvo nutikę. Kai pabundu, pučia į ūsą ir 
jis — vis dar manyje, taip nieko ir nepabaigęs. Tiek to! Bent 
jau suprantu, kodėl jis neturi vaikų. Jam kur kas labiau pa- 
tinka burnos ir rankos nei moters skreitas. Tuo galima pa- 
aiškinti ir daugybę skyrybų. Būti ištekėjusiai už žok:0 — sun- 
kus seksualinis darbas! 

Redžinaldas kietai įmigęs (labai suprantama, kai išlenkė 
tiek viskio ir degtinės taurelių) ir nė nepastebi, kaip atsargiai 
atsipalaiduoju nuo jo ir patogiai išsitiesiu aukštielninka. Pui- 
kus miegamasis! Lova su baldakimu kaip filme. Svajonių 
idealas — jeigu mylėtum! 

O šiaip visa tai šuniui ant uodegos. Prašmatni apystata, 
brangiausios drapiruotės, žalsvos, rožinės ir dramblio kaulo 
spalvos, šilkinės paklodės, neįperkami patalai — viskas nieko 
neverta, šitoji lova teliks man kaip blogas prisiminimas. 

Ir vėl į visa tai pasižiūriu iš kito taško. Ar vyrai taip ener- 
gingai svetimoteriautų, jeigu mes, moterys, viens du ir užsi- 
plėštume sijonus — tačiau tik tam, kad duotumėmės bu- 
čiuojamos ten, apačioje, kol mums būtų gana? Jei per dvi 
meilės minutes sulauktume orgazmo, paskui pasiverstume 
ant šono — „ar tau buvo gera, mielasis?“ — ir maloniai už- 
migtume, 0 jis tysotų šalia atstatęs tvinksintį galą ir nežino- 
tų, kaip išrvers toks kiaurą naktį? 

Kaip jie elgrųsi, jeigu taip nutiktų du, tris kartus per savai- 
tę ar kaip su Nuriu šešiskart iš eilės tą patį vakarą? Taigi ži- 
nau vieną dalyką: per patį trumpiausią laiką vyrai taptų san- 
tūriąja lytimi. Ir reikėtų juos apipilti pinigais ir dovanomis, 
kad įsektų paskui moterį į miegamąjį, eitų prie altoriaus ar į 
aristokratiškojo „Rico“ viešbučio lovą su baldakimu! 

Tačiau mano apmąstymai išblaškomi! 

Staiga kažkas energingai pabeldžia į svetainės duris. Ir ky- 
la tikra sumaištis! 

Popietės įvykiai pasuka tokia linkme, kokios nebūčiau 
įsivaizdavusi net drąsiausiose mintyse. Tokių dalykų gali nu- 
tikti tiktai Paryžiuje. Ir tik savo sumanumui turiu būti dė- 
kinga, kad mano nuotrauka kitą dieną neišspausdinama vi- 
suose bulvariniuose Prancūzijos laikraščiuose. 

Tačiau neužbėgsiu už akių. 

Smarkiai ir energingai kažkas daužo duris, garsiąsias du- 
ris su numeriu 101, vedančias į prašmatniausius šio aristok- 
ratiško viešbučio kambarius. 

Ir lemtis varo savo vagą. 

Į duris daužo ir daužo. Kuo tolyn, tuo garsyn ir greityn, 
kol galų gale Redžinaldas Rivera atsikvošėja iš girto miego. 

— Kas yra? — klausia jis angliškai. 

— Kažkas veržiasi vidun! 

— Kaip? Kas? Dėl Dievo! — klaikiai išsigandęs jis pašoka 
iš lovos, atitraukia užuolaidas ir atplešia langą. — Ar jau pu- 
sė penkių? Tikriausiai pusė penkių! Aš. visiškai pamiršau, pu- 
sę penkių esu sutaręs susitikti su „Polydor“ programų direk- 
tore. 

Jis spokso iš viršaus į mane ir aišku, kad neapsakomai 
trokšta, jog ištirpčiau ore. 

— Tai del „Maria Stuarda“ įrašų Marselyje. Labai svarbu. 
Net neapsakomai svarbu! 

— Aš pasislėpsiu vonioje, — nuraminu jį. 

— Taip, taip! Gera mintis. Beje, ji pažįsta mano žmoną! 

Beldimas vel atsinaujina, šįkart dar atkaklesnis. 

— Ji tiksliai žino, kad aš čia! 

Rivera čiumpa glaudes ir marškinius, protekine skuba į 
svetainę ir užsitrenkia duris. 

— Ateinu, mieloji, — šaukia savo baisiąja prancūzų kal- 
ba, — pakentėkit dar minučiukę. Ir tada aš jūsų! 

Tikiuosi, kad jis paslėps mano suknelę. Tikiuosi, kad ne- 
pernelyg ją sumurkšlins. O kur dės mano batus? Ir dailias 
baltas nėrinių kelnaites? 

— Voslė! Vosla! Aš skubu, brangiausioji! 

Ar jis jau apsirengė? Neįmanomas daiktas! Nieko sau 
greitumas. O gal jis labai įgudęs? 

Ant pirštų galiukų pritykinu prie durų, kad nepražiopso- 
čiau pasisveikinimo. Iš tiesų viskas girdėti kiaurai: štai jis at- 
rakina, štai ji įeina, štai abu stovi raudonos ir auksinės sve- 
tainės viduryje. Bučinukas, juokas, na, juodu puskiai pažįs- 
tami, nera jokios abejonės! 

Tai čia bus tvarkomi reikalai? Šitaip burkuojant? Niekuo- 
met! Be to, balsas man girdėtas. Vakar vakare. „Lipo“ aludė- 
je. Taip! Tai toji džiūsna su didžiuliais briliantais, rūgščia vei- 
do išraiška ir pasibaisėtinais rožiniais plunksniniais auskarais! 

Nevalingai imu kikenti. 

Vakar vakare ji net nesisveikino su manimi. Gal man at- 
silyginti ir Ievos kostiumu iš miegamojo nerti į svetainę? 
„Bonjour, madame! Kaip miela, kad užsukote! Aš Ofelija. O 


kuo jūs vardu?“ 

Gal tikrai? Patraukli mintis! Juk ir šiaip viskas beproty- 
be, kaip kino filme arba teatre. Garbės žodis, jaučiuosi kaip 
prancūziškoje komedijoje, tiktai čia ne meilės trikampis, o 
keturkampis: žmona kaime, meilužė svetainėje, atsitiktinė 
draugužė nuoga miegamajame, ir viskas susiję su vienu vy- 
riškiu — argi tai neturi skandalingai baigtis? 

O tokia skandalinga pabaiga iš tiesų užgriūva — nors ir 
ne tą pačią akimirką. Nė trupučiuko nenutuokdama įsisuku 
į Paryžiaus aukštuomenės skandalo verpetą, ir man nepaju- 
dinus nė piršto, viskas susiklostė taip, kaip ir turėjo. 

Taigi tūnau už durų ir klausausi. 

Abudu šnekučiuojasi prabangiojoje svetainėje, ir Rivera 
mandagiai bando jos atsikratyti. 

— Šiandien aš labai pavargęs, mano brangiausioji. Net 
miegojau, kai jūs atėjote. 

Kaip ir reikėjo ukėtis, vienas į kitą jie kreipiasi „jūs“, mat 
toks prancūzų įprotis. Vaikai sako „jūs“ tėvams, vyrai — 
žmonoms, draugužėms ir pažįstamoms, net jaunavedžiai lo- 
voje nesuranda kelio prie meilaus „tu“! 

— Miegojot? — pakartoja nemalonusis balsas. — Tuomet 
atėjau kaip tik laiku, mielasis. Turiu jums tokią pritrenkian- 
čią naujieną, kad kaipmat išsiblaivysit. Gal spėsit? 

— Neguldykit manęs ant kankinimų suolo. 

„ — Spėkit! Ne? Na, gerai. Pasakysiu jums. Liza padavė 
skyryboms. 

— Ar iš galvos išsikraustėt? 

— Kur jau ten! Štai pasižiūrėkit! — Šiugžda laikraštis. — 
Voila! Gana ilgas straipsnis su nuotraukomis. Ji padavė pa- 
reiškimą skyryboms, ji yra Londone ir vėliau ištekės už savo 
meiliojo Bubio! 

— Kas čia per laikraštpalaikis? — surinka Rivera. 

— France So1r! Visur jau pasklido kalbos. Viešbučio hole 
knibžda žurnalistų. Vienas net iš ispaniško laikraščio, jis net- 
gi manęs prašė užtarti bent žodeliu. 

— Ko tie idiotai nori? 

— Kad jūs papasakotumėt viską. Beje, Liza pažadėjo di- 
džiausiam bulvariniam Anglijos laikraščiui iškloti savo gyve- 
nimo istoriją. Įspūdžius lovoje ir viską. Ji mano, kad galų 
gale pasaulis turi sužinoti, ką iš tiesų reiškia būti ištekėjusiai 
už pasaulinės garsenybės Redžinaldo Riveros! 

— Jai ne visi namie! 

— Ji nori jus sužlugdyti, mielasis. Aišku, kad pernelyg 
dažnai sukdavot į šoną, — gerklinis kikenimas, — tačiau tuo 
aš absoliučiai negaliu skųstis. 

— Liaukitės tauškusi niekus, — šaukia Rivera, — duokit 
pagaliau šen laikraštį! Koks begėdiškumas! Juk tai mūsų ves- 
tuvių nuotrauka! Aš paduosiu į teismą. Tai provokacija. Aš 
skrisiu į Londoną. Išvažiuoju dabar. Lizą reikia pripažinti 
neveiksnia. O dabar eikit. Eikit! Aš turiu pabūti vienas, man 
reikia susivaikyti... 

— Gal iš pradžių išgersit viskio? 

— Taip! Taip! Puiki mintis! Ne! Vodkos! Taurę vodkos! 

— Ar didelę? Mažą! 

— Sklidiną taurę! 

Skimbčioja ledo gabaliukai, atkemšamas butelis. 

— Voila, chėri! Išlenkime už jūsų laisvę! Pabučiuokit ma- 
ne, viskas ne taip jau ir baisu. Beje, aš dar negaliu eiti, lau- 
kiu padavėjo. Netrukus jis bus čia su užsakymu. Lengvais 
užkandžiais. Šiandien aš nė trupinio burnoj neturėjau. 

— Ką jūs padarėt? — sugriaudėja Rivera. 

— Užsakiau užkandžių. Ko taip jaudinatės? Aš tikrai al- 
kana. Be to, šiuo laiku jie virtuvėje neturi ką daryti, valgį 
patieks po penkių minučių. Voila, o štai ką atnešiau jums. 
Sutartį plokštelių įrašams Marselyje. Kodėl jums iškart jos 

nepersiskaičius? Arba dar geriau, pastraipa po pastraipos per- 
skaitysime kartu. Gerai, chbėri? 

Rivera kažką sumurma, tačiau aš išgirstu, kaip jis sėdasi. 
Puikiai papirko. Tačiau ką man daryti? Visas šis reikalas pa- 
vojingai užsitęsė. Po sutarties ji valgys, tada abu šnekučiuo- 
sis, greitai jis ja neatsikratys. Pažįstu šitokias įkyruoles. O ir 
nenoriu nuoga ištisas valandas tūnoti viešbučio vonioje, tai 
žemina mano orumą, nors vonia ir be galo prabangi, iš ro- 
žinio ir juodo marmuro. 

O ką darysiu tada, jeigu Rivera vėliau užsimanys temp- 
tis mane į lovą? Ne, ne, galiu viską, bet šito ne! Tegu jis sa- 
vo draugužei prikemša burną šokolado, Briuselio saldainiai 
man įsipyko iki kaklo, vemti verčia vien pagalvojus. 

Turiu ištrūkti iš čia. Bet kaip? 

Iš patirties žinau, kad tokie viešbučių kambariai visuomet 
turi dar vienerias duris, kad prireikus kiekvieną kambarį bū- 
tų galima išnuomoti atskirai, o ne visus drauge. Sumaniai 
apieškau sienas. Teisybė. Iš miegamojo į koridorių veda du- 
rys. Tiesa, jos paslėptos po sunkia aksomine užlaida, tačiau 
žvitri mano akis iškart jas aptinka. Raktas jose, skląstis leng- 
vai atstumiamas. Aš išsigelbėjau! 

Tiesa, neturiu kuo apsirengti, nes mano suknelė ir batai 
raudonojoje svetainėje, tačiau aš turiu savo sidabrinį krepšelį 
su raktais, lūpų dažais ir pinigais — be to, turiu drąsos, o jos 
dabar labiausiai reikia! 

Aš pasiskolinsiu Riveros chalatą (rytoj parsiųsiu jam at- 
gal). Jau kaip nors prasmuksiu pro durininką ir į taksi sto- 
telę Vandomo aikštėje. 

O jei kas nors paklaus manęs, kodėl basa ir pusnuogė 
slampinėju po viešbutį? Tada ką nors ant greitųjų suregsiu. 

Baltas frotinis chalatas man pernelyg ilgas ir platus. Ta- 
čiau nuo jo dvelkia brangiu odekolonu, jis su dideliu kapi- 

šonu. Užsimaukšlinu jį, ant krūtinės paskleidžiu savo garba- 
nas, pasidažau lūpas. Neblogai, balta spalva man tinka. Ap- 
sirengusi šiuo dideliu chalatu atrodau gležna ir trapi, beveik 
kaip Kalėdų angelėlis. 

Sudie, Rivera! Tylutėliai pritipenu prie durų, atsargiai at- 
rakinu jas ir it pelytė palieku veiksmo vietą (kur nebuvo jo- 
kio veiksmo). Voi/4! Koridorius tuščias, niekur nė gyvos dva- 
sios. Dabar telieka tiktai nepastebėtai prasmukti į gatvę. 

Staiga išgirstu besivejančius žingsnius. Kažkas šiurkščiai 
griebia man už rankos, smogia: 

— Kekše tu! Paleistuve! Putain! Salope!* 

Nesuprantu, kas atsitiko pasauliui. 

Mane vėl užpuolė? Tačiau šįkart ne ant tos pataikė. Ši- 
tam parodysiu, kur pipirai auga. Trenksiu tokį įsidėmėtiną 
smūgį, kad niekuomet daugiau nebepalies moters! Žaibiškai 
atsisuku, ketinu įsiremti keliu užpuolikui į pilvą — per patį 
judesio vidurį sustingstu. Priešais mane stovi vyras ruduoju 
kostiumu! 

Jis toks pat priblokštas kaip aš. Be žodžių stebeilijam vie- 
nas į kitą. 

— Ko jums iš manęs reikia? — galop klausiu. 

Sumišęs jis pasitaiso kaklaraištį. 

— Pardon, madame, aš jus supainiojau... su kita... visiš- 
kai su kita... kalbu apie kitą moterį; visai kitą... 

— Kurią ketinat užmušti? 

— Žinoma, ne! 

Jis išblykšta, atsitraukia atgal, nori keliauti sau, tačiau tą 
pat akimirką atsidaro Riveros apartamentų durys ir išlenda 
moteris su rožiniais plunksniniais auskarais. Vyriškis iš įnir- 
šio sustaugia, šiurkščiai nustumia mane šalin ir lekia prie jos: 


* Nenaudėle! Kiaulė! (Pranc.) 

— Kekše tu! Putain! Canaille! Aš tave užmušiu! 

— Alberai, — pasibaisėjusi suklinka moteris, strykteli at- 
gal ir užsitrenkia duris — tą akimirką, kai jis sučiumpa už 
rankenos, viduje ji pasuka raktą. 

Kas dabar bus? Po trupučiuką darosi įdomu. Alberas il- 
gai nesvarsto. Giliai įkvepia ir ima taip riaumoti, kad net 
dreba sienos. Daugumos žodžių nesuprantu, tačiau kiek su- 
gebu sugaudyti, tai jo žmona užsidariusi su Rivera, ir jis gra- 
sina jos pro tas duris gyvos neišleisti. 

Kaip pamišėlis jis ima spardyti duris, daužyti abiem 
kumščiais ir galop duodasi į jas visu svoriu. Triukšmas siau- 
bingas, ir man topteli, ar spėsiu laiku išnykti, kol atskubės 
policija. Ne. Per vėlu. Policininkai jau ateina! 

Ką man daryt? Bet ne! Suklydau! Tai ne policija, o pada- 
vėjas išlenda iš už kampo. Jis stumia dailiai balta staltiese ap- 
dengtą staliuką ant ratukų. Valgiai taip gardžiai atrodo. Lėkš- 
tės, sidabriniai stalo įrankiai, sviesto gabalėliai su ledu, sūrio 
lėkštė, rožė sidabrinėje vazelėje, du sidabriniai ąsoteliai, iš ku- 
rių sklinda gardus kavos aromatas, duonos pintinėlė. Elegan- 
tiški užkandžiai tėte-d-tėte prabangiam Paryžiaus viešbutyje. 

Padavėjas su pasiūta pagal užsakymą uniforma ramiai 
žengia prie įsisiautėjusio vyro. 

— Praleiskit mane, — įsako jis. — Kambarių tarnyba! 

Rudkostiumis atsisuka, iškart suvokia padėtį, prisimerkia 
ir susičiaupia. Veidas išrausta lyg burokas. Tuomet taip spi- 
ria į staliuką, kad tas parvirsta, sūris pažyra ant kilimo į vi- 
sas puses, o juoda kava ištykšta ant sienų. 

— Ar jūs beprotis? — sušunka padavėjas atšokdamas. — 
Visa: iš galvos išsikraustėt? 

Ir jis bėga prie sieninio telefono šauktis pagalbos. 

— Mano žmona, kvaily! Ten, viduje, mano žmona, — to- 
liau šėlsta vyriškis vėl spirdamas į staliuką, — mano žmona! 

Su tuo bobišium! Užsirakinusi! Aš visus išgalabysiu, bet pir- 
miausia — tą prakeiktą ispaną. Išeik, kekše tu, — jis būgnija 
į duris kumščiais, — atidaryk, prakeikta nenaudėle! Atidaryk! 
Atidaryk! Atidaryyyyk... 

Man pats metas sprukti. 

Padavėjas pakabino ragelį, gali bet kada sulaukti pastip- 
rinimo. Labiau užsismaukiu kapišoną ir tyliai suku už kam- 
po. O kur laiptai? Štai jie. Kiek akys mato, jokio žmogaus, 
puiku. Tačiau arbatinė apačioje, pro kurią turiu eiti, ima 
pildytis. Ką man, velniai rautų, daryti? 

Kelias prie durų staiga tarytum nutolsta. Visur stoviniuo- 
ja Žmonės. Žurnalistai, kurie laukia Riveros, kad pasiteirau- 
tų apie skyrybas. Kilmingos damos, kurios girsnoja arbatą, 
o visai priekyje — du fotografai su sunkiais aparatūros krep- 
šiais šnekina administratorių. Tik durininko nė padujų — 
kokia laimė, — nors vargu ar įtikėtina, kad jis mane atpažin- 
tų. Be jokios abejonės, šiame viešbutyje neįprasta, kad kas 
nors įeitų į prabangų pastatą apsirengęs melsva „Živanši“ 
suknia, o išeitų iš jo basas, kaip persekiojamas vaiduoklis. 

Kad bent turėčiau batus! O kas ne taip kris į akis: jei ei- 
siu ar bėgsiu? Verčiau būčiau linkusi bėgti. Tačiau tai per- 
nelyg įtartina. Galimas daiktas, mane tada palaikytų viešbu- 
čių vagiše ir įduotų policijai. Taigi turiu eiti, įprastiniu 
žingsniu, lyg viswomet pačioj dienos aky vaikštinėčiau Pary- 
žiuje basa ir su maudymosi chalatu. 

Iškeliu galvą, imu maloniai šypsos, laisvai įsikišu vieną 
ranką į kišenę, o kita mostaguoju ir žengiu taip, lyg būčiau 
ant pakylos. Nei per greitai, nei per lėtai, tačiau tiesiai du- 
rų link. Nesižvalgau nei į kairę, nei į dešinę, tačiau akies 
kampučiu stebiu, kad žmonės atsisuka ir žiopso į mane. Ap- 
linkui įsiviešpatauja tyla. Užtat man širdis krūtinėje daužosi 
lyg pašėlusi. 

— Mais, gu est-gue c est?* — šūkteli vienas fotografas, kai 
einu pro jį. — Ar ieškot paplūdimio, madam? 

Žaibiškai sumetu mintyse. Ką sakyti? Paskui atsisuku, 
plačiai nusišypsau ir paskelbiu: 

— Mes fotografuojame paplūdimio madas, ten aukštai, 
101 numeryje. Aš pamiršau savo kosmetinę, kurią turiu kuo 
greičiau atsinešti iš automobilio! 

Kitas fotografas pritariamai švilpteli pro dantis. 

— Mielas modelis, — sako jis, — ar jį galima nusipirkti? 

— Žinoma! Bet jums gal būtų pernelyg brangu! 

— Nesu tuo tikras, — šypsosi jis man, — nors mes ir ne- 
uždirbam tiek daug kiek jūs, manekenės, kada ne kada nu- 
krinta riebus kąsnelis! 

— Paplūdimio madas? — nepatikliai įsikiša į mūsų pokalbį 
administratorius. — Kur jūs fotografuojat paplūdimio madas? 
Maestro Riveros apartamentuose? Ir niekas man nė puse žo- 
džio neužsiminė. Prašau jus, madam... 

Daugiau jis nespėja nieko pasakyt. 

— Šimtas pirmame? — vienbalsiai sušunka abu fotogra- 
fai. — Tai jis ten pasislėpęs? — Jų fotoaparatai iškart atsidu- 
ria rankose. — Žanai Lukai, — išberia aukštesnysis, — dum- 
kim kuo greičiau aukštyn! 

Ir jis pasileidžia bėgte. Administratorius lekia jam iš pas- 
kos. 

— Stokit! Sustokit! Kas čia jums dabar? Maestro nevalia 
trukdyti. Tai „Rico“ viešbutis. O ne Pigalio aikštė. Mūsų 
svečiams nevalia įkyrėti. Gal negirdit? Grįžkit atgalios, arba 
iškviesiu policiją. 

Užverda nuožmus ginčas, visi žurnalistai susiburia apie 
juos, o aš pasinaudojusi sumaištimi tyliai atsitolinu. Niekie- 


* Kas čia dabar? (Pranc.) 

no nepastebėta šmurkšteliu pro sukamąsias duris, ir štai aš 
jau stoviu gatvėje, tyrame ore. 

Saulėtoje Vandomo aikštėje laukia keturi taksi. Vairuoto- 
jai mindžikuoja ant šaligatvio, rūko, vienas skaito laikrašųį, 
antras šnekučiuojasi su viešbučio durininku apie kitą sekma- 
dienį Lonšane įvyksiančias arklių lenktynes. Kai pasirodau aš, 
visi lyg pagal komandą sužiūra. Durininkas pašnairuoja į ba- 
sas mano kojas, tačiau taktiškai prikanda liežuvį, juk, šiaip ar 
taip, išėjau iš viešbučio. Kas žino. Gal aš įnoringa amerikietė 
milijonierė? 

— Jūs laisvas? — klausiu pirmąjį vairuotoją. 

Tas išsiviepia ir iškart atidaro man dureles. 

— Laimingos kelionės, — palinki durininkas, irgi išsivie- 
pęs. Ar jis mane pažino? Na, ir kas? 

— Prašau į Lasepedo garvę. 

— Į baseiną? 

— Ne. Į aukštutinį galą. Beveik prie Kontreskarpo aikštės. 

Važiuojame be jokių problemų. Mūsų nestabdo nė vie- 
nas policininkas, ketindamas mane nubausti dėl viešosios 
tvarkos pažeidimo. Tik sykį, siaubingame kamšryje ant Nau- 
jojo tilto, keletui minučių sustojame šalia didelio žalio au- 
tobuso. Nesmagi valandėlė! 

Daugybė susidomėjusių žvilgsnių staiga susminga iš aukš- 
tai į mane. Pasijuntu tarytum būčiau nuogutėlė, užsismau- 
kiu kuo žemiau kapišoną ir užsimerkiu. Tačiau ir šiai kelio- 
nei ateina pabaiga. Trupučiukas po penktos aš jau namie ir, 
vos tiktai sveika ir gyva atsiduriu savo bute, prapliumpu 
kvatotis ir niekaip neįstengiu susivaldyti. 

Iš esmės tai nepaprastai linksmas nuotykis. Nors ir neįsi- 
gijau draugužio su nuosavu lėktuvu (šito vyro pasistengsiu 
daugiau niekuomet nebepamaryti!), šio to išmokau. Priklau- 
syti nuo tokio egoisto kaip Rivera tikras košmaras. Dar vie- 

na iliuzija išsisklaidė kaip dūmai (apie garsenybes su plačiu 
akiračiu). Jeigu jie visi tokie kaip Rivera, tai iš tikrųjų aš nie- 
ko nepraradau! 

Tiktai niekaip nesuvokiu vieno dalyko! Kodėl toks garsus 
žmogus ir dar pinigų maišas penkiasdešimt šešerius savo am- 
žiaus metus kamuojasi dėl susiaurėjusios apyvarpės? Menkas 
pjūvis, ir jis galėtų normaliai mylėtis. Ir dar įdomiau, kad nė 
viena iš didžiulio skaičiaus jo žmonų ir meilužių neįkalbėjo 
jo atlikti šitą nepavojingą operaciją. 

Labiausiai įtiketina, kad savo šventąjį falą jis gynė danti- 
mis ir nagais (argi negaila šitokios puošmenos!), ir damos su- 
sitaikė su tuo kaip su garsiam žmogui būtina detale. (Man 
įdomu, kiek jos sunaudojo vazelino.) 

Nusimaudau šiltoje vonioje, palendu po šaltu dušu, išsi- 
tepu visą kūną nuo galvos iki kojų kvapniu rožiniu losjonu 
iš piliarožės žiedų, apsirengiu baltu plačiu medvilniniu ki- 
mono, kurį nusipirkau parduotuvėlėje Sen Mišelio bulvare, 
ir pagaliau — pagaliau pasigaminu šio to užkąsti. 

Nešina dideliu dubeniu lapinių salotų, trimis folijoje 
keptomis bulvėmis, žalėsių sviestu ir grietine, paskui įsiku- 
riu terasoje, iš kur matyti Panteonas, ir mėgaujuosi savo ku- 
linarinių sugebėjimų vaisiais. 

Iškart pasakysiu — nuostabiai gardu! Valgau, kol visai 
pasisotinu, žinodama, kad nepriaugsiu nė gramo, ir net de- 
sertas — lengvas subtilus bananinis kremas pagal Neli re- 
ceptą — visai atitinka „Ryškiausių Holivudo žvaigždžių 
dietą“. 

Argi man ne puikiai sekasi? Atsilošiu, susikeliu aukštai 
kojas ir gėriuosi kerinčiais kampuotais Paryžiaus stogais, nu- 
sitęsiančiais iki pat Šv. Širdies bažnyčios. Esu laiminga ir 
nieko netrokštu, soti, kiek apsnūdusi, tiktai man neapsako- 


mai knieti vienas dalykas. 

Kas kaip tik dabar dedasi įžymiuosiuose raudonos ir auk- 
so spalvos prašmatniuose tauriojo „Rico“ viešbučio kamba- 
riuose su skaičiumi 101 ant durų? Ar įsiutęs Alberas jau išspy- 
re duris? Ar jau skraido peleninės ir šampano kibirėlis — ne- 
kalbant apie gardžiuosius saldainius iš Briuselio? Būtų 
geriausia iškart paskambinti. Labai galimas daiktas, jog Redži- 
naldas kenčia siaubingą baimę, kad jo lovoje su baldakimu dar 
atras ir mane, gulinčią nuogą. 

Susirandu numerį, surenku, tačiau man atsiliepia tiktai 
viešbučio telefonistė. 

— Maestro nepriima jokių skambučių, — paskelbia iš- 
mankštintas balsas, — gal madam malonėtų perduoti žinutę? 

— Taip, prašau, — atsakau savo geriausia prancūzų aukštai- 
čių tarme, kur nera nė žymės kanadietiško akcento, — prašom 
jam pranešti, kad savo maudymosi chalatą gali atsiimti pas 
Paryžiaus operos teatro direktorių. Gal jis būtų toks malonus 
ir paskambintų dar šiandien. 

— Ar mesjė žino telefono numerį? 

— Taip, madmuazele. 

Visą vakarą laukiu skambučio, bet niekas nepaskambina. 
Kas per tą laiką nutiko visiems trims? Po truputį imu neri- 
mauti. Tikiuosi, Rivera dar gyvas. 

Antroji tragedijos dalis kitą dieną aprašyta visuose laikraš- 
čiuose. Rytiniai laikraščiai paskelbia tiktai trumpas žinutes, 
kad Redžinaldas Rivera, skandalais išgarsėjęs ispanų dirigentas, 
atideda gastroles Marselyje. Priežastis: nelaimingas atsitikimas! 

Tačiau France So:r, populiariame bulvariniame laikraštyje, 
visa istorija aprašyta iki smulkmenų. Greičiausiai Alberas vis 
dėlto įsibrovė į Riveros kambarius pro duris, pro kurias pabė- 
gau aš, ir viduje įsišėlo kaip tikras beprotis. Žmonai sulaužė 
šonkaulį, o Riverą apsvaigino taikliu smūgiu į pasmakrę. Kai 
atvažiavo policija, jis vis dar tebesiautėjo ir buvo suimtas tik- 
tai po audringų grumtynių. 

Beje, moteris su rožiniais plunksniniais auskarais iš tikrų- 
jų plokštelių firmos, nors ir ne „Polydor“, direktorė, o cho- 
leriškasis jos vyras — ir kas būtų pamanęs — multimilijonie- 
rius. Jam priklauso du šimtai Paryžiaus skalbyklų, taigi ir vėl 
jis gyvas įrodymas to, kad pinigai toli gražu dar nesuteikia 
taurumo. 

Kitą rytą paskutinįkart apsilankau „Rico“ viešbutyje. Kas 
žino, gal Redžinaldas iš ligoninės sugrįžo į viešbutį? Deja, jis 
nesugrįžo. 

— Maestro išvažiavęs, — pranešama man be jokių ko- 
mentarų. 

Man labai rūpi pasiteirauti, ar valant jo kambarius rado 
melsvą šilkinę suknelę ir baltas basutes. Tačiau užgniaužiu 
smalsumą. Nors man ir gaila šių gražių dalykėlių, aš įsigijau 
juos pigiai ir lengvai ištversiu netekų! 

Viena suknelė — vienas vyriškis. Apsirengei kartą — ir iš- 
meti! Taurė, iš kurios tiktai gurkšteli, o paskui su šūksniu 
„valio!“ trenki į sieną! Taip, mielieji! Gali sau tai leisti, kai 
tau jau keturiasdešimt. (Jeigu man būtų dvidešimt, būčiau 
nusigalavusi iš pykčio!) Be to, aš čia gerai investavau pini- 
gus. Žvilgsnis į užkulisius to vertas. 

Ir vėl patvirtinta štai ši mano teorija: specialybė ir asme- 
ninis gyvenimas glaudžiai susiję. Jeigu esi beatodairiškas dar- 
be, tai beatodairiškas ir namie. Šiurkštus kontoroje, šiurkš- 
tus ir lovoje. Riveros teismai, skandalai, meilės nuotykiai — 
tai ne nesusivaldančio genijaus pasireiškimas, o paprastų pa- 
prasčiausia sutrikusio seksualinio gyvenimo pasekmė. Lyti- 
nio pajėgumo problemos! Tai jo būdo pagrindas. 

Na, del Riveros būtų aišku. Lieka tik vienas dalykas: jo 
galia Neli! Va to tai jau niekuomet nesuprasiu. Tačiau įmin- 
siu ir šią mįslę. Viskas savo laiku. 

Per kitas dvi savaites įvykiai griūva vienas po kito. Tačiau 
pats svarbiausias štai koks: Neli užtvenkia pinigų srautą. 

Suprantu to priežastis. Per pusantro mėnesio aš nebepa- 
rašiau ne žodžio, rankraštis mėtosi nebaigtas, niekas nejuda 
į priekį, manau, ja dėta, aš irgi būčiau pasielgusi taip pat. 

Neli kantriai lūkuriavo visą mėnesį. Paskui pasiūlė man 
įrengti kambarį savo „Ryškiausių Holivudo žvaigždžių ran- 
čoje“, kad abi kartu galėtume toliau rašyti jos knygą. Bet aš 
nenoriu išvažiuoti iš Paryžiaus. Esu tikra, kad netrukus vėl 
galėsiu rašyti. Be to, nuojauta man kužda likti čia. Turi nu- 
tikti koks nors svarbus įvykis, ir aš nenoriu važiuoti į Kali- 
forniją. 

— Gerai, — sutinka Neli, — gyvenk tame bute. Tačiau 
suprask, 212 petite, kad už tinginį aš nemoku. Kol vėl pra- 
dėsi dirbti, verskis kaip išmanai. 

— O kaip dėl to skrydžio į Londoną liepos mėnesį? 

— Į BBC Talksbow? Tai darbas. Už jį mokėsiu, bet tik ta- 
da, jei tuo laiku sversi penkiasdešimt penkis kilogramus. 

Taip ir sutariame. 

Ištisas dienas suku galvą, ko griebtis. Man bloga, kad tu- 
riu krapštyti savo piniginę, tačiau kaip gyventi? Kas mėnesį 
Neli man pervesdavo penkiolika tūkstančių frankų. Iš pas- 
kutinio atlyginimo nieko nebeliko. Taip, aš jau įsiskolinusi 
du tūkstančius frankų, nes po užpuolimo be paliovos švais- 
čiau pinigus. Pripratau visur važinėti taksi. Aš vaikštau į 
koncertus, brangius vegetariškus restoranus, perku knygas ir 
plokšteles, ir brangiausius bilietus į Operą po penkis šimtus 
frankų. Kadangi apskritai neturėjau kuo apsirengti, nes vis- 
kas, ką atsivežiau iš Kanados, karo man ant kūno, buvau 

priversta nusipirkti kelias plonas sukneles, kelnių ir batų, 
dailių dalykėlių, idealiai tinkančių šiltam orui. Tačiau dabar 
imsiu taupyti. 

Artimiausiu metu man nereikės jokio drabužio. 

Jeigu atsisakysiu restoranų ir imsiu virtis valgį pati, išsi- 
versiu su dviem tūkstančiais frankų per mėnesį, nes daržo- 
vių valgiai tikrai pigūs. Tiktai dabar man paaiškėja, kokias 
neįtikėtinai didžiules pinigų sumas sukiši mėsininkui. 

Važiavimus taksi apribosiu, dieną važinėsiu autobusais. 
Operos apskritai atsisakysiu. Ir šiaip sezonas gana vidutiniškas. 
Tačiau koncertų ir džiazo klubų — ne. Ir toliau lankysiu plau- 
kimo pamokas. Be to, galiu viršyti sąskaitą dešimčia tūkstan- 
čių frankų. Teiravausi banke, dešimt tūkstančių — jokia pro- 
blema. Taigi keletą savaičių ištversiu, o jeigu ir toliau vis dar 
negalėsiu rašyti, tuomet turėsiu ką nors sugalvoti. 

Šiandien pirmasis liepos mėnesio sekmadienis. Liuksem- 
burgo sode žydi rožės, šviečia saulė, Kontreskarpo aikštės 
medžiai žaliuoja šviežiais šviesiais širdiškais lapais, dabar pir- 
ma valanda dienos, ir aš nusprendžiu važiuoti į Monmartrą. 

Po užpuolimo dažnai ten lankausi. Lėtai žingsniuoju siau- 
romis stačiomis gatvelėmis, nuo Pigalio iki Tertro aikštės, nuo 
Kulenkuro gatvės per Lamarko gatvę aukštyn iki Šv. Širdies 
bažnyčios, tačiau ne dėl to, kad žavėčiausi vaizdingais name- 
liais ir romantiškais sodeliais. Ne. Aš jų beveik nepastebiu. 
Užtat sustoju prie kiekvieno laikrodininko, kiekvieno auksa- 
kalio, prie kiekvienos juvelyrinės parduotuvėlės ir ieškau pre- 
kylangiuose savo žiedo. 

Žinau, tai beprotybė. Policininkas man nedviprasmiškai 
paaiškino, kad pavogti papuošalai visuomet slepiami dvejus 
metus ir tik paskui parodomi kitame mieste ar net apskritai 
užsienyje. Tačiau aš vis tiek ieškau, kitaip negaliu. Gal man 
bus ne taip kaip visiems? Gal vagis sprukdamas pametė žie- 

dą, kas nors rado jį gatvėje ir pardavė juvelyrui? Stebuklų vi- 
suomet pasitaiko, man nevalia prarasti vilties. Nei savo mo- 
tinai, nei tetai Ofelijai aš nepasakojau apie šią netektį, ir kas- 
kart, kai tik prisimenu žėrinų ugninį opalą, man suduria šir- 
dį ir beveik byra ašaros. 

Tačiau šiandien važiuoju į Monmartrą dar ir dėl kitos prie- 
žasties. Noriu, kad Tertro aikštėje nupieštų mano portretą ir, 
jeigu tokia bus Dievo valia, galų gale susipažinti su prancūzu. 
Kol kas man vis dar nesiseka. Tarytum užkeikta, tačiau visur 
susiduriu tik su užsieniečiais. Džiazo klubuose persveria ame- 
rikiečių kolonija, pas „Šekspyrą ir Ko“ tas pars, kaip ir mėgs- 
tamiausiose mano užeigose Sen Žermeno de Prė gatvėje. Vos 
tiktai pasuku į šoną iš vadinamojo „amerikiečių tako“ ir atsi- 
sėdu Liuksemburgo sode ant suolo, iškart prisigretina ir ban- 
do kalbinti arabas ar juodas kaip nuodėgulis studentas iš Se- 
negalo. 

Kavinėse neišvengiamai susiduriu su turistais, kurie pa- 
klydo, ne taip suprato miesto planą ar nesusigaudydami 
spokso į padavėjo ant staliuko pažertą grąžą. Kadangi dau- 
guma jų kalba prancūziškai taip, kad net plaukai šiaušiasi 
(jeigu apskritai moka šią kalbą), tai paslaugiai verčiu, pade- 
du ir aiškinu, nes mes, kanadiečiai, kaip jau minėjau, malo- 
nūs žmonės. 

Tačiau man nereikia turisto su filmavimo kamera ir 
miesto planu. Man nereikia amerikiečio, anglo, japono ir is- 
pano su džinsais, marškinėliais, „Nato“ striuke, su kuprine 
ant nugaros. Man reikia valstybės galvos, o jeigu tokio nė- 
ra, tai bent jau ne užsieniečio. Juk aš pati užsienietė. 

Taip! Aš panaikinau visus pėdsakus. Atsikračiau kanadie- 
tiško tarimo. Niekuomet nebegrebluoju „r“, niekuomet nebe- 
lipdau prie žodžių kliūvančios „g“. Šitas etapas galutinai įveik- 
tas! Esu laikoma paryžiete, šneku prancūziškai taip pat šau- 

niai, įžūliai, sklandžiai ir žavingai kaip vietinė. Tokia ir esu. 
Voslė! Ir man reikia vyriškio, irgi tokio pat. Giliai žvelgiančio 
į akis ir be menkiausio akcento sakančio prancūziškai: „Bran- 
gioji, dievinu tave“. 

Aš noriu šito, Neli irgi. Bet greičiausiai mes per daug no- 
rime. Aš gyvenu Paryžiaus centre — tačiau kur dingo pran- 
cūzai? 

Žinoma, per tą laiką jau įsitikinau, kad, gyvendami Pa- 
ryžiuje pirmaisiais metais, susipažįstame tiktai su užsienie- 
čiais (itin tinka tokiam žmogui kaip aš, kuris gyvens tiktai 
pusmetį!). Taip pat žinau, kad prancūzai nelabai draugauja 
vieni su kitais, jie dažnai net dvidešimt metų dirba toje pa- 
čioje kontoroje, rašomasis stalas prie rašomojo stalo, ir ne- 
vadina vienas kito vardu, nepaklausia nė vienintelio asmeni- 
nio klausimo. 

Prancūzai pilni keistenybių, pokštininkai, svetingi ir jud- 
rūs — tačiau širdies gelmėse jie itin nepatiklūs! Labiausiai 
mėgsta bendrauti su namiškiais ir įtaria kiekvieną, kas jiems 
ne giminė. Tai kodėl jiems broliautis kaip tik su užsienie- 
čiais? 

Ir vis dėlto neprarandu vilties. Atvirkščiai! Dabar išsiren- 
giau į puolimą. Važiuoju į Monmartrą. Ten, anot miesto 
magistratūros, darbuojasi 360 oficialiai registruotų dailinin- 
kų, daugiau nei pusė jų — prancūzai. 

Mano planas paprastas. Jeigu dailininkas man patiks, už- 
sakysiu jam portretą. O jeigu ir po to vis dar patiks, pasi- 
kviesiu jį namo pietų. O toliau viską parodys laikas. 

Lauke karšta. Kuo rengtis? Ilgai nesvarstau. Žinoma, nau- 
jąja salopette, ji man itin tinka. Šviesiai rožinio medvilninio 
audinio su baltais mažais taškeliais, lengva, palaida ir patogi. 
Šią vasarą Paryžiuje tai paskutinis mados žodis. Smagus dra- 
bužis, žaismingų kelnių ir astronautų kostiumo sukryžmini- 

mas — ilgos kelnės, prie kurių prisiūta palaidinukė, be ranko- 
vių ir su didele iškirpte, o viršuje prilaikoma siauručių petne- 
šėlių. Apsiaunu žemakulniais baltais lakiniais laiveliais, nieko 
nepasirengiu po apačia, o susijuosiu siauru dirželiu iš rožinių 
karoliukų. 

Garbanas susipinu į storą kasą. Vos pasidažau lūpas ro- 
žine spalva, ir viskas. Atrodau kaip mokinukė. Aš nė trupu- 
čio neperdedu. Per tas paskutines savaites, kai nevalgau mė- 
sos, akivaizdžiai pajaunėjau. Išnyko ratilai po akimis, oda 
paskaistėjo, visas veidas atrodo šviesesnis. 

Ir kas būtų pamanęs? Tik iš gailesčio ėmiau nebevalgyti 
mėsos, ne dėl grožio ar sveikatos. O rezultatas? Esu gražes- 
nė ir sveikesnė nei kada nors anksčiau! Šito nepaneigsi. 
Gamtos dovana ir Dievo pirštas, nurodąs, kad žengiu teisin- 
gu keliu. Na, bent jau negaliu skųstis. 

Įsikišu tūkstantį frankų į kelnių kišenę, pasiimu naujus 
akinius nuo saulės baltais rėmeliais ir išeinu. Grįšiu lydima 
prancūzo. Jeigu jau nepajėgiu rašyti — juk galiu kaupti pa- 
tirtį. Bent šitaip Neli knyga pasistūmės pirmyn. 


Važiuoju į Monmartrą ne su taksi, o autobusu. Ketvirtis 
po dviejų aš jau esu garsiojoje Tertro aikštėje. Ten kunku- 
liuoja gyvenimas. Visiškai pamiršau, kad šiandien sekmadie- 
hs, O savaitgaliais čia knibždėte knibžda žmonių. Šiandien 
spūstis itin didelė. Oras nuostabus, ir čionai, regis, suplūdo 
visas Paryžius. Šešiagubomis eilėmis žmonės varžosi dėl vie- 
telės. Įvairiausių šalių turistai. Prancūzai provincialai. Ne- 
trūksta ir vaikų bei šunų. 

Girdėti kalbant visomis Žemės rutulio kalbomis, nuotai- 
ka smagi, ir po dailiomis raudonomis stoginėmis aikštės vi- 
duryje nėra nė vienos laisvos kėdės. Tačiau vis dėlto paste- 
biu vieną — prie kanadiečių turistų grupės iš Kvebeko stalo 

(jie iškart palaiko mane prancūze). Pakviečia su jais išgerti, 
užsisakau puoduką mokos ir butelį mineralinio, ir kai mes 
šnekučiuojamės apie Luvrą, Moną Lizą, Dievo Motinos ka- 
tedrą ir vyrus paryžiečius, aš laukiu, kol nurims sumaištis ir 
galop pajėgsiu prasibrauti prie dailininkų, glaudžiai susi- 
spaudusių ant šaligatvių. 

Tai atsitinka penktą valandą. Spūstis išretėja. Padekoju 
tevynainiams ir atsistoju. Nors slampinėja dar daug turistų, 
jau galima pavaikštinėti aplinkui, iš visų pusių nestumdomai 
ir netąsomai. 

Lėtai einu aplink aikštę, ir mano nuotaika vis giedrėja. 
Trumpai drūtai: dailininkų pasiūla didžiulė. Yra ir stebėti- 
nai daug dailininkių, tačiau vyrai pranoksta jas skaičiumi ir 
atrodo /2bai įspūdingai. Aukštaūgiai, mažyliai, stambūs ir 
menki, juodaodžiai, baltaodžiai, geltonodžiai ir raudono- 
džiai. (Taip! Ir indėnai sugeba piešti!) Yra geltonų garbanių 
ir plikių, ilgaplaukių ir madingai apsikirpusių, dailių jau- 
nuolių ir įdomių brandesnio amžiaus vyrų, paprasčiausiai 
yra visokių, ir su bet kuriuo iškart galima užmegzti pokalbį. 
Reikia tik stabtelėti. 

— Voila, mademoiselle, gal norit iškirpto silueto? Tiktai 
dvidešimt frankų. Dvidešimt frankų. Bus gatavas per dvi mi- 
nutes. 

Man nereikia silueto. Ir eskizo už trisdešimt frankų ar 
aliejiniais dažais tapyto paveikslo už keturis šimtus frankų. 
Užtat mane domina anglimi piešti portretai. Jie kainuoja du 
šimtus frankų, nupiešiami per pusvalandį. Tačiau kam užsa- 
kysiu tokį portretą? 

Su daug vilčių teikiančia šypsena žingsniuoju palei eiles 
ir žvalgausi tokių, kurie nemūvi vestuvinio žiedo ir atrodo 
kaip prancūzai. Galų gale išsirenku ir suteikiu vienintelę 


progą jų gyvenime trejetui vyrų. 


205 


Puiki popietė. Mano portretą piešia trys dailininkai: jau- 
nuolis juodomis garbanomis iš Liono, lepus brunetas mėly- 
nomis akimis iš Marselio ir linksmas blondinas ežiuku kirp- 
tais plaukais, kuriam pozuoti, regis, reikėjo tiktai akimirką. 
(Jis kilęs iš Monružo, Paryžiaus priemiesčio.) 

Toliau visiems trims pažadu sugrįžti, pasikišu savo por- 
tretus po pažasčia ir labai patenkinta einu iš ten. Tiksliau — 
tiktai pasuku už kampo, į nedidelę Kalvarijos aikštę, kur po 
medžiais pristatyta baltų staliukų ir kėdžių. Šitas restoranas 
vadinasi „Pas Pliumo“. Jis atrodo laikinai pastatytas, lyg me- 
dinis sodo namelis, mielas ir žaismingas, ir, aišku, likęs iš 
praėjusio amžiaus, kai mums po kojų nusidriekęs miestas 
buvo perpus mažesnis ir anaiptol ne toks pavojingas. 

Atsisėdu į laisvą kampą ant baltos vielinės kėdės. O 
dangau, kaip nepatogu! Va ši tai jau mūsų amžiaus. Tiek 
to. Nepyksiu. Užsisakau stiklinę limonado ir išskleidžiu vi- 
sus tris portretus. Patyrinėsiu juos ir galop nuspręsiu, ku- 
riam dailininkui suteikti garbę. Po dviejų minučių jau ži- 
nau. 

Taigi: lionietį galiu pamiršti. Tas šaunuolis nupiešė per- 
nelyg daug agresyvių šešėlių man ant skruostų. Aišku, ką tai 
reiškia. Jis pavydi man grožio, o tai pavojinga. Pažįstu vie- 
ną Holivudo dailininką (labai panašaus stiliaus), kuris nu- 
kerpa visoms savo draugužėms plaukus. Vienai net išskuto 
plikę, tą popietę, kai turėjo būti teikiami „Oskaro“ apdova- 
nojimai ir ji buvo pakviesta. Žinoma, viskas dėl meno. 
Vargšelė atrodė pasibaisėtinai. Ilgai negalėjo atsitokėti. Ne, 
ne, nuo tokių dailininkų naikintuvų aš laikausi atstu. 

Tačiau ir to iš Marselio portretas ne geresnis. Tai aš iš- 
mečiau pinigus kaip į balą? Jis tik išryškino mano lūpas. Vi- 
sas veidas vien lūpos. Nesunku atspėti, ką tai reiškia. Šis vy- 
riškis aistringas, egoistiškas, lovoje galvoja tiktai apie save, o 

šito man iki kaklo. Pernelyg jau vargina mane tokie vyrai po 
Nurio ir Riveros. Be to, jis netalentingas. 

Be jokios abejonės, geltonplaukis pats geriausias. Jo pa- 
veiksle atpažįstu save. Jis puikiai pagavo veido išraišką. Išryš- 
kino akis, kaktą ir burną. Ir vis dėlto jis man netinka. Jo 
nykščio nagas suluošintas. Deja! Vien keistas suragėjimas su 
giliais rudais įbrėžimais, nuo kurio subjaurota visa kairė ran- 
ka. Pastebėjau tą tik pačioje pabaigoje, pasiimdama portre- 
tą. Ir iškart mano narsa išgaravo kaip nebuvusi. 

Nieko bendra nenoriu turėti su suluošintais nykščių na- 
gais. Mano pažįstamos vyro tokie buvo du pirštai (ne dėl ne- 
laimingo atsitikimo, nors ir taip dažnai pasitaiko, bet toks jis 
buvo gimęs). Vargšelė šiandien pamišėlių ligoninėje. Jis nuo- 
lat ją apgaudinėjo su vyrais ir moterimis, kuriuos nesidrovė- 
damas parsivesdavo namo linksmintis jų vedybiniam patale, 
vonioje ar sode. 

Paskui jis pareikalaudavo sočių pietų, kuriuos žmona tu- 
rėdavo išvirti ir patiekti nuoga. Blogesnio būdo žmogaus 
man niekuomet nepasitaikė sutikti. 

Tačiau tai dar ne viskas. Holivude pažinojau fotografą. 
Jis ištisai man skambindavo, įkyriai piršdavosi pakviečiamas, 
ir kai galų gale pasiekė savo po sklidino pažadų ir laikymosi 
už rankučių bei žiūrėjimo į akis vakaro, jis valandų valan- 
doms susmuko ant sofos be žodžių ir lyg saugodamas save 
ant krūtinės sukryžiuotomis rankomis. Aš keičiau plokšteles, 
tačiau jis nė krust. Kai galų gale prisėdau šalimais, jis išrau- 
donijo kaip vyšnia ir pasislinko tolėliau. 

Taip tęsėsi iki antros valandos nakties. „Ar čia gulsies, ar 
eisi namo?“ — galop tiesiai paklausiau. Tuomet jis pašoko, 
sumurmėjo kažką neaiškiai ir išsinešdino. Abu jo nykščiai 
buvo deformuoti. 

Kitą dieną visą tą nuotykį papasakojau savo sekretorei. 

— Bet juk jis gyvena su vyru, — tarė ji, — argi tu neži- 
nojai? 

Taip. To aš nežinojau. Užtat dabar žinau, ko jam reikė- 
jo. Jis bijojo ŽIV! Anas krantas nebėra toks saugus. Ir jeigu 
kurį bent kiek traukia moteris, tai jis bando pasikeisti. Ir tą 
vakarą vienas iš jų sužlugo. Tas vyras daugiau niekuomet 
man nebeskambino. Vargšelis, būčiau mielai jam padėjusi. 

Tiek mano asmeninės patirties, kitoms gal nutiko prie- 
šingai. Tačiau aš iš to pasimokiau ir dabar nebeprisileidžiu 
jokio vyriškio su tokiais nagais. Taigi veltui išmečiau šešis 
šimtus frankų. Šie trys vyrai — prastos investicijos. Neli tu- 
rės dar kiek palūkėti. Su prancūzais man nesiseka. 

Sudedu visus tris portretus į krūvą ir pykstu. Dar vienas 
kaip tyčia iškrinta iš rankų ir nuslysta ant grindų. Greitai 
pasilenkiu jo pakelti. Kai atsitiesiu, prie mano staliuko sėdi 
nepažįstamas vyriškis. 

Atvirai prisipažinsiu, čia tai bent pokštas. 

— Bonjour, mademoiselle! 

Jis elgiasi taip, tarytum pažinotų mane daugelį metų. 

— Bonjour, — atsakau ramiai, mano kanadietiškas išsiauk- 
lėjimas verčia sveikintis. Paskui be žodžių atsistoju, susiran- 
du padavėją, kad užsimokėčiau, ir žingsniuoju prie autobu- 
sų stotelės. Nepažįstamais vyriškiais pasisotinau — bent jau 
šią popietę. 

Tačiau nueinu netoli. Tas vyriškis pabėgėja man iš paskos, 
pralenkia ir išdygsta priešais taip, kad turiu sustoti! Štai kokia 
bėda, jeigu atrodai pernelyg jauna. Kiekvienas nevisprotis jau- 
čiasi pranašesnis ir drįsta prie tavęs kibti. 

— Tai nepasakysit man nė vieno malonaus žodžio? 

— Taip. 

— Gaila. Stebiu jus jau kelios valandos. Jūs pozavote 
trims dailininkams. 

Atkakliai tyliu. 

— Ar negalėčiau pasižiūrėti portretų? 

— Ne. 

— Ką gi. Jie tikrai prasti. Jūs išleidote krūvą pinigų, ma 
chėre demosselle, už tris prastus portretus. Tačiau dangus jus 
myli. Vosla, aš esu čia. Geriausias dailininkas visame Paryžiu- 
je. Iš jūsų veido aš padarysiu meno kūrinį. Jį nupirks Luvras. 
Pasaulis plėš jums jį iš rankų. Pradėsime iš karto. Sutinkat? 

Jis begėdiškai šypsosi ir nepasitraukia nuo manęs nė per 
žingsnį. Esu priversta pasižiūrėti į jį atidžiau. Greičiausiai 
jam apie penkiasdešimt, bet atrodo senesnis. Akys mėlynos, 
plaukai praretėję, o palei burną dvi gilios raukšlės. Veidas 
liesas, figūra irgi. Mūvi plačiomis pilkomis kelnėmis, pasiū- 
tomis pagal paskutinę madą, ir, nors karšta, apsirengęs bran- 
giu melsvu kašmyro megztiniu. Dantys sveiki. Judesiai skub- 
rūs, dailūs, jaunarviški. Prancūzų kalba nepriekaištinga. Už 
mane aukštesnis puse galvos. Apskritai įdomus vyriškis. 

— Ar jūs tikrai dailininkas? — klausiu. 

— Pats geriausias, madmuazele, pats geriausias! 

— Po savaitės vėl ateisiu, — sakau, kad juo atsikraty- 
čiau, — šiandien nebeturiu laiko. Jau pusė septynių. Namie 
manęs laukia. 

Pradedu eiti, bet jam tai nekliudo. Lyg būtų savaime su- 
prantama, jis žingsniuoja šalimais. 

— Mes baigsim per valandą. Galėsit suspėti namo vaka- 
rienei. — Man patinka jo veržli, jaunatviška eigastis. — Tu- 
riu jums dar šį tą pasakyti, — nuskamba primygtinai. — 
Man būtina jus nupiešti. Ir aš nupiešiu. Jūs iškart kritot man 
į akį. Įėjau į aikštę ir daugiau nieko nebemačiau, tiktai jus. 
Tai ne paprasta turistė, tariau sau, nuo šios moters sklinda 
neįtikėtina šviesa. Ar jūs kino žvaigždė? O gal princese? Iš 
kur jūs atvažiavot? Kas jūs? Kuo vardu? 

— Esu kilusi iš Kanados, mano vardas Ofelija. 

— Ofelija! Jums labai tinka. 

— Ar jūs prancūzas? 

— Argi to negirdėti? Aš Fabricijus. — Jis sustoja ir įdė- 
miai žvelgia man į akis. — Ofelija, turiu jus nupiešti. Jūs 
esat mano lemtis. Ar suprantat? 

Šitas vyras neapsakomai iškalbingas. Niekuomet nesu to- 
kio sutikusi. Giliai atsidūstu. 

— Tai kur norit mane piešti? — klausiu kiek parylėjusi. — 
Ir kiek man tai kainuos? 

— Nieko nekainuos. O piešiu jus aukštai, viršuje, savo 
ateljė. 

— Kaip sakot? 

— Savo ateljė. Aš juk nesu gartvinė kekšė kaip štai anie, — 
jis plačiai mosteli ranka, reikšdamas panieką, — aš esu dai- 
lininkas, turįs savo ateljė. Aš nelakstau paskui turistus. Tu- 
riu užsakymų, rengiu parodas visame pasaulyje. To, ką štai 
daro šitie, — parodo į uoliai teptuku besidarbuojančius Ter- 
tro aikštėje kolegas, — niekuomet nesu daręs. Niekuomet! 
Aš genijus. O štai šitie mėšlas. Tai einat su manim? 

— O kur jūsų ateljė? — klausiu, kad laimėčiau laiko. 

— Visai čia pat. Nebijokit. Galime eiti pėsčiomis. Štai 
ten. Tuoj už Šv. Širdies bažnyčios. Ar žinot ką? — jis paste- 
bi, kad aš vis dar delsiu. — Užsukit pas mane be jokių įsi- 
pareigojimų ir pasižiūrėkit paveikslų. Jeigu jie patiks, papo- 
zuosit man. Jeigu ne, išgersim abu po taurelę, o paskui jūs 
važiuosit namo. Fair play!* Jokių pažadų. Viskas labai pa- 
prasta. Sutinkat? 

Vis dar svarstau. Tačiau jis nepraranda drąsos. Atvirkš- 
čiai. 


* Sąžiningas žaidimas (angl). 

— Po teisybei, mudu esam jau seniai pažįstami, Ofelija. 
Ar žinot? 

Žiūriu į jį netikėdama. 

— Tai tikrai manęs neatpažįstat? 

— Taip. 

— Jūs vaikštot į džiazo koncertus. Jus beveik kasvakar su- 
tiksi klubuose. — Jis juokiasi: — Teisybę kalbu? Prieš kelias 
dienas buvot „Saulėlydžio“ klube. Su jaunu amerikiečiu. Gi- 
taristu. Visiškai negabiu. 

— Taip? — klausiu apstulbusi. — Aš jūsų visai nemačiau. 
Kur jūs sėdėjot? 

— Gale, prie sienos. Ar koncertas jums patiko? 

Jis sumaniai įtraukia mane į pašnekesį apie garsius džia- 
zo trimitininkus, kuriuos visus yra girdėjęs ir žino, kurių 
plokštelių turi, ir ledai pralaužti. Eisiu su juo, nes Fabrici- 
jus ne koks nors gatvės pažįstamas. Mudu giminingų sielų, 
mums patinka ta pati muzika. Automatiškai imame tujintis. 

— Okei, aš einu. Norėčiau pasižiūrėti tavo paveikslų. 

— Nuostabu. Palūkėk manęs prie Šv. Širdies bažnyčios. 
Aš greitai dar šį tą sutvarkysiu. Ilgai neužtruksiu. Po valan- 
džiukės būsiu. A tout de suite *, Ofelija! 

Kol laukiu jo, mane vėl apninka abejonės. Pernelyg jau 
didelis savimyla tas Fabricijus. Aš pats geriausias. Genijus. 
Kitų kūryba mėšlas. Tai man nepatinka. Ir tos gilios raukš- 
lės palei burną. Vadinu jas gašlumo raukšlėmis, dažnai tokių 
pamatysi pas senus pederastus ir vyrus, kurie nepajėgia su- 
valdyti savo geidulių. Jis atrodo pernelyg susidėvėjęs. 

Tačiau ar tai svarbu! Jis tikras prancūzas, ir dar dailininkas, 
turįs nuosavą ateljė Monmartre, o aš noriu jos pasižiūrėu. Aš 
nebijau, nes sugebėsiu apsiginti, jei pasidarys pernelyg įžūlus. 


* Tuojau pat (pranc.). 

Fabricijus grįžta po kelių minučių, kiek uždusęs, su pra- 
kaito lašeliais ant kaktos. Jis nešasi tvirtą rudą popierinį 
krepšį su dviem vyno buteliais. Jo namas netoli, tuoj pat už 
kampo, gražus senas pastatas, senesnis nei tas, kuriame gy- 
venu aš, su aukštais tiesiais langais ir įspūdinga pusapvale 
vartų arka. Laiptinė kukli ir švari, tiktai nematau lifto. 

— Kur liftas? — pasidomiu. 

— Jo nėra, — atsako Fabricijus, — bet mums neaukštai. 

Jis veržliai kopia pirmaisiais laipteliais. Mes lipame, lipa- 
me ir lipame. 

— Ar dar aukštai? — galop klausiu išsikvėpusi. 

— Dar trys maršai. 

— Dar trys? Bet mudu jau užlipome į penktą aukštą! 

— Tiesa! Aš gyvenu aštuntajam. Penki ir trys lygu aštuoni. 

Daugiau jis nieko nepasako. 

— Tikiuosi, liksiu gyva, — graudžiai aimanuoju. 

— Nėra ko baimintis. Laipioti laiptais sveika! 

Iš tikrųjų nežinia kaip, bet aš susidoroju su laiptais, ir 
nuo vaizdo, kuris atsiveria mano akims, kai Fabricijus atra- 
kina ateljė duris, nuovargį kaip ranka nuima. Atelje didžiu- 
lė, vienintelė puikių proporcijų patalpa aukštomis lubomis. 
Išilginė siena priešais duris stiklinė, ir pro ją regėti dar dra- 
matiškesnis vaizdas nei iš mano buto. 

Čia pat, priešais, didžiulis baltas Šv. Širdies bažnyčios ku- 
polas, o šalia plyti neaprėpiamas dangus. Apačioje, iki pat 
horizonto, tęsiasi milijoninis didmiestis. Visa tai taip neįti- 
kėtina ir gražu, kad pasijuntu, lyg kybočiau balione virš Pa- 
ryžiaus. 

Tas vaizdas užgožia patalpą. Tik paskui pastebiu, kad sie- 
nos išmuštos juoda medžiaga. Parketas irgi nujuodintas, o 
lubos nudažytos juodai. Atsitiktinai išvystu save didžiuliame 
veidrodyje ant dešinės išilginės ateljė sienos. Šviesiaodė, nuo- 

gais pečiais, apsirengusi rožine su baltais taškučiais sa/opette 
atrodau kaip šviežia gėlė tamsiame šiltnamyje. 

Apsisuku. Ir man už nugaros didžiulis veidrodis. Virš jo, 
ant bėgių prie lubų, pritvirtintos dvi eilės prožektorių. Vir- 
tuvės durys, pro kurias įsmunka Fabricijus, irgi veidrodinės. 
Sumišusi prisėdu ant medinės pakylos palei sienas, apmuš- 
tos juodu aksomu. Kieta ir nelabai patogu. Tačiau nėra kur 
daugiau atsisėsti. 

Fabricijus atneša man taurę raudonvynio. 

— Į sveikatą, Ofelija, — palinki jis man ir vėl dingsta. Iš 
virtuvės girdžiu lėkščių tarškėjimą. 

— Aš tuoj, — šaukia jis man, — tuo tarpu apsižiūrėk ma- 
no ateljė. 

Kaip tik tą daryti ir manau. Atsišlieju į sieną ir duoduo- 
si paveikiama neįprastos aplinkos. Vienas dalykas aiškus: kad 
ir kam priklausytų šis butas, apystatai jis išleido krūvą pini- 
gų. Iškart atpažįstu brangius daiktus. Sienos išmuštos ne pa- 
prasta medžiaga, o natūraliu geriausios kokybės šilku. Parke- 
tas ąžuolinis, tikriausiai pagamintas pagal specialų užsakymą. 

Lova irgi suprojektuota architekto. Ji pastatyta ant aukš- 
tos platformos ateljė gale prie sienos ant keturių graikiškų 
kolonų, į ją galima užlipti tiktai virvinėmis kopėčiomis. Po 
lova įtaisytos spintos ir lentynos, ant kurių pūpso kalnai pa- 
veikslų. Molbertas stovi pačiame ateljė viduryje, šalia — di- 
delis žemas stalas stikliniu viršum, ant jo netvarkinga teptu- 
kų, palečių, sumurkšlintų skepetų, tuščių ir pustuščių ter- 
pentino butelių maišalienė. 

Apskritai visa tai džiugina akį, netvarkinga ir kartu ele- 
gantiška, mane trikdo tik veidrodžiai. Jie mane tiesiog siu- 
tina, nes Kanadoje vienas dailininkas sykį klaikiai mane įžei- 
dė, vietoj manęs pasirinkdamas veidrodį, ir šito niekuomet 
nepamiršiu. 

Tai atsitiko per šventę mano draugų kaimo sodyboje, aš 
sėdėjau ant grindų, šalia — minėtasis dailininkas, kuris man 
taip patiko, kad iškart ėmiau su juo flirtuoti. 

— Žinai, — pareiškė jis staiga, — tu visa tiesiog spindu- 
liuoji, ir aš mielai tave suvedžiočiau. Tačiau jeigu nori žinoti 
tiesą, moterys man — nueitas etapas. Kur kas smagiau pasi- 
tenkinti vienam priešais veidrodį. Tuomet pats esi savo val- 
dovas. Ar supranti? 

Koks idiotas, pamaniau ir netrukus viską pamiršau. Išim- 
tis. Kvanka. Ir štai dabar, po kelerių metų, sėdžiu ateljė, pri- 
grūstoje veidrodžių, ir ana istorija niekaip neišeina iš galvos. 
Ir prisideda štai dar kas: 

Aš jaučiu potraukį dailininkams. Jau seniai noriu bent 
vieną iš jų įkvėpti, paskatinti tapyti, būti mūza. Dažnai |a- 
bai ryškiai sapnuoju tą savo dailininką vargingoje ateljė, sto- 
vintį prie molberto, kupiną įkvėpimo, tapantį nuostabų pa- 
veikslą. Tačiau jei teisingai suprantu šitų veidrodžių prasmę, 
tai dailininkas savo ateljė siekia ne aukštumų, o graibosi pa- 
žemėj. Taip! Rankoje jis laiko ne tik teptuką, bet dažnai ir 
su pasimėgavimu ką nors visa: kita! 

Ak tu Dievulėliau, čia tai bent praregėjimai. Atsisakau 
vienos iliuzijos po kitos. 

Vienu mauku išlenkiu taurę. Tačiau koks čia raudonvy- 
nis, toks keistas? Kažkoks aštrus, nes iškart trenkia man į 
galvą. Vynas pernelyg stiprus ir pernelyg saldus. Ar Fabrici- 
jus mane nunuodijo? 

Tą valandėlę atsiveria virtuvės durys. Ramiai, Ofelija, kad 
jis nieko nepastebėtų. 

— Dabar pasistiprinsime, — šaukia linksmas balsas, ir pa- 
sirodo šeimininkas, vienoje rankoje nešinas padėklu su duo- 
na, sviestu, sūriu ir paštetu, o kitoje — stikliniu ąsotėliu su 

vynu. Nuspiria juodą aksominį pagalvelį ir viską padeda tarp 
mūsų ant pakylos. 

— Ko pridėjai į vyną? — klausiu lyg tarp kita ko, ir ma- 
no balsas nė trupučiuko nevirpa. 

— Braškių likerio. Gardu, ar ne? 

— Gardu tai gardu. Bet labai stipru. 

— Žinoma. Tai aperityvas! Taip jau įprasta Prancūzijoje. 
Duokšen taurę. Vo:/š. Dabar išgersime bordo. Savo gamy- 
bos. Į tavo sveikatą! — Gerdamas jis žiūri man į akis. — O 
dabar užvalgyk. Reikia ko nors stipresnio į skrandį. Jau pen- 
kios valandos kaip nenurijai nė kąsnio. 

— Iš kur žinai? 

— Lygiai antrą Tertro aikštėje tu išgėrei puodeliuką mo- 
kos, o paskui sukramtei du gabalėlius cukraus. Nuo to lai- 
ko pasninkavai. 

Aš susijaudinu. 

— Tu visą laiką mane stebėjai? 

Jis linkteli ir tepa man sumuštinį. 

— Su sūriu ar su paštetu? 

— Prašau su sūriu. 

Kamamberas labai gardus. Tik dabar pajuntu, kokia esu 
išalkusi. Ir vynas nuostabus. Tamsus ir tirštas, kaip tik tokį 
mėgstu. 

— Tavo ateljė labai graži, — sakau po valandžiukės, — 
prabangi apystata. Bet ar tu čia įtaisei šitiek veidrodžių? 

Fabricijus iškart suvokia. Juokiasi, atsistoja ir uždeda 
džiazo plokštelę. Visame pasaulyje populiarią Šeto Beikerio 
„My funny Valentine“. Geras skonis. Nieko neprikiši. 

— Tie veidrodžiai mano pirmtako, — sako jis sugrįžęs, — 
nesu narcizas, gali nusiraminti. Gyvenu čia tiktai pusmetį. 
Ar žinai, kas čia buvo anksčiau? Baleto mokykla. — Jis išlen- 
kia savo taurę ir iškart prisipila. — Bet veidrodžiai man pa- 

tinka. Tam galiniam atsimuša mano augalas, — jis parodo į 
tamsžalį džiunglių vijoklį, kuris vešliai raitosi apie graikišką 
koloną šalia virtuvės durų ir siekia lubas, — o didžiajame — 
Šv. Širdies bažnyčia. Ar dar norėtum duonos? Su paštetu? 

— Ne, ačiū. 

— Kad per riebu? 

— Aš nebevalgau mėsos. 

Jis nustebęs žiūri į mane. 

— Tai ne mėsa, tai kepenų paštetas. 

— O iš kur gaunamos kepenys? Spėk tris kartus. Neval- 
gau nieko, ką reikia skersti. 

— Kodėl? 

— Man gaila gyvūnų. 

Fabricijus kramto. 

— Aš irgi nieko negalėčiau nugalabyti. Tačiau juk taip 
gardu. Papasakok apie save. Ką veiki čia, Paryžiuje? Ar tu iš- 
tekėjusi? 

— Žinai ką, — nukreipiu pokalbį kitur, — parodyk man 
savo paveikslus. Jie įdomesni negu aš. 

— Labai mielai! — Fabricijus vikriai pašoka (man patin- 
ka jo judesiai) ir nusiveda mane į nišą po lova. — Visi jie pa- 
rengti mano kūrinių parodai Romoje. — Jis bruka man į 
rankas vieną paveikslą po kito: — Vernisažas bus už trijų sa- 
vaičių. Gal norėtum skristi su manimi? Pagalvok. Kaip tau 
patinka mano paveikslai? Tai kas kita nei tų gatvinių daili- 
ninkų terlionės. Ar sutinki? 

Jis laukdamas žiūri į mane. 

Be žodžių linkteliu. . 

Nėra ko abejoti, virš tų turistų dailininkų jis pakilęs per 
keletą pakopų. Linijos aiškios, kupinos išraiškingumo, spal- 
vos puikiai parinktos, tai įspūdingi paveikslai. Tiek kalbant 

apie techniką. Tačiau tai, kg jis tapo, bjauru. Ištisai mote- 
rys, ir šlykštesnių moterų nesu mačiusi niekuomet gyvenime. 
Liesi raukšlėti veidai ir kūnai. Iki pat bambos nukarusios 
krūtys. Pražiotos burnos su smailais dantimis. Visame pla- 
čiame pasaulyje nerastum nė vienos vienintelės moters, ku- 
rios išvaizda būtų tokia atkari. Tikrai. 

— Stipru, — sakau, grąžindama jam paskutinį paveiks- 
lą. — Tačiau aš tau nepozuosiu. 

— Kodėl? 

— Nenoriu atrodyti tokia kaip štai anos. Ar manai, kad 
gyvenimas man įkyrėjo? Pasikabinusi bute tokį paveikslą po 
savaitės nusižudyčiau. 

— Nebijok. Tave nupiešiu kitaip. Kaip Saulės karalienę. 
Tavo spalvos nepaprastos. Balta oda. Puikūs plaukai. Daug 
metų aš svajojau apie tokį modelį. Jeigu būčiau tave vedęs, 
tai apskritai būčiau tiktai tave ir tapęs. — Jis sukrauna pa- 
veikslus ant lentynos, kelis atremia į sieną. — Tu moki reng- 
tis, — sako paskui, atsukęs man nugarą. — Rožinė spalva tau 
tinka. Štai, — arkiša man tuščius rėmus, tarp kurių ištemp- 
ta nelytėta balta drobė, — tai tavo portreto formatas. Jei no- 
ri, galim iškart pradėti. 

— Dabar? Juk pernelyg tamsu. Ar tau nereikia dienos 
šviesos? 

Fabricijus papurto galvą, vėl paima iš manęs rėmus ir pa- 
deda juos ant molberto. 

— Nereikia. Aš visuomet tapau naktį. Su prožektoriais. — 
Jis mosteli į lubas: — Galiu dirbti tik tada, kai tamsu. Sto- 
kis štai ten. Išsipink kasą. Noriu, kad plaukai laisvai kristų 
ant pečių. 

— Ar negalėčiau kur nors ats:s6s642— pasipriešinu. — Nuo 
ilgo stovėjimo man pasidarys bloga. 

— Žinoma, gali! 

Jis atneša iš virtuvės aukštą kėdutę ir padeda man atsi- 
sėsti. 

— Pala, — šūkteli jis dar nepradėjęs piešti, — iš pradžių 
dar padarysiu nuotrauką. 

Jis įjungia prožektorius ir nufotografuoja mane iš visų 
pusių. 

— Tai atgaivins man atmintį, kai tu išeisi. Šiandien, la- 
bai galimas daiktas, nespėsiu baigti. 

Ir tada jis pradeda dirbti. Susidomėjusi stebiu. Jis laisvai 
stovi priešais molbertą, kiek pakreipęs galvą. Jo plaštakos 
grakščios, rankos plonos ir gyslotos. Kada ne kada šypteli, 
lyg tyčiodamasis pats iš savęs. Man patinka. Patinka žmonės, 
kurie ne visuomet laiko save pasaulio bamba. Tačiau papo- 
zavusi dvi valandas, nebegaliu nustygti. 

— Kas yra? — klausia Fabricijus ir pakelia akis. 

— Man viskas skauda. Be to, metas namo. 

— Gerai. Eikš pasigrožėti mano kūriniu! Vo, Saulės ka- 
ralienė. Ar ji tau patinka? 

Smalsaudama prisiartinu. 

— Naudojau tiktai tris spalvas. Tavo spalvas. Dramblio 
kaulo, oranžinę ir rožinę. Na, ką pasakysi? 

— Bravo! 

Aš maloniai nustebinta. 

Fabricijus tikrai nutapė mane kaip saulę. Veidas pačiame 
viduryje (kol kas tiktai jo apybraižos), o aplinkui plaukai lyg 
ugnies liežuviai, iki pat rėmų. Tikrai labai puiku. Jugendo 
stiliaus! Įspūdinga! Linksma! 

— Gal dar tarp saulės spindulių įterpsiu aukso, — mąsliai 
sako Fabricijus ir žiūri į drobę, — tačiau turiu pagalvoti. Ka- 
da vel galėsi ateiti? Turiu laiko trečiadienį. O tu irgi? Gerai. 
Tuomet atsisveikindami dar išmeskime po taurę. 

Ir jis išnyksta pro dureles po lova, kur, aš jau žinau, yra 
vonia. Jis ilgai užgaišta. Girdžiu, kaip šniokščia vanduo. Jis 
maudosi duše. 

Aha, manau, dabar metas švelnybių pusvalandukui. Aš 
nieko nepraleidžiu nepabandžiusi! Nors Fabricijus patrauk- 
lus, fiziškai manęs nevilioja. 

Man patinka aukšti vyrai. Bent jau 190 cm ūgio. Visa ki- 
ta ne taip jau svarbu. Šviesus ar tamsus, storas ar plonas, 
man nerūpi. Svarbu, kad būtų už mane aukštesnis, nors vi- 
sa galva. Mat jeigu ir ne visada galiu gerbti vyrišką protą, tai 
bent noriu žavėdamasi žvelgti aukštyn į dailų kūną. 

Fabricijus pernelyg mažas. Bet jis prancūzas, o mano už- 
duotis — pasimylėti su prancūzu. Be to, čia patenkintų mo- 
terų šalis. Čia vyrai nuoširdžiai myli moteris. Na, be paliovos 
šitaip tvirtina prancūzai savo kino filmuose, knygose, eilėraš- 
čiuose ir dainose. Čia bučiuojama ir glostoma, glamonėjama 
ir mylima, visuomet nuostabiai, neskubant, o jeigu reikia — ir 
kiaurą naktį. Tiesa ar tik propaganda? Nežinau. Juk kaip tik 
tai ir bandau išsiaiškinti. Nors ir letai. O čia būtų pernelyg 
skubota. Ne mano stilius. 

Beje, pačią pirmąją pažinties dieną nemėgstu sugulti su 
vyru. Nepažįstami manęs nejaudina. Tik tada, kai gerai su- 
sipažįsti, kai kyla įtampa, kai vos pažvelgęs į akis imi drebė- 
ti visu kūnu, tik tuomet bučinys būna tikrai nuostabus! Kai 
protas išsijungia, užverda kraujas, diegia pilvą, ir išnyksta 
pasaulis aplinkui. 

Tačiau pirmąją dieną to beveik nepasitaiko. Skubos dar- 
bą velnias renka. Reikia susipažinti ir išsiskirti. Reikia vie- 
nam namie ilgėtis kito. Iš susijaudinimo verčiau nemiegoti. 
Svajoti apie tai, kaip jis bučiuojasi, dejuoja, įsismelkia į ta- 
ve. Ir kaskart, kai tai įsivaizduoji, širdis taip ir sustoja krū- 
tinėje. (Jeigu nieko nejauti, verčiau viską pamiršti!) 

Tačiau jeigu visa tai jauti, tuomet pirmyn! Ir pats geriau- 
sias dalykas: visada būna kitaip, nei tikiesi. Net jeigu min- 
tyse būni išbandžiusi devyniasdešimt devynis meilės nakties 
būdus, tikrovė tau paruošusi šimtąjį. Ir aš labiausiai mėgstu 
štai tokias gyvenimo staigmenas. 

Fabricijus grįžta. Sėdžiu ant pakylos, plaukus vėl kukliai 
susipynusi į kasą. 

— Turiu tau kai ką parodyti, — sako jis. — Valandėlę, — 
ir išjungia šviesą. Kas čia dabar bus? Ar tik paramsy nešoks 
ant manęs? Bet ne, jis tik nori parodyti man vaizdą. Be ga- 
lo įspūdingą. 

Didžiulis baltas Šv. Širdies bažnyčios kupolas, apšviečia- 
mas galingų prožektorių, atsispindi ateljė. Dangus šalia tam- 
siai mėlynas, į apačią rausvėjantis, taip jį nutvieskia mums 
po kojų atsispindintis didmiestis. Pačiame viršuje, ryškiai 
balta ir švytinti, — Vakarinė žvaigždė. Taip gražu, taip gra- 
žu — kaip filme! 

Fabricijus atsisėda šalimais ir paima mano ranką. Tegu. 
Trečiadienį gaus šį tą daugiau. Sėdime tylomis šalia vienas 
kito ir mėgaujamės šiuo prašmatniu vaizdu. Kada ne kada jo 
žvilgsnis atitrūksta — ir nuslysta man per krūtinę. Tačiau iš- 
kart vėl nukrypsta šalin. Šitas vyras pajėgia valdytis. Tai man 
patinka. Net ir tada, kai atsistoju ir ketinu eiti namo, jis ne- 
bando sulaikyti. Palydi iki durų, mudu draugiškai apsikabi- 
name, jis išbučiuoja mane į žandus. Paskui padeda galvą 
man ant peties ir sustingsta keletą sekundžių. Ir kaip tik 
tuomet, kai pamanau: „Trečiadienis bus nuostabus“, viskas 
staiga pakrinka. 

Niekaip neįspėjęs Fabricijus ima drebėti visu kūnu, ap- 
kabina mane, prispaudžia, taip švokščia man į ausį, kad pa- 
sibaisėjusi pristingu kvapo. Pirmoji mano mintis vožti keliu 
jam į pilvą, permesti jį per peųį! Bet nevalia. Juk jis ne prie- 

šas. Be to, pernelyg jau gležnas, galėčiau perlaužti jam stu- 
burą. 

Kol svarstau, Fabricijus negaišuoja. Drebantys jo pirštai 
atsega mano salopette sagas, viena ranka jau atsiduria man 
ant krūties ir žaibiškai slysta vis gilyn ir gilyn. Jau artėja prie 
intymiausios vietelės. Garbės žodis, to per daug. 

— Ar nebegali palūkėti dviejų dienų? — šaukiu balsu. — 
Juk trečiadienį vėl ateisiu! 

Tuomet jis ima kraupiai dejuoti: 

— Aš nebegaliu. Aš nebegaliu. Ak, vaikuu! Daug metų 
laukiau tokios moters kaip tu. Daug metų. Aš tavęs nebepa- 
leisiu. Ak, vaikuti! 

Ir jis čiumpa mano ranką ir prisideda ją sau prie tarpkojo. 

Krūpteliu. O Viešpatie! Ir vėl toks pat. Ko jau negaliu 
pakęsti, tai tokio elgesio. Jeigu vyras man patinka, tai anks- 
čiau ar vėliau pati ten paglamonėju. Tačiau kada — spren- 
džiu aš. 

Tačiau išsigąstu dar ir dėl kitoniškos priežasties: Fabrici- 
jus prispaudė mano ranką sau prie kelnių — tačiau jo kelnės 
tuščios! Tuščios. Štai kaip. Man dar šitaip niekuomet nebu- 
vo atsitikę per visą gyvenimą. Nieko nesuprantu. Tai čia tas 
išgarbstytasis prancūziškas meilės menas? Viršuje žaižaruoja 
ugnis, — o apačioje nė ženklo gyvybės? 

Tačiau spėlioti ilgiau man neleidžiama. 

Nors visa gerkle priešinuosi, maniškis dailininkas šno- 
puodamas ir aimanuodamas nusiplėšia drabužius. Juo dėta, 
nebūčiau šito dariusi. Tai, kas su drabužiais atrodė liekna, 
dabar varganai liesa. Krūtinė siaura, pečiai smailūs, šlaunys 
kaulėtos. Dabar žinau, kodėl jis net ir vasarą su storu megz- 
tiniu. Vargšeliui nė kruopelės riebalų ant kūno! Tačiau bjau- 
riausiai atrodo strėnos. Apdribusios ir susiraukšlijusios, oda 
parudavusi kaip šikšna. Verkt norisi. 


221 


Ir tarp tų apdribusių susiraukšlijusių šlaunų kabo mažas 
rudas murkšlinas mazgelis, kuris staiga man žiūrint iš nuosta- 
bos išplėstomis akimis ima tiestis lyg pamojus burtininko laz- 
dele. Lėtai, trūksniais, virpėdamas jis ima kilti į viršų ir galų 
gale — tikras stebuklas! — atsistoja, lyg savarankiškai atsiskiria 
nuo viso kūno. Dydžiu prilygsta ištiestam mano smiliui. Tai 
pats mažiausias bibukas (atsiprašau!), kokį kada nors esu ma- 
čiusi. Stoviu lyg priaugusi prie žemės ir stebiuosi. 

Fabricijus sklidinas laimės. 

— O darling! Žinojau, kad tu gali. Tik išvydau tave ir pa- 
sakiau: ši moteris sugebės. O Baby! Baby! Let's go to bed and 
make love! * 

Tai jau antroji šio vakaro staigmena. 

— Kodėl staiga prabilai angliškai? — šaukiu išsigandusi, 
vos virpančiu balsu. 

— Mat tai mano gimtoji kalba. Eikš, atsigulkim. 

— Tai tu ne prancūzas? 

Pasibaisėjusi atsitraukiu. 

— Aš kilęs iš Dublino! 

Kaip primušta atsišlieju į sieną. Ir vėl užsienietis. Tikras 
mėšlas! Bet gal tai dar ne tiesa! 

— Nepažįstu nė vieno anglo, kuris tobulai kalbėtų pran- 
cūziškai, na, be jokio akcento, — pareiškiu tvirtai. 

— Tuomet dabar vieną jau pažįsti. 

— Tu čia gimęs? 

— Ne. Aš dvidešimt penkerius metus gyvenau su prancū- 
ze. Tai padeda. 

— Tai kodėl man pamelavai? 

— Mat buvo akivaizdu, kad tau, kaip ir visoms užsienie- 
tėms, reikia prancūzo. 


* Vaikui! Vaikuri! Gulkimės ir pasimylėkime! (Angl.) 

— Na tai kas? Ar nevalia? Tai nusikaltimas? 

— Ne. Ber jeigu būčiau tau prisipažinęs, kad esu airis, 
tikrai nebūtum ėjusi pas mane. 

Žinoma, jis teisus. Tačiau tai jo anaiptol nepateisina. Aš 
nusigręžiu ir užsisegu savo s4/0pette petnešas. 

— Kur tavo žmona? Ar ji tave pametė? 

Iškart pasigailiu savo klausimo. Tačiau Fabricijus jo nė 
negirdėjo. Jis tiriamai žiūri žemyn palei savo liesą kūną. Ru- 
dasis daikčiukas per šią trumpą pertrauką vėl susitraukė. 

— Paklausyk, — liūdnai sako Fabricijus, — mačiau filmą, 
ten nuogas vyriškis eina per žydintį sodą. Jis perbraukia pirš- 
tais per rožės žiedlapį, ir jam atsistoja. Vien nuo rožės žied- 
lapio. Ar gali įsivaizduoti? 

— Na, ir? 

— Nieko geriau vyrui negali nutikti. 

— Įdomu. O tu bandei? Ar vaikščiojai po žydintį sodą ir 
tryneisi į žiedlapius? 

Fabricijus linkteli. 

— Nieko nepadeda. Bet padedi tu, vaikuu! Eikš. Atsigul- 
kim į lovą. 

— Ne! Aš nenoriu. Šiandien ne. Visiškai nenoriu. 

Tikras stebuklas, kad jis paklūsta. Mato, kad kalbu rim- 
tai, ir net neįsižeidžia, dėl to labai jį vertinu. 

— Ar ateisi trečiadienį? — klausia, atsineša iš vonios rank- 
šluostį ir apsivynioja savo liesas šlaunis. — Aš tavęs lauksiu. 

— Aš tau paskambinsiu! 

— Trečiadienį galėtume pradėti anksčiau. Jei turi laiko. 
Aš būsiu namie penktą valandą. 

— Duok man savo telefono numerį. 

Jis užrašo numerį ant popieriaus skiautės, po juo nupie- 
šia didelę širdį. 

— Ką šiandien dar veiksi? — klausiu jau prie durų, nes 
staiga pajuntu jam gailestį. 

— Esu pakviestas į svečius. Bet jeigu tu būtum pasiliku- 
si, būčiau atsisakęs. 

Atsisveikindami išsibučiuojame į abu žandus. 

— Prašau juos išmesti, — sakau ir paduodu jam visus tris 
šiandien popiet tapytus portretus, — tu teisus, jie prasti. 

Paskui viena lipu žemyn visus aštuonis aukštus kraipyda- 
ma galvą. Ir vel nesėkmė. Jau ketvirtoji čia, Paryžiuje. Vie- 
nas vyras blogesnis už kitą. Ir kas būtų pamanęs? Paryžius, 
išgarsintasis meilės miestas. Man tai miestas vyrų su lytinio 
nepajėgumo problemomis. Kai papasakosiu tą Kanadoje, 
niekas manim nepatikės. O jeigu man taip ir toliau klosis, 
iki rudens tapsiu frigidiška. 

Taip, mielieji! Nelengva gyventi moteriai paskutiniame 
dvidešimtojo amžiaus ketvirtyje. Tiesa, tėvai negrūda mūsų 
už vyrų prievarta, mes pačios prasimaitinam ir miegam su 
tais, kurie mums patinka. Tačiau kokia iš to nauda, jeigu 
pernelyg maža vyrų, kurie moka elgtis su moterimis? Jie gal- 
voja tiktai apie save, šitie šmikiai europiečiai! 

Be jokios abejonės! Aš nesu patriotė, veikiau laikau save 
pasauliete — tačiau vieną sykį reikia pasakyti: pas mus, na- 
mie, vyrai kur kas labiau stengiasi! Žinoma, ne visi be prie- 
kaištų. Tarp keturiasdešimt trijų mano meilužių kai kada ir- 
gi pasitaikydavo vienas kitas nevykėlis. Tačiau keturi £$ eilės? 
O kas bus toliau? Ir ką aš veiksiu, jeigu čia 775: tokie? Dieve 
gink! Po truputį imu ilgėtis namų. 

Taip, gyvenimas nelengvas. Lovoje vis dar nėra jokios 
Naujosios romantikos, veikiau viskas ir toliau slenka sena 
vaga. Žinau ir kodėl. Toji sekso revoliucija, kurią visi šlovi- 
na, dar neįvyko! Melas, apgavystė ir išdavystė! Kol kas rą 

skelbė vien tiktai vyra:, kurie graudžiai skundėsi pernelyg 
šiurkščiomis moterimis. 

Todėl moterys tapo sukalbamesnės, faktas (ne paskutinę 
vietą čia užima ir tabletės). Jos šauniai sekė paskui vyrus į 
miegamąjį ir labai dažnai nusivylusios išpuldavo laukan. O 
kodėl? Kadangi tiktai labai nedaug vyrų išmoko patenkinti 
moterį, na, tie, kurie 20rėjo išmokti! (Tegu Dievas jiems at- 
lygina!) 

Tačiau kiti vis dar mylisi tokiu greičiu kaip siuvamoji 
mašina ir stebisi, kodėl moterys neištirpsta iš palaimos. 

Fabricijus irgi priklauso tokiai rūšiai (tikras jo vardas Fe- 
kitaip. Pavyzdžiui, kaip pasijustų vyrai, jeigu mes, moterys, 
imtume dėl jų nebesigražinti? Jeigu nebepasninkautume, ne- 
besportuotume, nebeplaukiotume, nebesimaudytume, nebe- 
siteptume aliejais, atsisakytume masažo, purvo vonių ir kos- 
metinių salonų, kad pamalonintume juos savo išvaizda? 

Argi jie nemanytų, jog įžeista jų garbė? 

Ką jie darytų, jeigu moteris su tokiais kūniškais žavumy- 
nais kaip Fedis apgaule įsiviliotų juos į butą, iškart nusiplėš- 
tų žemėn visus apdangalus ir be jokių užuolankų nuoga im- 
tų rėžti apie juos sparną? Kalbu atvirai! Argi jie nepabėgtų, 
kaip pabėgau aš? Dar ir kaip pabėgtų! Nė akimirkos neabe- 
joju. 

Na, metas grįžti į tikrovę. Jeigu atrodyčiau kaip Fedis, 
tokia liesa ir kaulinga, sudiržusia oda, prikepusiomis prie 
nugarkaulio strėnomis, prisiekiu, nuoga leisčiausi nurengia- 
ma tiktai gavusi 2arkozes. Toji vyrų savikliova, kuri nepaiso 
jokio varžymosi, moterims liks amžinai nesuvokiama. 

Fedžiui tiktai trisdešimt devyneri metai, o jam nedvejo- 
dama duočiau šimtą. Alkoholis? Narkotikai? Manau, kad 
pastarieji. Greičiausiai daugelį metų rijo tuos nuodus. Šitaip 

išsekinti kūną gali tik tie prakeikti narkotikai. Ar ir dabar 
dar jais piktnaudžiauja? Nežinau. Jo pasibaisėtini paveikslai, 
vaizduojantys moteris su smailais ryklio dantimis, gal įkvėpti 
narkotikų vizijų. O gal jis tapė pats save? Kaip moterį? 

Kad ir kaip ten būtų, trečiadienį pas jį neisiu. Nebedrįs- 
čiau viena nė kojos kelti į jo ateljė. Užtat paprašysiu pabaigti 
mano portretą iš nuotraukų, kurių jis padarė. Žinoma, vis- 
ką apmokėsiu. Bet pinigais, o ne savo kūnu. Trečiadienį jam 
paskambinsiu ir pasiūlysiu tokią sąlygą. 

Dar du aukštai, ir aš jau gatvėje. Atvėso, neblogai būtų 
apsirengti švarku. 

Tačiau dangus pilnas žvaigždžių, oras kvepia karamelėmis 
ir blyneliais (tuoj už kampo blyninė), iš kavinių sklinda mu- 
zika, ir staiga, nors ką tik jaučiausi tokia prislėgta, visą ma- 
ne užlieja neapsakoma laimė. Staiga suvokiu, kad visos ma- 
no nesėkmės pasibaigė. Žinau! Aš išsigelbėjau. Aš gyvenu. 
Esu Paryžiuje. Nutiko stebuklas. 

Giliai atsikvepiu, valandėlę užsimerkiu. Rytoj vėl galėsiu 
rašyti. 

Tada žengiu tiesiai į mėlyną vasaros naktį, kuri dar pa- 
teiks man didelę, /26a: didelę staigmeną. 

Kai išeinu iš Fedžio ateljė, jau vienuolika valandų, ir 
Monmartras kaip kasvakar audringai švenčia. Gidai, turistai, 
gatvės muzikantai, akrobatai, pantomimos artistai ir ugnies 
rijikai iliuzionistai sulig tamsa išdygo tarytum iš po žemių ir 
dabar užkariavę visus šaligatvius. Stipriai susiglaudusios įsi- 
mylėjėlių porelės sėdi ant -Šv. Širdies bažnyčios laiptų, mė- 
gaudamosi Paryžiaus vaizdu. Man iš paskos pasikeisdami se- 

ka vyrai, šaukia, švilpia, klausia, ar esu viena. Apsimetu, jog 
nesuprantu nei angliškai, nei prancūziškai (senas triukas!). 
Po kelių sakinių, kuriuos praleidžiu pro ausis nieko neatsa- 
kydama, jie duoda man ramybę. 

Išmaldos paprašo valkata. Nesiskutęs, dvokiąs. Jo švarko 
kišenėje tuščias butelis. Duodu jam dvidešimt frankų. Jis 
smagus išsiviepia. Svaigulys šiam vakarui jam garantuotas. 
Kaip čia, aukštai, gražu! 

Šv. Širdies bažnyčia viena iš mano mėgstamiausiųjų. Tie- 
sa, kai kas priskiria ją kičui, tačiau tai man nerūpi. Pasaulis 
būtų nuostabus, jei būtų daugiau tokio kičo. Tikrai! Nė ne- 
mirktelėjusi iškeisčiau į ją tą gyvenamųjų namų knibždėly- 
ną, betoninius bokštus, miestų autostradas ir atomines jėgai- 
nes. Kuo daugiau tokio kičo kaip Šv. Širdies bažnyčia ir kuo 
mažiau betono. Mums visiems būtų tiktai geriau. 

Taip, mielieji, technika — klaida. Žmonija pastatė ne ant 
tos kortos. Ir pasekmės lemtingos. Pro Fedžio ateljė langus 
regėjau ne tiktai Paryžių, bet ir bjaurų, plintantį ir atstu- 
miantį pramoninį kraštovaizdį. Iki pat horizonto sunaikin- 
tą gamtą. 

Tiesiog norisi verkti! Net ir nuostabiausią pasaulio mies- 
tą supa modernaus šlykštumo žiedas. Ir Europa toli gražu 
nebe tokia, kokia buvo. Ir Europą apniko toji mūsų šimt- 
mečio užkrečiama liga, kurią trumpai vadinu „iškrypėliška 
mąstysena“ (pavadinimą sugalvojau pati). Niekas nebežino, 
kas svarbu. Todėl technika vertinama labiau už gamtą. Pini- 
gai — labiau už laimę. Tačiau labiausiai vertinamas pelnas, 
labiau už sveikatą, labiau už patį gyvenimą! 

Tačiau aš esu daug skaičiusi (jau ne sykį tai minėjau), ir 
kas žino, gal dar ne per vėlu. Žinau patrauklių pavyzdžių iš 
istorijos, tautų, kurias galima laikyti sektinu pavyzdžiu. Jos 
pasiekė neįtikėtinų technikos laimėjimų ir 2eprarado sveiko 

proto. Kalbu apie senovės egiptiečius. Ten tai bent buvo 
akiratis! 

Egiptiečiai buvo labai linkusi bendrauti tauta ir didžiau- 
si senovės estetai. Sukūrė patį dailiausią raštą žemėje. Ir vis- 
ką, kas tik juos jaudino, nepailsdami aprašinėjo su kuo mei- 
lingiausiomis smulkmenomis: vyrai apie savo moteris. Mo- 
terys — apie savo vaikus, naminius gyvulius, vyrus. Buvo 
rašoma apie vaikus, naminius gyvulius, prekybą, tolimas ke- 
liones, savo kasdienį gyvenimą jie perdavė mums kaip at- 
verstą knygą. Mes žinome, kokios gėlės žydėjo jų soduose, 
kokie čiulbėjo paukščiai, kokį vyną jie gėrė ir kad vyrai ves- 
dami atsinešdavo kraitį. Mes žinome mėgstamiausius egip- 
tiečių eilėraščius ir maloninius vardus. 

Tačiau visiškai nieko nežinome apie tai, kaip įminti mįs- 
lių mįslę. Jie nė žodžiu nepaminėjo, kaip statė piramides. 
Kodel? Mat tas kaip nebuvo svarbu. Tai buvo tiktai techni- 
ka. Priemonė pasiekti tikslui. Ir viso Egipto neprigriozdino 
piramidžių (kaip Manheteno dangoraižių), nes technika bu- 
vo egiptiečių tarnas, o ne valdovas. Jie žinojo, kas nesuvo- 
kiama iškrypeliškai mąstysenai: jeigu tarnas užgrobia valdžią, 
jis tampa tironu. Jeigu viską užvaldo technika, galas menui 
ir kultūrai. Širdis nusilpsta. Ir tada žmogus miršta! 

O širdies malonumas — žvelgti į grožį! Ir tik tai buvo svar- 
bu šiai nuostabiai tautai. Šį sakinį vis aptinki ant egiptietiš- 
kų paveikslų, antkapių sienų, akmeninių plokščių, raštuose. 
Širdies malonumas — žvelgti į grožį — Šios linksmos ir mie- 
los kultūros leitmotyvas. 

Todel jie ir brangino taiką. O žmonės su iškrypėliška 
mąstysena šito nesuvokia. „Kodel visų savo genialių sugebė- 
jimų jie neskyrė apsiginkluoti? Kodėl, turėdami šitokią tobu- 
lą techniką, jie neužkariavo viso to meto pasaulio?“ — klau- 
sia mūsų istorikai ir suglumę kraipo galvas! Na, jie buvo už 

mus protingesni. Mat ne tam panaudojo savo žinias, nes ži- 
nojo: tas, kas kariauja, nebemato grožio ir nebeteikia malo- 
numo savo širdžiai. Jie troško gyventi laimingai. Tik tai 
jiems rūpėjo. 

O mes? Ar dažnai dar žiūrime į grožį, kuris džiugina šir- 
dį? Ar puikiausi miškai vis dar neturi duoti kelio „pažangai“? 
O paskutiniai miestų parkai — gyvenamiesiems betoniniams 
blokams? O dieviškasis Nevados kraštovaizdis — kam jis 
įkvėpė šiuolaikinį žmogų? Tapyti paveikslus? Fotografuoti? 
Filosofuoti? Ne! Atominiams bandymams! Ten technikos 
samdiniai atliko generalinę repeticiją: pakėlė pasaulio sunai- 
kinimo uždangą! 

Bet gana apie tai galvoti. Kam bus iš ro nauda, jei pasi- 
duosiu nevilčiai. Be to, galelį mes jau pasistūmėjome pir- 
myn! Nors dar ir stovime ant bedugnės krašto, po trupučiu- 
ką ima sklisti kalbos, kad toji bedugnė yra! 

Lažinkimės, kad artėja naujas pakilimas? Ir jis nušviestas 
ryškia Naujosios romantikos žvaigžde. 

Tuo aš pasirūpinsiu. Savo leidžiamomis knygomis. Neli 
rankraščiu. Laiduoju viskuo, ką turiu! Galas iškrypėliškai 
mąstysenai! Meskit šlamštą per bortą! 

Staiga pasijuntu pavargusi. Noriu namo. Azė gatve. Pro 
Tertro aikštę. Mon Seni gatve. Šv. Vincento gatve, pro pas- 
kutinį Paryžiaus vynuogyną, pro nameliukus, siaurus laiptus, 
romantiškas akmenines sienas, apaugusias gebenėmis ir sa- 
manomis. Einu greitai, pasinėrusi į mintis. Tačiau nueinu 
netoli. 

Mane išgąsdina cigaretės ugnelė. Iš gatvės tamsaus galo 
aukštyn artėja du šešėliai. Du vyrai! Ką daryti? Apsigręžti ir 
dumti argal? Ne, niekada! Dabar įrodysiu pati sau, kad dau- 
giau nebijau, nors ir žūčiau! Tai ugnies krikštas. Dabar ar- 


ba niekados! 

Apsirengusią plona salopette mane krečia drebulys. Tačiau 
iškeliu galvą, įrempiu raumenis, susikaupiu iki pat pirštų ga- 
liukų. Ir tada tiesiai žengiu pasitikti abiejų vyrų. Gatvė siau- 
ra. Turėsiu prasilenkti su jais labai arti. Aš jau ties jais. Abu 
sustoja, ir valandėlę iš arti arti išvystu jų veidus. 

Jie toli gražu nežadina pasitikėjimo! Jauni, apsileidę vy- 
riškiai, nesiskutę ir gerokai aukštesni už mane. Vieno burnoj 
rūksta cigaretė, o kitas kvailai man vypso. Jo smakras tatui- 
ruotas. 

— Atsiprašau, — sakau kuo piktesniu balsu, ir stebuklas 
nutinka. Abu duoda man kelią ir praleidžia be jokių kalbų. 
Prisiverčiu nebėgti, tačiau įtempusi ausis klausausi, kas de- 
dasi man už nugaros. Ar jie mane seka? Regis, ne. Ir vienas 
dalykas man aiškus. Jeigu viskas būtų buvę kaip paprastai, 
jie būtų mane užkabinę. Abudu atrodė labai jau linkę pasi- 
smaginti su beginkle moterimi. 

Mane išgelbėjo drąsa (nors visiškai neprireikė jos įrody- 
ti)! Įdomu! Nežinia, kaip mano eisena atskleidė jiems, kad 
šitą auką nebus lengva sudoroti, kad ji gali apsiginti ir ver- 
čiau nekišti nagų. Mano mokytojas buvo teisus. Geriausias 
ginklas — drąsa. 

Palengvėjusia širdimi iš tamsios gatvikės žengiu į ryškiai 
apšviestą, gražiais senais kaštonais apsodintą Kulenkūro gat- 
vę. Kur artimiausia autobusų stotelė? Jokios nematau. Ta- 
čiau priekyje yra taksi stotelė, o šalia jos, jei neklystu, juve- 
lyrinė krautuvė. Automatiškai patraukiu apžiūrėti vitrinos. 
Jau nebežinau, kiek kartų taip elgiausi per paskutines savai- 
tes. Žinoma, tai beprasmiška, bet kitaip negaliu. 

O dabar pati geriausia staigmena. 

Krautuvės vitrina iš trijų pakopų. Apatinėje išdėlioti ža- 
dintuvai ir termometrai, virš jų — pigūs sidabriniai papuo- 
šalai. O pačiame viršuje, ant trečiosios paskutinės pako- 

pos, — auksiniai žiedai, grandinėlės, apyrankės, fabrikinės 
gamybos aukso dirbiniai, kokių pamatysi visur. Tačiau pa- 
čiame viduryje pastebiu raudoną dirbtinės odos dėžutę, ša- 
lia kurios guli korčiukė su užrašu: „Iš asmeninės kolekcijos“. 
Ir toje dėžutėje — negalimas daiktas! Mano žiedas! Mano 
žiedas! 

Atsišlieju į vitriną su pigiomis grotomis ir verkiu iš 
džiaugsmo. Nieko kita nenorėčiau, tiktai praleisti čia naktį 
ir saugoti savo žiedą, tačiau nėra jokios prasmės. Pirmiausia 
ant durų kabo lentelė: „Pirmadienį uždaryta“. Antra ver- 
tus — už mano žiedą juvelyras pareikalaus dvylikos tūkstan- 
čių frankų. Nors tai ir menka tikrosios vertės dalis, neturiu 
ir tokios sumos. Esu įsiskolinusi Paryžiaus bankui. Pačiu 
kraštutiniausiu atveju galiu viršyti savo sąskaitą dar penkiais 
tūkstančiais frankų, tačiau tai ir viskas. Man reikia pinigų. 
Tiek aišku. Ir reikia jų tučtuojau! 

Turiu ką nors sugalvoti! 

Įtemprtai mąstydama stoviu priešais skurdžią juvelyrinę 
krautuvėlę Kulenkūro gatvėje. Bent jau žiedas nenukentėjo. 
Jis nuvalytas, netrūksta nė akmenėlio. Deimantai žiba, oran- 
žinis opalas svaido liepsnas, net ir auksas nesubraižytas. Ma- 
no žiedas! Mano žiedas! Ką daryt? 

Nežinia kaip sėdu į taksi, parvažiuoju namo ir iki pat ry- 
to suku galvą. Kai prašvinta, pasiryžtu. Šios bėdos neužkrau- 
siu nei Neli, nei savo motinai. Pasielgsiu taip, kaip niekuo- 
met nesu elgusis ir kuo nuoširdžiausiai bjauriuosi. Kaip jau 
minėjau, esu labai apdairi (Ofelijos vardas įpareigoja), bet 
nematau kitoniškos išeities: aš spekuliuosiu! 

Lygiai devintą aš jau prie savo laikraščių pardavėjo. Be- 
veik nepastebiu, kad oras subjuręs. Išlekiu iš namų be skė- 
čio, grįžtu šlaputėlė iki paskutinio siūlelio su finansinių laik- 
raščių glėbiu. Lietus pila kaip iš kibiro. Žvarbūs vėjo šuorai 

talžo lietumi balkono duris, laurų medžiai balkone grėsmin- 
gai svyruoja. Bet man niekas nerūpi. 

Nusivelku šlapius drabužius, apsirengiu senu žaliu nami- 
niu kostiumėliu, išsiverdu didelį ąsotį arbatos (su migdolų 
aromatu) ir užsidarau kabinete. Ten stovi patogi sofa su 
minkštais aksominiais pagalvėliais. Jaukiai įsitaisau ant šito 
feodalinio guolio, susikeliu kojas ir išskleidžiu laikraščius. 
Turiu septynias valandas. Tada Monrealyje atsidarys bankai. 
Per šitas septynias valandas turiu priimti sprendimą, lemtin- 
gai pakeisiantį likusius man gyvenimo metus. 

Uoliai studijuoju finansinius laikraščius. Antrą valandą 
popiet galutinai pasiryžtu. Ši diena — didžioji. Šiandien iš- 
drįsiu padaryti tai, ką noriu padaryti jau keletą savaičių. 
Staiga suprantu, kad žiedas — tiktai pretekstas. Trūks plyš — 
šiandien parduodu dolerius. 

Momentas puikus. Doleris ką tik kaip raketa nuo devy- 
nių frankų šovė iki vienuolikos. 

Šitaip megal; ilgai laikytis. Dolerio vertė turi smukti, ir aš 
pirksiu frankų. 

Ryžtingai sėduosi prie rašomojo stalo, priešais — mano 
ranka skaičių prirašinėti popierių lapai, čia pat telefonas. Aš 
sumuoju, dauginu, dalinu, skaičiuoju. Ar viską parduoti? Ar 
tiktai pusę? Mano pinigai padėti gerai, gaunu devynis pro- 
centus mokesčių. Ar iš tikrųjų parduoti solidžias akcijas ir 
drąsiai paspekuliuoti valiuta? Iš tikrųjų? Valandėlę užsimer- 
kiu ir mąstau. Doleris 5žt:244 nusmuks. Kitaip nebūna. Ta- 
čiau kaip aš viską paaiškinsiu bankui, kuris Kanadoje valdo 
mano turtą? Direktorius pamanys, jog išsikrausčiau iš galvos. 
Ką jam pasakyti? 

Lygiai ketvirtą pakeliu telefono ragelį. 

Pirmiausia surenku 00, paskui 1, nes skambinu į Šiaurės 
Ameriką, ir 514 — Monrealio numerį, o tada — savo banko 

numerį, tiksliau — slaptą banko direktoriaus numerį, duotą 
man kaip itin mėgstamai klientei. Sujungia iškart, ragelyje 
tiktai vos vos traška. Atsiliepia pats ponas Freitagas. Jis aiš- 
kiai iškyla man prieš akis. Liesas vyrutis, vos gunktelėjęs ir 
amžinai susirūpinusiu žvilgsniu. Sėdi tauriam, medžiu iš- 
muštam kabinete, pro kurio langus matyti vaizdingas sena- 
miestis. Jis dar nežino, kas jo laukia. 

Iškart nukreipiu kalbą į reikalus. Juo greičiau viską išklo- 
siu, juo geriau. 

— Pone Freitagai, — sakau meiliu balsu, — ar negalėtu- 
mėt padaryti man paslaugos? 

— Žinoma! Bet kada! Mielai! 

— Prašau parduoti visus mano vertybinius popierius ir už 
visus gautus pinigus nupirkti prancūziškų frankų! 

Anam laido gale — kraupi tyla. Ponas Freitagas neteko 
žado. Galop jis prabyla. Jo balsas užkimęs. 

— Kas jums pakišo šitokią beprotišką mintį? 

— Niekas. Aš pati sugalvojau. Neabejoju, kad dolerio 
vertė smuks. O kai ji labai nusmuks, prisipirksiu dolerių už 
frankus ir neprastai pasipelnysiu. 

Ilgas, solidus kosčiojimas aname laido gale. 

— Primygtinai patariu jums šito nedaryti. Jūs megalit kal- 
bėti rimtai! 

— Kodėl? 

— Niekas negali pasakyti, kaip bus su tuo doleriu. 

— Aš galiu. Jis smuks. 

— Labai nedaug. Ir tik laikinai. Nepakankamai, kad bū- 
tų galima šitaip pamišėliškai spekuliuoti. Jei jau būtinai ši- 
to norit, prašau, aš turiu vienos statybinės bendrovės akci- 
jų. Dangoraižio Floridoje. Jis bus pradėtas statyti šį rudenį. 
Ar atsiųsti jums dokumentus? 

— Ne, ačiū. 

Žinau tokius dalykus. Bankų direktoriai parduoda tik to- 
kias akcijas, kurių niekam negali iškišti. Paskui neįmanoma 
jų atsikratyti, be to, iš savo ekonominių ir finansinių pasi- 
skaitymų žinau, kad rinka perpildyta. Niekas dabar nebeper- 
ka butų Floridoje. Ir taip ten butų per daug. 

— Man reikėtų frankų. Prancūziškų frankų! 

— Kvailystė! — kietai pareiškia ponas Freitagas. — Grynas 
pamišimas! Atsisakot 150 tūkstančių solidžių dolerių ir per- 
kat idiotišką valiutą. Per trejetą metų frankas nusmuko tris 
kartus. Argi šito nežinot? 

— Žinau. Paskutinįkart — kovo mėnesį. 

— Na, ir? 

— Manau, kad šie metai bus ramūs. Be to, frankus pasi- 
laikysiu trumpai. Tik kol dolerio vertė bus žemiausia! 

— Doleris kyla, — stūgteli ponas Freitagas, — ir dar toli 
gražu ne galas! Jūs nė neįsivaizduojat, kiek jis pakils! Vakar 
aš vel pirkau dolerių! Ir ne vienintelis. 

— Aš tikrai nenoriu jūsų nervinti, — sakau švelniai, nes 
ponas Freitagas jau turėjo širdies smūgį, — už viską atsakau 
aš viena vienintelė. Rizika tiktai mano. Bet norėčiau pirkti 
prancūziškų frankų. Dar šiandien! 

Man atsiliepia švogždimas. Ir vėl kosčiojimai. 

— Gerai! Kaip norit, — nuskamba labai priešiškai. — O 
ką man veikti su pusantro milijono frankų? 

— Paskolinkit mėnesiui, bet ne ilgiau. Daugių daugiau- 
sia — dviem. O procentai kokio dydžio? 

Aš pati tiksliai žinau, bet paklausiu. 

— Nrekingi, — sugriaudėja ponas Freitagas paskutinįkart 
bandydamas mane perkalbėti, — ir vis prastėja. Paklausykit 
manęs. Likit su savo devyniais procentais! Tai geras patarimas. 

— Bet aš nenoriu. Taigi. Kiek aš gausiu, jeigu vienam 
mėnesiui paskolinsiu savo pinigus prancūzams? 

— Valandėlę! — Trumpa tyla. — Vienuolika procentų, — 
neapsakomai piktai nuskamba jo balsas. 

— Nuostabu! Tai juk gerai, argi ne? Daugiau nei gaunu 
dabar. 

— Ne. Tikrai ne. Mar valiuta nestabili. Kiek sykių dar 
turėsiu jums kartoti? 

Man pasidaro gaila šio žmogaus. Per paskutinius metus 
jis man davė vieną kitą gerą patarimą. Iš tikrųjų tai mudu 
visuomet puikiai sutarėme. 

— Na tai kaip? Ar man parduotu? O gal apsigalvojo? 

— Prašyčiau parduoti. 

— Visą sumą? 

Itin abejingas klausimas. 

— Visą. 

— Dar turit kokių nors pageidavimų? 

— Vieną klausimą. Kiek pinigų dabar yra mano einamo- 
joje sąskaitoje? 

— Valandėlę, aš pasižiūrėsiu. Šeši tūkstančiai dolerių. Ar 
ir jų norit atsikratyti? 

Galvoju. Šeši tūkstančiai dolerių — tai šešiasdešimt tūks- 
tančių frankų. Penkis tūkstančius frankų aš skolinga bankui. 
Plius dvylika tūkstančių už žiedą, taigi iš viso septyniolika. 
Gyventi irgi dar turiu. Taip pat nusipirkti autorines teises 
(jei mano leidėjas kada nors grįš į Paryžių). Be to, mielai no- 
rėčiau turėti pinigų čia. 

— Prašom atsiųsti visus šešis tūkstančius į Paryžių. Tele- 
grafu. Paštu pernelyg ilgai užtruks. 

— Ko dar pageidaujat? | 

— Daugiau nieko, ačiū. 

— Tad sudie. 

Jis padeda ragelį, man taip ir nespėjus atsisveikinti. Pri- 
blokšta spoksau į telefoną. Ponas Freitagas išmušė mane iš 


235 


vėžių. Juk jis specialistas. O aš saviveiklininkė. Ar jis teisus? 
Ar doleris iš tikrųjų kyla? Ne, negali būti. Nevalia man pa- 
čiai varyti save iš proto. Aš apsisprendžiau, ir viskas. 

Be to, esu išmokusi vieną dalyką: nė vienas žmogus že- 
mėje nežino, kaip saugiai investuoti pinigus. Šią tiesą stebė- 
damasi suvokiau tuomet, kai galų gale man pavyko užsidirb- 
ti pinigų daugiau, negu jų reikia pragyvenimui. 

Niekas, absoliučiai niekas negali garantuoti, ar valiutos 
vertė kils, ar smuks, kur reikia investuoti pinigus — pirkti 
akcijas, skolinti, investuoti į naftos versloves, pirkti žemę 
ar auksą. Tiesa, brangiai sumokėjęs gauni patarimų iš bir- 
žos maklerių, finansininkų ir turtingų bičiulių. Bet kaip 
prisimenu, jie tiek pat kartų buvo teisūs, kiek ir neteisūs. 
Man tai buvo atradimas. Juk kai neturi pinigų, tai neabe- 
joji, jog tie, kurie jų turi, tiksliai žino, kaip dar jų padau- 
ginti! 

O ne, mielieji, šitaip nėra! Faktas toks: kuo aukščiau iš- 
kyli, tuo viskas pasidaro nepatikimiau. Valdyti turtą — pa- 
vojingas verslas. Nėra nieko, ko vertė nuolatos nekiltų ar ne- 
smuktų. Niekuomet nežinia, kiek dar turi. Ir niekada nebe- 
būni ramus! Ir jeigu nebūni velnioniškai apdairus, tai žiū — 
pinigų žaibiškai kaip nebūta. 

Štai todėl ir pasiryžau: visuomet pasikliausiu vien tik sa- 
vimi. Tiesa, aš kaip įmanydama kaupiu žinias ir dėkinga iš- 
klausau visų patarimus. Tačiau paskui elgiuosi taip, kaip 
man kužda instinktas. Ir kol kas ne sykio nesuklydau. Už 
lango vis dar pliaupia lietus. 

O dabar skambinsiu į policiją ir maloniajam jaunam po- 
licininkui inspektoriui su geltonais ūsiukais pranešiu, jog at- 
radau savo žiedą. Tegu ir jis pasidžiaugia kartu su manimi. 
Juk būtinai turiu kam nors pasipasakoti. 

Surenku numerį, kurį jis man davė. Jis tuoj pakelia rage- 
lį, iškart mane pažįsta ir pasveikina su radiniu. O paskui ima 
kalbėti rimtai. 

— Kaip vadinasi toji krautuvelė? Prašom pasakyti tikslų 
adresą. Merci. Tuoj pasižiūrėsiu registracijos knygoj, kokia 
savininko pavardė, gal koks mielas senas pažįstamas. — Jis 
piktdžiugiškai juokiasi: — Aiškiai kuoktelėjo. Vogtą žiedą 
paslėpė vitrinoje! Kiek gyvenu, man niekuomet nėra šitaip 
nutikę! 

— Tegu Dievas jį laimina, — sakau kuo nuoširdžiau- 
siai, — rytoj, lygiai devintą, ten nueisiu, užsimokėsiu už žie- 
dą, o tada man atlėgs širdis. 

— Užsimokėsit? — pakartoja netikėdamas inspektorius. — 
Už savo nuosavybę? Ne, ne, madam, viską padarysim ki- 
taip. — Girdžiu, kaip jis sklaisto popierius: — Padėsim su- 
taupyti jums pinigų. Taigi. Rytoj devintą susitiksime Kulen- 
kūro gatvėje. Paprašysit parodyti žiedą. Jeigu jūs suklydote 
ir žiedas ne jūsų, tuoj pat išeisit iš tos krautuvės. Lygiai per 
tris minutes. Tačiau jeigu žiedas jūsų, tai pasimatuokit jį ir 
elkitės taip, lyg svarstytumėt — pirkti ar ne. Jeigu per ketu- 
rias minutes jūs nepasirodysit gatvėje, mes įgriūsim į vidų ir 
užklupsim tą gaują. Ar viskas aišku? Nuostabu! 

Kitą dieną oras pagerėja. 

Pabundu jau šeštą valandą, papusryčiauju namie (šiuo 
metu viskas dar uždaryta) ir su kavos puodeliu rankoje pa- 
sigrožiu ryto dangumi, tai man retai pasitaiko. Puikus regi- 
nys. Saulę dengia pasidabruotas ūkas, tai ženklas, kad diena 
vėl bus karšta. Juo geriau. Kanadoje mes dėkingi už kiekvie- 
ną vasaros dieną. Juk ten apsčiai turime ir lietaus, ir šalčio. 

Lygiai devintą aš jau esu Kulenkūro gatvėje, ir viskas ten 
prasideda visiškai ramiai. Mesjė Vernė jau laukia manęs su 

dviem policininkais civiliais drabužiais taksi stotelėje po kaš- 
tonu. Jis apsitaisęs lietpalčiu, su skrybėle, mirkteli man ir 
paskui ima šnekučiuotis su savo kolegomis. 

Nutaisau kuo abejingiausią veidą, nors širdis daužosi kaip 
pašėlusi. Nė nesidairydama žengiu tiesiai prie varganos krau- 
tuvėlės ir įeinu į vidų. 

Ten nematyti nė gyvos dvasios. Užtat į mane tvoksteli 
stiprus hašišo kvapas. Staiga imu bijoti. 

— Bonjour, — garsiai šaukiu, priblokšta siaubingos ne- 
tvarkos aplinkui. Ar tai juvelyro krautuvė? O gal benamių 
prieglauda? Klaiki drabužių, žurnalų ir plokštelių maišalienė 
slūgso ant prekystalio. Grindys purvinos, kampe guli bana- 
no žievių ir suglamžytų popierinių nosinaičių. Atvožtas la- 
gaminas ir du dideli kiltiniai krepšiai pamesti šalia durų, 
matyt, vedančių į sandėliuką. Tos durys tiktai privertos. Jos 
tylutėliai sujuda, pasirodo vyriškis. Juodaodis afrikietis. Ke- 
liantis baimę iš pirmo žvilgsnio. Jis dėvi raudonas aksomi- 
nes kelnes ir prasegtus raudonus marškinius. 

— Ko norit? - 

Į kairės jo ausies spenelį įverti trys briliantukai. Jis tyčia 
žvelgia pro mane. 

— Norėčiau pasimatuoti žiedą, — sakau pabrėžtinai ma- 
loniai, — tą, kur vitrinoje! Su oranžiniu akmenėliu. 

— Mano pardavėja atostogauja! 

Daugiau jis nieko nepasako. Stovi nejudėdamas tarp at- 
virų durų ir laukia, kad aš išsinešdinčiau. Tačiau nė neketi- 
nu sprukti. 

— Tai gal bent galėčiau jį apžiūrėti? — meiliai šypsausi. — 
Jis čia padėtas. Ant viršutinės lentynėlės. 

Žengreliu prie lango. Tada jis atkunta. 

— Stovėekit ten, kur stovit! Aš paimsiu! Tai mano krautuvė! 

Jis nenoromis paima raudonąją dirbtinės odos dėžutę, 
apčiuopia žiedą, paduoda jį man, stebi, kaip apsimaunu jį 
ant dešinio smiliaus. 

— Ne tas pirštas, — pasako šiurkščiai, — žiedas jums ge- 
rokai per didelis. Jums netinka. Duokit jį šen. 

Reikliai ištiesia ranką. Deduosi jos nematanti, nes tikrai 
dar nepraėjo keturios minutės, kai įžengiau į krautuvę. 

— Sakykit, — klausiu nekaltai, — iš kur šitas žiedas? Ir 
kaip vadinasi akutė? 

— Oranžinis rubinas. — Oranžinių rubinų apskritai ne- 
būna. — Iš Dramblio Kaulo kranto. Jis priklauso dailininkei. 
Arvežė jį 1š ten. 

— Tai kodėl jį parduoda? 

Vyriškis nieko nespėja atsakyti. Atsilapoja durys, į vidų 

— Kriminalinė policija. — Jis parodo ženklą: — Turiu jus 
suimti, tas Žiedas pavogtas! 

— Aš jo nevogiau, — iškart susigriebia vyriškis. — Aš jį 
tik parduodu. 

— Gal malonėtumėt pasakyti, kas jums davė? Kas jį čia 
atnešė? Pavardė? Adresas? Kada tiksliai, kokiu laiku? Tikiuo- 
si, kad vedat knygas? 

Žmogus linkteli galvą, dingsta gretimame kambaryje, gir- 
dime, kaip jis ten kniausiasi. Tačiau staiga jis užtrenkia du- 
ris ir užsirakina. Mikliai kaip žaibas. 

— Duokit man žiedą, — įsako mesjė Vernė, kuris — ma- 
ne perima siaubas — išsitraukia pistoletą. — Ar jis jūsų? 

Be žado linkteliu, spoksau į ginklą. 

— Duokit kuo greičiau. Man reikia ataskaitai. Netrukus 
jį atgausit. O dabar važiuokit namo. Aš jums vėliau paskam- 
binsiu! 

Aš parodau į užrakintas duris. 

— Tas jau tikrai paspruko pro užpakalines duris. 

— Nebijokit. Ten irgi stovi du mūsiškiai. — Jis įsideda 
žiedą į vidinę švarko kišenę. Geltoni jo ūseliai virpa: — Iki 
greito pasimatymo, madam! 

Ir ima spardyti duris. 

Sumišusi stoviu gatvėje. Kad būčiau nieko nesakiusi po- 
licijai! Kad būčiau tyliai ramiai nusipirkusi žiedą! Tegu vel- 
niai nujoja tas jo ataskaitas! Ir kodėl policininkas negalėtų 
pamesti žiedo? Juo labiau kad dabar kaip patrakęs vaikysis 
nusikaltėlį! Žiedui iškristi iš kišenės vieni juokai. Nusiminusi 
važiuoju namo. Reikia galvoti apie ką nors kita, antraip ma- 
ne vėl ištiks beprotiškas valgymo priepuolis. 

Visą savaitę beveik negaliu miegoti, nes Vernė paskambi- 
na tiktai pirmadienį, kai aš jau beveik lipu ant sienų. 

— Gal galėtumėt ateiti? Į Ligoninės bulvarą, — sako jis, 
lyg mudu būtume ką tik išsiskyrę, — kai ką jums turiu. Įdo- 
mi istorija. Na, aš lauksiu. Kol kas, madam! 

Po valandos mudu sėdime vienas priešais kitą. Mesjė 
Vernė prie savo rašomojo stalo, o aš — ant tos pačios kėdės, 
ant kurios sėdėjau prieš du mėnesius kruvinai sumušta ir vi- 
siškai bejėgė. Tačiau dabar aš jau nebesu tokia pat. O ne! 
Atsilošiu, užsimetu koją ant kojos. Šiandien šviečia saulė. 
Langas atviras. Be to, šalia dešinės mesjė Vernė alkūnės ant 
balto popieriaus lapo guli mano žiedas. Sveikas sveikutėlis, 
gražesnis nei kada nors anksčiau, viliojamai blizgantis. 

— Ar nušovėt tą žmogų? 

Tai mano pirmas klausimas. Vernė susiima rankas, pasi- 
lenkia į priekį, jis kaip sotus patenkintas katinas. 

— Žinoma, ne! Jis iškart pasidavė. Nebuvo kaip paspruk- 
ti. Kolegos sučiupo jį ant užpakalinių laiptų. 

— Kas jis? Kaip atsidūrė toje krautuvėje? 

Vernė juokiasi. 

— Jis savininkas. Išlošė krautuvę prieš keletą savaičių po- 
keriu. 

— Pokeriu? Juvelyrinę krautuvę? 

— Žinoma. Jis juk lošėjas, suteneris, prekiautojas vogtais 
daiktais, žodžiu, nepaprastai talentinga asmenybė. Ar žinot, 
ką radom toje krautuvėje? Penkiasdešimt kilogramų hašišo, 
dvylika kilogramų heroino, aštuoniasdešimt tris padirbtus 
pasus, šešis automatus, penkiolika bombų su laikrodžio me- 
chanizmu. Ir dvi dėžes sprogstamosios medžiagos. — Jis žiūri 
į mane: — Jūsų žiedas atvedė mus gerais pėdsakais. — Paskui 
jis paima ugninį opalą ir iškelia jį prieš šviesą: — Jums pasi- 
sekė. Tas vyras, kuris jus užpuolė, negalėjo iškišti žiedo. 
Niekaip! — juokiasi jis. — Pirmiausia — oranžinių opalų čia 
niekas nežino. Antra — čia įrėžti skaičiai, pastebėjau juos tik 
neseniai, o prie papuošalų su skaičiais niekas nenori kišti na- 
gų, sukčiams jie pernelyg pavojingi. Ką tie skaičiai reiškia? 

— Nieko ypatinga. Tik aukso kiekį. Mar žiedas rankų 
darbo, aukso — 22 karatai, ir juvelyras brazilas tą įrežė. Vie- 
toj prabos. 

Vernė linkteli ir vėl padeda žiedą ant balto popieriaus 
lapo. 

— Tai jus išgelbėjo, madam. Na, tas tipas negali parduoti 
žiedo ir padovanoja jį savo draugužei. Ir tai jis nepatinka. Įsi- 
vaizduoja, kad jis neša nelaimę. Ji pardavėja, tačiau dedasi 
esanti dailininkė ir užsidirba pinigus klastodama čekius. Anks- 
čiau buvo susidėjusi su šita nepaprastai talentinga asmeny- 
be. — Jis paryli, kad įtampa dar padidėtų: — Kada ne kada, 
kai mūsų talentingasis bičiulis išvažiavęs, ji dirba jo krautuvė- 
je. Tačiau šįkart suklysta. Multitalentas išvyko parūpinti pre- 
kių. Ji padeda žiedą į vitriną ir laukia, gal-pasiseks. — Jis pik- 
tdžiugiškai krizena: — Ir šitaip nusisuko sprandą. Suėmėm ją 
vakar rytą. 

— Kur? — pasidomiu. 

— Ten, kur jie visi lindi. Pigalio aikštėje, mažame vieš- 
butyje. 

Pigalio aikštėje gyvena visas nusikalstamas pasaulis (smul- 
kūs nusikaltėliai, nuskurėliai), tiek jau sužinojau per šį lai- 
ką. O stambiojo kalibro šulai įsikūrę Eliziejaus laukuose. 
Vernė atsistoja, atidaro sieninę spintą ir atsineša didelę juo- 
dą pintinę. 

Nustebusi žiūriu, kaip jis išverčia ją ant rašomojo stalo 
viršaus. Žiedai, grandinėlės, apyrankės, žiebtuvėliai, auskarai, 
laikrodžiai, sagės, raktų kabučiai, auksinės sagos, smeigtu- 
kai — išbyra didžiulė krūva. Strazais nusagstyta vakarinė ran- 
kinė, blizganti diržo sagtis. Medalionas su netikrais rubinais. 

— Ar čia yra kas nors jūsų? — klausia mesjė Vernė. — 
Viskas čia pavogta ir pagrobta. Radome šią pintinę viešbu- 
čio kambaryje. Prie lovos ant palangės. 

Vampsau į blizganųį kalną. 

— Ir visi šie daiktai pavogti? — klausiu nenuovokiai. 

— Visi! — patvirtina Vernė ir ištraukia iš krūvos grandi- 
nėlę: — Žiūrėkit, madam, ji priekyje sutrūkusi. Taigi nuplėš- 
ta moteriai nuo kaklo. Metro. Ar gatvėje. 

— O šita daugybė auskarų? Argi ir jie :$p/ešti moterims iš 
ausų? 

Jis linkteli. 

— Matot, mes sučiupome tikrus nusikaltėlius. 

— Turbūt! Tiktai vieno dalyko nesuprantu. Juk čia vis- 
kas netikra. Tiktai brangenybių imitacijos. Iš pirmo žvilgs- 
nio matyti. Apskritai neverta nė skatiko. Kam jie tai vagia? 

„Vernė glostosi geltonus ūselius. 

— Gatvių plėšikai — ne intelektualai, madam. Jie čium- 

pa viską, kas blizga, pagal moto: kada nors pasitaikys ir tik- 


rų brangenybių. Taigi čia nieko nėra jūsų? Taip? Nuostabu! 

Jis nužeria viską nuo stalo į pintinę ir pastato ją ant grin- 
dų. Paskui išdidžiai šypsodamasis įteikia man žiedą. 

— Voilė, madam! Jūsų nuosavybe. Prašom čia pasirašyti, 
kad jums grąžinome. Merc:!Ir dar viena gera naujiena. Jums 
nereikės liudyti teisme. Sučiupome šituos tipus nusikaltimo 
vietoje. Nera jokių neaiškumų. 

Jis atsistoja, palydi mane prie durų. 

— Man labai gaila, kad jūs šitaip nukentėjot Prancūzijo- 
je, — sako jis tyliai. Paskui garsiai nuryja seilę, išrausta iki 
pat smilkinių ir paduoda man ranką: — Vis dėlto neminėkit 
mūsų bloguoju. Aš jūsų pasigesiu, madam. Ir jeigu ko nors 
prireiks, skambinkit! Mano telefono numerį turit. 

Džiūgaudama išeinu iš nuovados su ant dešinio smiliaus 
aiškiai matomu šeimos žiedu, kurio tiek ilgai neturėjau. Šian- 
dien esu pilna džiaugsmo. Šiandien man šventė. Tačiau pir- 
miausia eisiu paplaukioti. Taip karšta seniai nebuvo, 35 *C 
pavėsyje, vanduo mane tiesiog traukia. Kuriam tad galui įsto- 
jau į brangų sporto klubą? Važiuoju namo, persirengiu ir 
žingsniuoju į Tueno gatvę. 

Su nauju mėlynu bikiniu, ant pakaušio susisegusi plau- 
kus, pavydėtinai plokščiu pilvu, imu daryti savo pratimus. 
Ervė pietauja, aš esu visai viena. 

Ir tada atsitinka stebuklas! Pirmąkart savo gyvenime man 
pavyksta išsilaikyti vandens paviršiuje. Neilgai, gal kokią mi- 
nutę. Bet aš paplaukiu! 

Energingais vienodais sieksniais perkertu baseiną, tiesa, 
sekliąją jo dalį, tačiau pirštų galais neliesdama dugno. Aš 
nešniokštuoju, nesitaškau, nesinervinu. Plaukiu nuo vieno 
galo prie kito. Vanduo mane kelia. Mane! Mane! Mane! 
Hamletas ir Ofelija ima blukti mano galvoje. Skęstanti mer- 
gaitė, toji baikšti mano pačios dalis ima tolti. Valiooo! Gal 
rytoj jau pabandyti kur giliau? 

Tačiau ši diena paruošusi man dar ir kitokių staigmenų. 

Namie prancūziškam žurnale aptinku ilgą reportažą apie 
Neli ir „Ryškiausių Holivudo žvaigždžių rančą . Aštuoni 
puslapiai ir daugybė kino žvaigždžių, dainininkų, artistų 
nuotraukų, kuriems ji vėl sugrąžino grožį. 

Pirmąkart sužinau, kiek reikia mokėti Neli. Kainos iš tik- 
rųjų astronominės. Trumpas poilsis jos rojuje prie vandeny- 
no kainuoja tiek, kiek neblogas vidutinės klasės automobilis! 

Kaip pakerėta praryju straipsnį nuo pirmojo iki paskuti- 
nio puslapio. Sėdžiu apsirengusi baltu pliažiniu kostiumėliu 
balkone, ant didelės spalvingos pagalvės, susikryžiavusi ko- 
jas lauramedžių šešėlyje. Priešais, ant grindų, stovi apelsinų 
sulčių stiklinė, ir aš sužinau viską apie nepaprastai greitą Ne- 
li iškilimą, didžiulę jos knygos sėkmę, penthauzą Niujorke 
ir naujausią jos verslą: ištisą eilę brangių vegetarinių restora- 
nų gurmanams, su kuriais ji nori įrodyti pasauliui, kad ir ne- 
žudant gyvūnų galima puikiai (beje, ir kur kas sveikiau) gy- 
venti. „Aš esu Naujosios romantikos šalininkė, — cituojami 
Neli žodžiai, — nieko nežudyti, kiek įmanoma mažiau žalo- 
ti aplinką, užtat likti jaunai, gražiai ir sveikai!“ Straipsnio ga- 
le įdėta viso puslapio dydžio mano krikštamotės nuotrauka, 
kur ji atrodo kukli ir labai patraukli. Po ja parašas: „Kas ne- 
norėtų būti toks, sulaukęs šešiasdešimt ketverių? Jaunarviš- 
kas šios nepaprastos moters grožis, regis, garantuoja, kad jos 
mokymas teisingas!“ 

Būtinai turiu nusiųsti šitą straipsnį Neli! Tai ją nudžiu- 
gins. Vikriai pašoku, basa perbėgu minkštą rožinį svetainės 
kilimą, pro kompozitorius ant juodų marmurinių kolonų, 
pro veidrodines duris, aksomines užuolaidas, paveikslus, tie- 
siai į kabinetą. Išplėšiu iš žurnalo tuos aštuonis puslapius, 
įdedu juos į didelį rudą voką, užrašau adresą, priklijųoju 
ženklus. Vo:/ž! Dar šiandien jį išsiųsiu. 

O paskui nutinka dar vienas keistas dalykas. Staiga skub- 
riai imuosi tvarkyti savo rašomąjį stalą, nors pasiryžau visą 
dieną švęsti. Atsinešu iš spintos rašomąją mašinėlę, dešinėje 
pasidedu Neli kraigaliones, kairėje — šimtą penkiasdešimt 
savo jau gatavų puslapių, perskaitau tai, ką buvau parašiusi 
paskutinį kartą, ir nė pati nesuvokdama, ką veikiu, imu 
dirbti. Pradedu nuo tos vietos, kur sustojau lygiai prieš du 
menesius, pačiam labai įdomaus skyriaus vidury apie vidinį 
ir išorinį grožį, kur Neli išpažįsta nedideles amžinosios savo 
jaunystės paslaptis. 

Dirbu pusseptintos valandos, parašau dvidešimt vieną 
naują puslapį. Dviejų mėnesių atostogos atgaivino mano 
protą, darbas eina kaip iš pypkės. Sėdžiu prie mašinėlės su 
savo baltuoju pliažiniu kostiumėliu, susirišusi ant pakaušio 
plaukus. Terasos durys atlapotos. Lauke nuostabiausias oras, 
tiesiog idealus pasiirstymui Bulonės miške ar pasivaikščioji- 
mui pavėsingomis Venseno miško alėjomis. Tačiau aš dirbu 
kaip patrakusi ir negaliu liautis. Mane pagauna tikras rašy- 
mo klaikas, darbo įkaršų didina kiekvienas sakinys, kurį aiš- 
kiai ir tiksliai parašau popieriuje. Pirštai taip ir laksto, kla- 
višai taukši. Sudie, teroristai, bombos ir metro nusikaltėliai, 
dabar jūs taip toli! 

Aš vėl galiu rašyti! 

Pasaulis man vėl vientisas. 

Devintą valandą paskambinu Badžiui. Jis dar namie, ma- 
žyčiam tarnų kambarėly palėpėje Italijos aikštėje. 

— Badi, šiandien kviečiu tave vakarienės! 

— Tikrai? Kur? — jo balsas sklidinas laimės. 

— Vakarieniausime iškilmingai. „Būcherie“. Ar tu išalkęs? 

— Aš visuomet išalkęs. Aš tavęs užvažiuosiu. Sakyk savo 
adresą. Kur tu gyveni? 

Nedvejoju nė valandėlės. Nėra ko nė kalbeti, kad jis pas 
mane užeitų. Niekad nebuvau pakvietusi Badžio į savo bu- 
tą. Nenoriu, kad jis savo akimis pamatytų mane supančią 
prabangą. Jis mano, jog aš esu studentė kanadietė, daug me- 
tų taupiusi štai tokiam gyvenimui Paryžiuje. Jis taip pat ne- 
žino, kiek man metų. Tegu taip būna ir toliau. 

— Žinai ką. Susitiksime restorane. 

Badis sutrinka. 

— Vienas neisiu į „Būcherie“, — pasiskundžia paskui, — 
niekuomet nesu ten buvęs. Ten labai jau prašmatnu. Toji 
daugybė padavėjų. Aš nervinuosi. 

— Tuomet susitiksime kavinėje greta. Ar būsi ten po va- 
landos? 

— Kokia čia kalba! Būsiu laiku. Ar žinai ką? Šiandien dar 
nė kąsnio burnoj neturėjau. Tu mane išgelbėjai. / /ove you, 
pal!* 

Rengiuosi labai rūpestingai. Nauja suknele, baltos ir auk- 
so spalvos, kurios dar nė karto nedėvėjau. Gal kiek per 
puošnia. Tačiau šiandien noriu visus užtemdyti. Kiek pasi- 
šlakstau rožių kvepalais. Paskutinįkart žvilgteliu į veidrodį. 
Paimu laišką Neli. Ir išeinu iš namų. 

Lauke jau temsta. Sušvinta gatvių žibintai. Prožektoriai 
staiga ryškiai nušviečia Panteoną, Šv. Širdies bažnyčią, Die- 
vo Motinos katedrą, Eifelio bokštą ir daugybę kitų įspūdin- 
gų šito nepakartojamo miesto pastatų. Paryžius sublizga ir 
suspinduliuoja. Niekuomet čia nebūna gražiau, niekuomet 
oras taip geidulingai nevirpuliuoja kaip dabar, kai artėja 
naktis. Ir kokia naktis! Vasaros naktis, šilta ir gundanti. 
Nakas, kai viskas išimtinai klojasi lyg pagal planą. Kai man 
atsilyginama už tris sunkius mėnesius. Šit kaip! 


Paryžius rūpinasi saviškiais (jeigu lauki pakankamai ilgai!). 
* Myliu tave, bičiule! (Angl) 

Ir kas atsitinka? 
Labai paprastas dalykas. Susipažįstu su vyriškiu. Ir, mie- 
lieji, pačiu tinkamiausiu laiku! 


Ib 


Kaip esame susitarę, lygiai dešimtą susitinku su Badžiu 
kavinėje prie Montebelo krantinės, įstrižai prieš Dievo Mo- 
tinos katedrą. Jis ko nekrinta apalpęs, kai išvysta mane su 
naująja suknele. Juk matęs mane tik su kelnėmis ir megzti- 
niais, nes eidama į džiazo koncertus apsirengiu patogiais, į 
akis nekrintančiais drabužiais, kaip ir kiti. 

Tačiau šiandien aš rimtai linkusi negaudyti varnų. Tiesa, 
dar neminėjau, bet po nuotykio su pasauline įžymybe diri- 
gentu Redžinaldu Rivera sublogau septyniais svarais. Taigi 
tesveriu tiktai penkiasdešimt šešis kilogramus, keturiolika ki- 
logramų mažiau nei tą dieną, kai atskridau į Paryžių. Šįva- 
kar man pirmą sykį tiko baltos ir aukso spalvos suknelė, ku- 
rią įsigijau prieš tuos įsimintinus pietus „Rico“ viešbutyje. 
Kol kas ji man buvo per ankšta, o dabar guli kaip nulieta. 

Tai ilgas platus sijonas su raukiniais, trumputė aptempta tu- 
nika pūstomis rankovėmis, kuklia iškirpte ir plačiu auksiniu dir- 
žu. Iš plonos baltos indiškos medvilnės, ataustos aukso gijomis. 
Aš apsiavusi auksiniais bateliais, ant kaktos auksinė juostelė, kad 
prilaikytų neklusnias, ką tik išplautas garbanas, ir, žinoma, ant 
piršto mūviu savo žiedą. 

— Ar čia tikrai tu? — išpučia akis Badis. — Kas atsitiko? 
Išlošei loterijoj? 

Kaip visada, jis apsiavęs aukštakulniais kaubojiškais ba- 
tais, maža liesa figūrėlė, įsprausta į nuskalbtas kelnes, skiriasi 
nuo manosios kaip žemė nuo dangaus. Ir jis griežtai atsisa- 

ko kelti koją į „Būcherie“, taigi einame į kinišką restoraną už 
kampo, ten jam smagu. (Užtat į mane visi spokso kaip į ne- 
žemišką būtybę.) 

Užsisakome šparagų sriubos, kiniškų kukulių su bambukų 
ūgliais ir briedžiukais, tofu su egzotiškais prieskoniais, dvejas 
salotas, o saldžiam — cukruotų imbierų ir mažyčių baltų py- 
ragaičių. Neapsakomai gardu, bet Badis beveik nevalgo. Sėdi 
labai suglumęs. 

— Ar tu susižadėjai? — galop paklausia, spoksodamas į ma- 
no žiedą. — Iš kur jį gavai? 

— Iš tetos Kanadoje. 

— Niekuomet jo nemūvėjai, — sako jis. 

— Tiesa. Buvau pametusi. Šiandien atradau. Po dviejų mė- 
nesių. Todel dabar ir švenčiu. 

— Ar jis brangus? 

Linkteliu. 

— Žinai, tai senas šeimos žiedas. Jo neįmanoma pakeisti. 

Badis nusiramina. Taigi žiedas ne kokio nors vyriškio do- 
vana. Tik dabar jis pasigardžiuodamas kimba į valgį. 

O aš stebiu, kas dedasi prie gretimo staliuko. Netoliese 
sėdi viena moteris. Trumpais rudais plaukais. Tamsiai nuda- 
žytomis lūpomis. Neįsimenamu veidu. Ji girsnoja slyvinę ir 
stebi grupelę prancūzų, keturias moteris ir penkis vyrus, 
puotaujančius priešais. Kai vyras be poros kilsteli galvą ir pa- 
sižiūri į mano pusę, ji geria į jo sveikatą. Jis nustemba, ta- 
čiau irgi kilsteli taurelę, netgi šypteli, bet paskui skubiai nu- 
suka akis ir ima kalbėtis su savo staliuko kaimynais. O mo- 
teris atsistoja, prasispraudžia pro Badį ir mane, atsisėda ant 
laisvos kėdės šalia minėtojo vyriškio, pasižiūri į jį gailiai plės- 
čiodama blakstienomis ir sako: 

— Atsiprašau, jeigu trukdau, bet man šiandien taip bloga. 
Ar nepasikalbėtum su manimi? 

Taip nustembu, kad vos neišmetu iš rankų lazdelių. Drą- 
sesnio (ir protingesnio) poelgio nesu mačiusi. Kertu lažybų, 
kad jai pasiseks. 

Ir pasiseka išsyk. Jaunas vyriškis akivaizdžiai sutrikęs, bet 
palenkia galvą. Ji pasislenka artėliau ir ima kuždėti jam į au- 
sį. Jis užsako jai taurę vyno, ir abu jau gyvai šnekučiuojasi. 
Dar po valandėlės (jo draugai tuo tarpu kikena ir šnibždasi) 
jis atsistoja, susimoka, trumpai atsisveikina ir su naująja sa- 
vo pažįstama išeina iš restorano. 

Tačiau svarbiausia yra tai, kaip į visą šitą nuotykį pasižiū- 
ri prie stalo likę vyrai. Tai jiems pasirodo nuostabu. Nė vie- 
nas nepasipiktina, visi kone sprogsta iš pavydo. 

— Man niekuomet šitaip nenutinka, — skundžiasi vienas 
visu balsu, nekreipdamas dėmesio į šalia sėdinčią nepaten- 
kintą draugužę. — Paulius turi daugiau laimės nei proto. 

Ir kiti pritaria jo nuomonei, jog reikėtų dažniau žmonė- 
tis vienam, kad būtum laisvas tokiems nuotykiams. Badis ir- 
gi labai susijaudinęs. 

— Ar matei? — klausia ir linksmai šypsosi. — Ir pasisek tu 
man taip. 

Nieko nesakau. Tačiau mintiju savaip. Kuriam galui, gal- 
voju, milijonai moterų laukia užkalbinamos, jeigu tari keletą 
žodelių, ir jau turi, ko panorėjai? Juk toji ypata net nebuvo 
graži. Nei jauna, nei žavinga, nei patraukli ar įdomi. Bet ji 
drąsi. O už drąsą atlyginama. Taip, mielieji. Viskas priklauso 
nuo drąsos! Drąsa! Drąsa! Drąsa! Tai svarbiausias dalykas gy- 
venime. 

Sykį Toronte aš išdrįsau prasikirpti naujutėlaitę sukne- 
lę. Ir vertėjo taip padaryti. Tai buvo pirmieji mano ir 
Tristremo pažinties mėnesiai, buvau įsimylėjusi kaip nieka- 
da, man buvo bloga vien nuo to, jeigu jis pasižiūrėdavo ne 

į mane. Buvome vakarėlyje, Tristremas ištisas valandas šne- 
kučiavosi su kitomis moterimis, stovėjau šalia niekieno ne- 
pastebima. Tada nuėjau į vonią, susiradau žirkles ir nė aki- 
mirkos nedvejodama, nenusivilkusi suknelės išsikirpau di- 
džiausią dekoltė per visą savo gyvenimą. Tiesa, man buvo 
gaila gražaus vilnonio audinio, suknelę buvo padovanojusi 
mano motina, juodą, kuklią, uždarą iki pakaklės, tačiau aš 
nebeištveriau ilgiau likti nepastebima. Protingas sumany- 
mas! 

Vos išlindau iš vonios apsinuoginusi krūtinę, visi vyrai 
apspito mane kaip musės medų. Tristremas nesuprato, kas 
čia atsitiko, bet kaip tikras anglas, viską sužinojęs, neparodė 
pasibaisėjimo. Su pasitenkinimu pastebėjau, kaip jis ima ža- 
liuoti iš pavydo. Nuo tos dienos, kai išeidavome į žmones, 
jis niekuomet nepalikdavo manęs ramstyti sienų. Tą vakarą 
man ir toptelėjo į galvą pasisiūti suknelę su sagutėmis. (Il- 
gainiui karpyti dekoltė pasidaro pernelyg brangus malonu- 
mas.) 

— Badi, aš statau butelį šampano. 

— Kur, čia? 

— Kur tu tiktai nori. 

— „Trois Maillez“. 

— Puiku! 

Pasimoju padavėją ir užsimoku. (Pinigus, raktus ir doku- 
mentus aš susidėjusi į medžiaginę kišenaitę, prisegtą po tu- 
nika prie sijono.) Paskui petys į petį mudu žingsniuojam į 
mėgstamiausią Badžio užeigą. Ten išgeriame vietinio šampa- 
no butelį ir pasiklausome muzikinės grupės iš Liono. Pran- 
cūziškas džiazas. Kodel ne? Tai Badžio draugai. Jie gerai gro- 
ja ir, be abejo, gros dar geriau (po kelerių metų). Tačiau 
„Meridiano“ viešbutyje šįvakar groja Daizas Gilespis, pasau- 

linio garso Amerikos trimitininkas, su naująja savo grupe. 
Kas galėtų atsilaikyti? Beje, žinau, kad Badis puoselėja šįva- 
kar gražių vilčių. Jis vis ima man už rankos, žiūri į akis kaip 
įsimylėjęs pelėnas, tačiau tai nepadeda. Vidurnaktį nebeiš- 
tveriu. 

— Badi, aš važiuoju į „Meridianą . 

— Kaip? Dabar? — Jis nieko nesupranta: — Dabar tu už- 
simanei važiuoti į „Meridianą'? Juk sumokėsi du šimtus 
frankų vien už bilietą. 

— Ar tu važiuosi kartu? 

— Aš iš principo ten nevaikštau! 

Atsistoju. 

— Kaip nori. Rytoj tau paskambinsiu. 

Greitai išbučiuoju jį į abu žandus, ir jam dar nė nesusi- 
vaikius, kas atsitiko, išnykstu. Tiesa, man jo gaila, bet šam- 
pano butelis dar puspilnis, jis čia turi draugų, be to, aš ap- 
mokėjau sąskaitą. Dabar noriu galų gale pasiklausyti geros 
muzikos. 

Taksi pervažiuoju kone per visą Paryžių, plieskiančiais 
šviesomis bulvarais, į kitą miesto galą, iki pat Maijo vartų. 
Eliziejaus laukai ryškiai nušviesti, priešais „Lido“ — įprasti- 
nis vidurnakčio šurmulys (didieji turistiniai autobusai, kaip 
visuomet, pastatyti ne ten, kur reikia), o apie Triumfo ar- 
ką — eismas kaip piko valandomis. Bet pusę pirmos aš galų 
gale pasiekiu tikslą, ir garsai, pasitinką mane, kai žengiu į vi- 
dų pro švytuoklines duris, viską man pasako. Aš teisingai pa- 
sielgiau. Puiki mintis ateiti čionai! 

„Meridiano“ viešbutis ne amerikiečių nutrinta vieta. Be- 
dvasis naujas statinys su prabangiu holu iš marmuro ir stik- 
lo amerikiečiams pernelyg amerikoniškas. Užtat prancūzus 
jis traukte traukia. Čia plūsta turtuoliai (norį išgarsėti visa- 

me pasaulyje) pasiklausyti džiazo muzikos. Be to, klubas už 
holo stebėtinai jaukus. Elegantiški minkšti krėslai, kilimai, 
malonus apšvietimas, geras oras, nes niekuomet nedūsti nuo 
dūmų. Deja, šiąnakt jis net sausakimšas. Nė vieno laisvo sta- 
liuko. Prie baro irgi kamšatis, nematau nė vieno pažįstamo 
veido. Nuo daugybės prožektorių plūsta karštis. Sunkiai pri- 
siiriu prie padavėjo. 

— Ar negalėtumėt manęs kur nors pasodinti? — klausiu 
žvelgdama į jį kuo bejegiškiau (Prancūzijoje tai visuomet pa- 
deda). — Gal ten, gale, atsirastų kokia laisva vieta? 

— Be jokios abejonės, madam! Palaukit čia. 

Jis žengia į holą, atneša kėdę, iškėlęs aukštai virš galvos, 
vikriai prasispraudžia pro minią, mosteli man sekti iš paskos 
ir pastato kėdę priešais pat sceną. Geresnės vietos nera. 

Dieve palaimink prancūzus! 

Atsargiai sėduosi, kad nesusiglamžyčiau suknelės (juk ly- 
ginau ją ištisą valandą), ir tik tada žvilgreliu į muzikantus. 
Ir mane iškart nusmelkia. Kas čia per tipas ant scenos? O 
Viešpatie. Niekuomet nesu regėjusi gražesnio vyro. Tamsia- 
odis, kone dvimetrinis. Įspūdingas gražuolis europietiškais 
veido bruožais, šviesiai rudos odos (cafė au lait*, anot pran- 
cūzų) ir labai raitytais trumpai kirprais plaukais. 

Nebesuprantu pasaulio. Niekuomet manęs nebuvo pake- 
rėjęs juodaodis. Man visuomet patikdavo tiktai baltieji. 
Tarp mano keturiasdešimt trijų meilužių, tiesa, buvo įvai- 
riausių tautybių, tačiau jų visų odos spalva buvo kaip mano. 
Niekuomet nebuvau užsimaniusi pasimylėti su spalvotuoju. 
Tačiau dabar kaip užburta spoksau į gražų tamsiaodį muzi- 
kantą scenoje, niekaip negalėdama arplėšti akių. Jis groja 


* Balta kava (pranc.). 

kontrabosu! Rodo viską, ką sugeba. Kaip ir kiti. Visi taip 
groja, kad klausytojai netenka žado. Oras įsielektrina, nie- 
kuomet nesu patyrusi tokios nuotaikos. 

Nepažįstami linkčioja vieni kitiems, šypsosi, linguoja pa- 
gal taktą, siūbuoja kojas, šaukia, po kiekvieno solo ploja. Jau 
pirmasis kūrinys mane pakeri, aš užsimerkiu ir šypsausi, šyp- 
sausi, kol įskausta žandai. Kitas kūrinys greitas, išdaigiškas, 
Gilespis padeda instrumentą ir padainuoja pirmąjį posmą: 
„Ak miela! Ar aš tau netinku?“ Ir juokingai trypčioja. Klau- 
sytojai pašėlsta, pašoka, nuo plojimų tuoj tuoj plyš mano 
ausų būgneliai. Kitą numerį jis sukūrė pats: „Naktis Tuni- 
se“. Vargu ar kada buvo parašyta gražesnė melodija. Atsilo- 
šiu ir mėgaujuosi kiekvienu garseliu. Mano žvilgsnis klai- 
džioja ir vėl prilimpa prie kontrabosininko. Tos rankos. 
Akys. Lūpos. Judesiai grojant. Šitas vyriškis mane užbūrė. 
Dabar štai groja vienas. Salėje kapų tyla. O po solo — aud- 
ringi plojimai. Jis nusilenkia, šypsosi, mane pagauna klaikus 
troškimas užšokti ant scenos ir nušluostyti jam nuo kaktos 
prakaitą. 

Šitas vyras sukurtas kaip tik man. Didelis stiprus kūnas 
ir švelni siela. Tai bent malonumas su tokiu permiegoti. La- 
žinuosi, kad visą naktį išrvertų. Staiga mane išpila karštis. 
Turiu su juo susipažinti. Bet kaip? 

Antrą valandą nakties koncertas baigiasi. 

Minia šurmuliuoja, nenori skirstytis po namus. Vyrai ir 
moterys veržiasi į sceną, šūkčioja komplimentus, reikalauja 
autografų ir bučiuoja muzikantus, lipančius nuo scenos. 

Aš lieku savo vietoje, bet, kad geriau matyčiau, pasistie- 
piu. Viena juodaplaukė kaip tik puola kontrabosininkui ant 
kaklo ir bučiuoja į lūpas. Ji mikliai ištraukia baltą nosinaitę 
iš jo kišenaitės prie krūtinės. Čia tai bent! Kuo paprasčiau- 

siai pavogė jam nosinaitę, ir niekas nepastebėjo, tiktai aš. 
Prie jo puola kita. Blondinė su raudonu turbanu. Keturis- 
kart išbučiuoja jį į skruostus, bet to jai vis negana. 

Pasišlykštėjusi nusigręžiu. Ką man daryti? Važiuoti na- 
mo? Ateiti rytoj, vedamai vilties, kad bus mažiau žmonių? 
Ne! Neįmanomas daiktas. Muzikantai viešės Paryžiuje tiktai 
savaitę, negaliu veltui leisti laiko. 

Kol kiti spraudžiasi į priekį, aš prasigrūdu atgal, baro 
link, atsisėdu ant laisvos kėdutės, užsisakau apelsinų sulčių 
ir atsidūstu. Man prieš akis ilga ilga naktis. 

Kaip jau minėjau, nemėgstu kalbinti vyrų. Tačiau kokių 
tik triukų nežinau, kad jie mane užkalbintų! Na, kad ir vie- 
na moteris prie baro. Tačiau tam reikia neišsemiamos kant- 
rybės, nes to, ko nori, pasieki tiktai prieš pat uždarymą. Tik 
tada, kai galvoji: vakaras nuėjo šuniui ant uodegos, veltui iš- 
švaisčiau savo laiką, tik tuomet tai ir atsitinka, ir nė sekun- 
dėlės anksčiau, tokia, matyt, gamtos tvarka. 

O laukti nelengva! Iš pradžių tave vis šnekina vyrai, ku- 
rie tau nė trupučiuko nepatinka. Tada reikia tvirtai lai- 
kytis. Kai buvau jaunesnė, neištverdavau ir kone tekina 
sprukdavau iš restorano. Viena atsidurdavau garvėje ir sius- 
davau iš pykčio. Šiandien manęs jau niekas nebeišvarytų. 
Šiandien, kai man keturiasdešimt vieneri, abejingai žvelgiu 
vyrui į akis, apgailestaudama purtau galvą ir mandagiai 
sakau: „Man labai gaila, aš laukiu draugo“. Ir tai tiesa. Aš 
laukiu geresnio! 

Kaip jau sakyta, reikia sugebėti laukti, ir būna lengviau, 
jeigu susidraugauji su barmenu. Geriausia iškart užsimokė- 
ti, nešykštėti arbatpinigių ir užmegzti pokalbį klausimu, kaip 
sekasi. Tada turi su kuo pasikalbėti, pasijunti sava, ir laukti 
nebėra taip nesmagu. 

O jeigu to nepadarai, galvą ima kvaršinti visokios min- 
tys. Nervingai galvoji, kodėl niekas neprieina. Gal esu per 
aukšta? Per liesa? Pernelyg negraži? Nepakankamai patrauk- 
li? O gal atrodau pasipūtėlė? Ir taip toliau, ir taip toliau. Bet 
tik veltui kankiniesi, nes kad ir kaip būtų keista, labiau se- 
kasi ne tokioms gražioms. 

— Sėdi pas mane dvi moterys, — papasakojo man pada- 
vėjas namuose, Kanadoje, — viena graži kaip paveikslėlis, ki- 
ta nieko sau, ir kuri, kaip manot, pirmoji susiranda vyrą? 
Visuomet tik ta, kuri ne tokia graži! Tai tikra kaip amen po 
maldos. 

Taip, mielieji, vyrai bijo pernelyg stiprios šviesos. Jeigu 
tik moteris žėrėte žeri, jie iškart pamano: jai aš esu per pras- 
tas. Gana daug laiko man prireikė tam suprasti. Juk kiekvie- 
na moteris tikra, kad grožio niekuomet nebus per daug! Kad 
esi per graži užkalbinti, sunkiai telpa į galvą. Tačiau jau prieš 
du tūkstančius metų Ovidijus patarė romietėms būti atsar- 
gioms. „Nesipuikuokit pernelyg papuošalais ir brangiais dra- 
bužiais, — rašė savo garsiajame kūrinyje apie meilės meną, — 
tai tiktai išgąsdina vyrus, kuriuos norit patraukti“. (Tai bent 
akiratis buvo!) 

Šiuo požiūriu aš apsirengusi nekaip, na, vidutinybei per- 
nelyg rėksmingai. Tačiau menininkui mano drabužiai pats 
tas. Muzikantui, kuris po sėkmingo pasirodymo nulipa nuo 
scenos, kuriam po kojų visas Paryžius, o gerbėjai kone su- 
maigo, tokiam visai kitos taisyklės. 

Jo nuotaika pakili. Jam kaip tik ir reikia geriausio. Užsi- 
metu koją ant kojos ir apsidairau. Kiek aprėpia mano akys, 
aš gražiausia visoje salėje! Taigi! Baro veidrodis liudija, kad 
neklystu. Su savo baltu ir auksiniu apdaru aš tarsi atklydėlė 
iš kitos planetos. Auksinės gijos atmuša šviesą, juosta ant 

kaktos svaido kibirkštis. Nemaryti, kad esu pavargusi. Kant- 
riai sėdžiu. Jau dvidešimt minučių po antros, ir šurmulys 
nuo scenos pamažiukais artėja čionai. Herojai ištroškę. Ir tai 
nenuostabu, juk ne vieną valandą grojo ir liejo prakaitą. 

Štai ir mano muzikantas, apsuptas gerbėjų. Tuo tarpu 
jau sužinojau jo pavardę, ji juodomis stambiomis raidėmis 
parašyta plakate prie durų. Prosperas Deivisas, ir iš arti šis 
vyras dar gražesnis negu scenoje. Neįtikėtino ūgio. Tikras 
kalnas! Milžinas! Štai jis juokiasi. Nesu mačiusi tokių spin- 
dulingo baltumo dantų! 

Tą akimirką jis pastebi mane, staiga užsičiaupia ir spok- 
so lyg perkūno trenktas. Tačiau jį iškart užpuola dvi blon- 
dinės ir nuvairuoja prie kito baro galo. Jo jau nebemaryti. 
Tačiau aš neprarandu drąsos. Kibirkštis plykstelėjo, ir aš vi- 
siškai tikra, kad jis sugrįš pas mane. Jeigu į Paryžių atvažia- 
vo be žmonos ar draugužės, tai pabandys su manim susipa- 
žinti. 

Kaip tik taip ir atsitinka. Jis pasirodo po pusantros ilgos 
valandos, ir nė akimirkos anksčiau. Bet kuri kita būtų nusi- 
vylusi ir išvažiavusi namo. Bet aš pažįstu šitą aplinką. Ne 
veltui du menesius leidau savo naktis džiazo klubuose. Aš ži- 
nau, kad ner ir atkakliausi gerbėjai išsivaikščioja ir beveik vi- 
suomet muzikantai lieka vieni (ir nusivylę). Abidvi blondi- 
nės dingo prieš pat tris (matyt, turi anksti keltis). Niekur 
nebematyti ir tos, kuri nušvilpė nosinaitę. Faktas: tas, kas po 
koncerto įkyriausiai lenda prie muzikantų, nepriklauso prie 
menininkų. Tačiau toji tyli, nuliūdusi moteris, kuri niekie- 
no nepastebima sėdi kampe, štai toji pavojinga! Dedu gal- 
vą, ji ištekėjusi už vieno iš muzikantų. Tačiau dabar salėje 
nematau nė vienos tokios, kurią būtų galima va taip nupa- 


sakoti. 

Jau ketvirta valanda ryto, ir Prosperas Deivisas atsisto- 
ja šalia manęs. Klubas beveik tuščias, liko tiktai pats bran- 
duolys: muzikantai, vadybininkas, keli tikri jų draugai ir 
kelios naktinės paukštelės prie baro, kurios nesidrovėdamos 
varsto mane akimis. Scena tamsi, nuotaika maloni, tvyro 
atsipalaidavimo atmosfera. Prosperas užsisako butelį mine- 
ralinio vandens ir ledų taurę. Paskui atsisuka į mane ir šyp- 
sosi. Nieko nesako. Akivaizdu, kad drovisi. Dabar metas 
man griebti jautį už ragų. Dabar arba niekuomet. Drąsiau, 
Ofelija! 

— Nuosrtabiai grojot, — sakau angliškai, bandydama su- 
valdyti drebant; balsą (šitas vyras toks gražus, kad žodžiai 
kone užstringa man gerklėje), — sveikinu! 

— Ačiū. — Jis nenustemba. Greičiausiai laukė, kad jį už- 
kalbinsiu. — Džiaugiuosi, kad tau patiko. Mačiau tave jau 
anksčiau, nuo scenos. Ar tu amerikietė? 

— Ne, kanadietė. Bet gyvenu Paryžiuje. 

Daugiau man kalbėti nereikia. Viskas klostosi savaime. 
Prosperas Deivisas kosteli. 

— Tu ko nors lauki? 

— Ne. 

— Gal galėčiau atsisėsti šalia? Po koncerto turiu su kuo 
nors pasikalbėti. — Jis atsisėda ant kėdutės šalia manęs, iš- 
tiesia savo ilgas kojas. — Po truputį viskas įkyri. Mes gast- 
roliuojam pusantro mėnesio. Žinai ką pasakysiu? Aš jau 
pasiilgau Niujorko! — Jis atkiša man pakelį cigarečių: — 
Rūkai? 

— Ne, ačiū! 

Jis šypsosi, pasiima cigaretę. 

— Ir nesipratink. Nesveika. 

— Nebijok. Man negardu. 

Stebiu jį vogčiom, kol mėgaudamasis išpučia mėlynų dū- 
mų debesį į lubas. Jo oda kaip aksomas, žvilgantis auksu, 
akys riešuto rudumo, blakstienos ilgos ir blizgančios. Burna 
plati, lūpos putnios, smarkiai išlenktos. Puikus mišrūnas. 
Plaukai, akys ir burna — afrikiečio. Tiesi nosis, aukšta kak- 
ta — be jokios abejonės, europiečio. Tačiau mane labiausiai 
keri jo balsas. Sodrus, žemas, lėtas, kiek pakimęs. Erotiškes- 
nio balso niekuomet nesu girdėjusi. Tai balsas vyro, kuris 
niekada neskuba, kad ir ką darytų. Ir jeigu jau daro, tai rim- 
tai, o ne šiaip sau. Ir nepradeda nieko, ko negali pabaigti. 
Girdėjau, kaip jis groja. Jeigu jis lygiai taip pat puikiai my- 
lisi — o Viešpatie, man nevalia šitaip galvoti, antraip iškart 
neteksiu pusiausvyros. 

— Tau nepatogu sėdėti, — sako Prosperas Deivisas, — ši- 
tos aukštos kėdutės pavojingos. Eime štai ten, prie staliuko. 

Sutrikusi seku paskui jį, lyg apskritai nebeturėčiau valios. 
Paskui klausausi, kaip jis pasakoja apie gastroles. Roma, 
Madridas, Londonas, Stokholmas, Oslas, Viena, Berlynas, o 
dabar Paryžius. Aštuonios šalys per pusantro mėnesio. Be- 
veik kasvakar koncertas. Tačiau Prancūzija — paskutinis eta- 
pas, pagaliau jie važiuos namo. 

Jau gili naktis, bet aš beveik nepastebiu. Nuovargio kaip 
nebūta. Tamsiaodis gražuolis moka pasakoti, be jokių dvi- 
prasmybių, kalba angliškai kaip išsilavinęs žmogus, aiškiai 
puikiai išauklėtas. Vogčiomis apžiūrinėju jo rankas. Dailios, 
jautrios plaštakos su ilgais pirštais. Gal jo nykštys suluošin- 
tas? (Tuomet iškart skusčiau namo.) Tačiau viskas gerai, jo 
nagai šviesūs, dailios formos, prižiūrimi. Delnai rožiniai, 
daug šviesesni nei oda. Ir liežuvis šviesesnis už lūpas. 

Staiga, nors vos susipažinome, jis pasidaro man labai ar- 
timas. Ir klausydamasi erotiško jo balso, viduje imu visa 

virpėti. Nuo šito vyro skleidžiamos auros mano pojūčiai 
trinka. Ir vis dėlto truputis po penkių atsistoju ir atsisvei- 
kinu. 

— Jau eini? — atvirai išsigąsta Prosperas. — Ar tavęs lau- 
kia vyras? 

— Ne. Tačiau rytoj turėsiu daug dirbu. Be to, tu tikrai 
pavargęs. 

— Kai groju, niekuomet neužmingu anksčiau kaip sep- 
tintą ryto. — Jis žvelgia tiesiai man į akis: — Ar negalėtum 
pabūti dar bent pusvalandį? Išgertume po taurę šampano. 

— Būtinai turiu eiti. 

Prosperas irgi skubiai atsistoja ir ilgai žiūri į mane iš vir- 
šaus žemyn. 

— Ar vėl tave pamatysiu? — klausia pagaliau. 

— Žinoma. Ryt vakare. 

— Aš net nežinau, kuo tu vardu. 

Pasakau ir atsisveikinu. 

— Kada tu ryt ateisi, Ofelija? Irgi taip par vėlai kaip šį- 
vakar? 

— Ne. Anksčiau. Būsiu dešimtą valandą. 

— Gerai. — Jis išlydi mane per marmurinį holą ir švy- 
tuoklines duris iki pat taksi stotelės. — Aš tavęs lauksiu! 

Jis įsodina mane, atsisveikindamas kilsteli ranką ir žvel- 
gia pavymui, kol automobilis pasuka už kampo. 

Visą dieną man prieš akis tas vaizdas: stambus tamsiao- 
dis vyriškis su elegantiška šviesia eilute, vienas priešais vieš- 
bučio duris. Ryškus vaizdas, beveik negali jam atsispirti. Jis 
teikia man jėgų, kol sėkmingai parašau keturiolika puslapių, 
jis manęs nepalieka, kol valgau, maudausi ir rengiuosi va- 
karui. 

Visą dieną aš sklidina pamišeliško džiugesio. 

Prosperas Deivisas taps mano pirmuoju juodaodžiu mei- 
lužiu, nebėra jokios abejonės. Man jį paskyrė lemtis, kad ati- 
taisytų skriaudą, kurią padarė kiti keturi juodaodžiai metro. 
O gal tai tik mano vaizduotės žaismas? O gal tik todėl gei- 
džiu juodaodžio vyriškio, kad kaskart neimčiau virpėti iš 
baimės, kai pamatau gatvėje tamsų veidą? Nežinau. Tačiau 
man aiškus vienas dalykas: išprotėsiu, jeigu kuo greičiau su 
kuo nors nepasimylėsiu. 

Nors Prosperas ir mūvi sutuoktuvių žiedą, tai man be- 
veik nekliudo. Nė neketinu už jo tekėti. Taip, mielieji. Kai 
tau jau keturiasdešimt vieneri, tokios tokelės. Pagaliau galiu 
daryti tai, ką daro vyrai, verčiami prigimties: įsimylėti tik 
kūną, neatiduodama sielos. Na, tikiuosi, kad galiu, nes kaip 
tik šitaip numačiusi pasielgti. 

Tiksliai dešimtą valandą aš jau „Meridiano“ viešbutyje. 
Koncertas nuostabus. Prosperas Deivisas groja tik man vie- 
nai, o paskui vėl prasėdžiu su juo iki penkių ryto. Tačiau šį- 
kart mudu taip susiglaudę, kad net liečiasi šlaunys. Kada ne 
kada jis paima mane už rankos. Kalbam mažiau, tiktai tylo- 
mis žvelgiam vienas kitam į akis. 

Ir vėl viena važiuoju namo, kai gatvėje jau beveik šviesu. 
Ir vėl jis moja man atsisveikindamas. Tačiau prieš sėsdama- 
si į taksi, aš jį pabučiuoju. Pasistiepiu ant pirštų galų, apka- 
binu rankomis jam kaklą, pabučiuoju į lūpas ir ko neapalps- 
tu iš palaimos. Jis tvirtai apkabina mane, pajuntu, kaip dau- 
žosi jo širdis. 

— Ar tau tikrai reikia eiti? — klausia jis liūdnai. Linkte- 
liu galvą. Tačiau duodu jam telefono numerį. Vos parva- 
žiuoju, jis paskambina. 

— Ar negalėčiau pas tave ateiti? 

Jo balsas dar žemesnis nei paprastai. 

— Kur tu? 

— Viršuje, savo kambaryje. Negaliu užmigti. Ob, Baby! 
Turiu tave pamatyti. 

Jis kalba lėtai, sunkiai, tuo pakimusiu erotišku tembru, 
kuris varo mane iš proto. Kodėl, velniai rautų, nepasilikau 
pas jį? Gal kas nors malonėtų man paaiškinti? Aš žinau, kad 
šitas vyras man bus geras. Aiškiai ir nedviprasmiškai tą kuž- 
da juslės. Tai kodėl vaidinu neprieinamą baltąją deivę? Kad 
jo odos spalva ne tokia kaip mano? 

Guliu išsitiesusi svetainėje ant sofutės, prispaudusi ragelį 
prie ausies. 

— Ar tu viena? — klausia Prosperas, sunkiai valdydamas 
drebant; balsą. 

— Taip. Visiškai viena. 

Mano akys pritvinksta ašarų. Aš tokia viena, nepatenkin- 
ta, nusivylusi, sutrikusi taip, kaip niekuomet per visą savo 
gyvenimą. Aš pati vienišiausia šioje Dievo žemėje. Trys mė- 
nesiai be meilės! Mano skruostais kaip pupos nusirita ašaros. 

— Ar tu verki, Ofelija? 

— Ne, — kūkčioju. 

— Ar pavargai? Nori miego? 

— Ne! Ne! 

— Gerai. Po dešimt minučių būsiu pas tave. Kur tu gy- 
veni? 

Valandžiukę dar svyruoju. Nuo Ricio Horno čia joks vy- 
riškis nebuvo įkėlęs kojos. Tai argi jį iš tiesų pasikviesti? 

— Ofelija! Ar tu mane girdi? Aš turiu kuo užsirašyti. Jau 
sakyk. Kokia tavo gatvė? 


Tada aš giliai atsidūstu ir pasakau jam savo adresą. 

Tai pati gražiausia naktis mano gyvenime. 

Iš kitų naktų jūros ji kyšo kaip saulės nutvieksta kalno 
viršūnė iš debesyno. Po teisybei, aš tariausi viską žinanti apie 
meilę ir aistrą, spręsdama pagal savo keturiasdešimt vienerius 
metus ir keturiasdešimt tris meilužius (neskaičiuoju Pary- 
žiaus) aš netgi laikiau save eksperte. Tačiau niekuomet ne- 
gana mokslo. 

Ledus pralaužė mano susitikimas su Tristremu, kai man 
sukako trisdešimt metų. Ilgą laiką maniau, kad šitos patir- 
ties niekas nepranoks. Tačiau Prosperas Deivisas padovano- 
jo man kitą žvaigždžių valandą, pakylėjo aukštyn per visą 
pakopą. Su juo pasiekiau didžiausią palaimą, kurią vyras ir 
moteris gali duoti vienas kitam: absoliučią ekstazę! Tačiau 
neužbėgsiu į priekį, išklosiu viską iš eilės. 

Padėjusi ragelį žinau, kad man lieka nedaug laiko. Šešrą 
valandą ryto Paryžius kaip iššluotas. Arvažiuoti nuo Maijo 
vartų iki Panteono reikia daugių daugiausia dvidešimties mi- 
nučių. Pernelyg vėlu maudytis ar rimtai imtis tualeto. Taigi 
skubiai nusiplaunu taktiškai svarbias vietas (tarpupirščius, 
tarpukojį ir pažastis), pakabinu gauruotų rankšluosčių, pade- 
du naujo, gvazdikais kvepiančio muilo ir dar kaip tik spėju 
pervilkti patalus pačiais gražiausiais skalbiniais, kokius tik 
randu savo Operos teatro direktoriaus spintoje. Jie blyškiai 
rožinės spalvos, iš minkšto žvilgančio šilkinio satino. Pagal- 
vių antvalkčiai su plačiais plisuotais kraštais, paklodės siuvi- 
netos. 

Viską pabaigusi išlyginu apklotą ir žvilgteliu į prašmatnų 
indiško audinio baldakimą, nuo pat lubų gaubiantį lovą. Kai 
pirmąkart čia miegojau, sapnavau romantišką nuotykį. Ir kas 

atsitiko? Nieko. Tik šiandien, po trijų ilgų mėnesių, aš pa- 
šventinsiu šią didžiulę lovą! Ir kas būtų pamanęs, kad praeis 
šitiek laiko? 

Užtraukiu sunkias pamuštas užuolaidas (už lango jau die- 
na), užsilašinu truputį rožių alyvos už ausų ir basa grįžtu į 
svetainę. Vos įžengiu, išgirstu skambutį. Prosperas! Jis čia! 
Širdis ima pašėliškai daužytis, man maudžia paširdžius, aš 
taip nusilpstu, kad nebegaliu žengti nė žingsnio. Vel skam- 
bina, ilgai, įkyriai, vienas skambutis seka kitą. 

— Ofelija, — girdžiu jo žemą sodrų balsą, — čia aš. Ati- 
daryk! 

Tas balsas įkvepia man gyvybės. Pribėgu prie durų, atida- 
rau, ir štai jis stovi priešais, tamsiaodis milžinas, trupučiuką 
sumišęs. Dar gražesnis, nei jį prisimenu, dar elegantiškesnis 
nei po koncerto. Jis persirengęs, dabar su šviesia drobine ei- 
lute, marškiniais raudonais dryželiais, o vietoj kaklaraiščio — 
raudona skarute. Aš tik su baltu chalatu. Ir netrukus būsiu be 
jo. Bent man taip regisi. 

— Atsiprašau, — sako Prosperas, — užtrukau ilgiau nei 
dešimt minučių. 

— Nieko baisaus. Eikš į vidų! 

— Ar čia tavo butas? — nustebęs klausia jis. — Nuosta- 
bu! — Jis pereina svetainę, atvožia koncertinį rojalį, paspau- 
džia kelis klavišus. — Geras instrumentas. Tu groji? 

— Deja, ne. 

Aš vis dar stoviu pas duris ir kaip pakerėta ryju jį akimis. 
Iš tiesų gražesnio vyriškio nesu sutikusi. Štai jis atsisuka, keli 
greiti Žingsniai — jis šalia. 

— Oh Baby! 

Jis suima mano veidą delnais, meiliai žiūri, glusteli kak- 
ta prie manosios, o paskui susiranda mano lūpas. Ilgas karš- 
tas bučinys, regis, niekuomet nesibaigsiantis. 

Jo lūpos minkštos, putnios, beveik kūdikiškai švelnios. 

— Ofelija, — paima jis mane už abiejų rankų ir žiūri į 
veidą, — ar tu pyksti, kad atėjau? 

— Ne! Aš džiaugiuosi! Ar tu išalkęs? — kvailas klausi- 
mas. — O gal ko nors išgertum? 

— Ne, ačiū, — jis Žiūri iš viršaus į mane, — šito man ga- 
na. — Nuo to karšto bučinio mano chalatas atsilapojo, ap- 
nuogindamas krūtinę. Visai jį nusimetu. Šįkart viskas kaip 
ir turi būti. Man nė trupučio nedrovu. Nuoga stoviu prie- 
šals jį. 

— Jeigu jau šito gana, — sakau šypsodama, — tuomet da- 
bar parodysiu tau savo miegamąjį. 

Po kelių akimirkų mudu gulime ant plačios, ką tik per- 
klotos lovos. Prospero kūnas nuostabus. Stiprus, tvirtas, rau- 
meningas, bet oda švelni kaip aksomas. Jis mane apkabinęs; 
ilgai nekrutėdami gulime vienas šalia kito. Man patinka jo 
sklidinos jėgų rankos, tirštai apžėlusi krūtinė. Iš pradžių ma- 
ne baido tiktai trumpi jo plaukai. Jie kieti, styrantys, sveti- 
mi. Paglostau juos ir sutrinku. Jis iškart pajunta. 

— Ar jau esi turėjusi juodaodį meilužį? — klausia, tiria- 
mai žvelgdamas į mane. 

— Ne. Dar niekuomet. O tu? Ar pažįsti daug baltųjų 
moterų? 

— Tiktai baltąsias. Mano motina baltoji. Kilusi iš Dani- 
jos. Kopenhagoje turiu dvi pusseseres, jos tokios pat balta- 
odės kaip tu. 

— Ką veikia tavo motina? 

— Ji fotografė. Labai populiari. 

— O tėvas? 

— Tikybos mokytojas. Metodistas. Bet juodu išsiskyrę. 
Jis gyvena Filadelfijoje, ji — Bostone. 

— Ar tu ją myli? 

— Labai. Mudu dažnai matomės. — Jis šypsosi man, ima 
švelniai glostyti. — Tokios gražios strangrios krūtys, — sako 
paskui ir padeda galvą man ant krūtinės. — O4 Baby, ar ži- 
nai, tu mano gelbėtoja... Daug savaičių aš vienas. Buvau 
toks vienišas, jog maniau, kad mirsiu! 

Mudu stipriai apsikabinę. Šviesi mano oda kaip dramblio 
kaulas švyti prie jo aukso rudumo stambaus kūno. Aš lelija, 
o jis nuostabus tropinis medis. Prisimenu Kretos sieninius 
paveikslus, mielas baltaodes moteris ir išdidžius rudus jų 
vyrus. 

— Tu niekuomet nesidegini, — konstatuoja Prosperas, — 
gerai. — O po valandėlės: — Gal turi žvakę? Žvakės tokios 
romantiškos. 

Šypsodama atsikeliu, iš valgomojo atnešu didelę sidabri- 
nę žvakidę. Joje penkios žydros žvakės iš kvapnaus bičių vaš- 
ko. Uždegu jas ir pastatau šalia lovos. 

— Gražu, — pareiškia Prosperas iš širdies gelmių. — OA 
Baby! Baby! Lets make love! 

Tada paglosto man galvą ir imasi reikalo. 

Prosperas Deivisas — gimęs talentas. Jis mane užvaldo lė- 
tai, gabalėlis po gabalėlio, centimetras po centimetro. Jis pa- 
siremia ant alkūnių, šypsodamas pasigroži manim, pasilen- 
kia ir tada ima švelniai bučiuoti mane nuo kaklo žemyn. 
Jaučiu jo lūpas, liežuvį, alsavimą. Tirpstu iš geismo! Mane 
muša čia karštis, čia šaltis, aš moriu šito vyro! 

Tačiau jis neskuba. Kuo ramiausiai suima į delną mano 
kojas, bučiuoja pirštus. Aš išprotėsiu! Noriu jausti jį savyje! 

— Pabučiuok čia, — sakau ir rodau į savo lūpas. 

Jis nusijuokia ir prisitraukia mane artyn, susiranda lūpas, 
visą mane apiberia bučiniais. Vos įstengiu alsuoti, širdis liau- 

jasi plakusi. Mačiau jo galą, jis man pasirodė milžiniškas. 
Pernelyg milžiniškas man, na, šiaip ar taip, per storas gumi- 
nukams, kurių (nieko neslėpsiu) nusipirkau vakar. O gal vis 
dėlto pabandyti? Kodėl ne? 

— Mielasis, — sakau lėtai, — nežinau, ar tu tai mėgsti, 
bet jeigu tau nieko, tai gal mudu galėtume... 

— Žinoma! — jis iškart supranta. — Duok šen. 

Jis atkiša ranką, paima mažylį susuktą daiktelį. Manęs jis 
nesivaržo. Mums abiem viskas aišku. Tačiau atsitinka tai, ko 
aš ir bijojau. Prospero galas pernelyg stambus. Ilgas, storas, 
lenktas, žinoma, ir apipjaustytas kaip daugumos amerikie- 
čių, kurie gimė po Antrojo pasaulinio karo. Ir kad ir kaip 
mudu kamuojamės (iš pradžių jis, paskui aš, paskui abu 
drauge), neįstengiame jo apmauti! Gumytė per maža. Dvi iš- 
kart suplyšta, o trečioji niekaip nelenda, galop pasibjaurėjusi 
sviedžiu ją ant žemės. 

— Žinai ką? — sako Prosperas ir pabučiuoja mane į lū- 
pas. — Aš esu sveikas, galiu pasisaugoti. Tu nesirūpink! 

Jis atsigula už manęs ir švelniai įsismelkia man į vidų. 
Fantastiška! Lėtai ir atsargiai, kad man neskaudėtų dėl jo ga- 
lo didumo, jis įsismelkia į mano kūną. Ne per giliai, kaip tik 
tiek, kad apčiuoptų jautriausias vieteles. 

— Ooooo... 

Jis geidulingai aimanuoja, apkabina mane abiem rankom, 
priglaudžia prie savęs, ir aš atsiveriu jo geismui, nugrimztu 
į jo šilumą, jausdama visur jo stambų tamsiaodį kūną. Vis- 
kas kitaip. Naujai. Tačiau aš laukiau šito visą savo ilgą gy- 
venimą. Mudu mylimės ištisas dvi valandas. 

O pats geriausias dalykas: šitas milžinas meilus kaip kū- 
dikis. Jis juda lengvai, švelniai, taisyklingai. Jis lankstus. Net 
Tristremas šitaip manęs nemylavo. Jis mylisi taip pat gerai, 

kaip ir groja. Instinktas manęs neapgavo. Šitas vyriškis, jei- 
gu jau imasi darbo, tai atlieka jį kaip reikiant arba visai ne- 
prasideda. Ir jis skiria laiko savo darbui. Tai 722n0 vyras! 

Kokia palaima! Man susiaurėja apačioje. Kas dabar bus? 
Ar jis nebesusivaldys? O ne! Jis nė trupučio nesiskubina. Tik 
karštas alsavimas padvelkia man į ausį: 

— Nagi, Baby! Nagi! 

Man tuoj bus orgazmas. Žinau tikrai, tą žino ir Pro- 
speras. 

Ir jis ima mane glostyti. Švelniai, lėtai, kaip tik ten, kur 
reikia. Ir staiga man pažyra įvairiaspalvių šviesų, aš išgirstu 
garsus, kurių šiaip nėra. Kai kada, prieš pat pabaigą, tarytum 
regiu ištisus spalvotus filmus. Ir šįkart mane aplanko keista 
vizija. Mudu tarsi mylimės triukšmingoje, ryškiai apšviesto- 
je lošimų automatų salėje. Mano kūnas — baltas automatas. 
Prospero rankoje — svertas. Vos pasukęs, jis pataiko! Sidab- 
rinė kulka išlekia aukštyn, įjungia lemputę, vėl nukrinta že- 
myn ir vėl iš naujo lekia aukštyn. 

Suktelėjimas — ir pataikymas! Vis plieskiasi naujos švie- 
sos. Drebu iš malonumo. Liepsnoju po stikliniu gaubtu. 
Trūkčioju ir spinduliuoju. Žiebiasi raudoni, geltoni ir mė- 
lyni skaičiai. Suktelėjimas — ir pataikymas! Šviečia jau visi 
pagrindiniai taškai. Aš visa — ištisas šviesų srautas. Pagaliau. 
Paskutinis suktelėjimas. Paskutinė sidabrinė kulka išlekia 
aukštyn! Tikslas pasiektas! 

Dabar! Dabar! Dabar! O darling! Pažyru į šalis kaip fejer- 
verko ugnys. Pasipila spalvotos kibirkštys, pereina man per 
visas gyslas, nuduria pirštų galiukus, suskamba ausyse. Ko- 
ne apalpusi neriu į palaimos jūrą. 

— Brangioji, ar jau? 


— Taip! Taip! Taip! 

— Man saugotis? — suaimanuoja Prosperas lūžtančiu bal- 
su. 

— Ne! Eikš, mielasis, eikš! 

Žydrosios žvakės nudegusios, kvepia vašku. Prosperas at- 
sigula aukštielninkas, nepaleisdamas manęs, ir užsikelia ma- 
ne ant viršaus. Guliu ant jo, pečiai prisispaudę jam prie krū- 
tinės, jis stipriai mane apkabinęs. 

O dabar pats geriausias dalykas. Atlygis! 

Labai mėgstu tuos paskutinius akimirksnius, kai vyras pa- 
tiria orgazmą. Tuomet judesiai pasikeičia. Jie nuoširdesni! 
Greitesni! Dabar, kai jam nebereikia valdytis, kai jis gali gal- 
voti tiktai apie save, tik apie s2v0 pasimėgavimą, atsiskleidžia 
prigimtinė jėga. 

Pirmąkart jis įsismelkia į mane giliai giliai. Tas didžiulis 
tamsiaodis galas, iš pradžių taip mane įbauginęs, staiga užpil- 
do visą mano vidų. Bet man neskauda! Aš atvira, atsipalaida- 
vusi, priimu jį tokio dydžio, koks yra, jis siekia man širdį, at- 
veria paskutines slaptas dureles. Dar kyštelėjimas! Dabar jis at- 
siplėšia nuo žemes. Dar vienas kyštelėjimas! Paskutinis! Ir pats 
geriausias! 

— I love you, Baby! 

Ir jis pasiekia tikslą! 

Juodaodis milžinas pasikelia, sudejuoja, visas sutrūkčioja 
mano viduje. Fantastiška! Tikra beprotybė! Tai taip jaudina, 
lyg pati ateičiau į šį pasaulį. Paskui ilgai gulime ramūs; lai- 
mingi, atsipalaidavę, išsilaisvinę, nusikamavę. 

Prosperas įsikniaubia nosimi man į kaklą, švelniai pabu- 
čiuoja ausį. Taip ir užmingame susijungę. 

Pabundame tuoj po vidurdienio. Kambaryje tamsu. 

— Kiek valandų? — Prosperas ieško laikrodžio: — O Vieš- 
patie! Man reikia grįžti į viešbutį. Antrą valandą mūsų atva- 

žiuos. Mus veš į studiją, kažkur priemiestyje. Įrašams. — Jis 
šoka iš lovos. — Ką veiksi šįvakar? 

— Nieko. 

Aš žiovauju, saldžiai rąžausi. 

— Šiandien mes laisvi. Gal eikim pavalgyti? Aš tavęs už- 
važiuosiu. Ar gerai bus aštuntą? Puiku. Būsiu čia aštuntą. 
Jeigu pavėluosiu, paskambinsiu. Ber kad ir kas būtų, ateisiu. 
Lauk manęs, gražioji mergaite. 

— Kaip man apsirengti? Gal pageidauji ko nors ypa- 
tingo? 

— Kokiu nors siauru drabužiu. Tavo tokia nuostabi fi- 
gūra! 

— Ne per stambių formų? 

— Per stambių? — Jis juokiasi: — Niekuomet gyvenime. 
Dėl manęs galėtum priaugti dešimčia kilogramų. Juo apva- 
liau, juo geriau! 

Nuoga palydžiu Prosperą prie durų, tada miegu toliau. 
Atsikeliu tiktai penktą, išsiverdu nuostabios arbatos puodelį 
ir pasimėgaudama išgeriu prie atviro lango savo didelėje, 
medžiu išmuštoje virtuvėje. Nejaučiu nė menkiausio noro 
eiti iš namų ir pasižmonėti. Nerimo, kuris kamavo mane po 
užpuolimo — kaip nebūta. Visiems laikams. Aš pasveikau.- 

Išsiplaunu galvą, ilgai maudausi ir gulėdama šiltame van- 
denyje džiūgaudama mąstau apie praėjusią naktį. Dieve ser- 
gėk muzikantus, jie apsaugo žmogų nuo pražūties. Jau Ka- 
nadoje man sykį vienas pūtikas padarė neapsakomai vertin- 
gą paslaugą, nors apskritai pūtikai, palyginti su griežikais, 
neverti nė griežikų kojos piršto. 

Pūtikai išgauna iš savo instrumento aukštus garsus. Jie 
griaudėja, spaudžia, raižo orą, ir tai erzina! O smuikininkai, 
violončelininkai, kontrabosininkai glamonėja, myluoja, plas- 

čioja ir virpuliuoja. Jie ima savo gaidas švelniai. Vos mili- 
metras per aukštai ar per žemai — ir skambesys ne toks. Ne 
veltui įsimylėjėlių dangus sklidinas smuikų, o ne trimitų 
muzikos. Taip, styginių instrumentų muzikantai patys ge- 
riausi! Kuo nuoširdžiausiai rekomenduoju! 

Tačiau kontrabosininkų niekas negali pralenkti. Kontra- 
bosas, mielieji, lemia muzikos grožį. Jis pagrindas, ant ku- 
rio kuriami kitų garsų pastatai. Jis švelnus, sodrus, žemas, 
šiltas, nesiveržia į priekį, leidžia puikuotis kitiems instru- 
mentams. Ir argi jo išvaizda ne kaip moters kūno? Absoliu- 
tus panašumas! O vyras, kuris sutramdo šį milžiną, kuris 
priverčia storas plienines stygas skambėti melodingai ir sal- 
džiai, kuris myluoja jas stryku, o ne džyrina, tas vyras — bet 
ką aš čia šneku, juk ir šiaip jau viskas pasakyta! 

Devintą valandą Prosperas stovi prie mano durų su di- 
džiule įvairiaspalvių rožių puokšte ir dviem šampano bute- 
liais. Mudu skaniai (ir brangiai) pavakarieniaujame dailioje 
prancūziškoje užeigoje čia pat, už kampo. Del manęs jis at- 
sisako mėsos, išsirenka daržovių paštetą, sūrio suflė, salotas 
ir kriaušes raudonvynyje. Jis apmoka sąskaitą, neaimanuoda- 
mas, kad ji tokia didelė, palieka gerokai arbatpinigių. 

Paskui susiglaudę šiltą vasaros naktį leidžiamės žemyn 
Mufraro garve. Nedideliame klube, pavadintame „Brazilijos 
džiazas“, geriamę kokosų pieną su romu ir klausomės pui- 
"kios dainininkės iš Rio. Sėdime pačiame priekyje, apšviesti 
prožektorių, labai susiglaudę. 

Aš apsimovusi juodomis blizgančiomis satino kelnėmis, 
apsirengusi ankšta raudona palaidinuke. Toji palaidinukė at- 
rodo kaip kojinė (tiksliau apibūdinant, tai megzta žarna), 
aptempusi visą kūną ir išryškinusi figūrą. Kam nors po apa- 
čia pasivilkti nebelikę vietos, užtat man ant kaktos juoda ak- 

sominė juosta, prilaikanti po plovimo pasišiaušusius plau- 
kus. Prosperas visas baltai apsirengęs ir toks gražus, kad mo- 
terys nesigėdydamos ryja jį akimis. 

Taip, mes abu dėmesio centre. Įsivaizduoju, kaip atrodo- 
me kitiems: baltaodė moteris, prilipusi prie juodo milžino, 
padėjusi galvą jam ant krūtinės, su siauromis blizgančiomis 
kelnėmis, nuogais pečiais, ant kurių krinta vešlios rudos gar- 
banos — garbės žodis, mano motiną ištiktų širdies smūgis! 
(O Neli pasveikintų mane; kad turiu puikų skonį!) 

Viena sutuoktinių pora užpakalyje, kampe, smaigsto mus 
aiškiai priešiškais žvilgsniais. Ji juodaplaukė, įdegusi, o jis ti- 
piškas sportininkas su teniso marškinėliais ir sudiržusia oda. 
Juodu netgi suglaudžia galvas ir šnibždasi apie mus — tačiau 
manęs niekas netrikdo. Sportininkai netikę meilužiai. Taip! 
Visa jų jėga pereina į raumenis, į pečius, o apatinėms sritims 
(galų gale juk viskas tiktai nuo jų priklauso) nieko nebelie- 
ka. Vyrai su kiečiausiais raumenimis dažnai turi skursniau- 
sią linksmakotį (pardon!). Vieną sykį metas pasakyti: ištre- 
niruotas kūnas niekam tikęs lovoje. Tos moters man gaila. 

Po valandos Prosperui įkyri. 

— Aš pavargau, — sako jis tyliai savo žemu kimiu balsu 
ir meiliai paglosto man petį. — Žinai ką? Trupučiuką pa- 
miegokime, o paskui naktį pasivaikščiokime po Paryžių! 

Pusę dvyliktos mes namie, atsikemšame šampano butelį 
ir vėl įsikuriame plačioje prancūziškoje dvigulėje lovoje, nė 
nenutuokdami, kas mūsų laukia. 

— Gražesnio kambario nesu matęs, — neabejodamas tvir- 
tina Prosperas. Jis sėdi nuogas šalia manęs, apkabinęs viena 
ranka mano pečius, o laisvąja laikydamas šampano taurę, jo 
žvilgsnyje — susižavėjimas. O miegamasis iš tikrųjų prašmat- 
nus. Šešiakampis, išmuštas ranka tapytais indiškais tapetais, 

kurie atrodo kaip paveikslai: rojaus paukščiai tupi ant plo- 
nų šakų, tropiniai žiedai apsivynioję bambukines tvoreles, 
būtų galima gulėti lovoje ištisas valandas ir neatsigrožėti iki 
soties. Tačiau tai dar ne viskas. 

Rožinė kiliminė danga išklota puikiais persiškais takais, 
viduryje stovi brangus aštuonioliktojo amžiaus spinetas, ša- 
lia jo — žema sofutė, vyšninės spalvos, ant jos — įvairiaspal- 
viai aksomo pagalvėliai. Lova stūkso erkeryje (ant pakylos, 
kaip jau minėjau), jai iš dešinės ir kairės dvejos plačios stik- 
linės durys į balkoną, kur stovi du lauramedžiai. 

Yra ir židinys, jis balto marmuro, o šalia jo — juoda te- 
kinta kolona su gražuolės indų šokėjos statula. Nuostabus 
kambarys. O geriausias dalykas: čia viešpatauja Naujoji ro- 
mantika! Čia vėl galima svajoti. Ir čia nutinka stebuklų. 

— Šioje lovoje aš pats sau atrodau kaip Rytų šalies prin- 
cas, — sako Prosperas po valandėlės. 

— Tu toks ir esi, — sakau ir bučiuoju jį į lūpas. Tada jis 
padeda taurę ant grindų ir prisitraukia mane artyn. 

— Jausmai užplūsta ir vėl nuslūgsta, — sako jis lėtai ir 
švelniai. — Bet dabar, šiuo momentu, aš myliu tave. Aš my- 
liu tave, Ofelija. Noriu būti tavyje. 

Visą dieną laukiau šios akimirkos. 

— Aš irgi tave myliu, — sakau. . 

Ir tada mums išdulka bet kokia savirvarda. Mudu susilie- 
jame, ir aš patiriu orgazmą iš pat pradžių. Paskutinės nakties 
jaudulys dar neišsisklaidęs, atvirkščiai, mažiausia glamonė, ir 
jis prasiveržia. Ugnis! Aš degu! Niekuomet nieko panašaus ne- 
buvau patyrusi. Bet koks plaukelis, nervas, kiekvienas mano 
odos colis įelektrintas. Prosperas ir aš! 

Juo ilgiau mylimės, juo daugiau staigmenų. Ir staiga nu- 
tinka neįtikėtinas dalykas. Prosperas įsismelkia į mane, ir 

kiekvienas kyštelėjimas lyg pakylėjimas į dangų. Kiekvienas 
kyštelėjimas — orgazmas, tiktai ne laikinas, o nuolatinis. Pa- 
laimai nėra galo. Ar gali taip būti? 

Va čia tai ekstaze! Staiga nė kiek tuo nebeabejoju. Mano 
pojūčiai šito tamsiaodžio vyro glėbyje nė iš tolo nesulygina- 
mi su anksčiau parirtais. Ci2 ekstaze! Kitokio masto pasimė- 
gavimas. Čia neregys vėl mato. Kurčias pirmąkart išgirsta 
muziką. Kaip man tai apsakyti? Aš esu puikiai suderintas 
pianinas, kuriuo ligi šiol buvo skambinami etiudai, vaikiškos 
dainelės, gamos, sonatinos. 

Ir staiga ateina talentingas muzikantas, sėdasi prie klavia- 
tūros ir pagroja ištisą koncertą pianinui. Nuostabiai melo- 
dingą, pilną pašėliškų pasažų, dieviškų akordų. Absoliutus 
pasitenkinimas. Kas būtų spėjęs, jog galiu tą patirti? 

Palyginti su Prosperu Deivisu, buvę mano vyriškiai lyg iš 
akmens. Kieti, kampuotų judesių, sustingę, sustabarėję, įsi- 
tempę. Prosperas švelnus, lankstus, meilus, žaismingas. Jis 
manęs niekuomet neįskaudina, net pašėliškiausiam aistros 
sūkury. Šiąnakt nėra nei mėlynių, nei įdrėskimų, išrautų 
plaukų. Mylimės valandų valandas, ir jokių nutrynimų. Jei- 
gu tokia juodoji meilė, tai galėčiau pamesti dėl jos galvą! 

Bet gana! Dėmesio! Čia ne „juodoji meilė“, o Prosperas 
Deivisas. Jokių apibendrinimų. Visur yra gerų ir prastų, ta- 
lentingų ir nemokšų. Nėra juodosios meilės, kaip nėra ir 
baltosios. 

Ak, mielieji, tokios štai mintys mano didžiulėje lovoje, 
tarp šilkinio satino patalų, kada myluoja pats gražiausias ma- 
no gyvenime sutiktas vyras. Bet aš nenoriu mąstyti. Nenoriu 
visuomet svarstyti, analizuoti, daryti išvadų, filosofuoti, 
džiovinti smegenis del baltaodžių ir juodaodžių, meilės ir 
apgavystės, žmonijos ateities ir pasaulio išgelbėjimo. Mesk 

šlamštą per bortą! Galvoti galėsiu vėliau, kai vėl būsiu vie- 
na. O dabar noriu jausti, mėgautis, glaustis, bučiuotis. 

Mes klūpome ant lovos, aš pasirėmusi rankomis, Pro- 
speras už manęs, giliai mano kūne. Ši poza man labiausiai 
patinka, šitaip aš daugiausia jaučiu. Tuomet anga tiesi, at- 
sivėrusi tiesiai į vidų, gilesnė nei paprastai. Prosperas apka- 
binęs mano strėnas abiem rankomis, kada ne kada glamo- 
nėja man krūtis. Kokia palaima! Mano protas išsijungia, 
nieko nebegalvoju. Jis gali tą daryti amžinai. Jo savitvarda 
net baugina. Aš prarandu laiko nuovoką, nė nebežinau, 
kur esu. 

— Na, mieloji, gana, — kužda jis kimiu balsu ir glaudžia 
mane prie krūtinės. Lauke šviesu, ima čirškauti miegūsti 
paukščiai. — Ar tu jau? 

— Ne! 

Aš nenoriu, negaliu, tegu tai trunka amžinybę. Tada jis 
paleidžia mane, paguldo aukštielninką, atsiklaupia lovūgalyje 
ir užsideda mano kojas sau ant pečių. Aš kaip be proto, vis- 
ką jam leidžiu. 

Prosperas mane bučiuoja, jaučiu jo liežuvį, jau kelios va- 
landos, kai aš, regis, sprogsiu. Akimirka, ir viskas. Visą ma- 
ne užlieja saldybė kaip kokia didžiulė banga. Ji mane nu- 
gramzdina. Palaima mane paskandina. 

Nežinau, kada Prosperas pakyla, išsitiesia visu ūgiu, žiū- 
ri į mane tamsiomis akimis. Jis man pasirodo tikras milži- 
nas, kaip koks didžiulis kalnas! Stačias įsismelkia į mane, ju- 
da kaip apimtas transo. Apkabina mane per strėnas. Dabar! 
Dabar! Dabar! Juntu jo orgazmą kaip savo. Ima virpėti ma- 
no viduje, paskui balsu nusijuokia ir galop patenkintas 
drimba šalia manęs ant lovos. Pagraibo šampano taurės, iš- 
lenkia ją vienu mauku. 

— Pavėlavome vaikščioti po miestą, — sako išdidžiai, — 
tai buvo galima numatyti. 

Paskui prisiglaudžia prie manęs, užsimerkia ir ramiai už- 
minga. 

Yra vyrų, kurie nuostabūs meilužiai, bet labai netinkami 
miegojimui vienoje lovoje. Vos tik euforija išsisklaido, jie 
nusirita šalin, įsikniaubia į patalus, palenda po apklotu. Va- 
dinasi, — šalin rankas. Aš vėl priklausau s44/ Mano vokietis 
emigrantas buvo toks, taip pat liuksemburgietis, šveicaras ir 
olandas. Maryr, tai germanų ypatybė. Ačiū Dievui, anglo- 
saksai kur kas toliau pažengę. Jie trokšta šilumos, ištisą nak- 
tį. Atgal prie motinos krūties, kurgi daugiau? Jie nori justi, 
spausti, myluoti, laikyti, meilei nevalia atvėsti. Man tai pa- 
tinka. Kad ir kaip būtų priekaištaujama anglams, amerikie- 
čiams, kanadiečiams, vienas dalykas tikras: miegodami jie 
neprilygstami! Apsikabina pasimylėję — ir tada tegu pasau- 
lis prasmenga nors ir skradžiai. 

Prosperas Deivisas ne išimtis. 

Mudu snūduriuojame stipriai susiglaudę, tarp mūsų kaip 
tarp dviejų sidabrinių šaukštų — nė tarpelio. Jeigu vienas pa- 
siverčia, automatiškai pasiverčia ir kitas. Niekuomet nekliu- 
do nei alkūnė, nei koja. Ne! Netirpsta rankos, harmonijos 
negriauna nė vieno kelis. Abudu idealiai tinkame, regis, šir- 
dies ir kvėpavimo ritmas suderintas. Miegu neapsakomai 
jaukiai. 

Pabundu prieš vienuoliktą. Jaučiuosi nuostabiai. 

Prosperas! Ištiesiu ranką, paglostau jam nugarą. Jis iškart 
prisitraukia mane artyn, palaimingai atsidūsta, sumurma 
kažką savo žemu neskubriu balsu. Pusiausnūdom imame 
mylėtis, švelniai susiliejame, neilgam, tiktai trupučiuką, kad 
pašventintume naujos dienos pradžią. Tai lengvas svajingas 

žaidimas, trunkąs daugių daugiausia ketvirtį valandos. Švel- 
numas, ne aistra. Ir kai viskas baigiasi, mudu žvalūs kaip 
agurkėliai. Gana prisimylėjome. Metas keltis. 

Kartu šokame iš lovos, pribėgame prie lango. Pilna vilčių 
atitraukiu sunkias užuolaidas. Paryžiuje niekuo negali būti 
tikra. Gal oras pasikeitė? Ne. Taip par gražu kaip vakar. 
Saulė spindi, dangus žydras žydras. Karšta, vėjelis nė dvelkt. 
Mudu kartu maudomės, muiluojame vienas kitą, prunkščia- 
me, teškenamės, kvatojamės, laistomės, linksmi kaip du vai- 
kai. Prosperas nušluosto man nugarą, galop įtrina losjonu. 

— Ant tavo kūno jokio pašiurkštėjimo, — sako jis žavė- 
damasis, — tavo oda minkšta kaip kūdikio užpakaliukas! 

Paskui peržiūrime mano apdarus. 

— Va čia tai bent dailumėlis, — sako jis, kai apsirengiu 
savo baltos ir rožinės spalvos taškuotą sa/opette, — tau labai 
tinka. Atrodai kaip tikra paryžietė. 

Tada apsikabina mane iš už nugaros, prisispaudžia 
skruostu prie mano plaukų, giliai atsidūsta — ir staiga palei- 
džia mane, kone atstumia, — lyg būtų išsigandęs. 

— Kas yra? — suglumusi atsisuku. 

Jis sutrikęs kraipo galvą, o paskui uždeda rankas man ant 
pečių. 

— Nieko, vaikuti. Nieko. Viskas gerai! 

Pusryčiaujame terasoje, iš kur matyti Panteonas. Ir ge- 
riausia: pakankamai karšta, kad pasinaudočiau stogine nuo 
saulės, tai retas reiškinys Paryžiuje. Spusteliu mygtuką, ir iš- 
siskleidžia geltona stoginė plačiais baltais dryžiais. Po ja pa- 
sijunti, lyg būtum Rivjeroje. Ir nuo baltų pintinių baldų su 
raudonais drobiniais pagalvėliais sklinda pietietiška nuotaika. 

Prosperas sėdi priešais mane — baltos kelnės, balti pra- 
segti marškiniai, aukštyn susikėlęs kojas. Yra skrebučių, 

sviesto, kiaušinių, tikro angliško apelsinų marmelado, sal- 
džiai karstelinčio, su stambiais žievių gabalais, tokį labiau- 
siai mėgstu. Užgeriame kava, apelsinų sultimis ir šampanu. 
Iš virtuvės atnešiau mėlynus paprastus indus, storus moli- 
nius pilvotus puodelius, padėjau geltonų servetėlių ir ant 
stalo pamerkiau įvairiaspalvių rožių puokštę. Iš gatvės be- 
veik nepasiekia triukšmas. Dauguma paryžiečių dabar atos- 
togauja. Čia, aukštai, ramu, vėsu, jautiesi atsipalaidavęs, 
lyg kaime. 

Prosperas pasirąžo, paskui dar įsipila šampano. Atsikim- 
šome antrąjį butelį, ir jis jau beveik tuščias. Šįryt Prosperas 
tylus, kažkas slegia jam širdį. Jeigu neklystu, mintys apie 
žmoną. Aš pažįstu vyrus. Netrukus jis atsargiai prisipažins 
man, kad yra vedęs. 

— Gal dar norėtum ko nors užvalgyti? — nutraukiu ty- 
I. — Jei nori, sulakstysiu pas kepėją ir parnešiu migdolinių 
raguolių. 

— Ne, ačiū. — Jis atsidūsta ir mąsliai įsistebeilija į tau- 
rę. — Būrų puiku, argi ne? Kasdien kartu atsibusti ir pusry- 
čiauti. Virš Paryžiaus stogų. Bet tai neįmanoma. Turiu grįžti 
į; Niujorką. 

— Aš žinau. 

Jis kilsteli galvą, įsmeigia į mane rudas meilias akis. 

— Aš esu vedęs. 

— Žinoma. Tavo sutuoktuvių žiedas krinta į akis. 

— Tave tai trikdo? 

— Ne. 

Jis pasižiūri į žiedą ant piršto. 

— Mes susituokę jau penkiolika metų. Ir turime du vai- 
kus. Žinai, nenoriu jų skaudinti. 

— Ar tu laimingas? 

— Ne! — išpila nedvejojęs nė akimirkos. — Mes nebemie- 
game kartu. Arba kada ne kada. Na, kokį sykį per mėnesį. 

— Nuo kada? 

— Kai susilaukėme vaikų. 

Jis vėl žiūri į žiedą. 

Tiktai sykį per mėnesį? O kas šiaip? Tik jau šitoks pui- 
kus meilužis nepasninkaus. 

— Apgaudinėji žmoną? 

— Turiu draugę, — prisipažįsta atvirai. 

— Kiek laiko? 

— Vieneri metai. Ji nori, kad aš skirčiausi. Ji labai graži. 
Beveik kaip tu. Tiktai kitokia. Juodaplaukė ir labai labai 
šviesios odos. Ji turi du suaugusius sūnus iš pirmosios san- 
tuokos. Žinai, ji už mane vyresnė. Dešimčia metų. Ir mano 
žmona vyresnė. Visuomet įsimyliu vyresnes moteris. Tu pir- 
moji išimtis. 

— Kiek tau metų? 

— Trisdešimt ketveri. O tau? 

— Keturiasdešimt vieneri! 

Prosperas ima kvatotis ir niekaip negali liautis. Jis atme- 
ta atgal galvą, balti dantys blizga, pasilenkia pirmyn, daužo 
sau per kelius. Visas jo kūnas iš smagumo kreta. 

— Aiškiau ir būti negali, — dejuoja, kai vėl pajėgia pra- 
bilti, — nieko nebesakyk! Tai likimas! — Tylutėliai kike- 
na. — Tačiau turiu tau prisipažinti dar vieną dalyką, — jis 
vėl kalba rimtai, — tikiuosi, jog neįsižeisi. Nenoriu, kad įsi- 
žeistum. Tikrai ne. Patikėk manim. Nenoriu tavęs skaudin- 
ti, Ofelija. Ber aš juk net nenutuokiau, jog susipažinsiu su 
tavim... 

Staiga jis sutrinka, nunarina akis. 


— Na, kas yra? Sakyk pagaliau. 

— Reičelė atvyksta į Paryžių. 

Jo balsas visai užkimęs. 

— Tavo žmona? 

— Draugė. Ji nebuvusi Europoje. Nupirkau jai pigų lėk- 
tuvo bilietą. Po trijų dienų atskrenda. 

Jis žvelgia į mane, laukia. 

Aš irgi laukiu. 

— Mudu ketinome išsinuomoti automobilį. Važiuoti į 
Žydrąjį krantą. Dešimčiai dienų. Noriu parodyti jai Prancū- 
ziją. Pažadėjau. O paskui abu kartu skrisime į Niujorką. Ber 
jeigu tu nori, — jis paima mano ranką, suspaudžia, — jeigu 
tu, Ofelija, nori, tai aš paskambinsiu ir liepsiu jai neskristi. 
Šiandien po koncerto galiu paskambinti ir pasakyti, kad ji 
neskristų. 

— Ar ji labai džiaugėsi būsima kelione? — klausiu kiek 
pamąsčiusi. — Na, jeigu tas sumanymas sužlugs, ji labai nu- 
sivils. 

— Galimas daiktas! — Jis truputį abejoja: — Štai kas. Mu- 
du dar nė vienos nakties nepraleidome kartu. Esam pažįsta- 
mi beveik metai, tačiau aš visuomet eidavau namo. Kai ka- 
da ketvirtą, kai kada penktą valandą rytą. Visuomet vėlai. 
Tačiau ištisos nakties kartu nepraleidome. Ir Paryžiuje keti- 
nome atsigriebti. Tuo ji labiausiai džiaugiasi. 

Atsidūstu. 

— Ar ji tave myli? 

— Labai! 

— O tu ją? 

Jis tylomis žvelgia į mane. 

— Jeigu tu nori, aš liepsiu jai neskristi! 

— Ar ji dirba? 


— Ji sekretorė reklamos firmoje. 

Per stalą pasisiekiu kavinuko ir prisipilu pilną puodelį. 

— Telieka taip, kaip yra, — sakau. — Mes dar turime tris 
dienas. Rudenį aš vėl grįšiu į Kanadą, tuomet tikrai pasima- 
tysim. Gal tu koncertuosi Monrealyje? Arba aš aplankysiu 
tave Niujorke. 

Prosperas atsistoja. O Dieve, koks jis aukštas. Ir koks gra- 
žus. Beveik neįtikėtina. 

— Mudu apie tai dar pasikalbėsime, — sako jis lėtai savo 
sodriu balsu. — Okei, vaikuti? Šiandien, po koncerto, viską 
ramiai aptarsime. — Jis žengia prie manęs, paima už rankų 
ir prisitraukia artyn. Stipriai stipriai apkabina. Jo skruostas 
prisispaudžia man prie pakaušio. — Man labai sunku skau- 
dinti žmones. Ir labai nenoriu tavęs prarasti. Ofelija, mieloji, 
ar tu manim tiki? 

— Žinoma! 

Bučiuojamės. 

— Taip, — sako Prosperas su palengvėjimu, kad jo išpa- 
žintis taip gerai pasibaigė, — aš siūlau pasivaikščioti. Ar tu 
man parodysi įžymųjį Liuksemburgo sodą? Ir į Eifelio bokš- 
tą noriu. 

Visą popietę klaidžiojame po Paryžių. Laikas lekia kaip 
pašėlęs. Septintą Prosperas turi būti viešbutyje. Į Eifelio 
bokšrą nebespėjame, išsiskiriam prie Halių, ir abu taksi va- 
žiuojame į skirtingas puses. Atsisveikinti lengva, vakare, pusę 
dešimtos, susitiksime prie baro „Meridiano“ viešbutyje. 

Kai grįžtu namo, saulė vis dar šviečia. Basa einu į terasą, 
atsisėdu po geltonąja stogine ir išgeriu likusią šaltą kavą. Su- 
sikeliu aukštyn kojas, grožiuosi miesto vaizdu, kaip bendri- 
ninkė linkteliu Šv. Širdies bažnyčiai tolumoje. Voil4! Tokios 
tokeles! Iš tikrųjų aš įsimylėjau vien kūnu ir už tai neturiu 
moketi sielos kančiomis. 

Prosperas papasakojo man apie žmoną, ir manęs tai nė 
kiek neįskaudino. Paminėjo savo draugužę — ir durklas ne- 
įsmigo į širdį. Tegu toji draugė atvažiuoja. Ji man nekliu- 
do. Arvirkščiai! Kai ji pasirodys, viskas baigsis tinkamu lai- 
ku. Man nekils pagundos rimtai įsimylėti ir suardyti gerą 
santuoką. O suardyti nenoriu nė vienos santuokos. Baisi 
mintis. 

Anksčiau buvau ne tokia skrupulinga. Tačiau dabar aš 
nužengusi tolėliau. Žinau, kad aistra išblėsta. Po kelerių me- 
tų (dažnai kur kas anksčiau) nieko iš jos nebelieka. Tai ar 
dėl to žmoną, kuri man nieko nepadarė, ir du vaikus turiu 
įstumti į nelaimę? Niekuomet, mano stilius ne toks. 

"Be to, vienas dalykas aiškus kaip dieną: vyras, kuris nze- 
kuomet nėra praleidęs nakties ne namie, rimtai žiūri į savo 
šeimą. Jis gali apgaudinėti žmoną, plūsti, meluoti jai, ištisas 
dienas skųstis jos klaidomis, bet jeigu kasnakt padoriai eina 
namo, tai jis net sapne nesapnuoja skyrybų. Žinau iš patir- 
ties. Man lieka tik tikėtis, kad vargšė Reičelė iš Niujorko irgi 
tai Žino. 

Užsimerkiu. Puiku čia sėdėti šitaip, kai kūnas toks skli- 
dinas prasimylėtos nakties. Širdis plaka lengvai ir maloniai, 
jaučiuosi kaip soti patenkinta katė. Tačiau staiga pašoku. 
Galvą užplūsta pamišėliškos mintys. Ne, tai netiesa. Atsisė- 
du tiesi kaip žvakė. O gal vis dėlto tiesa? 

Per praėjusius tris mėnesius (atvirai prisipažinsiu) dažno- 
kai skaičiau erotines knygas. Mano direktorius jų parūpinęs, 
svetainėje pilna lentyna. Tai gražios knygos. Ne pornograti- 
ja, kur žudoma ir kankinama, kur viešpatauja sadizmas ir 
neapykanta moterims, o klasika, parašyta meilę mylinčių 
žmonių. Ir pirmąkart savo gyvenime aš atsiverčiau „Kama- 
sutrą 

Šitas senovės indų meilės meno vadovėlis (išleistas prieš 
pusę tūkstantmečio iki Kristaus gimimo) atvėrė man naujus 
pasaulius. Ak, mielieji! Va ten tai buvo laikai! 

Ten pasakojama apie žydinčius sodus,„kvapnias pavėsines, 
tyrus šaltinius, apie gražius švelnius žmones, kurie pina vieni 
kitiems gėlių vainikus, kurie mylisi minkštuose kvapniuose 
guoliuose, vėsiuose, brangenybėmis išdabintuose kambariuo- 
se. Ir, priešingai negu šiandien, moterys tuomet buvo atvira 
knyga. 

Moteris, rašo autorius, tik labai jau iš lėto įaistrinama. 
Kai kada tik po keleto valandų, kai kada tik po trečio ar ket- 
virto mylėjimosi. Ir jis aiškina, kaip reikia myluoti, kur gla- 
monėti ir kaip patenkinti, kad ją užplūstų palaiminga eks- 
tazė. 

Ir kaip tik todėl dabar man tarytum trenkia perkūnas. 
Šiąnakt aš paryriau ekstazę. Žiū — pirmąkart savo gyvenime! 
Ir ta ekstazė, kurios milijonai baltaodžių moterų, gyvenan- 
čių su savo stresų ištinkamais vyrais, niekuomet nepatirs, in- 
dėms buvo savaime suprantamas dalykas! Aš tarytum gaunu 
smūgį! Tai jie turėjo labiau išmanyti, kaip mylėtis? 

Mokykloje nieko panašaus nesimokiau, universitete irgi. 
Regis, tai geriausiai pasaulyje saugoma paslaptis. Matyt, 
mes, baltieji, nesame tobuliausios būtybės pasaulyje? Juk vis- 
ką sugebame daryti geriau. O gal ne? Po vieno tūkstančio 
dviejų šimtų metų gyvavimo (Karolio Didžiojo paskaičiavi- 
mais) ir seksualinės revoliucijos mes, baltosios moterys, tu- 
rime būti labiausiai patenkinamos seksualiai visame pasau- 
lyje. 

Nuostabu! Tik, deja, netiesa! 

Maniškio Operos teatro direktoriaus bibliotekoje yra dar 
ir kitų įrodymų: kelionės po Javą įspūdžiai, parašyti vieno 

vokiečio, pasibaigus Pirmajam pasauliniam karui. Stebėda- 
masi perskaičiau apie indoneziečių moterų reikalavimus, nes 
jos manė, jog neverta puoselėti ištikimybės vienam baltajam 
vyrui. Tiesa, iš pradžių jos žavėjosi baltojo aistra, rašo auto- 
rius Richardas Kacas, tačiau vos 70s truputį sušyla, 77 jau at- 
šalęs. Baltojo meilė prilyginama lenktyniniam automobiliui: 
kuo triukšmingiau ir kuo greičiau pasiekti tikslą. Tačiau pas- 
kui tas automobilis ilgai ilsisi garaže. Rezultatas: žmona ima 
domėtis tarnais. Rudaodis sodininkas niekur neskuba. Tai, 
ką jo ponas atlieka per dešimt minučių, jis neskubėdamas 
dirba visą naktį. Na, kad ir kaip ten būtų, moteris jis su- 
pranta geriau. Jų ritmas vienodas. Taigi kokia iš to peršasi 
išvada? O juk baltieji vyrai toli gražu neniekintini. Tarp tų 
keturiasdešimt trijų egzempliorių, su kuriais susipažinau ar- 
čiau, buvo tikrų talentų, juos buvo galima tinkamai panau- 
doti. Tačiau problema visiškai ne ta. Baltųjų kitoniškas po- 
žiūris. Pažangesnis! Šrai kur šuo pakastas. 

Reikia viską suprasti atvirkščiai. 

Mūsų vyrai negali kiaurą naktį glaustytis. Juos šaukia pa- 
žanga. Jie turi anksti šokti iš lovos ir vystyti ekonomiką. Tu- 
ri vietoj kraštovaizdžio tiesti autostradas, gatves, maišyti be- 
toną, statyti sandėlius, atomines jėgaines ir fabrikus. 

Glaustydamasis pinigų nepelnysi. Tačiau jeigu rausi me- 
džius, laukus užliesi cementu, gaminsi ginklus ir griausi se- 
novinius gražius namus, tai net ir būdamas kvailas gerokai 
pelnysi. Time is money! Mes žinome, kas svarbu: daugiau 
bombų, chemijos ir betono! Taip! Mes taip pat žinome, iš 
kur vėjas pučia (nagi iš Černobylio!). Tiesa, tai nėra sveika, 
ber pažanga reikalauja aukų! 

Time is money??! Susupkit meilę į įkapes! Tegu pūva! 
Daugiau meilės ir mažiau karo? Tai sužlugdys visą ūkį. Kur 

mes šitaip nueitume? Tegu juodukai dulkinasi ištisą naktų. 
Tik šitą jie ir sugeba! 

O mūsų vyrai dirba ateičiai, krapštosi su raketomis, pa- 
lydovais, naujomis kosminėmis stotimis, skrydžiais, mėnulei- 
giais, kompiuteriais ir kreditais. Nusiimkit kepures! Juk ant 
kortos pastatyta valdžia pasaulyje! 


Baltaodžių falas vis labiau susitraukia! Ir kas čia baisaus? 
Svarbiausia, kad klesti pažanga. O kaip su akiračiu? Sumurk- 
dykit jį į smėlį! 

Oooo, man tarytum atsivėrė akys. Ir tik todėl, kad aist- 
ringai mylėjausi visą naktų. Kūnas tarytum atsigavo! Vėl vis- 
ką aiškiai matai ir dar atvirai apie tai kalbi. Juk širdies ma- 
lonumas — matyti grožį! 

Sutrupinkit pneumatinius kūjus! Užverskit statybų duo- 
bes ir pasodinkit medžius! Išmeskit pro langą mėnesinių ka- 
lendorius! Padovanokit žmonoms gimimo dienos proga eks- 
tazę, tuomet jos kiaurus metus nebebus niurgzlės! Parduokit 
televizorių! Įsigykit prancūzišką dvigulę lovą! 

Tačiau nenoriu būti neteisinga. Čia, sėdėdama terasoje 
po geltona stogine, aukštai virš Paryžiaus stogų, prisipažįs- 
tu, jog del „Masters and Co“ viskas pagražėjo. Jie, mūsų vy- 
rai, labiau stengiasi. Juk jau kur kas geriau mylimas: nei Na- 
poleono laikais! (Arba Zigmundo Froido!) 

Atsikeliu, kraustau stalą. Dar valanda, ir važiuosiu į „Me- 
ridianą “. Džiaugiuosi kaip vaikas. Bet kur tai nuves? Be jo- 
kios abejonės, prie baisaus išsiskyrimo. Malonė suteikta dar 
trejetui dienų! Šiandien, rytoj, poryt. O paskui šeštadienis. 
Merde! 

Išsiskirti siaubinga. Buvo sunkiau, nei maniau. Tačiau 
sekmadienį, kai liūdžiu viena savo prašmatnioje dvigulėje lo- 

voje, paskambina Prosperas. Iš Nicos. Jis susipyko su Reiče- 
le, ir ji išvažiavo. Naktiniu traukiniu jis grįžta į Paryžių. 

Valio! 

Jis atvažiuoja rytą. Pasitinku jį Liono stotyje. Trys dienos 
ir naktys drauge (jau net ir man iki kaklo!). Bet kai trečia- 
dienį jis išskrenda į Niujorką, aš nebeliūdžiu (man į naudą 
savaitė poilsio!). Buvo gera. Nuostabiai gera. 

Palydžiu jį į Ruasi oro uostą. 

Mudu skambinsim vienas kitam, rašysim, susitiksim. O 
paskui viską lems žvaigždės. 

Ir toji lemtis gera! 


15 


Dirbu uoliai kaip skruzdėlė. 

Neli man atleido, knyga beveik baigta. Į Kaliforniją jau 
išsiunčiau du šimtus septyniolika puslapių. Trūksta tik ne- 
ilgo pabaigos skyriaus. Gausiu jį po keleto dienų. Jis jau iš- 
siųstas. 

Paryžiuje tuščia. Rugpjūčio mėnesį visi prancūzai atos- 
togauja. Ištisos gatvės kaip iššluotos, kai kuriuose kvarta- 
luose nerastum nė vienos atidarytos parduotuvės. Nedirba 
ir du trečdaliai kavinių bei restoranų, stiklinės terasos už- 
tepliotos baltais dažais, stalai ir kėdės kūpso sukrauti į krū- 
vas. Tiktai turistų miglų miglos. Dažniau išgirsi kalbant 
angliškai negu prancūziškai, rugpjūtį miestas dar labiau 
tarptautinis nei paprastai. Arba geriau pasakius: vasarą Pa- 
ryžius yra kosmopolitinis kaimas, nes gyvenimas jame ap- 
siriboja Sen Žermenu, Monparnasu, Monmartru ir Elizie- 
jaus laukais. Ir tarp viso to plyti uždarų langinių Niekie- 
no žemė. 

Per praėjusį mėnesį daug kas nutiko. Aš tesveriu tiktai 
penkiasdešimt penkis kilogramus! PENKIASDEŠIMT PEN- 
KIS! Štai taip! Ir turiu dvi Ivo San Lorano sukneles ir kos- 
tiumėlį. Be to, jau moku plaukti, tiesa, gilumos dar baimi- 
nuosi, bet sekliam vandeny galiu praleisti valandų valandas. 
Gavau pinigų, ir staiga atsirado maniškis leidėjas. Sakoma, 
kad jis poilsiavo, tačiau sklando gandai, jog lankėsi su savo 
au-pair* mergyte Maldivų salose! Jis rudai įdegęs, kuo pui- 
kiausios nuotaikos ir trokštamų knygų teises parduoda man 
už skatikus. Užtat papasakoju jam apie Neli rankraštį ir pa- 
žadu atsiųsti prancūziškąjį leidinį, kai tik jį baigsiu. Kas ži- 
no? Gal jis įsigis teisę jį leisti ir gaus didžiausią pelną savo 
gyvenime! 

Ačiū Dievui, dolerio vertė šauniai smunka! Beje, pirmą- 
ją savaitę, kai pardaviau, ji iškart pašoko aukštyn dešimčia 
procentų. Aš vos neišsikrausčiau iš galvos. Neįmanoma ap- 
sakyti, kaip kentėjau. Negalėjau miegoti naktų naktis. Ma- 
ne kankino košmarai apie iššvaistytus milijonus, varžytynes 
ir bankrotą. Rytais krečiama drebulio atsikeldavau, purtoma 
siaubingos baimės finansų laikraščiuose ieškodavau valiutų 
kurso. Kaip? Dar pakilo? Nors pasikark! 

Taip, mielieji. Savo kailiu išbandžiau, kaip spekuliavimas 
žaloja sveikatą. Niekuomet daugiau šito nebedarysiu. Prisže- 
kiu. Niekuomet daugiau nebesipainiosiu į tokius dalykus. 
Ber paskui viskas pasikeitė. Dolerio vertė ėmė smukti. Ir iš- 
kart viskas pasirodė kitoniškai. Kokia pakili nuotaika užplūs- 
ta, kai rytą pusryčiaudama permeti akimis laikraštį ir pama- 
tai, jog vėl trupučiuką praturtėjai. Visą dieną vaikštai švytė- 
dama, baimes ir skrandžio dieglių kaip nebūta, sveikini save, 


* Paslauga už paslaugą (pranc). 

džiūgauji, galvoji: tai bent geniali minus! (Ir tai tiesa. Šitaip 
susiklosčius padėčiai aš uždirbau jau septynis tūkstančius do- 
lerių!) 

Labai džiugu, kad Nuris neatvažiavo. Tačiau jo pusbro- 
lis Jusufas, kuris vis dar dirba Kontreskarpo aikštėje kepėjo 
padėjėju, perdavė nuo jo dovaną. Puikią sidabrinę apyrankę, 
nusagstytą turkiais, ir rožinę skarą su šilkiniais kutais, itin 
derančią prie mano apdarų. Ir persakė žinutę. Nuriui gerai 
sekasi, jis dirba su tėvu, aš turiu būti jam ištikima, jis mane 
myli ir rudenį atvažiuos aplankyti. Ricis atsiuntė atviruką iš 
Vienos. 

Dukart paskambino ir pasaulinio garso dirigentas Redži- 
naldas Rivera, sykį iš Rio de Žaneiro, o kitąkart — iš asme- 
ninio lektuvo. „Dabar mes aukštai virš debesų, gražioji ma- 
no kanadiete, — skambėjo jo balsas tarytum iš Marso, — po 
mumis Lamanšo sąsiauris. Ar kartkartėmis prisimenate ma- 
ne? Turiu jums staigmeną. Ji jau keliauja į Paryžių. Po ke- 
lių dienų laikysite rankose. Good bye, my love! Jūs dar apie 
mane išgirsite!“ 

Toji staigmena — penki kilogramai subtiliausio skonio 
Briuselio šokoladinių saldainių, ir vos sukroviau juos į šal- 
dytuvą, Redžinaldas paskambino iš pietų Prancūzijos. Nors 
ten siaubingai karšta, o namai prikimšti svečių, jis dar turė- 
tų vietelės ir man. Ar nenorėčiau atvažiuoti? Jis būtų dvi sa- 
vaites, o paskui vėl turėtų iškeliauti į platųjį pasaulį. 

Atsisakiau, ir po ilgokų įtikinėjimų jis priėmė mano at- 
sisakymą. Namai pilni svečių? Žinau, kokia ten padėtis. Gal 
vėl pasimatysiu su rožiniais auskarais iš plunksnų? Ačiū! Ga- 
liu ir be to gyventi. 

Užtat praleidau malonių valandėlių mūsų pasiuntinybė- 
je. Nuėjau ten pasiteirauti naujienų apie kanadiečių rašyto- 

jų koloniją Paryžiuje. Ir iškart buvau pakviesta į skaitymų 
vakarą (į mūsų taurų Kultūros institutą Invalidų aikštėje), 
tačiau neužmezgiau ten naudingų pažinčių. Matyt, populia- 
rūs autoriai nevaikšto į savo vyriausybės rengiamus priėmi- 
mus, o tie, kurie vaikšto (nes trokšta paramos iš mokesčių 
pinigų), man nieko neduoda. Su tokiais, be abejonės, aš ne- 
įkursiu leidyklos. 

Ak, man reikėjo Naujosios romantikos kūrinio. Taip! Bū- 
tų dieviška, jeigu išleisčiau Neli knygą. Viena vienintelė di- 
džiulė sėkmė — ir karjera garantuota. Tuomet man nereikės 
vaikytis naujų rankraščių. Tada patys autoriai manęs ieškos. 
Be paliovos varstys duris. Ir mano ateitis bus aiški kaip die- 
ną. Bet aš ketinau papasakoti savo įspūdžius pasiuntinybėje. 

Taigi: vos įžengiau į holą, mane pasimojo durininkas. 

— Pagaliau jūs atėjot, — šyptelėjo jis linksmai, nors ne- 
buvau nė sykio gyvenime jo mačiusi, — o gal jau žinot? Jūs 
gavot laišką! 

— Kokį laišką? — paklausiau nustebusi. 

Jis iš aukšto nusivaipė: 

— Na, laišką, adresuotą jums, madmuazele! 

— Man? — Maryr, čia kokia nors klaida. — Kažkas para- 
šė man į pasiuntinybę laišką? Prašom pasakyti kas? 

— Aš nieko nežinau, — durininkas paslaptingai pasirausė 
stalčiuje: — Gal mesjė Pikasas? — Jis atkišo man didelį bal- 
tą voką. — Juk tai jūs, ar ne? Iškart atpažinau! 

Ant voko buvo adresas: „Saulės karalienei“. O po juo švy- 
tėjo mano paveikslas, portretas, kurį Fedis a/ias Fabricijus pra- 
dėjo piešti tą giedrą liepos mėnesio sekmadienį Monmartre. 

Tiktai mažesnis. Ir baigtas. Su auksu tarp rudų garbanų, 
kurios gaubė galvą kaip saulės spinduliai (ar ugnies liežu- 
viai). Žavingas paveikslas. O geriausias tuo, kad panašumas 

stulbinantis. Aukšti skruostikauliai, didelės rudos akys, šir- 
diška burna, be jokios abejonės, aš. 

Ir kas būtų šito tikėjęsis iš Fabricijaus? 

Kavinėje už kampo, vienoje iš to nedaugelio, kurios dar 
dirbo rugpjūčio menesį, girsnodama ką tik išspaustas apel- 
sinų sultis, perskaičiau man adresuotus jo žodžius: 


„Mieliausioji Ofelija! Nežinau tavo adreso, pavardės, tele- 
fono numerio. Tavo portretas baigtas! Paskambink man. Die- 
vinu! Fabricijus!“ Liepos 25 diena. 


Garbės žodis, man patinka. Nuogas tas vyras tikras pabai- 
sa, bet minčių turi. Ir talentingas! Susižavėjusi apžiūrinėju sa- 
vo portretą. Jeigu originalas tokio pat gražumo kaip šita ma- 
žytė kopija, tai Fedis iš Dublino sukūrė šedevrą. Reikia iškart 
jam paskambinti. Šį paveikslą turiu išsivežti į Kanadą. Užsa- 
kysiu jam puikius rėmus, kas žino, gal jis taps mano leidyk- 
los simboliu? Tikrai žavinga — Saulės karalienė ant mano kny- 
gų nugarėlių. Tiktai man įdomu, kiek pinigų jis užsiplėš. 

Iš pradžių Fabricijus nereikalauja nieko. Užtat nori su 
manim permiegoti. Griežtai atsisakau, ir supratęs, kad nie- 
ko nepeš, ima kalbėti dalykiškai. 

— Dvidešimt tūkstančių frankų, — rėžia šiurkščiai. 

— Per daug. Jis vertas dešimties, tik tiek. 

— Tik tiek? Va čia tu klysti! Romoje pardaviau už tris- 
dešimt tūkstančių! Ir dar mažesnių formatų! 

— Juk šitas paveikslas net be parašo. 

— Už dvidešimt tūkstančių pasirašysiu. 

— Dvidešimt per daug! 

Deramės visą valandą Tertro aikštėje, gurkšnodami že- 
muogių kokteilį ir raudonvynį. Galop sulygstame penkioli- 

ka tūkstančių frankų grynais, kuriuos jam ir įteikiu. Dabar 
portretas (žinoma, su parašu, šitoks jis vertingesnis) mano 
miegamajame. Atrėmiau jį į sieną, kad galėčiau žiūrėti gu- 
lėdama lovoje. Kaskart, kai tik žvilgsnis jį kliudo, iš džiaugs- 
mo garsiai atsidūstu. Jis toks gražus! Teikia man tiek pasiti- 
kėjimo savimi ir jėgų! 

— Tik nieko nebijok, — byloja šypsančios raudonos lū- 
pos, — mudvi susidorosim. Kad ir ko imsimės, viskas seksis. 
Mudvi nepražūsime! 

Tiek apie Nurį, Riverą, Ricį ir Fabricijų. Nepaneigsi, kad 
tie vyrai mane prisimena. Dukart skambino ir Prosperas 
Deivisas, sykį iš Niujorko, kitą — iš Vašingtono. Ir parašė 
man laišką, o tą sugebu įvertinti. Amerikiečiai nemėgsta ra- 
šyti laiškų. Jiems pernelyg įkyru ir lėta. O džiazo muzikan- 
tai (visiškai nesvarbu balti ar juodi) apskritai niekuomet ne- 
rašo! Šitą laišką saugosiu kaip savo akį. Jis retenybė. 

Atvirai prisipažinsiu: Prospero labai pasiilgau. Jo bučinių, 
švelnumo, žemo lėto balso, gražaus veido, didžiulio kūno — 
pirmosios dienos be jo atrodė nepakeliamos. Jis kalbėjo tokių 
puikių dalykų. Sykį įsišnekome apie vyrus ir moteris, kad vis 
dar nera lygių teisių. „Man toptelėjo viena mintis, — pasakė 
Prosperas, — tau ji patiks. Klausyk: pasaulis — gražus paukš- 
tis. Abu jo sparnai — moteris ir vyras. Jeigu vienas sparnas su- 
žeidžiamas, paukštis nebegali skraidyti. Gražu, ar ne? Deja, ne 
aš tai sugalvojau. Man papasakojo vienas senolis“. 

Ir atsitiko dar vienas dalykas: tą savaitę, kurią mudu pra- 
leidome kartu, mitau oru ir meile. Niekuomet negalvojau 
apie valgį ir toliau liesėjau, o trečiadienio rytą (tą dieną pa- 
lydėjau Prosperą į oro uostą) pirmąkart svėriau penkiasde- 
šimt penkis kilogramus. Penkiasdešimt penki kilogramai! Re- 
gis, pasiekiau užsibrėžtą tikslą. Tačiau vos grįžau namo vie- 

na, pasijutau išalkusi. Puoliau šveisti be atrankos: šokoladą 
su riešutais, kaštonų piurė, migdolinius raguolius. Pirmąkart 
savo gyvenime pasisaldinau arbatą ir kavą. Tačiau tai dar 
buvo tik pradžia. 

Vakarienei išsikepiau puikių amerikietiškų blynų, purių, 
storų ir apskritų, nes netyčia pas Madleną Fošon (Paryžiaus 
delikaresų citadelė) aptikau tikro kanadietiško klevų sirupo. 
Kas galėtų atsispirti? Tik jau ne aš! Vienu prisėdimu sukir- 
tau dešimt, o kitą dieną — dar dešimt blynų. O protarpiais 
vis skanavau Riveros šokoladinių saldainių iš Briuselio — tik- 
ras gardumėlis, tirpsta burnoje kaip sniegas ežere. 

Kaskart, kai tik pagalvodavau apie Prosperą, mano kūnas 
reikalaute reikalaudavo kalorijų! Prospera:! Aš išalkęs! Pamir- 
šau visas taisykles, baltymus maišiau su angliavandeniais, 
valgiau kiaušinienę su keptomis bulvėmis ir lydytu sūriu, su 
duona ir vynu. Valgydama užsigerdavau pienu (jeigu nori- 
ma suliesėti, tai griežčiausiai draudžiama!), kartais net trūk- 
teledavau alaus ar šampano. Man į viską buvo nusispjaut. Ir 
per savaitę iš tikrųjų priaugau tris kilogramus. Tris kilogra- 
mus! Atgal prie PENKIASDEŠIMT AŠTUONIŲ! Šitas 
smūgis grąžino man protą. 

Šiandien (kaip jau minėjau) aš sugebu greičiau susivaldy- 
ti, todėl nedelsdama ėmiausi veiksmų. Ketvirtadienį aš ap- 
tikau viršsvorį, penktadienį jau valgiau tik rudus ryžius. Šeš- 
tadienį sūrį su obuoliais. Sekmadienį — salotas su minkštai 
virtais kiaušiniais. Pirmadienį — spagečius su česnaku ir 
sviestu. Antradienį — daržovių troškinį su keptomis bulvė- 
mis ir salotomis. Trečiadienį — rudus ryžius su šviežiomis 
daržovėmis. Ketvirtadienį — grybus, keptus su sūriu. Penk- 
tadienį labai užsimaniau keptų šviežių kopūstų su žaliu kiau- 
šiniu (skonis kaip japoniškų patiekalų!), o šeštadienį — tar- 

kuotų morkų su obuoliais ir citrina. Kasdien valgiau tik vie- 
ną patiekalą, bet iki soties. Tačiau vienos taisyklės griežtai 
laikiausi: po vakaro septintos nenurydavau nė kąsnio, paisy- 
dama virškinimo ir odos. Kitą rytą pabusdavau blizgančio- 
mis akimis (be jokių pabrinkimų paakiuose), lygia oda ir 
plokščiu pilvu. 

Ir pastebėjau dar vieną dalyką: tie raudoni spuogučiai, 
kurie kada ne kada iškildavo man apie lūpas, iškasamos 
druskos padarinys, — jos buvo Operos teatro direktoriaus 
namuose. Kai nusipirkau jūros druskos, spuogeliai išnyko 
per savaitę. 

Apskritai šis dietos kursas virto grožio kursu! Pas Žaną 
Lasepedo gatvėje nusipirkau trejopų kremų: rožių, ramu- 
nėlių ir kmynų. Ir kasdien tepiausi kitu. Taip pataria Ne- 
li. „Odai reikia permainų, kaip ir kūnui, — rašo ji savo 
knygos skyriuje „Grožis, kuris neblėsta“. — Juk ir valgai 
kasdien ką nors kita. Nuo permainų oda atrodo sveika ir 
nesiraukšlėja!“ 

Taip, mielieji. Nuo tada, kai nebevalgau mėsos, liesėju 
taip lengvai, kad net pati stebiuosi. Ir niekuomet nesijaučiu 
pavargusi. Pavalgius būna lengva, lyg ant sparnų. Augalinis 
maistas iškart virsta energija. Virškinimo miego, virškinimo 
pasivaikščiojimo, virškinimo taurelės — viso šito man seniai 
nebereikia! Per dešimt dienų trijų kilogramų viršsvorio kaip 
nebūta. Sekmadienio rytą aš vel sveriu penkiasdešimt penkis 
kilogramus. PENKIASDEŠIMT PENKIS KILOGRAMUS! 
Ir šįkart tokį svorį ir laikysiu. 

Kartu su riebalais sutirpsta ir liūdesys, kad Prosperas iš- 
važiavo. Ir kasdien man vis geriau. Šito vyro paveikslas nu- 
blunka, užtat juo labiau išryškėja tikrovė. Džiazo muzikan- 
tas mano gyvenime? Gal išsikrausčiau iš galvos? Žinau, ką 

tai reiškia. Džiazo muzikantai — patrakėlių gauja. Jie nie- 
kuomet nesigula anksčiau kaip ketvirtą valandą ryto (užtat 
visą dieną miega). Jie atitrūkę nuo pasaulio, netvarkingi ir 
lygiai tokie pat nepastovūs kaip jų muzika. Visi rūko, gir- 
tuokliauja, lošia iš pernelyg didelių sumų — ir visuomet vis- 
ką neigia. 

Gyventi su jais paprasčiausiai neįmanoma. Jeigu išgarsėja, 
tai ištisai gastroliuoja, tuomet jų beveik nematai. O jeigu ne- 
pasiseka išgarsėti, kaip akmuo tempia tavo kišenę. Turi mai- 
tinti juos ir dar bedarbius draugus, kuriuos bičiuliškai šypso- 
dami parsiveda pietų. 

Viską turi už juos daryti: tvarkyti sutartis, kaulyti hono- 
rarų, spausdinti ilgus muzikos kūrinių pavadinimų sąrašus 
(autorinių teisių komisijai, kad būtų mokama kompozito- 
riams). 

Ir tai dar ne viskas. 

Namie ruoštis tau niekas nepadeda. Džiazo muzikantai 
indų neplauna. Ir Prosperas barstė pelenus ant gražių bran- 
gių persiškų takų. Turi nuolatos virti, valyti, šluoti — be to 
prižiūrėti gausybę jų drabužių. 

Ir dar esi uoliai apgaudinėjama. Žmona, meilužė, kada ne 
kada meili nauja draugužė — esu mačiusi tai daugybę kartų. 

Taip, mielieji: kai juodaodės merginos per radiją dainuo- 
ja: „Norėčiau būti Pirmasis tavo numeris, 5aby!“, tai toli gra- 
žu ne tas pats kaip mums: Pirmasis numeris, kai lygini su 
darbu, karjera, tarnybiniu automobiliu ir širdies smūgiu, o 
Pirmasis numeris prieš Eli, Keli, Dianą ir Laną! Pažįstu to- 
kią aplinką iš Amerikos. 

Juodaodžiai vyrai neištikimi. Prie jų moterys limpa kaip 
musės prie medaus. Jie myli meilę. Pernelyg daug skleidžia 
šviesos. Ir tos savo šviesos niekaip nepridengia. 

Ne! Aš netinku paniekintos žmonos vaidmeniui. Pažįstu 
baltųjų žmonų ir jų patrauklių, dailių, tamsiaodžių talentin- 
gų muzikantų vyrų. Jos vargšės. Vyresnio amžiaus itin išsto- 
rėjusios, jaunesnės — pernelyg išdžiūvusios. Jos dirba už du, 
o graužiasi už tris. Tai nelengvas gyvenimas, na, bent jau 
man per sunkus. Jėgų man reikia savo leidyklai! 

Tegu Prosperas lieka su savo šeima. Gal retsykiais kokia 
meilės naktis, Monrealyje arba Niujorke. Saldainiukas, anot 
prancūzų. Šito turi pakakti. 

A propos, prancūzai! Taip dar nė vieno ir neturiu! Jau ke- 
turis mėnesius gyvenu Paryžiuje, tačiau vietiniai laikosi ats- 
tu. Kitoks tik Pjeras Diuvalis, kuris neseniai man labai pa- 
gelbėjo. Susipažinau su Pjeru džiazo klube. Jeigu ten nebū- 
na Badžio, jis visuomet sėdi šalia. Mažaūgis brunetas, su 
raudonais žandais ir automobiliu. Ilgai įkalbinėjama vakar 
pagaliau leidausi parvežama namo. Prieš man išlipant norė- 
jo pabučiuoti, o kai nesutikau, pasidarė vulgarus. Visos mo- 
terys frigidiškos, pareiškė, visas į lovą reikia varu versti. Be 
to, nė viena nežinanti (ypač užsienietės), kas vyrus iš tikrų- 
jų gundo. 

"— Tai kas gi juos gundo? — paklausiau smalsiai. 

— Ar tikrai nori sužinoti? — nustebo jis. 

— Žinoma. Man įdomu. 

Tada jis įsileido skaityti pranešimą apie oralinį pasimėga- 
vimą, ir aš atidžiai klausiausi, tačiau ne dėl to (kaip jis tikė- 
josi), jog iškart pereičiau prie reikalo, o vien tik išsilavini- 
mui. (Tačiau tikrai nenoriu nieko o nieko nutylėti: galas 
imamas ne į burną, o į ranką, atmaunama apyvarpė ir laižo- 
ma kaip ledai ant pagaliuko, kuo labiau iškišant liežuvį.) 
Vos Pjeras baigė savo pranešimą, aš išlipau, padėkojau už to- 
kį įdomų pasakojimą ir kad taip maloniai mane parvežė, ta- 
čiau nusprendžiau niekuomet daugiau su juo nesimatyti. Ir 

jau lifte jis išdulkėjo man iš galvos. Išmeskit šlamštą per bor- 
tą! Man rūpi kur kas svarbesni dalykai. 

Tiesa, BBC laida apie grožio dietą buvo atidėta rugpjū- 
čio mėnesiui. Rytoj skrendu į Angliją, grakšti kaip elfė, tai- 
gi ir papasakosiu žmonėms apie Neli dietą taip, kad virsk iš 
koto. Labai tinkamas metas, mano savijauta nuostabi, ir lai- 
da per palydovines antenas bus transliuojama į Ameriką. Ją 
matys milijonai žmonių, žinoma, ir mano krikštamotė. Va 
toji tai nustebs, kai pamatys, kokia pasidariau per šiuos ke- 
turis mėnesius Paryžiuje! Manau, kad ji apskritai manęs ne- 
atpažins. 

Lėktuvas išskrenda vienuoliktą valandą priešpiet. Lygiai 
pusę devintos aš jau Ruasi (taip prancūzai vadina Šarlio de 
Golio oro uostą), pilna lūkesčių, neišsimiegojusi ir trupučiu- 
ką baimindamasi. Šiandien, beje, nežinia, ar pakilęs į orą 
sveikas nusileisi ant žemės. O gal koks nors bjaurybe slapčia 
įsinešė dinamito? „Šventųjų karų“ ir teroristų daugėja kaip 
amaro. 

Velniai rautų! Mes dar pakviesti anksčiau nei paprastai — 
prieš pusantros valandos. Valandos jau nebepakanka. Esi 
kratomas nuo galvos iki kojų. O gal bomba su laikrodžio 
mechanizmu įdėta į lūpdažį? Ar turi sprogalų krepšelyje? O 
gal nėščia palestinietė perdirbta į bombą su laikrodžio me- 
chanizmu? Tačiau aš stengiuosi susitvardyti. Tik jau ne šian- 
dien. Mar šiandien ypatinga diena ir aš nujaučiu, jog nutiks 
šis tas nuostabaus. Tai, kas nutinka vienąkart gyvenime! Ne- 
pakartojamas įvykis! Dar niekuomet nebuvęs! Bet kas? 

Atidžiai apžiūriu bendrakeleivius. Jų nedaug, ir visi atro- 
do vienodi su tamsiais lietpalčiais ir skėčiais ant rankos. Be- 
je, oro temperatūra nuo trisdešimt trijų laipsnių Celsijaus 
pavėsyje nukrito iki šešiolikos atokaitoje. Diena nemaloni, 
šalta ir šlapia. Tačiau aš apsirengusi melsvu Ivo San Lorano 

kostiumėliu, ir tai krinta į akis. Jis kainavo krūvą pinigų 
(toks ir atrodo). Tačiau šiandien joks drabužis man nėra per 
brangus. Neli irgi. Ji mokėjo pinigus be jokių prieštaravimų. 
Kostiumėlis guli kaip nulietas! 

Sijonukas siauras, švarkelis su papete, rankovės prisiūtos 
jam prie pečių kaip angelo sparnai. Gili iškirptė. Trys dide- 
lės juodos sagos. Platus juodas lakuotas diržas. Ir dar nauja 
šukuosena! 

Šįkart ilgas rudas savo garbanas ant pakaušio susukau į 
kuodą. Itin sunkus darbas, nes mano plaukai pernelyg veš- 
lūs. Tačiau šukuosena išėjo nuostabi: kaklas atrodo plones- 
nis ir grakštesnis, galvutė mažesnė ir subtilesnė. Vos vos 
skaistalų. Šiek tiek rožinių lūpų dažų. Vienas kitas lašas bul- 
gariško rožių aliejaus. Ir dar kojinės su siūle ir dailūs juodi 
lakiniai bateliai su sagtimis ant kulnų, tokiais bateliais ;ma- 
noma tiktai tipenti. 

Tačiau gražiausi mano nagai. Ta proga jų nelakavau, tik- 
tai kruopščiai nusiblizginau, kaip anksčiau buvo įprasta aris- 
tokratų sluoksniuose. Tai sužinojau iš knygų. Senoviniuose 
romanuose vis pasitaikydavo perskaityti: „Kūdikis snūdu- 
riuoja, o dama šypsodamasi blizgina savo nagus“. Arba: „Ji 
blizginosi švelnius nagus, svajodama apie iškeliavusį mylimą- 
jį. Ir tai man labai parūpo. 

Netrukus sužinojau, su kuo jos blizginosi nagus: balta 
pudra ir stirnos oda aptrauktu dramblio kaulo gabalėliu. 
Tačiau Kanadoje veltui ieškojau tokio daikčiuko. Čia, Pa- 
ryžiuje, damos vis dar blizginasi nagus. Taigi nusipirkau 
tokį tualeto reikmenį dailioje žydroje dėžutėje ir įnikau į 
darbą. Nublizginti nagai atrodo kaip nulakuoti bespalviu 
laku. Bet blizgesys kur kas subtilesnis. Žinovas iškart pa- 
matys skirtumą. Be jokios abejonės, šitaip nublizginti na- 

gai atrodo tauriai — ir nuostabiai tinka prie mano žiedo su 
ugniniu opalu. 

Priešais ką tik atsisėdo ponas, nieko jam neprikiši. Tam- 
siai pilkas lietpaltis juoda aksomine apykakle. Apie kaklą ne- 
rūpestingai apsuktas ilgas balto šilko šalikas. Atrodo, lyg ką 
tik išėjęs iš Operos teatro. 

Jo kojos ilgos, pečiai platūs, plaukai kaštoniniai, tankūs 
ir garbanoti. Veidas įdegęs, antakiai platūs ir tiesūs. Ir no- 
sis stambi ir tiesi. Burna didelė. Smaližiaus burna. Smagu- 
rio burna su dailiomis storomis lūpomis, tačiau smakras 
pernelyg trumpas. Pernelyg silpnas tokiai išraiškingai 
galvai. 

Įdėmiai jį apžiūrinėju, prisiversdama nespoksoti. Aš pa- 
Žįstu šį vyriškį. Tačiau iš kur? Karštligiškai mąstau, tačiau 
niekaip negaliu prisiminti. Ne, kad ir kaip ten būtų, jis iš- 
skirtinė asmenybė, mano akys neklysta! Ir pats tai žino, ži- 
no, kad traukia dėmesį, todėl nesižvalgo nei į dešinę, nei į 
kairę, žiūri tiesiai ir kada ne kada į laikrodį. 

Atsidususi pasitaisau melsvą brangaus kostiumėlio sijonu- 
ką. Kodel, velniai griebtų, niekuomet nesusipažįstu su to- 
kiais vyrais? Gal man kas nors malonėtų atsakyti? Lėktuve jo 
vieta tikrai kitur, bet jeigu ir ne, aš neturiu jokios vilties. Ši- 
tokie ponai nekalbina nepažįstamų. Antraip turėtų nutikti 
stebuklas! 

Taip, mielieji, tai didžiausia dilema moteriai, padariusiai 
karjerą. Niekuomet nesusipažinsi su sau lygiais vyrais. Vos 
užsiropšti aukštyn, vos imi gerai uždirbti, tampi išsilavinu- 
si, įdomi ir pamatai daug pasaulio, įsitikini, kad nebėra ta- 
vo rango gerbėjų. Na, kurgi tie tau skirti gražuolėliai? Iš pra- 
džių suki galvą ir niekaip nesupranti. Kur tie generaliniai di- 
rektoriai, ministrai, valstybės prezidentai ir kino filmų 

prodiuseriai, ieškantys moters, su kuria nebūtų gėda pasiro- 
dyti? Kur? Kur? Kur? 

Ahaaa, mielieji, tuo tarpu aš jau sužinojau, kur jie. Tupi 
namie, dažnai vedę siaubingas kaliauses! Ir tai tiesa! Mums 
lieka Badžiai, Fedžiai, Nuriai, retkarčiais koks nors Tristre- 
mas ir Prosperas Deivisas! Tačiau gerai ir taip. Juk ir baisios 
kaliausės turi teisę į laimę. Jos turi ištekėti už įtakingų vy- 
rų, antraip pasmerktos žlugti. Aš jas laiminu. Mat mes, mes 
sugebame ir pačios susitvarkyti gyvenimą. 

Tačiau būtų puiku turėti draugužį iš tų didžiųjų. Tikrą 
džentelmeną. Vyriškį, su kuriuo galima pasikalbėti, ne tik per- 
miegoti. Vyriškį, kad būtų galima išmaišyti brangiausius Pa- 
ryžiaus klubus ir restoranus, vyriškį, turintį pažinčių Eliziejaus 
rūmuose ar įžymiajam „Circle Interalliė“ su gražiausiu pasau- 
lyje baseinu, dideliame parke, iš kur atsiveria vaizdas į žydin- 
čius krūmokšnius ir šviežią žalią žolę Paryžiaus centre. 

Mūsų skrydžio vis neskelbia ir neskelbia. 

Praeina valanda, nieko. Sėdim ir laukiam. Jau seniai iš- 
mečiau iš galvos „Circle Interalliė“, galvoju apie bombas ir 
teroristus. Lyg patvirtinant mano mintis pusę dešimtos pa- 
skelbia, kad turėsime laukti dar valandą. Vienuoliktą išgirs- 
tame, jog mūsų lėktuvas vis dar neatskrido, tiksliau, jis Lon- 
done ant pakilimo tako laukia leidimo skristi. 

— Tai tik menkas techninis nesklandumas, — guodžia 
mus Britanijos oro laivyno tarnautojas, — nieko rimta. Iš- 
gerkite mūsų sąskaita kavos ir grįžkite čionai pusę dvyliktos. 
O tada viską jau žinosime tiksliai. 

Elegantiškasis vyras su baltu šilkiniu šaliku pašoka ir aki- 
vaizdžiai pasipiktinęs drauge su kitais nuskuba į bufetą. Ar 
man irgi eiti? Gal jis užmegs pokalbį? Tačiau verčiau neisiu. 
Liksiu čia. Žinau iš patirties: su tokiais žmonėmis susipažįs- 
ti tik tada, jeigu tave kas nors pristato. 

Laikas slenka. Ir kas ten atsitiko? Jau dvylika, pusė pir- 
mos, lėktuvo nė žymės. Tačiau kai pirmą valandą reisas 
mums vėl atidedamas (ir vėl nenurodant konkrečios priežas- 
ties), kai mes visi sukylam ir kaip išbaidytų avių banda su- 
sispiečiam prie langelio, imam energingai bartis, perrėkdami 
vienas kitą, klausti, kaip, kada ir ar šiandien apskritai skri- 
sime į Londoną, vyriškis su šilkiniu šaliku staiga atsiduria ša- 
lia manęs ir ištaria: 

— Negirdėtas įžūlumas! Visiškai logiška, kad niekas nebe- 
nori skraidyti Britanijos oro linijomis! 

Atsitiko stebuklas! Mane užkalbino tikras aristokratas. Ir 
kaip užkalbino! Ta nugludinta, ištobulinta, kiek egzaltuota 
Oksfordo anglų kalba, kurią vartoja ir Tristremas ir kuri 
mus, kanadiečius, keri taip pat, kaip ir išsilavinusių paryžie- 
čių prancūzų aukštaičių kalba. Nuo tokios anglų kalbos aš 
netenku žado. Kaskart vis tas pats. Stoviu it prarijusi liežuvį. 

— Ar jūs taip nemanote? — klausia vyriškis, nustebęs, kad 
tyliu, ir kiek sutrikęs, nes jis pirmasis išdrįso žengti žingsnį 
ir dabar baiminasi, jog su juo bus storžieviškai pasielgta. — 
Šito jau per daug, argi ne? 

— Žinoma, — sakau ir nuryju seilę. — Aš labai sumišusi. 
Ar jūs anglas? 

— Taip. Vėluojat į susitikimą? 

— Jeigu ir toliau taip tęsis, pavėluosiu. Turiu dalyvauti 
televizijos laidoje. 

— Kada ji prasideda? 

— Trečią valandą. Na, trečią turime susitikti „Grinvudo“ 
teatre. Net nežinau, kur tas teatras. Laida bus įrašinėjama 
ketvirtą. Ketvirtą privalau būti ten! 

Savo balsui suteikiu kuo daugiau išgąsčio, nes pastebiu, 
jog tai daro įspūdį. 

— Ar mes negalėtume skristi Prancūzijos lektuvu? 

Bejėgiškai išplečiu savo dideles rudas akis. 

— Galimas daiktas. Pabūkite čia. Aš paskambinsiu, o pas- 
kui jus informuosiu. 

Lydžiu jį akimis, kaip nutolsta dideliais sportininko 
žingsniais. Vyriškis geros tormos, malonu. Netrukus jis grįž- 
ta, išpuoselėtos lūpos smagiai šypso. 

— Niekuomet neatspėtumėt! Visi Londono oro uostai 
uždaryti. 

— Kodel? Dėl bombų? 

— Ne. Del krušos! Iškrito tiek kritulių, kad pakilimo ca- 
kai pasidarė nebetinkami. 

— Kruša dabar? Rugpjūčio menesį? 

— Nepažįstat Anglijos orų. Mes labai lepinami. Vis nau- 
jos staigmenos. — Trumpai nusijuokia: — Ką čia norėjau pa- 
sakyti... Nebesirūpinkit. Viskas jau išvalyta. Lėktuvas išskri- 
dęs. Mes pakilsime po valandos. 

Ir iš tikrųjų pakylame. Lygiai antrą įlipame į lėktuvą, ir 
aristokratiškasis mano palydovas, savaime suprantama, atsi- 
sėda šalia manęs, nors vėliau pasirodo, jog jis turi bilietą pir- 
mąja klase. 

— Aš esu Ofelija, kilusi iš Kanados, — prisistatau prisise- 
gusi diržą. 

— Vinstonas Hotornas Rydas, — prisistato ir jis. 

Pažįstama pavardė. Keista. Iš kur ją žinau? 

— Esu girdėjusi jūsų pavardę. Bet nebeprisimenu kur. 

Jis pamalonintas šypsosi. 

— Aš esu banko direktorius. Taip pat ir politikas. Jeigu 
mano partija laimės rinkimus, būsiu naujasis Anglijos finan- 
sų ministras. 

Dabar man viskas aišku. Jis parašė įžymųjį straipsnį apie 
skolas, kuris neseniai sukėlė aistringas diskusijas visuose fi- 

nansiniuose laikraščiuose. Tuose laikraščiuose aš mačiau ir jo 
nuotrauką. 

— Jūs parašėt „Hotorno Rydo raportą! 

Jis linkteli nustebęs, kad žinau. 

— Ar jį skaitėt? 

— Žinoma. Įdomi tema. (Straipsnyje kalbama apie tai, 
kad reikia pratęsti buvusio Rytų bloko šalių ir Trečiojo pa- 
saulio skolų kalno mokėjimo terminą ir kad todėl Vakarų 
šalys turėtų visą laiką teikti vis naujų kreditų.) 

— Gal jūs irgi susijusi su bankininkyste? — klausia, valan- 
dėlę nebyliai stebėjęs mane. 

— Ne. Nė trupučiuko. Bet pinigais domiuosi. 

Jis šypteli ir nusirengia elegantišką lietpaltį. Rūpestingai 
pasideda ant laisvos sėdynės tarp mūsų. Jis su nuostabiu kos- 
tiumu, geriausio anglo siuvėjo kūriniu, pilku baltomis juos- 
telėmis, kaklaraištis vyšninis ir žvilganti raudona šilkinė lie- 
menė. Baltojo šaliko nenusiriša. Dabar dar pastebiu, kad jo 
akys ne rudos, o pilkšvai žalios su blizgančiais auksiniais taš- 
keliais. Švytinčios akys. Neramios. Keičiantis orui, maryr, 
keičiasi ir jų spalva. Šis vyras atrodo taip, lyg kiaurą naktį 
būtų praūžęs. 

Lėktuvas ima kilti. 

Kaip visuomet, lyg pakerėta žvelgiu pro langą. Žemė 
tolsta, mes veržiamės pro tamsiai pilkus lietaus debesis, gau- 
biančius Paryžių, į saulę. Štai ir įveikėme jų sieną, šlapi tu- 
mulai liko žemai apačioje. Vis aukštyn ir aukštyn. Galop, 
kiek akys aprėpia, nusidriekia žydras dangus. 

Saulė plieskia į saloną, nuotaika tampa vasariška, atosto- 
ginė. Nešiojami gėrimai, rūkaliai rausiasi cigarečių. (Deja!) 
Vinstonas man nusišypso ir atsileidžia kaklaraištį. 

— Ar negalėčiau paklausti, ką veikiat? Demonstruojat 
madas? Filmuojatės? 

— Ketinu įsteigti leidyklą. Namie, Kanadoje. Monrealy- 
je. Jeigu viskas gerai susiklostys, spalio mėnesį. Iki to laiko 
gyvensiu Paryžiuje. 

Jis susidomi. Iškart jam parūpsta viskas, kas susiję su ma- 
nimi. Ką studijavau, kaip anglai kanadiečiai žiūri į prancū- 
zų kalbą, kokias knygas ketinu leisti. Jo klausimai taiklūs, ne 
vien iš mandagumo. Matyt, ne juokais jį sudominau. 

— Tokių moterų kaip jūs reta, — sako neabejodamas. — 
Kad ir kaip būtų su lygiomis teisėmis, jeigu moteris graži, ji 
nori ištekėti, kaip ir anksčiau. 

— Nesu tuo tikra. 

— Užtat aš esu. Žinau iš patirties. — Šypsosi. — Apskri- 
tai čia niekas nepasikeitė. 

— Taigi jūs vedęs gražuolę. O gal, luktelekit — keletą 
gražuolių. Žinoma, vieną po kitos! 

Jis kvatojasi, bet neskuba atsakyti. 

— Tiesa? — kvočiu ir meiliai šypsausi. 

Jis patenkintas linkteli galvą. 

— Jūsų aštrus protas, Ofelija. O jūs? Ištekėjusi? 

— Ne. Dar ne. Gal galėčiau duoti jums klausimą apie fi- 
nansus? 

— Malonėkit. Nesivaržydama. 

— Kokia, jūsų manymu, dolerio būklė? 

Jis vėl juokiasi ir kraipo galvą. 

— Jo vertė smunka, — sako ir laukia mano žodžių. — Be- 
je, smunka ir svaras. Išpranašavau tai jau prieš keletą mėnesių, 
niekas manim nepatikėjo. Kodėl klausiat? Turit dolerių? 

— Dabar nebeturiu! 

Pasakoju jam apie savo spekuliaciją, bet nepasakau tiks- 
lios sumos. Jis atidžiai klausosi. 

— Bravo! Jūs talentinga. Žinoma, dabar turit atidžiai ste- 
beti ir laiku pirkti. Dolerio vertė vėl ims kilti. 

— Kada? 

— Dar negreitai. Gal po vienerių, dvejų metų. Jeigu per 
tą laiką nekils karo. Tuomet jo vertė žaibiškai pašoks. 

Laikas lekia kaip pašėlęs. Mudu šauniai šnekučiuojamės. 
Nežinia kodėl jaučiamės artimi, bendraujam laisvai ir leng- 
vai, mums linksma. 

— Ar žinot ką? — klausia jis staiga. — Mane pasitiks vai- 
ruotojas. Nuvešiu jus į tą televizijos laidą. Ne, tik jau nesi- 
ginčykit. Man tai joks vargas. Atvirkščiai. Maloni permaina. 

Prieš par nusileidžiant jis įteikia man savo vizitinę kortelę 
ir tarsteli: 

— Jau seniai nesu taip smagiai skridęs. Būtinai paskam- 
binkit, kai vėl atvažiuosit į Londoną. 

Pažadu ir nuliūstu. Man nepatinka vizitinės kortelės. 
Mano supratimu, jos reiškia pabaigą. Jeigu jam tikrai rūpė- 
tų vėl mane pamatyti, būtų sutaręs konkrečią datą. „Kitą sa- 
vaitę būsiu Paryžiuje, — būtų pasakęs, — ar ketvirtadienio 
vakarą man turėtumėt laiko?" Tuomet viskas būtų aišku. 
Tuomet aš jam būčiau kai kas daugiau nei miela trumpa ke- 
lionės pažintis. 

Ir kai jis savo didžiuliu vyno raudonumo žvilgančiu nuo 
chromo jaguaru pavėži iki „Grinvudo“ teatro, o jo vairuoto- 
jas atidaro dureles, man regimai sunku atsisveikinti. 

— Iš tiesų džiaugčiausi, jeigu vėl jus pamaryčiau, kol dar 
esu Europoje, — galop pralemenu ir paduodu jam ranką, 
nors Anglijoje paprastai taip nesielgiama. Jis stipriai paspau- 
džia ją ir nusišypso. 

— Linkiu sekmingai pasirodyti. Aš šįvakar grožėsiuos ju- 
mis per televizorių. 

— Sėkmingos politinės veiklos. Kada prasideda rinkimi- 


nė kova? 

— Jau prasidėjo. 

— Laikysiu už jus špygą. 

— Ačiū! Stengsimės kaip įmanydami! 

— Au revoir, Vinstonai! Et merci mille fois!* — tą pasakau 
prancūziškai, intymiau skamba. 

— Au revoir, Otelija! 

Taurus automobilis tylutėliai pasuka už kampo, ir aš pa- 
sijuntu kaip vargšė apleista našlaitė. Stebuklas vis dėlto ne- 
įvyko. 

Kas gi čia dabar! Juk atskridau čionai ne įsimylėti, o 
grumtis už Neli ir Naująją romantiką. Kas iš viso to išeitų. 
Vyras vedęs, gyvena Londone, o aš pati netrukus grįšiu į Ka- 
nadą. Be to, jam prieš akis rinkiminė kova, taigi nė vienos 
laisvos akimirkos mąstyti apie mane. Aišku kaip dieną. Ta- 
čiau jeigu j/s negalvoja apie mane, tai ir aš nešvaistysiu jam 
laiko. Tam gyvenimas per trumpas. 

Iškeliu galvą ir žengiu pro studijos duris. Portjė jau ma- 
nęs laukia. „Jūs vėluojat, bet dar kaip tik spėsit“. Jis nervin- 
gai parodo man laiptus į viršų. Lengvai jais užlekiu. Juk at- 
skridau čia pasilinksminti. Ši diena, kaip jau minėjau, ypa- 
tinga. Viskas man dar prieš akis. 

Ir nė vienas vyras šioje žemėje nesugadins man džiaugs- 
mo! Juo labiau anglas su neišsivysčiusiu smakru, aistringa 
burna ir auksu žiburiuojančiomis akimis... 


* Ir labai labai ačiū (pranc.). 

Televizijos laida turi didžiulį pasisekimą, tai atsiliepia 
tiek Neli, tiek man. Iš tiesų aš ten jaučiausi kaip žuvis van- 
denyje. Vos į mane nukrypo prožektoriai, karšti ir glostan- 
tys, išnyko susijaudinimas ir aplinka. Tada į galvą atėjo ne- 
įtikimiausių dalykų, aš atvirai juos išsakiau, linksmai ir ne- 
mikčiodama, lyg sėdėčiau namie ir gerčiau popiečio arbatą. 
Vos tik įsižiebia šviesos, aš viską pamirštu: kameras, studi- 
jos svečius ir milijonus mane stebinčių žmonių. Tiktai nie- 
kuomet nepamirštu to, ką ketinu pasakyti. 

Tokia savijauta man pažįstama iš Kanados. Beje, aš ten 
vienerius metus vedžiau laidą apie knygas. Toji laida teikė 
man daug džiaugsmo ir iš pat pradžių pelnė nepaprastą po- 
puliarumą. Dusyk per mėnesį, penktadienio vakare, nuo de- 
vintos iki dešimtos valandos, aš pristatydavau ką tik išėjusias 
knygas, kalbindavau jų autorius ir aprardavau su specialistais 
svarbiausias temas, kurios knygose būdavo tiktai paminėtos. 
Nuo tada niekuomet nebestovėjau priešais filmavimo kame- 
rą. Jau praėjo šešeri metai. Todel juo labiau mėgaujuosi šia 
laida. 

Be manęs, laidoje dalyvauja dar penki svečiai: gydytojas, 
psichologas, aktorė, kuri per vienerius metus suliesėjo dvide- 
šimt penkiais kilogramais (su mėsos ir riebalų dieta, nuo ku- 
rios jai ėmė skaudėti širdį), viešbutininkas, besididžiuojąs 
trisdešimties kilogramų viršsvoriu ir nė neketinąs badauti, 
taip pat jaunyvas leidėjas, susikrovęs turtą iš virimo ir dieti- 
nio maitinimosi knygų (ir kuris iš pat pradžių ėmė svaidyti 
man žvilgsnius). Laidos vedėjas garsus anglų žurnalistas. Mes 
sėdime ant pakylos, priešais — dvylika eilių žiūrovų. 

Laida labai smagi. Iš pradžių kalbama tiktai apie badavi- 
mą, paskui aptariami įvairūs liesėjimo kursai. Nuotaika pui- 
ki, daug juokiamasi, ir mano dideliam džiaugsmui visi žino 
apie „Ryškiausių Holivudo žvaigždžių dietą“, gydytojas net- 
gi giria ją išsijuosęs. Tačiau kai jis ima aiškinti apie vegeta- 
rišką dietą, storulis viešbutininkas jį nutraukia: 

— Aš ne karvė ir atsisakau misti žole, — nusišiepia jis Žiū- 
rovams, — žmogui reikia mėsos. Žmonės nori savo sekma- 
dieninio kepsnio. Žmogus juk įpročio vergas. Visuomet taip 
buvo. Ir nuo akmens amžiaus laikų nieko geriau nepasidarė! 

— Aišku, kai kas pasidarė geriau, — sakau kiek sugebėda- 
ma ramiau, — žmonių mes nebevalgom. O po kiek laiko at- 
sisakysim ir artimiausių savo gentainių — gyvūnų — mėsos. 
Nė trupučio neabejoju. 

Trumpam nurylu ir pajuntu, kaip į mane susminga visų 
akys. Ar dabar atvirai išsakyti savo nuomonę? Kad laikau 
žmogų plėšriu žvėrim ir kad reikės gerokai pasidarbuoti, no- 
rint jį pakeisti? 

Kad būtina pasiskaityti Krišnamurt, įžymųjį indų filoso- 
fą, kuris sako: „Mums reikia ne naujų religijų ar vadovų. 
Mums reikia apvalyti savo širdis — nuo pavydo, žiaurumo ir 
neapykantos!“ 

Kad reikia paklausyti džainistų, kurie nevalgo mėsos, 
taip, netgi šaknų nevalgo, nes nuo to žūsta visas augalas? Jų 
teiginys — kiekviena būtybė trokšta gyventi, ir, mano nuomo- 
ne, jie turi akiratį. Jeigu mes būtume mokomi šito, o ne: 
Užkariaukite žemę, pasaulis atrodytų kitoniškai. 

Tuomet nebūtų užterštų vandenų (dėl žuvų), užteršto 
oro (dėl paukščių), apnuodytų dirvožemių (dėl vabzdžių ir 
augalų), galvijų pasiutligės, skiepų ir hormonų istorijų, mirtį 
sukeliančių vaistų, išsigimusių vaikų, cheminių ginklų, ato- 

minių bombų, manipuliacijų su genais (dėl nelaimingų ban- 
domųjų gyvūnėlių, kurie pirmiausia patiria bet kokią kiau- 
lystę). Nedžiūtų miškai, nekiltų nelaimių dėl užterštos aplin- 
kos! Nuo jų mus būtų apsaugojusi pagarba tiems, kas buvo 
sukurti drauge su mumis — augalams ir gyvūnams. 

Taip, tuomet būtų visai kas kita. Tuomet niekas negrės- 
tų mūsų vaikų ir anūkų ateičiai. Mūsų planeta būtų sveika, 
jūros švarios! Tačiau aš susivaldau. Pamokslauti čia nedera. 
Tegu šita laida nesibaigia tragiška gaida. Linksmumu ir są- 
mojingumu pasiekiama daugiau nei mediniu kūju. Žinau iš 
patirties. Jau seniai! 

Taigi kalbu apie atjaunėjimą valgant grynus produktus 
(ber koks Malaizijos gyventojas šitaip gydosi!), apie natūra- 
lių valgių stebuklingą poveikį (visa tai pati išbandžiau), ir 
vos baigiu, pasigirsta audringi plojimai, kyla aistringa disku- 
sija apie sveiką maitinimosi būdą, nevalytus ryžius, rupių 
miltų duoną ir apie sunkumus, kai reikia atsikratyti įpročių, 
net tada, kai žina:, kad šitaip maitintis sveikiau. 

— Grynos nesąmones, — sako apkūnusis viešbutininkas ir 
užsirūko, — valgyti reikia tai, kas tau gardu. 

— Tačiau jūs tikrai skundžiatės sveikata, — atkerta jam 
gydytojas. — Širdimi? Virškinimu? Sąnariais? 

— Tai mano reikalas. Kuo jūs čia dėtas! Valgau, kas man 
skanu, ir kenčiu, kas man lemta! 

Jis įžūliai apsidairo ir atrodo taip komiškai, kad visi pra- 
pliumpa juoktis, o žiūrovai ploti. Tada duodami klausimai. 
Aš tyliu, tegu kalba kiti. Tik pabaigoje vėl paprašau žodžio. 

Aktorė kaip tik tvirtina, kad reformacinis maitinimasis 
niekuomet nebus pripažintas, todėl žwri4 paprastų papras- 
čiausiai prieštarauti. Mat aš (minėjau tai jau ne sykį) esu 
daug skaičiusi ir man nesunku rasti istorinių palyginimų. 

Taigi: pirmieji patogūs drabužiai, kuriuos sumodeliavo gy- 
dytojai, kad galop būtų atsikratyta korsetų — kaip jie vadi- 
nosi? Reformaciniai drabužiai! Prašom! Šiandien visos jais 
dėvime. Kasdieninė mūsų mada — tai anksčiau labai išjuok- 
tas reformacinis drabužis! Lygiai taip ir mūsų visų pajuokia- 
mas reformacinis maistas netrukus taps kasdieniu, nes jis 
sveikesnis, nes nuo jo geriau jautiesi, lieknėji ir esi saugomas 
nuo ligų. Ledai jau pralaužti, tiktai mes dar nieko nežino- 
me (kaip paprastai!). Lygiai taip viską ir išdėstau. Laida bai- 
giasi šiuo teigiamu mano tvirtinimu. O atlyginimui visi dar 
esam pakviesti į nedidelį pobūvį. 

Kupina džiaugsmingų lūkesčių, išraudusiais skruostais ei- 
nu paskui kitus — į didelę pliką patalpą už studijos. Neoni- 
nė šviesa, langai be užuolaidų — mano nuotaika iškart pri- 
blėsta. Ant perkrypusios indaujos laukia hamburgeriai, rie- 
bios susiraukšlijusios dešrelės, apdžiūvusios vištų šlaunelės ir 
sūdyti keksai, kaip tik priešingybė viso to, kas ką tik studi- 
joje buvo apibūdinta kaip sveikas maistas. Nė vienas neima. 
Labai nejauku. 

— Skanaus! — palinki gydytojas ir visiems šypso. 

— Ačiū! — padėkoju ir paimu taurę vyno (gero ir sauso!). 
Turtingasis leidėjas, lieknas ir jaunatviškas, prisigretina prie 
manęs. Jis Simonas Džonesas. 

— Man labai patiko tai, ką šiandien kalbėjote! — Jis rim- 
tai žvelgia man į akis: — Visiškai jus palaikau. Jūs nė nenu- 
tuokiate, kokios populiarios mano vegetariškos virtuvės kny- 
gos! Beje, jūsų kostiumėlis žavingas. Ar jau kas nors tą sakė? 

Tada jis pakviečia mane vakarienės, ir aš sutinku. Tiesa, 
Vinstonas Hotornas Rydas man labiau patiktų. Tačiau, šiaip 
ar taip, šis vyriškis sukūrė savo leidyklą, gal kai ko iš jo pa- 
simokysiu? 


308 


Kartu išeiname iš studijos, susėdame į jo juodą sportinį 
automobiliuką ir iš pradžių skersai ir išilgai perlekiame per 
Londoną, nes jis užsispiria parodyti savo kontorą (labai gra- 
žus pastatas, elegantiškoje aikštėje Meifero rajone). Paskui jis 
nusitempia mane į smuklę, kur įperša dar daugiau vyno. 
Paskui pasiūlo drauge pasižiūrėti mūsų laidą, kuri pirma bu- 
vo nufilmuota ir bus parodyta tiktai aštuntą vakare. Mudu 
tarėmės pavakarieniauti vegetarų restorane, tačiau apie tai 
dabar jis net neužsimena. 

— Ar jūsų viešbučio kambaryje yra televizorius? — klau- 
sia. — Maniškis leidykloje, deja, sugedęs. 

— Žinoma, — sakau nieko neįtardama, — eime. Paskui 
pavalgysime viešbutyje. 

Jis džiugiai priima kvietimą. 

BBC man nusamdė kambarį. Kesingtono „Hiltone“. Ta- 
čiau aš Neli sąskaita užsisakiau kambarį Dorčesteryje, prie- 
šais Haid Parką. Nuostabų kambarį, erdvų ir jaukų, su ori- 
ginaliais kilimais, daugybe veidrodžių ir didele puikia seno- 
vine vonia. 

Televizorių galima junginėti iš lovos, ir nė nepaprašau sa- 
vo svečio patogiai įsitaisyti, jis jau nusiauna batus, pasikabi- 
na švarką ant kėdės atlošo ir atsigula ant paklotos lovos. 

— Eikšekit, — sako, — dar čia išsiteksit. Ir nusirenkit kos- 
tiumėlį, oficialioji dalis baigėsi. 

— Ačiū, ne, — sakau sumišusi. — Verčiau išbandysiu šį 
patogų krėslą. 

— Lova kur kas smagesnė! Eikšekit! 

— Ber aš nenoriu. 

Ar jis mane kvaile laiko? 

— Kodėl ne? 


— Noriu ramiai pasižiūrėti laidą. 

— Aš irgi. Ber ar dėl to turit sėdėti nuo manęs atstu? Na 
kaip? 

Kiek laiko šitaip žodžiuojamės. Paskui man paaiškėja, 
kad laida jam nė per nago juodymą nerūpi, kad jis nė ne- 
ketina kalbėti, kaip įsteigė savo leidyklą, kad jis nori tiktai 
kuo greitesnio meilės nuotykio, kol turės grįžti namo pas 
žmoną (ir vakarienės, kurią ji pataisiusi jam ir dešimčiai jo 
autorių!). 

Vos man tai paaiškėja, išgrūdu jį lauk. Mandagiai, nes 
mes, kanadiečiai, mandagi tauta, bet ryžtingai. Simonas at- 
sidūsta, apsiauna batus ir žaibiškai išnyksta, reikia pripažin- 
ti šią gerą jo savybę. Tikriausiai pripratęs prie neigiamų at- 
sakymų ir tai nesugadina jam vakaro. 

— Bent jau pabučiuokit mane, — sumurma atsisveikinda- 
mas, bandydamas paimti man už smakro, — mes būtume 
neblogai sutarę. Žinot, man patinka moterys. Gal tada kitą- 
kart? 

— Be abejo, kitąkart. Kai būsiu Londone, būtinai jums 
paskambinsiu. 

Šitaip pavaišinusi pačiu seniausiu iš visų melų, palengvė- 
jusia širdžia uždarau paskui jį duris. Galų gale aš viena! Da- 
bar jaukiai įsikursiu. 

Nusispiriu batus, išsiimu iš plaukų segtukus, kad jie 
laisvai kristų man ant pečių. Tuomet atsargiai nusivelku 
savo nuostabųjį kostiumėlį ir pakabinu ant spintos durų iš- 
orinėje pusėje, jog galėčiau bet kada į jį pasižiūrėti ir pasi- 
grožėti. 

Tada užsisakau į kambarį puikių salotų iš kukurūzų, ar- 
tišokų, palmių šerdies ir avokadų su rokforo sūriu. Be to, 
puikių bandelių su sezamo sėklomis ir ką tik išspaustų apel- 
sinų sulčių. Leidžiu pasigardžiuoti ir saldžiu patiekalu: šoko- 

ladiniu faršu su kaštonų kremu ir plakta grietinėle. Tiesa, 
nuo šitokio valgio nesublogsi, tačiau šiandien valgysiu viską, 
ko tik panorėsiu. Ši diena ypatinga. Turiu teisę pasilepinti. 

Susisupusi į didelį baltą chalatą atidarau duris padavėjui, 
kuris įridena į kambarį puikų, baltai apdengrą staliuką. 

— Ar viskas gerai? — pasiteirauja mandagiai, nunarinęs 
akis, kad aš nesidrovėčiau. 

— Nuostabiai gerai! 

Paskubu įkišti jam arbatpinigių nešykštaudama. Tegu ir 
jis puikiai praleidžia vakarą. 

— Thank you, Madam! 

Jis linksmas išeina. O aš iškart kimbu į valgį. Į salotas pa- 
sižiūrėjus varva seilės, bandelės dar šiltos, viskas neapsako- 
mai gardu. 

Su šokoladinio faršo dubeniu rankoje galop patogiai įsi- 
taisau ant lovos ir grožiuosi savimi per televizorių. Susido- 
mėjusi stebiu laidą. 

Nėra ko nė abejoti. Šiandien Neli ir Naujajai romantikai 
aš priviliojau dar kelis tūkstančius šalininkų. Argi tai iš tik- 
rųjų aš? Ta elegantiška, liekna, savim pasitikinti jaunuolė? 
Atrodau kaip prancūzų kino žvaigždė. Pati beveik neatpažįs- 
tu savęs. Prieš keturis mėnesius svėriau septyniasdešimt ki- 
logramų ir vos įsibraškindavau į žalią vilnonį „Džagerio“ 
kostiumą, skirtą matronoms, kuris siaubingai veržė pažasty- 
se. Tokią mane Neli matė paskutinįkart. O šiandien? Šian- 
dien dėviu drabužius, siūtus pagal užsakymą, tarytum jau su 
jais būčiau atėjusi į šį pasaulį. Nė pėdsako provincialumo. O 
Dieve, prisiekiu, kad ji gali būti patenkinta. Atstovavau jai 
kaip dera. 

Išjungiu televizorių ir laukiu Vinstono skambučio. Ir jis 
mane matė. Žino, kad gyvenu Dorčesteryje. Jis žuri paskam- 

binti. Be to, mielieji, šiandien mano gimimo diena! Lygiai 
penktą valandą popiet man sukako keturiasdešimt dveji. Tai 
todel šitaip išsigašinau, susisukau kuodą, apsirengiau Ivo San 
Lorano kostiumėliu ir nusiblizginau nagus, ne tik todėl, kad 
turėjau pasirodyti televizijos laidoje ir ši proga sutapo. Širą 
padariau savo pačios garbei. 

Šiandien man prasideda nauji metai. O netrukus ir nau- 
jas gyvenimas, naujas darbas, bus nauja įstaiga, naujas butas 
ir tikrai nauja meilė, nė kiek neabejoju. 

Tačiau kol susirasiu naują, pasitenkinsiu senosiomis: 
Tristremu, kuris skambina kas savaitę ir vėl nori mane ves- 
ti. Lesliu Rubinu, paskutiniu draugužiu, kuris visiškai nebe- 
pyksta ir būtinai nori išsivežti mane iš Paryžiaus. Jis net pa- 
raše man meiles laišką. Ką čia daugiau pasakysi? Taip, Kana- 
doje aš apsirūpinusi. O Niujorke gyvena Prosperas Deivisas, 
nepralenkiamas meilužis. Gal namo skristi per Niujorką? Vi- 
liojanti mintis. 

Tačiau pirmiausia man reikia Vinstono Hotorno Rydo. 
Mano rinkiniui kaip tik jo trūksta. Jis paskutinis akmuo 
mano vyrų piramidėje — nuo bedarbio emigranto iki mi- 
nistro, — jeigu Vinstonas laimės rinkimus. Jis įtakingas žmo- 
gus, kokio man stinga, jis išmintingas, išsilavinęs, įdomus 
pašnekovas, kas žino, gal dar ir su akiračiu? (Šiaip ar taip, jo 
akys su auksiniais taškučiais!) 

Kodel, velniai rautų, jis neskambina? Juk netrukus jau 
vienuolikta. Jis padarytų man neišsimokėtiną paslaugą, bū- 
tent, patvirtintų nuomonę, kad teisingai elgiuosi netekėda- 
ma. Kad nieko nepraradau, neturėdama vyro ir santuokos. 
Kad visame plačiame gražiame pasaulyje nėra žmogaus, man 
labiau rūpinčio už karjerą. Taip! Net ministro! 

Trokštu tiktai trumpo meilės nuorykio, daugiau nieko. 
Tuomet juo maloniau bus grįžti namo, dar uoliau kibti į 

darbą. Tuomet nė trupučio nebeabejosiu, kad toks gyveni- 
mas, kokį iki šiol gyvenau, vienintelis man tinkamas. Na, 
tą aš jau ir taip Žinau. Tačiau tą geriausiai patvirtintų 
Vinstonas Hotornas Rydas. 

Lygiai vienuoliktą suskamba telefonas. Greičiausiai jis. 
Susijaudinusi pakeliu ragelį. Tačiau tai Neli iš Kalifornijos. 

— Tu buvai nuostabi, ma petite! Sveikinu! Sveikinu! 
Tapai stebuklinga gražuolė. Tavęs neįmanoma atpažinti! 
Gerai, kad nusipirkai tą kostiumėlį. Kalbėjai labai įtaigiai. 
Atrodai kaip paryžietė kino žvaigždė. Aš iš tiesų tavim di- 
džiuojuosi. Ar šiandien ne tavo gimimo diena? Taip? Lin- 
kiu kuo geriausios kloties, mažyte. Man dabar pats pasita- 
rimo įkarštis. Negaliu ilgai kalbėti. Tačiau nusipirk dar ko- 
kį dailų Ivo drabužėlį. Gal vakarinę suknelę? Mano 
sąskaita! Nuostabu! 

Vos padedu ragelį, telefonas vėl skamba. Lažinamės, 
kad čia jis? Ne! Ir vėl ne! Tai Tristremo sesuo Imodžena. 

— Ofelija, darling! Žavėjausi tavim, matydama per te- 
levizorių. Kiek laiko būsi Londone? Gal papietautum ryt 
su manimi? Šaunu. Pirmą valandą. „Harrod's“. Viršuje. 
Džiaugiuosi. Tikrai džiaugiuosi! Ką gi, gero miego ir sal- 
džių sapnų. Iki rytojaus! 

Imodžena! Tai bent ištikima draugė. Paskutinį kartą 
matėmės prieš dvejus metus Kanadoje. Ji advokatė. Panaši 
į Tristremą kaip du vandens lašai. Gražuolė. Turi didelį 
namą Hempstede. Jos vyras teisėjas. Du meilūs vaikučiai. 
Miesčioniška laimė. Po teisybei, pavydėtina. Bet ne man. 
Per daug kasdienybės. Rami laimė mane žudo. Kodėl ne- 
skambina Vinstonas? 

Laukiu iki pirmos. Paskui netenku vilties. Gal jis pa- 
skambins priešpiet? Jeigu ne, suteiksiu savaitę malonės. Juk 

jis turi mano numerį Paryžiuje, taigi gali kai tik užsimanys 
susirasti. Ir jeigu iki trečiadienio neduos apie save jokios ži- 
nios, 2š jam paskambinsiu. Kaip tik taip ir padarysiu. Ir pa- 
siryžusi išlenkiu taurę šampano. 

Keturiasdešimt dveji! Man keturiasdešimt dveji metai, 
taigi geriausia gyvenimo pusė dar prieš akis. Prasidės pati 
įdomybe. Aš esu brandaus proto, kūnu jauna ir gyvybinga, 
pilna naujų minčių, pasiruošusi naujiems žygiams. Keturias- 
dešimt metų — pati jaunystė! 

Mano prosenelė, būdama keturiasdešimties metų, iš Bra- 
zilijos atkeliavo į Kanadą ir pradejo karjerą pozuodama dai- 
lininkams. Kanadoje tai buvo nauja specialybė, nes kol ji pa- 
sirodė ant pakylos, nebuvo nei mūzų, nei modelių. Mūsų 
dailininkai pieše krioklius, kalnus, medžius, upių riedulius, 
gamtą visokių pavidalų — ir nieku gyvu dailių moterų. Kraš- 
tovaizdis, nieko daugiau, tik kraštovaizdis! 

Mano prosenelė akies mirksniu tai pakeitė. Visi dailinin- 
kai ją įsimylėdavo, dievindavo, tapydavo, jos paveikslai ka- 
bojo kone visuose Naujojo Pasaulio muziejuose. Ji šypso 
nuo sienų, su drabužiais ir be, stipri, išdidi, rudaplaukė ir 
pilnakrūtė. (Ji nebuvo laiba, tačiau tada liauna figūra nebu- 
vo madinga.) Ji buvo gražuolė iki gilios senatvės. 

Būdama keturiasdešimt penkerių ji pirmąkart ištekėjo už 
klestinčio medienos pirklio ir po metų pagimdė mano sene- 
lę. Sulaukusi šešiasdešimties įkūrė pirmąjį teatrą Kanadoje ir 
pati ėmė vaidinti. Aštuoniasdešimtmetė parašė savo gyveni- 
mo istoriją, labai patrauklų dokumentinį pasakojimą apie tą 
epochą, aš ją išleisiu savo leidykloje. 

Mano leidykla! Degu iš nekantrumo. 

Dabar labiausiai norėčiau skristi namo ir su visa galva 
nerti į darbą. Be to, praėjusią savaitę gavau Tristremo laiš- 

ką. Viską sutvarkė, kaip aš pageidavau. Išnuomojo namą Ut- 
remone (tai gražiausias Monrealio kvartalas su alėjomis, ap- 
augusiomis didžiuliais senais medžiais). Sutartis dėl mano 
kontoros Sen Deni gatvėje irgi jau pasirašyta. Nuostabu! 

Visuomet troškau gyventi Sen Deni gatvėje. Ten yra pui- 
kių senovinių namų, vaizdingų ir žaismingų, su išgražintais 
geležiniais laiptais, vedančiais į antrąjį aukštą paradinių du- 
rų dešinėje, kairėje ir iš išorės ir sudarančiais pusmėnulį. To- 
kių laiptų nerasi niekur kitur pasaulyje. Jie prancūzų kalvia- 
vimo meno įrodymas (širdies malonumas — žiūrėti į grožį) 
ir Monrealio simbolis. 

Taip, ir pas mus, Kanadoje, dar yra buvusios prabangos 
likučių. Mes ne viską paaukojome „pažangai“, pardavėme ne 
visą sielą žudančiai technikai. Taigi šitie namai tebesilaiko, 
tokie pat kaip prieš šimtmetų. Stovi didingi, ir vienas iš jų 
priglaus mane nuo spalio vidurio po savo svetingu stogu ir 
atneš man laimės, tikrai žinau. 

Keturiasdešimt dveji metai! 

Aš kasdien vis stiprėju! 

Tiktai savo gimimo dieną kitaip įsivaizdavau: „Sidabro 
bokšte“ su prancūzu meilužiu prie šalies. Taip svajojau na- 
mie, Kanadoje. Tačiau pademonstruoti vėl atrastą jaunystę 
ir grožį keliems milijonams žmonių per televizorių ir šitaip 
pasitarnauti rimtam reikalui irgi šis tas! 

Išjungiu šviesą, palaimingai išsitiesiu — ir prieš mane iš- 
kyla Vinstono akys su auksiniais taškučiais. Jos žvelgia į ma- 
ne iš po tankių tiesių antakių linksmai, atidžiai ir daug ža- 
dėdamos. Aha, jis apie mane galvoja. Ir žinodama, kad vis- 
kas susiklostys taip, kaip ir tw77 susiklostyti, ramiai užmingu, 
atsiduodama likimo valiai. 

Būčiau galėjusi puikiai praleisti paskutines savaites Pa- 
ryžiuje. Ir lengvai. Mat staiga ima atsirasti prancūzų. Mesjė 
Vernė skambino dukart ir net pasikvietė pietų į kavinukę 
Monparnaso bulvare. Jis papasakojo man apie teismo pro- 
cesą (pats jauniausias gatvių plėšikas buvo paleistas, kiti 
trys pasodinti dvejiems metams į kalėjimą) ir visą laiką 
žvelgė man į akis kaip įsimylėjėlis. 

O aš? 

Klaikiai nuobodžiavau. Ne geriau pasisekė ir su Žanu 
Fransua, dailiu kaip paveiksliukas sporto klubo savininku, 
kuris staiga ėmė man skirti didžiulį dėmesį, sekioti iš paskos 
ir net pasikvietė namo, kur pats išvirė man valgio (vegetariš- 
ko), o paskui parodė savo sportinius trofėjus ir taures. 

Butas buvo gražus, valgis skanus, vynas tirštas ir taurus, ta- 
čiau kas atsitiko, kai jis atsisedo šalimais ant baltos odinės so- 
fos ir pradėjo mane bučiuoti? Nieko! Neįsiplieskė nė kibirkš- 
telė. Pasijutau siaubingai nuvargusi, pradėjau žiovauti ir dar 
prieš vidurnaktį išėjau namo. Aš nuobodžiavau. Su prancūzu! 
Ar galima tą suprasti? Juk prancūzai — mano darbas. Pareiga 
ir užduotis. Juk dėl jų čia gyvenu; aš nebesuprantu pasaulio! 

Bet aš jų nebenoriu. 

Noriu Vinstono Hotorno Rydo! 

Taip, mielieji. Apskritai žmogus yra tinginys. Visuomet ei- 
na mažiausio pasipriešinimo keliu — tiktai ne meilėje. Meilė- 
je jam reikia sudėtingumų. Neįdomu tai, ką gali lengvai tu- 
reti. Mylėdamas jis džiaugsmingai puola po kojų, kad būtų iš- 
plaktas, pargriūna, susigurina iki kraujų nosį ir keikia piktą 
likimą, kuris čia apskritai niekuo nedėtas. 

Juk kaltas esi pats. Tačiau niekas to nesupranta! 

Vinstonas Hotornas Rydas nepaskambina. 

Tačiau po penkių dienų, kai grįžau iš Londono, „Finan- 
cial Times“ pamatau jo nuotrauką. Straipsnyje po ja parašy- 
ta, kad jo partija turi gerų šansų laimėti rinkimus, jis grei- 
čiausiai taps naujuoju finansų ministru. 

Ilgai žiūriu į nuotrauką. Gerai padaryta. Ir aš netenku ra- 
mybės. Kitą rytą, lygiai savaitė po mano pasirodymo televi- 
zijos laidoje „Grinvudo“ teatre, paskambinu jam. Sukaupu- 
si visą drąsą, man nelengva, tačiau paskambinti būtina. 

Tvankus ūkanotas rytas, nė vėjelio, sunku kvėpuoti, o 
Paryžius kaip išmiręs. Nuo pat ryto niekas nesiseka, pienas 
kavai surūgęs, sulaužau šukas, naujas, Žanos man rekomen- 
duotas šampūnas kraupiai dvokia, o plaukų neįmanoma su- 
šukuoti, niekur nerandu šlepečių, o geltonas kaip citrina, 
permatomas, nėriniuotas chalatas, kurį nusipirkau Londone 
„Harrod's“ po pietų su Imodžena, man nė kiek nebepatin- 
ka. Ar diena dar gali prasidėti prasčiau? 

Tačiau, kaip jau esu minėjusi, labai daug skaičiau, taigi 
galiu rasti istorinių sulyginimų. Ir Cezaris, garsusis Romos 
karvedys, netikėjo blogį pranašaujančiais ženklais. Kad ir ko- 
kie baisūs jie būdavo, niekuomet neatidėdavo mūšio. 

Todėl aš nesileidžiu išmušama iš vėžių. 

Nors šįryt viskas buvo prastai, skambinsiu. Tuoj pat! 

Mano ranka dreba, kai renku Londono numerį. Dukart 
užimta, prisiskambinu tiktai iš trečio karto. Užtat ragelį pa- 
kelia pats Vinstonas. 

— Alio? — nuskamba ledinis jo balsas. 

— Alio! Čia kalba Ofelija iš Paryžiaus. Ar mane dar pri- 
simenat? 

— Žinoma! 

Jo balsas nesušvelnėja. 

— Ar jūs vienas? — dėl visa ko paklausiu. Kas žino, gal jis 
apspistas smalsių sekretorių, kurios seka kiekvieną jo žodį. — 
Ar galit kalbėti? 

— Taip, taip! Aš vienas. Kaip jums sekasi? — Balsas nė 
trupučiuko ne malonesnis, atvirkščiai. Jaučiu, lyg labai jį 
trukdyčiau. Dabar jau turiu sukaupti visą savo drąsą, kad to- 
liau kalbėčiau. 

— Tenorėjau tiktai paklausti, — sakau lėtai, — kada vel 
būsit Paryžiuje. 

— Dar negalvojau. 

Abejingas ir nemalonus atsakymas. 

— Gaila, — vis dėlto sakau, — mielai būčiau su jumis pa- 
simačiusi prieš išvažiuodama į Kanadą. 

Jis nieko neatsako. Po teisybei, dabar turėčiau padėti ra- 
gelį. Viskas aišku. Širam vyrui nė kiek nerūpiu. Suklydau 
skambindama. Vis dėlto stipriai prispaudžiu ragelį prie au- 
sies ir laukiu. 

— Neseniai grožėjausi jumis per televizorių, — galop sa- 
ko Vinstonas. — Ar gerai grįžot į Paryžių? 

— Taip, ačiū. O kaip jūsų rinkiminė kova? 

— Gerai sekasi. Negalim skųstis. 

Nuryju seilę. 

— Laikraščiai rašo, kad turit puikias galimybes. 

— Turim! — Net dabar jo balsas nesušvelnėja: — Ir bega- 
les darbo, kaip galit įsivaizduoti! 

— Nenoriu ilgai jūsų gaišinti, — sakau iškart, — atsipra- 
šau, kad sutrukdžiau. 

— Prašom. 

— Iki pasimatymo, Vinstonai. Kuo geriausios kloties to- 
liau! 

— Ačiū! Iki pasimatymo! 

Lėtai padedu ragelį. Apsikvailinau. Tiek to. Užtat žinau, 
kokia mano padėtis — stoviu nuošalėj, taigi bet kokia min- 
tis apie Vinstoną Hotorną Rydą — laiko švaistymas. Išmesiu 
jį iš galvos ir atsidėsiu prancūzams. Paskambinu Vernė ir su- 
tariu vakarienę. Paskui pabandau surasti Žaną Fransua, ta- 
čiau jo nėra nei namie, nei klube. Nesvarbu. Aš jį pagausiu. 
Poryt eisiu paplaukioti, taigi jį sugundysiu ir atliksiu savo 
užduotį. 

Tačiau šito neprireikia. 

“Kaip jau sykį minėta (na, apie sugebėjimą užeigoje susi- 
pažinti su tinkamu vyru), yra toks gamtos dėsnis, kurį vadi- 
nu „uždelsto veikimo reiškiniu“. Jo esmė ta, kad tai, ko 
trokšti, gauni tik paskutinę akimirką, tiksliau — pačią pasku- 
tinę, kaip tik tuo momentu, kai viltis amžinai palaidota. 
Taip atsitinka ir šįsyk. Po savaitės Vinstoną buvau pamiršu- 
si. Ir kaip tik tada jis paskambina. Trečiadienis, devinta ry- 
to, aš dar lovoje. Paryžiuje niekuomet nesikeliu prieš dešimt. 
Mėgaujuosi, kad galiu miegoti kiek lenda, tik tuomet gyve- 
nimas čia puikus. O jeigu vakare einu į džiazo koncertą, tai 
kartais atsikeliu tiktai antrą valandą po pietų. Ar dar vėliau 
(užtat Kanadoje žadintuvas mane vel kels septintą valandą). 
Taigi telefonas suskamba lygiai devintą. Dar miegūsta pake- 
liu ragelį. 

— Alio! Čia Vinstonas! 

Tuoj pat išsiblaivau. Bet nepraveriu burnos. 

— Alio! Ar mane girdit! Čia kalba Vinstonas Hotornas 
Rydas. Tai jūs, Ofelija? Jūsų balsas toks keistas. 

— Aš dar miegu. 

— O! — Nustebimo pilna tyla. — Štai ką norėjau pasaky- 
ti. Savaitgalį atskrendu į Paryžių. Penktadienio vakare, prieš- 

paskutiniu lektuvu. — Vėl tyla. Paskui lėtai, lyg nelabai do- 
mėtųsi, paklausia: — Ar penktadienį vakare būsit laisva? 

— Žinoma! 

— Gyvensiu „Tarpžemyniniam“ viešbuty. Ar negalėtume 
ten susitikti? Vėlyvai vakarienei, sakykim, pusę vienuolik- 
tos? — jo balsas skamba su aiškiu palengvėjimu. — Galėtu- 
mėt? Gerai! Susitiksim hole. Nuostabu! Taigi penktadienio 
vakare „Tarpžemyniniam“, pusę vienuoliktos. Labai džiau- 
giuosi! 

Vos jis padeda ragelį, iššoku iš lovos ir imu strykčioti po 
kambarį. Valio! Aš laimėjau! Aš vėl jį pamatysiu, savo aris- 
tokratą su auksiniais taškučiais akyse ir aistringomis lūpo- 
mis. Jis manęs nepamiršo. Atskrenda į Paryžių, labai galimas 
daiktas, dėl manęs. Tiesa, jis nesakė, bet aš žinau. Ir jis ne- 
sigailės, nebūčiau aš Ofelija. 

Paryžiaus „Tarpžemyninis“ viešbutis — ne negyvas beto- 
ninis monstras. Skirtingai negu kiti tokio tipo viešbučiai, jis 
senoviniame prašmatniame pastate su arkadomis, nevientisu 
fasadu, puikiu holu ir dievišku vidiniu kiemeliu. 

Be to, jis prie pat Vandomo aikštės, taigi ir „Rico“ viešbu- 
čio. Iškart paaiškėja, kad tai blogas ženklas. Lygiai pusę vie- 
nuoliktos aš laukiu hole. Vinstono nė padujų. Atsisėdu ant 
minkštasuolio šalia registratūros ir laukiu. Vienuoliktą jo vis 
dar nėra. Ketvirtis po vienuoliktos, pusė dvyliktos, — Vinsto- 
no nė kvapo. Atsistoju ir einu prie registratūros langelio. 

— Ar ponas Hotornas Rydas čia gyvena? — klausiu, ban- 
dydama susitvardyti. Kas žino, gal jis pavėlavo į lėktuvą? 

— Valandėlę! Palaukit trupučiuką. Hotornas Rydas. — 
Jaunas vyriškis su dailiai gulinčia uniforma šypsosi man ir 
permeta akimis sąrašus: — Taip! Kambarys Nr. 1017. Ponas 
atvyko dešimtą valandą ir vėl išėjo. 

— Išėjo? Jūs tikras? 

— Taip, madam. Jo raktas skyrelyje. 

Kraipydama galvą grįžtu prie savo suolo. Ką tai reiškia? 
Atskrenda į Paryžių susitikti su manim ir išlekia iš viešbučio 
manęs nelaukdamas? Nieko nesuprantu. Ištveriu ligi vidur- 
nakčio, tada paskutinįkart pabandau. 

— Gal galėtumėt paskambinti į 1017-ąjį kambarį? — vel 
klausiu vyriškį. 

— Bet, madam, raktas skyrelyje. 

— Nesvarbu. Vis dėlto pabandykit. 

— Pati galit paskambinti, — atsako jis, — štai ten vidaus 
telefonas, dešinėje, už kampo. Matot? Tenai! 

Ragelis iškart pakeliamas. 

— Alio! — Be jokios abejonės, Vinstono balsas. — Ofeli- 
ja! Kas atsitiko? Laukiu jau pusantros valandos. 

— Aš irgi. Bet apačioje, hole. Juk ketinome susitikti 27a- 
čioje. Prisimenat? 

— Apačioje buvo pernelyg daug pažįstamų. Negaliu rizi- 
kuoti, kad kas mane pamatytų. Tačiau aš netrukus nusilei- 
siu pas jus. Tuojau pat. Be to, ko nenumiriau iš bado, o jūs 
tikriausiai irgi. 

Ir jis atskuba per dvi minutes. 

Stebiu, kaip žengia iš lifto — aukštas, lieknas, išdidus, 
elegantiškas. Tamsiai mėlyna lino eilutė, madingo plataus 
kirpimo, balti marškiniai mėlynais dryžiukais, o ant kaklo — 
dailiai, bet palaidai parištas — baltas šilkinis šalikas. Matyt, 
jo simbolis. 

Einu pasitikti. Iškart mane pastebi, šypso, štai jis jau 
prieš mane. 

— Pagaliau, — sako ir apžiūrinėja mane nesivaržydamas. 
Regis, jam patinka tai, ką mato. Aš su trumpute juoda ki- 


321 


niška suknele, stačia apykakle, skeltais šonais. Ji trumputė ir 
siaura kaip nulieta. Mano plaukai palaidi. Rudos garbanos, 
ką tik išplautos su chna, dengia nuogus pečius. 

— Jūs pasikeitusi, — sako Vinstonas. 

— Šukuosena kita. Tada buvau su kuodu. 

Pritariamai linkteli. 

— Puiku! Eime. 

Vakarieniaujame brangiame restorane prie Operos teatro. 
Užsisakau, suvalgau garnyrą, o mėsą palieku lėkštėje. Vins- 
tonas pastebi, bet nieko nesako. Aš apskritai nenoriu valgy- 
ti. Jo buvimas mane išmušė iš vėžių. Sėdi priešais, toks stip- 
rus, išdidus, įdegęs saulėje. Keri mane savo auksu žiburiuo- 
jančiomis akimis, storais tiesiais antakiais, stambia nosimi, 
lepia burna. Tokie veidai — retenybe. 

— Kodėl čia atskridot? — klausiu, kai patiekiamas deser- 
tas, kurio vos paragauju. 

Vinstonas pasilenkia. 

— Del jūsų skambučio, — nusišypso, — jūsų skambutis 
davė man mintį, kad, po teisybei, būtų labai malonu jus vel 
pamatyti. 

— Na, ir? — klausiu, nusukusi akis, o širdis krūtinėje taip 
ir daužosi. 

— Labai malonu! Otelija, pasižiūrėkite į mane. Norėčiau 
jus tujinti. 

Dar nepaminėjau, bet mes visą vakarą kalbėjomės pran- 
cūziškai. Vinstonas kalba kaip vietinis. Nepastebėsi nė tru- 
pučiuko jokio akcento. Jo auklė buvo prancūzė, dvejus me- 
tus jis studijavo Paryžiuje, o pirmoji jo žmona — iš Liono. 
Per tą laiką jau sužinojau, kad jis tris kartus vedęs, dabar jau 
anglę, su kuria turi dvi dukreles. Jam keturiasdešimt devy- 
neri, Zodiako ženklas — Šaulys. 

Šaulys ir Liūtas! Tinka kaip meilužis lovoje, toks jis ne- 
trukus ir bus, nes kuriam galui, galvoju, Dievas rugpjūčio 
vidury paleido ant Londono krušą? Kam tiek ilgai buvo ati- 
dėliojami lėktuvų skrydžiai, kol net pats būsimasis ministras 
pamiršo visas elgesio taisykles ir nusileido iki tiek, jog užkal- 
bino nepažįstamą moterį? Kam? 

— Žinoma, galime tujintis, — aš jausmingai išplečiu 
akis. — Tu juk nieko nevalgai. Argi neišalkai? 

— Ne! 

Jis atstumia kaupiną lėkštę. Ir kitų valgių vos paragavo. 
Greičiausiai mūsų tarpusavio potraukis toks stiprus, kad ne- 
lieka laiko tokiam banaliam užsiėmimui kaip valgymas. Oras 
sklidinas erotikos. Mano odą tarytum smaigsto strėlikės. Už- 
simerkiu ir pasiduodu jausmams. Visas didžiulis restoranas 
nugrimzta į nebūtį, tiktai mudu realūs. Jeigu tarp mūsų ne- 
stovėtų stalas, jau seniai būtume vienas kito glėbyje. 

— Gana, eikime! — staiga nei iš šio, nei iš to sako jis. 

— Kur?? 

— Atgal į viešbutį. 

Garvėje pasibučiuojame. Gera, bet ne taip kaip su Pro- 
speru Deivisu. Bučinys stiprus. Reiklus. Aistringas, be jokios 
kruopelytės švelnumo. Prie manęs spaudžiasi nepažįstamas 
šiurkštus vyras. Jis žino, ko nori, ir nori tuoj pat! 

— Aš eisiu į viešbutį, — sakau, kai vėl galiu kalbėti, — ta- 
čiau su tavim nemiegosiu. 

— Kas? — nesusigaudo Vinstonas. — Xz tu sakai? Kas at- 
sitiko? Ar tau nepatinku? 

— Patinki. 

— Juk atvykau į Paryžių tiktai dėl tavęs. 

Jis tvirtai laiko mano rankas ir trūksmingai alsuoja. 

— Niekuomet pačią pirmąją dieną nemiegu su vyru. Nie- 
kuomet. 

— Kodel? 

Paleidžia mano rankas, žengteli atgal. 

— Juk per mažai tave pažįstu. 

— O rytoj? 

— Rytoj gal. 

Vinstonas galvoja, lygindamas savo baltąjį šaliką. Jo ant- 
akiai suraukti. Išlepinta burna su smagurio lūpomis suspaus- 
ta. Man vėl krinta į akis per trumpas smakras. Pernelyg 
menkas tokiai išvaizdžiai galvai. 

— Okei, — pareiškia jis staiga, tarytum įnoringas vai- 
kas. — Vienas aš nemiegosiu. Pulsiu į naktinį gyvenimą. Ar 
eisi su manim? 

Jis susikiša rankas į kišenes ir įžūliai žiūri į mane. 

— Mielai. Gal tau parodyti kelis džiazo klubus? 

— Ačiū. Noriu į „Lido“. Ir į „Pasiutusį arklį“. O paskui 
pasižiūrėsim. 

„Lido“? „Pasiutęs arklys“? Tai man tarytum šaltas dušas. 
Šitų spąstų turistams su kondicionierium ir skysta magneto- 
fono muzika, kur šampano taurė kainuoja du šimtus frankų 
ir kur mielai laukiamas bet kas, kas tik moka, nesvarbu, ar 
jis suteneris, prekiautojas narkotikais, žudikas maniakas — 
negaliu pakęsti tokių užeigų. Tačiau aš einu kartu. Vienas 
dalykas man aiškus kaip dieną: šis vakaras bus pamokomas. 
Aš visuomet noriu mokytis. 

Tai beprotiška naktis. Niekuomet jos nepamiršiu. Links- 
mintis su Vinstonu — tikras nuotykis. Čia pinigai nieko ne- 
reiškia, visur jis sutinkamas kuo svetingiausiai, visi vadina jį 
vardu, net „Lido“ savininkas senas jo bičiulis. Mums nepri- 
reikia laukti nė akimirkos, esam tuoj pat įleidžiami ir per 
patį programos vidurį pasodinami prie nuolatinių klientų 
staliuko. Priešais mus jau stovi šampanas, laukia atskiras pa- 

davėjas, kuris tik mus ir aptarnauja, neveikdamas nieko dau- 
giau, tik skaitydamas iš akių menkiausią norą. 

„Pasiutusiame arklyje“ irgi ne kitaip. Užeiga perpildyta, ta- 
čiau mes kuo džiugiausiai pasveikinami ir pasodinami prie ge- 
riausio staliuko. Vinstonui tai visai normalu. Matyt, jis čia 
nuolatinis svečias ir jaučiasi šioje aplinkoje kaip namie. Dabar 
suprantu, kodėl kai pamačiau jį pirmąkart lektuve, jo akys bu- 
vo paraudusios. Tikriausiai ir tada ūžė visą naktį. Kaip ir šią- 
nakt. Tik šįkart as palaikau jam draugiją, toks skirtumas. 

„Pasiutęs arklys“ geresnis, nei tikėjausi. Tačiau atvirai pri- 
sipažinsiu: jeigu man būtų buvę dvidešimt metų, būčiau mi- 
rusi iš pavydo. Šitiek nuogalių! Nuogos krūtys, nuogi pečiai, 
nuogos šlaunys. Scena pilna nuogų moterų. Pusnuogės mer- 
ginos pardavinėja cigaretes, net drabužininkės iškirptė iki 
bambos. O aš? Sedžiu su labai uždara suknele. 

Tačiau šiandien aš nuovokesnė nei anuomet. Merginos 
ne varžovės. Man jų gaila. Tikrai! Atidžiai jas apžiūrinėju, 
ypač tų gražių kūnų veidus, kurie nors ir išdažyti bei išpud- 
ruoti, su prilipintomis dirbtinėmis blakstienomis, yra lėkšti, 
neįdomūs (kartais net šiurkštūs ir kvaili). Sulaukusios ketu- 
riasdešimt, liausis šokusios — ir kokia tada bus jų ateitis? 
Prasta! Paskui mintyse nurengiu spalvingus jų apdarus, nu- 
metu vėduokles, plunksnas ir šydus, netikrus deimantus, 
žvilgančius tinklus ir blizgiais karoliukais nusagstytus marš- 
kinėlius. Kas lieka? Vargšelės, mąstau. Vargšės mažytės. Su- 
prantu jus! Rodykit krūtis, kraipykit strėnas, kelkit kojytes 
iki dangaus. Parsidavinėkit kuo brangiau. Laikas nelaukia. O 
aš, aš laikysiu už jus špygą. 

Vinstonas beveik nežiūri į sceną. Sėdi šalia, geria, tyli ir 
spaudžia koją prie manosios. Staiga apkabina mane, priglau- 
džia prie savęs. 

— Darling, — sako, balsas skamba kimiai ir vangiai, — aš 
neištversiu. Nuo tavęs taip ir plieskia, nesu dar to patyręs. 
Tu kaip saulė. Tu spinduliuoji. Jaučiu nuo tavęs sklindan- 
čią šilumą. Mudu pasimylėsim. Sutik, antraip aš išprotėsiu. 

— Rytoj, — sakau. 

— Ne! Dar šiandien! 

— Šiandien negalima. 

— Kodėl ne? 

— Aš tau jau aiškinau. 

Vinstonas nuima ranką man nuo pečių. Atitraukia koją, 
atsisėda lyg prarijęs mietą ir įsistebeilija į sceną. 

— Gražios moterys, — sako, kad mane nubaustų, — vie- 
na gražesnė už kitą. Ir jas galima nusipirkti. Net nebran- 
giai. — Pašnairuoja į mane iš šono, bet aš nė vypt. — Tre- 
čioji iš dešinės vardu Deniza, — kalba toliau, — ar ji tau pa- 
tinka? 

— Dailutė. 

— Nuostabios krūtys. 

— Mano gražesnės. 

Vinstonas žiūri į mano uždarą suknelę. 

— Gal ir taip, — sako, — bet jų nematyti. 

— O norėtum? 

— Bet kada. Važiuojam dabar į viešbutį. 

— Aš nenoriu į viešbutį, — sakau ir atsistoju, — luktelėk, 
aš netrukus grįšiu. 

— Kur tu eini? 

— Einu sau, — šypsausi. — Tačiau kai grįšiu, galėsi ma- 
ne palyginti su savąja Deniza. 

— Ką?! 

Vinstonas išplečia akis su auksiniais taškučiais. Bet aš nu- 
sisuku ir žengiu į tualetą. Ten padarau tai, ką padaryti man 


326 


knietėjo visą vakarą: priešais didelį veidrodį imu atsisagstyti 
suknelę. 

Kaip jau minėjau, tai kiniškas modelis iš juodo standaus 
žvilgančio šilko. Ant krūtinės surištas penkiomis juostelėmis. 
Dvi galiu atsirišti, ir liemenėlės dar nematyti, tačiau dviejų 
per maža! Jei noriu Vinstoną pamokyti, turiu atrišti visas, 
nuo kaklo iki pat diržo. Tačiau man kliudo jau minėtas dra- 
bužėlis. Ką daryti? 

Ačiū Dievui, man būdingas sveikas humoro jausmas. Ir 
drąsa! Nusivelku suknelę per galvą. Paskui atsisegu lieme- 
nėlę (dailaus darbo, juoda, vien iš nėrinių ir pintomis pet- 
nešėlėmis), vėl apsivelku suknelę, bet juostelių nebeužrišu. 
Mesk šlamštą per bcrtą! Vos/d! Rezultatas nuostabus! Ge- 
riau būti negalėtų. Gili siaura iškirpte, pakankamai plati, 
kad žadintų vaizduotę, tačiau nė truputėlio nevulgari. Su- 
kiojuosi ir kraipausi priešais veidrodį, apžiūrinėju save iš 
visų pusių. Puiku! Dabar dar užsimesiu ant krūtinės vieną 
kitą rudą garbaną, kad žaismingai vos dengtų krūtis. Vis- 
kas! 

Tačiau ką man daryti su liemenele? Neturiu jokios ran- 
kinės. Visa tai, ko man reikia vakarui, sudėta vidinėje diržo 
kišenėje, o ji mažytė. Ar išmesti ją į šiukšlių kibirą? Ne! Per- 
nelyg jau gražus drabužėlis. Kruopščiai sulankstau ją į tri- 
kampiuką ir paimu į dešinę ranką. Vinstonas palaikys. Ži- 
noma. Tiesa, man nebūdinga beveik nepažįstamiems vyrams 
kaišioti savo intymiuosius drabužėlius, tačiau jeigu teisingai 
įvertinau Vinstoną, tai jį pralinksmins. Šis žmogus mėgsta 
nepaprastus poelgius. Trokšta stiprių įspūdžių. Nuostabu. 
Taigi surado sau tinkamą porą. 

Tiesi ir iškėlusi galvą grįžtu prie stalelio. Oda boluoja 
tarp juodo žvilgančio šilko, visų žvilgsniai susminga į mane. 

Vinstonas išplečia akis ir nervingai timpčioja savo ilgą baltą 
šaliką, kai atsisėdu šalimais. 

— Štai, — sakau ir įspraudžiu jam į ranką juodą trikam- 
piuką, — gal palaikytum? 

— Kas čia? — klausia jis nepatikliai ir bando iškelti jį į 
šviesą ir apžiūrėti. 

— Ne! — Skubiai sulaikau jo ranką ir imu kikenti: — Pra- 
šau įsidėti į kišenę, aš tau vėliau paaiškinsiu. 

Vinstonas paklūsta ir įsideda liemenėlę į švarko kišenę. 
Paskui atsistoja. 

— Dabar mudu eisim. 

Jo balsas toks, kad nepaprieštarausi. 

— O kaip Deniza? — klausiu kandžiai. 

— Man ji neįdomi. Puikiai žinai. 

Aišku, žinau, tačiau noriu, kad pats tą pasakytų. Toji iš- 
puoselėta burna. Smagurio lūpos. Ne veltui turėjau keturias- 
dešimt tris meilužius (Paryžiaus nuotykių neskaičiuoju), ši 
burna man daug atskleidžia. Šitas vyras pasiutėlis. 

Ir jis pirmiausia galvoja tiktai apie save. Gauna tai, ko 
nori, o kai gauna, jam nebeįdomu. Jis nebesuskaičiuotų mo- 
terų, su kuriomis miegojo. Jam greitai viskas nusibosta. Ir jis 
iškart pamiršta. Nebeskambina. Nešvaisto jausmų. 

Šitas vyras labiau mėgsta medžioklę, ne grobį. Pažįstamas 
tipas. „Kodėl, — sykį pasakė man vienas toks, — aš turiu var- 
gintis lovoje? Jeigu jau moteris atsigula su manim, aš nuga- 
lėjau“. 

Tik jau ne mane! Prisiekiau sau tada ir laikiausi priesai- 
kos. Vinstonas pratęs įsakinėti, bet aš nepaklūstu. Tiktai ta- 
da, kai jis įsigeis manęs, manęs, o ne devyni šimtai dvylik- 
tosios meilužės, kokia jam greičiausiai esu, tik tada su juo 
permiegosiu. Lažinkimės, kad rytoj taip ir bus? 

Stovime tuščiame Jurgio Penktojo prospekte, trečia va- 
landa nakties. Vinstonas priglaudžia mane prie krūtinės, bu- 
čiuoja kaip pašėlęs, kanda man į liežuvį, skruostą, ausį, abi 
rankas sugrūda į iškirptę, jaučiu jo pirštus ant nuogos nuga- 
ros. Jis apnuogina man krūtis, kandžioja spenelius, aistrin- 
gai suaimanuoja — o paskui atstumia mane. 

— Ar eisi su manim į viešbutį? — sušvokščia. 

— Rytoj. 

Jis spokso į mane. Svyruoja: greičiausiai padaugino išger- 
ti. Baltasis šilko šalikas nusmukęs. 

— Tu darai klaidą, — sako lėtai. — Moteris man greitai 
nusibosta. 

— Puiku. Tuomet aš važiuoju namo. 

Žengteliu į gatvę ir einu kelis žingsnius iki taksi stotelės. 
Čia automobilių pilna ištisą nakų. Labai malonu. Tačiau 
nespėju įsėsti. Vinstonas žaibiškai atsiranda šalia manęs. 

— Važiuosiu su tavim. Pakeliui dar išgersim po taurę. 

Tai įsakymas. 

Be žodžių linkteliu ir užsirišu suknelę: 

Vinstonas pasako taksistui pavadinimą. Ne adresą. Ir vis 
dėlto tas iškart supranta. Aš irgi. Ar jis iš tiesų ten važiuoja? 
Mes lekiam į Pigalio aikštę, tiesiai į „Minu“, kur aptarnauja 
moterys nuogomis krūtimis. Paskui jis žūtbūt užsimano į įtar- 
tiną lesbiečių užeigą. Paskui — į nuošalų transvestitų barą. 
Paskui į kavinę, kur nuvargusios kekšės ilsisi nuo darbo. Pas- 
kui — vėl į barą, iš visų skurdžiausią, į kurį einu tiktai labai 
prisiversdama. Nežinau net jo pavadinimo. Prie durų nėra jo- 
kio užrašo. Paskambini, ir tave įleidžia. Viduje dega raudona 
šviesa. Kraiposi striptizo šokėja. Viena. Pražergusi kojas. 

Vinstonas nuvairuoja į tamsų kampą. Sėdim vienas šalia 
kito ant kieto suolo, prieš mus — dvi viskio su ledais taurės. 

Vinstonas mato tiktai sceną. Tuo tarpu šokėja kaip tik įsi- 
kiša degančią cigaretę sau į tarpkojį, tikrai, na, tenai, juk jau 
žinot kur. Ji nuogut nuogutėlė, tiktai už ausų užsikišusi du 
didelius raudonus žiedus (net ir jie jos nepagražina). 

Pilvu ji ima traukti orą. Cigaretė skaisčiai sužioruoja. 
Paskui išleidžia tą orą. Tarp pražergtų kojų parūksta dūme- 
lis. Pakartoja tą pačią procedūrą keturis, penkis sykius. Iš 
tikrųjų ji rūko savo... Žiūrovai ploja, švilpia, stūgauja. Tik 

— Encore! Encore!* — riaumoja jie ir muša taktą kojomis. 
Grindys dreba, nėra kuo alsuoti, ir aš nebegaliu. Staiga man 
viskas įsipyksta. Visi, o ypač Vinstonas, kuris taip gašliai 
spokso į spektaklį, kad mane pykina. 

— Man reikia į tualetą, — sakau ir atsistoju. — Netrukus 
grįšiu. 

Linkteli, nė nežiūrėdamas į mane. Girtas kaip pėdas. 

Išskubu iš užeigos. Gatvėje šviesu. Jau devynios valandos 
ryto. Lietingas, vėsus, rūškanas rytas. Devynios valandos! O 
ten, viduje, vis dar naktis. Kraipydama galvą lekiu garvelė- 
mis. Galop prieinu didesnį bulvarą, kaip jo pavadinimas? 
Rošešuaro bulvaras. Klaikios apylinkės. Kuo greičiau iš Čia. 
Galop randu taksi, su palengvėjimu įsėdu, pasakau savo ad- 
resą, atsilošiu sėdynėje ir užsimerkiu. 

Vinstonas laimėjo. Nubaudė mane, kad su juo nepermie- 
gojau. Bet jis ir pralaimėjo, nes bausmė pernelyg žiauri. Aš 
jo nebenoriu. Taip! Nors ir šimtus kartų būtų ministru ir 
turėtų tiek pinigų, kad nė jam neišeitų į sveikatą. Viskas 
baigta, praėjo, gana. Aišku, jokia moteris dar nėra palikusi 
jo vieno naktiniam bare, jis man niekuomet nedovanos. Per- 
nelyg pasipūtęs. Daugiau jis nebeskambins. 


* Dar! Dar! (Pranc.) 

Galų gale aš namie. Mano butas atrodo kaip šviesi, rami, 
saugi, miela sodo pavėsinė. Be sutenerių, kekšių, pornogra- 
fijos, sekso reginių, girtuoklių, dūmų, stūgavimo ir trypimo. 
Palaimingai einu per savo nuostabiąją svetainę, eidama pro 
šalį paglostau pagalvėlį ant geltonosios sofos. Noriu į vonią, 
po dušu. Reikia nusiplauti šios nakties purvą. Mačiau dvi 
žiurkes Pigalio aikštėje, o paskutiniam bare dideli tarakonai 
lakstė pasieniais. 

Tikiuosi, kad ten nebuvo blusų, jų, beje, Paryžiuje dar 
veisiasi. Vos pagalvoju apie blusas, ima siaubingai niežėti vi- 
są kūną. Paniežti ir galvą. Utėlės! Galimas daiktas, ten bu- 
vo ir utėlių. Padėkit! Blusos, utelės, tarakonai, žiurkės — na- 
mie aš nepratusi prie tokių gyvių. Kaip nuo jų apsiginti? 

Mane perima baimė, puolu į vonią, nusiplėšiu drabužius, 
palendu po dušu, išsiplaunu galvą, nusišveičiu su muilu, ap- 
žiūriu kiekvieną kūno lopelį. Blusos ne kvapo. Ačiū Dievui! 
Tačiau aš pavargau, velniškai pavargau. Apsirišu šlapią gal- 
vą švariu rankšluosčiu, užsimetu pašildytą gauruotą baltą 
chalatą su kapišonu ir įjungiu feną. Nupučiu ją šalin, tą pas- 
kutinę naktį, gašlius veidus, rėkalojančius balsus ir nusivyli- 
mą, nes tai 5uvo nusivylimas, negaliu savęs apgauti. 

Kada, po teisybei, viskas pakrypo ne taip? Restorane mu- 
du dar buvome viena širdis ir siela. Vinstonas ir aš, Šaulys 
ir Liūtas, vakaras atrodė viliojantis, kupinas laimės lūkesčių, 
nekantriai laukiau vakarienės pabaigos. 

Tai bučinys. Be jokios abejonės. Pernelyg šiurkštus buči- 
nys. Tačiau labiausiai mane trikdė, kad jis nebuvo linkęs pa- 
lūkėti nė dienos. Džentelmenas būtų pasakęs: „Gerai. Jeigu 
šiandien nenori, puiku! Ir ryt bus diena. Eisime į ramų res- 
toraną ir dar kiek pasišnekučiuosime. Paskui suplanuosime 
vakarą, na, o po to pasižiūrėsim“. Maždaug šitaip įsivaizda- 

vau savaitgalį. Tačiau nieko neišėjo. Ką padarysi. Vinstonas 
pernelyg nesivaldo. Taip, taip, trumpas smakras. Be to, kai 
tik mudu susitinkam, kaskart lyja. 

Ar čia ne telefonas? Tikrai! Išjungiu feną, atsisėdu ant ba- 
landžio pilkumo sofos priešais vonią, paimu ragelį ir susike- 
liu aukštyn kojas. 

— Alio? 

Tai Vinstonas. Jo balsas visiškai sutrikęs. 

— Šitaip man niekuomet nėra atsitikę! Niekuomet mano 
gyvenime, — jis beveik rėkia, — čia tai bent pokštas! Nesu 
pratęs prie tokio elgesio. Visur jūsų ieškojau, nieko nesu- 
prantu — kas nutiko? 

— Šou pasirodė man pernelyg vulgarus, — sakau kuo ra- 
miausiai, — aš prie tokių nepratusi. 

— Jūs paprasčiausiai palikote mane! Paprasčiausiai paliko- 
te, tame siaubingame klube, į kurį nenorėjau eiti, vienas 
Dievas težino, kaip ten atsidūriau. Ir kaip jums atėjo į gal- 
vą? Ką jums padariau? Kodėl taip elgiatės? Kodėl... 

— Kur jūs? — nutraukiu jo tiradą. 

— Čia! Telefono būdelėje priešais jūsų namus! Aš turiu 
rankoje jūsų liemenėlę. 

Ką dabar sakyti? Dėl visa ko tyliu. 

— Alio, — dar garsiau šaukia Vinstonas, — ar jūs mane 
girdit? Užlipsiu pas jus. Parnešiu jums tą daikčiuką. O tada 
atsisveikinsiu. Visiems laikams. 

— Atsiųskit paštu, — sakau nerūpestingai. 

Bet jis jau pakabinęs ragelį. Netrukus ima skambinti 
prie durų, ilgi, šaižūs skambučiai, keturi iš eilės. Iš kur jis 
sužinojo, kurios durys mano buto? Maryr, paklausė duri- 
ninką. Kai atidarau, jo nykštys smarkiai tebespaudžia 
skambutį. 

— Galite nebeskambinti, — sakau ir atkišu ranką. Jis be 
žodžių paduoda man nėrinių trikampiuką. 

— Ačiū, — sakau abejingai, — labai ačiū, kad varginotės. 

Vinstonas tyli. Atrodo baisiai. Išbalęs, paraudusiomis aki- 
mis ir įkritusiais žandais... Visas veidas lyg ištįsęs. Mėlyna- 
sis kostiumas suglamžytas, ilgas baltas šilkinis šalikas dėmė- 
tas, vešlūs rudi garbanoti plaukai atrodo kaip šiaudai. Lūpų 
kampučiai nukarę. Akyse nebėra auksinių traškučių, jos pil- 
kos kaip dangus už lango. Ant smakro kruvinas brėžis. Kad 
ir kaip keista, jis atrodo blaivas. 

Stoviu prieš jį basa, su chalatu, neišsidažiusi, šlapiais 
plaukais. Aš apsimoviau kapišoną ir susiveržiau diržą. Nė 
vienos plikos kūno vietelės nematyti. 

— Man taip bloga, — graudžiai sako Vinstonas ir ranka 
persibraukia kaktą, — ar neišvirtum puodelio kavos? 

Staiga atrodo toks apgailėtinas kaip mažas vaikas. 

Nė akimirkos nedvejoju. Vargšeliui tikrai kliuvo, jam rei- 
kia padėti. 

— Žinoma! Eikš į vidų. 

Jis atseka paskui mane į virtuvę, atsisėda prie lango ir ste- 
bi, kaip kaičiu vandenį, malu pupeles, beriu į filtrą, o ka- 
dangi jau vis tiek esu virtuvėje, tai išverdu kelis kiaušinius, 
padedu sviesto, medaus, sūrio, marmelado, pakepinu traškių 
skrebučių ir įpilu kavos. 

— Mmmm, kaip gardžiai kvepia! 

Vinstonas su palengvėjimu atsidūsta, ištiesia kojas, ir jo 
veidas pirmąkart įgauna kiek spalvos. Po pirmojo puodelio 
dar labiau atkunta, po antrojo — net šypsosi. Paskui ima 
valgyti — kiaušinius, skrebučius, marmeladą — aiškiai maty- 
ti, jog jam skanu. Pavalgęs labai rimtai atsiprašo už savo el- 
gesį naktį. Tada nori nueiti į vonią ir galų gale — į lovą. 

— Ar turėsi kur mane paguldyti? — klausia tiesiai. — Ar 
man grįžti į viešbutį? 

— Gali pasilikti ir čia. Eime, parodysiu tau, kur atsigulti. 

Aš juo pasitikiu. Mudu susitaikėm. 

Kaip jau minėjau, bute du svečių kambariai. Kiniškojo 
niekuomet nebepanaudojau. Tačiau žaliasis sutvarkytas, iš- 
vėdintas, lova ką tik perklota. Spintoje kabo aksominis ru- 
das chalatas, ant naktinio stalelio — knygos. Jaukus kamba- 
rys su žaliais tapetais ir ratinu aptrauktais baldais. 

— Dailu, — pagiria Vinstonas ir apsidairo, — labai dailu, 
kaip ir visas butas. 

Jis ką tik nusimaudęs, apsirengęs rudu chalatu, kuris tin- 
ka, lyg būtų jam siūtas, ir su palengvėjimu atsidusęs visu 
ūgiu išsitiesia ant lovos. 

— Pasėdėk valandėlę šalia, — sako paskui, — tik kokią 
akimirką, kol pasijusiu kaip namie. 

Kai atsisėdu, paima mane už rankos. 

— Kur susibraižei? — klausiu. — Pargriuvai? 

— Susimušiau, — prisipažįsta Vinstonas, — ten, viršuje, 
tame siaubingame klube. Su durininku. Jis man nesakė, kur 
tu išėjai. — Ima glostyti mano ranką. — Labai gailiuosi dėl 
šios nakties. Ar man dovanosi? 

— Žinoma! 

Jo akyse vėl žiba auksiniai taškučiai. 

— Pabučiuok mane! — Maldaujamai žiūri: — Prašau, — 
sako, kai dvejoju, — prašau, Ofelija! 

Ilgai bučiuojamės. 

— Atsigulk šalia. Tik trupučiuką. Man šalta. Noriu pa- 
justi tavo šilumą. 

— Tik valandžiukę, ne daugiau. 

— Kaip panorėsi. 

Jis priglaudžia mano galvą sau prie peties ir su jaudinan- 
čiu švelnumu apkabina mane. 

— Aš labai gailiuosi, — sako paskui, — labai gailiuosi, kad 
šiąnakt šitaip elgiausi. Paguosk mane, gražioji drauguže, pa- 


guosk. 

Ką pasakyti. Aš jį paguodžiau. O paskui visą dieną pra- 
leidome lovoje ir dar visą naktų. Miegojome ir mylėjomės, 
protarpiais kalbėdamiesi. Diskuruojam apie Dievą ir pasau- 
lį. Ištisas valandas! Staiga abu pasijuntam lengvai, laisvai, nė 
kiek nebesivaržom, kaip rada lektuve, kai pirmąkart susiti- 
kom. 

Tačiau labai greitai supratau vieną dalyką. 

Ir Vinstonui trūksta akiračio. Tiesa, jis labai išprusęs, 
tiek, kad greitai padarytų svaiginančią karjerą kaip savo sri- 
ties specialistas. Puikiai žino, kas geriausia PINIGAMS! Ta- 
čiau kas būtų geriausia mums, žmonėms, ir mūsų gražiajai 
planetai, nė nenutuokia. Tai jam ir neįdomu. Ir moterų ne- 
vertina. Juo labiau Naujosios romantikos. 

— O kaip tu namie gyveni? — klausiu. — Ar turi laiko 
šeimai? 

— Ne, — iškart atsako, — neturiu. Be to, namie nuobo- 
džiauju. 

— Tai kada šnekiesi su žmona? — klausiu, nes man įdomu. 

— Tik iš ryto! Vonioje! 

— O su vaikais? 

— Niekuomet! 

— Niekuomet? 

Neįtikėtina. 

— Taip. Neturiu laiko. Tuo užsiima žmona. 

— O ką ji dabar veikia? 

— Žaidžia tenisą, dirba sode, prižiūri vaikus ir šunis, mes 
turim ir arklių, — jis žiovauja, — ir gamina valgį. Ji nuostabi 
virėja. 

— Ar jūs mylitės? 

— Retai. Mūsų atskiri kambariai. Bet nesu nelaimingas. — 
Jis pagalvoja, paskui lėtai ir apdairiai ištaria: — Tačiau nesu ir 
laimingas, antraip nebūčiau galėjęs tavęs įsimylėti. 

— Mudu pernelyg trumpai pasižįstam, kad įsimylėtume, — 
skubu pasakyti. 

— Man pakanka, — jis glosto man petį, — niekuomet ne- 
pažinau į tave panašios moters. Išsilavinimu, patirtimi, fi- 
nansine nepriklausomybe pranoksti visas kitas. Tačiau tai 
pavojinga. Tavimi būtų galima susirgti. — Jis žiūri į ma- 
ne: — Tu graži ir liekna, kūnas kaip jaunos mergaitės, ma- 
tyti, kad nesi gimdžiusi. 

— Iš ko? 

— Pažiūrėjus į strėnas. Ir krūtis. Ir pilvą. Tu stangri, nie- 
kur nematyti baltų juostų nuo nėštumo. Be to, nė viena 
moteris nesimyli taip. Tavo tokie kieti raumenys ten, apa- 
čioje, viskas taip susiaurėja, niekuomet nebuvau šito patyręs. 
Ar tyčia taip darai? 

— Kartais. Tačiau prieš pabaigą jau nevalingai. 

Tačiau nepasakau jam, kad su juo nera nevalingai. Ma- 
lonumas, kurį jis man teikia, per menkas, taigi apsimetinė- 
ju. Kai užsimanau, kad jis liautųsi, ar pastebiu, kad tuoj tuoj 
baigs, imu trūkčioti, suspaudžiu raumenis ir suvaidinu di- 
džiulį pasitenkinimą. (O kodėl ne? Tai jį džiugina!) 

Taip, mielieji. Vinstonui puikiai išsivystę viskas, jis ne- 
apipjaustytas, o apyvarpė su baltomis dėmelėmis kaip visų, 

kurie per dažnai nuogi deginasi saulėje. Man tai labai patin- 
ka. Ir jis švarus, patrauklus, išsigašinęs. Tačiau atsidavęs pa- 
žangai ir del to nubaustas. 

Nors jo gražumynas ir nesusitraukęs, akivaizdžiai nuka- 
muotas stresų. Valandų valandas reikia jį laikyti, spausti, bu- 
čiuoti, kol įsismagina. Pirmąkart užtruko amžinybę! Paskui 
jau kiek greičiau. O naktį apskritai atsisakė. Nors verk. Už- 
tat rytą veikė kaip pateptas, beveik savarankiškai ir daugiau 
kaip valandą. Po pietų vėl įsismagino (ir dar ilgiau). Taip! 
Jeigu norėčiau, priversčiau jį darbuotis, sukaupusi energiją ir 
kantrybę. Tačiau ar aš noriu? 

Šiaip ar taip, tai man pamokomas savaitgalis. Vinstonas 
ypatingas žmogus: patrakęs, nesivaldantis, savininkiškas (jo 
rinkiminis šūkis „noriu viešpatauti ), tačiau jis ir draugiškas, 
ramus, dėkingas, ištroškęs meilės kaip kūdikis. 

— Jau dvidešimt metų man šitaip nebuvo, ar žinai? — sa- 
ko susigraudinęs. — Visas savaitgalis lovoje! Neįtikėtina! Mes 
nieko nevalgom, negeriam svaigalų ir ištisas valandas myli- 
mės. Nė nežinojau, kad aš pajėgus. Tačiau aš tavęs, Ofelija, 
neieškojau, aš tave radau. Štai koks skirtumas. Ir dar. Bijau 
su tavim skirtis. Šiandien man labai nuostabu. O rytoj? Ry- 
toj bus skaudu. Tu mano narkotikai, darling. Rytoj jų ne- 
beturėsiu. Ir dėl to kankinsiuos. Nebus lengva. 

Sekmadienio vakare Vinstonas išskrenda atgal į Londoną. 
Nelydžiu jo į oro uostą. Tai jo noras. Bijo, kad kas nors ne- 
pamatytų mūsų kartu. Šiaip ar taip, jis garsenybė ir rinkimų 
plakatuose nufotografuotas kaip rūpestingas ir ištikimas šei- 
mos tėvas. 

— Nežinau, ar mudu dar pasimatysim, — sako atsisvei- 
kindamas, — nežadu nieko, ko negaliu tesėti. Tačiau aš la- 
bai stengsiuos, darling. Patikėk manim. 

Vos Vinstonas išeina, lietaus kaip nebūta. 

Pirmadienis saulėtas, su žydru dangum ir baltais debesė- 
liais, svajingai plaukiančiais virš Panteono kupolo ir Šv. Šir- 
dies bažnyčios Anglijos link. Gana šilta, tačiau rytą pirmą- 
kart padvelkė rudeniu. 

Pabundu kamuojama alkio. Ar gali būti? Sveriu tiktai 
penkiasdešimt keturis kilogramus, penkiasdešimt keturis! Dar 
vienu kilogramu mažiau! Ir nėra ko stebėtis! Juk beveik ne- 
valgėm visą savaitgalį. Tiesa, kasdien pusryčiavom, tačiau 
vakarais mitome tik sūdytais migdolais, kuriuos atsitiktinai 
radau virtuvėje. Penkiasdešimt keturi kilogramai! Šiandien 
galėsiu valgyti viską, ko tik įsigeisiu. Taip ir padarysiu. Be 
to, reikia atšvęsti pažinų su Vinstonu. Šiandien perpiet? 
„Gran Vevure'? Puiki mintis. 

Taip, mielieji. Aš sugebėjau. Aš suartėjau su aristokratu, 
iš pačių viršūnių, išsilavinusiu ir labai turtingu. Jis turi pa- 
žinčių ir įdomiai kalba. Su vyru, su kuriuo galima pasikal- 
bėti, ne tik permiegoti, stipriu žmogum, kuris nebijo protin- 
gos moters. 

Ir dar daugiau: galėčiau jį turėti. Vien sau. Jeigu tik bū- 
čiau tai numačiusi, būčiau galėjusi padaryti, kad jis mestų 
žmoną, pamirštų vaikus ir taptų mano be jokių išlygų! Ga- 
lėčiau susikrauti kapitalą iš šito savo talento ir per vedybas 
patekti į Anglijos aukštuomenę. 

Be abejo, kova būtų nuožmi. Ne vienas vyras nemėgsta 
skyrybų (juo labiau trečiąkart!). Bet aš laimėčiau. Dedu gal- 
vą. Jeigu vyrui jau arti penkiasdešimties ir jis staiga aptinka 
savo seksualinį pajėgumą, jeigu pirmąkart gyvenime aistrin- 
gai įsimyli, jeigu staiga gali mylėtis ištisas valandas, keliskart 
per dvi paras, tai jis pasiryžęs pakeisti gyvenimą. 

Be to, žinau tam tikrų triukų, kurių poveikis neabejoti- 
nas. Net nežinau, ar verta juos atskleisti. Ką gi, prašom! 

Mes, kanadiečiai, ne naginės. Taigi: Vinstonas labai užsiė- 
męs, jam pats rinkiminės kovos įkarštis. Jeigu jis iš tikrųjų 
nebepaskambintų (nors tuo labai abejoju!), kitą savaitę skris- 
čiau į Londoną, išsinuomočiau kambarį gražiame viešbutyje 
ir užsukčiau trumpam į jo banką. Mane sšvydęs, užsinorėtų 
su manim permiegoti. Tačiau kiekviena permiegota naktis 
(ar pusė nakties, ar popietė) vis tampriau surištų jį su ma- 
nim. 

Taigi lengvai galėčiau atsivilioti jį kas savaitė į Paryžių. 
„Darling, — pasakyčiau, — aš esu aistringa moteris. Aš ta- 
ve myliu. Bet negaliu ilgai būti viena. Savaitę ištveriu. O 
paskui nebegaliu garantuoti ištikimybės. Tačiau jeigu per 
savaitę pasimatysim vieną kartą ar iš bėdos kartą per de- 
šimt dienų, būsiu tau ištikima. Tvirtai pažadu. Prisiekiu 
gyvybe“. 

Kaip jau sakiau, galėčiau padaryti tą ir dar daugiau, bet 
kuriam galui? Negaliu tekėti, nes neapkenčiu kasdienybės. 
Man lengviau kurti leidyklą, vargti, rūpintis, rizikuoti, ne- 
miegoti dėl to kiauras naktis, nei būti žmona ir vergauti to- 
kiam vyrui kaip Vinstonas. Be to, ir nemyliu jo. Ši priežas- 
tis svarbiausia. 

Po teisybei, gaila, nes jis taip stengėsi. Jis negriuvo ant 
manęs, nereikalavo mylėtis iš priekio, net glostė ten, kur rei- 
kia (nors sausais pirštais ir pernelyg šiurkščiai), mylėjosi kiek 
tik pajėgė, taip, aš netgi tikra, kad jis niekuomet nėra šitaip 
paisęs jokios moters. Lovoje parodė man viską, ką gali. Bet 
man to nepakanka. 

Palyginu jį su Prosperu Deivisu. O palyginti su juo, 
Vinstonas tarytum akmeninis. Kietas, stabarus, kampuotas, 
susikaustęs. Baltas kaip marmuras ir toks pat meilus. Jis tvir- 
tas kaip betonas, rankos tarytum medinės, palyginti su Pro- 

speru, jis negyvėlis, nėra jokios kibirkštėlės, kuri mane už- 
degrų. Nei žarijos, nei ugnies, nei liepsnos. Viskas veltui! 
Tuščias jėgų švaistymas. 

Palyginti su Prosperu, jis liūdnas ir nuobodus. Jo juokas 
manęs neužkrečia, balsas nesužadina, šalia jo nesijaučiu sau- 
gi, esu per šviesmečius nutolusi nuo geismo ir ekstazės. 

Todėl ir savaitgalį mudu praleidome svečių kambaryje. 
Nenorėjau, kad Vinstonas gulėtų mano dvigulėje lovoje. Ji 
priklauso Prosperui Deivisui ir prisiminimams apie jį. Pro- 
speras Deivisas! Juo labiau kad nė nenoriu apie jį galvoti. Bet 
turiu. Nera kito pasirinkimo. 

Jaučiuosi kaip moteris, kuri pirmą kartą užsisakė pasiūti 
batus. Kai jie gatavi, ji galvoja: „Iš tiesų puikūs! Nuostabūs! 
Ber tai nėra toks jau pasaulinis įvykis“. Ir vis dėlto paskui jai 
nebepatinka jokie kitoniški batai. Visi kiti nedailaus darbo, 
lyg prastai ir be meilės sukurpti, niekaip netinka, ji pastebi 
galybę klaidų, trumpai drūtai, ji pasmerkta visam gyvenimui 
trokšti batų, siūtų pagal užsakymą. 

Kaip tik taip atsitiko su Prosperu. Žinojau, kad išgyvenau 
su juo dieviškas valandas, tačiau nežinojau, jog vėliau lygin- 
siu jį su kitais vyrais, aišku, ne jų naudai, ne, šito nesitikė- 
jau. Ne dėl Vinstono manęs nedomino prancūzai (staiga 
man žaibiškai atsiveria akys), o dėl Prospero. Tai mat kaip. 
Nors mąsčiau apie Vinstoną — širdyje viešpatavo Prosperas. 
Nieko nepadarysi! | 

Be to, šiandien gavau jo laišką. Raudoną voką su daugybe 
ženklų, žydrų, baltų, raudonų, juostuotų ir žvaigždėrų, kaip 
tik pagal jį. Iškart perskaičiau, tuoj po pusryčių, svetainėje, 
ant geltonosios sofos, skęsdama tarp saulės geltonumo pagal- 
vėlių, kaip ir anąkart, kai pirmąkart kalbėjausi su juo telefo- 


nu ir žinojau, kad mudu tuoj mylėsimės. 

Laiškas neilgas. Prosperas nemėgsta rašyti. Jam labiau 
prie širdies natos, ne sakiniai. Bet aš skaitau ir skaitau ir mė- 
gaujuosi kiekvienu žodžiu! 

Ką jis čia rašo? Atvažiuoja manęs aplankyti? Valio! O 
paskui imu klaikiai raudoti ir nebepajėgiu susitvardyti. 

Mat nuo tada, kai jis išvažiavo, aš kaunuosi. Tačiau po 
savaitgalio su Vinstonu prisipažįstu: aš myliu Prosperą! Ir ne 
tik kūnu! 


„Baby, — rašo jis gražiu ir taisyklingu raštu, — mačiau Ta- 
ve per televizorių. Nuolat apie Tave mąstau. Negaliu miego- 
ti. Negaliu atsidėti savo muzikai. Turiu Tave pamatyti. Kitą 
savaitę mes skrisim į Braziliją. Paskui į Japoniją. Dirbsim la- 
bai įtemptai, kasvakar koncertuosim. Tiktai rugsėjo mėnesį bū- 
sim laisvi. Spalio 2 d. grosim Nyderlanduose. Rugsėjo 12-ąją 
galėčiau būti Paryžiuje. Iškart parašyk, ar man atvykti. Jei ne- 
gausiu Iš Tavęs jokios žinutės, skrisiu atgal į Niujorką. Aš Ta- 
ve myliu. Je taime! Prosperas D.“ 


Vos išsiverkusi čiumpu voką ir apžiūrinėju pašto antspau- 
dą. Jis rugpjūčio 16-osios, mano gimtadienio, tada, kai iš 
Londono rodė televizijos laidą. Laiškas keliavo pusantros sa- 
vaitės. Šiandien rugsėjo 3-ioji. Prosperas jau gastroliuoja. 
Kur jis? Japonijoje? Brazilijoje? Nežinau nei adreso, nei vieš- 
bučio, nei miesto. Turiu kuo greičiau jį rasti. 

Ber kaip? 

Nusišluostau ašarotas akis. Dėl Prospero vis turiu verkti. 
Neabejotinas ženklas. Kol kas šitaip jausdavausi tik su Trist- 
remu. Buvau taip jį įsimylėjusi, kad vos jis parodydavo gy- 
vybės žymių, paskambindavo, parašydavo, imdavau kūkčio- 
ti. Dabar vėl tas pats. 

Ką gi. Velniop sentimentus, kaip man jį rasti? Namo 
skambinti neįmanoma. Bet aš ne veltui dirbau su masinėmis 
informacijos priemonėmis, kaip kiti sako, aš viską sužinau, 
pasikliaudama nuojauta. Taip atsitinka ir šįkart. 

Prosperas man minėjo, kad Europoje yra dvi džiazo mu- 
zikos agentūros, viena Vokietijoje, kita — Nyderlanduose. 
Kadangi kaip tik šioje šalyje baigiasi gastrolės, tai, matyt, ji 
ir tvarko viską. Paaiškėja, kad tikrai. Paskambinu į atstovy- 
bę, pareikalauju spaudos skyriaus — ten turi visas tos šalies 
telefonų knygas — ir paprašau telefono numerio. Tuomer, 
pasikliaudama savo laime, skambinu į agentūrą. Ir man pa- 
kviečia damą, kuri organizuoja gastroles. 

Iš jos sužinau viską. Prosperas jau Japonijoje. Žinau 
miestą, viešbutį, telefono numerį, žinau, kur jie groja ir ke- 
linrą valandą. Šiandien jie Tokijuje. Man palengvėja. 

Iškart paskambinu. Čia, Paryžiuje, pusė vienuoliktos 
priešpiet, ten jau pusė aštuonių vakaro. Jeigu man pasiseks, 
-pagausiu Prosperą prieš koncertą. 

Iš tikrųjų jis tebėra savo kambaryje. 

— Alio! Čia Ofelija. 

— Oh, Baby! — Prosperas prajunka ir juokiasi juokiasi, 
tai neapsakomo palengvėjimo juokas. Po truputį jis nurims- 
ta: — Man tavęs taip trūksta. Ar pasimatysim Paryžiuje? 

— Žinoma! 

Didžiausiomis pastangomis susivaldau vėl neverkusi. Tas 
balsas! Lėtas, sodrus, pakimęs — visiškai mane pakerėjęs. Tas 
žemas erotinis tembras taip mane jaudina, tarytum Prospe- 
ras stovėtų čia pat. 

— Maniau, kad tau nebepatinku. Tu man neparašei. 

— Tik šiandien gavau tavo laišką. Ką tik perskaičiau. 
Prieš valandėlę. 

— Tai mes pasimatysim antradienį? 

— Be abejo! Aš tave pasitiksiu. Ar žinai reiso numerį? 

— Taip. Luktelk! — Padiktuoja man skaičius. Paskui ber- 
te išberia: — Beje, skambinau tau dukart. Tavęs vis nebuvo. 
Bijojau, kad nebūtum grįžusi į Kanadą. 

— Aš? Aš čia visuomet. Kada tu skambinai? 

— Paskutinįkart šeštadienį, penktą valandą popiet. Na, 
Paryžiuje tuomet buvo aštunta ryto. 

— Teisybė. Manęs nebuvo. — Aš buvau Pigalio aikštė- 
je. Siaubingoje smuklėje su dūmus leidžiančia striptizo šo- 
kėja. Žinoma, to nepasakau. — Ar tau gerai sekasi? — 
klausiu. 

— Ačiū. Labai gerai. Tiktai pavargau. Visi pavargome. 
Beveik nera kada miegoti. Dažnai grojame iki vidurnakčio, 
septintą ryto vel atsikeliame ir važiuojam į kitą miestą, o va- 
kare vėl grojame. Ak 6ab6y!— Jis trumpam nutyla: — Aš ta- 
ve myliu! 

— Aš irgi. 

— Tikrai? 

— Be jokios abejonės! Taip džiaugiuosi, kad susitiksim! 

Jis juokiasi. 

— Tris dienas praleisim lovoje. Okei? 

— Okei. 

— Paskambinsiu tau rytoj. Dabar man metas. Aš dar ne- 
baigiau apsirengti. 

— Ar publika gera? 

— Labai. Ir maloni. Taigi iki rytojaus. Bye, bye! 

— Bye, darling. Ir grok taip, kad visi ant sienų liptų! 

Padedu ragelį. Vinstonas pamirštas. Nuo rytdienos po sa- 
vaitės atskrenda Prosperas. Jau dabar galiu viską suplanuoti. 
Ber iš pradžių peržiūriu paštą. Pagaliau! Neli atsiuntė pasku- 

tinį skyrių. Neilgą, tiktai penkiolikos puslapių. Nuostabu. Su- 
sidorosiu per keletą dienų. Ir ji pridėjo laiškuųį. Atsiprašo už 
vėlavimą. Tačiau nerašo, kodel tiek ilgai buvo dingusi. 

Tačiau mano motina tuo pačiu paštu atsiuntė iliustruo- 
tą žurnalą. Aha! „Peoples Magazine“ paskutinis numeris. Na, 
o kas gi jame? Kad Neli įsimylėjo naująjį Kalifornijos guber- 
natorių. Ir jis atsakė tuo pačiu. Jis atrodo simpatingai, naš- 
lys, rašoma, kad dešimčia metų jaunesnis, bet nuotraukose 
amžiaus skirtumo nematyti. Beje, nuotraukos darytos Holi- 
vude, garsaus kino filmų prodiuserio namuose. Ten abiem 
buvo surengtas didžiulis priėmimas. Sklando gandai net apie 
vedybas. 

Atidžiai apžiūrinėju nuotraukas. 

Ar juodu tikrai įsimylėję? Ar tik meilės istorija, kad nemo- 
kamai patektum į laikraščius? Ne. Vyriškis atrodo nuoširdus. 
Be to, jis mato tik Neli, o ne kamerą, tai gerai. Dauguma po- 
litikų nebepaiso savo palydovių, vos pastebėję, kad yra filmuo- 
jami. Iškart ima flirtuoti su kamera, visi aplinkiniai jiems tuš- 
čia vieta. Bet šiuo atveju ne taip. Abudu mato tiktai vienas ki- 
tą. Žavisi vienas kitu. Patenkinta padedu žurnalą. 

Kol dar nepamiršau: išspręsta ir įminta Riveros mįslė. 
Mano motina supainiojo pavardes. Valeris Belturas, mano 
Operos teatro direktorius, buvo didžioji Neli meilė. Abudu 
vis dar palaiko ryšius, manau, platoniškus. Beje, jis kaip tik 
„Ryškiausių Holivudo žvaigždžių rančoje“, gražinasi prieš 
kelionę namo. Rivera buvo tiktai meilės nuotykis. Nepavy- 
kęs. Kaip ir man! 

Prosperas atskrenda į Paryžių! Kokia čia šventė Vinstono 
garbei. Nera kada. Kontreskarpo aikštėje kuo skubiau nusi- 
pirkau pietums kukurūzų salotų su raudonaisiais ankštpipi- 
riais, keptų pievagrybių, taip pat ryžių pudingo su karame- 


344 


lės padažu. Nieko nereikia virti, o šito ir noriu. Noriu dirb- 
ti, sutvarkyti viską, kas tik įmanoma, kol atvažiuos Prospe- 
ras. Rugsėjo menesį aš visuomet puikiausios formos! 

O šis menuo prasidėjo puikiai. Bet ne man. Neli atidarė 
savo pirmąjį restoraną vegetarams, Badis groja keturis vaka- 
rus iš eilės „Sūriajam bučiny“, su nauju amerikiečių ansam- 
bliu, geriau nei kada nors anksčiau. Tuo tarpu Prosperas tei- 
kia laimės japonams, mano motina veda seminarą apie gar- 
siuosius amžių sandūros Kanados dailininkus. Tristremas 
užsiėmęs pelninga veikla Monrealyje: nusipirko ištisą mies- 
to kvartalą, skirtą nugriauti, ir jau pradėjo remontuoti pir- 
muosius namus. Ir Vinstonas tikrai laimi rinkimus. Jis nau- 
jasis Anglijos finansų ministras, ir vakare, kai jau suskaičiuo- 
ti rinkėjų balsai, paskambina man tą pasakyti. 

— Darling, mes laimėjome! 

— Sveikinu! Ar jau tikrai? 

— Be jokių abejonių. Absoliutus sutriuškinimas! 

Ragelyje girdžiu juokiantis, įvairiausius šūksnius ir dai- 
nas. Tarška telefaksai, skamba telefonai, greičiausiai vyksta 
didžiulė šventė. 

— Kur tu esi? — klausiu. Jau po vidurnakčio. 

— Savo partijos štabe. 

— Pavargai? 

— Ne, visai ne. Aš laimingas. Tačiau tris savaites niekaip 
negalėsiu išvažiuoti. Gal tu mane aplankysi? Mudu dar pa- 
sikalbėsime apie tai. Kada tu grįžti į Kanadą? 

— Išskrendu spalio 15-ąją. 

— Tuomet dar tikrai pasimatysime. Spalio pradžioje bū- 
siu Paryžiuje. Kaip ministras. Negaliu ilgai kalbėti. Juk gir- 
di, kas čia dedasi. Norėjau tiktai tau pranešti. Aš apie tave 
daug galvoju. Tu man atnešei laimę. 

Padedu ragelį, ir man prieš akis iškyla jo veidas: tiesi 
stambi nosis, tiesūs antakiai, lepūnėlio burna, auksiniai taš- 
kučiai vyzdžiuose, trumpas smakras. Aišku, jis vėl apsirengęs 
nuostabiu kostiumu. Ir raudona šilkine liemene. Ir kiek jį 
pažįstu, apsirišęs ilgu baltu šilkiniu šaliku. Staiga jis vėl pa- 
sidaro man labai savas. Man jis patinka. Džiaugiuosi jo sėk- 
me. Voild! Bent vienam iš mūsų pavyko. Tikiuosi, jog kitą- 
kart pasiseks ir man. 

Visą savaitę dirbu kaip patrakusi. Nusistatau žadintuvą 
devintai, o dešimtą jau sėdžiu prie rašomosios mašinėlės. 
Knygą pabaigiu per dvi dienas. Ir iškart griebiuosi jos leidi- 
mo prancūzų kalba. Mat buvau jį pradėjusi ruošti dar prieš 
skrisdama į Londoną. Šimtas puslapių jau garavi, ir darbas 
eina kaip iš pypkės. Kartais net iki ketvirtos valandos pary- 
čiais. 

Sunkiausia jau praeityje. Man nebereikia spėlioti, ką Neli 
turėjo galvoje tai rašydama, ne, aš pasidėjusi savo gražų, aiš- 
kų, taisyklingą vertimą anglų kalba. Iš antrosios savo gimto- 
sios kalbos verčiu į pirmąją, tai tikras malonumas. 

Sekmadienio vakare baigiu dešimtąjį puslapį. Nuostabu! 
Pirmadienį išsimiegu, tada einu pas Žaną į Lasepedo garvę 
pasigražinti dėl Prospero. 

— Ar esat turėjusi juodaodį draugą? — klausiu ją, kai ma- 
no veidas panyra į garų debesį. O kai ji linkteli: — Kaip vis- 
kas buvo? 

— Puikiai lovoje, o šiaip prastai. 

— Kodėl prastai? 

— Pernelyg pasipūtęs, — sako Žana ir nusausina man 
skruostus, — ir pasibaisėtinas tinginys kaip ir visi afrikiečiai. 
Tie, kurie atsibasto į Paryžių, visi vadų sūnūs. „Aš esu prin- 
cas! (Taip bent atsikalbinėja.) Negaliu to daryti. Tai mote- 

rų pareiga . Iš pradžių net pareikalavo, kad gatvėje sekčiau 
atsilikusi per du žingsnius. 

— Ir jūs sekėte? 

Žana juokiasi. 

— Niekuomet! Išgrūdau jį lauk. Po dviejų mėnesių. Tai 
reiškia, ne tik jį, bet tris jo giminaičius ir bičiulį. Paprastai 
būna taip: pirmiausia įsikrausto vienas, o paskui kas savaitė 
jų daugėja. Kodel klausiat? Įsimylėjot juoduką? 

— Beveik. Tačiau amerikietį, jie labiau gerbia moteris. Be 
to, jo motina baltoji. 

— Linkiu laimės, — sako Žana, — jau dabar užjaučiu! 

Namie išsiplaunu su chna galvą (ir plaukus apačioje). O 
antradienį po pietų pasitinku Prosperą oro uoste. Kai jį pa- 
matau, man pakerta kojas. Jis toks gražus, kad neįmanoma 
ištverti. „Labas, vaikuti!“ Jis šypso man iš aukštai, išskečia 
rankas ir priglaudžia prie krūtinės. Didžiulis tamsiaodis mil- 
žinas ir grakšti baltoji moteris. Žmonės spokso. Bet mums 
vis viena. Bučiuojamės taksi, visu ilgu keliu į Paryžių. Na- 
mie iškart griūvame į lovą, į mano puikią, plačią, minkštą 
lovą, ir tris dienas iš jos neišlipame. 

Trys ekstazės dienos. Dabar tegu pasaulis prasmenga 
skradžiai. Prosperas mano glėbyje! Šitas gražus lankstus kū- 
nas, tarytum sukurtas kaip tik man, jis visuomet bus su ma- 
nim. 

Ne! Nepraleisiu nė akimirkos! Nežinia, kas bus toliau. 
Gyvenam pavojingu metu. Aš niekuo nebepasitikiu. Geidžiu 
jo dabar, kol pasaulis egzistuoja. Ir geidžiu jo viso! 

Kai nesimylime, šnekučiuojamės. Ištisas valandas. 

Prosperas pirmąkart kalba apie savo šeimą. Jo močiutė 
danė yra turtinga ūkininkė. O jo amerikietė prosenelė dar 
buvo juodaodė vergė Virdžinijoje. Jis turi giminių pietinėse 

valstijose, tačiau nenori ten viešėti, nes, dar mažam berniu- 
kui, jam kino teatre nebuvo leista sėdėti pirmutinėse eilėse, 
o gale, balkone, kur sėdėjo kiti juodaodžiai. Ir šito niekuo- 
met nepamiršo! 

— Labiau mėgstu važiuoti į Daniją, — sako jis, — ten aš 
esu egzotiškasis pusbrolis amerikietis. — Jis juokiasi: — Ma- 
no dėdė turi didelį namą ir keturias dukteris, kurių jauniau- 
sia — penkiolikos metų. Visos jos mane čiupinėja. O kai 
maudausi, kuri nors vis eina į vonią ko nors pasiimti, rank- 
šluosčio ar šiaip ko, ir tada vogčiom šnairuoja į vonią, ar ne- 
pamatys ko uždrausta, be paliovos atsiprašinėdama, kad su- 
trukdė. 

— Tai ko neužsirakini? 

— Nėra kaip. Supranti, jos iš anksto tuo pasirūpina. Jau 
antrąją mano viešnagės dieną dingsta vonios kambario rak- 
tai. Ir mano kambario taip pat. Beje, jos landžioja ir į ma- 
no kambarį. Nieko baisaus. Ne naktį. Bet rytą, kai ren- 
giuosi. 

— O kaip tada atsiprašo? 

— Metas pusryčių! — juokiasi Prosperas. 

— Tai tau patinka, argi ne? 

— Geriau, nei sėdėti kino teatro gale. Ar eiti pas kirpėją, 
kuris sako: „Atsiprašau, juodų plaukų nekerpu“. Ir taip jau 
man yra atsitikę. Pietuose. Per paskutinį giminės suėjimą. — 
Jis nutyla, pagalvoja: — O dabar pakeiskime temą. Okei? Aš 
esu pas tave. Mes Paryžiuje. Ir dar turim dvi savaites. — Pa- 
bučiuoja mane į skruostą, paglosto ilgas garbanas. — Neno- 
riu galvoti apie ką nors kita. Tiktai apie mus. Ar supranti? 

Daug laiko praleidžiam namuose. Nesunku paaiškinti 
kodel. Paryžiečiai sugrįžo po atostogų (anot radijo ir televi- 
zijos pranešimų, trys milijonai žmonių), ir gatvės vėl pilnos 

žmonių, prisikimšusios automobilių, prišnerkštos. Visur tie 
automobiliai, signalizuoja, leidžia išmetamąsias dujas, visur 
triukšmas, visur Žmonės, gyvenimas verda kone apčiuo- 
piamai. 

— Bjauriau negu Niujorke, — sako Prosperas, kai visai 
nusistekenę pareiname namo po trumpo pasivaikščioji- 
mo, — turėtų uždrausti automobilių eismą. Ir vis dėlto, ži- 
nai, Paryžius — gražiausias miestas pasaulyje. Šimtąsyk gra- 
žesnis už Ameriką. Mes čia susipažinome. — Jis žiūri į ma- 
ne: — Oh, Baby, ilgai apie tai mąsčiau. Dėl tavęs galėčiau 
mesti savo šeimą. Paskutinės savaitės namie buvo siaubin- 
gos. Mudu su žmona nebesikalbame. O jeigu imam kalbė- 
tis, tik ginčijames. Noriu būti su tavim. Gyvent su tavim. 
Noriu parodyti visam pasauliui, koks esu įsimylėjęs. Neno- 
riu meluoti, nenoriu slapstytis. Noriu pradėti naują gyve- 
nimą. Rimtai! 

Kitą dieną važiuojame prie Luaros. 

Išsinuomojam greitą raudoną automobilį ir aplankom 
gražiausias pilis, nuo Šamboro iki Šenonso, žinoma, ir Vi- 
landri, su garsiais visame pasaulyje daržais, atrodančiais 
kaip ištisas parkas. Išleidžiam krūvą pinigų, gyvenam ge- 
riausiuose viešbučiuose, valgom brangiausiuose restoranuo- 
se, mylimės plačiose dvigulėse prancūziškose lovose. Kaip 
kokia povestuvinė kelionė. Tik daug daug puikesnė. Taip, 
mielieji, tai gražiausia mano gyvenime savaitė, ir aš tai su- 
prantu. Prosperas lepina mane kaip įmanydamas. Sudari- 
nėja man valgiaraštį, maitina prie stalo, neša pusryčius į lo- 
vą. Jam įdomu viskas apie mane, jis turi galybę klausimų, 
ir aš pasakojuosi nesivaržydama, net apie tai, kaip sunkiai 
mokausi plaukti (mar giliam vandeny vis dar nieko neišei- 
na!). 


349 


Prosperas atidžiai klausosi, keliskart be žodžių linkteli — 
regis, tuoj pat viską pamiršta. Tačiau Valanse staiga nukrei- 
pia į tai kalbą. Ten viešbutis su baseinu. 

— Baby, — sako jis po pietų, — šiandien tu pirmąkart £ik- 
rai plauksi. 

— Ten, kur gilu? — Iš baimės tuoj pat išprakaituoju: — 
Visiškai viena? Aš nemoku! 

Sėdim ant baseino krašto, sumerkę kojas į vandenį. Karš- 
ta, lyg būtų vidurvasaris. 

— Žinoma, moki! Aš tau padėsiu. 

— Aš savim nepasitikiu. 

— Juk šiaip labai pasitiki savim. Visus savo pinigus, mo- 
tinos pinigus, išleisi kurdama leidyklą, net nežinodama, kaip 
seksis. Tai kur kas didesnė rizika, — juokiasi Prosperas ir 
kumšteli man į šoną. 

Tylomis spoksau į savo kelius. 

— Be to, kartais aš sapnuoju, ir tie sapnai visuomet išsi- 
pildo. Tai turi būti šiandien, baby. Šiandien tu turi plaukti. 
Jeigu šiandien nebijosi gilumos, byloja mano sapnas, tai Ka- 
nadoje viską įveiksi, kad ir kas tau būtų. Tau nieko bloga 
nebeatsitiks! 

Žiūriu į vandenį. Į žvilgančias klastingas bangeles. Pas- 
kui — į Prosperą. Jis mūvi raudonomis kelnaitėmis, gražus 
kaip kino žvaigždė. 

— Aš viską įveiksiu? Tikrai? 

— Viską, baby! Viską! Mano sapnai išsipildo. Šiandien tu 
plauksi virš gelmės, tada atremsi baisiausius likimo smūgius, 
tavęs nepalauš jokia nelaimė, jokia katastrofa, biržos žlugi- 
mas ar vyras... 

Aš jau stoviu vandeny ir seguosi ant pakaušio plaukus. 

— O tu plauksi? 

Prosperas linkteli. 

— Jeigu skęsi, aš tave išgelbėsiu! 

Nedrąsiai pradedu plaukti. Sekasi gana neblogai. Bet čia 
aš dar galiu atsistoti. O ten, priekyje, dugnas vis tolsta. Stai- 
ga man širdis ima daužytis kaip pašėlusi. Imu kvėpuoti daž- 
niau, mešlungiškai keliu aukštyn galvą, vis dėlto prisiryju 
vandens, netrukus vanduo mane pasiglemš. 

— Tiktai nebijok, — ramina mane Prosperas, — plauk lė- 
tai lėtai, 526y! Kuo lėčiau! Aš su tavim. Nieko tau nenutiks. 
Labai lėtai! Lėtai lėtai! 

Vos jis ištaria tuos žodžius, staiga mano baimės kaip ne- 
būta. Šalia šio juodaodžio, švelnaus stipruolio aš plaukiu į 
gelmę, visą ilgą nuotolį iki pat baseino krašto. O nuo ten 
abu grįžtam atgalios. Paskui aš plaukiu viena. Prosperas už- 
lipa ant tramplino ir iš aukštai stebi mane. 

— Aš plaukiu!!! — šaukiu kiek pajėgdama balsiau. Aš iš 
tiesų plaukiu. Plaukiu sekliam vandeny. Plaukiu virš gelmės. 
Aš esu žuvis! Undinė! Delfinė! Aš jūros mergelė! Nimfa. Čia 
aš kaip namie. Vanduo — mano stichija. Aš apsiverčiu aukš- 
tielninka ir kojomis imu taškyti vandenį taip, kad pasipila 
purslai kaip nuo fontano... 

— Valio! — šaukia Prosperas, išskečia rankas ir šoka že- 
myn nuo trijų metrų aukščio tramplino. Jis neria po manim, 
atsiranda šalia. Juokiasi. Balti dantys blizga tamsiam veide, 
vandens lašai žiba ant blakstienų, šlapia oda kaip auksas 
spinduliuoja saulėje, jis priplaukia artyn ir pabučiuoja ma- 
ne į lūpas. 

— Aš irgi šoksiu! Aš irgi šoksiu! Aš išdrįsiu! Žiūrėk! 

Ir jau išsiropščiu ant žemės. Dabar lekiu aukštyn kopė- 
čiomis, skubu, kol dar turiu drąsos. 

Štai stoviu pačiame viršuje. Per aukštai! Trys metrai per 
aukšta! Netrukus man ims suktis galva, visur aplinkui oras. 

Nėra ko įsitverti. Vanduo taip toli žemai. Juk dar neišpro- 
tėjau. Aš nešoksiu. Aš užsimušiu. Aš bijau! 

Bijau? Ne! Aš nebijau! Baimė yra didžiausia blogybė, di- 
džiausia kliūtis. Baimė viską pražudo. Baimė — tai tokia pra- 
banga, kurios nebegaliu sau leisti. Išmesk šlamštą per bortą! 
Šoksiu, tegu nuo to ir pražūčiau! 

Žengiu žingsnį į priekį ir puolu į nežinomybę. Dvi siau- 
bingos sekundės! Tada plojuosi į vandenį. Kaip skauda! 
Vandens pilna nosis. Ausys. Burna. Aš paskęsiu! Pražuvau! 
Tačiau paskui išneriu į paviršių. Burna gaudau orą. Kosčiu, 
šniokštuoju, spardausi, prunkščiu. Daužau vandenį ranko- 
mis. Juokiuosi ir verkiu. Mano akys dega. Duria šoną. Iš no- 
sies bėga — bet aš kvepuoju. Aš gyva. Nušokau nuo trampli- 


no. Aš moku plaukti. Aš niekuomet nepaskęsiu! 

Prosperas išskrido į Olandiją. 

Paryžiuje esu viena ir ruošiuosi išvažiuoti. Gyvenau čia 
kone pusmetį. Neįtikėtina. Arvažiavau su apytuščiu krepšiu. 
Sverdama septyniasdešimt kilogramų. Kalbėjau su stipriu ka- 
nadietišku akcentu, valgiau mėsą, lašinius, taukus ir žuvis. 
Prastai rengiausi, kiekvienas mano judesys ir žvilgsnis liudi- 
jo provincialumą. 

Išvažiuoju iš Paryžiaus liekna ir grakšti, sverdama pen- 
kiasdešimt tris kilogramus, dešimčia metų pajaunėjusi, 
kalbu kitaip, einu dailiais žingsneliais, nuo valgio gražė- 
ju ir sveikėju, daug pasimokiau, įsigijau naujų draugų, ir 
šiandien niekuo, absoliučiai niekuo nebeprimenu Port 


Alfredo. 

Moku plaukti ir apsiginti nuo užpuolikų. 

O mano statyta vyrų piramidė pagaliau gavo ilgai trokš- 
tą viršūnę — Vinstoną, Anglijos finansų ministrą. Aš turiu 
juodaodį meilužį. Patyriau, kas yra ekstaze. Pergyvenau api- 
plėšimą ir nesidaviau sumindoma į purvą. Aš daug mąsčiau, 
daug skaičiau, subrandinau daug minčių. 

Namo vežuosi tris sunkius, knygų prikrautus krepšius. Ir 
du lagaminus drabužių ir batų, žinoma, iš modelių namų. 
Rūpestingai sulankstau savo geltonąją suknelę su sagutėmis. 
Ar ji iš tiesų kitados man tiko? Neįmanoma suvokti. Pride- 
du ir korsetą. Tai dėvėjau atvažiavusi į Paryžių. Viską pado- 
vanosiu Gelbėjimo armijai. Tačiau gražų žalią aksominį pal- 
tą su kapišonu pasiliksiu. Puikiai pravers man namie. O kur 
kišti Neli šlemštinę pagalvėlę? O kaip supakuoti savo portre- 
tą? Ką vežtis? Ką išmesti? Prospero laiškus įsidedu į pasą, tai- 
gi jų tikrai nepragaišinsiu. 

Dabar tvarkau savo kabinetą. Liūdnai žvelgiu į rašomąjį 
stalą. Iš čia skambindavau į Monrealį. Dėl savo pirmosios 
spekuliacijos pinigais (kuri, ačiū Dievui, pasisekė!). Taip, 
mielieji. Franko vertė ir toliau kilo. Ir kai juos parduosiu, 
kitą savaitę, namie, Kanadoje, pradžiai turėsiu dviejų šimtų 
tūkstančių dolerių kapitalą! Ponas Freitagas dar puls man į 
kojas (nebent vis dar būtų įsižeidęs — pasižiūrėsim!). Du 
šimtai tūkstančių dolerių! Aš savim didžiuojuosi. Ir vis dėl- 
to: daugiau niekuomet nebespekuliuosiu! Tai pernelyg ken- 
kia sveikatai. 

Ranka paglostau rašomojo stalo viršų. Čia aš suteikiau 
formą Neli knygai, darbas buvo sunkus. Knyga apie meną 
amžinai išlikti jaunai. Koks bus jos pavadinimas? „Naujoji 
romantika“? Arba: „Pagaliau daugiau nei keturiasdešimt? 
Neli dar pati nežino. 

Vis dėlto ji manim patenkinta. Abu leidinius nepavėluo- 
dama nusiunčiau į Kaliforniją, kartu su penkiasdešimčia 
nuotraukų, piešinių, raižinių ir senovinių grožio receptų, ku- 
riuos ilgai ieškojusi suradau įvairiuose archyvuose. 

O savo leidyklai įsigijau teises dešimčiai kitų knygų. Se- 
nų. Ilgai neleistų. Tačiau svarbių kūrinių, skatinančių 
žmonių tarpusavio meilę. O meilės mums reikia kaip duo- 
nos. Išaušta paskutinė diena Paryžiuje. Atsisveikinu su Ža- 
na ir Badžiu, pavaikštau po Liuksemburgo sodą. Vienuo- 
liktą valandą, prieš užmigdama, dar pasižiūriu per televizo- 
rių Žinias. . 

Staiga suklūstu. Pirmoji naujiena man kaip smūgis. Vos 
pakilęs nukrito lėktuvas. Bomba. Visi žuvo. „Boingas 747. 
Skrydis iš Amsterdamo į Niujorką. Rūkstančios nuolaužos. 
O Dieve! Prospero lėktuvas. Prosperas negyvas! Šįryt jis skam- 
bino man ir sakė, kad vakare skris namo. 

Nepajėgiu išjungti aparato. Guliu ant grindų beveik be 
sąmonės. Ant rožinio kilimo. Neprisimenu, kaip ten atsidū- 
riau. 

Prosperas negyvas. Imu kūkčioti. Visa drebu, purtoma iš 
vidaus, neišgaliu susivaldyti, verkiu, kol išdžiūsta ašaros. Ne- 
benoriu gyventi. 

Atsikeliu, išjungiu televizorių ir visas šviesas. Skubu į vo- 
nią. Prie vaistinėlės. Migdomųjų tabletės — kur jos? Nese- 
niai pastebėjau, kad jų ten daugybė. Tikriausiai Operos te- 
atro direktorių kamavo klaiki nemiga. Kaip man tai dabar 
pravers! 

Vanduo. Stiklinė. Ne. Dvi stiklinės. Ir tabletės. Viską su- 
sidedu ant naktinės spintelės. Man palengvėja. 

Atsigulu ant lovos. Aš apsirengusi citrinos geltonumo 
permatomu, nėriniuotu chalatu, kurį nusipirkau „Harrod's“ 

tada, kai buvau Londone. Prosperui jis atrodė nuostabus. 
Gal vis dėlto nesižudysiu. Tačiau paskui pakeičiu planus. Aš 
nesteigsiu leidyklos. Kam vargu? Kam? Aš pasislėpsiu „Ryš- 
kiausių Holivudo žvaigždžių rančoje“. Neli jau suras man 
kokį darbą. Mokės atlyginimą. Jokių rūpesčių. 

O gal persikelsiu gyventi į kaimą — ir atsiribosiu nuo 
žmonių rasės. Man gana tų pabaisų! Tegu žudosi, mušasi, 
šaudosi, pjausto vieni kitus ir išlekia į orą nuo sprogalų, man 
nusispjaut. 

Juk ir šiaip artėja pasaulio pabaiga. Ir kaip neartės? Visur 
atominės jėgainės! Vanduo užnuodytas. Jūros užterštos. Miš- 
kai nyksta. Dykumos plečiasi. O visa kita atliks teroristai. 

Ne! Ne! Ne! Ne! Ne! 

Nebenoriu. 

Išjungiu naktinį šviestuvėlį. Užsimerkiu. Čiuopiu van- 
dens stiklinės. 

Viskas beprasmiška. 

Šiaip ar taip, pasaulis pražus! 

Išmesk šlamštą per bortą! 

Pasaulis nepražuvo. 

Patenkinta guliu ant žalios sofutės savo kaimiškam name 
netoli nuo Monrealio. Aš apsivilkusi ilga raudona palaida 
meksikietiška vasarine suknute, apsiavusi geltonais auksiniais 
bateliais su sagtelėmis, apsigobusi aukso gijomis ataustą švar- 
kurį. Šiandien rugpjūčio 18-oji. Du tūkstančiai trisdešimt 
penktieji. Prasidėjo dvidešimt pirmasis amžius. Jis geresnis 
nei buvęs. Ačiū Dievui! 

Užvakar atšventėme devyniasdešimtąjį mano gimtadienį. 
Šventė truko iki dabar. Mano namas nesutalpina egzotiškų 
gėlių. Dabar ketvirta valanda po pietų. Ką tik atsisveikino 
paskutiniai svečiai. Olivija, mano tarnaitė, atneša puodelį ar- 
batos. Atsisėdu, žvelgiu į parką. Džiaugiuosi gyvenimu. 

Tada, prieš keturiasdešimt aštuonerius metus Paryžiuje, 
taip ir ne:šgėriau migdomųjų. Tik atsigėriau vandens. O rytą 
man paskambino iš Niujorko. Prosperas Deivisas. Gyvas. Iš- 
skridęs anksčiau. O Dieve! Koks džiaugsmas! Koks palengvė- 
jimas! Aš labai mylėjau Prosperą. Tačiau neištekėjau už jo. Jis 
liko su šeima. Ir labai gerai. Mudu ilgai palaikėme rytius, daž- 
nai matydavomes. Jis praturtino mano gyvenimą, o aš — jo. 

Vis neša gėlių. Ir sveikinimo atvirukų. Kur viską padė- 
sim? Nebeįmanoma suskaičiuoti. Mane sveikina visa Kana- 
da. Iš viso pasaulio sulaukiau skambučių, dovanų, taip, net 
ordinų, medalių ir premijų. 

Apie mane prirašyta daug knygų ir straipsnių. Rašomos 
disertacijos. O mano gyvenimo istorija nufilmuota (ir vel!). 

Taip, mielieji, aš šito pasiekiau. Aš esu stambiausia Ka- 
nados leidėja ir didžiausia Šiaurės Amerikos kino filmų pro- 
diuserė. Prosperas neklydo: aš niekuomet nebeskendau. 

Tačiau ne visuomet buvo lengva. Buvo ir blogų metų. 
Dažnai galvodavau, nebegaliu, dabar viską parduosiu. Sykį su- 
degė mano sandėlis, kaip tik po dvejų metų, kai pradėjau gau- 
ti šiokio tokio pelno. Turėjau imti kreditų, kankinama mir- 
tinos baimės, kad neišgalėsiu išsimokėti. Tačiau aš išplaukiau, 
kaip tada, po šuolio nuo trijų metrų aukščio tramplino. 

Tada, po gaisro, mane išgelbėjo prosenelė. Jos memuarai 
turėjo didžiulį pasisekimą. Pardaviau juos visame pasaulyje. 
Pagal juos sukurti keli filmai, nes pirmoji Ofelija gyveno lai- 
kotarpiu, kuris labai panašus į dvidešimtojo amžiaus pabai- 

gą. Būdama jauna artistė, Brazilijoje ji pergyveno viską — 
epidemijas, stichines nelaimes, terorą, pilietinius karus, pu- 
čus. Tačiau ji nesileido sugniuždoma visuotinės baimės. 
Kankintis del to, kad žus pasaulis? Ne, ačiū! Pesimizmas jai 
netiko, kaip ir man, matyt, šią savybę paveldėjau iš jos. Ir aš 
tikiu ateitimi, visuomet tikėjau. O dabar, perkopusi per de- 
vyniasdešimtuosius, dar labiau tikiu! 

Aš niekuomet nepasidaviau laiko dvasiai, juo labiau ku- 
pinai nevilties. Taip, mielieji! Savo turto kertinį akmenį pa- 
dėjau depresijos metais. Manęs neišgąsdino visų pesimizmas, 
aš nieko nepardaviau, ne, aš įsigijau! Naujų knygų teises, 
spaustuvę ir knygrišyklą iš žmogaus, kuris neteko drąsos, 
puolė į paniką ir atsisakė visko, ką turėjo, — už grašius! 

O juk niekuomet nevalia prarasti drąsos! Puikiai prisime- 
nu populiarius prieš pat amžių sandūrą žodžius: miškai 
nyksta. Už slenksčio laukia atominis karas! Šimtai milijonų 
žmonių per kitą dešimtmetį mirs nuo ŽIV. 

O kas įvyko? Miškai neišnyko. Visame pasaulyje buvo iš- 
gelbėti didžiausi jų masyvai. O ŽIV? ŽIV atsirado pernelyg 
piktnaudžiaujant antibiotikais. Šiandien tai jau žinome. An- 
tibiotikų perviršis naikina organizmo imuninę sistemą. Šian- 
dien antibiotikai išrašomi tiktai tada, kai gyvybei tikrai gre- 
sia pavojus. Tada juk jie buvo valgomi kaip saldainiai, duo- 
dami net vaikams ir jais penimi gyvuliai. Ir virusams atvertas 
kelias. Šiandien mes gudresni. 

Apskritai per paskutinius keturiasdešimt metų daug kas 
pakrypo teigiama linkme. O pats geriausias dalykas: mes 
pergyvenome atominį amžių! Taip! Praėjo atominis amžius! 
Mes likome gyvi, ir palengvėjimas nenusakomas žodžiais. 

Jis truko tik šimtmetį, ilgiau neužteko urano. Ir buvo 
pernelyg brangu vėl kaupti jo atsargas. 

Nebėra atominių jėgainių, taip, nė vienos! Greičiausiai 
nebėra ir atominių bombų, ir atominių raketų (bet tuo la- 
bai abejoju). Tiktai naujų nebeįmanoma pagaminti. Šimtas 
trumpų metų. Žmonijos istorijos atkarpėlė. Tačiau tokia, 
kai ji vos pati savęs neišsinaikino. Taip, tokia geniali iškry- 
pėliškos mąstysenos mintis. Viskas jau praeity. 

Mes nebestovim ant bedugnės krašto. Atsitolinome per 
kelis žingsnius. Dabar žinome, kad blogus laikus galima pa- 
versti į gerus, jeigu tik norima. Beje, juk tuos „laikus“ pada- 
rome mes patys (ne medžiai miške ar balandžiai ant stogo!). 
Juk žmogus dirbtinai sukuria visą tą šlamštą, dėl kūrio kyla 
ekonominės krizės, ginkluojamasi ir kariaujama. Tačiau taip, 
kaip sukuriama, galima ir panaikinti. Ir mes kaip tik tą ir 
darome dabar, dvidešimt pirmajame amžiuje. Naikiname 
nuodus ir atliekas, kurios tada ir buvo sukauptos. Dvidešim- 
tasis amžius niekuomet nebegrįš! 

Neli nedavė man savo knygos apie meną amžinai likti jau- 
nai. Užtat paliko man visą savo turtą. Beje, ją graužė negryna 
sąžinė. Ji 7$ žikryjų buvo mano tėvo meilužė, del jos jis mus 
pametė, del jos mano vaikystė buvo sunki. Dabar ji viską ati- 
taisė. Ir aš kuo puikiausiai susitvarkiau su savo paveldu. 

„Ryškiausių Holivudo žvaigždžių ranča“ dar tebėra. Te- 
bera ir brangių vegetariškų restoranų tinklas, kurį ji įkūrė. 
Jis klesti kaip kitados — tik šiandien viskas atvirkščiai. Da- 
bar daugiausia tėra tiktai vegetariškos užeigos, visur tiekia- 
mas natūralus maistas. Aš buvau teisi. Dabar kasdieninis 
valgis — anų laikų naujovė. Mėsos beveik nebevalgoma. 
Nuo mėsos pernelyg anksti sensti, daraisi bjaurus ir ligo- 
tas. O kas iš to? Žaibiškai išnyko dauguma „civilizuoto pa- 
saulio“ ligų. Dar niekuomet mes čia, Vakaruose, nebuvo- 
me tokie sveiki. | 

Ak vaikučiai, man devyniasdešimt metrų, bet aš vis dar 
patinku pati sau. Mano plaukai vešlūs ir žili, o akyse tebes- 
pindi ugnis. Aš beveik be raukšlių, mano burna daili, o ant 
rankų nė menkiausio podagros pėdsako. Aš išlaikiau savo 
svorį, nevalgiau mėsos, net dabar kasdien plaukioju. 

Fedžio paveikslas kabo mano svetainėje, aš vis dar pana- 
ši į ją, į Saulės karalienę. Ji laimėjo. Tapo mano leidyklos 
simboliu. Visas pasaulis ją žino. Rudagarbanė Saulės karalie- 
nė geltoname fone — ant visų mano knygų, visų mano ki- 
no filmų ir kasečių pradiniuose titruose. Saulės karalienė 
simbolizuoja geresnius laikus! 

Taip, aš daug ką išjudinau. 

Tai buvo atkakli kova, arkaklesnė, nei maniau. 

Kaip įveikti siaubą, panaikinti kruvinas scenas? Dar di- 
desniais žiaurumais? Aštresniais peiliais? Ilgesniais pjūklais? 
Baisesniais kankinimais? 

Ne! Su žudynėmis aš kovojau humoru. Mielieji, aš iš viso 
to juokiausi. Ir vis dar tebesijuokiu. Aš užsakiau rašytojams 
komedijas ir farsus. Aš /z26iau linksminau žiūrovus. Jie klykė 
iki ašarų. Mano kabaretas per televiziją (dukart per savaitę pa- 
grindinėje programoje vakare) — populiariausia Šiaurės Ame- 
rikos laida. Penkiskart populiaresnė už „Žudiką Džo“, kuris 
rodomas tuo pačiu laiku per kitą siųstuvą. (Bet bus rodomas 
nebeilgai!) 

Visi trokšta juoktis. Ir mylėti! Meilė — antrasis ginklas, 
kuris visus nugali šturmu. Aš užsakydavau rašytojams gra- 
žiausias meilės istorijas, paskui pagal jas būdavo kuriami fil- 
mai. (Tos istorijos labai perkamos audiokasetėse.) Išleisda- 
vau jas kaip brangius leidinius, ant brangaus popieriaus, su 
skoningomis iliustracijomis, su spalvota Saulės karaliene 
prieš kiekvieną naują skyrių. 

Taip, Naujoji romantika klesti. Vėl nebegėda parodyti 
jausmus. Vyrams galima išsiverkti. Moterys gali vėl būti gra- 
žios ir elegantiškos. Nebesigėdima padėti vienas kitam. Jau 
vaikai mokosi būti drąsūs gyvenime. Mes daug pasiekėme. Ir 
vėl gyvename vieni dėl kitų! 

Tačiau pats geriausias dalykas: vyrai rimtai žiūri į meilę. 
Anksčiau Kanadoje buvo labai paplitęs posakis: take a wife, 
but don't make her your life! (Vesk žmoną, bet nežiūrėk į ją 
rimtai!) Kur tai nuvedė, parode dvidešimtojo amžiaus pabai- 
ga. Moterys skyrėsi — ištisa jų daugybė! 

Šiandien neskubama tuoktis. Tik jeigu trokšti vaikų. Kai 
tau jau trisdešimt. Bet tada nuoširdžiai stengiamasi. 

Patikėkit, mielieji, gyvenimas ilgas. Dabar, kai esu jau 
sulaukusi devyniasdešimties, matau, kokia jauna esi, kai tau 
keturiasdešimt. Ar penkiasdešimt. Ar šešiasdešimt. Taip, net 
aštuoniasdešimtmetė nebeatrodo sena. 

Ir vis dėlto milijonai žmonių švaisto šituos brangius me- 
tus niurgzdami, aimanuodami ir skųsdamiesi, kad jiems ne- 
be dvidešimt. Niekuomet nesupratau tokio elgesio. Tai gry- 
nosios kultūros iškrypėliška mąstysena. 

Ir dar vienas dalykas. Kai lankiau mokyklą, buvo sakoma: 
kai suprasi gyvenimą, dažniausiai bus jau per vėlu! 

O ne, maniau. Tik jau ne man! Aš mokysiuos, kol dar 
laikas. Taip ir padariau tada Paryžiuje. 

Aš viską apsvarsčiau. 

Taip ir neištekėjau. Nenorėjau, kad mano vaikai gyven- 
tų šitam pernelyg tirštai apgyventam pasaulyje. Taigi įsi- 
dukrinau mergytę ir pavadinau ją Ofelija. Kai ji sulaukė 
trisdešimties, per gimtadienį padovanojau jai giminės žie- 
dą su ugniniu opalu ir žėrinčiais deimantais. Ji toliau tęs 
tradicijas. 

Ji ateities žmogus. Aukšta, stipri, auksine oda ir protin- 
gomis meiliomis juodomis migdolinėmis akimis. Jau penkeri 
metai, kai valdo mano knygų imperiją. Ji manęs nenuvylė. 
Turi krūvą draugų. Gal net ištekės. Ji ramesnė negu aš, pa- 
kantesnė kasdienybei. Tačiau visa tai jai ir palieku. 

Taip, aš puikiai pagyvenau. Daug dirbau. Daug mylė- 
jau ir nesigailiu nė akimirkos. Dažnokai apsistodavau Pa- 
ryžiaus „Rico“ viešbučio apartamentuose Nr. 101. Ir nie- 
kuomet viena. Mane visuomet lydėjo vyrai. Ir atiduodavo 
man tai, ką turėjo geriausia (Dieve laimink juos). Taip! 
Sulaukusi trisdešimties, 20rėjau su jais miegoti. Sulaukusi 
keturiasdešimties (atvirai prisipažinsiu) turėjau. Supranta- 
ma, ne kasnakt, bet du, tris kartus per mėnesį — kartais dėl 
to kildavo problemų. 

Kai iš Paryžiaus grįžau į Kanadą, dirbau kaip pašėlusi. O 
kai atėjo penktadienio vakaras (tiesos valanda), nusiminusi 
pamaniau: su kuo miegosiu šią savaitę? Prosperas gastrolia- 
vo, Tristremą ne visuomet galėjai sugauti, tada susiradau ne 
tą, kuris 7222 patiko, o tą, kuriam as neapsakomai patikau. 
Ir visa tai kartojosi, daugiausia buvo puiku, nes Monrealio 
vyrai malonūs ir švelnūs, puikus Prancūzijos ir Naujojo pa- 
saulio vyrų mišinys. O kadangi jau prašnekome šita tema: 
prancūzai nepakenčiami! Taip, mielieji, aš pagaliau įgijau 
patirties, kurios turėjau sukaupti Neli knygai. Dabar žinau, 
kodėl prancūzės ilgai išlieka tokios jaunos. Tai beviltiška 
narsa! 

Tokie vyrai mane būtų pribaigę. 

Tai matyti iš jų kino filmų. Visų ta pati tema, štai: kaip 
aš be jokio reikalo apsunkinsiu sau gyvenimą? Ir tokie jie 
lovoje. Šie trokštą meilės, išlepinti, pasipūtę (ir vis dėlto la- 
bai žavūs) vaikai galvoja tiktai apie save. Įkąsk man čia. 

Pakasyk čia. Pabučiuok ten. Atsistok ant galvos. Ne! Ne ši- 
taip. Štai taip! Retai kada jiems įtiksi. Ištikimybė jiems ne- 
žinoma sąvoka. 

Ką dar pasakyti? Jie neblogi virėjai. Tačiau nepatikimi ir 
visuomet vėluoja. Dešimtą vietoj aštuntos, arba net po dvie- 
jų dienų. Taigi! Jie viską sujaukia. Čia jie nepralenkiami 
meistrai. (Įsitikini jau per pirmą pasimatymą. Tada bent su- 
gadina šukuoseną!) 

O prancūzė? Priešingai negu sakoma, ji nėra aistringa. 
Tačiau atlieka savo pareigą. (Būtų įdomu, kiek ji išeikvoja 
vazelino!) Apgaudinėjama moka susitvarkyti. Viršija bendrą 
sąskaitą banke, nusiperka modelinę suknelę (ir dar keturias 
poras naujų batelių). Tada ima laikytis dietos, nors ir yra 
plona kaip smilga. 

Prancūzė labai drausminga (antraip tokie vyrai ją nuga- 
labytų). Ji niekuomet nepersivalgo! Iš liūdesio neaptenka 
taukais. Ji apie save geros nuomonės. Ir pernelyg save myli, 
kad apsileistų. 

Ak, tie prancūzai! Kartais tarp jų pasitaiko rasti perliuką 
(ar du). Jie mane keri. Jie pastatė patį gražiausią miestą pa- 
saulyje. Paryžiuje aš turiu daugybę mielų draugų. Ir jie per- 
ka mano knygas. Ir kino filmus. Labai. Kas būtų pamanęs? 

Ateina mano mieloji Olivija. Arvyko televizininkai. Duo- 
du interviu Prancūzijos televizijai. Paskui pietaujame siaurame 
rate, taigi mūsų tik septyni. Šiaip visuomet prie stalo sėdi 
daugiau svečių. Aš niekuomet nebūnu viena. Tvarkau didelį 
namų ūkį. Penki svečių kambariai (su vonia) visuomet užim- 
ti. Lankosi pažįstamų iš viso pasaulio, muzikantų, dailininkų, 
rašytojų, kartais net politikų ir verslininkų — ir mūsų pokal- 
bius prie stalo visuomet galima spausdinti. Mes kalbam, kal- 
bam ir kalbam. Valandų valandas. Kol aš pavargstu. 

Tada einu į savo kambarius ir truputį pamiegu. Mąstau. 
Džiaugiuosi savo sėkme. Ir gyvenamųjų namų kvartalu, ku- 
rį pastačiau vargšams Monrealyje. (Dailūs namai su sodais. 
Ne betono baidyklės!) Pastačiau ir dvi mokyklas. Ir vaikų 
darželių. O viešbutį paverčiau į benamių prieglaudą. Didžiu- 
les pinigų sumas išdovanojau (ir vis dar dovanoju). Aš šel- 
piu studentus. Ir muzikantus. Ir talentingus rašytojus. Re- 
miu medicininius tyrimus be bandomyjų gyvūnėlių! Remiu 
bet ką, kas skatina taiką. 

O ką man apsirengti vakarienei? Ką gi. Gana ir raudonos 
suknelės. Mes juk e2 fam:!le: Olivija, Li, mano virėjas kinas. 
Tania, mano sekretorė indė. Klemas, juodaodis sodininkas. 
Madam Nulo, ekonomė kanadiete. Mano duktė Otelija. Ir aš. 

Taip, ką čia dar ketinau pasakyti: nesitąsykit su savim 
pernelyg daug šlamšto. Dėl to sensti, daraisi negražus ir li- 
gotas. Išmeskit jį per bortą! 

Džiuginkit širdį. Stenkitės pamatyti ką nors gražaus! 

Ir mokykitės plaukti, mielieji. Tuomet niekada nepaskęsit! 


Susanna Kubelka 
ŠIANDIEN MADAM PAREIS VĖLIAU 


S. Kubelkos vardas pasaulyje žinomas. Ne 
Susanna Kubelka ; ; r 3 
ŠIANDIEN MADAM vienas jos romanas sulaukė pasaulinės sėkmės. 
PAREIS VELIAU Dažna kūrinių tema - moteris šiuolaikiniame 
| pasaulyje. 

Ticija iš Vienos, šviesiaplaukė ir graži, lygiai 
tiek išmintinga kaip ir besidžiaugianti gyvenimu, 
neseniai susituokusi su, regis, geriausia miesto 
partija, keršija už vyro neištikimybę ir leidžia 
mums stebėti pamokančios jos meilės intrigas. 
Kas ilgainiui užvaldys Ticijos širdį K jausmus? 
Faustas, meilės virtuozas? Brisas su plieniniais 
raumenimis? Bobas, taikus tylenis? Misteris 
Vovo su savo milijonais? Ar visai kitas? „Šiandien madam pareis vėliau“ 
puikiai pratęsia erotinę temą, kurią Susanna Kubelka palietė romane 
„Ofelija mokosi plaukti“ 


Susanna Kubelka 


PERSPROGES KORSETAS 


„Svarbu būtų vienas dalykas: kai mes, šiuolaiki- 
nės moterys, gražinamės vakarui, eidamos į 
operą, teatrą, koncertą, pasimatymą, ištiesiame 
ranką, savaime suprantama, pasiimti plonytėlai- 
čio nėrinių drabužėlio, su kuriuo mums bus 
lengva kvėpuoti, kuris nepaliks odoie ruoželių, 
nespaus, trumpai padelskime, nes grožiui 
kenkia skubėjimas. Ir prisiminkime šauniąją 
Minką, gyvenusią anais laikais, Belle Epogue, 
Aukštutinėje Austrijoje Enso mieste“. 


Claudia Keller 
DOVANOJU TAU SAVO VYRĄ 


m Vokiečių rašytoja Claudia Keller (g. 1944) augo 
a SS menininkų šeimoje (senelis - rašytojas P. 
SAVO VYRĄ Kelleris), todėl anksti pažino meną ir literatūrą. 
Debiutavo kaip rašytoja romanu „Vedybinio 
gyvenimo spektaklis“ (1977). Parašė 13 knygų, 
išleistų daugiau kaip milijono egzempliorių 
tiražu, yra gavusi keletą literatūrinių premijų. 

Visi kurortinio miestelio gyventojai pavydi 
Hanai vyro - mokslų daktaro, dviejų šaunių 
dukterų ir sveikų anūkų, tačiau labiausiai - 
nuostabaus šimtamečio jugendo stiliaus namo, 
kurį supa ūksmingas sodas miesto pakrašty. 
Daug metų Hana ir pati manė gyvenanti 
puikiai, be jokios atodairos aukojosi, vergaudama vyrui, popstydama 
anytą ir blizgindama didžiulį namą. Ir staiga lyg perkūnas iš giedro 
dangaus ją pritrenkia žinia: vyras turi meilužę, su ja mėgaujasi visais 
malonumais, kurių per vedybinį gyvenimą privertė atsisakyti Haną. Tačiau 
šis smūgis suteikia Hanai jėgų, kurių ji nė nesitikėjo turinti, ir užguita 
moteris sumaniai pasinaudoja susiklosčiusia padėtim... 


Julie Garwood 
VEDYBOS 


Paprastai vedybomis baigiasi visos gražios 

Julie Garwood pasakos ir romantiškos istorijos. Tačiau šio 
VE Yy B () $ romano veikėjų, anglės ledi Brenos ir škotų 

i klano vado Konoro, istorija nuo vedybų tiktai 

prasideda. Konoras, keršydamas žiauriam 
kaimynui Makneirui, pagrobia jo nuotaką ir ją 
veda. Ledi Brena nustebusi pamato, jog 
Konoras - tai tas pats galiūnas, jos tėvo svečias, 
kuriam ji dar vaikystėje „pasipiršo“, išdykėlės 
sesers pakurstyta. Laimės trokštanti ledi Brena 
labai greit užkariauja viso klano simpatijas ir 
palankumą, pamažu ima dievinti savo narsų, 
garbingą ir švelnų vyrą, bet, pasirodo, ne taip 
lengva įgyti jo pasitikėjimą, ypač kai priešai vis rezga intrigų pinkles. 


Josephine Cox 
MŪSŲ LAIKAS 


Du žavingi jaunuoliai - Sodų centro valdytoja 
Liusi ir garsus viešbučių vadybininkas Džekas — 
myli vienas kitą ir nusprendžia susituokti. 
Atrodo, kas gali sutrukdyti jų laimei? Deja, 
likimas lemia kitaip: Liusi palaužia netektys ir 
nežinia, todėl ji žengia klaidingą žingsnį, vos 
nekainavusį jai gyvybės, o Džekas, atstumtas, 
intrigų painiojamas, nebejsivaizduoja tikrosios 
padėties. Laimei, tikroji meilė pasirodo stipresnė 
už visas negandas... 

Lietuvių skaitytojams jau žinomos anglų 
rašytojos, daugelio bestselerių autorės, Josephi- 
ne Cox naujas romanas lietuvių kalba. 

„Gimusi tarnauti“, 1996, Alma littera 

„Velnio pinklėse“, 1998, Alma littera 


JoskruinE Lok 


Mūsų laikas 


Candace Bushnell 
SEKSAS IR MIESTAS 


Sveiki atvykę į Cinizmo amžių! 


Candace Bushnell, New York Observer žurnalis- 
tė, satyros knygoje „Seksas ir miestas“ išjuokia 
šokiruojančią ir dažnai absurdišką Manheteno 

Vv elitinės jaunuomenės gyvenseną, tiksliau, vieną 
“r. 4 < jos aspektą - partnerio (-ės) ieškojimą. Grupelė 
s ė „< jaunų Moterų ir vyrų, migruodami iš baro į 

Candace Bushnell barą, įsitikina: Niujorke seksas — pigiausia prekė 
o santuoka, deja, beveik neįmanoma... 

„Seksas ir miestas“ - knyga, pagal kurią 
sukurtas garsusis TV serialas. Ji pasakoja apie 
šokiruojančius seksualinius keturių Niujorko 
gražuolių nuotykius keliaujant iš baro į barą ir bandant sumedžioti vyrą, 
kuris panorėtų vesti. Pasirodo, Manhatane gyvuoja tiktai grynas seksas... 


Catherine Cookson 
MERGIOTĖ 


Anglų rašytoją Catherine Cookson kritikai 
vadina šiuolaikiniu Dikensu. Ji gimė 1906 m. 
Tain Doke, vargšės tarnaitės pavainikė duktė. Ir 
pačios laukė tarnaitės dalia, tačiau ištekėjusi už 
vietos mokytojo, jau sulaukusi keturiasdešimties 
pradėjo rašyti. Iš pradžių buvo pripažįstama tik 
savo krašte, bet 1968 m. laimėjusi Vinfredo 
Holtbio literatūros premiją išgarsėjo visoje 
Anglijoje. Šiuo metu jos knygos išverstos į 12 
kalbų, vien Anglijoje jų parduota 50 milijonų 
egzempliorių. Trylika romanų jau ekranizuota. 

1993 m. už nuopelnus literatūrai' karalienė 
ją apdovanojo Britų imperijos ordinu. 

Vieną dieną į turtuolio Metju Torntono namus pasibeldė mirtinai 
serganti, purvina ir susivėlusi moteris su aštuonerių metų mergaite ir 
pareiškė, kad jis yra jos tėvas. Palikusi užantspauduotą laišką dukrai, kuris 
turi būti jai perduotas jos vestuvių dieną, mirė. Mažoji mergaitė, Hana 
Boil, Torntono žmonos Anos vadinama mergiote, liko gyventi jų namuose 
iki savo vestuvių. O tada buvo atskleista motinos laiško paslaptis. Deja, 
per vėlai... 

Rudaplaukė gražuolė Ofelija iš Kanados 
apsigyvena Paryžiuje ištaigingame bute, 


kurį jai išnuomojo milijonierė teta. 


i tetos knygą 


Ofelija turi parengti spaud: 
apie moters troškimą ku : 
jaunai ir svajonę pasimylėti su pranc 
. 4; Ti G 
visame pasaulyje šlovinamai: 
Tačiau prie Ofelijos kaip Lie 
medaus limpa vien SN vetimė nšaliai. 
Išsilavinusi ir karštakraujė Ofelija, a 


vedybinio gyvenimo monotonijos, Č džia | kia 
pasimėgauti meile ir padaryti aj a. ži p, 
daugybę būdų, kaip moteriai pasiekti S | 


ir atvirai juos išpasakoja skaitytojams. | 


ISBN 9986-02-543- 


